
[ÎNAINTE CUVÎNTARE]' 


Multora, cartea aceasta [Faptele Apostolilor] nu le e cunoscută nici¬ 
cum, nici ea, nici cel ce a scris-o şi a alcătuit-o. Pentru aceea, de nevoie 
am hotărît să mă apuc de tîlcuirea aceasta, ca şi pe cei ce nu ştiu să-i în¬ 
văţ, şi nici să nu las o atît de mare comoară să se tăinuiască şi să fie as¬ 
cunsă. Căci ea nu ne foloseşte pe noi mai puţin decît înseşi Evangheliile, 
fiind plină de atîta filosofic 2 şi de atîtea drepte dogme, şi mai ales de lu¬ 
crurile săvîrşite de Duhul. Deci să nu o trecem pe ea cu vederea, ci să o 
cercăm cu toată luarea-aminte şi cu de-amănuntul. Căci e cu putinţă a ve¬ 
dea că aici, în Faptele Apostolilor, spunerile şi proorociile mai-nainte 
grăite de Hristos în Evanghelii au ieşit în lucru, şi că adevărul străluceşte 
într-însele. Şi este cu putinţă a vedea aici multa schimbare spre bine a 
ucenicilor, făcută întru dînşii de la Duhul, şi a afla încă şi dogme care, în 
lipsa acestei cărţi, nu ar fi fost cunoscute nimănui atît de arătat, ci înce¬ 
putul mîntuirii noastre ar fi fost ascuns şi unele lucruri care privesc şi că- 

1 Ediţia de faţă s-a făcut după aceea de la Bucureşti, din 1832, a tălmăcirii cuviosu¬ 
lui Grigorie Dascălul. Ca de obicei atunci cînd e vorba de tălmăcirile noastre vechi, am 
avut de îndreptat textul în ceea ce priveşte sintaxa şi punctuaţia. în schimb, am păstrat 
întru totul vocabularul, care este acela al adevăratei limbi româneşti, neatinse de înnoi¬ 
rile latinizante şi franţuzite ale veacului al 19-lea. Am completat tacit multele lipsuri 
din fraze, adăugirile fiind puse între paranteze drepte. Pentru a desluşi înţelesurile teolo¬ 
gice şi istorice, m-am folosit de numeroase însemnări de subsol - numite „(n. n.)” - 
adunate în cea mai mare parte din tîicuirile la evanghelii, la epistolele Sfîntului Apostol 
Pave! şi la psalmi. 

7 Cînd zice: „filosofie” („dragoste de înţelepciune"), tîlcuitorul cel sfînt înţelege dra¬ 
gostea de adevărata înţelepciune, care e cuprinsă numai şi numai în scrierile insuflate de 
către Duhul Sfînt aleşilor lui Hristos, Acela ce e însăşi „înţelepciunea lui Dumnezeu- 
Tatăl” (7 Corinteni 1:24). Căci trebuie să fim cu mare luare-aminte cînd auzim sau citim 
vorba aceasta: „filosofie”, una dintre cele mai înşelătoare, folosită înlîia oară (se zice' 
de către Pitagora. marele vrăjitor Elin („fiul lui Apollon”, precum el singur voia să se 
creadă) şi răspîndită apoi de către urmaşii acestuia, pînă a căpătat o mare cinstire între 
cei necredincioşi ori slabi în credinţă şi cugetare. Pentru această „filosofie” lipsită de în¬ 
ţelepciune, insuflată de duhul amăgirii şi al minciunii. Apostolul ne-a poruncit aşa: „Ve¬ 
deţi ca nu cumva să vă fure mintea cineva cu filosofia şi deşarta amăgire din predania 
omenească, după înţelesurile cele slabe ale lumii, iar nu după Hristos!” (Coloseni capi¬ 
tolul 2:8). (n. n.) 

tre viaţă, şi către dogme (anume către socotelile cele drepte despre cre¬ 
dinţă) ar fi fost nearătate şi necunoscute. Iar cea mai mare parte din cele 
aflate aici sînt faptele lui Pavel, ale celui ce s-a ostenit mai mult decît 
toţi. Şi pricina este că fericitul Luca, cel care a alcătuit cartea aceasta, era 
ucenicul lui, a cărui faptă bună este cu putinţă a o vedea cu adevărat din 
multe locuri şi din altă parte, dar mai ales dintru aceea că era nedespărţit 
de dascălul său şi îi urma lui totdeauna. Căci, cînd Dimas şi Ermoghen 
l-au lăsat pe Pavel - unul ducîndu-se în Galatia, iar altul în Dalmaţia - 
ascultă ce zice Apostolul despre acesta: „Căci Dima m-a părăsit, iubind 
veacul de acum; doar Luca este cu mine” (1 Timotei 4:10). Pavel vor¬ 
beşte despre el [Luca] şi cînd le scrie Corintenilor: „Am trimis împreună 
cu el şi pe fratele [Luca] a cărui laudă în evanghelie 1 este în toate Biseri¬ 
cile 2 ” (2 Corinteni 8:18)”. Sau, atunci cînd zice că i s-a arătat lui Kifa, 
apoi celor doisprezece: „[...] după evangelia acestuia, pe care aţi luat-o” 
(/ Corinteni 15:5). Şi - dacă cineva ar zice: Atunci pentru ce nu le-a scris 
pe toate, dacă a fost cu dînsul pînă la sfîrşit? - vom răspunde că şi atît cît 
a scris le este de ajuns celor ce voiesc să ia aminte. [Apoi, să ne gîndim 
că Apostolii şi ucenicii] stăteau de-a pururea întru cele de silă [şi de ne¬ 
voie], încît sîrguinţa lor nu era întru a scrie cuvinte, multe [lucruri] fiind 
predate de ei şi prin predanie nescrisă. 

Drept aceea - [de vreme ce în Fapte e arătată împlinirea proorociilor 
lui Hristos] - nu va greşi cineva dacă va pune lucrarea (cartea) de faţă în 
seama Acestuia, adică a lui Hristos. Deci toate cele aflate în cartea aceas¬ 
ta sînt vrednice de minune, iar mai vîrtos pogorămîntul Apostolilor, care 
zăbovesc întru cuvîntul iconomiei [întrupării lui Hristos], pentru care îi 
sfătuia pe ei şi Duhul. Şi de aceea, vorbind atîta despre Hristos, puţine au 
zis despre dumnezeirea Lui, iar cele mai multe le-au vorbit despre înome- 
nire [întrupare], despre patimă, despre înviere şi despre suirea Lui la cer, 
fiindcă lucrul pe care îl căutau ei deocamdată acesta era: să se creadă că 
Hristos a înviat şi că S-a suit în cer. Deci, aşa cum însuşi Hristos Se sîr- 
guia să arate mai mult decît orice că a venit de la Tatăl, tot astfel şi 
aceştia Se sîrguiesc să arate că El a înviat, că S-a înălţat, că S-a dus la 
Tatăl şi că de la Acela a venit. Căci, dacă nu s-ar fi crezut aceasta mai 


1 Aici şi în multe alte locuri, nu e vorba de vreo carte a Evangheliei, ci de buna¬ 
vestire a mîntuirii oamenilor prin Iisus Hristos. {n. n.) 

2 Adică în toate adunările Creştinilor, căci Biserica nu este decît una, aceea a drept- 
cred incioşilor. (n. n.) 

întîi, făcîndu-se apoi adăugirea despre înviere şi despre înălţare, Iudeilor 
li s-ar fi părut că toată dogma este de necrezut. De aceea, [Apostolii] îi 
suie către cele mai înalte încet şi cîte puţin. Astfel, în Atena, Pavel îl nu¬ 
meşte pe Hristos chiar simplu om, nezicînd nimic mai mult. Şi aşa se 
cuvenea. Căci, dacă pe însuşi Hristos s-au ispitit de multe ori să-L ucidă 
cu pietre şi-L numeau „hulitor” pentru că zicea că este deopotrivă cu Ta¬ 
tăl, cu mult mai vîrtos nu ar fi primit cuvîntul acesta de la pescari, şi mai 
ales după cruce. Şi ce trebuie să vorbim despre Iudei, cînd înşişi ucenicii 
se tulburau şi se smiteau de multe ori auzind dogmele mai înalte? De 
aceea şi zicea: „încă multe am a vă spune, dar acum nu puteţi să le pur¬ 
taţi” (loan 16:12). Şi, dacă nu puteau aceia - care fuseseră atîta vreme 
împreună cu Dînsul, şi se împărtăşiseră de atîtea taine şi văzuseră atîtea 
minuni! - cum ar fi putut să primească deodată cuvintele dogmelor înalte 
cei ce abia se smulseseră şi se depărtaseră de la capişti 1 , de la idoli, de ia 
jertfe, de la pisici, de la crocodili 2 3 (căci unele ca acestea erau cinstirile şi 
închinăciunile Elinilor 2 ) şi de la celelalte rele? Iar Iudeii - cei ce în fie¬ 
care zi se învăţau şi se sfătuiau de către Lege aceasta: „Ascultă, Israile, 
Domnul Dumnezeul Tău unul este!”, şi care îl văzuseră pe Hristos mu¬ 
rind, şi mai ales pironit pe cruce, şi care îl îngropaseră, dar nu-L văzuseră 
înviat - [Iudeii deci] nu ar fi fugit ei oare şi nu s-ar fi risipit mai mult 
decît toţi auzind că Acesta este Dumnezeu şi deopotrivă cu Tatăl? Dc 
aceea, [Apostolii] îi suie încet şi cîte puţin [către dogme]. Şi multă ico- 
nomie a pogorârii fac şi, dobîndind darul Duhului mai mult, săvîrşesc cu 
numele Lui Hristos lucruri mai mari decît cele făcute de El, ca să încre¬ 
dinţeze amîndouă părţile [şi pe Iudei, şi pe Elini], care jos zăceau. Aşadar 
cartea aceasta este mai ales dovadă a învierii: căci, crezîndu-se învierea, 
după rînduială era să sporească şi celelalte. Prin urmare, pricina şi tot 
scopul cărţii, pe cît ar zice cineva cuprinzîndu-1 cu grosime, este mai ales 
acesta. Să auzim de aici şi înseşi cuvîntările. 


1 Templele idoleşti (n. n.). 

2 Jivine „sacre” ta Egipteni. Pisica (neagră) a rămas de altfel pînă astăzi unul din ani¬ 
malele apropiate de vrăjitori, alături de bufniţă şi cucuvea, toate închipuind „înţelepciu¬ 
nea”, căci văd în întuneric. Apoi, animalul tîrîtor (şarpe sau şopîrlă), care îl închipuie pe 
vicleanul diavol. Iar crocodilul ce e altceva decît o şopîrlă de mărimea unui adevărat 
balaur? (n. n.) 

3 Prin „Elini”, se înţeleg toţi păgînii din împărăţia romană, moştenitoare a aceleia ele¬ 
nistice întemeiate de Alexandru Machidon, care cuprindea aproape întreaga lume. (n. n.) 

CAPITOLUL I 


(1) Cuvîntul cel dintîi l-am făcut - o, Teofile! - despre toate 

[Lucaj îi aduce aminte lui Teofil de Evanghelia sa, ca să arate adeveri¬ 
rea [celor scrise aici]. Pentru că, începînd lucrarea aceea, zice: „Fiindcă 
mulţi s-au încercat să alcătuiască o istorisire despre faptele deplin adeve¬ 
rite între noi, aşa cum ni le-au lăsat cei ce le-au văzut de la început şi au 
fost slujitori ai Cuvîntului, părutu-mi-s-a şi mie, preaputemice Teofile, 
după ce am urmărit toate cu de-amănuntul de la început, să ţi le scriu pe 
rînd, ca să te încredinţezi despre temeinicia învăţăturii pe care ai pri¬ 
mit-o” (Luca l:l-4).Deci pomeneşte de cele scrise cu de-amănuntul în 
cartea aceea pentru ca [Teofil] să ia aminte mai mult la cele ce se scriu 
aici, precum şi pe aceea a ţinut-o în minte. Astfel, [Luca] nu a mai avut 
trebuinţă aici de altă întărire şi încredinţare. Căci cel ce s-a făcut vrednic 
de credinţă scriind ceea ce ştia doar din auzite, cu mult mai vîrtos c cu 
dreptate să fie crezut cînd alcătuieşte şi scrie faptele pe care nu le-a auzit 
de la alţii, ci le-a văzut el însuşi. Şi nu zice: „Evanghelia pe care am 
bine-vestit-o mai întîi”, ci: „cuvîntul cel dintîi”, pentru că era lipsit de 
mîndrie şi smerit cu cugetul, socotind că numirea Evangheliei este mai 
mare decît sine, cu toate că Apostolul Pavel chiar de la aceasta îl împo¬ 
dobeşte [cu lauda], zicînd: „[...] a cărui laudă în Evanghelie este în toate 
bisericile” (2 Corinteni 8:18). 

Iar cu zicerea „despre toate” pare că se împotriveşte Evanghelistului 
Ioan, fiindcă acela zice că nu i-a fost cu putinţă să le scrie pe toate 1 , iar 
Luca zice că a făcut cuvîntul [evanghelia sa] despre toate [cele săvîrşite 
de Hristos], de la început şi pînă la înălţare. Deci ce zicem? Că acesta 
zice „despre toate” însemnînd că nu a lăsat nimic dintru cele de care era 
nevoie şi silea trebuinţa pentru a se înţelege că propovăduirea este dum¬ 
nezeiască şi adevărată. Căci şi Luca, şi ceilalţi Evanghelişti le-au scris 


1 Căci zice aşa Sfîntul Apostol şi Evanghelist Ioan: „Acesta este ucenicul care mărturi¬ 
seşte despre acestea şi care a scris acestea, şi ştim că mărturia lui e adevărată. Dar sînt şi 
alte multe lucruri pe care le-a făcut lisus şi care, dacă s-ar fi scris cu de-amănuntul, cred că 
lumea aceasta n-ar cuprinde cărţile ce s-ar fi scris” (Ioan 21:25). (n. n.) 

întru cuvîntul [Evanghelia] lor (pe scurt şi ca întru o însemnare cu 
de-amănunlul) pe cele din care se poate cunoaşte că propovăduirea este 
dumnezeiască şi adevărată. însuşi Ioan Cuvîntătorul de Dumnezeu [Teo¬ 
logul] zice că le-a cuprins pe toate acestea, nelăsînd deoparte nimic nici 
din cele prin care se crede şi se cunoaşte iconomia cea după trup a 
Cuvîntului, nici din cele prin care străluceşte şi se arată mărimea dumne- 
zeirii Lui. Şi el zice că lumea nu ar încăpea cărţile ce ar cuprinde cu 
de-amănuntul toate cele zise şi făcute de Stăpînul, dacă s-ar fi scris acelea 
una cîte una, şi mai ales dacă cineva ar fi voit să caute şi să dea în scris şi 
pricinile [raţiunile] celor făcute şi zise [de El], Căci pricinile [raţiunile] 
celor pe care le sâvîrşea şi lc grăia [El] nici nu puteau fi prinse şi cunos¬ 
cute de gîndurilc omeneşti, nici spuse în cuvinte şi nici cuprinse în scris, 
decît că ele încredinţau firea omenească [adică pe oameni] că El lucra şi 
grăia ca Dumnezeu. Şi mi se pare că Evanghelistul a adăugat acest cuvînt 
[că lumea nu ar încăpea cărţile scrise despre cele săvîrşite şi zise de 
Hristos] încă şi pentru a opri trecerea peste măsură a cuvântului, nezicînd 
deci cu dinadinsul că lumea nu le-ar încăpea pe acelea. Se mai poate însă 
a zice şi aceasta, anume că Ioan, fiindcă zăboveşte mai mult decît ceilalţi 
[Evanghelişti] întru vederea [lui Dumnezcu-Cuvîntul, theoria ], cunoaşte 
după cum se cuvine toate lucrările şi făpturile Lui, nu numai pe cele ară¬ 
tate prin întrupare, ci şi pe acelea zidite din veac [dintru început], trupeşti 
şi netrupeşti [îngerii]. Astfel îneît, dacă s-ar fi apucat să scrie deosebi, pe 
rînd, scopurile aducerii acestora întru a fi, şi al deosebirii lor şi toate cele¬ 
lalte despre ele, nici că ar fi fost cu putinţă ca lumea să încapă cărţile 
scrise, chiar dacă s-ar fi şi făcut acest lucru. Iar dacă, prin „lume”, cineva 
înţelege aici nu simplu „lumea”, ci pe oamenii ce zac întru cele rele - 
care le cugetă pe ale lumii şi pe ale trupului (căci în multe locuri ale 
Scripturii aşa s-a şi luat şi s-a înţeles) - atunci după cuviinţă zice Ioan că 
aceia nu vor putea să încapă toate lucrurile săvîrşite în chip minunat de 
Hristos, dacă va voi cineva să le scrie. Căci mulţimea şi mărimea [lucră¬ 
rilor lui Hristos] i-ar trage pe aceia mai vîrtos întru necredinţă decît întru 
credinţă! Aceasta şi e pricina pentru care Evangheliştii trec de multe ori 
sub tăcere cîte un întreg norod de tămăduiţi şi lasă de-o parte multe din 
cele lucrate în chip minunat, însemnînd numai atît; că „mulţi s-au izbăvit 
de multe feluri de patimi şi de boli, şi multe minuni s-au făcut” şi cele ca 
acestea. Iar tîlcuirea şi descoperirea lor nu o fac, fiindcă de obicei poves¬ 
tirea lor cu de-amănuntul le pricinuieşte celor groşi [învîrtoşaţi cu suflc- 

tul] şi mai-nainte prinşi şi stăpîniţi de înşelăciune mai mult necredinţă şi 
pregetare a ascultării decît credinţă şi sîrguinţă spre ascultare. 

Şi se cuvine a şti că acest Teofil era unul din cei bine-credincioşi care 
de la [Luca] învăţase blagocestia 1 . Şi să nu te minunezi că [Luca] a pus 
atîta grijă pentru acest bărbat, încît a scris pentru el două cărţi întregi. 
Pentru că [Evanghelistul] era păzitor al cuvîntului stăpînesc ce zice: 
„Astfel, nu este vrere înaintea Tatălui vostru Cel din ceruri ca să piară 
vreunul dintr-aceştia mici” (Matei 18:14) 2 . Dar pentru ce, scriind unuia 
singur, adică lui Teofil, nu a făcut o singură carte, ci a despărţit pricinile 
în două? Pentru luminarea şi descoperirea ascultătorului şi pentru a-1 
odihni. Apoi, pricinile fiind despărţite, se cuvenea să despartă în două şi 
cărţile. 

cele ce a început Iisus a face şi a învăţa, 

Aici, zice despre minuni şi învăţături. Dar nu numai aceasta, ci că 
[Iisus] învăţa şi cu fapta. Căci El nu doar că poruncea altora să lucreze, 
El nelucrînd, ci prin cele lucrate de El îi sfătuia pe oameni să-I urmeze, 
mutîndu-se şi schimbîndu-se spre grijirea de fapta bună. 

(2) pînă în ziua în care S-a înălţat la cer, poruncindu-le prin Duhul 
Sfînt apostolilor pe care i-a ales, 

„[...] poruncindu-le prin Duhul [...]”/ Adică zicînd către dînşii graiuri 
duhovniceşti, nimic omenesc. Sau, arată aceasta: că le-a poruncit întru 
Duhul, după cum însuşi Stâpînul zicea, grăind mai smerit şi mai cu ico- 
nomie: „Iar dacă Eu întru Duhul lui Dumnezeu scot dracii [...]” (Matei 
12:28) - adică: „prin Duhul porunceam” - neînsemnînd că Fiul ar fi avut 
trebuinţă de Duhul, ci că acolo unde Fiul lucrează ceva, acolo lucrează şi 
Duhul, ca Acela ce este de o fiinţă şi de faţă împreună cu Fiul. Şi ce le-a 


1 Buna-credinţă(n. n.). 

2 Aceasta e încheierea pildei Mîntuitorului în care zice: „Căci Fiul Omului a venit să 
caute şi să mîntuiască pe cel pierdut. Ce vi se pare? Dacă un om ar avea o sută de oi şi 
una din ele s-ar rătăci, nu le va lăsa oare în munţi pe cele nouăzeci şi nouă şi, ducîn- 
du-se, n-o va căuta pe cea rătăcită? Şi, dacă s-ar întîmpla s-o găsească, adevăr grăiesc 
vouă că se bucură dc ca mai mult decît de cele nouăzeci şi nouă care nu s-au rătăcit” 
(Matei 18:11-13). (n. n.) 

poruncit Apostolilor? „Mergînd, învăţaţi toate neamurile, botezîndu-i pe 
dînşii în numele Tatălui, şi al Fiului şi al Sfîntului Duh, învăfîndu-i să pă¬ 
zească tot ce v-am poruncit vouă!” (Matei 28:19, 20). Şi zice: „porun¬ 
cind, S-a înălţat [pe nor]”; n-a zis: „S-a suit”, căci încă vorbeşte ca despre 
un om doar. Şi de aici ne învăţăm că Hristos îi învăţa pe ucenici şi după 
înviere. Iar despre vremea aceasta [dintre înviere şi înălţare] nici unul 
dintre Evanghelişti nu a vorbit cu de-adinsul. Ci loan zăboveşte întru dîn- 
sa mai mult decît toţi ceilalţi, însă nimeni nu le-a vestit în chip arătat pe 
toate, căci către altele se sîrguiau. 

(3) cărora li S-a şi înfăţişat pe Sine viu după patima Sa, prin multe 
semne, în patruzeci de zile 

După ce mai înainte a vorbit despre înălţare, acum vorbeşte şi despre 
înviere. Căci, pentru a nu socoti tu că a fost înălţat de către alţii, auzind 
că „S-a înălţat”, a adăugat: „carora li S-a şi înfăţişat pe Sine viu”. Căci, 
dacă El a săvîrşit de Sineşi fapta mai mare [învierea], cu mult mai vîrtos 
pe aceea mai mică [înălţarea]. 

Şi zice: „în patruzeci de zile”, nu: „[vreme de] patruzeci de zile”, căci 
după înviere nu a mai fost necurmat împreună cu dînşii, ca mai înainte, ci 
venea, suind şi înălţînd minţile lor, şi sc ducea iarăşi. Astfel, nu-i mai lăsa 
a fi faţă de El la fel ca înainte, prin aceasta tacîndu-i, cu multă înţelepciu¬ 
ne şi adeverire, a crede si învierea, dar totodată a-L şi socoti de acum 
încolo mai mare decît un om. cu toate că acestea două erau împotnvnice. 
Căci, pentru a fi crezută învierea, se cădea să facă multe lucruri omeneşti: 
astfel, în răstimpul de patruzeci de zile de la înviere pînă la suirea fa ce¬ 
ruri, a mîncat şi a băut împreună cu dînşii, arătîndu-le că El este Cel ce 
S-a răstignit, şi S-a îngropat şi a înviat din morţi. Iar pentru cealaltă, dim¬ 
potrivă. Şi amîndouă s-au făcut în vremea cuvenită. 

Dar pentru care pricină nu S-a arătat [Hristos cel înviat] tuturor, ci 
numai Apostolilor? Fentru că celor mulţi, celor ce nu ştiau taina cea ne¬ 
grăită şi ascunsă, li s-ar fi părut nălucire. Căci - dacă întru început nici 
înşişi ucenicii nu credeau şi se tulburau, avînd trebuinţă sâ-L pipăie cu 
mîna şi să mănînce împreună cu El - ce urmau să pătimească cei mulţi? 
De aceea, face obştească dovada neîndoielnică a învierii din semnele 
pentru care Apostolii au primit darul de a le săvîrşi. Iar din vederea sem¬ 
nelor [săvîrşite de ei] învierea urma să se facă arătată nu numai celor de 
atunci, ci şi tuturor celor de după aceea. 

arătîndu-li-Se şi vorbind cele despre împărăţia lui Dumnezeu. (4) Şi, 
împreună petrecînd, le-a poruncit să nu se despartă de Ierusalim, 
ci să aştepte făgăduinţa Tatălui, „pe care - zice - aţi auzit-o de la 
Mine. 

„împărăţia Tatălui” este aceea întru care însuşi Domnul le-a făgăduit 
ucenicilor să bea paharul cel nou împreună cu dînşii, „băutură nouă” nu¬ 
mind-o pe aceea băută după învierea Sa după altă rînduială dccît cea di¬ 
nainte. 1 Totodată, acum au mîncat împreună şi „mîncare nouă”. Căci 
atunci - de vreme ce întru toate Se asemăna cu noi, afară de păcat - mîn- 
ca şi bea la fel ca şi noi, de voie dînd trupului să caute trebuinţa hranei. 
Pentru aceea a şi primit patima foamei, de voia Lui. Dar după înviere nu 
mai mînca şi nu mai bea pentru trebuinţa truDulm, ci numai nentru a-i 
încredinţa pe toţi că trupul Său are fire adevărată. Căci de voie a şi păti¬ 
mit, şi totodată a înviat cu dumnezeiască cuviinţă. Deci pe această 
mîncare şi băutură nouă le-a numit „noi”, pe acelea de care S-a împărtăşit 
împreună cu ucenicii după înviere, aşadar nu după obişnuinţa de mai 
înainte. Pentru aceasta zice că a petrecut împreună cu dînşii în patruzeci 
de zile, adică împărtăşindu-Se de sare şi de masă. Iar cum, nu este al nos¬ 
tru lucru să spunem. Căci aceasta s-a făcut într-un oarecare chip prea-slă- 
vit, nu ca şi cum firea ar mai fi avut trebuinţă de bucate de aici încolo, ci 
făcîndu-se pogorămînt spre dovedirea învierii şi spre descoperirea tai¬ 
nelor despre împărăţie. 

„Şi, împreună petrecînd. Ie-a poruncit să nu se despartă de Ierusalim 
[...]”/ Dar pentru ce le poruncea să facă aceasta? Căci mai întîi, pentru că 
se temeau şi tremurau, îi scosese pe dînşii în Galileea, ca să audă cele 
zise cu slobozenie, ei fiind atunci gata să se lase de rînduiala lor. Apoi, 
după ce L-au auzit şi au petrecut cu El patruzeci de zile, le-a poruncit să 
nu se despartă de Ierusalim. Pentru ce oare? Pentru că - aşa cum nimeni 
nu-i lasă pe ostaşi a ieşi pînă nu se într-anhează. cînd voiesc să cadă asu¬ 
pra unei mulţimi, nici pe cai a sări peste semnul pornim mai înainte de 
a-i lua pe călăreţi - tot astfel nici Domnul nu-i lasă pe ucenici a ieşi din 
tabără mai-namte de pogorîrea Duhului, ca să nu se facă lesne supuşi şi 
prinşi celor mulţi. Şi nu numai pentru aceasta, ci şi fiindcă acolo [în Ieru¬ 
salim] erau mulţi care aveau să creadă. Şi, a treia [pricină], ca să nu zică 
vreunii că i-au lăsat pe cei cunoscuţi şi s-au dus să se trufească la cei 


1 Matei 26:29 (n. n.). 

străini. Pentru aceasta, Hristos arată semnele mai întîi chiar ucigaşilor 
Săi, chiar celor ce L-au răstignit şi L-au îngropat, întru însăşi cetatea 
aceea întru care s-a îndrăznit acel lucru fără de lege. 

„{...] ci să aştepte făgăduinţa Tatălui, «pe care - zice - aţi auzit-o de 
la Mine» Dar cînd au auzit făgăduinţa? Cînd zicea: „De folos vă 
este ca să Mă duc. Căci, de nu Mă voi duce, Mîngîietorul nu va veni la 
voi; iar dacă Mă voi duce, îl voi trimite la voi” (Ioan 16:7); şi iarăşi: „îl 
voi ruga pe Tatăl, şi alt Mîngîielor vă va trimite” (loan 14:16). Dar pen¬ 
tru ce nu a venit Acela cînd era El de faţă, nici îndată după ce El S-a 
înălţat, ci abia după opt sau nouă zile de la aceasta, adică după ce s-a 
împlinit ziua a cincizecea? Şi încă ceva: Cum zicea: „Luaţi Duh Sfînt!” 
(Ioan 20:22) - de vreme ce Duhul nu venise încă? Deci putem zice că 
aceasta a zis-o gătindu-i pe dînşii a fi prea-îndemînatici şi puternici spre 
primirea Duhului, pe Care aveau să-L ia cînd S-a pogorît peste dînşii. 
Sau, a zis lucrul ce era să fie ca pe unul ce ar fi stat de faţă chiar atunci, 
precum şi cînd zice: „Iată, v~am dat putere să călcaţi peste şerpi, şi peste 
scorpii şi peste toată puterea vrăjmaşului, şi nimic nu vă va vătăma” 
(Luca 10:19). încă şi într-alt fel mai putem zice. Căci darea Duhului este 
în multe feluri şi în multe chipuri: una este curăţitoare, îar alta săvîrşitoa- 
re; una este aceea care sfinţeşte, iar alta care îi face pe sfinţitori; una este 
dătătoare de vorbire în limbi străine, iar alta de proorocii; una, de faceri 
de minuni, iar alta de tîlcuiri şi altele nenumărate. Deci nimic nu-i opreş¬ 
te pe ucenici să fi primit dc mai multe ori darul Duhului, după împărţirea 
Lui cea în multe feluri şi în multe chipuri. însă pogorîrea Duhului peste 
Apostoli cea desăvîrşită şi în stare să-i facă desăvîrşiţi şi pe alţii s-a făcut' 
în vremea praznicului de cincizeci de zile, cînd — arătîndu-Se peste dînşii 
în chip de limbi de foc - i-a umplut de toată lucrarea Sa. Prin urmare, nu 
ar greşi cineva dacă ar zice că şi atunci [cînd Hristos a zis: „Luaţi Duh 
Sfînt!”] ei au luat oarecare putere şi dar duhovnicesc: nu ca să-i învie pe 
morţi, ci ca să ierte păcatele. De aceea a şi adăugat: „[...] cărora Ic veţi 
ierta păcatele, le vor fi iertate” (loan 20:23) şi celelalte, arătînd ce fel de 
lucrare le dă. Căci atunci i-a îmbrăcat cu această putere, iar după patru¬ 
zeci de zile le-a dat lucrarea semnelor, pentru care şi zice mai jos: „Veţi 
lua putere [...]” şi celelalte (stihul 8). 

Deci pentru aceasta S-a dus Hristos atunci şi a venit Acela. Şi nici 
atunci îndată, ca ucenicii să ajungă a pofti darul, si aşa să-! ia. Iar dacă 
Duhul ar fi venit cînd Hristos era încă de faţă, şi El S-ar fi dus după 

aceea, Duhul rămînînd, mîngîierea nu ar fi fost atît de mare. Şi Hristos Se 
înalţă, ucenicii fiind nedespărţiţi de Dînsul, dar nici aşa Duhul nu Se po¬ 
goară îndată, pentru ca, mîhnindu-se puţin şi venind întru poftă şi trebu¬ 
inţă a făgăduinţei, să primească dulceaţa venirii Lui curată şi desăvîrşită. 
Şi, dealtfel, se cădea ca firea noastră să se arate în cer pentru a se face 
împăcările desăvîrşite, şi abia după aceea să vină Duhul. 1 

Şi socoteşte cît de mare nevoie a pus asupra ucenicilor ca să petreacă 
în Ierusalim pentru făgăduinţă. Căci, ca ei să nu fugă iarăşi după înălţare, 
cu aşteptarea aceasta îi ţine acolo pe toţi ca şi cu o legătură, făcîndu-i să 
se uimească prin nădejdile cele bune şi să nu ia aminte la nearătarea lor. 

(5) Căci loan a botezat cu apă, iar voi veţi fi botezaţi cu Duhul Sfînt, 
nu mult după aceste zile.” 

După ce Ie-a zis să aştepte „făgăduinţa Tatălui pe care a-ţi auzit-o de 
la Mine”, a adăugat că „loan a botezat cu apă” şi celelalte. Şi acum arată 
curat deosebirea dintre Dînsul şi loan, iar nu umbrit, ca mai înainte. Şi 
acum le arată ucenicilor că s-au făcut mai mari decît loan, fiindcă şi ei 


1 Tîlcuind stihul 20 al capitolului întîi de la Coloseni. care spune că Hristos le-a împă¬ 
cat „atît De cele de pe pămînt, cît si pe cele din cer", acelaşi Sfinţit Teofilact zice aşa: .Prin 
sîngele Său, Hristos !e-a împăcat «pe cele de pe pămînt», fiindcă oamenii erau mai întîi în¬ 
vrăjbiţi cu ei înşişi, prin patimi şi prin păcat, iar apoi erau învrăjbiţi cu ceilalţi. Dar si cu 
îngerii cereşti şe vrâimăşeau şi aveau război. Dar cum şi în ce chip le-a împrietenit Hristos 
«pe cele cereşti»? Pentru că cele cereşti erau dezbinate şi despărţite de cele pămînteşti, 
fiindcă îngerii din ceruri aveau şi ei vrajbă către oameni, văzîndu-L pe Stăpînul lor 
Dumnezeu ocărit de oameni cu multele lor păcate şi mai ales pentru că făceau dumnezei 
din zidiri. De aceea şi erau trimişi [îngerii] spre pedeapsa oamenilor, cum s-au trimis în 
vremea lui David şi au omorît de dimineaţă şi pînă la amiază şaptezeci de mii (2 împăraţi 
24:15), cum s-au trimis cei doi îngeri asupra Sodomenilor ( Facerea 19), cum s-a trimis 
înger la Israiiiteni şi le-a zis; «De vreme ce v-aţi închinat dumnezeilor neamurilor, nici eu 
nu-i voi pierde pe vrăjmaşii voştri, ci-i voi lăsa să vă bîntuiască» — precum este scris la 
Judecători, capitolul 2 - cînd, auzind Israilitenii cuvintele acestea ale îngerului, au plîns 
cu glas mare şi au chemat numele locului aceluia «valea plîngerii». Deci Cuvîntul lui 
Dumnezeu, după ce l-a suit la ceruri pe om [firea omenească], pe vrăjmaşul şi potrivnicul 
lui Dumnezeu şi al îngerilor, i-a făcut pe îngeri să cînte de bucuria lor şi să urmeze pe 
pămînt fiecărui Creştin care se botează, păzindu-1 pe el, căci zice: «îngerii lor în toată 
vremea văd faţa Tatălui Meu în ceruri» (Matei 18:10). Pare-mi-se că pentru aceasta s-a şi 
răpit întru al treilea cer Pavel, ca să înveţe că firea omenească este acum în cer şi că acolo 
S-a suit Fiul lui Dumnezeu” (în tîlcuirea epistolelor lui Pavel). (n. n.) 

vor boteza cu Duh Sfînt. Şi nu a zis: „vă voi boteza cu Duh Sfînt”, ci: 
„veţi fi botezaţi”, pretutindeni lâsîndu-ne masuri şi pilde de sme- 
rită-cugetare. Căci de aici, din mărturia lui loan, era arătat că El era Cel 
ce boteza: „Eu unul vă botez cu apă spre pocăinţă, dar Cel ce vine după 
mine este mai puternic decît mine; Lui nu sînt vrednic să-l leg încălţă¬ 
mintea; Acesta vă va boteza cu Duh Sfînt şi cu foc” (Matei 3:11). 

Dar cum zice că: „veţi fi botezaţi”, de vreme ce în foişor nu era apă? 
Pentru că cel mai de nevoie şi mai cu de-adinsul este Duhul, prin Care 
lucrează şi apa. Tot aşa se zice şi despre El că „S-a uns”, deşi nu cu 
untdelemn, ci primindu-L pe Duhul. Şi, de altfel, este cu putinţă a-i afla 
pe dînşii botezîndu-se şi cu apă, dar în vremi deosebite. Căci la noi se fac 
deodată amîndouă, iar atunci deosebit şi despărţit. Astfel, Apostolii s-au 
botezat de loan mai întîi cu apă, iar pe urmă şi cu Sfîntul Duh. 

Dar pentru ce nu a arătat Stăpînul cînd va veni Duhul, ci zice numai: 
„nu mult după zilele acestea”. Zice că nu după multe zile, ca aceia să nu 
cadă întru mîhnire, dar nu a zis hotărît cînd, ca pururea să privegheze 
aşteptînd. Deci ce te minunezi că nu le zice cînd va fi pacea sfîrşitului 
veacului [lumii]? - de vreme ce nu a voit să arate nici măcar sorocul şi 
făgăduinţa aceasta atîţ le apropiată, pentru pricina pe care am zis-o. 

Deci acest cuvînt, \ lică „botezaţi cu Duhul Sfînt”, însemnează îndes¬ 
tularea şi bogăţia împărtăşirii Sfîntului Duh, aşa cum se face şi la botezul 
cel simţit, căci acela care se botează în apă îşi udă tot trupul, iar cel ce doar 
ia apă nu se udă cu totul. Prin urmare, cele zise către Apostoli acum, după 
învierea din morţi a iui Hristos, nu sînt împotrivnice dumnezeieştilor 
Evanghelii , în care se zice: „Luaţi Duh Sfînt!” (loan 20:22). Ci acolo se 
zice să au luat Duh Sfînt, iar aici că se vor boteza cu Duhul Sfînt, aceasta 
însemnînd vărsarea şi bogăţia dăruirii pe care le-a dat-o lor Hristos după ce 
S-a suit la Tatăl. Căci - aşa cum s-au apropiat şi au cerut: „Adaugă-ne nouă 
credinţă!” ( Luca 17:5), deşi aveau credinţă - tot astfel şi aici luau, pe lîngă 
împărtăşirea Duhului pe care o aveau deja, adăugare de mai multă şi mai 
întinsă împărtăşire a Duhului Sfînt, Care avea să Se pogoare asupra lor. 

(6) Iar ei, adunîndu-se, L-au întrebat, zicînd: „Doamne, oare în 
anul acesta vei aşeza Tu la loc împărăţia lui Israil?” (7) El a zis 
către ei: „Nu este al vostru a şti anii sau vremile pe care Tatăl 
le-a pus întru stăpînirea Sa. (8) Ci veţi lua puterea Duhului Sfînt 
ce va veni peste voi, 

„Doamne, oare în anul acesta vei aşeza Tu la loc împărăţia lui Israil?”/ 
Cînd vor să-L întrebe [despre sfîrşit], se apropie cu toţii, ca să-L îndu¬ 
plece cu mulţimea. Fiindcă ştiau că ceea ce zisese mai-nainte, că „de ziua 
şi de ceasul acela nimeni nu ştie, nici îngerii din ceruri, nici Fiul, ci nu¬ 
mai Tatăl” (Matei 24:36)' nu era a unuia ce nu ştie, ci a unuia ce întîrzie 
şi amînâ răspunsul. De aceea, iarăşi îl întreabă. Căci, de vreme ce auzi¬ 
seră că vor lua Duhul, acum vor să se înveţe ca unii vrednici de a şti. 
Pentru că doreau să se izbăvească de cele grele, nevoind să se arunce ia¬ 
răşi întru cele mai de pe urmă primejdii. Şi nu L-au întrebat cînd , ci: 
„Oare în anul acesta vei aşeza împărăţia lui Israil?”, adică: Acum? - aşa 
de mult doreau ziua aceea. Iar mie mi se pare că nici atunci nu înţelegeau 
încă arătat ce împărăţie era aceea, căci încă nu îi învăţase Duhul.'" Şi nu a 
zis: Cînd va fi? - ci: Oare o vei aşeza? - ca şi cum ar fi fost căzută, [de 
unde se vede că acum] ei credeau despre Dînsul lucruri mai mari. De 
aceea le şi vorbeşte El deschis, căci nu le mai zice că „nici Fiul nu ştie 
ziua aceea”. Dar ce? „Nu este al vostru a şti anii sau vremile pe care Ta¬ 
tăl le-a pus în stăpînirea Sa.” Căci El nu pune ştiinţa acelor lucruri în 
seama Tatălui pentru că nu ar fi ştiut sfîrşitul anilor, ci trece sub tăcere 
răspunsul pentru folosul ucenicilor, întrebarea lor fiind de prisos. Scopul 
Lui era să curme multa iscodire a ucenicilor pentru aceasta, fiindcă îi tri¬ 
mitea să propovăduiască împărăţia cerurilor, nu să însemneze suma ani¬ 
lor. Şi, măcar că îi învăţase cele cu mult mai mari, nu le spune vremea 
aceea, ca să fie priveghetori (după cum de multe ori am zis). Iar neşti- 
ind-o, nu pierdeau nimic, rnndcă le ştiau pe acelea cu mult mai mari, 
anume: că El este Fiul lui Dumnezeu, că este de o cinste cu Tatăl, că a 
înviat, că va fi înviere şi judecată, că a şezut de-a dreapta Tatălui. Căci 
spune-mi mie ce e mai mare: a şti că Hristos va împăraţi, sau a şti cînd va 


1 Locul acesta din Evanghelie are nevoie de tîlcuire, şi iată ce zice despre aceasta 
Teoftlact: „Aici, Domnul îi învaţă pe ucenici să nu caute a afla cele care covîrşesc min¬ 
tea omenească. [...] Dacă ar fi zis: Eu ştiu, dar nu vreau să vă spun! - ei s-ar fi mîhnit, 
socotindu-se neluaţi în seamă de El. Iar zicînd că nici Fiul nu ştie, ci numai Tatăl, îi 
opreşte de a mai întreba. [...] Dar că El ştie cu adevărat şi ceasul şi ziua este arătat din 
multe altele, căci spune: «Toate cîte are Tatăl, ale Mele sînt» (Joan 16:15; 17:10). [...] 
Căci nu ne este de nici un folos să ştim cînd va fi sfîrşitul, ca să nu ne lenevim, căci 
această necunoaştere ne ţine în trezvie” (în tîlcuirea la Matei), (n. n.) 

2 Anume că îmDărăţia lui Dumnezeu nu este din lumea aceasta stricată de oăcat, pre¬ 
cum şi în ziua de azi aşteaptă Iudeii de la Mesiah al lor. adică de la Antihrist, (n. n.) 

împăraţi Ei? Iar Pavel a fost învăţat lucruri pe care nu-i este cu putinţă 
omului să le grăiască. [La fel,] Moisi a fost învăţat despre începutul lumii 

- cînd a fost, mai-nainte de cîţi ani, şi numără anii - măcar că începutul 
este cu totul mai greu de cunoscut decît sfîrşitul, Şi, de altfel, aceia nici 
nu L-au întrebat sfîrşitul obştesc al tuturor, ci: „Oare în anul acesta vei 
aşeza împărăţia lui Israîl?” Iar El nu le-a descoperit nici aceasta. Ci - aşa 
cum atunci [înainte de Patimă] le-a răspuns depărtîndu-i de a socoti că iz¬ 
băvirea lor de cele grele este aproape, zicîndu-le că vor cădea întru multe 
primejdii - tot astfel şi aici, însă mai cu blîndcţe, [căci adaugă]: „ci veţi 
lua putere”. Şi, ca să nu-L întrebe iarăşi, S-a înălţat îndată. 

Apoi - ca să nu zică: Pentru ce înalţi şi mare faci lucrul? - Fiul zice: 
„anii şj vremile pe care Tatăl le-a pus întru a Sa stăpînirc”. Iar stăpînirea 
Tatălui este şi a Fiului în chip arătat. Căci, aşa cum Tatăl înviază morţi, 
tot astfel îi învie şi Fiul pe aceia care voieşte. Şi, dacă atunci cînd lucrea¬ 
ză cele înfricoşate şi negrăite, o face cu aceeaşi stăpînire ca şi Tatăl, cu 
mult mai vîrtos ştie ceea ce ştie cu aceeaşi stăpînirc. Şi mult mai mare 
lucru este a învia morţii cu stăpînirea cea de o potrivă şi aceeaşi cu Tatăl, 
decît a şti ziua [sfîrşitului]. 

Dar de ce nu a răspuns Iîristos la ce întrebau ei, ci îi învaţă ceva pen¬ 
tru care nu întrebaseră, zicîndu-ie că vor lua putere? Pentru că dascăl nu 
este acela care îi învaţă pe ucenici ceea ce voiesc ei, ci acelea care le sînt 
de folos. Iar cuvîntul acesta arata şt el tntr-un tel venirea şi - ca sa zic uşa 

- curgerea asupra lor a Duhului. 

Şi se cuvine [a aminti aici] despre eresul Frigienilor, aceia care soco¬ 
teau că Mîngîietorul S-a trimis la vreo două sute de ani de la înălţarea lui 
Hristos, în muierile acelea - Priscila şi Maximila, socotite de ei prooro- 
ciţe - şi întru Montan, care se înnebunea cu dînsele. Căci ei zic că atunci 
s-a împlinit făgăduinţa aceea, adică: „Vă voi trimite pe Mîngîietorul”. 

şi îmi veţi fi martori în Ierusalim, şi în toată Iudeea, şi Samaria şi 
pînă la marginea pămîntului.’ > 

De vreme ce mai-nainte zisese: „în calea păgînilor să nu mergeţi şi în ce¬ 
tatea Samarinenilor să nu intraţi!” (Matei 10:5) ! - fiindcă voise ca buna-ves- 


’ „li pune pe Samarineni împreună cu păgînii, fiindcă aceştia erau Babilonieni sălăş¬ 
luiţi în Iudeea, care nu i-au primit pe Prooroci, ci numai cele cinci cărţi ale lui Moisi 

tirea să se propovăduiască mai întîi Iudeilor, şi de aici încolo se cădea ca ea 
să se reverse în lume - se cuvenea aşadar să adauge acum: ,,şi în toată lu- 
deea, şi Samaria” şi apoi „pînă la marginea pămîntului”. Iar acest cuvînt: 
„îmi veţi fi martori”, este şi îndemnare, şi nevăzută proorocie totodată, căci 
pînă la marginile pămîntului aveau să mărturisească ei propovăduirea. 

(9) Şi acestea zicînd, pe cînd ei priveau, S-a înălţat şi nor L-a luat de 
la ochii lor. (10) Şi, căutînd ei la cer pe cînd mergea El, 

„[...] pe cînd ei priveau [...]"/ Ucenicii nu L-au văzut pe Hristos cînd 
a înviat, dar L-au văzut cînd S-a înălţat. Dar vederea nu a putut să cu¬ 
prindă lucrul întreg nici acolo şi nici aici. Căci ei au văzut urmarea învie¬ 
rii, însă începutul ei nu l-au văzut; tot aşa, au văzut începutul înălţării, dar 
nu i-au văzut sfîrşitul. De ce? Fiindcă acolo era de prisos să vadă înce¬ 
putul lucrului, de vreme ce însuşi Cel înviat era de faţă şi grăia despre 
aceasta, iar mormîntu! arăta că El nu se află într-însul. Iar aici era nevoie 
să fie învăţaţi sfîrşitul lucrului, de vreme ce ochii nu puteau să le arate 
dacă, înălţîndu-Se, a ajuns la însuşi cerul, sau doar pînă la un loc, şi apoi 
a stat. Pentru aceasta vin de faţă îngerii, ca să-i înveţe cele pe care le era 
cu neputinţă să le înţeleagă prin vedere. 

„(...] şi nor L-a luat Şi nor L-a luat pe Dînsul, acesta fiind semn 
stăpînesc, semn al puterii dumnezeieşti, căci nicăieri nu se arată în nor 
altă Putere. De aceea, şi David zice despre Tatăl: „Cel ce pui norii suirea 
Lui [...]” (Psalmul 103\3) 1 şi, în alt loc [se zice]: „Iată, Domnul vine pe 
nor uşor” (Isaia 19: L) şi în altele nenumărate/ De la norul Fecioara, la 


(Pentateuhul)" (Sfinţitul Teofilact în tîlcuirea la Matei). (Deosebirea dintre ludei şi pă- 
gînii Samarineni, care nici la biserica lui Solomon din Ierusalim nu erau primiţi, e arăta¬ 
tă - printre altele - în pilda Samarineanului milostiv şi în întîmplarea cu femeia Samari- 
neancă pe care o întîlneşte Mîntuitorul la puţul lui Iacov [loan, capitolul 4], Pentru amă¬ 
nunte, vezi Cărţile împăraţilor .) (n. n.) 

1 Stih pe care Teodorit îl tîlcuieşte aşa: .Dumnezeul tuturor S-a arătat în nor fiilor lui 
Israil, căci prin nor a tăcut a Sa arătare în Cort, şi în nor a acoperit Biserica din Ierusa¬ 
lim cînd o tîrnosea Solomon. Şi Stăpînul Hristos, în munte, le-a arătat celor trei Apostoli 
nor luminat împrejurul Său, iar cînd S-a înălţat, un nor luminos L-a luat pe dedesubt de 
la ochii lor” (în tîlcuirea psalmilor), (n. n.) 

z Aşa cum se arată limpede la schimbarea la faţă a Mîntuitorul ui: „Vorbind el încă, 
iată un nor luminos i-a umbrit pe ei, şi iată glas din nor zicînd: «Acesta este Fiul Meu 
Cel iubit, în Care am binevoit; pe Acesta ascultaţi-L» (Matei 17:5). (n. n.) 

nor a venit, şi prin nor S-a suit unde era mai-nainte. Iar prin acest cuvînt: 
„unde era mai-nainte”, să nu înţelegi că arată mutarea din loc, şi nici că 
S-a înălţat lepădînd trupul, aşa cum S-a deşertat de dumnezeirea Lui cînd 
S-a întrupat ’ Ci acest cuvînt: „S-a suit unde era mai-nainte”, înţe- 
lege-mi-1 aşa: „S-a suit întru înălţimea şi marea cuviinţă a neîntrupării cu 
întruparea”, ca să nu mai petreacă împreună cu oamenii la arătare încît să 
fie văzut de ochii lot. 2 

„Şi, câutînd ei la cer pe cînd mergea El [...]”/ Nici aceasta nu s-a făcut 
la întîmplare şi în zadar. Căci Domnul ştia că, dacă S-ar fi înălţat nevăzut 
de dînşii - aşa cum Se pogorîse, iar mai vîrtos precum făcuse pogorămînt 
- nu s-ar mai fi crezut că Duhul, Cel ce avea să Sc arate, este însuşi 
Acela pe Care făgăduise mai-nainte cu puţine zile că îl va trimite. Iar 
despre Sine ar fi lăsat să se creadă că nu a venit din ceruri, că nu l-a che¬ 
mat pe Pavel de sus şi că nu de acolo i-a trimis lui Petru masa cea nefă¬ 
cută de mînă (după înălţarea trupească). Căci Domnul ştia că oamenii 
stricaţi la minte se vor împotrivi, zicînd că El nu este, şi că nu a venii ain 
cer si nici că S-a înălţat la cer, ci că S-a mutat într-un loc oarecare afară 
de lume, aşa cum zic şi cei din eresul lui Vitalie: pentru aceea S-a înălţat 
înaintea ochilor lor, privind ei la cer. Pentru aceasta S-a suit la cer în 
vreme ce ei căutau le El. 


1 Adică: întrupîndu-Se, Durnuezeu-Cuvîntul „S-a deşertat pe Sine, chip de rob luînd, 
întru asemănarea oamenilor făcîndu-Se” (Filipeni 2:7), „afară de păcat” (Evrei 4:15). 
Dar, cînd S-a înălţat, nu S-a despărţit (precum bîrfesc unii eretici) de acest trup ome¬ 
nesc, pe care îl făcuse nestricăcios şi nemuritor prin învierea din moarte. Despre această 
taină înfricoşată dogmatiseşte Pavel în mai multe rînduri, de pildă atunci cînd zice: „Pe 
aceasta a lucrat-o [Dumnezeu-Tatăl] întru Hristos, sculîndu-L pe E! din morţi, şi L-a pus 
să şadă de-a dreapta Sa întru cele cereşti, mai presus de toată începători», şi stăpînirea, 
şi puterea, şi domnia” (Efeseni 1:20, 21). Stihuri pe care Teofilact le tîlcuieşte aşa: „Fi¬ 
indcă, întru Hristos, Dumnezeu-Părintele a suit firea omenească de la treapta cea mai de 
jos la treapta şi locul cel prea-înalt. Pentru că Pavel vorbeşte aici despre firea omenească 
a luî Hristos, care s-a făcut nemuritoare, a înviat, s-a înălţat şi s-a prea-înălţat; căci firea 
dumnezeirii Sale nici nu a murit, nici nu a înviat, nici nu s-a înălţat, nici nu s-a prea- 
înălţat, ea aflîndu-se totdeauna mai presus de toată înălţimea” (în tîlcuirea la epistolele 
Sfîntului Apostol Pavel). Deci, întrupîndu-Se, Fiul „L-a lăsat pe Părintele Său ceresc - 
nu cu mutare din loc, ci cu pogorîrea în firea omenească”, după cum zice tot Teofilact în 
tîlcuirea epistolelor lui Pavel. (n. n.) 

1 Adică, pe nor fiind, a pierit din ochii ucenicilor avînd trupul acela care putea să fie 
şi văzut, şi pipăit, dar şi nevăzut şi nepipăit, trupul dumnezeiesc-omenesc cu care de 
atunci stă pe tronul slavei pentru vecie, şi în care va veni la sfîrşitul acestei lumi, pre¬ 
cum vor arăta cei doi îngeri numaidecît, (n. n.) . 

ună cu Petru şi pe ostaşi, lucrul s-ar fi socotit că este fugă. Iar Irod mai 
mult s-ar fi scîrbit, socotind că s-a batjocorit, precum fusese amăgit de 
Magi moşul său. 

„Şi era Irod mînios pe cei din Tir şi pe Sidonieni.”/ Aceia îl făceau 
mai mult să crape şi să fie cu totul de rîs. 

(21) Şi într-o zi rînduită, Irod, îmbrăcîndu-se în haina împărătească şi 
şezînd la divan, grăia către dînşii, (22) iar norodul striga: „Glas 
dumnezeiesc, iar nu omenesc [are]!” (23) Şi îndată l-a lovit înge¬ 
rul Domnului, pentru că nu a dat slavă lui Dumnezeu. Şi, făicîn- 
du-se mîncat de viermi, a murit. (24) Iar cuvîntul lui Dumnezeu 
creştea şi se înmulţea. 

„[...] îmbrăcîndu-se în haina împărătească ..]”/ Iosif [Flaviu] zice că 
Irod - îmbrâcînd o haină făcută toată din argint, încît era de o minunată 
ţesătură - a intrat în privelişte la începutul zilei, cînd, sclipind de izbirile 
celor dinţii raze ale soarelui, argintul lucea în chip minunat, strălucind 
oarecum înfricoşat şi îngrozitor celor ce căutau la dînsul. Şi că îndată lin¬ 
guşitorii şi ciocoii l-au numit „dumnezeu”, zicîndu-i: Blînd şi milostiv să 
ne fii! Căci, deşi pînă acum ne-am temut de tine ca de un om, însă de aici 
înainte te mărturisim că eşti mai înalt decît firea omenească! Vezi cît de 
linguşitori şi ciocoi erau aceia! Vezi încă şi înţelegerea şi cugetul Apos¬ 
tolilor! Căci, pe cei care un neam întreg îl cinstea şi îl slujea atîta, aceştia 
îl scuipau. 

„[...] iar norodul striga: „Glas dumnezeiesc, iar nu omenesc [are]! Şi 
îndată l-a lovit îngerul Domnului, pentru că nu a dat slavă lui Dumnezeu. 
Şi, făcîndu-sc mîncat de viermi, a murit ”/ Nu mic lucru este a pomeni 
[Luca] de istoria aceasta, cum îndată a venit asupră-i şi l-a cuprins pe el 
[pe Irod] osînda. Dar poate că cineva ar zice: Apoi, dacă aceia au strigat, 
el ce este vinovat? Pentru că a primit glasul lor, socotindu-se vrednic de 
linguşeala şi ciocoiala aceea. Şi pentru aceasta linguşitorii se pedepsesc 
mai mult în zadar. însă toţi erau vrednici de pedeapsă, dar, pentru că 
vremea judecăţii nu este [acum, în lumea aceasta], [Dumnezeu] îl mun¬ 
ceşte doar pe cel vinovat mai mult, pe ceilalţi lăsîndu-i să se folosească 
de la [ce a pătimit] el. Şi - dacă acesta a pătimit astfel [de la Dumnezeu], 
doar auzind că are glas dumnezeiesc, iar nu omenesc, măcar că nu el o 
zicea - cu mult mai vîrtos ar fi pătimit Hristos dacă nu ar fi fost Dumne- 

CAPITOLUL XII 


zeu, El, Care de-a pururea zicea: „Graiurile pe care vi le spun nu le vor¬ 
besc de la Mine” (loan 14:10)' şi că îngerii îi slujeau. 

(25) Iar Varnava şi Saul, împlinindu-şi slujba, s-au întors de la Ieru¬ 
salim în Antiohia, luîndu-l cu ei şi pe loan, cel numit „Marcu”. 


1 Şi, în alt loc: ,JEu n-am vorbit de la Mine, ci Tatăl care M-a trimis, Acesta Mi-a dat 
poruncă ce să spun şi ce să vorbesc” (loan 12:49). (n. n.) 

iată doi bărbaţi au stat înaintea lor, îmbrăcaţi în haine albe, (11) 
care le-au zis: „Bărbaţi Galileeni, ce staţi căutînd la cer? Acest 
lisus care S-a înălţat de la voi la cer, astfel va şi veni, în acelaşi 
chip cum L-aţi văzut mergînd la cer.” 

„Acest lisus care S-a înălţat de la voi la cer, aşa va veni, în ce chip 
L-aţi văzut mergînd la cer.”/ Cu desluşire au închipuit acest cuvînt. Şi n-a 
zis: „înălţîndu-Se”, nici: „purtîndu-Se”, ci: „mergînd”. Căci, dacă mai-na- 
inte de cruce Se purta peste ape, încă fiind îmbrăcat cu trup pătimitor şi 
greu, apoi nimeni să nu se mire dacă, după ce a luat trup nestricăcios. 
străbătea văzduhul. Şi zice: „va veni”, nu: „Se va trimite”. Şi „astfel va şi 
veni”, adică cu trupul, lucru pe care ucenicii doreau să-l audă. Şi le mai 
zic îngerii că „va veni în acelaşi chip cum L-aţi văzut mergînd la cer”, 
adică la Judecată va veni aşa cum S-a şi înălţat, pe nor. 1 Şi îi numeşte 
„bărbaţi” pe îngerii ce se arătau întru acea vedere luminată, pentru că 
aceia luaseră chip de bărbaţi cu de-adinsul, ca să nu-i sperie. Şi „doi băr¬ 
baţi au stat înaintea lor”, căci „în gura a doi sau trei martori tot graiul va 
sta” (Deuteronomul 19:15) Şi, zicîndu-le: „ce staţi căutînd la cer?”, în¬ 
gerii nu i-au lăsat pe ucenici să mai aştepte în locul acela, nădăjduind că 
II vor vedea iarăşi pe [Cel înălţat], ci i-au întors de la vederea aceea către 
Ierusalim şi către scopul lor, care era cuvîntul propovăduiţii. 

Şi pretutindeni îngerii îi slujesc lui Hristos ca unui Stăpîn - şi la naş¬ 
tere, şi la înviere, şi la înălţare, şi mai-nainte de acestea, cînd voia să vină 
în lume în trup - arătîndu-se ei aşa cum Ie era oamenilor cu putinţă să-i 
vadă. Iar aceea, „în haine albe”, însemnează ori curăţia îngerilor, ori lu¬ 
minarea ce avea să se dea sfinţilor Apostoli. 


‘ După cum zice Hristos însuşi: „Atunci se va arăta pe cer semnul Fiului Omului, şi 
vor plînge toate neamurile pămîntului şi-L vor vedea pe Fiul Omului venind pe norii ce¬ 
rului, cu putere şi cu slavă multă” (Matei 24:30). Aşa este şi la Apocalipsa Sfîntului 
loan teologul: „Iată, El vine cu norii, şi orice ochi îl va vedea; şi-L vor vedea şi cei ce 
L-au împuns şi se vor jeli din pricina Lui toate seminţiile pămîntului. Amin!” (Apoca¬ 
lipsa 1:7). Şi încă: „Am privit, si iată un nor alb, şi Cel ce şedea pe nor era asemenea 
Fiului Omului, avînd pe cap cunună de aur şi în mînă seceră ascuţită. [...] Şi Cel ce şe¬ 
dea pe nor a aruncat pe pămînt secera lui şi pămîntul a fost secerat” (Apocalipsa 14:14, 
16). tocmai proorocia acestei veniri întru putere, spre judecata noroadelor, avea să în¬ 
treacă răbdarea arhiereului, precum citim: „lisus i-a răspuns: «{...] Şi vă spun încă: De 
acum îl veţi vedea pe Fiul Omului şezînd de-a dreapta puterii şi venind pe norii ceru¬ 
lui.» Atunci, arhiereul şi-a sfîşiat hainele, zicînd: «A hulit! Ce ne mai trebuie martori? 
lată, acum aţi auzit hula Lui!»” (Matei 26:64, 65). (n. n.) 

(12) Atunci, Apostolii s-au întors la Ierusalim de la muntele ce se 
cheamă„Eleon”, care este aproape de Ierusalim cale de o sîmbătă. 

„Atunci Cînd? După ce au auzit. Pentru că nu ar fi suferit să 

plece dacă nu le-ar fi făgăduit o altă venire [a MîntuitoruluiJ. Şi mie mi 
se pare că acestea s-au făcut chiar Sîmbăta, fiindcă nu întîmplător a po¬ 
menit depărtarea „de la muntele ce sc numeşte «Eleon», care este 
aproape de Ierusalim cale de o sîmbătă”. Căci [Legea] hotăra că lungi¬ 
mea călătoriei pe care erau slobozi Iudeii să o facă în ziua sîmbetei era o 
milă 1 de loc. Şi mai ales Sfîntul Cort şi Chivotul 2 la atîta depărtare puteau 
fi duse şi aşezate în afara cetăţii. 3 Iar Ioan, întru cuvîntul al douăzecelea 
al cuvîntării despre cele vechi, zice că [Eleonul] e departe de Ierusalim 
cale de şapte stadii 4 . [...] 

(13) Şi, cînd au intrat, s-au suit în foişor, unde erau petrecînd de 
obicei: Petru, şi Ioan, şi Iacov, şi Andrei, Filip şi Fonia, Vartolo- 
meu şi Matei, Iacov al lui Alfeu, şi Simon Zelotul şi luda a! lui 
Iacov. (14) Toţi aceştia erau aşteptînd cu un cuget, în rugăciune 
şi cerere, împreună cu muierile, cu Maria, mama lui Iisus şi cu 
fraţii Lui. 

I-a pomenit pe ucenici fiindcă unul îl vînduse pe Hristos, altul se le- 
pădase de El, iar altul nu crezuse [învierea Lui], arătînd aici că, afară de 
vînzător, toţi erau întregi. Dar de ce zice „împreună cu mama lui Iisus”, 
de vreme ce Ioan scrie că „din ceasul aceia ucenicul a !uaL-o Ia sine” 
(Ioan 19:27)? Aceasta nu e nicidecum împotrivnică aceleia! Căci, dacă 
ucenicul se afla acolo, nici o oprire şi împiedicare nu era ca şi ea să fie 
împreună cu el. Dar de ce nu-1 pomeneşte aici pe losif? Pentru că acela se 
săvîrşise. Căci, dacă „fraţii” lui Iisus crezuseră şi erau de faţă, cei care de 


1 i478,5 metri (n. n.) 

2 înainte de a se zidi biserica lui Solomon. Cortul Mărturiei a fost primul locaş al lui 
Dumnezeu, „după socoteala ce stăpînea de demult, care cugeta că Dumnezeul tuturor lo¬ 
cuieşte în Cort, fiindcă de acolo le da preoţilor răspunsurile şi poruncile” (fericitul Teo¬ 
dori!, în tîlcuirea Psalmilor). Şi se numea „al mărturiei" fiindcă avea lespezile mărturiei. 
Tablele Legii , păstrate în Chivot (lada sau sicriul), (n. n.) 

1 Pentru a nu fi răpite dc necredincioşii vecini ai Iudeilor, precum s-a şi întîmplat în 
timpul războiului cu Filistenii (vezi Cartea fntîi a împăraţilor , capitolul 2 şi 3). (n. n.) 

4 1295 de metri, stadiul avînd i85 de metri (n. n.) 

multe ori nu crezuseră mai-nainte, cu mult mai vîrtos, dacă încă ar mai fi 
fost în viaţă, ar fi crezut şi nu s-ar fi lipsit de ceata aceasta cel ce nicio¬ 
dată şi nicăieri nu arătase că se îndoieşte. 

(15) Şi, în zilele acelea, sculîndu-se Petru în mijlocul ucenicilor (şi 
era mulţime de nume împreună cala o sută douăzeci), a zis: (16) 
„Bărbaţi fraţi, se cădea să se împlinească Scriptura aceasta pe 
care Duhul Sfînt, prin gura lui David, a spus-o dinainte despre 
Iuda, care s-a făcut povăţuitor celor ce L-au prins pe Iisus. (17) 
Căci era numărat împreună cu noi şi luase soarta acestei slujiri. 

„Şi, în zilele acelea [...]”/ Adică cele mai-nainte de praznicul a cinci¬ 
zeci de zile. „[...] sculîndu-se Petru Ca unul mai fierbinte, şi ca 

unul căruia Hristos îi încredinţase turma şi ca o căpetenie. Şi vezi-1 pe 
dînsul cum toate le face cu socoteala obştii, nimic cu puterea stăpînitoru- 
lui. Şi el îi mîngîie pe dînşii de la proorocie. Şi nu zice: „pe care a zis-o 
David”, ci: „Duhul Sfînt prin gura lui David”. Iar apoi zice [doar]: „de¬ 
spre Iuda, care s-a făcut povăţuitor celor ce L-au prins pe Iisus”. Vezi şi 
aici înţelepciunea bărbatului: povestind, el nu ocărăşte, nu zice: „despre 
pîngăritul şi prea-pîngăritul”, ci arată doar lucrul făcut. Şi nu zice că Iu¬ 
deii [Arhiereii] au cîştigat, ci că Iuda a cîştigat. După cum se cuvenea, 
căci e drept ca acela ce dă preţul, deşi alţii sînt cei ce cumpără [ceva], 
acela trebuie să se socotească stăpîn [al luciului cumpărat], căci al lui 
este preţul. 1 Şi ascultă: 

(18) Deci acesta a cîştigat loc din plata nedreptăţii şi, căzut fiind, a 
crăpat pe mijloc şi i s-au vărsat măruntaiele. (19) Şi s-a făcut 
cunoscută aceasta tuturor celor ce locuiesc în Ierusalim, 


1 Chiar dacă Iuda a înapoiat arginţii, lucrul cumpărat cu ei era al lui, căci arhiereii nu 
au vrut banii. Pentru lămurire, sa mai citim o dată întîmplarea: „Atunci, luda [...] a adus 
înapoi arhiereilor şi bătrînilor cei treizeci de arginţi [...]. Ei i-au zis: «Ce ne priveşte pe 
noi? Tu vei vedea!» Şi el, aruneînd arginţii în biserică, a plecat Iar arhiereii, luînd 
banii, [...] au cumpărat cu ei Ţarina Olarului, pentru îngroparea străinilor. Pentru aceea 
s-a numit ţarina aceea «Ţarina Sîngelui», pînă în ziua de astăzi. Atunci s-a împlinit cu- 
vîntul spus de Ieremia Proorocul, care zice: «Şi au luat cei treizeci de arginţi, preţul Ce¬ 
lui preţuit, pe care l-au preţuit fiii lui Israil, şi i-au dat pe Ţarina Olarului, după cum 
mi-a spus mie Domnul»” (Matei 27:3-10). (n. ti.) 

CAPITOLUL! 


Vorbeşte despre osînda pe care Iuda a primit-o în această viaţă, iar nu 
despre ceea ce va să fie. Căci sufletele celor mai neputincioşi nu privesc 
atît către cele ce or să fie, cît către acestea de faţă. Şi vezi că nu a vorbit 
împăcat, ci a ridicat şi a crescut cuvîntul întru pedeapsă. Căci Iuda nu a 
murit în spînzurătoare numaidecît ce s-a sugrumat. Şi aceasta o istoriseşte 
mai descoperit Pania, ucenicul Sfîntului loan Boeoslovul. întru a patra 
carte a tîlcuirilor, zicînd aşa: „Şi mare pildă a păgînătăţii a fost lumii 
acesteia Iuda! Căci atît s-a umflat cu trapul, încît nu mai putea să treacă 
nici pe unde trecea cu lesnire carul, încă nici măcar grosimea capului lui. 
Căci se povesteşte că pleoapele ochilor lui se umflaseră într-atît, încît el 
nu vedea lumina nicidecum, iar ochii lui nu puteau fi văzuţi nici cu oglinda 
doctorului, atît de înfundaţi erau în cap; iar mădularul lui arăta mai greţos 
şi mai mare decît toată grozăvia. Şi se zice că puroaiele ce i se scurgeau de 
prin tot trupul şi viermii ieşeau dintr-însul numai prin părţile cele de 
nevoie, spre ocară. Şi spun că, după multe munci şi pedepse, s-a săvîrşit în 
ţarina sa, pe care cei ce locuiau pe lîngă calea aceea au lăsat-o pustie şi 
nelocuită pînă acum. Şi nici pînă astăzi nu poate să treacă cineva pe locul 
acela dacă nu-şi va astupa nările cu mîna, atîta scurgere a slobozit prin 
trupul lui pe pămînt.” Iar acest lucru le aducea Apostolilor mîngîiere. Şi, 
aşa cum s-au vărsat măruntaiele Iudei, tot astfel şi ale ereticului Arie. 

încît locul acesta s-a numit în limba lor «Hacheldamah», adică «Ţa¬ 
rina Sîngelui». (20) Căci este scris în Cartea Psalmilor: «Facă-se 
curtea lui pustie şi să nu aibă cine să locuiască în ea! Şi 
episcopia lui s-o ia altul!» (Psalmul 68:29)/ 


! După înţeleptul Teodoră - care îl urmează şi el, ca şi Sfinţitul Teofilact, pe Slîntul 
loan Gură de Aur - aceasta s-a zis de Iudeii asupriţi de către Babilonieni, dar se potri¬ 
veşte şi Iudeilor şi lui Iuda vînzătorul. Să citim deci tîlcuirea: „(Aici,) cere dreapta hotă- 
rîre şi se roagă ca vrăjmaşii să fie supuşi sub acelea pe care le-au pricinuit altora. Aşadar 
- de vreme ce Haldeii pustiiseră Ierusalimul şi celelalte cetăţi ale Iudeii, prădîndu-le şi 
robindu-le - se roagă ca şi ţara lor să pătimească aceleaşi rele. Şi au dobîndit cererea lor, 
căci pustiu s-a tăcut şi a rămas Babilonul, pînă în ziua de astăzi. Ni sc cuvine a şti însă 
că acelea pe care au cerut Iudeii să le pătimească Babilonienii le-au pătimii şi ei înşişi, 
după ce s-au turbat asupra Făcătorului de bine şi Mîntuitorului. Căci Babilonienii le-au 
făcut lor hrana amară prin robia cea ostenitoare, dar nu le-au dat cu adevărat o hrană ca 
aceasta, iar Iudeii, nimic nedreptăţindu-se, ci primind toate felurile de faceri de bine. 
I-au adus într-adevăr fiere şi oţet însuşi Făcătorului de bine, ca dintr-o vie vătămătoare. 

TÎI.CUIRE LA FAPTELE APOSTOLILOR 


Iudeii au dat această numire locului nu pentru el însuşi, ci pentru Iuda. 
Căci el l-a adus întru această înţelegere, martori fiind chiar vrăjmaşii [lui 
Hristos], căci zicerea „s-a numit aşa în limba lor” aceasta voieşte să însem¬ 
neze. Şi acest cuvînt: „facă-se curtea lui pustie”, s-a zis pentru locul acesta 
şi pentru casa lui, iar acela: „episcopia lui să o ia altul”, însemnează dregă- 
toria preoţiei. „Facă-se curtea lui pustie!” Şi ce ar fi putut fi mai pustiu 
decît monnîntul, şi anume mormîntu! în care s-a schimbat locul acela? 

(21) Deci se cade ca unul din aceşti bărbaţi care se adunau cu noi în 
timpul cît a petrecut cu noi Domnul Iisus, (22) începînd de la bo¬ 
tezul lui Ioan pînă în ziua în care S-a înălţat de la noi, să fie îm¬ 
preună cu noi martor al învierii Lui.” 

Face aceasta de obşte, împreună cu toţi, ca lucrul să nu se facă prigo¬ 
nitor şi aceia să cadă întru pricire^. 1 Tt»t aşa zicea şi începînd grăirea către 
norod: „Bărbaţi fraţi, se cade a aduce dintre voi... ”, lasînd judecata în 
seama mulţimii şi totodată făcîndu-i cinstiţi pe cei aleşi, iar el izbăvin- 
du-se de vrajba celorlalţi. 

Şi zice că se cădea [să se aleagă un alt Apostol în locul lui Iuda], adu- 
cîndu-1 martor pe Proroocul, care zisese: „Şi episcopia lui s-o ia altul.” Şi 
dintre care se cădea? „Dintru aceşti bărbaţi care se adunau cu noi în tim¬ 
pul cît a petrecut cu noi Domnul Iisus.” Şi n-a zis: „din cei blînzi care au 
fost împreună cu noi”, căci ar fi părut că-i ocărăşte pe unii; ci a lăsat 
lucrul în seama vremii [petrecute alături de învăţătorul lor], 

„[...] să fie împreună cu noi martor al învierii Lui.”/ Pentru a nu fi 
scăzută şi ciuntită ceata ucenicilor. Şi zice să fie martor „al învierii”, nu 


De aceea s-au supus sub aceleaşi pedepse şi «s-a făcut masa lor spre cursă, şi spre răs¬ 
plătire şi spre sminteală», căci în locul bunei-norociri mai dinainte s-au osîndit iarăşi 
spre robie. încă şi ochii lor s-au întunecat şi nu suferă a vedea lumina cea adevărată, şi 
spinarea lor este gîrbovitâ totdeauna de robie şi de sărăcie. Pentru cerbicea lor cea înaltă 
şi pentru grumazul lor cel vîrtos, curtea lor s-a făcut pustie şi nimeni dintre dînşii nu lo¬ 
cuieşte întru lăcaşurile Ierusalimului. Aşadar, s-au supus sub blestemele lor înşile, şi 
acelea cu care i-au blestemat pe Babilonieni, fiind nedreptăţiţi, pe acelea le-au pătimit 
după ce au nedreptăţit şi s-au făcut nemulţumitori către Făcătorul de bine. Pentru aceas¬ 
ta şi dumnezeieştii Apostoli au folosit mărturiile de aici, ştiind îndoita înţelegere a pro- 
orociei” (în tîlcuirea psalmilor), (n. n.) 

1 Am păstrat zicerea „pricire” (şi „a se prici”) pentru că aceasta nu poate fi înlocuită 
cu „ceartă” sau „sfadă”, ea însemnînd „căutare de pricină”, „dispută”, fn. n.) 

CAPITOLUL [ 


al altor lucruri.’ Căci cel ce s-a arătat vrednic de credinţă în a mărturisi 
acestea - anume că Acela care a mîncat, şi a băut cu ei şi S-a răstignit a 
înviat după aceea - va mărturisi cu mult mai vîrtos şi pentru celelalte. 
Căci lucru! ce se căuta era credinţa în înviere, care se făcuse în taină, pe 
cînd celelalte erau arătate. 

(23) Şi au pus înainte doi: pe losif- numit „Varsava”, zis şi „lus- 
tus ” - şi pe Matia. (24) Şi, rugîndu-se, au zis: „Tu, Doamne, Care 
cunoşti inimile tuturor, arată pe care din aceştia doi l-ai ales (25) 
ca să ia locul acestei slujiri şi al apostoliei din care Iuda a căzut, 
ca să meargă în locul lui.” (26) Şi le-au dat lor sorţi, şi a căzut 
soarta pe Matia, şi s-a numărat împreună cu cei unsprezece 
Apostoli. 

„Şi au pus înainte doi [...]”/ Pentru ce nu mulţi? Ca să nu se facă mai 
mare mîhnirea, cuprinzîndu-se întru mai mulţi. Şi, în bună vreme rugîn¬ 
du-se, îl numesc pe Domnul „cunoscător de inimi”. Şi nu zic: „alege”, ci: 
„Arată pe care din aceştia doi l-ai ales!”, ştiind că toate sînt hotărîte [de 
El] încă mai-nainte de gîndirea oamenilor. Şi pretutindeni numeşte 
această alegere „soartă”, arătînd că tot lucrul sortit este al iubirii de oa¬ 
meni şi al alegerii lui Dumnezeu. Şi le aduce aminte de cei vechi: căci 


' Şi Sfîrttul Apostol Pavel, la I Corinteni 15.5, zice că Hristos S-a arătat înviat „celor 
doisprezece”, de unde se naşte o nedumerire, pe care o bagă de seamă Sfinţitul Teofilact 
şi pe care tot el o lămureşte. Şi zice aşa: 

„Apostolul Matia a fost ales şi a intrat în locul lui Iuda după înălţarea Domnului, şi 
nu îndată după înviere. Deci cum zice aici Pavel că Hristos S-a arătat «celor doispre¬ 
zece»? La aceasta, zicem că se poate să Se fi arătat Domnul şi lui Matia după înălţare, 
aşa cum S-a arătat şi lui Pavel şi l-a chemat - precum spune mai jos chiar Pavel. De 
aceea, Pavel nu a arătat nici vremea în care S-a arătat Domnul celor doisprezece, ci a zis 
nehotărîtor. Unii zic însă că aici s-a făcut greşeală de scriere şi că, în loc de a sc scrie 
«unsprezece», s-a scris «doisprezece». (Ceea ce se vede din Fapte că nu e adevărat, n. 
n.J Sau că Domnul, cunoscînd cu ochiul cel înainte-cunoscător că Matia are să sc nu¬ 
mere împreună cu cei unsprezece (pentru a se plini numărul de doisprezece). S-a arătat 
şi lui după înviere, ca să nu fie mai prejos decît ceilalţi Apostoli. O astfel de înţelegere în¬ 
semnează şi Evanghelistul Ioan, zicînd: «Iar Toma, unul din cei doisprezece [...]» (capi¬ 
tolul 20:24). Căci mai adevărat este să zică cineva că Ioan l-a numărat aici împreună cu 
ceilalţi unsprezece pe Matia după înainte-cunoştinţă, decît că l-a numărat pe Iuda după 
ce-L vînduse pe Domnul şi se spînzurase” (în tîlcuirca epistolelor Iui Pavel). (n. n.) 

TÎLCU1RE LA FAPTELE APOSTOLILOR 


Dumnezeu alege şi acum cu sorţi, cum i-a ales atunci pe Leviţi. Dar care 
erau bărbaţii dintru care au ales? Poate cei mai fierbinţi şi mai blînzi 
dintru cei şaptezeci ce fuseseră cu cei doisprezece, sau din ceilalţi ce cre¬ 
zuseră, aşa cum erau Iosif şi Matia. Şi îl numeşte pe Iosif „Varsava” şi 
„Iustus” poate pentru că aşa îl chemau ceilalţi sau pentru schimbarea vie¬ 
ţii, dar poate că numirea era a voirii lui. 

Dar pentru ce nu începe cuvîntul lacov, care luase episcopia Ierusali¬ 
mului, ci îi lasă lui Petru a grăi către norod? Pentru că erau blînzi, pentru 
că nu cugetau nimic omenesc, ci căutau folosul cel de obşte. Căci şi cei¬ 
lalţi îi lăsau cuvîntul pentru aceeaşi pricină. 

„[...] ca să meargă în locul lui.”/ „Loc al lui” îl numeşte pe acela ce 
avea să fie ţinut de către Matia pentru vrednicia lui. Căci - aşa cum locul 
acela se făcuse străin de Iuda chiar mai-nainte ca el să cadă de acolo, 
după ce s-a îmbolnăvit de boala iubirii de argint şi a vînzârii - tot astfel 
era al lui Matia încă mai-nainte ca acesta să-l ia, după ce se făcuse vred¬ 
nic de un dar atît de mare. 

Dar zicerea „[...] ca să meargă în locul Iui” se mai înţelege şi într-alt 
fel. Căci fiecare îşi face loc - ori bun, ori rău - dintru cele săvîrşite de el, 
încît aici zice că Iuda a mers în locul cel rău pe care şi l-a pregătit singur 
prin vînzarea lui Iisus. Căci locurile nu sînt bune sau rele pentru noi din 
firea lor, ci noi ne facem Ioc dintru cele pe care le săvîrşim. Aşa şi-au fă¬ 
cut locul moaşele Evreilor, fiindcă s-au temut de Dumnezeu. 1 Tot astfel, 
cei necredincioşi aud: „Mergeţi întru lumina focului vostru şi întru văpaia 
pe care aţi aprins-o!” (Isaia 50:11). Numele acesta al „locului” multe în¬ 
semnează. Printre altele, arată o rînduială oarecare, că aşa zicem: „loc” 
de episcop sau de preot. Şi aceleaşi se pot vedea şi întru cele rele, căci fi¬ 
ecare îşi face locul său prin cele pe care le lucrează. Astfel, unul va ţine 
„loc” de dascăl mincinos, de apostol mincinos, de tiran sau de altceva 
dintre cei răi. Deci după cuviinţă s-a zis că Iuda merge „în locul lui”, de 
vreme ce el a ales rinduiala vînzătorului, răpindu-se din propria voie de 
dorul iubirii de argint. Deci, pierzîndu-şi locul pe care în avea între Apos¬ 
toli prin cele lucrate de el, şi-a tocmit şi şi-a aşezat luişi locul său. 


1 Căci zice: „De aceea. Dumnezeu a făcut bine moaşelor, iar poporul lui lsraii se în¬ 
mulţea şi se întărea mereu. Şi, fiindcă moaşele se temeau de Dumnezeu, EI le-a întărit 
neamul" {Ieşirea 1:20, 21), (n. n.) 

CAPITOLUL I 


Dar de ce fac alegerea cu sorţi? Pentru că nu se socoteau încă vrednici 
dc a se înştiinţa prin vreun semn. Şi nici Duhul nu era venit peste dînşii. 
Şi - dacă acolo unde nu a fost nici rugăciune, nici bărbaţi vrednici de cre¬ 
dinţă - soarta a avut atîta putere la Iona, cînd sorţii s-au folosit din dreap¬ 
tă socoteală, atunci cu mult mai vîrtos aici! 1 


1 Sorţii au arătat că pricina furtunii pe care o pătimeau toţi cei din corabie era vino¬ 
văţia lui Iona faţă de Dumnezeu (Iona 1:7-9). (n. n.) 

CAPITOLUL II 


(1) Şi, dacă s-a împlinit ziua praznicului Cincizecimii, erau toţi în- 
tr-un cuget adunaţi la un loc. (2) Şi din cer, fără de veste, s-a fă¬ 
cut sunet ca de o suflare ce vine repede, şi a umplut toată casa 
unde erau şezînd. (3) Şi li s-au arătat, împărţite, limbi ca de foc şi 
au şezut pe fiecare dintre dînşii. (4) Şi toţi s-au umplut de Duhul 
Sfint şi au început a grăi întru alte limbi, precum le da lor Duhul 
a grăi. 

„Şi, dacă s-a împlinit ziua praznicului Cincizecimii Dar pentru 
ce atunci? Căci se cădea ca acestea să se facă atunci cînd era iarăşi praz¬ 
nic [ia Iudei], pentru ca aceia care fuseseră de faţă la crucea lui Hristos 
[de Pasha], să le vadă şi pe acestea. 1 

Apoi, venirea Duhului Sfînt s-a făcut în ziua praznicului de cincizeci 
de zile fiindcă în acea zi s-a dat Legea Aşezămîntului cel vechi, prin les¬ 
pezile de piatră. Deci se cădea ca în aceeaşi zi să se dea şi punerea de 
lege a Sfîntului Duh, care nu se scrie pe lespezi, ci întru inimi. 2 Căci - 


1 Cele două praznice erau legate (cum se va arăta), Iudeii venind iarăşi să se închine 
la biserica tui Solomon după cincizeci de zile de la Pasha. Deci Duhul S-a pogorît asu¬ 
pra acelora care fuseseră de faţă şi la Patimile Mîntuitorului. 

Căci Legea poruncea Evreilor să meargă la Ierusalim de trei ori pe an, ca să serbeze 
Faştile, Cincizccintea şi înfigerea Corturilor, zicînd: „în trei vremi în tot anul se va arăta 
toată partea bărbătească a ta înaintea Domnului Dumnezeului tău, în locul pe care îl va 
alege Domnul: la Sărbătoarea Azimelor (Pasha), la Sărbătoarea săptămînilor (adică a 
Cincizecimii) şi la Sărbătoarea înfigerii Corturilor” ( Deuteronom 16:16). (n. aut.) 

2 „Punerea de lege a Sfîntului Duh” este evanghelia, buna-vestire a lui Hristos, des¬ 
pre care Apostolul zice că e „scrisă nu cu cerneală, ci cu Duhul Dumnezeului celui viu, 
nu pe table de piatră, ci pe tablele de carne ale inimii” (2 Connteni 3:3). Stih la care e 
de folos să dăm şi tîlcuirea (tot a Sfinţitului Teofilact): „De vreme ce a luat aici pricină 
de a cumpăni Legea cea Veche cu evanghelia. Apostolul zice aşa: Precum Moisi s-a fă¬ 
cut slujitor al Legii celei Vechi, tot aşa ne-am făcut şi noi slujitori ai propovăduirii 
evangheliei. Şi, precum acela a cioplit două lespezi de piatră, cele din urmă adică, aşa şi 
noi am cioplit inimile voastre şi le-am făcut potrivite spre primirea evangheliei. Şi Le¬ 
gea s-a scris de Moisi cu cerneală, iar evanghelia s-a scris întru voi cu Duh Sfînt. Deci, 
pe cît se osebeşte Duhul dc cerneală şi inima omului cea însufleţită de neînsufleţita pia- 

CAPITOLUL H 


aşa cum Mîntuitorul, vrînd să săvîrşească Sftnta Patimă, nu a suferit să 
Se dea pe Sineşi ca jertfă decît în vremea întru care se săvîrşea jertfa 
Paştelui, ca să împreune adevărui cu închipuirea - tot astfel nu a suferit 
ca venirea Sfîntului Duh să se dea întru altă zi decît în aceea întru care se 
dăduse Legea , ca să se arate că Duhul Sfînt a legiuit şi atunci, şi legiu¬ 
ieşte şi acum. Iar norodul [lui Israil] a primit Legea în pustia Sinaiuiui la 
cincizeci de zile [după Paşti, adică după ieşire]. Fiindcă fiii lui Israil au 
ieşit din Egipt în ziua a patrusprezecea a lunii celei dintîi, care se numără 
după lumina lunii 1 , zi în care au săvîrşit azimele şi taina Paştelui. 2 De la 


tră, tot atîta se osebeşte şi Noul Testament ai evangheliei de cel vechi al Legii. (...] Şi - 
dc vreme ce sînt şi inimi de piatră, precum ale celor împietriţi şi orbiţi, adică ale Evre¬ 
ilor şi paginilor - a numit «de came» inimile credincioşilor Creştini, ca pe unele simţi¬ 
toare, şi moi şi primitoare ale cuvîntului evangheliei, despre care a proorocit Iezechil, 
zicînd: «Şi voi lua inima cea de piatră din trupul vostru, şi vă voi da inimă de carne» 
(capitolul 36:26).” (n, n.) 

1 E vorba de prima lună plină de după echinocţiul de primăvară, adică 14 Nissan, (n. n.) 

2 După cum îi poruncise Dumnezeu lui Moisi şi lui Aaron: „Apoi a grăit Domnul cu 
Moisi şi Aaron în pămîntul Egiptului şi le-a zis: «Luna aceasta să vă fie începutul luni¬ 
lor, să vă Fie întîia între lunile anului. Vorbeşte deci la toată obştea fiilor lui Israil şi le 
spune: In ziua a zecea a lunii acesteia să-şi ia fiecare din capii de familie un mici; cîte 
un mic! de familie să luaţi fiecare. [...] Şi să luaţi sau un miel, sau un ied, să-i ţineţi pînă 
în ziua a paisprezecea a lunii acesteia şi atunci toată adunarea obştii fiilor lui Israil să-l 
junghic către seară. Să ia din sîngele lui şi să ungă amîndoi uşorii şi pragul cel de sus al 
uşii casei unde au sâ-1 mănînce. Şi să mănînce în noaptea aceea carnea Iui friptă ia foc; 
dar s-o mănînce cu azimă şi cu ierburi amare. [...] Ceea ce va rămîne pe a doua zi, să 
ardeţi în foc. Să-l mîncaţi însă aşa; să aveţi coapsele încinse, încălţămintea în picioare şi 
toiegele în mîtnile voastre; şi să-l mîncaţi cu grabă, căci este Paştile Domnului. în noap¬ 
tea aceea, voi trece peste pămîntul Egiptului şi voi lovi pe tot întîiul născut în pămîntul 
Egiptului, al oamenilor şi al dobitoacelor, şi voi face judecată asupra tuturor dumneze¬ 
ilor în pămîntul Egiptului, căci Eu sînt Domnul. Iar la voi, sîngele va fi semn pe casele 
în care vă veţi afla: voi vedea sîngele, şi vă voi ocoli şi nu va fi între voi rană omorî- 
toare, cînd voi lovi pămîntul Egiptului. Ziua aceea să fie spre pomenire şi să prăznuiţi 
într-însa sărbătoarea Domnului, din neam în neam; ca aşezare veşnică s-o prăznuiţi. f...] 
Păziţi sărbătoarea azimilor, că în ziua aceea am scos taberele voastre din pămîntul Egip¬ 
tului; păziţi ziua aceasta în neamul vostru ca aşezămînt veşnic. Incepînd din seara zilei a 
paisprezecea a lunii întîi şi pînă în seara zilei a douăzeci şi una a aceleiaşi luni, să mîn¬ 
caţi pîine nedospită [...]»” (Ieşirea, capitolul 12). 

Iar această jertfă a mielului a fost dată de Dumnezeu pentru a o închipui pe aceea a 
lui Iisus, ca astfel Evreii să înţeleagă că El este Hristosul, „Mielul lui Dumnezeu care ri¬ 
dică păcatul lumii” (loan 1:29). Despre această taină a Pashei vorbeşte Pa vel cînd le 

acestea paisprezece, numără şaptesprezece zile pînă la sfîrşitul lunii întîi, 
apoi treizeci de zile ale lunii a doua şi încă trei ale lunii a treia, cînd se 
fac cincizeci de zile de la praznicul Azimelor, al Paştelui, cînd s-a dat Le¬ 
gea. Pentru aceasta zice: „Iar în luna a treia de la ieşirea fiilor lui Israil 
din pămîntul Egiptului, chiar în ziua de lună plină, au ajuns în pustia Si- 
nai zis-a Domnul către Moisi: «Pogoară-te şi sfinţeşte norodul as¬ 
tăzi şi mîineî»” (Ieşirea 19:1, 10). Căci despre ziua cea dintîi a lunii [a 
treia de la ieşire] grăieşte aici şi zice că întru a treia zi de la aceasta avea 
să Se arate Domnul pe muntele Sinai. 

Iar după ce au venit ei în pămîntul făgăduinţei 1 , acesta Ie era lor sem¬ 
nul praznicului: aduceau lui Dumnezeu pîrga roadelor celor noi şi a mâ- 
nunchiurilor de spice noi. Iar acest lucru, mănunchiul spicelor, a închipuit 
şi a tîlcuit mai dinainte mănunchiurile sufletelor acelora care din multe 


scrie Evreilor aşa: „Prin credinţă a rînduit ţMoisi] Pasha şi vărsarea sîngelui, ca să nu se 
atingă pierzătorul de cei întîi-născuţi ai lor” (Evrei 11:28). Stih care trebuie lămurit ne¬ 
apărat, pentru a înţelege legătura dintre Paştile Iudeilor şi Jertfa Mîntuitorului. Şi iată 
cum îl tîlcuieşte Sfinţitul Teofilact: „[...] «vărsarea» sîngelui aceluia, adică ungerea pra¬ 
gurilor de sus şi a uşorilor casei celei sfinţite a Evreilor, mai-nainte închipuia ungerea cu 
stăpînescul sînge al lui Hristos, prin care ungîndu-ne noi. Creştinii, scăpăm de cel ce 
pierde în noaptea vieţii acesteia pe întîii-născuţi ai celor neunşi. Deci Moisi, crezînd 
atunci că ungerea sîngelui îi va păzi pe cei întîi născuţi, a poruncit norodului să facă 
aceasta. Şi, măcar că acela a fost sînge de miel, totuşi a arătat o atît de mare putere fi¬ 
indcă închipuia sîngele stăpînului Hristos.” La care Cuviosul Nicodim Aghioritul aduce 
încă şi alte adăugiri, spre deplina noastră luminare: „Căci noi ungem trupul ca pe o casă 
[...]. «Pragul» de sus al «casei» noastre sîntîn chip simţitor limba şi buzele, iar în chip 
gînditor este cuvîntarea («raţiunea», n. n.ţ sufletului. Cei doi «uşori» sînt partea cea mî- 
nioasă şi cea poftitoare - după Teodorit şi [...] Grigorie al Nissei - sau lucrarea şi cu- 
vîntul, adică deprinderea şi lucrarea mişcărilor şi a dogmelor minţii bine deschizîndu-se 
şi închizîndu-se din vederi. Fiindcă este oarecare măsură a înţelegerii, precum zice 
Teologul Grigorie (în Cuvînt la Pasha). Apoi, «uşa» sînt cele cinci simţuri ale noastre - 
după Sfîntul Chirii. Sau, prin «uşă» se înţelege Hristos - după acelaşi Chirii. Iar «casă» 
mai e şi Biserica. Deci cel ee voieşte a nu pătimi vreun rău de la pierzătorul să nu iasă 
afară de «uşa casei» sale, să nu se depărteze de la biserică, sau să nu iasă afară dintru 
sineşi. Căci, cînd ne aflăm în patimi, atunci ieşim pe «uşă», iar dacă ne vom întoarce în¬ 
tru sinene - întorcînd toată mintea şi cuvîntul în «casa» noastră, adică în inima noastră - 
atunci scăpăm de pierzătorul - după aceiaşi dumnezeiesc Chirii” (în subînsemnarea 
tîlcuirii epistolei către Evrei).” (n. n.) 

1 Deci după cei patruzeci de ani petrecuţi în pustie, vreme în care nu semânaseră şi 
nu seceraseră, neputînd aşadar să-I aducă prinoasele lui Dumnezeu, (n. n.) 


30 



CAPITOLUL It 


feluri de ţări s-au luat şi s-au adus lui Dumnezeu ca o pîrgă de spice [oda¬ 
tă cu pogorîrea Sfîntului Duh]. Căci, de vreme ce în ziua a cincizecea [de 
la Paşti] se adunau [în snopi] spicele despărţite ale roadelor şi se aduceau 
la un loc, în ziua aceasta a vrut ca din toate neamurile cele multe de sub 
cer să se adune [credincioşi] întru un mănunchi al bunei-credinţe şi să se 
aducă lui Dumnezeu prin cuvîntul Apostolilor. Căci, aşa cum atunci se 
cădea a aduce secera asupra secerişului, fiind vremea de a aduna roadele, 
tot aşa se cădea a aduce şi secera cuvîntului [asupra „neamurilor”]. Şi ca 
o seceră ascuţită zbura Duhul Sfînt asupra acelora. Despre aceasta zisese 
Hristos: „Secerişul este mult, iar lucrătorii puţini” (Matei 9:37); şi iarăşi: 
„Vedeţi holdele că sînt albe, gata acum spre seceriş” (Ioctn 4:35). Şi El 
secerase mai întîi, luînd pîrgă şi suind-o la cer. 1 Căci, pătimind Dumne¬ 
zeu cu trupul patima cea de bună voie şi înviind din morii, împreună cu 
Sineşi ne-a înviat şi pe noi, cei omorîţi de păcat, şi a stricat stăpînirea 
diavolului. Pentru aceasta, pînă la praznicul a cincizeci de zile, nici nu ne 
plecăm la pămînt cînd ne rugăm şi de aceea cîntăm împotriva vrăjmaşilor 
noştri [diavoli]: „Aceştia s-au împiedicat şi au căzut, iar noi ne-am sculat 
şi ne-am îndreptat.” Iar după ce Duhul ni Se arată în limbi de foc, plecăm 
genunchii, nesuferind vederea Lui şi arătînd că prin Duhul am învăţat 
închinarea cea desăvîrşită a Troiţei [Treimii, n. n.j. „Căci duh este 
Dumnezeu, şi cei care se închină Lui se cade să se închine cu Duhul 
Adevărului” ([loan 4:24) 2 

„Şi din cer, fără de veste, s-a făcut sunet [...]”/ Dar pentru ce nu s-a 
făcut venirea Duhului fără semne simţite? Căci, dacă şi aşa ziceau că 
Apostolii sînt plini de must, ce nu ar fi zis dacă nu s-ar fi făcut acest lu¬ 
cru? Şi sunetul nu s-a făcut oricum, ci din cer şi fără de veste, ca mai 
mult să-i deştepte pe dînşii. 


1 în altă parte, Sfinţitul Teofilact arată mai lămurit cum a adus Hristos ca prinos lui 
Dumnezeu-Tatăl „pîrgă”, adică ce era mai bun în firea omenească, prin jertfa şi înălţa¬ 
rea Sa Ia cer: „Iar El nu numai că a murit, dar a şi înviat pentru noi, ca să suie la cer 
«pîrgă şi începătura noastră», adică firea Sa omenească şi, prin aceea, să ne suie şi pe 
noi toţi. Căci, altfel, ce trebuinţă era a Se sui Hristos la cer, dacă nu urma a ne sui şi noi 
acolo?” (în tîlcuirea la 2 Corinteni). (n. n.) 

2 Stih înainte de care Mîntuitorul zisese: „Dar vine ceasul şi acum este, cînd adevăra¬ 
ţii închinători se vor închina Tatălui în Duh şi în adevăr, căci şi Tatăl îşi doreşte astfel 
de închinători” (loan 4:23). (n. n.) 

„[...] ca dc o suflare ce vine repede [...]”/ Multă şi iute zice că a fost 
pornirea Duhului, şi pe toţi cei de acolo i-a tăcut să sc adune şi să se strîngă. 

„[,..] şi a umplut toată casa unde erau şezînd.”/ A umplut toată casa 
pentru a se arăta că darul nu este dm parte, doar pentru unii, ci pentru 
toată plinirea Bisericii. Căci casa era semn al lumii. 

„Şi li s-au arătat, împărţite, limbi ca de foc f...]”/ Suflarea s-a făcut ca 
o colimvitră de apă, iar focul s-a făcut semn al îndestulării şi al iuţimii 
darului. Şi focul nu a umplut casa, căci i-ar fi înspăimîntat, ci - lucru încă 
mai minunat! - acesta s-a împărţit şi a şezut pe fiecare dintre dînşii. Şi 
bine zice: „împărţite”, căci dintru o rădăcină erau limbile, ca să te înveţi 
că aceeaşi lucrare este trimisă de la Mîngîietorul. Apoi, bine zice şi: „ca 
de foc” şi „ca o suflare”, pentru a nu înţelege cele ale Duhului ca pe 
unele simţite. Deci nu era nici vînt, nici foc materialnic, ci arătarea de sus 
a Sfîntului Duh. Şi socoteşte că atunci cînd trebuia să i Se facă cunoscut 
lui Ioan [Botezătorul], Duhul a venit peste capul lui lisus în chip de po¬ 
rumbel; iar acum, cînd trebuia întors [la credinţă] un norod întreg, S-a 
arătat în chip de foc. 

„[...] şi a şezut pe fiecare dintru dînşi i”/ Adică: „a rămas”, „S-a odih¬ 
nit”, pentru că acest cuvînt: „a şedea”, este însemnălor de întemeiere şi 
de rămînere. Dar pe care din ei a şezut Duhul, numai peste cei doispre¬ 
zece, sau şi peste cei o sută douăzeci? Cu adevărat, peste toţi. Căci Petru 
nu l-ar fi adus aici degeaba pe Proorocul, care zice: „Şi, în zilele de pe 
urmă, voi turna din Duhul Meu peste tot trupul” (Ioil 3:1). Dar nu a luat 
cum e acolo, ci zice că „toţi s-au umplut de Duhul Sfînt”. Deci zice că 
„toţi”, nu numai Apostolii. 

Şi vezi că Duhul vine atunci cînd ei stăruiesc „în rugăciune şi cerere” 
(capitolul 1, stih 13), cînd au dragoste. Dar pentru ce S-a arătat [Duhul] 
în chip de foc? Ca să arate că este de. aceeaşi fiinţă cu Cel ce S-a arătat în 
rug [pe muntele Sinai] în chip de fofc^ Şi a şezut peste capul fiecăruia, şi 


1 „Muntele Sinai fumega tot, pentru că S-a pogorît asupra lui Dumnezeu în foc, şi se 
suia fum ca un turn de cuptor” [Ieşirea 19:18). „Fiindcă Dumnezeu! nostru este foc mis¬ 
tuitor” (Evrei 12:29), cum este scris şi în A doua Lege: „Domnul Dumnezeul tău foc 
mistuitor este!” (A doua Lege 4:24). Iar Cel care S-a arătat în rug a fost Dumnezeu-Cu- 
vîntul, cum sc va lămuri şi în altă parte. 

Despre focul acesta dumnezeiesc zice şi Teologul Grtgorie: „Ştiu foc curăţitor, aceia 
pe care Hristos a venit să-l arunce pe părnînt, «Foc» numindu-Se şi El însuşi, într-un 

de la cap s-a umplut tot omul. Căci peste capul lor se vedea foc, dar nu 
arzîndu-i, ci sfinţindu-i şi strălucindu-i. 

Dar pentru ce au primit limbile de foc pe cap, iar nu pe gură? Duhul 
nu S-a dat pe gură, adică întru organul cel firesc al vorbirii, ca să nu se 
creadă că dintru ale lor guri grăiesc aceia în alte limbi. Ci, aşa cum apele 
se slobod din cer peste vîrfurile munţilor şi de la înălţimile munţilor se 
coboară în văi, în acelaşi chip şi darul Duhului, apucînd-o de pe creştet, 
ca de pe un munte, s-a slobozit de aici peste creieri, apoi în gură şi în 
inimă, umplînd tot omul de la cap. Dar, iarăşi, pentru ce pe cap? Pentru 
că Apostolii se hirotoneau dascăli ai lumii, iar hirotonia nu se face ori¬ 
cum, decît numai pe cap. Deci a fi limbile pe capete lor arată chipul hiro¬ 
toniei. Căci pe cap se pune hirotonia, aşa cum se ţine lucrul acesta şi pînă 
în ziua de azi. Şi, de vreme ce venirea Sfîntului Duh este nevăzută, pe ca¬ 
pul celui ce se hirotoneşte arhiereu se pune Evanghelia ; şi, după ce s-a 
pus, pe capul lui nu trebuie a vedea nimic altceva decît limba de foc a pro- 
povăduirii Celui ce zicea: „Foc am venit să arunc pe pămînt!” (Luca 


înţeles mai înalt. Acest foc e topitor al materiei şi al relei deprinderi, pe care El îl şi vo¬ 
ieşte aprins cît tnai în grabă, din graba facerii de bine” (Cuvînt la Sfîntul Botez). 

într-un glas cu Sfîntul Grigorie este şi marele Vasilie, care iată cum ne îndeamnă; 

„Fiule, să nu te uiţi la nimic altceva decît către Cel ce a zis: «Foc am venit să arunc 
pe pămînt! Şi cît aş vrea să se fi aprins!» (Luca 12:49). Căci el este acea înfocare a Du¬ 
hului care aprinde inima. Focul cel nemateriainic şi dumnezeiesc luminează sufletele şi 
le cearcă din lăuntru ca pe aurul cel curat din topitoare, şi topeşte răutatea ca pe nişte 
trestii şi spini. «Căci Dumnezeul nostru foc mistuitor este», pedepsindu-i în focul văpăii 
pe cci ce nu II ştiu pe El şi pe cei ce nu ascultă de evanghelia Lui, Focul acesta a lucrat 
întru Apostoli cînd grăia cu limbi de foc. Focul acesta l-a strălucit împrejur cu slavă pe 
Pavel, şi i-a luminat mintea, înnegrindu-i simţul vederii, căci vederea trupească nu în¬ 
cape puterea acelei lumini. Focul acesta i s-a arătat lui Moisi în rug. Focul acesta l-a ră¬ 
pit pe Ilie, în chip de car. Arătînd lucrarea acestui foc, fericitul David zicea: «Cearcă-mă 
pe mine. Doamne, şi ispiteşte-mă, aprinde rărunchii mei şi inima mea!» Focul acesta 
înfierbînta inima lui Cleopa şi a celui ce era împreună cu el, cînd le grăia lor Mîntuitorul 
pe cale, după înviere. Pentru aceasta, îngerii şi duhurile cele slujitoare, foc învăpăiat 
sînt. Focul acesta, arzînd bîrna ce este în ochi, face mintea curată, ca, dobîndind străve- 
derea, neîncetat să vadă minunile lui Dumnezeu, după cel ce zice: «Descoperă ochii 
mei, şi voi cunoaşte minunile din legea Ta!» Deci acest foc este îngrozitor diavolilor, ar¬ 
zător răutăţii, este putere a învierii, lucrător al nemuririi, luminare a sufletelor sfinţilor, 
întărire a puterilor cuvîntătoare. Acest foc ne rugăm să ajungă şi la noi, ca, umblînd tot¬ 
deauna întru lumină, să nu ne împiedicăm nicidecum” (în cuvintele postniceşti). (n. n.) 

33 




TÎLCU1RE LA FAPTELE APOSTOULOR 


12:49). 1 Şi n-a zis: „S-a întărit”, sau: „a venit” sau „a ajuns”, ci: „a şezut”. 
Deci nu a stat pe deasupra capului, ci a şezut pe capul lor, ca să arate că tot 
omul ce primeşte slujba [apostolească] este scaun al lui Dumnezeu. 

„[...] şi au înceDUt a grăi întru alte limbi.”/ Darul Iui Dumnezeu a ico- 
nonusit a fi lucrător dintru început cuvîntul Apostolilor. Dar pentru ce au 
luat Apostolii darul limbilor mai-nainte de alte daruri? Pentru că pretutin¬ 
deni aveau să străbată, de vreme ce se cuvenea ca pîrga „neamurilor” să 
primească rînduială chiar de la începutul propovăduirii lor. Şi ce trebuinţă 
ar fi fost de propovăduitori, dacă nu erau ascultători [care să-i înţeleagă]? 
Deci, precum în vremea facerii turnului [Babei] limba cea una a oamenilor 
s-a despărţit în multe limbi, aşa acum multele limbi erau întru un om. Şi, 
răsunînd întru dînsul Duhul cel Sfînt, el vorbea şi cu limba Părţilor, şi cu a 
Romanilor, şi cu a Indienilor, şi cu alte multe limbi. Şi darul se numea „al 
limbilor” căci nuteau să grăiască în multe limbi deodată, aşa cum ie aa lor 
Duhul. Căci nu de la sine grâiau proorocind, ci de la Sfîntul Duh pricepeau 
şi grăiau mărturiile despre Hristos rostite prin Sfinţii Prooroci. 

(5) Şi erau în Ierusalim locuitori Iudei, bărbaţi cucernici, din tot 
neamul de sub cer. (6) Şi, făcîndu-se glasul acesta, s-a adunat 
mulţimea şi s-a tulburat, căci fiecare îi auzea pe ei grăind cu 
limba sa. 

„Şi erau în Ierusalim locuitori Iudei, bărbaţi cucernici, din tot neamul 
de sub cer.”/ însuşi acest lucru era un semn al evlaviei şi al cucerniciei 
lor, anume că, din multe neamuri fiind, veniseră să locuiască în Ierusalim 
[unde era biserica Legii celei vechi], lăsîndu-şi patriile, casele şi rudeni¬ 
ile. Căci acest cuvînt „din tot neamul” e pus în loc de: „din multe nea¬ 
muri”. Căci Scriptura, prin acest „tot”, înţelege „mulţi”, vorbind cu 
covîrşire [întrecere a măsurii, n. n.]. Aşa s-a zis şt aceea: „Vărsa-voi din 
Duhul Meu peste tot trupul” (Ioil 3:1), şi: „Toţi pe ale lor le caută, nu pe 
ale lui lisus Hristos” (Filipeni 2:21) şi: „Nu este cel ce face bunătate, nu 
este pînă la unul” (Psalmul i5:4), însemnîndu-i pe cei mulţi de la numele 
cel cuprinzător, adică de la „toţi”. 


1 Stihul întreg c aşa: „Foc am venit să arunc pe pămînt, şi cit aş vrea să fie acum 
aprins!” Iar apoi urmează: „Vi se pare că am venit să dau pace pe pămînt? Vă spun că 
nu, ci dezbinare!” (Luca 12:49, 51). (n. n.) 

„Şi, făcîndu-se glasul acesta, s-a adunat mulţimea si s-a tulburat, căci 
fiecare îi auzea pe ei grăind cu limba sa.”/ Au alergat de afară, de vreme 
ce lucrul acela se făcuse în casă. Şi „mulţimea s-a tulburat” după cum se 
cuvenea, căci socoteau că li se vor da supărări şi greutăţi pentru îndrăz¬ 
neala făcută asupra lui Hristos. Şi conştiinţa le clătina sufletele, în mîini 
avînd încă junghierea, şi toate îi înfricoşau. Iar pe Apostoli acest lucru îi 
întărea, căci şi de ia ascultători se învăţau darul minunii. Căci ce era a grăi 
în limba Părţilor [- de pildă -] poate că ei nu ştiau, ci învăţau de la aceia.' 

(7) Şi se înspăimîntau şi se minunau toţi, zicînd unii către alţii: 

„Iată, nu sînt aceştia care grăiesc toţi Galileeni? (8) Şi cum îi 


1 Darul acesta a fost de neapărată trebuinţă la începutul propovăduirii, cum zice şi 
Teodorii: „Darul limbilor s-a dat propovăduitorilor evangheliei din pricina felurimii 
limbilor neamurilor către care propovăduiau. Pentru ca, vorbind de pildă în limba evre¬ 
iască, să-i întoarcă la credinţă pe Evrei; ori, vorbind în limba persană, să-i întoarcă pe 
Persani; ori, vorbind în limba Romanilor şi Egiptenilor, să-i întoarcă pe Romani şi pe 
Egipteni.” De aceea îl şi primeau cu mare îmbelşugare cei ce se botezau. Odată însă ce 
propovăduirea s-a lăţit în lume, nu a mai fost nevoie de darul acesta, ci de acela al tăl¬ 
măcirii înţelesurilor graiurilor şi al învăţăturii. Despre aceasta le spunea încă Sfîntui 
Apostol Pavel şi Corintenilor (/ Corinteni 12:10), că Duhul a dat unuia „neamuri (fe¬ 
luri) de limbi, şi altuia tălmăcirea limbilor”, zicere pe care Sfinţitul Teofilact o tîlcuieşte 
aşa: „Mult era, mare şi întins la mulţi Corinteni darul limbilor, pentru care se şi făleau ei 
mai mult decît pentru toate celelalte daruri. Fiindcă acest dar s-a dat mai întîi Apostoli¬ 
lor de către Sfîntui Duh în chip de limbi de foc, şi de aceea se socotea mai mare decît 
toate. Dar nu este aşa adevărul, căci dărui învăţăturii şi cel al tălmăcirii limbilor este mai 
mare decît acela al grăirii în limbi. De aceea l-a şi pus Apostolul pe cel din urmă ca fi¬ 
ind mai sus. Fiindcă, pe atunci, unul primea darul de a grăi în felurite limbi, dar nu şi pe 
acela de a le tălmăci. Adică ştia limbile pe care le grăia, înţelegea ce zic, dar nu putea să 
le tălmăcească altora. Iar altul primea amîndouă aceste daruri - şi dc a grăi în osebite 
limbi, şi de a le tălmăci - sau i se da numai a le tălmăci. Şi potrivit a numit «neamuri» 
osebitele limbi, care sînt împărţite după naţiile şi neamurile lumii.” 

Astfel îneît trăirea în limbi, cel dinţii dar, a si încetai cel dinţii, ultima dată cînd s-a 
mai aat (si numai centru puţin timp) fiind atunci cînd Sfîntui Efrem Şirul a vrut neapărat 
să vorbească cu marele Vasilie, şi nu putea, căci nu cunoştea elina, iar sfîntui Vasiiie nu 
ştia siriacă. Ce pot zice la acestea acei ieşiţi din minte numiţi „penticostali", care se bu¬ 
cură că pot vorbi deodată în limbi străine? Chiar dacă o fac (şi o fac de multe ori!), darul 
nu este de la Duhul cel Sfînţ, ci de la tatăl minciunii, care, hrănindu-le mîndria fără 
noimă, îi amăgeşte şi îi duce ia nebunie (despre aceştia vom mai vorbi în nota de ia sti¬ 
hul 5, capitolul 26). (n. n.) 

auzim noi fiecare în limba noastră, în care ne-am născut? (9) 
Părţi, şi Mezi, şi Elamiţi şi cei ce locuiesc în Mesopotamia, în 
ludeea şi în Capadokia, în Pont şi în Asia, (10) în Frigia şi în 
Pamfilia, în Egipt şi în părţile libiei cea de lîngă Cirene, şi 
nemernici Romani, şi Iudei şi venetici, (11) Cretani şi Arabi, îi 
auzim pe ei vorbind în limbile noastre măririle lui Dumnezeu!” 
(12) Şi s-au spăimîntat toţi şi se mirau unul către altul, zicînd: 
„Ce va să fie aceasta?” 

Şi s-au minunat, căci îi ştiau că sînt Galileeni, [iar acum] fiecare îi au¬ 
zea întru a sa limbă. Şi mai ales Apostolii (căci către aceia mai vîrtos pri¬ 
veau) grăiau cu acele nenumărate limbi. Şi a pomenit de neamuri vrăjma¬ 
şe lor, din care erau mulţi în robie acolo: Criteni, Arabi şi altele, acesta 
fiind semn că pe toţi îi vor stăpîni şi îi vor birui. Deci dinspre toate părţile 
se arată mărturia: de la cetăţeni, de la străini, de la „neamuri”. 

(13) Iar alţii, batjocorindu-i, ziceau că sînt plini de must. 

împreună cu fapta bună, este înjugată pretutindeni şi răutatea. Unii se 
minunau, iar alţii batjocoreau. Cu adevărat cucernici erau primii, căci 
pentru aceasta locuiau acolo: ca să le fie cu putinţă a se arăta în biserică 
de trei ori pe an, după Lege. Insă vezi nebunia celorlalţi! Ei zic că Apos¬ 
tolii „sînt plini de must”, deşi nu era vremea pentru aceasta, fiind prazni¬ 
cul a cincizeci de zile şi ceasul al treilea. 1 Dar pentru nimic nu pregetă 
răutatea. Iar lucrul cel mai greu era că, în vreme ce aceia se minunau şi 
mărturiseau [minunea] - dintre care unii erau Iudei, alţii Romani, alţii 
erau nemernici [„fără ţară” n. n.] (unii poate chiar din cei ce îl răstigni¬ 
seră pe Hristos), în scurt, din toate neamurile, care propovăduiau că 
[Apostolii] grăiesc în limbile lor - în aceeaşi vreme aşadar s-au aflat unii 
care să batjocorească. 

Dar oare cei ce batjocoreau au înţeles că Apostolii grăiesc în limbi sau 
nu? Poate că cineva ar fi în nedumerirea aceasta. Căci [ar zice acela], 
dacă nu au înţeles, atunci cum grăiau Apostolii în toate limbile, [dar nu şi 
într-a lor]? Iar dacă au înţeles, cum au îndrăznit să-i defaime cu beţia, de 
faţă avînd mustrările, adică pe înşişi cei ce auzeu şi înţelegau că [Apos- 


1 Nouă dimineaţa, după ora noastră, (n. n.) 

tolii) grăiesc cu alte limbi şi că nu sînt beţi? Dar eu zic că [nedumerirea 
aceasta nu poate a fi.] Căci, dacă nu ar fi înţeles, nici nu ar fi defăimat 
minunea [zicînd că Apostolii grăiesc] din beţie. Căci de ce s-ar fi ispitit 
cineva să defaime un lucru care nu-1 mîhneşte cu nimic? De aceea şi zice 
Luca: „batjocorind”, adică luînd în rîs, clevetind şi defăimînd. Deci bat¬ 
jocoreau ca unii ce înţelegeau, dar nu se împăcau cu cele zise, căci aceia 
spuneau „măririle lui Dumnezeu”. însă cum aduceau întru beţie cele ce 
se ziceau, de vreme ce înţelegeau? Din multa lor nebunie, din covîrşitoa- 
rea lor cruzime. Căci obiceiul celor mulţi este ca, atunci cînd nu se îm¬ 
pacă cu cele zise, să-l socotească îndrăcit, sau nebun sau să-l defaime cu 
beţia pe acela care vorbeşte, spunînd că nu înţeleg cele zise de el, măcar 
că acela găieşte cu întemeiere şi drept, iar cei care-1 batjocoresc şi-l defăi¬ 
ma aud şi înţeleg. Iar aceia îndrăzneau să-i defaime pe Apostoli cu beţia 
pentru că îi auzeau vorbind în limba lor şi socoteau că alţii, fiind de alte 
limbi, nu înţeleg minunea. Căci şi cînd Stăpînul scotea dracii, ei înţele¬ 
geau şi vedeau facerile de minuni dar, în loc să-L laude precum s-ar fi cu¬ 
venit, ei îl cleveteau zicînd că face acelea cu Velzevul. Şi toate bolile şi 
patimile pe care le vedeau tămăduindu-se, toate facerile de minuni, le fă¬ 
ceau materie de zavistie 1 , de clevetire şi de ucidere. Tot aşa şi acum, ne- 
putînd să tăgăduiască lucrul cel prea-slăvit şi mai presus de fire al grăirii 
în limbi, au îndrăznit a trage minunea întru beţie. 

Şi vezi răutate! - fiindcă era lucru de necrezut să se îmbete întru un 
ceas ca acela, şi mai ales nişte oameni care în primejdii şi în frici petre¬ 
ceau. Căci îndîrjirea şi asprimea numai una caută: să zică orice le-ar veni, 
nu ceva care să se ţină de o socoteală. Pentru aceasta şi ceea ce li se pare 
că au zis-o acoperit este plină de multă nebunie şi turbare. Şi vezi că ră¬ 
utatea se vădeşte şi din vreme şi din ceas. Căci de unde e must la prazni¬ 
cul a cincizeci de zile? - „must” numindu-se vinul cel nou. Apoi, beţia nu 
dă multe feluri de limbi, ci şi pe aceea ce este o pierde. însă vezi ce face 
Dumnezeu! Dacă nu s-ar fi izvodit batjocorirea, Iudeii s-ar fi lepădat să 
intre şi să audă. Pentru aceea a îngăduit Dumnezeu batjocorirea, ca să-i 
adune pe mulţi. 

(14) Şi, stînd Petru împreună cu cei unsprezece, a ridicat glasul şi 
le-a grăit: „Bărbaţi Iudei, şi toţi care locuiţi în Ierusalim, aceasta 


1 „Zavistia” e invidia însoţită de mînie şi ură. (n. n.) 


37 




TÎLCU1RE LA FAPTELE APOSTOLILOR 


să vă fie cunoscută şi ascultaţi cuvintele mele! (15) Aceştia nu 
sînt beţi, cum socotiţi voi, căci este al treilea ceas din zi. 

Acolo ai văzut purtarea de grijă, vezi şi aici bărbăţia! Căci, dacă i-ar fi 
avut pe toţi ascultătorii plecaţi spre a se minuna, oare nu ar fi fost şi aşa lucru 
minunat ca între atîţia să scoată glas un om necărturar şi simplu? Dar cînd 
mai are în faţă şi batjocoritori şi ucigaşi, nu este el oaie mai presus de om? 
Şi vezi că îndată mustră şi vădeşte clevetirea, din glas arătînd că nu sînt beţi 
şi că nu şi-au ieşit din minte, precum vrăjitorii şi cei ce se înnebunesc. 

Dar de ce zice: „împreună cu cei unsprezece”? Arată că socoteala şi 
cuvîntul erau de obşte, iar Petru era gura tuturor, şi cei unsprezece stăteau 
de faţă, mărturisind cele grăite. Iar aceea, că „şi-a ridicat glasul său”, în¬ 
semnează că a grăit cu multă îndrăznire, ca îndată de la început să cu¬ 
noască ei darul Duhului. Astfel, acela care nu suferise întrebarea unei co¬ 
pile simple vorbea acum cu atîta îndrăzneală în mijlocul noroadelor uci¬ 
gaşe. Căci, mai-nainte de a primi limbile, întrebat fiind de o slujnică, Pe¬ 
tru s-a înfricoşat şi ă zis: „Nu-L ştiu pe omul acesta!” (Matei 26:72-74). 
Acolo, o slujnică numai, şi temere multă; aici, mulţime nenumărată, şi 
glas şi cuvînt cu bună îndrăzneală. Şi n-a zis: „cum batjocoriţi voi că 
aceştia sînt beţi”, ci: „cum socotiţi voi”, grăind mai cu blîndeţe, fiindcă 
nu voia să-i arate că ziceau aceasta într-adins, din răutate. Deocamdată 
aruncă asupra lor neştiinţa, nu vina de răutate, făcîndu-le cale de întoar¬ 
cere. Iar aceasta: „căci este al treilea ceas din zi” zice: Nu se poate să se 
îmbete în ceasul al treilea! Dar nu a stat întru aceasta, căci nici aceia nu 
socoteau aşa despre dînşii, ci ziceau aşa luîndu-i în rîs şi batjocorindu-i. 
Dar pentru ce s-au făcut acestea întru „al treilea ceas din zi”? Strălucirea 
limbilor de foc se arată atunci cînd este ziua luminoasă şi toţi sînt în tîrg. 

(16) Ci aceasta este ce s-a spus prin proorocul loil: (17) «Iar în zi¬ 
lele din urmă - zice Domnul - voi turna din Duhul Meu peste tot 
trupul şi fiii voştri şi fiicele voastre vor prooroci, şi tinerii voştri 
vor vedea vedenii şi bătrînii voştri vise vor visa. (18) încă şi peste 
robii Mei şi peste roabele Mele voi turna în acele zile din Duhul 
Meu, şi vor prooroci. 

Pînă acum, nu s-a auzit nicăieri numele lui Hristos, nici făgăduinţa Lui, 
ci făgăduinţa Tatălui. Şi vezi pricepere şi înţelepciune! Nu a zis îndată cele 

despre Hristos, că El ni le-a făgăduit pe acestea după ce S-a răstignii. Căci, 
dacă ar fi zis aşa, le-ar fi răsturnat pe toate, măcar că erau puternice să 
arate dumnezeirea Lui, însă numai dacă erau crezute, iar ceea ce se căuta 
atunci era tocmai să fie crezute. Iar dacă nu s-ar fi crezul acestea. Apostolii 
i-ar fi făcut poate să-i şi ucidă cu pietre. Căci alt lucru nu dezleagă 
nedumeririle decît numai mărturia proorocească. Deci, cînd se iveşte 
vreuna din întrebările cele nedumerite, să nu fugi şi să scapi către socoteli, 
căci gîndurile socotelilor se şi surpă, se şi întăresc, dar cuvîntul lui 
Dumnezeu cine îl dezleagă? 1 Gîndul se dezleagă. Scriptura nu se dezleagă! 

Şi n-a zis: „voi turna Duhul Meu”, ci: „din Duhul Meu”, căci nu Du¬ 
hul Se toarnă, ci darul Duhului. Şi zice: „peste tot trupul”, acela care a 
crezut adică, aceasta însemnînd: „peste «neamuri»”. Dar deocamdată nu 
le descoperă lor aceasta. Iar acel cuvînt, „peste tot trupul”, le dă şi lor bu¬ 
ne nădejdi, dar nu lasă ca folosul să fie numai al lor, cu aceasta curmînd 
în taină şi zavistia [dintre Iudei şi cei din „neamuri”]. 

Şi vezi cum descoperirea Sfîntului Duh este de multe feluri, adică: 
avînd darul Duhului, unul prooroceşte. Altul, neputînd să slujească unui 
lucru ca acesta, ia darul vedeniilor, precum aceea a lui Petra dintru al şa¬ 
selea ceas sau aşa cum l-a văzut Corneli u pe înger, întru al nouălea ceas. 
Iar ce este în inimă nu se zice „vedenie”, ci „vedere”. într-un fel are cine¬ 
va vederea, precum cel căruia i s-a zis: „Mergi!”, nu cu căutătura privind 
vederea, şi alt fel cînd cineva se învaţă prin nălucire în somn. 

(19) Şi minuni voi da sus în cer, şi jos pe pămînt semne: sînge,foc şi 
fumegare de fum. (20) Soarele se va întoarce întru întuneric şi 
luna în sînge, înainte de a veni ziua Domnului cea mare şi 
luminată. (21) Şi tot cel ce va chema numele Domnului se va 
mîntui» (loil 3:1-5). 

Acestea arată dinainte curat şi Judecata ce va să fie 2 , şi ce va fi cu Ieru¬ 
salimul, şi robia ce avea să urmeze, şi cele ce aveau să se facă pentru cru- 


1 Căci, „cu adevărat, ce om poate să cunoască sfatul lui Dumnezeu sau cine poate să 
pătrundă voinţa lui Dumnezeu? Gîndurile muritorilor sînt şovăielnice şi cugetările 
noastre sînt cu greşeală” (înţelepciunea lui Solomon 8:13,14). (n. n.) 

2 Precum spune Mântuitorul însuşi despre a doua Sa venire: Jar îndată după strîm- 
torarea acelor zile, soarele se va întuneca şi luna nu-şi va mai da lumina ei, iar stelele 
vor cădea din cer şi puterile cerurilor se vor zgudui” (Matei 24:29). (n. n.) 


39 



TÎLCUFRE LA FAPTELE APOSTOLILOR 


cea lui Hristos, şi ce avea să li se întîmple Iudeilor pentru Dînsul prin răz¬ 
boiul Romanilor. Fiindcă sîngele Iudeilor s-a vărsat prea-mult prin toată 
lucieea, şi fum s-a făcut, cetăţile şi satele arzîndu-se. Prin acestea, Iudeii au 
plătit osîndă pentru ocărîrea lui Hristos, pe care nici chiar soarele nu o 
suferise, ci îşi închisese al său ochi, adică puterea cea luminătoare. 1 Şi luna 
şi-a schimbat atunci chipul său cel argintiu întru roşeală, precum se 
întîmplă celor ce pătimesc. Şi, într-alt fel, zicînd să luna „s-a întors în 
sînge”, arată covîrşirea junghierii. Şi se povesteşte că multe semne ca aces¬ 
tea s-au făcut pe cer şi în vremea robirii Ierusalimului, precum mărturiseşte 
Iosif Flaviu 2 3 . Iar scriitorul de cîntări J înţelege graiul acesta într-alt fel, 
zicînd că „sîngele” e întruparea, „focul” dumnezeirea iar „fumegarea de 
fum” e Duhul Sfînt, Care a venit peste Fecioara şi a umplut lumea de bună 
mireasmă. Iar „zi a Domnului” zice că e aceea a învierii [Lui]. 

Şi Dumnezeu zice: „Vărsa-voi din Duhul Meu [...] mai-nainte de a 
veni ziua Domnului.” Şi zi-i Iudeului: Dacă aici este numai o faţă [„per¬ 
soană”, n. n.] şi un singur nume dumnezeiesc, iar El grăieşte pentru ci¬ 
neva, atunci de ce nu a zis: „mai nainte de a veni ziua Mea”? 

Şi zice: Să nu nădăjduiţi şi să îndrăzniţi văzînd că acum puteţi păcătui 
fără pedeapsă, căci acestea sînt începături ale unei zile mari şi cumplite! 
Apoi, după ce le-a clătinat şi le-a înfricoşat inimile cu acestea, le dă să 
răsufle şi să aibă nădejdi bune. Căci zice: „Şi tot cel ce va chema numele 
Domnului se va mîntui”, fie el rob, ori slobod, ori preot, ori Elin ori Iu¬ 
deu. Căci întru omul cel nou [Creştinul 4 , cel născut a doua oară din apă şi 


1 Cum citim în Evanghelie: „Iar de la ceasul al şaselea, s-a făcut întuneric peste tot 
pămîntul, pînă la ceasul al nouălea” {Matei 27:45). Aici e nevoie de tîlcuire, şi să vedem 
ce zice despre aceasta Sfinţitul Teofilact: .întunericul care s-a (acut nu era după rinduia- 
la firii, căci niciodată nu se face întunecare a soarelui (adică ceea ce se numeşte «eclip¬ 
să») la paisprezece zile ale lunii, ci cînd este lună nouă, atunci se fac întunecările fireşti 
ale soarelui (eclipsele). Iar în vremea răstignirii, cu adevărat de paisprezece zile era 
lumina lunii, căci atunci se săvîrşeau Paştile Iudeilor ( Ieşire 12:6-18). De aceea, patima 
soarelui a fost mai presus de fire şi întunericul a fost în toată lumea [...], ca să se arată 
că întreaga zidire plînge pentru patima Ziditorului şi că Lumina S-a îndepărtat de la 
Iudei. Să vadă deci Iudeii, care cereau «semn din cer» ( Matei 16:1-4), cum se întunecă 
acum soarele!” (în tîlcuirea la Matei), (n. n.) 

2 în Istoria războiului Iudeilor împotriva Romanilor, (n. n.) 

3 Imnogratut care a alcătuit slujba Naşterii Domnului, un anume Anatolie. (n. n.) 

4 Scriu cu majusculă cuvîntul „Creştin" ca să arăt că el numeşte un neam osebit, al¬ 
cătuit din cei botezaţi din toate celelalte neamuri. Acesta e norodul cel nou al lui Dum- 

din Duh, n. n.] nu mai este parte bărbătească şi muierească, „tăiere îm¬ 
prejur şi netăiere împrejur, varvar, scit, rob, slobod, ci toate şi întru toţi - 
Hristos” (Coloseni 3:11).' Dar nu tot cel ce va chema oricum numele 
Domnului - căci zice: „Nu tot cel ce îmi zice Mie: Doamne Doamne! - 
va intra întru împărăţia cerurilor” (Matei 7:21) - ci acela care îl cheamă 
cu aşezarea dragostei şi a viaţii prea-bune, acela se va mîntui. Dar deo¬ 
camdată Petru face cuvîntul uşor, ca să aducă în lăuntru credinţa că întru 
chemare este mîntuirea. Iar „numele Domnului” s-a zis pentru Hristos, 
după cum arată Pavel, însă acesta [Petru] nu a cutezat deocamdată să îl 
descopere acelora. 

(22) Bărbaţi Israiliteni, ascultaţi cuvintele acestea: Pe Iisus Nazari- 
neanul - bărbat arătat la noi de la Dumnezeu prin puteri, prin 
minuni şi prin semne, pe care le-a făcut prin El Dumnezeu în 
mijlocul vostru, precum şi voi ştiţi - (23) pe Acesta, după sfatul 
cel rînduit şi după ştiinţa cea dinainte a lui Dumnezeu, voi L-aţi 
luat şi, răstignindu-L prin mîinile celor fără de lege, L-aţi omorît; 
(24) pe Care Dumnezeu L-a înviat, deziegînd durerile morţii, 

Şi iarăşi începe cu înainte-cuvîntare, ca să nu-i tulbure, fiindcă vrea să 
le aducă aminte de Iisus. Căci mai sus nu s-au tulburat auzind dc Prooro¬ 
cul. Şi vezi că nu zice nimic din cele înalte, ci de la cele foarte smerite în¬ 
cepe, numindu-L „Nazarineanul”, de la cetate, care părea una foarte neîn¬ 
semnată. Căci, atunci cînd Hristos e numit „Putere a lui Dumnezeu” şi 
„înţelepciune a lui Dumnezeu”, înţelegem că aceasta se zice despre dum¬ 
nezeirea Lui; şi tot aşa, cînd e numit „bărbat” sau se zice că „a murit pen¬ 
tru păcatele noastre”, înţelegem că e vorba de trupul Lui. Căci vezi-L şi 
pe Dînsul zicînd uneori: „Mă căutaţi să Mă ucideţi pc Mine, omul care 
v-am grăit adevărul” (loan 8:40), iar alteori: „Eu şi Tatăl una sîntem” 


nezeu, noul Jsrail , de vreme ce Iudeii au pierdut această vrednicie, atunci cînd s-au le¬ 
pădat de Hristos-Dumnezeu. (n. n.) 

1 Stih pe marginea căruia tot Sfinţitul Teofilact zice aşa: „lată, aici scrie şi altă laudă 
a omului nou după Hristos, anume că nu caută la dînsul vreo osebire, nici de neam, nici 
de dregătorie, nici de strămoşi, ci însuşirile şi chipul acestui om nou sînt doar Hristos, şi 
credinţa şi vieţuirea după Hristos. Căci, tuturor acelora care sînt închipuiţi [«îmbrăcaţi», 
n. n.] cu viaţa cea îmbunătăţită, Hristos le este toate: şi neam. şi dregătorie, şi cin şi toa¬ 
te celelalte” (în tîlcuirea la Coloseni ). (n. n.) 

(Ioan 10:30). [Iar din aceea că Petru vorbeşte mai întîi de omenirea lui 
Hristos] se înnebunesc ereticii ce se tras de la Artema, cărora le-au urmat 
şi cei ce se trag de la Samosatul, care îl socotesc pe lisus doar om gol. 1 

„[...] prin puteri, pnn minuni si prin semne L..1”/ Către această înţele¬ 
gere se întinde şi priveşte şi cea zisă întru epistola către Romani: „Celui 
hotărît Fiu al lui Dumnezeu întru putere” (Romani 1:4), adică: „Cel care 
prin lucruri şi prin puterea minunilor S-a dovedit că este cu adevărat Fiu 
al Tatălui”. Căci întru nimic nu se deosebeşte a zice că Fiul lui Dumne¬ 
zeu S-a „hotărît întru putere” de a zice că „S-a arătat prin puteri, prin mi¬ 
nuni şi prin semne pe care le-a făcut prin El Dumnezeu în mijlocul vos¬ 
tru.” Dumnezeu a făcut acestea prin Fiul cu adevărat, căci printr-însul şi 
vecii i-a făcut, cu dumnezeiască cuviinţă. Iar prin acel cuvînt: „în mijlo¬ 
cul vostru”, îi cheamă pe ei înşişi ca martori ai celor ce se zic. Şi zice: „în 
mijlocul vostru”, adică nu întru ascuns, nici în unghere. 

Apoi, venind cu cuvîntul la fărădelegea îndrăznită de dînşii, se ispi¬ 
teşte să-i izbăvească de dînsa. Căci zice că au săvîrşit-o „după sfatul cel 
rînduit şi după ştiinţa cea dinainte a lui Dumnezeu”, arâtînd că nu cu pu¬ 
terea lor, ci cu voinţa Aceluia şi aşa cum era rînduit de demult. Apoi, ca să 
nu li se pară nici că sînt nevinovaţi, căci nu erau mai puţin ucigaşi de 
oameni, deşi uciderea fusese rînduită, adaugă: „prin mîinile celor fără de 
lege”, adică prin Iuda vînzătorul şi prin ostaşii ce L-au răstignit. Şi, dacă cei 
ce L-au răstignit sînt fără de lege, e arătat că şi cei ce au cerut să fie ucis. 
Insă acum zice aceasta acoperit, ca să nu îi arunce întru deznădăjduire. 

„r.J pe care Dumnezeu L-a înviat [...]”/ De mirare lucru ce cuvînt a 
îndrăznit să zică în mijlocul ucigaşilor: că Hristos a înviat! Şi zice că 
„Dumnezeu L-a înviat” pentru neputinţa ascultătorilor. Căci întru Cine 
lucrează Tatăl? Cu adevărat, întru a Sa Putere, iar Puterea Tatălui este 
Hristos. Drept aceea, Hristos S-a înviat pe Sine, fiind cu putinţă a zice şi 
că a fost înviat de Tatăl. 

_„[...] dezlegînd durerile morţii [...]”/ Arată că şi moartea se chinuia ţi- 
nîndu-L pe Dînsul, că şi cele cumplite pătimeau, Scriptura cea veche nu¬ 
mind „dureri şi chinuiri ale morţii” primejdiile şi relele întîmplări. Căci 
cel ce se chinuieşte de cineva nu-1 poate ţine şi nu lucrează asupra acelu¬ 
ia, ci pătimeşte şi se sîrguieşte să-l lepede. Şi bine a numit învierea „dez- 


1 Artemas si Pavel Samosatul, eretici arieni, adică din aceia care nu primeau dunnnp.- 
zeirea lui Hristos. (n. n.) 

legare” a durerilor şi a chinurilor morţii, ascmănînd-o pe aceasta cu un 
pîntece care se chinuieşte să nască. Adică: Hristos a rupt şi a izbucnit din 
pîntecele morţii ce] îngreuiat care se chinuia să nască, Mîntuitorul ieşind 
din legăturile morţii şi arătîndu-Se din fundul iadului ca dintr-o naştere 
străină a învierii. Pentru aceasta S-a şi numit El „întîi-născut din morţi”. 

Fiindcă nu era cu putinţă ca El să fie ţinut de dînsa. (25) Căci David 
zice pentru El: «Totdeauna am văzut pe Domnul înaintea Mea, 
căci El este de-a dreapta Mea, ca să nu Mă clatin. (26) Pentru 
aceasta s-a bucurat inima Mea şi s-a veselit limba Mea; încă şi 
trupul Meu se va odihni întru nădejde. (27) Căci nu vei lăsa 
sufletul Meu în iad, nici nu-L vei da pe Cel Sfînt al Tău să vadă 
stricăciune. (28) Făcutu-Mi-ai cunoscute căile vieţii; cu faţa Ta 
Mă vei umple de bucurie» (Psalm 15:8-11). 

„[...] fiindcă nu era cu putinţă ca El să fie tinut de dînsa.’T...]/ Luntă- 
tom se ung cu uiei, şi împotrivnicii nu-i mai pot prinde. Descîntătoriî sc 
ung şi ei, şi se fac neatinşi şi neapropiaţi de dinţii şarpelui. Iar Hristos 
Cel uns în taină cu Duhul Său, după ce S-a încleştat cu moartea, a su 
pus-o pe pierzătoare', căci împotrivnica s-a frînt şi s-a surpat. Iar aces 
cuvînt, „fiindcă nu era cu putinţă”, se cuvine a-1 înţelege aşa: Fiindcă E 
era Dumnezeu născut din Dumnezeu, deci neprimitor de nici o schimbări 
sau prefacere, a înviat în aşa chip încît de acum înainte nu va mai muri. 

Apoi, îl aduce pe David, care surpă tot gîndul omenesc, căci aşa eşti 
proorocia: „David zice pentru El”, nu pentru sineşi. ,.Văzut-am oe Dom 
nul înaintea Mea pururea | ...1’V îl numeşte pe Tatăl „Domn al Său' 1 căc 
pentru îatal a luat El chip de rob. ,,f...] El este de-a dreapta Mea [...]” 
însemnează că a se zice acum că Tatăl stă „de-a dreapta” Fiului, iar ane 
ori că Fiul „de-a dreapta” Tatălui, este acelaşi lucru. „[...] încă şi trupe 
Meu se va odihni întru nădejde.”/ De vreme ce Iisus, primind moart 
după tirea omeneasca, şi-a tasat ţin mormînt] trupul pe care îl luase dup 
iconomie, ca să-l învie iarăşi pe dînsul din moarte, după cuviinţă zice c 
trupul acesta al Său s-a sălăşluit [acolo] „spre nădejde”, adică în aştept; 
rea învierii. 


1 Pe cea care îi pierde şi îi risipeşte pe oameni, care lucrează prin puterea pierzător 
tui celui mare. Satana, (n. n.) 

Iar unii înţeleg că acest cuvînt: „nu vei lăsa sufletul Meu în iad, nici 
nu-L vei da pe Cel Sfînt al Tău să vadă stricăciune”, s-ar fi zis din partea 
lui David, deşi nu pot să arate şi să dovedească ceea ce socotesc.* Totuşi 
ei se află bine-credincioşi, zicînd că trupul învie ca trup nestricăcios şi 
duhovnicesc, fiindcă trupul ce se scoală din morţi după înviere este du¬ 
hovnicesc şi nestricăcios. Iar „căile vieţii” sînt acelea pe care le-au bătă¬ 
torit sufletele drepţilor [celor vechi] cînd au urcat împreună cu Mîntuito- 
ru! din locurile şi părţile cele de jos [ale iadului]. Iar din acel cuvînt: „cu 
faţa Ta mă vei umple de bucurie”, „faţă a Domnului” se cuvine a înţelege 
dumnezeiasca arătare cea cu prea-dumnezeiască cuviinţă cu care ne va 
cerceta pe noi mai desăvîrşit. 

(29) Bărbaţi fraţi, cuvine-se a vorbi cu îndrăznire către voi despre 
Patriarhul David: că a murit şi s-a îngropat, iar momiîntul lui 
este între noi pînă în ziua de astăzi. (30) Deci - Prooroc fiind el şi 
ştiind că Dumnezeu i S-a jurat cu jurămînt că din rodul coapsei 
lui îl va ridica pe Hristos după trup, ca să şadă pe scaunul lui - 
(31) mai înainte văzînd, a vorbit despre învierea lui Hristos, 
zicînd că nu se va lăsa în iad sufletul Lui şi nici trupul Lui nu va 
vedea stricăciune. 

După ce a împlinit mărturia din David, le zice „bărbaţi fraţi”. Cînd 
vrea să zică ceva mare, Petru se foloseşte de acest început, deşteptîndu-i 
pe ei şi trăgîndu-i la sine. Şi, pentru a nu-i vătăma cu nimic, vorbeşte cu 


1 Iată cît de luminat tîlcuieşte aceste stihuri Teodorit: „Deci Stăpînul Hristos zice, şi 
aici, omeneşte: Întărindu-Mă totdeauna de dumnezeiasca fire. Mă apropii de mîntuitoa- 
rea Patimă şi Mă veselesc cu nădejdea învierii. Căci nici sufletul Meu nu se va lăsa în 
iad, nici trupul Meu nu va pătimi stricăciunea după fire, ci degrab voi dobîndi învierea 
şi Mă voi întoarce la viaţă, arătînd această cale tuturor oamenilor. Apropiindu-Se la 
Patimă, zicea: «întristat este sufletul Meu pînă la moarte.» Iar aici, pomenind învierea, a 
folosit după cuviinţă aceste cuvinte, învăţîndu-ne că. în locul mîhnirii aceleia, va fi întru 
necurmată veselie şi dulceaţă, fără de patimă şi neschimbător, fâcîndu-Se nemuritor şi 
după firea omenească. Căci ca Dumnezeu aşa era de-a pururea şi, îndată ce S-a plăsmuit 
în pîntece, l-ar fi fost lesne a dărui nepălimirea, neschimbarea şi nemurirea şi firii Lui 
omeneşti. A slobozit însă firea pe care a luat-o asupră-Şi a călători prin patimi, pentru 
ca, pierzînd silnicia păcatului, să curme într-acest chip tirania diavolului, şi să piardă 
Stăpînirea morţii şi să dea tuturor oamenilor pricină dc a învia a doua oară. Deci ca un 
om ia nestricăciunea şi nemurirea” (în tîlcuirea psalmilor), (n. n.) 

multă-smerită cugetare. Căci, dacă ar fi zis doar că acestea s-au proorocit 
pentru Hristos de către David, ar fi părut aspru şi mai mult i-ar fi pornit 
către mînie, decît să-i facă supuşi şi plecaţi. Apoi, prin multa cinste ară¬ 
tată către fericitul David, întăreşte că proorocia s-a zis [într-adevăr] pen¬ 
tru Hristos. Şi aşa s-a iconomisit 1 tot acest cuvînt al Iui. Căci nici după ce 
zice că David „a şi murit şi s-a îngropat” - la care adăugă: „şi mormîntul 
lui este între noi”, care e întocmai cu a zice: „şi nu a înviat” - nici aşa nu 
vine la Hristos, ci îl laudă iarăşi pe David, şi prin laudele către acela spo¬ 
reşte înainte scopul. [Adică el vrea ca], pentru cinstea dată aceluia şi nea¬ 
mului lui, să-i facă pe ascultători a primi cuvîntul despre înviere, arătîn- 
du-le că, dacă nu vor crede aceasta, atunci proorocia se vatămă şi cinstea 
lor se strică. 

Cu jurămînt S-a jurat Dumnezeu lui [...]”/ N-a zis: „i-a făgă¬ 
duit”, ci: „S-ajurat”, arătînd netrecerea făgăduinţei. „ că f...] îl va ridica 
pe Hristos după trup [...]”/După trup - zice - căci după dumnezeire şaae 
împreună cu Tatăl cu de-a pururea vecuire. Şi Apostolul le aduce pe toate 
către Tatăl, ca aceia să primească cele zise. „[...] ca să şadă pe scaunul 
lui [...]"/ în multe locuri ale Dumnezeieştii Scripturi, în loc de „împără¬ 
ţie”, se numeşte scaunul, ca şi aici sau ca întru psalmul acesta: „[...] sca¬ 
unul Tău, Dumnezeule, în veacul veacului” (Psalmul 44:6). Dar cum a 
şezut Hristos pe scaunul lui David? Pentru că împărăteşte acum şi peste 
Iudei, şi cu mult mai vîrtos peste aceia care L-au răstignit. 

(32) Dumnezeu L-a înviat pe acest lisus, Căruia noi toţi îi sîntem 
martori. (33) Deci, înălfîndu-Se cu dreapta lui Dumnezeu şi luînd 
de la Tatăl făgăduinţa Duhului SJînt, L-a turnat pe Acesta, pe 
Care îl vedeţi şi îl auziţi voi acum. (34) Căci nu David s-a suit la 
ceruri, dar el însuşi a zis: «Zis-a Domnul Domnului meu: Şezi 
de-a dreapta Mea (35) pînă ce voi pune pe vrăjmaşii Tăi aşternut 
picioarelor Tale!» (Psalmul 109:1), (36) Deci cu încredinţare să 
ştie toată casa lui Israil că Dumnezeu L-a făcut Domn şi Hristos pe 
acest lisus pe Care voi L-aţi răstignit.” 


1 De către Sfîntul Duh, Care îi dădea lui ce să grăiască, aceasta neînsemnînd că 
Apostolul nu avea judecată şi voinţă proprie, căci darul Duhului nu împiedică cu nimic 
libertatea firii omeneşti, Aceasta e şi deosebirea proorociei dumnezeieşti de aceea făcută 
cu puterea duhurilor necurate, (n. n.) 

Iarăşi aleargă la Tatăl, măcar că ar fi fost de ajuns cea mai dinainte. 
Dar [Petru] ştie cît folos le pricinuieşte ascultătorilor prin acestea spre 
primirea celor la care îi silea. Iar acel cuvînt, „înălţîndu-Se cu dreapta lui 
Dumnezeu”, însemnează şi că S-a înălţat, şi că este în cer, dar nici aceas¬ 
ta nu o zice acum în chip arătat. Şi vezi cum la începutul cuvîntului nu 
zicea că Hristos L-a trimis pe Duhul, ci Tatăl, aducîndu-1 spre mărturie şi 
pe Proorocul Ioil. Iar după ce a pomenit de semnele Lui şi de cele făcute 
pentru El şi după ce a îndrăznit să vorbească şi despre înviere, aici zice 
cum că El L-a turnat pe Duhul, încît pentru Dînsul a zis Proorocul: „Şi, în 
zilele de pe urmă, voi turna din Duhul Meu peste tot trupul” (Ioil 3:1). 

Iar „făgăduinţa” este ori aceea făcută Apostolilor 1 , ori cea făgăduită 
Lui de Tatăl mai-nainte de patimi. 2 Căci, de vreme ce vrea să zică ceva 
mare şi înalt, anume că Hristos L-a turnat pe Duhul, acoperă aceasta zi- 
cînd că Tatăl I-a făgăduit Lui acest lucru. Fiindcă în deşert şi în zadar va 
vorbi cineva dacă ceea ce zice nu va ajunge să se săvîrşească spre folos. 
Şi prin acestea arată cum crucea nu L-a micşorat cu nimic pe Dînsul, ci, 
dimpotrivă. L-a făcut şi mai strălucit, fiindcă atunci a făgăduit - după 
glasul lui loan: „El pe voi vă va boteza cu Duh Sfînt şi cu foc” (Matei 
3:11) - iar acum, după cruce, a împlinit făgăduinţa. 3 

„[...] dar el însuşi a zis: «Zis-a Domnul Domnului meu [...]”/ Aici nu 
mai vorbeşte cu sfială, avînd îndrăzneală din cele zise mai-nainte. Dar ce 
spune? „Zis-a Domnul Domnului Meu”, [socotind că], dacă David II nu¬ 
meşte pe Dînsul „Domn”, cu mult mai vîrtos nici ei nu vor judeca aceasta 
cu necuviinţă. 4 


1 „Şi Ea îl voi ruga pe Tatăl, şi alt Mîngîietor vă va da vouă ca să fie cu voi în veac. 
Duhul Adevărului” (loan 14:16, 17). (n. n.) 

2 Precum e şi în Evanghelie: „Iată Fiul Meu pe Care L-am ales, iubitul Meu întru 
Care a binevoit sufletul Meu; pune-voi Duhul Meu peste El şi judecată neamurilor va 
vesti” (Matei 12:18). (n. n.) 

3 Despre aceasta zice şi Mîntuitorul în pilda apei vii: „lisus a stat între ei şi a strigat, 
zicînd: «Dacă însetează cineva, să vină la Mine şi să bea! Cel ce crede în Mine - pre¬ 
cum a zis Scriptura - nuri de apă vie vor curge din pîntecele lui.» Iar aceasta a zis-o 
despre Duhul pe Care aveau să-L primească cei ce cred în El. Căci încă nu era (dat) Du¬ 
hul, pentru că lisus încă nu fusese proslăvit” (loan 7:37-39). (n. n.) 

4 Aşa zice şi Teodorii: „Dacă împăratul David - şi împărat bine-credincios, care s-a 
învrednicit şi de proorocescul dar - îl numeşte pe Stăpînul Hristos «Domn» al său, apoi 
El nu este numai om, după nebunia Iudeilor, ci şi Dumnezeu, ca Cel ce e Ziditor şi 
Domn al lui David. Şi alăturarea numelor arată că e vorba de aceeaşi fiinţă, că «Domnul 

„Şezi de-a dreapta Mea f.. .1”/ Prin acest cuvînt, înţelegem cinstea cea 
deopotrivă a Fiului şi a Tatălui, căci la fiinţa cea fără de trup nu este cu 
putinţă a se gîndi „dreapta” sau „stînga”. Iar prin zicerea „pînâ ce voi 
pune pe vrăjmaşii Tăi aşternut picioarelor Taie” i-a îngrozit cu frică, pen¬ 
tru stăpînirea şi supunerea lor. Şi, ca să nu fie necrezută, aduce zicerea 
către Tatăl. Iar care sînt vrăjmaşii arată Apostolul, stiigînd: „[...] cînd va 
strica toată începătoria, şi toată stăpînirea şi puterea [...], iar vrăjmaşul 
cel din urmă care se va strica va fi moartea” (1 Corinteni 15:24, 26). 1 

„[...] că Dumnezeu L-a făcut Domn şi Hristos [...]”/ Acest cuvînt: 
„L-a făcut'", e în loc ue: „L-a pus. L-a aşezat”, căci nu este nici un cuvînt 
pentru înfiinţarea ipostasului (persoanei Fiului, n. n.]. Şi, după ce a grăit 
lucruri mari, pogoară iarăşi cuvîntul spre cele smerite. Căci, cerînd tre¬ 
buinţa, adaugă: Toată casa lui Israil să ştie cu încredinţare că acest Iisus 
şade de-a dreapta Tatălui! - fiindcă aşa unmează din cele zise. Dar nu 
spune aceasta, ci pe cea cu mult mai smerită, că Dumnezeu L-a aşezat pe 
Dînsul Domn şi Hristos. 

(37) Iar ei, auzind acestea, s-au umilit cu inima şi au zis către Petru şi 
către ceilalţi Apostoli: „Ce vom face, bărbaţi fraţi?” (38) Iar Petru 


zice Domnului: Şezi de-a dreapta Mea!», iar nu «Domnul - zidirii», nici «Domnul - 
făpturii»” (în tîlcuirea psalmilor), (n. n.) 

1 Stihuri pe care Sfinţitul Teofilact le tîlcuieşte aşa: „Sfirşitul - zice - va fi atunci cînd 
Fiul va birui şi va opri toate puterile cele rele ale apostaţilor diavoli. Căci acum diavolii 
încă lucrează şi stăpînesc în parte pe mulţi oameni, iar atunci va înceta desăvîrşit lucrarea 
şi stăpînirea lor. Despre aceasta a zis tot Pavel: «Lupta noastră nu este împotriva sîngelui 
şi a trupului, ci împotriva începătoriilor şi a stăpîmruor» (Efeseni 6:12); şi, în alt loc: «ca, 
întru numele lui lisus, tot genunchiul să se plece: al celor cereşti, al celor pămînteşti şi al 
celor dintru adînc» {Filipeni 2:10).” Şi, mai departe: „De vreme cc Pavel a zis că Hristos 
va birui şi va strica răzvrătitele puteri ale diavolilor, era de aşteptat să zică şi cînd; căci 
poate ar slăbi pînă a le face pe toate şi nu va putea să le isprăvească. De aceea zice Pavel 
aici că El trebuie «a împărăţi - adică a Se purta ca un împărat puternic - oînă îi va supune 
pe vrăjmaşii Săi», pentru ca apoi, în urma tuturor, să supună moartea. Căci acela care u va 
supune pe diavol e vădit că va supune şi lucrul diavolului, care este moartea” (în tîlcuirea 
la 1 Corinteni). Tot aşa zice şi Teodorii, cu o mică adăugire: „«Vrăjmaşi» sînt cu de¬ 
osebire diavolul şi dracii slujitori acestuia, dar lîngă aceştia şi împotnvmcii propovăduirii 
Lui dumnezeieşti: Iudeii si Elinii. Iar acest «pînă» nu este înseninător de vreme, ci osebire 
a dumnezeieştii Scripturi. Pentru că aşa zice Dumnezeu şi prin Proorocul: «Eu sînt. Eu 
sînt, şi pînă ce veţi îmbătrîni Eu sînt»” (în tîlcuirea psalmilor) (n. n.) 

a zis către dînşii: „Pocăiţi-vă şi să se boteze fiecare din voi întru 
numele lui Jisus Hristos, spre iertarea păcatelor! Şi veţi primi 
darul Duhului Sfint, (39) căci vouă vă e dată făgăduinţa, şi fiilor 
voştri şi tuturor celor de departe, pe oricîţi îi va chema Domnul 
Dumnezeul nostru.” (40) Şi cu alte mai multe vorbe mărturisea şi-i 
îndemna, zicînd: „Mîntuiţi-vă de acest neam îndărătnic!” 

Vezi cît de mare este blîndeţea? Căci aceasta împunge şi moaie ini¬ 
mile oamenilor mai mult decît asprimea. Aşa şi aici, fericitul Petru le-a 
adus aminte de faptele săvîrşite de dînşii, însă cu blîndeţe, şi n-a adăugat 
nimic despre pedeapsă. Deci s-au cucemicit de blîndeţea Iui - căci celor 
ce ÎI dăduseră la moarte pe Stăpînul, şi încă şi pe Apostolii înşişi îi îngro¬ 
zeau cu moarte şi pofteau a-i ucide - el le vorbea cu purtare de grijă, ca 
un pănnte şi dascăl. Căci - zice - „s-au umilit cu inima” - adică nu doar 
s-au plecat, ci s-au osîndit pe ei înşişi şi au zis: „Ce vom face, bărbaţi 
fraţi?” - ca şi cum s-ar fi nedumerit şi ar fi fost îngrijaţi pentru cele în¬ 
drăznite. Şi acum le zic „fraţi” celor numiţi înainte „amăgitori”, şi aceasta 
nu pentru că ar fi îndrăznit şi s-ar fi bizuit pe numirea aceasta, ci ară- 
tîndu-le că s-au lipit de dînşii cu dragoste. Pentru că aşa îi numiseră şi 
Apostolii pe dînşii cînd a început Petru grăirea către norod. Şi, toţi între- 
bîndu-se, tot Petru răspunde, căci pe a lui gură o puneau înainte ceilalţi 
Apostoli. Şi zice: „Pocăiţi-vă şi să se boteze fiecare dintre voi în numele 
lui Iisus Hristos!” Şi cuvîntul acesta nu se împotriveşte aceluia: „[...] bo- 
tezîndu-i pe dînşii întru numele Tatălui, şi al Fiului şi al Sfîntului Duh”, 
căci Biserica înţelege Sfînta Treime ca fiind nedespărţită. Astfel încît, 
pentru unirea cea de o fiinţă [a Dumnezeiriij în trei Ipostasuri, cel ce se 
botează întru numele iui Hristos se botează întru Sfînta Treime, Tatăl, 
Fiul şi Sfîntul Duh fiind nedespărţiţi. Căci - dacă Tatăl nu ar fi fost numit 
„Dumnezeu”, şi Fiul „Dumnezeu” şi Sfîntul Duh „Dumnezeu” - trebuia 
să zică: „întru numele lui Dumnezeu Iisus Hristos”, ori chiar: „întru 
rumele Fiului”. Ci zice: „întru numele lui Iisus Hristos”, căci numele lui 
isus este „Dumnezeu”, precum şi cel al Tatălui şi al Duhului. 

„Şi veţi lua darul Sfîntului Duh [...]”/ Vezi cum a arătat că darul este 
■i al lui Hristos, şi al Duhului, fiindcă una le este şi vrednicia, darul pe 
:are l-a numit şi „făgăduinţă”. Iar acesta - zice - se va da apoi „şi fiilor 
r oştri”, darul fiind aşadar mai mare, de vreme ce vor avea şi moştenitori 
i bunătăţilor. „[...] şi tuturor celor de departe [...]”/ Iar dacă se va da şi 

celor de departe - zice - apoi cu mult mai vîrtos vouă, celor de aproape. 
Şi vezi crnd le-a arătat chemarea „neamurilor”, însemnată prin zicerea 
„celor de departe”? Cînd i-a aflat pe dînşii umilindu-se şi osîndindu-se 
singuri. Căci sufletul, dacă ajunge să se osîndească pe sine, nu mai poate 
să zavistuiască. 

(41) Deci ei, primind cuvîntul lui cu dragoste, s-au botezat. Şi în 
ziua aceea s-au adăugat ca la trei mii de suflete. (42) Şi stăruiau 
în învăţătura Apostolilor şi în împărtăşire, întru frîngerea pîinii şi 
întru rugăciuni. (43) Şi s-a făcut frică peste tot sufletul, căci 
multe minuni şi semne se făceau în Ierusalim prin Apostoli. (44) 
Şi toţi cei ce crezuseră erau împreună şi aveau toate de obşte. (45) 
Şi îşi vindeau moşiile şi averile şi le împărţeau tuturor, după cum 
avea nevoie fiecare. (46) Şi în toate zilele stăruiau într-un cuget 
în biserică şi, frîngînd pîine în casă, se împărtăşeau de hrană 
întru bucurie şi întru curăţia inimii, (47) lăudîndu-L pe 
Dumnezeu şi avînd har la tot norodul. Iar Domnul adăuga 
Bisericii în toate zilele pe cei ce se mîntuiau. 

„Deci ei, primind cuvîntul lui cu dragoste, s-au botezat. Şi în ziua 
aceea s-au adăugat ca la trei mii de suflete.”/ Aici, se împlineşte prooro- 
cia ce zice: „Cine a auzit sau cine a văzut unele ca acestea? Oare o ţară se 
naşte într-o singură zi şi un popor dintr-o dată? Abia au apucat-o durerile 
naşterii, şi fiica Sionului a şi născut fii!” (Isaia 66:8). 

„Şi s-a făcut frică peste tot trupul [...]”/ Adică nu-i defăimau pe Apos¬ 
toli, ca pe unii ce erau simpli şi smeriţi, de vreme ce mult har era izvorînd 
Petru, încît arăta făgăduinţele şi cele ce aveau să fie. Deci li se cuvenea 
să se înspăimînte, „căci multe minuni şi semne se făceau în Ierusalim 
prin Apostoli”, adică cele zise erau mărturisite de minunile şi semnele ce 
se săvîrşeau. Căci - aşa cum la Hristos au urmat mai întîi semnele, apoi 
învăţătura şi apoi minunile - tot astfel s-aîntîmplat şi acum. 

„Şi toţi cei ce crezuseră erau împreună [...]”/ Dar nu cu locul, ci cu 
aşezarea [lăuntrică], şi cu socoteala, şi cu nedespărţita unire la un gînd şi 
cu dragostea pe care o aveau unii către alţiii. Iar aceea: „după cum avea 
nevoie fiecare”, arată iconomia [pe care o aşezaseră], iar nu cum au făcut 
înţelepţii Elinilor, dintre care unii au lăsat pămîntul nelucrat şi nesemă¬ 
nat, iar alţii au aruncat aur mult în mare. Fiindcă acest lucru nu era defăi- 

mare a banilor, ci nebunie şi ieşire din minte. Căci diavolul s-a sîrguit să 
defaime zidirile lui Dumnezeu, ca şi cum nu ar fi fost cu putinţă a folosi 
bine banii. 

„Şi în toate zilele stăruiau [...]”/ Nu întru o zi, sau în două sau în trei, 
ci „în toate zilele” şi „cu un cuget”, ca şi cu un suflet. Şi vezi cum Iudeii 
ce crezuseră nu făceau nimic altceva, decît stăruiau la biserică [a lui So- 
lomon, n. n.], ca unii ce se făcuseră cu adevărat mai sîrguitori şi aveau 
mai multă evlavie către locul acela. Iar Apostolii nu-i despărţeau deo¬ 
camdată de acolo, ca să nu-i vatăme. „[...] frîngînd pîine în casă.”/ 
„Casă” numeşte tot biserica, fiindcă întru dînsa mîncau. Iar acest cuvînt; 
„frîngînd pîine”, arată multa lorînfrînare şi subţirătatea hranei. Căci zice 
că „se împărtăşeau de hrană”, nu că se desfătau. Astfel, din credinţă, îşi 
îndreptau viaţa spre mai bine. 

Dar cum aveau har la tot norodul? - căci zice: „şi avînd har la tot 
norodul”. Cum? Prin acelea pe care le săvîrşeau: prin milostenie, prin cu¬ 
rata petrecere. Căci, deşi preoţii se puseseră asupra lor din zavistie şi din 
pizmă, la norod aveau har. 



CAPITOLUL III 


(1) Iar Petru şi loati se suiau la biserică pentru rugăciunea din cea¬ 
sul al nouălea. (2) Şi era un bărbat olog din pîntecele mamei sale, 
pe care-l aduceau şi-l puneau în fiecare zi la uşa bisericii, zisă 
„Frumoasă”, ca să ceară milostenie de la cei ce intrau, (3) care, 
văzîndu-i pe Petru şi pe loan vrind să intre în biserică, le-a cerut 
milostenie. (4) Iar Petru, căutînd spre el împreună cu loan, a zis: 
„Priveşte la noi!” (5) Iar el căuta la ei cu osîrdie, aşteptînd să 
primească ceva de la dînşii. (6) Iar Petru a zis: „Argint şi aur nu 
se află la mine, dar ce am, aceea îţi dau: Intru numele lui lisus 
Hristos Nazarineanul, scoală-te şi umblă!” (7) Şi, apucîndu-l de 
mîna dreaptă, l-a ridicat; 

„[...] Petru şi loan se suiau Ia biserică [...]”/ Pretutindeni se arată că 
aceştia doi, [Petru şi loan] aveau multă unire. Acestuia ti face semn Pe¬ 
tru 1 , împreună au venit la mormînt 2 , despre dînsul îl întreabă [Petru] pe 
Hristos: „Doamne, dar cu acesta ce va fi?” {loan 21:21). Dar pentru ce 
„se suiau la biserică? Oare încă trăiau evreieşte? Să nu fie! Ci cu folos şi 
cu pogorîre făceau acest lucru. Şi vezi cum stăruiau la rugăciuni: „se su¬ 
iau la biserică pentru rugăciunea din ceasul al nouălea” 3 . Şi povesteşte 
despre loc şi vreme cu de-adinsul, încredinţînd ceea ce scrie. Dar cum de 
nu zice şi numele ologului? Pentru că nici Apostolii nu-1 ştiau, omul fi- 
indu-le necunoscut cu totul. Şi cu aceasta se poate vedea că nu făceau 
vindecările după hatîr, sau după vreo înduplecare, nelăsînd vreo bănuială 
de făţărnicie, cum socotesc cei prea fără de ruşine, că unii din Apostoli ar 
fi făcut vindecările din hatîr pentru cei cunoscuţi lor. Dar cum nu s-au în¬ 
ştiinţat de numele aceluia după vindecare? Pentru că nu era gija lor nici- 


1 „Iar la masă era rezemat la pieptul lui lisus unul dintre ucenicii Lui, pe care-l iubea 
lisus. Deci Simon Petru i-a făcut semn acestuia şi i-a zis: «întreabă cine este ce! despre 
care vorbeşte!»” (loan 13:23,24). (n. n.) 

2 „Deci a ieşit Petru şi celălalt ucenic şi veneau la mormînt. Şi cei doi alergau împre¬ 
ună, dar celălalt ucenic, atergînd înainte mai repede decît Petru, a sosit cel dintîi la mor- 
mînt” (loan 20:3,4). (n. n.) 

3 Trei după amiaza, după ceasul nostru, (n. n.) 

decurn a se prinde întru acelea care nu le foloseau la nimic. Iar mie mi se 
pare că nici cei mulţi nu ştiau numele bărbatului, ci îl numeau doar 
„Ologul”, de la patima lui. Căci într-atît le era de cunoscută tuturor boala, 
încît, dacă cineva ar fi auzit de „Ologul”, l-ar fi înţeles îndată pe acela, 
deşi poate că mai erau şi alţii. Dar de unde îl ştiau că era olog „din pîn- 
tecele mamei sale”? Din glasul şi vorba tuturor, căci toţi îl ştiau pe dînsul 
din stârnirea la biserică. Dar cum de nu îl aduseseră pentru a fi vindecat 
de Hristos? Poate că unii din cei ce stăruiau la biserică erau necredin¬ 
cioşi, de vreme ce nu l-au adus nici la Apostoli, pe care îi vedeau întrînd 
şi făcînd asemenea minuni. 

„Argint şi aur nu se află la mine [...]”/ N-a zis: „nu am la mine”, aşa 
cum zicem noi, ci: „nu am de loc”. Şi vezi cum loan pretutindeni tace, iar 
Petru răspunde şi pentru dînsul. Deci ce? îl treci cu vederea pe cerşetor 
dacă nu ai argint? Nu! - zice - „ci, ceea ce am, aceea îţi dau”. Aşa făcea 
şi Hristos: îi tămăduia; de multe ori numai cu cuvîntul, de multe ori şi 
atingîndu-se de ei, dacă erau mai neputincioşi cu credinţa, ca să nu se 
creadă că cele făcute se făceau din întîmplare. „Şi, apucîndu-1 de mîna 
dreaptă - zice - l-a ridicat.”/ Acest lucru a făcut arătată învierea, căci 
chip al învierii era ceea ce se făcuse.' Deci cel ce scrie cartea trece peste 
celelalte semne şi-l povesteşte pe acela de la care toţi s-au pornit. 

şi îndată i s-au întărit fluierele şi tălpile picioarelor (8) Şi, sărind, a 
stat în picioare şi umbla, şi a intrat cu ei în biserică umblînd, şi 
sărind şi lăudîndu-L pe Dumnezeu. (9) Şi tot norodul l-a văzut 
umblînd şi lăudînd pe Dumnezeu. (10) Şi îl cunoşteau că el era 
cel care şedea pentru milostenie la uşa cea frumoasă a bisericii, şi 
s-au umplut de spaimă şi de mirare pentru ceea ce i se întîmplase. 

„[...] umblînd şi sărind [...]”/ Ispitindu-se şi făcînd mai multă cercare 
dacă s-a îndreptat cu adevărat, căci era cu putinţă ca şi el să se fi îndoit 
pentru lucrul cel prea-slăvit şi nenădăjduit. Iar unii zic că nici nu ştia să 
umble, şi pentru aceasta îşi mişca picioarele ca şi cum ar fi sărit. Şi vezi 
cum nu se astîmpăra: şi din dulceaţa mişcării, dar şi pentru a le astupa gu¬ 
rile, sărind ca [minunea] să nu se socotească făţărnicie, „şi [...] îl cunoş- 


' Precum vedem în icoana învierii, unde Mîntuitorul îl ridică pe Adam din iad apu¬ 
cîndu-1 de mîna dreaptă, (n. n.) 

teau [...]”/ Bine a zis; „îl cunoşteau”. Căci de acum începe a fi cunoscut 
mai de toţi pentru lucrul cel făcut cu minune. „[...] şi a intrat cu ei în bi¬ 
serică umblînd, şi sărind şi lăudîndu-L pe Dumnezeu [. ..]”/ Şi nu se des¬ 
părţea de dînşii, din iubire şi din dragoste, poate mulţumindu-le, şi bu- 
curîndu-se şi veselindu-se de dînşii. „Şi tot norodul l-a văzut umblînd şi 
lăudînd pe Dumnezeu [...]”/ Minunea s-a făcut în biserică, spre mîntuirea 
şi folosul mai multora. 

(11) Şi, ţinîndu-se ologul cel vindecat de Petru şi de Ioan, tot noro¬ 
dul, înspăimîntat, a alergat la ei, în foişorul numit „al lui Solo- 
mon”. (12) Iar Petru, văzînd aceasta, a răspuns către norod: „Băr¬ 
baţi Israiliţi, de ce vă minunaţi de acest lucru şi de ce căutaţi la 
noi, ca şi cum cu a noastră putere sau bună credinţă l-am fi făcut 
pe acesta să umble? (13) Dumnezeul lui Avraam, şi al lui Isaac şi 
al lui Iacov, Dumnezeul părinţilor noştri, Da slăvit pe Fiul Său 
Iisus, pe Care voi Daţi dat şi de Care v-aţi lepădat înaintea feţei lui 
Pilat, care socotea să-L sloboadă. (14) Dar voi v-aţi lepădat de Cel 
sfint şi drept, şi aţi cerut să vă dăruiască un bărbat ucigaş. (15) Iar 
pe începătorul vieţii Daţi ucis, pe Care însă Dumnezeu Da sculat 
din morţi şi Căruia noi îi sîntem martori. (16) Şi, pe acesta pe care 
îl vedeţi şi îl cunoaşteţi, prin credinţa întru numele Lui, numele lui 
Iisus l-a întărit, şi credinţa cea întru El i-a dat lui întregirea 
aceasta a trupului, înaintea voastră, a tuturor. 

Ce este acest cuvînt: „ţinîndu-se ologul cel vindecat de Petru şi de 
Ioan”? Se temea să se despartă de dînşii, socotind că va fi izbăvit de pa¬ 
timă numai cît se va ţine de dînşii şi le va urma lor, mai ales că Petru îl 
vindecase apucîndu-1 de mînă şi ridicîndu-1. 

„[...] în foişorul numit «al lui Solomon».”/ Numai foişorul acesta ră¬ 
măsese şi mai stătea atunci din zidirea lui Solomon, căci Nabucodonosor 
arsese biserica 1 , pe care o zidise din nou Chir Persul 1 . 


1 Nabucodonosor (împărat Babilonian, 604-562) a dus norodul lui Israil în robia de 
70 de ani. în 597, Nabucodonosor cucereşte Ierusalimul şi strămută pe împăratul Ioia- 
chim împreună cu curtea sa, cu meşteşugarii şi cu ostaşii. Urmaşul acestuia, Sedechia, 
se răzvrăteşte, şi în 587 Ierusalimul e iarăşi cucerit şi jefuit, biserica e dărîmată şi sînl 
strămutaţi alţi Iudei. Apoi, în 582, urmează o nouă strămutare, după răscoala în care a 


53 



tîlcuwe la faptele apostolilor 


„[...] bărbaţi Israiliţi, de ce vă minunaţi de aceasta? [...]”/ Această 
grăire a lui Petru către norod are mai multă îndrăzneală nu pentru că întru 
cea dintîi s-ar fi temut, dar atunci ei nu ar fi suferit să audă acestea, fiind 
batjocoritori şi semeţi. Astfel, începînd acea grăire, îi întorcea spre lua- 
rea-aminte prin înainte-cuvîntare, zicînd: „Aceasta să vă fie cunoscută 
[...]” şi: „Ascultaţi graiuriie mele [...]”. Iar aici nu are trebuinţă de pre¬ 
gătirea aceasta, căci nu mai erau trîndavi, ci semnul [vindecarea ologului, 
n. n.] îi întorsese pe dînşii, toţi fiind acum plini de frică şi de spaimă. Şi 
vezi cum leapădă Petru slava lor, căci nimic nu-i foloseşte mai mult pe 
ascultători decît a nu grăi ceva mare pentru sine, ci şi pe cel ce voieşte a 
le da slavă să-l oprească. Şi, defăimînd slava de la oameni, Apostolii s-au 
slăvit încă mai mult, arătînd că semnul ce se făcuse nu era omenesc, ci 
dumnezeiesc. 

„(...] Dumnezeul părinţilor noştri L-a slăvit pe Fiul Său, pe lisus, pe 
Care voi L-aţi dat şi de Care v-aţi lepădat înaintea feţei lui Pilat, care so¬ 
cotea să-L sloboadă.”/ încă se ţine de cele mai smerite, dar acum creşte şi 
măreşte nelegiuirea lor, nu o mai acoperă ca înainte. Face aceasta vrînd 
să-i tragă şi să-i aducă pe dînşii mai mult, arătîndu-le vinovăţia. Şi două 
sînt învinuirile. Una, că Pilat - cu toate că era om Elin [păgîn, n. n.], şi 
deci nu văzuse vreun un semn [făcut de lisus] şi nu-i cunoştea pe Proo¬ 
roci - voia totuşi să-L sloboadă, iar voi [zice] - Iudei fiind, şi întru semne 
petrecînd şi întru proorociile cele pentru Hristos îndeletnicindu-vă - nu 
aţi primit aceasta, ci „de Cel Sfînt şi drept v-aţi lepădat”. Şi, a doua, că 
„aţi cerut - zice - să vă dăruiască un bărbat ucigaş.” Şi, zicînd că în locul 
Lui au cerut un tîlhar. Ie-a vădit cu totul vinovăţia, arătînd că puteau să-L 
sloboadă pe lisus cu adevărat: căci, dacă [Pilat] I-a slobozit pe tîlhar, cu 
mult mai vîrtos ar fi făcut aceasta cu Cel nevinovat. Dar ei l-au dezvino¬ 
văţit pe făcătorul de rele, iar pe Făcătorul de bine L-au ucis. 


fost ucis guvernatorul Godolia. Puţini dintre cei robiţi aveau să se întoarcă la Ierusalim, 
mai întîi cu Zorobabel şi apoi cu Ezdra. (n. n.) 

1 Chirus HI Cel Mare (559-529), împărat Persan. Perşii cuceresc Babilonul în anul 
539 înainte de întruparea Mîntuitorului Hristos, iar un an mai tîrziu Chirus îi liberează 
pe Iudei, îi ajută să se întoarcă acasă, înapoiază cele 5400 de obiecte de aur şi argint ră¬ 
pite de Nabucodonosor din biserică şi porunceşte refacerea bisericii lui Solomon din Ie¬ 
rusalim (vezi Cartea întîi al lui Ezdra , 1:1-4). Este unealtă a lui Dumnezeu, Care zice: 
„Eu însumi îi spun lui Chirus «păstorul Meu»" ( Isaia , 44:28), (n. n.) 

„[...] pe începătorul vieţii Iar dacă este începător al vieţii - zice 

- atunci El S-a înviat pe Sineşi, ca Acela ce are întru Sine viaţa şi pricina 
vieţii. 

„[...] Căruia noi îi sîntem martori.”/ Nu mai aleargă către proorocie, 
ca înainte, căci, de vreme ce acum se făcuse vrednic de credinţă înaintea 
lor, aduce ca martori ceata Apostolilor. 

„[...] L-a întărit numele iui Iisus”/ După ce a zis: „prin credinţa în nu¬ 
mele Lui”, acum încheie cuvîntul, adăugînd că „numele lui Iisus l-a întă¬ 
rit”. Adică ce spune? Că ologul s-a întărit crezînd doar întru numele Lui 
Iisus, mai-nainte de a avea credinţa întru El. Aşadar, şi singur numele 
Lui, chemat fiind, l-a întărit pe dînsul, atîta tărie are şi atîta dar izvorăşte! 

„[...] şi credinţa întru E! [...]”/ Şi care este credinţa propovăduită 
despre El o tîlcuieşte însuşi, zicînd: „Şi aceasta este viaţa veşnică: să Te 
cunoască pe Tine, singurul Dumnezeu adevărat, şi pe Iisus Hristos pe 
Care L-ai trimis” (Ioan 17:3). [Şi vorbeşte despre credinţa întru Hristos] 
pentru că unii ar fi putut zice: Atunci, dacă un necredincios va chema nu¬ 
mele lui Hristos, va urma vindecarea şi tămăduirea aceluia, de vreme ce 
singură chemarea numelui îl întăreşte. Deci, ca să nu zică cineva aceasta, 
a adăugat: „şi credinţa întru El”. Adică: Mare îi este numele şi înfricoşat, 
şi izvorăşte tămăduiri, însă are trebuinţă şi de suflete care pot să se în¬ 
vrednicească darului, şi de rugători şi mijlocitori puternici să-L milosti- 
vească pe Dătătorul vindecărilor. Căci, dacă rămîne necredincios, acela 
ce are trebuinţă de vindecare nu va putea să o dobîndească, încît Hristos 
nu-Şi va săvîrşi dăruirea la chemarea numelui Săi de către cei necre¬ 
dincioşi. Căci fiii lui Scheva 1 nu i-au folosit nici pe alţii, ci încă s-au pă¬ 
gubit şi pe ei. [...] 

(17) Şi acum, fraţilor, ştiu că întru neştiinţă aţi făcut [nelegiuirea], 
ca şi boierii voştri. (18) Ci Dumnezeu a împlinit astfel cele ce 
vestise dinainte prin gura tuturor Proorocilor, anume că Hristos 
va pătimi. 

Fiindcă i-a atins foarte, acum iarăşi îi slăbeşte, dîndu-le loc de pocă¬ 
inţă. Şi le dăruieşte două pricini de dezvinovăţire: una, neştiinţa; iar a 
doua că cele săvîrşite de ei se vestiseră dinainte. Şi mai înainte a zis: 


1 Vezi mai jos, ia capitolul 19, stihul 14. (n. n.) 

„[...] după sfatul cel rînduit şi după ştiinţa cea dinainte a lui Dumnezeu, 
voi L-aţi luat şi, răstignindu-L prin mîinile celor fără de lege. L-aţi omo- 
rît”, iar acum arată încă mai pe larg, zicînd: „Ci Dumnezeu a împlinit ast¬ 
fel cele ce vestise dinainte prin gura tuturor Proorocilor, anume că Hris- 
tos va pătimi.” Dar de ce nu pune mărturiile răstignirii Lui aşa cum sînt 
ele în Scriptură ? Pentru că toate sînt zise acolo cu multe învinovăţiri şi 
arată munca ce va fi asupra lor [a Iudeilor], cum ar fi aceasta: „Şi voi da 
pe cei răi în locul îngropării Lui şi pe cei bogaţi în locul morţii Lui!” 
Aşadar, Petru îi mîngîie pe dînşii zicîndu-le: Nu al vostru a fost lucrul cel 
îndrăznit, ci aşa a voit Dumnezeu. Zicînd acestea, el răspunde totodată 
graiurilor cu care [Iudeii] II ocăriseră pe Hristos cînd era spînzurat pe 
cruce, zicînd: „S-a încrezut în Dumnezeu! Să-L mîntuiască acum, dacă-L 
vrea pe El!” (Matei 27:43), şi: „Dacă eşti Fiul lui Dumnezeu, coboară-Te 
de pe cruce!” (Matei 27:40) şi cele asemenea. Deci acum, Petru numai că 
nu le zice: Bîrfire erau graiurile acelea, o nebunilor! Căci, dacă aşa se că¬ 
dea să se facă şi dacă toţi Proorocii mărturisesc aceasta, este arătat că nu 
din neputinţă a făcut Hristos pogorămîntul acela, ci mai vîrtos din puterea 
Lui cea negrăită, şi din stăpînirea cea covîrşitoare şi din nemăsurata Lui 
iubire dc oameni. 

(19) Deci pocăiţi-vâ şi vă întoarceţi, ca să se şteargă păcatele voas¬ 
tre, (20) ca să vină vreme de răsuflare de la faţa Domnului şi să 
vi-L trimită pe Cel mai dinainte vestit vouă, pe lisus Hristos, (21) 
pe Care trebuie să-L primească cerul pînă la anii aşezării tuturor 
celor despre care a vorbit Dumnezeu prin gura sfinţilor Săi 
Prooroci din veac. 

Aici, nu vorbeşte de păcatul îndrăznit prin cruce, căci l-a zis mai sus: 
„Şi acum, fraţilor, ştiu că întru neştiinţă aţi făcut [nelegiuirea), ca şi mai 
marii voştri.” Dar ce este aceea zisă acolo: „şi acum ştiu”? Adică: Acum 
ştiu că c de folos să zic aşa, ca să cîştig mîntuirea voastră. Sau: Acum ştiu 
că din neştiinţă aţi făcut, căci văd cum mulţi dintre voi se întorc şi se 
mîntuiesc. Căci poate le vorbea acelora dintre dînşii care se întorseseră şi 
crezuseră. Dar cum făcuseră ei păcatul „întru neştiinţă”? Ce neştiinţă 
poate fi întru aceea că l-au cerut pe tîlhar, că nu L-au primit pe Cel jude¬ 
cat a fi slobozit, ci au voit să-L ucidă? Petru a zis aşa ca să Ie deschidă 
uşă de întoarcere. De aceea nu zice aici: Pocăiţi-vă, ca să se şteargă păca- 

tele îndrăznite de voi prin cruce! - ci: „ca să se şteargă deocamdată cele¬ 
lalte păcate ale voastre”. Deci zice: „Pocăiţi-vă, [...] ca să vină vreme de 
răsuflare de la faţa Domnului!”, prin aceasta arătînd că [Iudeii] aveau să 
cadă întru multe ticăloşii. 1 Căci cuvîntul acesta se poate potrivi celui ce 
va plînge şi are nevoie de oarecare mîngîiere. 

„[...] şi să vi-L trimită pe Cel mai dinainte vestit vouă, pe Iisus Hris- 
tos [...]”/ Şi vezi rinduiala cu care păşeşte înainte Petru. Căci întru cea 
dintîi grăire către norod a însemnat învierea şi înălţarea la ceruri, iar aici 
pomeneşte de venirea cea strălucită a lui Hristos, pe care o numeşte 
„vreme de răsuflare”. Căci ce alte vremi de răsuflare ar fi fost, afară de 
cele ale învierii de obşte? - pe care şi Pavel le caută, zicînd: „Căci noi, 
cei ce sîntem în cortul acesta, suspinăm îngreuiaţi, de vreme ce nu dorim 
să ne scoatem haina noastră, ci să ne îmbrăcăm cu cealaltă pe deasupra, 
ca ceea ce este muritor să fie înghiţit de viaţă” (2 Corinteni 5:4). Iar dacă 
unii le-ar numi „vremi de răsuflare” şi pe cele de după robirea [lor de că¬ 
tre Romani], nimic nu opreşte această înţelegere. Căci, pentru cei aleşi, 
Dumnezeu avea să scurteze necăjirea şi robirea lor, pentru ca aceia ce au 
crezut să afle răsuflare şi să se mîntuiască din acea grea şi aspră nevoie. 

„[...] Pe Care trebuie să-L primească cerul {...]”/ Dar cum zice „pe 
Care trebuie să-L primească cerul”? Oare încă nu-L primise pe Dînsul? 
Ba foarte îl primise! Şi atunci de ce nu a zis: „pe Care cerul L-a primit”? 
Pentru că zicerea aceasta e în loc de: Trebuie sâ-L primească cerul, căci 
El este Dumnezeu şi se cade să şadă de-a pururea împreună cu Tatăl. 

„[...] să-L primească cerul pînă la anii aşezării tuturor [...]”/ Arată 
pricina pentru care Hristos nu vine acum: Se cade - zice - să le aşeze şi 
să le ducă la sfîrşit pe toate, şi atunci va veni. Iar acest mic cuvînt, adică 
„pînă”, nu însemnează în Dumnezeiasca Scriptură rinduiala vremii. [Căci 
cerul nu-L va primi pe Hristos doar „pînă” „la anii aşezării tuturor”, adică 
doar „pînă” la a doua Sa venire, iar după aceea s-ar înţelege că nu-L va 
mai primi.] Căci, dacă ar fi aşa, cum s-ar cuveni să înţelegem cuvîntul zis 
către Dumnezeu: „Pînă în veac Tu eşti”? 2 


1 Precum s-a şi întîmplat nu peste multă vreme, cînd, în anul 70, Ierusalimul a fost 
nimicit şi Iudeii împrăştiaţi în cele patru vînturi. (n. n.), 

1 Adică - după ce va trece acest „veac”, care e vremea acestei lumi - Dumnezeu nu 
va mai fi?! Fireşte că nu asta e înţelegerea. Căci aici, ca şi în multe alte părţi ale Scriptu¬ 
rii, prin „veac” se înţelege veşnicia, (n. n.) 

„[...] despre care a vorbit Dumnezeu prin gura sfinţilor Săi Prooroci 
din veac.”/ Deci înţelegerea acestui cuvînt pus înainte este aşa: Multe au 
zis Proorocii că se vor face, care nu s-au împlinit toate pînă acum, ci încă 
se fac şi se vor face pînă la sfîrşit. Căci, înăl{îndu-Se la cer, Hristos pe¬ 
trece acolo pînă la sfîrşitul lumii, şi va veni cu putere abia după ce toate 
cele vestite mai-nainte de Proorocii se vor aşeza în starea lor. Iar cînd 
sfîrşitul va sosi şi cele simţite vor înceta, atunci Hristos va fi mai înalt 
decît cerurile. 

(22) Căci Moisi a zis către părinţi: «Domnul Dumnezeul nostru va 
ridica vouă dintre fraţii noştri prooroc ca mine. Pe El să-L 
ascultaţi în toate cîte va grăi către voi. (23) Şi tot sufletul care nu 
va asculta de Proorocul acela se va pierde din norod!» 
(Deuteronomul 18:15, 19). (24) Şi toţi Proorocii, de la Samuil şi 
de la ceilaţi care au grăit, au vestit dinainte zilele acestea. (25) 
Voi sînteţi fiii Proorocilor şi ai aşezămîntului pe care l-a aşezat 
Dumnezeu cu părinţii voştri, zicîtid către Avraam: «Şi întru 
sămînţa ta se vor blagoslovi toate neamurile pămîntului» 
(Facerea 12:3). (26) Vouă întîi înviindu-L, Dumnezeu L-a trimis 
întîi la voi pe Fiul Său, pe Iisus, să vă blagoslovească, dacă vă 
întoarceţi de la vicleşugurile voastre. ” 

Zicerea „prooroc ca mine” se cuvine a fi înţeleasă nu pentru firea (lui 
Moisi], ci pentru faptele lui. Deci nu după fire, ci după lucruri se cuvine a 
o lua. Căci, dacă ar fi zis: „ca mine” după fire, nu s-ar fi ridicat un singur 
prooroc [ca el], ci mulţi. 

„[...] va ridica vouă dintre fraţii noştri prooroc [...]”/Hristos a fost 
Prooroc după firea Sa cea omenească, [şi de aceea] S-a numit „Ema- 
nuil” 1 , căci, asemenea lui Moisi, a fost mijlocitor între Dumnezeu şi oa¬ 
meni. De aceea, ar fi putut fi numit şi [un alt] „Moisi”, cu care Se asea¬ 
mănă ca adevărul cu umbra lui. Căci Hristos S-a născut în Betleem, pre¬ 
cum Moisi în Egipt 2 ; Israilit a fost acela, Israilit şi Acesta, după trup; 
acela din neam preoţesc, Acesta din David prin Fecioara; Faraon a fost în 


1 Cum zice Proorocul: „Iată, Fecioara va avea în pîntece, şi va naşte fiu şi vei chema 
numele lui «Emanuil»” (haia 7:14), care se tîlcuieşte „cu noi este Dumnezeu”, (n. n.) 

2 Adică amîndoi s-au născut în pribegie, (n. n.) 


58 




CAPITOLUL III 


vremea aceluia, Irod întru a Acestuia 1 ; prunci de parte bărbătească a ucis 
unul, la fel a făcut şi celălalt; prin mijlocirea maicii lui s-a mîntuit acela 2 , 
prin Maica Sa şi împreună cu ea şi Acesta 3 . 

„Şi tot sufletul care nu va asculta de Proorocul acela se va pierde din 
norod!”/ Fiind nemuritor, sufletul omului nu se pierde cu totul, ci din 
ceata şi rînduiala cea bună unde era rînduit mai-nainte. Aşa s-a pierdut şi 
Iuda din ceata Apostolilor. Prin urmare, de vreme ce sufletul este nemu¬ 
ritor, înţelegem că „pierderea” e ca el să ajungă în afara bunătăţilor pe 
care le-ar fi dobîndit dacă ar fi petrecut cu dumnezeiască cuviinţă 4 . 

„Voi sînteţi fii Proorocilor Aceasta e în loc de: Să nu vă temeţi, 
socotind că vă veţi înstrăina de făgăduinţe, căci voi sînteţi fiii Prooroci¬ 
lor, vouă v-a vorbit Dumnezeu făcîndu-vă făgăduinţele. Dar ce înseamnă 
„fii ai aşezământului”? Aceasta e în loc de „moştenitori”, şi nu ca nişte 
moştenitori de departe, ci ca fii. Aici însemnează că ei sînt şi moştenitori 
ai înfierii lor [de către Dumnezeu], dacă o vor voi cu adevărat. Pentru 
aceasta zice: „voi sînteţi fiii Proorocilor şi ai aşezământului”. 

„[...] Dumnezeu L-a trimis întîi la voi pe Fiul Său, pe lisus, să vă bla¬ 
goslovească, dacă vă întoarceţi de la vicleşugurile voastre.”/ Adică: L-a 
trimis tuturor neamurilor pămîntului, dar vouă mai întîi, celor ce L-aţi 
răstignit şi L-aţi omorît. Şi cînd L-a trimis întîi la voi, înaintea altora? 
înainte de cruce numai? Nu, ci şi după aceea, şi după înviere, căci zice: 
„vouă întîi înviindu-L L-a trimis”. Ce să facă? Să vă blagoslovească şi să 
vă mîntuiască, dacă şi voi veţi voi cu adevărat să vă întoarceţi de la pă¬ 
catele voastre. 


1 Adică doi tirani care îl închipuiau pe Antihristul, (n. n.) 

2 Pentru că maica lui Moisi nu a ascultat porunca lui Faraon şi nu l-a ucis pe prunc, 
(n. n.) 

3 Cînd au fugit în Egipt de răul lui Irod. (n. n.) 

4 Adică: „după voia lui Dumnezeu, precum se şi cuvine”, (n. m) 

(1) Şi, grăind ei către norod graiurile acestea, au venit asupra lor 
preoţii, şi voievodul bisericii şi Saducheii, (2) părîndu-le rău că 
învăţau norodul şi vesteau învierea din morţi întru Iisus. (3) Şi, 
punîndu-şi mîinile pe ei, i-au pus sub pază pîtiă a doua zi, căci 
acum era seară. 

încă nerăsuflînd de ispitele dinainte, ei intrau întru altele! Şi vezi cum 
se iconomisesc lucrurile! Întîi, fuseseră luaţi în batjocură; apoi, au intrat 
în primejdii, însă nu necurmat. Mai întîi, s-au făcut străluciţi întru grăirile 
către norod, iar după acestea au săvîrşit o mare minune. De aici, au căpă¬ 
tat îndrăzneală, Dumnezeu slobozindu-i [de mînia Iudeilor], şi s-au apu¬ 
cat de nevoinţe. însă tu vezi sporirea întru răutate şi întru semeţie a Iudei¬ 
lor [a preoţilor, n. n.]! Căci la Hristos au căutat pe cineva care să-L vîndă, 
dar acum îşi pun ei înşişi mîinile asupra Apostolilor, mai dîrji, şi mai fără 
ruşine şi mai obraznici făcîndu-se după cruce. Şi împreună cu dînşii a 
venit - zice - şi voievodul bisericii, ca iarăşi să pună învinovăţire de ob¬ 
şte asupra celor făcute, pentru a nu fi din parte răzbunarea şi doar a uno¬ 
ra. Lucru pe care se sîrguiesc sâ-1 facă totdeauna. 

„[...} i-a pus la pază pînă a doua zi [...]”/ Făceau aceasta vrînd ca să-i 
moaie pe dînşii, dar pe Apostoli întîrzierea vremii îi făcea mai îndrăzneţi. 

(4) Şi mulţi din cei ce auziseră cuvîntul au crezut, şi numărul băr¬ 
baţilor credincioşi s-a făcut ca la cinci mii. 

Ce e aceasta? Căci doar nu-i văzuseră pe Apostoli că se fac străluciţi şi 
biruitori, ci legaţi?! Fiindcă Apostolii au fost legaţi înaintea mulţimii, ca 
să-i facă mai fricoşi pe cei care îi vedeau. Şi i-au luat ca să-i iscodească 
pe dînşii deosebi [în temniţă], ca nu cumva să se folosească ascultătorii 
dintru îndrăzneala lor. Se cădea aşadar ca şi aceia ce crezuseră înainte să 
se facă acum mai neputincioşi, ci s-a făcut lucrul împotrivă! Cum de au 
crezut aşadar? Aici vezi în chip arătat dumnezeiasca lucrare! Căci grăirea 
lui Petru către norod, alcătuită fiind de către dumnezeiescul Duh. şi-a 
aruncat seminţele întru adîncul minţii lor, atingîndu-le însuşi sufletul. 

(S) Şi a doua zi s-au adunat boierii lor, şi bătrînii şi cărturarii din 
Ierusalim, (6) şi Anna arhiereul, şi Caiafa, şi Ioan, şi Alexandru 
şi cîţi erau din neamul arhieresc. (7) Şi, punîndu-i în mijloc, îi 
întrebau: „Cu ce putere sau întru al cui nume aţi făcut voi 
aceasta?” (8) Atunci Petru, umplîndu-se de Duh Sfînt, a zis către 
dînşii: „Boieri ai norodului şi bătrîni ai lui Israil! (9) De vreme ce 
sîntem astăzi întrebaţi pentru facerea de bine către un om bolnav, 
întru cine a fost el mîntuit, (10) cunoscut să vă fie, vouă şi la tot 
norodul lui Israil, că întru numele lui Iisus Hristos Nazaritteanul, 
pe Care voi L-aţi răstignit, dar pe Care Dumnezeu Da sculat din 
morţi. Intru Acela stă acesta înaintea voastră sănătos! 

Pe lîngă celelalte răutăţi, mai era că Iudeii nu le mai păzeau nici măcar 
pe cele ale Legii. Căci vezi mulţime de arhierei, deşi s-ar fi cuvenit să fie 
numai unul toată viaţa lui! Aceştia pun şi aici chip şi formă de divan 
[„tribunal”, n. n.], fâcîndu-se vinovaţi de judecată nedreaptă. Şi întrebau: 
„Cu ce putere sau întru al cui nume aţi făcut voi aceasta?” Dar ştiau! Căci 
îi ţineau pe dînşii „părîndu-le rău că învăţau norodul şi vesteau învierea 
din morţi întru Iisus”. Şi atunci de ce îi mai întreabă? Pentru că nădăjdu- 
iau ca Apostolii, temîndu-se de divan şi de mulţime, să se lepede, şi prin 
aceasta socoteau că îşi vor împlini tot scopul lor. Şi bagă de seamnă cu ce 
vicleşug îi întreabă: „Cu ce putere - zice - sau întru numele cui aţi făcut 
voi aceasta?” Căci ei voiau ca Apostolii să spună că lucrul este mai mult 
al lor decît al puterii lui Hristos. Şi vezi cum [arhiereii] se sugrumau şi nu 
voiau nici măcar să numească vindecarea ologului! Căci pentru ce nu 
arată ce lucru [făcuseră Apostolii], ci zic doar aşa: „aţi făcut aceasta”. 

„Boieri ai norodului şi bătrîni ai lui Israil [...]”/ Vezi filosofic! îi nu¬ 
meşte pe dînşii cu cinste, dar bagă de seamă cum îi atinge foarte atunci 
cînd cere nevoia. 

„(...] sîntem astăzi întrebaţi pentru facerea de bine către un om bolnav 
[...]”/ Nici după ce s-a suit la ceea ce vrea să spună nu se depărtează de 
mustrarea cuvenită lor, aducîndu-le aminte în taină că pururea judecau şi 
se îngreuiau pentru asemenea [faceri de bine]. 1 Şi ceea ce zice este aşa: 

1 De cîte ori Mîntuitorul vindeca pe cineva, Iudeii se tulburau din pricina zavistiei, 
Învinuindu-L fie că nu cinsteşte Sîmbăta, fie pentru altceva, ca atunci cînd Fariseii zi¬ 
ceau că „îi scoate pe demoni cu domnul demonilor" (Matei 9;34). (n. n.) 

Pentru ceea ce am săvîrşit se cădea să fim mai ales încununaţi şi propo¬ 
văduiţi ca nişte făcători de bine. 

Dar acum - zice - „de vreme ce sîntem [...] întrebaţi [judecaţi pentru 
aceasta, n. n.] [...], cunoscut să vă fie, vouă şi la tot norodul lui Israil 
Aceasta îi scîrbea mai mult pe dînşii [pe arhierei, n. n.] şi aceasta 
era ceea ce le-o zisese Apostolilor Hristos: „Ceea ce aţi auzit la ureche, 
propovăduiţi-o de pe case!” (Matei 10:27).' „[...] că întru numele lui 
lisus Hristos Nazarineanul [...]”/ Să nu socotiţi - zice - că îi ascundem şi 
îi tăinuim patria! Ci şi pe aceasta o zicem, şi încă îi mărturisim şi patima 
şi Ii propovăduim învierea: „lisus Hristos Nazarineanul, pe Care voi L-aţi 
răstignit, dar pe Care Dumnezeu L-a sculat din morţi” 

„[...] pe Care voi L-aţi răstignit [...]”/ Le pomeneşte şi un grai care îi 
putea înfricoşa. Căci oare ce fel de răni primeau ei, auzind cuvintele 
acestea: 

(11) Aceasta este «piatra» pe care nu aţi luat-o în seamă voi, zidito¬ 
rii, care a ajuns în capul unghiului. (12) Şi întru nimic altceva nu 
este mîntuire! Căci nici un alt nume nu este dat între oameni 
întru care trebuie să ne mîntuim noi!” 

„Aceasta este «piatra» Adică cea foarte lămurită [netezită, n. 
n.], care s-a făcut „cap” al celor două noroade ce s-au împreunat şi s-au 
încheiat printr-însa întru o Biserică: adică norodul Iudeilor ce au crezut şi 
norodul luat din „neamuri”. 1 2 


1 în acele ţinuturi fierbinţi din Răsărit, casele au acoperişul drept, terasat, încît Iudeii 
îşi petreceau vremea serii şi a nopţii acolo, pentru răcoare. Deci Mîntuitorul le spusese 
Apostolilor să propovăduiască cuvîntul auzit în taină de la El de pe acoperişuri, în auzul 
întregii cetăţi, (n. n.) 

2 Despre această „piatră” au vorbit Proorocii, între care David, zicînd: .Piatra pe 
care nu au socotit-o ziditorii, aceasta s-a făcut în capul unghiului” (Psalmul 117:22). 
Stih pe care înţeleptul Teodorii îl tîlcuieşte aşa: „Iudeii nu pot alătura acest stih la altci¬ 
neva decît la Hristos, măcar de s-ar neruşina de nenumărate ori! [..,] Stăpînul Hristos a 
împreunat cei doi pereţi care stăteau departe unul de altul - zic adică pe aceia care au 
crezut şi din Iudei, şi din «neamuri», pe cei ce slujeau păgînătăţii şi pe cei ce trăgeau ju¬ 
gul Legii - adunîndu-le pe cele despărţite întru una, pe care le-a înjugat şi a încheiat din¬ 
tru amîndouă o singură Biserică, asemănîndu-Se unui unghi care leagă împreună doi pe¬ 
reţi. Deci aceasta e «piatra» pe care, ziditori fiind de demult Fariseii şi Saducheii, au le¬ 
pădat-o şi au râstignit-o preoţii şi cărturarii, dar ea s-a tăcut «în capul unghiului», ori - 

„Şi întru nimic altceva nu este mîntuire! Căci nici un alt nume nu este 
dat între oameni întru care trebuie să ne mîntuim noi.”/ Aici, grăieşte lu¬ 
cruri şi mai mari. Căci, cînd se cuvenea să înveţe, Petru aducea spre măr¬ 
turie chiar şi proorocii; iar cînd trebuia doar să îndrăznească, atunci hotă¬ 
răşte numai. Adică, atunci cînd nu era să isprăvească ceva [prin propovă- 
duire] 1 , ci numai să arate îndrăzneală, nu îi cruţa. De aceea, acum nu se 
teme să-i împungă, precum face cînd vrea să iconomisească cuvintele 
spre folosul ascultătorilor. Deci zice: Este vădit tuturor că mîntuirea întru 
numele [lui Hristos] nu ni s-a dat doar nouă [Iudeilor], ci şi celorlalţi oa¬ 
meni. Căci şi Iudeii socoteau că este înviere, însă rece şi copilăreşte [şi 
doar pentru ei, n. n.]. 

(13) Şi, văzîttd ei îndrăzneala lui Petru şi a lui Ioan şi ştiind că sînt 
oameni necărturari şi proşti [aici, „simpli”, n. n.], se minunau. Şi 
îi cunoşteau, căci fuseseră împreună cu Iisus. (14) Şi, văzîndu-l pe 
omul cel tămăduit sănd împreună cu dînşii, nu puteau să zică 
nimic împotrivă. 

„[...] ştiind că sînt oameni necărturari şi proşti [„simpli”, n. n.], se mi¬ 
nunau [...]”/ Căci se poate a fi necărturar, dar nu şi simplu; sau simplu, 
dar nu şi necărturar. Iar aici s-au împreunat amîndouă. De aceea se şi 
minunau [arhiereii, văzîndu-i] că grăiesc împotriva lor ca nişte ritori. 2 


după Simmah - «din colţul unghiului». Dumnezeu a mai-nainte vestit pentru «piatra» 
aceasta încă şi prin Isaia Proorocul: «Iată, pun în Sion piatră aleasă, de mult preţ, din 
marginea unghiului, cinstită întru temeliile iui, şi tot cel ce crede întru dînsa nu se va ru¬ 
şina». Aceasta a zis şi Fericitul Pavel: «(...) zidindu-vă pe temelia Apostolilor şi a Pro¬ 
orocilor, fiind piatră din colţul unghiului însuşi Iisus Hristos.» Şi Fericitul Daniil a vă¬ 
zut «piatra» aceasta tăindu-se fără de mîini, învăţîndu-se naşterea cea neîmpărtăşită de 
nuntă a Fecioarei; şi a văzut-o pe aceasta zdrobind «chipul», adică deşertăciunea vieţii, 
şi munte mare fâcîndu-se şi acoperind toată lumea" (în tîlcuirea psalmilor), (n. n.) 

1 Petru nu încearcă să-i încredinţeze de nimic pe boierii bisericii celei vechi, ştiind 
prea-bine că aceştia sînt hotărîţi să-i ucidă pe Apostoli la fel ca pe dumnezeiescul lor învă¬ 
ţător, de Care tocmai scăpaseră. Petru le vorbeşte totuşi, pentru ca îndrăzneala lui şi a ce¬ 
lorlalţi Apostoli întru Hristos să fie povestită şi să ajungă la urechile norodului, (n. aut.) 

2 Deşi pescar. Petru se făcuse ritor, căci vorbea de la Duhul Sfînt, după proorocia 
Mîntuitorului Hristos, Care spusese: „Iar cînd vă vor prinde, să nu vă îngrijiţi dinainte 
ce veţi vorbi, ci să vorbiţi ceea ce se va da vouă în ceasul acela. Căci nu voi sînteţi cei 
care veţi vorbi, ci Duhul Sfînt. (...] Şi veţi ft urîţi de toţi pentru numele Meu” (Marcu 
13:11-13). (n. n.) 

Dar de unde îi ştiau că sînt astfel? Dintru înseşi cele grăite de ei şi pentru 
că „îi cunoşteau, căci fuseseră împreună cu Iisus” în vremea pătimirii. 
Căci doar Petru şi Ioan au fost atunci împreună cu Dînsul, şi [arhiereii] îi 
văzuseră smeriţi şi sfioşi.' Şi acest lucru, adică schimbarea lor cea fără de 
veste, îi făcea pe arhierei să se mire încă mai vîrtos. Căci cel ce atunci nu 
suferise nici întrebarea unei slujnice, acum stătea în mijlocul arhiereilor 
şi al soborului şi grăia cu îndrăzneală. 

(15) Şi, poruncindu-le să iasă afară din sobor, vorbeau între ei, (16) 
zicînd: „Ce le vom face acestor oameni? Căci tuturor celor ce 
locuiesc în Ierusalim le este arătat că prin ei s-a făcut semn 
cunoscut, şi nu putem să tăgăduim. (17) Dar ca aceasta să nu se 
lăţească mai mult în norod, cu îngrozire să-i îngrozim, ca mai 
mult să nu grăiască întru numele acesta nici unui om." (18) Şi 
chemîndu-i, le-au poruncit ca nicidecum să nu mai grăiască, nici 
să mai înveţe în numele lui Iisus. (19) Iar Petru şi Ioan, 
răspunzînd, au zis către dînşii: „Judecaţi dacă este drept înaintea 
lui Dumnezeu să ascultăm de voi mai mult decît de Dumnezeu! 

(20) Căci noi nu putem să nu grăim cele ce am văzut şi am auzit." 

(21) Dar ei, îngrozindu-i din nou, i-au slobozit, negăsind cum să-i 
pedepsească, din pricina norodului, căci toţi îl slăveau pe 
Dumnezeu pentru ceea ce se făcuse. (22) Căci avea mai mult ca 
patruzeci de ani omul întru care se făcuse semnul acela al 
vindecării. 

Pentru ce nu îi duc pe Apostoli la Pilat, ci îi judecă doar ei singuri? 
Pentru că se ruşinau şi li se roşea faţa de cele mai dinainte, şi nu voiau să 
fie defăimaţi şi pentru aceia. 

(23) Iar după ce au fost sloboziţi, Apostolii au venit la ai lor şi le-au 
vestit cîte le-au zis arhiereii şi bătrînii. (24) Iar ei, auzind, au 
ridicat toţi împreună glas către Dumnezeu şi au zis: „Stăpîne, Tu 


1 Căci zice Scriptura: „Şi Simon-Petru şi un alt ucenic [Ioan, n. n.] mergeau după Iisus. 
Iar ucenicul acela era cunoscut arhiereului şi a intrat împreună cu Iisus în curtea arhiereului. 
Iar Petru a stat la poartă, afară. Deci a ieşit celălalt ucenic, care era cunoscut arhiereului, şi a 
vorbit cu portăreasa şi l-a băgat pe Petru înăuntru” (Ioan 18:15,16). (n. n.) 

eşti Dumnezeu, Cel ce ai făcut cerul, şi pămîntul, şi marea şi 
toate cele ce sînt în ele; (25) Care, prin gura părintelui nostru 
David, sluga Ta, ai zis: «Pentru ce s-au întărîtat neamurile şi 
noroadele au cugetat cele deşarte? (26) Stat-au de faţă împăraţii 
pămîntului şi boierii s-au adunat laolaltă asupra Domnului şi 
asupra Unsului Lui» (Psalmul 2:1, 2). (27) Căci s-au adunat cu 
adevărat asupra Sfîntului Tău Fiu lisus, pe Care Tu L-ai uns, 
Irod şi Pontius Pilat, împreună cu «neamurile» şi cu noroadele 
lui Israil, (28) ca să facă toate cîte mîna Ta şi sfatul Tău mai 
dinainte au rînduit să fie. 

Nu pentru iubirea de cinste povesteşte, ci ca să arate semnele darului 
lui Hristos. Şi vezi cu ce Iuare-aminte sînt rugăciunile lor! Căci, cînd se 
rugau să le fie arătat cel vrednic de apostolie, ziceau: „Tu, Doamne, cu- 
noscătorule de inimi al tuturor”, fiindcă acolo era nevoie de mai-înainte 
cunoştinţă. Iar aici, pentru că aveau nevoie să le astupe gura celor împo- 
trivnici, strigă: „Stăpîne, Tu eşti Dumnezeul care ai făcut cerul şi pămîn¬ 
tul!” Căci mulţi dintre eretici despart Dumnezeirea, zicînd că unul este 
Dumnezeu-Făcătoru! de lume, şi altul Tatăl lui Hristos. Drept aceea, ei au 
despărţit şi Scriptura , zicînd că Aşezămîntul cel Vechi e al Făcătorului de 
lume, iar cel nou al Tatălui lui Hristos. Şi, potrivit socotelii lor celei pâgî- 
neşti, zic că „dumnezeii” aceştia sînt împotrivnici între ei, şi la fel „scrip¬ 
turile” lor. Prin urmare - zic ei - cei ce năzuiesc întru Domnul Hristos 
sînt vrăjmaşi ai Făcătorului de lume şi sînt mai buni decît Dînsul; şi oa¬ 
menii Făcătorului de lume sînt osîndiţi de Hristos şi de învăţătura Lui. De 
aceea, curmînd eresul acesta, Sfinţii Apostoli arată prin rugăciunea lor că 
Dumnezeu-Făcătoru! lumii şi Tatăl Mîntuitorului este Unul şi Acelaşi, 
fiindcă de la Dînsul s-au dat amîndouă Aşezămintele. 

„[...] Care, prin gura părintelui nostru lui David, sluga Ta, ai zis: 
«Pentru ce s-au întărîtat neamurile?» [...]"/ Aduc în mijloc proorocia ca 
şi cum [prin David] Dumnezeu ar fi cerut socoteală, şi mîngîindu-se că în 
zadar cugetă vrăjmaşul cele ale sale. 1 


1 „Pentru ce s-au întărîtat neamurile şi noroadele au cugetat cele deşarte? Stătut-au 
de faţă împăraţii pămîntului şi boierii s-au adunat întru una asupra Domnului şi asupra 
Unsului Lui.” Iată tîlcuirea lui Teodoră la aceste două stihuri începătoare ale Psalmului 
2: „Săvîrşind întîiul Psalm întru pomenirea necredincioşilor, dintru aceasta a făcut iarăşi 
începutul celui de al doilea, învăţînd că vor primi sfârşitul mai-nainte zis acelora şi cei 

ca să facă cîte mîna Ta şi sfatul Tău mai-nainte au rînduit.”/ 
Adică: Nu ei au avut putere, ci Tu eşti Ce! ce toate le-ai îngăduit şi le-ai 
adus întru sfirşit, Cel ce eşti bun aflător şi înţelept. Care îi foloseşti şi pe 
vrăjmaşii Tăi în slujba voii şi a sfatului Tău. Căci ei s-au adunat ca nişte 
vrăjmaşi, dar le făceau doar pe acelea îngăduite de Tine. Dar ce însem¬ 
nează acest cuvînt: „mîna Ta şi sfatul Tău”? Aici, mi se pare că zice „pu¬ 
tere şi sfat”. Deci zice: Ajunge numai să voieşti, [şi se fac] cîte ai aşezat 
şi ai rînduit Tu, căci nimeni mai-nainte hotărăşte cu putere [ceea ce face]. 

(29) Şi acum, Doamne, caută împotriva îngrozirilor lor! Şi dă robi¬ 
lor Tăi să grăiască cuvîntul Tău cu toată îndrăzneala (30) cînd 
vei tinde dreapta Ta spre tămăduire, şi semne şi minuni să se facă 
prin numele Sfîntului Tău Fiu lisus!” (31) Şi, rugîndu-se ei, s-a 
clintit locul în care erau adunaţi, şi s-au umplut toţi de Duh Sfînt 
şi grăiau cuvîntul lui Dumnezeu cu îndrăznire. 

Şi vezi? N-a zis: „rupe-i pe dînşii” sau: „aruncă-i pe dînşii”. Dar ce? 
„Caută împotriva îngrozirilor lor şi dă robilor Tăi să grăiască cuvîntul 
Tău cu toată îndrăzneala!” Apostolii se rugau nu pentru că s-ar fi lepădat 
de a mai pătimi ceva greu, ci pentru propovăduire. 

„Şi, rugîndu-se ei, s-a clintit locul în care erau adunaţi [...]”/ Dar pen¬ 
tru ce a clătinat Dumnezeu locul pe care se aflau? Acest semn s-a făcut 


ce s-au turbat asupra Mîntuitorului: şi păgîni, şi împăraţi, şi boieri şi Iudei. Pentru că în¬ 
tru al doilea Psalm mai-înainte vesteşte patimile omeneşti şi împărăţia Stăpsnului Hris- 
tos, şi încă mai-nainte prooroceşte chemarea «neamurilor» şi tînguieşte necredinţa Iude¬ 
ilor, căci acest «pentru ce s-au întărîtat neamurile?» este al celui ce se tînguieşte şi osîn- 
deşte nebunia. Dar nu avem trebuinţă de multe cuvinte spre tîlcuire, fiindcă dumnezeies¬ 
cul Petru, căpetenia Apostolilor, a pus tîlcuirea în Fapte: «împăraţi» şi «boieri» i-a nu¬ 
mit pe Irod, pe Pilat Ponteanul, pe arhierei şi pe cărturari. Pentru că unul s-a trimis de 
împăratul Romanilor, ocîrmuind stăpînirea aceluia; iar celălalt era întru aceeaşi vreme 
toparh (adică domn) al Iudeilor. Unul avea slugi şi supuşi din Iudei, iar celălalt - ostaşi 
din «neamuri». Şi, făcîndu-se într-un gînd şi unire şi măiestrind uciderea Stăpînului, 
s-au sfătuit lucruri deşarte şi zadarnice, neputînd sâ-L dea uitării pe Cel ce S-a răstignit 
de dînşii: că, înviind a treia zi, El a stăpînit toată lumea. Şi prea cu potrivire şi foarte 
după cuviinţă l-a încheiat şi l-a unit Psalmistul cu faţa [«ipostas», «persoană», n. m] no¬ 
rodului pe acest «au cugetat deşarte», pentru că Iudeii au făcut sfatul acesta rău asupra 
Mîntuitorului: martor este glasul Sfintelor Evanghelii, care ne învaţă că Fariseii, ieşind, 
au făcut sfat cum Î! vor pierde pe Dînsul, şi Caiafa a strigat: «De folos este ca să moară 
un om, şi să nu piară tot neamul»” (în tîlcuirea Psalmilor), (n. n.) 

pentru a se arăta că au fost auziţi şi cercetaţi. Căci acesta este uneori 
semn de mînie, iar alteori de cercetare. Apoi, ca să-i înfricoşeze pe cei 
care îi îngrozeau pe Apostoli şi pentru a-i aduce pe aceştia spre îndrăz- 
nire. Fiindcă erau Ia început şi aveau trebuinţă de semn simţit. Deci locul 
s-a cutremurat, iar aceasta i-a întărit şi mai mult pe dînşii. 

„[...] Şi s-au umplut toţi de Duh Sfînt [...]”/ Adică întru dînşii s-a aţî- 
ţat şi s-a aprins darul [Duhului Sfînt]. 

(32) Iar inima şi sufletul mulţimii celor ce au crezut erau una. Şi ni¬ 
meni nu zicea că este al său ceva din averea sa, ci toate le erau de 
obşte. (33) Şi cu mare putere dădeau Apostolii mărturia învierii 
Domnului lisus Hristos. Şi mare dar era peste ei toţi, (34) căci nu 
era cineva lipsit între dînşii Fiindcă toţi cîţi aveau ţarini sau case le 
vindeau, şi aduceau preţul celor vîndute (35) şi-l puneau la picioa¬ 
rele Apostolilor. Şi se da fiecăruia după cum avea cineva trebuinţă. 

„Iar inima şi sufletul mulţimii celor ce au crezut erau una.”/ Aici, „ini¬ 
mă” şi „suflet” însemnează acelaşi lucru. 

„Şi cu mare putere dădeau Apostolii mărturia învierii Domnului lisus 
Hristos [...]”/ Ii arată ca şi cum li s-ar fi încredinţat ceva [pe care trebu¬ 
iau să-l dea înapoi], vorbind ca despre o datorie, căci aceasta însemnează 
„dădeau mărturia”. 

„Şi mare dar era peste ei toţi, căci nu era cineva lipsit între dînşii 
[...]”/ De aceea era darul, căci nimeni nu era lipsit, prin multa osîrdie a 
celor ce dădeau. Căci nu dădeau doar o parte din ce aveau, iar alta o păs¬ 
trau; nici nu le dădeau pe toate ca să se folosească apoi tot ei din acelea. 
Ci toţi aceia care crezuseră erau hrănindu-se ca dintru o casă din preţul 
vînzării averilor lor [pe care ÎI aduceau Apostolilor]. Iar acest lucru arată 
multa cinstire şi evlavie a celor ce aduceau preţul, căci nici măcar nu în¬ 
drăzneau să îl dea în mîinile Apostolilor, ci îl puneau la picioarele lor, pe 
dînşii făcîndu-i domni şi iconomi, ca să cheltuiască de obşte, iar nu ca şi 
cum ar fi fost ale fiecăruia osebite. Şi acest lucru îi izbăvea de slava de¬ 
şartă pe aceia care dădeau, pricinuind şi îndoită veselie acelora ce luau, 
căci le mîngîia lipsa, făcîndu-i totodată şi slobozi de ruşine. 

(36) Iar losif - cel numit de Apostoli „Varnava” (care se tîlcuieşte 
„Fiul mîngîierii’ > ), un Levit de neam Cipriot - (37) avînd ţarină şi 
vîitzînd-o, a adus banii şi i-a pus la picioarele Apostolilor. 

(I) Iar un bărbat oarecare, anume Anania, împreună cu Safira, mu¬ 
ierea lui, şi-a vîndut ţarina. (2) Şi a ascuns din preţ, ştiind şi mu¬ 
ierea lui; şi, aducînd o parte oarecare, a pus-o la picioarele Apos¬ 
tolilor. (3) Jar Petru a zis căre dînsul: „Anania, de ce a umplut 
Satana inima ta, ca să minţi tu Duhului Sfînt şi să ascunzi din 
preţul ţarinei? (4) Oare, păstrînd-o, nu-ţi rămînea ţie? Şi, vîn- 
dută, nu era în stăpînirea ta? Pentru ce ai pus în inima ta lucrul 
acesta? N-ai minţit oamenilor, ci lui Dumnezeu.” (5) Iar Anania, 
auzind aceste cuvinte, a căzut şi a murit. Şi frică mare s-a făcut 
peste toţi cei care au auzit. (6) Şi, sculîndu-se cei mai tineri, l-au 
luat şi, scoţîndu-l afară, l-au îngropat. 

Nu mi se pare că acest Iosif e cel care se alesese cu Matia, căci acela 
se numea şi „lust”, iar acesta „Vamava”, adică „Fiul Mîngîierii”. Şi mi se 
pare că luase numirea din fapta sa bună. Dar cum era el şi Levit, şi Ci¬ 
priot? Pentru că Legea se dezlega acum fără nici o păzire, şi astfel Leviţii 
se mutau din Ierusalim. 

Şi îl pomeneşte mai întîi pe cel ce isprăvise fapta bună fiindcă vrea să 
povestească întîmplarea cu Anania şi Safira, ca să arate cum au păcătuit 
aceia. Căci - atîta mulţime fiind care făcea această faptă bună, atîtea sem¬ 
ne, atîta dar - cei doi au adus asupra lor pieirea, neînvăţînd nimic dintru 
acestea. Iar lucrul cel greu este că păcatul s-a făcut cu învoire [între ei] - 
„A.nania, împreună cu Safira, muierea lui, şi-a vîndut ţarina. Şi a ascuns 
din preţ, ştiind şi muierea lui” - şi nimeni altcineva nu ştia lucrul făcut. 

„[...] şi-a vîndut ţarina. Şi a ascuns din preţ [...]”/ De unde i-a venit ti¬ 
călosului să săvîrşească acet lucru? Din aceea că Satana „a umplut” inima 
lui. Dar zic unii: Dacă Satana a umplut inima lui Anania, pentru ce s-a 
supus acela sub pedeapsă? Pentru că el s-a făcut pricinuitorul acestui lucru, 
el s-a gătit pe sineşi să primească şi să se umple de lucrarea Satanei. 

„Oare, păstrînd-o, nu-ţi rămînea [ţarina] ţie? Şi, vîndută, nu era în stăpî¬ 
nirea ta? [...]”/ Căci nu de silă şi de nevoie ai vîndut-o [- zice Petru]. Au 
doară fără voia voastră vă tragem, de ai pus lucrul acesta întru inima ta? 

„«Pentru ce ai pus în inima ta lucrul acesta? N-ai minţit oamenilor, ci 
lui Dumnezeu.» Iar Anania, auzind aceste cuvinte, a căzut şi a murit.”/ 

Trei semne [dumnezeieşti] s-au întîmplat deodată: că Petru le ştia pe cele 
făcute în ascuns; că le cunooştea pe cele cugetate în minte; şi, al treilea, 
că Anania a munt [după ce Apostolul îi vădise înşelăciunea]. Iar mulţi 
din cei lenevoşi, punînd înainte cele ale Ananiei şi Safirei, îl osîndcsc şi îl 
defaimă pe căpetenia Apostolilor pentru ucidere. însă defăimarea aceasta 
nu se atinge atît de Petru, ci mai mult de Duhul Sfînt, Cel care a adus ho- 
tărîrea asupra lor cu dreptate. Căci Petru a vădit numai minciuna, iar Du¬ 
hul, avînd stăpînirea vieţii şi a morţii, i-a ucis pe cei ce greşiseră împotriva 
Lui. Acelaşi lucru se poate zice şi pentru Safira. Căci nu Petru a omorît-o 
pe dînsa, ci Judecătorul a osîndit-o întocmai ca şi pe bărbatul ei, de vreme 
ce greşeala a fost a amîndurora. Iar Petru ştia acest lucru primindu-1 de la 
Dînsul, şi l-a vădit, de vreme ce tot timpul grăia prin Duhul Sfînt. 

(7) Şi, după ce au trecut ca la trei ceasuri, a intrat şi muierea lui, ne- 
ştiind ce se întîmplase. (8) Şi a zis către ea Petru: „Spune-mi mie 
dacă aţi vîndut ţarina cu atît!”Iar ea a zis: „într-adevăr, cu atît.” 
(9) Iar Petru a zis către ea: „V-aţi vorbit între voi să ispitiţi Duhul 
Domnului! Iată, picioarele celor ce l-au îngropat pe bărbatul tău 
sînt la uşă şi te vor scoate afară şi pe tine.” (10) Şi ea a căzut 
îndată la picioarele lui Petru şi a murit. Şi, intrînd, tinerii au 
aflat-o moartă şi, scoănd-o afară, au îngropat-o lîngă bărbatul eu 
(11) Şi s-a făcut frică mare peste toată Biserica şi peste toţi care 
au auzit acestea. 

„Şi, după ce au trecut ca la trei ceasuri, a intrat şi muierea Iui, neştiind ce 
se întîmplase.”/ Muierea nu era înştiinţată, fiindcă nimeni dintre cei de faţă 
nu-i spusese, dc vreme ce „frică mare s-a făcut peste toţi cei care au auzit”. 
Şi, minunîndu-se dc aceasta, scriitorul le-a pus pe amîndouâ: şi că trecuseră 
ca la trei ceasuri, şi că ea a intrat neştiind nimic de luciul făcut. Şi vezi că nu 
Petru o chemase, ci el a aşteptat ca aceea să intre cînd va voi ea, dîndu-i ast¬ 
fel vreme de pocăinţă, dacă ar fi voit. Şi nimeni nu a îndrăznit să-i spună ei 
lucrul ce se făcuse: una pentru frica de dascălul lor, şi alta pentru ascultare. 

„Spune-mi mie dacă aţi vîndut ţarina cu atît!”/ Petru voia ca aceasta să 
se mîntuiască, fiindcă bărbatul ei fusese începătorul păcatului. De aceea, 
îi dă ei soroc de răspuns şi de pocăinţă, zicînd: „Spune-mi mie dacă aţi 
vîndut ţarina cu atît!” 

„Şi ea a căzut îndată la picioarele lui Petru şi a murit.”/ Cum de a că¬ 
zut lîngă picioarele lui? Pentru că era aproape de dînsul. Şi Petru o lăsase 

să stea aproape ca, de ar fi voit să se pocăiască şi să se mărturisească, să 
nu se ruşineze că o auzeau ceilalţi. 

Dar poate unii vor zice că prea amar i-a pedepsit pe dînşii. Unde este 
amărăciunea? Dacă unul a fost ucis cu pietre numai pentru că a adunat 
lemne afară de Lege 1 , cu mult mai vîrtos furul de cele sfinţite, căci banii 
aceia erau sfinţiţi! Vezi încă şi aceasta: cu ai lui, Apostolul e aspru, dar 
faţă de cei străini [de Biserică] nu foloseşte pedeapsa, şi amândouă sînt 
drepte şi potrivite. Astfel, pe necredincioşi nu îi pedepseşte, ca să nu pară 
că îi sileşte pe oameni să vină la credinţă fără voia lor, de frică. Dar pe 
cei ce o dată au venit la credinţă şi s-au învrednicit de învăţătură şi de da¬ 
rul duhovnicesc, nu îi lasă a fi furi de cele sfinte, mai ales că [Apostolii] 
erau la început, şi fapta acelora ar fi fost spre defăimarea propovăduirii. 

„Şi [...] au aflat-o moartă şi, scoţînd-o afară, au îngropat-o.”/ Vezi că 
nu se mai păzea Legea, cara poruncea să nu se atingă de cele necurate 
decît după rînduielile ei? 2 Iar [Iudeii] se atingeau de cei morţi cum se 
întîmpia şi fără de nici un fel de păzire. 


1 Acei oameni vechi erau cu adevărat foarte trupeşti (în înţelesul curat al cuvîntului), 
şi aveau nevoie de o lege trupească. De aceea erau atît de „sălbatice” pedepsele, după 
socoteala noastră de „Europeni”, chiar dacă noi sîntem mai răi decît orice fiare, doar că 
în chip acoperit. De pildă, iată ce a fost cu acela care „aduna lemne afară de Lege", 
adică Sîmbăta: „Cînd se aflau fiii lui Israil în pustiu, au găsit un om adunînd lemne în 
ziua odihnei. Şi cei ce l-au găsit adunînd lemne în ziua odihnei l-au adus la Moisi, şi 
Aaron şi la toată obştea fiilor lui Israil. Şi l-au pus sub pază, pentru că nu era încă hotărît 
ce să facă cu el. Atunci a zis Domnul către Moisi: «Omul acesta să moară! Să fie ucis cu 
pietre de către toată obştea fiilor lui Israil, afară din tabără!» L-au scos deci toată obştea 
fiilor lui Israil afară din tabără şi l-au ucis cu pietre [...], cum poruncise Domnul lui 
Moisi. Şi a grăit Domnul cu Moisi şi a zis: «Vorbeşte fiilor lui Israil şi le spune să-şi 
facă ciucuri la poalele hainelor lor, din neam în neam, şi pe deasupra ciucurilor de la 
poalele hainelor să pună un şiret de mătase violetă. Ciucurii aceştia să fie ca, uitîndu-vă 
la ei, să vă aduceţi aminte de toate poruncile Domnului, şi să le împliniţi şi să nu um¬ 
blaţi după inima voastră şi după ochii voştri care vă îndeamnă la desfrînare; ca să vă 
aduceţi aminte şi să pliniţi toate poruncile Mele şi să fiţi sfinţi înaintea Dumnezeului 
vostru. Eu sînt Domnul Dumnezeul vostru, Care v-am scos din pămîntul Egiptului, ca să 
fiu Dumnezeul vostru. Eu sînt Domnul Dumnezeul vostru” (Numeri 15:32-41). Iată dar 
de ce Dumnezeul a toată lumea era atît de aspru înainte de legea darului: din purtare de 
grijă şi dragoste! Căci nu călcarea zilei odihnei (a Sîmbetei) era păcatul, ci neascultarea, 
care de la Adatn ne aruncă în puterea celui rău şi viclean, (n. n.) 

2 Legea cea veche poruncea ca Iudeii să nu se atingă de mort, căci aceasta i-ar fi fă¬ 
cut necuraţi pînă ce s-ar fi curăţit cu cenuşa topită în apă a junicii arderii de tot (vezi ca¬ 
pitolul 10 al Numerilor). Despre acestea. Sfinţitul Teofilact zice aşa: „în Legea cea Ve- 

„Şi s-a făcut frică mare peste toată Biserica şi peste toţi care au auzit 
acestea.”/ Aceia s-au pedepsit, şi alţii au dobîndit [frica de Dumnezeu]. 1 
Căci, deşi se făcuseră semne şi înainte, ele nu pricinuiseră o asemenea 
frică. Deci adevărat este că „Se cunoaşte Domnul judecăţi făcînd”. 2 

(12) Iar prin mîinile Apostolilor se făceau semne şi minuni multe în 
norod. Şi erau toţi într-un cuget, în pridvorul lui Solomon. (13) Şi 
nimeni dintre ceilalţi nu cuteza să se lipească de ei, dar norodul îi 
mărea, (14) şi mai mult se adăugau cei ce credeau în Domnul, 
mulţime de bărbaţi şi de muieri, (15) încît şi pe uliţe îi scoteau pe 
cei bolnavi şi-i puneau pe paturi şi pe nasolii, ca, venind Petru, 
măcar umbra lui să umbrească pe vreunul dintre ei. (16) Şi se 


che erau spălări felurite. De pildă, dacă cineva punea mîna (sau visa că pune mîna) pe 
mort sau pe lepros, se spăla şi i se părea că astfel s-a curăţit de spurcăciune. însă aceste 
îndreptări erau ale trupului, adică erau porunci trupeşti, curăţind trupurile şi îndrep- 
tîndu-i trupeşte pe aceia cărora li se părea că sînt necuraţi cu trupul. Dar toate acestea - 
zice - urmau a nu se însărcina asupra oamenilor pînă în sfîrşit, ci doar pînâ la venirea lui 
Hristos, Care avea să le îndrepte, legiuind adevărata şi dreapta slujire a lui Dumnezeu, 
căci zice: «Duh este Dumnezeu, şi cei ce se închină Lui se cuvine a I se închina în duh 
şi întru adevăr» (ban 4:24)” (în tîlcuirea epistolelor lui Pavel). Deci porunca de a nu se 
atinge de mort fusese dată numai pentru această curăţire, care era închipuire a curăţirii 
legii celei noi a lui Hristos (prin Stî'ntul Botez şi prin Sfinta împărtăşanie cu sîngele lui 
Hristos). Iar acum, de vreme ce curăţirea aceasta se făcuseră lucrătoare, desfiinţând-o pe 
aceea din Legea veche, încetase şi vechea poruncă. De aceea zice Cuviosul Nicodim 
Aghioritul: ,Prin urmare, obiceiul de a nu-l săruta pe cel adormit preoţii ce au să slu¬ 
jească liturghia este iudaic şi străin de Creştini, căci Evreii aveau obiceiul de a socoti lu¬ 
cru necurat a se atinge de trup mort. Aşadar, unii ca aceştia să se îndrepteze, iar de nu, 
să se cerceteze de către părinţii duhovniceşti şi de sfinţii arhierei” (în aceeaşi tîlcuire). 
(n. n.) 

1 Şi astfel s-au folosit, „căci - zice Teodorit - dumnezeiasca judecată este dreaptă şi 
plină de frică,” Iar Psalmistul zice: „Frica Domnului - curată, care rămîne în veacul vea¬ 
cului” (Psalm 18:10). Cuvînt pe care Teodorit îl lîlcuieşte aşa: „Şi după cuviinţă a numit 
«curată» frica de Dumnezeu, adică curată de păcat, fiindcă frica omenească este păcă¬ 
toasă şi se numeşte «temere».” Şi — zice acelaşi Teodorit - „dacă «frica lui Dumnezeu 
este începătura înţelepciunii» (lisus Sirah 1:14), apoi nefrica şi lepădarea vor fi împo- 
trivnice înţelepciunii.” (n. n.) 

2 Zice Teodorit: „«Cunoaşte-Se Domnul judecăţi făcînd: întru lucrurile mîinilor lui 
s-a prins păcătosul» (Psalm 9:16). [...] Domnul S-a cunoscut judecăţi făcînd, iconomi- 
sind cu înţelepciune şi dreptate.” (n. n.) 

aduna şi mulţimea din cetăţile dimprejurul Ierusalimului, adu- 
cînd bolnavi şi chinuiţi de duhuri necurate, şi toţi se tămăduiau. 

„Iar prin mîinile Apostolilor se făceau semne şi minuni multe în no¬ 
rod.”/ După ce oamenii le-au luat frica, Petru şi ceilalţi Apostoli făceau 
încă mai multe semne. 

„Şi erau [...] în pridvorul lui Solomon.”/ Nu mai petreceau în casă, ci 
în biserică. Şi, ca să nu te minunezi cum îngăduiau acest lucru [cei din 
Biserica Iudeilor], zice că „nimeni dintre ceilalţi nu cuteza să se lipească 
de ei”. 

„Dar norodul îi mărea [...], încît şi pe uliţe îi scoteau pe cei bolnavi”/ 
Acest lucru nu s-a făcut în vremea lui Hristos: ca bolnavii să dobîndeascâ 
vindecarea din umbra Lui, pe uliţe, şi nimeni să nu îndrăznească a se 
apropia de El. Dar cum se întîmplau acestea aici? Pentru că lucrul era al 
Lui, al lui Hristos, Celui ce a zis: „Cel ce crede întru Mine va face lucru¬ 
rile pe care le fac Eu; şi mai mari decît acelea va face” (loan 14:12). 

„Şi se aduna şi mulţimea din cetăţile dimprejurul Ierusalimului, adu- 
cînd bolnavi şi chinuiţi de duhuri necurate, şi toţi se tămăduiau.”/ Şi de¬ 
spre toate părţile le creştea lor minunea: de la cei ce crezuseră, de la cei 
ce se tămăduiseră, de la cei ce fuseseră pedepsiţi, din îndrăznirea pe care 
o aveau către propovăduire, şi din cealaltă faptă bună şi sîrguinţă a vieţii. 
Căci nu numai a semnelor era ceea ce se făcea, ci şi viaţa şi fapta bună a 
bărbaţilor era mare şi cu adevărat apostolească. 

(17) Şi, sculîndu-se arhiereul şi toţi cei împreună cu el - cei din ere¬ 
sul Saducheilor - s-au umplut de pizmă. (18) Şi şi-au pus mîinile pe 
Apostoli şi i-au băgat în temniţa obştească. (19) Iar noaptea, îngerul 
Domnului a deschis uşile temniţei şi, scopidu-i pe dînşii, le-a zis: 
(20) „Mergeţi şi, stînd în biserică, grăiţi norodului toate cuvintele 
vieţii acesteia(21) Şi, auzind, au intrat de dimineaţă în biserică şi 
învăţau. Şi, venind, arhiereul şi cei împreună cu el au adunat 
sinedriul şi pe toţi bătrinii fiilor lui lsrail şi au trimis la temniţă să-i 
aducă pe dînşii. (22) Dar, dueîndu-se, slujitorii nu i-au găsit în 
temniţă şi, întoreîndu-se, au vestit, (23) zicînd: „Temniţa am 
găsit-o încuiată cu toată întărirea şi pe străjeri stînd înaintea 
uşilor, dar cînă am descuiat, înăuntru n-am aflat pe nimeni 
(24) Dacă au auzit aceste cuvinte, preotul, şi voievodul bisericii şi 

arhiereii se mirau de ei ce ar fi putut fi aceasta. (25) Dar, venind, 
cineva le-a spus: „Iată, bărbaţii pe care i-aţi pus în temniţă sînt în 
biserică, stînd şi învăţînd norodul.” 

Ce este ceea ce zice: „sculîndu-se”? Adică „zădărîndu-se”, „pomin- 
du -se” pentru cele zise. Acum, se pun asupra [Apostolilor] mai cu aspri¬ 
me şi mai cu pornire. Şi nu îi judecă pe dînşii îndată, socotind că mai 
mult îi vor îngrozi cu temniţa cea de obşte. însă tu vezi - te rog! - cum se 
ţesea şi se învrîsta 1 viaţa Apostolilor: întîi, s-au mîhnit pentru înălţarea 
lui Hristos; apoi, au avut bucurie pentru pogorîrea Duhului; iarăşi, 
mîhnire din pricina batjocoritorilor; apoi, bucurie pentru cei credincioşi; 
iar pentru semnul acela [vindecarea ologului din naştere, n. n.], iarăşi 
mîhnire, pentru că au fost prinşi; apoi, bucurie pentru răspunsul [dat ar¬ 
hiereilor]; aici, iarăşi bucurie, pentru strălucirea şi pentru semnele lor, şi 
din nou întristare de la arhierei şi de la cei ce i-au prins pe dînşii. Căci cîţi 
vieţuiesc după Dumnezeu, într-acest chip pot fi aflaţi petreeîndu-şi viaţa. 

„Iar noaptea, îngerul Domnului a deschis uşile temniţei [...]”/ Un în¬ 
gerii scoate pe dînşii 2 , şi spre mîngîierea lor, şi spre folosul Iudeilor. Dar 
pentru ce nu au fost înştiiţaţi îndată [arhiereii] că Apostolii ieşiseră din 
temniţă? Ca, făcîndu-se mai întîi întru nedumerire şi mirare, dacă ar fi 
voit, să înţeleagă şi să ştie că dumnezeiască era acea putere. 

(26) Atunci, mergînd, voievodul cu slujitorii i-au adus, dar nu cu 
sila, căci se temeau ca norodul să nu-i ucidă cu pietre. (27) Şi, 
aducîtidu-i, i-au pus în faţa soborului. Iar arhiereul i-a întrebat, 
(28) zicînd: „Au nu cu poruncă v-am poruncit vouă să nu mai 
învăţaţi întru numele acesta? Şi - iată! - aţi umplut Ierusalimul 
cu învăţătura voastră şi voiţi să aduceţi asupra noastră sîngele 
Acestui om!" (29) lor Petru şi Apostolii, răspunzînd, au zis: 
„Trebuie să ascultăm pe Dumnezeu mai mult decît pe oameni. 
(30) Dumnezeul părinţilor noştri L-a înviat pe Iisus, pe Care voi 
L-aţi omorît, spînzurîndu-L pe lemn. (31) Pe Acesta, Dumnezeu 
L-a înălţat prin dreapta Sa începător şi Mîntuitor, ca să-i dea lui 


1 Precum se învrîstează cu dungi vopsite deosebit velinţele şi covoarele ţesute, (n. n.) 

2 Căci, aşa cum spune Pavcl,,.îngerii sînt duhuri slujitoare, care se trimit spre slujbă 
pentru cei ce urmează să moştenească mîntuirea” (Evrei 1:14). (n. n.) 

Israil pocăinţă şi iertarea păcatelor. (32) Şi noi sîntem martori ai 
acestor cuvinte, şi Duhul Sfint, pe Care Dumnezeu L-a dat celor 
ce îl ascultă. ” 

„Atunci, mergînd, voievodul cu slujitorii i-au adus, dar nu cu sila, căci 
se temeau ca norodul să nu-i ucidă cu pietre.”/ Măcar că ar fi trebuit să se 
teamă de Dumnezeu, Care pururea îi răpea pe Apostoli din mîinile lor ca 
pe nişte păsări, ei se tem mai mult de norod. Căci toate erau vrednice să-i 
înduplece a crede că cele făcute sînt lucrare dumnezeiască, de vreme ce - 
ca şi la mormînt 1 - temniţa, şi pecetea, şi oamenii erau întărite. 

însă ei zic: „Au nu cu poruncă v-am poruncit vouă să nu mai învăţaţi 
în numele acesta?”/ Şi ce dacă aţi poruncit? Căci, dacă Apostolii s-ar fi 
plecat atunci (la porunca cea dintri) şi s-ar fi făgăduit să asculte, aţi fi în 
drept acum să-i biciuiţi şi să le cereţi seamă pentru cele făcute. Dar, de 
vreme ce atunci au zis că nu se vor pleca [poruncii voastre], care vă sînt 
acum îndreptările? 

■ •] şi voiţi să aduceţi asupra noastră sîngele Acelui om.”/ Lor încă Ii 
se pare a fi doar om. Şi acest cuvînt îl zic ca şi cum ar vrea să arate că de 
nevoie şi trebuincioasă li s-a făcut poruncirea, pentru a lor mîntuire. Dar 
ei ziceau acestea ca mai mult să asprească şi să ridice mulţimea asupra 
Apostolilor. 

„Trebuie să ascultăm pe Dumnezeu mai mult decît pe oameni.”/ Apos¬ 
tolii nu răspund cu semeţie, căci erau dascăli. Şi nici nu se mîniau, ci le 
era milă de dînşii şi căutau chipul în care să-i izbăvească de rătăcire şi de 
mînie. 

„Şi noi sîntem martori ai acestor cuvinte, şi Duhul Sfint [...]”/ [Şi noi 
sîntem martori] că [Dumnezeu] a făgăduit iertare şi pocăinţă, că învierea 
era mărturisită dinainte. Că dă iertare mărturisim şi noi, şi Duhul Sfint 2 , 
Care nu ar fi venit asupră-ne dacă mai-nainte nu s-ar fi dezlegat păcatele. 
Şi vezi cum - pomenind de îndrăznirea cea fără de lege - „[...] Iisus, pe 
Care voi L-aţi omorît, spînzurîndu-L pe lemn” - Apostolii vorbesc apoi 
de iertarea păcatelor, arătînd că cele făcute de aceia erau vrednice de 

1 Ca şi la mormăitul Domnului, (n. n.) 

2 Aşa cum proorocise însuşi Hristos: „Iar cînd va veni Mîngîietorul, pe Care Eu îl 
voi trimite vouă de la Tatăl, Duhul Adevărului, Care de la Tatăl purcede. Acela va măr¬ 
turisi despre Mine. Şi voi mărturisiţi, pentru că de la început sunteţi cu Mine” (loan 
15:26, 27). (n. n.) 

moarte, iar cele date se dădeau ca de la Făcătorul de bine. Şi zic că Dum¬ 
nezeu L-a înălţat pe Acesta Stăpînitor şi Mîntuitor, dîndu-le şi aducîn- 
du-le pe toate la Tatăl, ca să nu pară că Hristos este străin de Tatăl. 

Şi zice: „[...] Duhul Sfînt, pe Care l-a dat Dumnezeu celor ce îl ascul¬ 
tă pe El.”/ Deci [Petru şi ceilalţi Apostoli] nu au zis: „pe Care ni l-a dat 
Dumnezeu nouă”, ci: „celor ce îl ascultă”. O dată, smerindu-se; iar alta, 
pentru a arăta un lucru mare, însemnînd că şi [cei din sobor] puteau să-L 
ia. Căci şi pentru aceasta a slobozit Dumnezeu ca să fie aduşi Apostolii la 
divan, ca aceia să se înveţe, dacă ar fi voit, iar Apostolii să se îndemne 
întru îndrăzneală, şi toţi să cunoască. 

(33) Iar ei, auzind, crăpau şi se sfătuiau să-i omoare. (34) Şi, ridicîn- 
du-se în sobor un Fariseu - anume Gamcdiil, învăţător de Lege 
cinstit de tot norodul - a poruncit să-i scoată pe Apostoli afară 
puţin, (35) şi a zis către dînşii: „Bărbaţi Israiliţi, luaţi aminte la 
voi ce aveţi să faceţi cu aceşti oameni. (36) Căci, mai-nainte de 
zilele acestea, s-a ridicat Teudas, zicînd că el este cineva, lingă 
care s-a lipit un număr de bărbaţi ca ta patru sute, care a fost 
ucis şi toţi cîţi l-au ascultat au fost risipiţi şi nimiciţi. (37) După 
aceasta, s-a ridicat Iuda Galileeanul, în zilele numărătorii, şi a 
tras norod mult după el; şi acela a pierit şi toţi cîţi au ascultat de 
el au fost împrăştiaţi. 

„Iar ei, auzind, crăpau şi se sfătuiau să-i omoare.”/ Auzind, ceilalţi 
s-au umilit, iar aceştia grăiau şi se sfătuiau să-i ucidă pe dînşii. Iar acest 
Gamaliil era dascălul lui Pavel. Şi este lucru vrednic de mirare cum - fi¬ 
ind şi învăţat în Lege, şi judecăţile minţii avîndu-le - încă nu crezuse, ca 
şi Pavel . 1 


1 Despre aceasta. Cuviosul Nicodim Aghioritul zice următoarele: „însemnează că 
Evstratie, presviteru! bisericii celei mari, istoriseşte că acest Gamaliil a fost unchiul 
Sfântului Nicodim, prietenul de noapte al Domnului şi groparul Lui, care după aceea I 
s-a făcut şi prieten de zi, prin mucenicie. Căci amîndoi - şi Gamaliil, şi nepotul său Ni- 
codim - au fost botezaţi de Apostolii Petru şi Ioan şi, aflînd Iudeii că fericitul Nicodim 
s-a botezat, l-au bătut şi l-au schingiuit cu multe bătăi, întru care, nevoindu-se cu sta¬ 
tornicie, pururea pomenitul s-a săvîrşit după puţin şi a luat cununa muceniciei. Iar Calist 
Xarttopol, în sinaxarul Duminicii Mironosiţelor zice că Sfîntul Nicodim, mai întîi decît 
toţi, a scris o carte în care arată patimile şi învierea Domnului, căci era din adunarea lu- 

„Bărbaţi Israiliţi, luaţi aminte îa voi, ce aveţi să faceţi cu aceşti oa¬ 
meni!”/ Vezi înţelepciunea grăirii lui, cum îndată i-a aruncat pe dînşii în¬ 
tru frică. Şi, ca să nu se bănuiască cumva că şi el le cugetă şi le crede pe 
ale Apostolilor, vorbeşte ca şi cum ar fi de o socoteală şi de un sfat cu 
ceilalţi. Şi face cuvîntul cu multă asprime şi pornire, zicînd: Luaţi aminte 
ce voiţi să faceţi! 

„Căci, mai-nainte de zilele acestea, s-a ridicat Teudas [...] După 
aceasta, s-a ridicat Iuda Galileanul [...]”/ Două pilde pune, şi nu pome¬ 
neşte de unele vechi, ci de pilde noi, căci unele ca acestea sînt mai puter¬ 
nice spre încredinţare. Penru aceea şi zicea: „mai-nainte de zilele aces¬ 
tea”. Şi, putînd şi altele să zică, s-a îndestulat cu acestea, căci „în două 
mărturii tot cuvîntul va sta” (Deuteronomul 19:15). Şi n-a zis de cine s-au 
ucis aceia, ci [doar] că s-au risipit. Pe Teudas îl pomeneşte şi Iosif [Fla- 
viu], întru a nouăsprezecea carte a cuvîntării celor vechi, precum zice şi 
Evsevie 1 , întru a doua carte a istoriei Bisericii, aşa: „Şi, fiind pus domn 
peste Iudeea Fad, un vrăjitor cu numele Teuda a înduplecat norodul ca, lu- 
îndu-şi averile lor, să-i urmeze către nul Iordanului. Căci zicea că este pro¬ 
oroc şi că, deschizînd rîul cu porunca, le va da lor trecere lesnicioasă. Şi pe 
mulţi a amăgit, însă Fad nu i-a lăsat să se îndulcească de nebunia lor, ci a 


deilor şi ştia cu amănuntul sfaturile şi cuvintele lor. Despre Nicodim scrie şi Grigorie 
Teologul, zicînd acestea: «Deşi eşti cinstitor de noapte al lui Dumnezeu, cu miruri 
îngroapă-L pe El» (Cuvînt ta Paşti), pe care Nichita Scoliastul o tîlcuieşte aşa: «Nico¬ 
dim a iubit în mintea sa cunoştinţa lui Hristos, dar îşi cruţa trupul de pătimiri şi de lovi¬ 
rile demonilor ca un fricos, tăgâduindu-se de frica Tudeilor. Şi mare lucru este ca un ase¬ 
menea om sâ primească a cugeta bine despre Hristos şi a nu grăi cuvinte hulitoare. Şi 
cel ce vorbea despre Stăpînul cu bună-cinstire de Dumnezeu îngroapă trupul Stăpînului 
stropindu-1 cu miruri care slobozeau duhovniceasca mireasmă.» însemnează că [.,.] 
aceleaşi lucruri ie zice şi Nichita, ritorul Paflagon, despre învăţătorul de Lege Gamaliil, 
unchiul mucenicului Nicodim. Anume că s-au botezat amîndoi şi că Nicodim s-a sâ- 
vîrşit întru bătăi. El adaugă că şi fiul lui Gamaliil, Avelvus cu numele, s-a botezat şi şi-a 
sfîrşit viaţa întru feciorie, necăsătorit. Iar sfinţitele rămăşiţe ale acestora s-au pus în trei 
racle, care s-au aşezat în locul unde era şi racla cu prea-cinstitele moaşte ale întîiului 
mucenic şi arhidiacon Ştefan. Iar cînd, după multe vedenii şi descoperiri, s-au aflat 
moaştele Sfîntuiui Ştefan, s-au aflat şi moaştele acestora (Cuvînt la dezgroparea moaş¬ 
telor Sfintului Ştefan).” (în tîlcuirea epistolelor lui Pavel). Despre Gamaliil vom mai po¬ 
meni şi la nota stihului doi, capitolul 8. (n. n.) 

1 Evsevie din Chesaria (f 339), mare istoric al Bisericii, (n. n.) 

trimis un polc 1 de călăreţi asupra lor, care pe mulţi dintru dînşii i-au ucis şi 
i-au prins, şi însuşi capul lui Teuda l-au tăiat şi l-au adus ia Ierusalim.” 

Se pare că în vremea lui Piîat unii Galileeni s-au răsculat, urmînd dog¬ 
melor lui Iuda Galileeanul. Şi dogma lui era aceasta: zicea că nu se cade 
a numi „domn” pe nimeni, nici pentru vreo cinste oarecare, nici pentru 
dragoste; şi încă nici pe împăratul. Şi, pentru că nu l-au numit „domn” pe 
Chesarul, prea-grele munci au pătimit mulţi dintru dînşii. Şi învăţau că nu 
se cade să se aducă lui Dumnezeu alte jertfe afară de cele legiuite în 
Legea lui Moisi. Astfel, ei opreau jertfele ce se făceau pentru norod, pen¬ 
tru împăratul, pentru neamul Romanilor 2 şi pentru mîntuire. Şi poate că 
de aceea s-a mîniat Pilat asupra lor şi a poruncit să fie ucişi alături de 
jertfele care li se părea că le aduc după Lege, îneît atunci s-a amestecat cu 
sîngele jertfelor aduse şi acela al celor ce le aduceau, precum se istori¬ 
seşte şi în Evanghelia lui Luca 3 4 . 

(38) Şi acum zic vouă: Feriţi-vă de oamenii aceştia şi lăsaţi-i! Căci, 
dacă această hotărîre sau lucrul acesta e de la oameni, se va 
risipi; (39) iar dacă este de la Dumnezeu, nu veţi putea să-i risi¬ 
piţi, ca nu cumva să vă aflaţi şi luptători împotriva lui Dumne¬ 
zeu. ,yt (40) Şi l-au ascultat pe el; şi, chernîndu-i pe Apostoli şi bă- 
tîndu-i, le-au poruncit să nu mai grăiască întru numele lui lisus, 
şi i-au slobozit. (41) Iar ei se duceau de la faţa soborului bucurîn- 
du-se că s-au învrednicit a fi necinstiţi pentru numele Domnului 
lisus. 5 (42) Şi toată ziua, în biserică şi prin case, nu încetau să 
înveţe şi să-L binevestească pe Hristos lisus. 


1 Regiment (n. n ). 

2 Se vede că, sub stăpînirea Romanilor, se tăcuseră înnoiri, cu totul neîngăduite de 
Lege. (n. n.) 

3 „Şi erau de faţă în acel timp unii care vesteau despre Galileenii al căror sînge Pilat îl 
amestecase cu jertfele lor. Şi El, răspunzînd, le-a zis: «Credeţi oare că aceşti Galileeni au 
fost mai păcătoşi decît toţi Galileenii, fiindcă au suferit aceasta?»” (Luca 13:1,2). (n. n.) 

4 Ceea ce şi erau, împlinind zisa Proorocului: „Boierii s-au adunat laolaltă asupra 
Domnului şi asupra Unsului Lui” ( Psalmul 2:1,2). (n. n.) 

5 Stih pe marginea căruia Teofilact scrie acestea: „Vezi, Creştine, că a fi ocărit şi bă¬ 
tut pentru Hristos este cinste şi vrednicie! Şi, cu adevărat, mare vrednicie este aceasta! 
Şi - o! - de ne-am învrednici şi noi, nevrednicii, de dumnezeiescul dar întru necazurile 
noastre, fiindcă acest dar ţine şi întăreşte neputinţa noastră, ca necazurile pe care le sufe- 

„Feriţi-vă de oamenii aceştia!”/ După ce a zis pilda celor ce fuseseră 
ucişi, le dă lor să gîndească şi pentru şinele, zicînd: Cugetînd să-i stricaţi 
pe alţii, nu cumva să vă stricaţi pe voi înşivă! Căci cel ce se luptă împo¬ 
triva voii Iui Dumnezeu nu pe Acela îl strică, ci pe sineşi. Şi zice: Dacă 
este lucru omenesc, ce trebuinţă este a vă supăra? Iar dacă este dumne¬ 
zeiesc, nici supărîndu-vă nu veţi putea să-l risipiţi. Şi n-a zis nici că era 
de la Dumnezeu, dar nici omenesc. Căci, dacă ar fi zis că era de la Dum¬ 
nezeu, aceia ar fi grăit împotrivă; iar dacă ar fi zis că e de la oameni, i-ar 
fi făcut mai iesnicioşi împotriva Apostolilor. Pentru aceasta, iconomisind 
cuvîntul cu înţelepciune, le porunceşte să aştepte sfârşitul. Şi vezi? N-a 
zis: Dacă nu-i veţi risipi, este de la Dumnezeu - ci: „dacă este de la 
Dumnezeu, nu se va risipi”. 

„Şi l-au ascultat pe el [...]”/ L-au ascultat pentru că le-a zis acestea ne- 
fiind de faţa Apostolii şi ca şi cum ar fi cugetat aceleaşi cu dînşii. Atunci 
de ce i-au bătut, dacă l-au ascultat? L-au ascultat să se oprească de la jun- 
ghierea lor, căci aceasta voiau. Şi au lăsat sfatul acela, dar şi-au împlinit 
mînia bătîndu-i. 


ritn să fie spre folosul nostru, pentru că subţiază multa grăsime a păcatelor noastre, spre 
slava Tatălui, şi a Fiului şi a Sfîntului Duh, Căruia slava fie în veacurile veacurilor! 
Amin!” (în tîlcuirea epistolei către Coloseni). Iar în alt toc al tîlcuirii epistolelor lui Pa- 
vel, acelaşi Teofilact zice aşa: „Necinstirile şi defăimările pe care le pătimim pentru 
Hristos şi pentru propovăduirea evangheliei Lui sîm slavă a noastră, căci diavolul este 
biruit şi cade atunci cînd noi sîntem ne-cinstiţi.” (n. n.) 

(1) în zilele acelea, înmulţindu-se ucenicii, cîrteau Eliniştii împo¬ 
triva Evreilor ca văduvele lor erau trecute cu vederea la slujba 
cea din toate zilele. 

„în zilele acelea Nu întru înseşi zilele acelea, ci întru unele mai 
pe urmă, căci aşa are obicei a grăi Scriptura. Iar „Elinişti” mi se pare că îi 
numeşte pe cei ce grăi au elineşte. Căci aceştia. Evrei fiind, vorbeau în 
limba elineascâ. 

„[...] că văduvele lor erau trecute cu vederea la slujba cea din toate zi¬ 
lele.”/ Aşadar în toate zilele aveau slujbă văduvele. Iar „slujbă” numeşte 
lucrul milosteniei. 1 Şi nu era din răutate acest lucru, că se treceau cu 
vederea văduvele, ci din lenevirea celor mulţi. Pentru aceea, punîndu-se 
grijă în mijloc, a şi încetat de aici încolo ceea ce îi mîhnea. 2 

(2) Şi, chemînd cei doisprezece mulţimea ucenicilor, au zis: „Nu este 
plăcut ca noi, lăsînd de-o parte cuvîntul tui Dumnezeu, să slujim 
la mese, (3) Drept aceea, fraţilor, socotiţi dintre voi şapte bărbaţi 
mărturisiţi plini de Duh Sfînt şi de înţelepciune, pe care să-i rîn- 
duim la treaba aceasta. (4) Iar noi vom stărui în rugăciune şi 
întru slujba cuvîntului.” ( 5 ) Şi a plăcut cuvîntul înaintea întregii 
mulţimi. Şi i-au ales pe Ştefan, bărbat plin de credinţă şi de Duh 
Sfînt, şi pe Filip, şi pe Prohor, şi pe Nicanor, şi pe Timon, şi pe 
Parmena, şi pe Nicolae, nemernicul Antiohian, (6) pe care i-au 
pus înaintea Apostolilor, şi ei, rugîndu-se, şi-au pus mîinile peste 


1 „De vreme ce sînt multe chipuri ale slujirii - zice Teofilact în tîlcuirea epistolei că¬ 
tre Romani. Căci unul slujeşte lui Dumnezeu iconomisind numai lucrurile sale, iar altul 
purtînd grijă de fraţii străini şi de văduve (precum era Ştefan, întîiul mucenic, şi ceilalţi 
şase diaconi pentru mese), iar altul cu slujba cuvîntului şi a învăţăturii.” Aşa zicea şi Pa- 
vel, de pildă: „Acum însă merg la Ierusalim ca să slujesc sfinţilor” (Romani 15:25), ară- 
tînd că milostenia este o datorie a Creştinilor, după porunca Mîntuitorului. (n. n.) 

2 De aceea, Pavel, scriindu-i întîia dată lui Timotei, orînduieşte în amănunt cum tre¬ 
buia să poarte grijă episcopul şi biserica de văduve, precum şi îndatoririle acestora. Şi 
vezi pentru aceasta în tîlcuirea lui Teofilact la capitolul 5 al acelei epistole, (n. n.) 

dînşii. (7) Şi cuvîntul lui Dumnezeu creştea, şi se înmulţea foarte 
numărul ucenicilor în Ierusalim, încă şi mulţime de preoţi se 
supuneau credinţei. 

„Nu este plăcut ca noi, lăsînd de-o parte cuvîntul lui Dumnezeu, să 
slujim la mese.”/ Căci, decît cele ce nu sînt de atîta nevoie, trebuie să se 
aleagă şi să se pună înainte cele de mai mare nevoie. 

„Drept aceea, fraţilor, socotiţi dintre voi şapte bărbaţi Nu ei 

aleg, ci dau şi lasă alegerea mulţimii. Şi îi pun înainte pe cei ce erau plă¬ 
cuţi tuturor şi mărturisiţi de toţi. „[...] mărturisiţi plini de Duh Sfînt şi de 
înţelepciune [...]”/ Nu îi numeşte doar „duhovniceşti”, ci: „plini de Duh 
Sfînt şi de înţelepciune”, căci a suferi defăimările şi cîrtirile văduvelor 
era lucru al unei prea-mari filosofii. 

şi ei, rugîndu-se, şi-au pus mîinile peste dînşii.”/ Vezi că fscrie- 
itorul] nu grăieşte de prisos, căci nu a zis cum, ci numai că s-au hirotonit 
prin rugăciune. Căci acest lucru este hirotonia: mîna este pusă peste băr¬ 
bat, iar Dumnezeu le lucrează pe toate, mîna Lui atingîndu-se de capul 
celui ce se hirotoneşte, dacă se hirotoneşte cum se cuvine. Şi ce fel de hi¬ 
rotonie au primit aceştia şapte? Oare a diaconilor? Dar acest lucru nu este 
în biserici, punerea mîinilor asupra diaconilor, şi nu era nici un episcop, 
ci numai Apostolii. Pentru aceasta, socotesc că numirea diaconilor şi a 
preoţilor nu era arătată. Ci aceştia s-au hirotonit deocamdată numai ca să 
slujească credincioşilor la cele de trebuinţă'. 

„[...] şi se înmulţea foarte numărul ucenicilor în Ierusalim, încă şi 
mulţime de preoţi se supuneau credinţei.”/ Nu degeaba a zis acest cuvînt, 
ci arătînd cîtă este puterea milosteniei şi a rînduiclii. 

(8) Iar Ştefan, fiind plin de credinţă şi de putere, făcea minuni şi 
semne mari în norod. (9) Şi s-au ridicat unii din sinagoga ce se 
zicea „a Libertinilor”, a Chirinenilor, a Alexandrinilor şi a celor 
din Chilichia şi din Asia, sfădindu-se cu Ştefan. (10) Şi nu puteau 
să stea împotriva înţelepciunii şi a Duhului cu care grăia. 1 2 (11) 
Atunci au pus nişte bărbaţi care să zică: „L-am auzit spunînd 


1 Adică nu pentru a sluji împreună cu preoţii, căci slujbele Bisericii, aşa cum Se ştim, 
nu erau încă. (n. n.) 

2 După proorocia Domnului: „«Orice armă făurită împotriva ta nu va izbuti şi orice 
limbă care se ridică la judecată cu tine osîndită va fi. Aceasta este moştenirea slugilor 
Domnului şi dreptatea care vine de la Mine» - zice Domnul” (Isaia 54:17). (n. n.) 

cuvinte de hulă împotriva lui Moisi şi a lui Dumnezeu.” (12) Şi 
au întărîtat norodul, şi pe bătrini şi pe cărturari şi, năvălind asu- 
pră-i, l-au răpit şi l-au dus la sobor. (13) Şi au pus mărturii min¬ 
cinoase, care ziceau: „Acest om nu încetează a grăi cuvinte de 
hulă împotriva acestui loc sfînt şi a Legii. (14) Căci l-am auzit 
zicîtid că acest Iisus Nazarineanul va strica locul acesta şi va 
schimba obiceiurile lăsate nouă de Moisi.” (15) Şi, căutînd spre 
el toţi cei ce şedeau în sobor, au văzut faţa lui ca o faţă de înger. 

„[...] Iar Ştefan, fiind plin de credinţă şi de putere, făcea minuni şi 
semne mari în norod.”/ Vezi cum şi din cei şapte era unul mai ales. Căci, 
deşi hirotonia era de obşte, totuşi acesta a tras asupră-şi mai mult dar [al 
Sfîntului Duh], Şi vezi cum mai-nainte de acest lucru nu făcuse minuni, 
ca să se arate că nu ajunge darul singur, ci este trebuinţă şi de hirotonie. 
Drept aceea, [la hirotonie] s-a făcut adăugare a Duhului, fiindcă şi întru 
alegere, mai-nainte de hirotonie, îl mărturisiseră ca fiind „plin de Duhul”. 
Şi de multe feluri sînt darurile [Sfîntului Duh]. 1 

„Şi s-au ridicat unii din sinagoga ce se zicea «a Libertinilor», a Chiri- 
nenilor, a Alexandrinilor şi a celor din Cilicia şi din Asia [...]”/ „Ridi¬ 
care” numeşte întărîtarea şi mînierea lor. Şi de multe feluri erau sinago¬ 
gile care se sfădeau cu Ştefan. Şi se sfădeau ca să-l silească pe dînsul să 
zică ceva, iar el poate că vorbea mai descoperit şi arăta încetarea Legii. 
Sau nu o arăta, dar o însemna umbrit; fiindcă, dacă ar fi zis-o arătat, nu ar 
mai Fi fost trebuinţă de mărturii mincinoase. Şi vezi-1 pe dînsul că nu se 
îndemna să înveţe, ci fiind silit de cei ce se sfădeau cu dînsul. 

„Atunci, au pus nişte bărbaţi care să zică [.,,]”/ Nu mărturisesc înşişi 
cei ce se sfădeau cu el, căci s-ar fi vădit îndată că îl clevetesc din zavistie; 
ci năimesc pe alţii, ca să nu se bănuie că lucrul este cu asuprire. Căci nu 
se temeau de Dumnezeu să-i ucidă [pe Apostoli] fără dreptate, ci căutau 
către slava oamenilor. 

„Şi au pus mărturii mincinoase, care ziceau [...]”/Pretutindeni, mărtu¬ 
ria mincinoasă! 2 Căci nu voiau doar să-i ucidă, ci cu hotărîrea de a vă- 


1 Căci, aşa cum arată Pavel în epistola întîi către Corinteni, Duhul a împărţit multe 
daruri, osebit fiecăruia, între care: darul propovăduirii apostoleşti, darul învăţării altora, 
darul proorociei, darul tămăduirii, darul facerii de minuni, darul de a se ruga pentru alţii 
şi aşa mai departe, (n. n.) 

1 Foarte firesc, de vreme ce toată lupta se duce împotriva Adevărului, care nu e ceva, 
ci e însuşi Hristos-Dumnezeu, pe Care cei fără de lege vor să îl scoată din lume. De ace- 

tăma - precum socoteau - şi slava celor ucişi. Şi n-au zis că „grăieşte”, ci 
că „nu încetează a grăi cuvinte de hulă”. Aceia, făcînd lucruri de hulă, nu 
luau seama, iar pe acesta îl osîndeau că doar grăia cuvinte de hulă. 

„Căci l-am auzit zicînd că Acest Iisus Nazarineanul [...]”/ Cu ocărîre zi¬ 
ceau „Nazarineanul”. „[...] va strica locul acesta şi va schimba obiceiurile 
[...]”/ Aceasta, că voia să strice biserica lui Dumnezeu, o ziseseră despre 
Hristos [şi la judecată]. 1 Căci multă evlavie aveau ei pentru biserică! Iar 
mustrarea este îndoită: „va strica locul acesta şi va schimba obiceiurile”. 2 

„Şi, căutînd spre cl toţi cei ce şedeau în sobor, au văzut faţa lui ca o 
faţă de înger”/ Drăgăstos şi iubit l-a făcut pe dînsul Dumnezeu. Căci, de 
vreme ce avea să zică oarecari cuvinte, i-a slăvit faţa, ca îndată să-i în¬ 
spăimânte pe dînşii cu strălucirea feţei. Fiindcă sînt feţe pline de dar du¬ 
hovnicesc prea-drăgăstoase celor ce îi iubesc şi vrednice de cucernicie şi 
de cinste vrăjmaşilor. 


ea, ei fac cu propovăduitorii Adevărului ceea ce făcuseră cu Hristos Iisus, precum citim: 
„Arhiereii şi tot sinedriul căutau împotriva lui Iisus mărturie ca să-L dea la moarte, dar 
nu găseau. [...] Şi ridieîndu-se unii, au dat mărturie mincinoasă împotriva Lui” (Marcu 
14:55, 57). (n, n.) 

1 „Iar arhiereii, bătrînii şi tot soborul căutau mărturie mincinoasă împotriva lui Iisus, 

ca să-L omoare. Şi n-au găsit, deşi veniseră mulţi martori mincinoşi. Mai pe urmă însă, 
au venit doi şi au spus: «Acesta a zis: Pot să stric biserica lui Dumnezeu (Matei 

26:59-61). (n. n.) 

2 Măcar că Hristos le spusese că nu pentru aceasta venise, ci spre împlinirea Legii, 
după cuvîntul Proorocilor. Arhiereii nu mai urmau însă de mult Legea dată de Dumne¬ 
zeu prin Moisi, pe care îl tot pomeneau. Păgîni, idolatri, se aşezaseră deasupra Legii şi 
se foloseau de ea pentru a dobîndi ascultarea şi slava norodului, el însuşi învăluit în ere¬ 
suri. Pe scurt, la adăpostul Legii, arhiereii şi cărturarii se făcuseră pe sine zei! (n. n.) 

(1) Şi a zis arhiereul: „Oare aşa sînt acestea?” (2) Iar el a zis: „Băr¬ 
baţi fraţi şi părinţi, ascultaţi! Dumnezeul slavei S-a arătat 
părintelui nostru Avraam, cînd era în Mesopotamia, mai înainte 
de a locui în Haran, (3) Şi a zis către dînsul: «Ieşi din pămîntul 
tău şi din rudenia ta şi vino în pămîntul pe care ţi-l voi arăta!» 
(Facerea 12:1). (4) Atunci, ieşind din pămîntul Haldeilor, a locuit 
în Haran. Iar de acolo, după moartea tatălui său, l-a strămutat în 
acest pămînt, în care locuiţi voi acum. (5) Şi nu i-a dat moştenire 
într-însul nici un pas de picior, ci i-a făgăduit că i-o va da spre 
stăpînire lui şi sămînţei lui după el, neavînd el fecior. (6) Şi 
Dumnezeu a grăit astfel: «Sămînţa lui va fi nemernică în pămînt 
străin, şi acolo o vor robi şi o vor chinui patru sute de ani. (7) Şi 
pe neamul căruia vor sluji, Eu îl voi judeca, 

„Căci l-am auzit zi cînd că acest Iisus Nazarineanul va strica locul 
acesta [biserica] şi va schimba obiceiurile lăsate nouă de Moisi. [...] Şi a 
zis arhiereul: «Oare aşa sînt acestea?»”/ Pretutindeni era lipit de dînşii 
Moisi, fiindcă de cele ale lui Dumnezeu nu prea le păsa lor, cît de cele ale 
lui Moisi 1 . însă acesta [Ştefan] ridică dintru început socoteala lor şi întă¬ 
reşte cum că nici biserica, nici obiceiurile [Legii] nu sînt ceva, şi că nu 
vor birui propovăduirea evangheliei, şi că pe cele ce sînt cu neputinţă 
Dumnezeu le face a fi lesnicioase şi cu putinţă. Căci vezi prin [spusele 
lui] ţesîndu-se grăirea către norod, anume că, după ce se îndulciseră puru¬ 
rea de multă iubire de oameni [de Ia Dumnezeu], au răsplătit Făcătorului 
de bine cu cele împotrivnice şi s-au apucat de cele ce sînt cu neputinţă. Şi 


1 Prin „Moisi" se înţelege Legea lui Moisi. legea cea veche, care nu era a lui, ci fu¬ 
sese primită prin el, cel mai drept om al vremii sale. Pentru Iudei - care s-au lepădat de 
Dumnezeu în chiar clipa şi ceasul cînd El îi încredinţa tablele Legii lui Moisi, după ce se 
lepădaseră de El încă de la ieşirea din robia Egiptului, povăţuiţi de acelaşi Moisi - pen¬ 
tru Iudei aşadar Moisi ajunsese a fi cel mai mare dintre „zeii neamului”, alături de Avra¬ 
am, Isaac şi lacov-Israil. Şi asta după ce în timpul vieţii îl necăjiseră şi îl amărîseră pe 
Patriarhul şi împăratul lor pururea şi necurmat, la o vreme fiind aproape gata să-l ucidă 
cu pietre (vezi Cartea ieşirii), (n. n.) 

arată că făgăduinţa s-a făcut [lui Avraam] mai-nainte de a fi locul acela 
[al bisericii lui Solomon], mai-nainte de tăierea împrejur, mai-nainte de 
jertfe, mai-nainte de biserică [adică de rînduielile ei, n. n.]. Mai arată că 
nu pentru vrednicie primiseră tăierea împrejur şi Legea şi că pămîntul fă¬ 
găduinţei le era plată numai pentru ascultarea [lui Avraam], Şi zice că fă¬ 
găduinţa nu s-a împlinit nici după ce s-a dat tăierea împrejur şi Legea , 
care erau doar închipuiri [ale altor lucruri]. 

Şi, bine începînd, îl numeşte [pe Dumnezeu] „Dumnezeu al slavei”, 
căci El i-a făcut slăviţi pe cei necinstiţi. Şi zice că, deşi biserica nu era, 
Avraam, care avea strămoşi Perşi 1 şi era în pămînt străin, s-a învrednicit 
de vederea dumnezeiască. Şi vezi cum îi depărtează pe dînşii de la cele 
trupeşti, deocamdată de la locul bisericii, fiindcă despre loc era cuvîntul. 
Căci zice: Dacă Dumnezeu este Dumnezeu al slavei, înseamnă că nu are 
trebuinţă să Se slăvească dc către voi prin biserică, fiindcă El este izvorul 
slavei şi al tuturor bunătăţilor. 2 

„Ieşi din pămîntul tău şi din rudenia ta!”/ Cum zice Scriptura că tatăl 
lui Avraam a voit să iasă [şi să meargă în Hanaan] 3 , iar aici arată că lui 
Avraam i s-a zis: „Ieşi din pămîntul tău”?! De aici ne învăţăm că din ve¬ 
derea lui Dumnezeu ce s-a făcut către Avraam, dintru aceea s-a pornit şi 
a voit să iasă tatăl lui. Şi prin acestea [Ştefan] arată că aceştia [Iudeii din 
sobor] nu erau fii ai lui Avraam, căci acela era plecat şi supus, pă- 
răsindu-şi patria şi rudeniile, iar aceştia erau nesupuşi. 4 


1 Ducă va cerceta cineva cu de-adinsul, Iudeii sînt Perşi - după Gură de Aur. {n. aut.) 

2 „Ci grăiesc vouă că mai mare decît biserica este aici” (Matei 12:6), „biserică” 
însemnind aici Templul din Ierusalim. Aşa te zice Dumnezeu celor care îl osîndeau pe 
Ei şi pe ucenicii Săi că dezleagă Sîmbăta. Dar cum ar fi păzit-o, de vreme ce El însuşi 
era Dumnezeu al Sîmbetei şi ucenicii se aflau împreună cu EI în toată vremea? Din cele 
întîmplate Mîntuitorului şi apoi Apostolilor legat de păzirea Legii, se vede că Iudeii 
făcuseră din aceasta un idol, pe care îl cinsteau în locul Dumnezeului celui viu. (n. n.) 

3 Căci zice: „Şi a luat Terah pe fiu! său Avram, şi pe Lot, fiul lui Haran şi nepotul 
său, şi pe Sarai, nora sa şi femeia fiului său Avram, şi a plecat cu ei din Urul Halcleii, ca 
sâ meargă pînă în Hanaan; dar au mers pînă la Haran şi s-au aşezat acolo” (Facerea 
11:31). (n.n.) 

4 „Căci, după dumnezeiescul Apostol: «Nu toţi cei ce sînt din Israil sînt lsrail, nici fii 
ai lui Avraam pentru că sînt sămînţă a lui» (Romani 9:7). Şi împreună glăsuiesc cu aces¬ 
tea şi graiurile prooroceşti; «De ar fi numărul fiilor lui Israil ca nisipul mării, doar rămă¬ 
şiţa lui se va mîntui» (Isaia 10:22). Aceasta a zis-o şi Fericitul David: «Cei ce iubesc 
nurpelc Tău vor locui într-însu!» (Psalm 69: 36), căci - după Cruce şi după turbarea 

„Şi nu i-a dat moştenire într-însul nici un pas de picior 1 [...]”/ Vezi 
cum îi înalţă pe dînşii de la pămînt? Căci pentru ce nu i-a dat? Pentru că 
[„pămîntul făgăduinţei”, Palestina] era închipuire a altui pămînt. 2 


aceea - ei s-au izgonit ca nişte cîini, iar cei ce îl iubesc pe El s-au sălăşluit în Sion, aclu- 
cîndu-I jertfa laudei” (Teodorit, în tîlcuirea psalmilor). 

Iar după Teofilact, tîlcuirea stihului „nu toţi cei ce sînt din Israil sînt hrail , nici fii ai 
lui Avraam pentru că sînt sămînţă a lui” este aceasta: „Dumnezeu Şi-a împlinit făgădu- 
iala. adică ceea ce i-a zis lui Avraam: «Ţie îţi voi da (pămîntul Palestinei) şi seminţiei 
tale, în veac» ( Facerea 13:15). Să vedem aşadar care este seminţia aceasta, pentru că nu 
toţi cîţi s-au născut din Avraam sînt curat seminţie şi fii ai lui Avraam, precum nici toţi 
cei din Israil, adică cei ce s-au născut din lacov, sînt Israiliţi. Ci sămînţă şi fii ai lui 
Avraam şi ai lui Israil sînt cei născuţi din Avraam după asemănarea lui Isaac şi cei vred¬ 
nici de fapta bună a lui Israil, prin care el s-a învrednicit a-L vedea pe Dumnezeu. Fiind¬ 
că Pavel înadins nu a zis: «cei din lacov», ci: «cei din Israil», ca să arate cinstitul nume 
pe care l-a luat lacov de la Dumnezeu cînd s-a luptat cu El şi a fost numit «Israil», ceea 
ce însemnează «minte văzătoare de Dumnezeu». Căci aşa zice Sjfnta Scriptură: «Nu se 
va mai chema numele tău lacov, ci Israil te vei numi» ( Facerea 32:28). Deci, dacă tu - 
o, cititorule! - vei înţelege cine sînt cei ce se nasc după asemănarea naşterii iui Isaac, 
atunci vei afla adevărată şi nemincinoasâ făgăduinţa lui Dumnezeu, fiindcă acelora li 
s-au dat făgăduinţele. De aceea, nu se cuvine a fi hulit Dumnezeu, pentru că El a făcut 
ceea ce a zis, deşi unii nu înţeleg.” (n. n.) 

1 Scriindu-le Evreilor, şi Pavel va arăta că Avraam nu primise pămîntul făgăduit, 
cînd Dumnezeu îi zisese: „Tot pămîntul pe care îl vezi îl voi da ţie şi seminţiei tale pînă 
în veac” (Facerea 23:15). Avraam - scrie Pavel - „a nemernicit în pămîntul făgăduinţei 
ca întru unul străin” ( Evrei 11:9).” Zicere pe care Teofilact o tîlcuieşte aşa: „Cum «ca 
întru unul străin»? Aşa, căci pînă şi mormîntul Sarrei, femeia sa, I-a cumpărat de la 
Efron Heteul, locuitor al pămîntului aceluia, precum zice Scriptura: «Argintul ţarinei 
ia-1 de la mine, şi-mi voi îngropa mortul [...]» ( Facerea 23:13)” (în tîlcuirea epistolelor 
lui Pavel). (n. n.) 

: Avraam (împreună cu Isaac şi lacov) nu a primit făgăduinţa pe acest pămînt, dar 
nici nu s-a îndoit că aceasta se va împlini. însă nu aici, căci - aşa cum zice Pavel - „aş¬ 
tepta cetatea întemeiată, al cărei meşter şi ziditor este Dumnezeu” ( Evrei 11:10). Zicere 
pe care Sfinţitul Teofilact o desluşeşte astfel; „Avraam şi urmaşii lui, adică fiul şi nepo¬ 
tul, locuiau în pămîntul făgăduinţei ca străini şi nemernici ţ...] pentru că aşteptau să pri¬ 
mească cetatea cerească, aceea cu temelii adevărate, totdeauna întărite, care nu putre¬ 
zesc niciodată. De aceea şi Dumnezeu, văzîndu-i că defăimau făgăduinţele bunătăţilor 
pămînteşti, a întîrziat şi a gătit a li le da pe acelea mai mari, cereşti, pe care erau vred¬ 
nici a le lua, iar nu pe acelea pămînteşti, înjosite.” Aşa zice şi Teodorit: „Nu doreau de 
cele ce se fac, ci le pofteau pe cele viitoare. Căci doar acelea sînt adevărate şi stărui¬ 
toare, Căci, prin «temelii», însemnează stăruirea, iar «cetate» nefăcută de mînă a numit 
petrecerea din ceruri” (după Cuviosul Nicodim Aghioritul, în tîlcuirea epistolelor lui 
Pavel). (n. n.) 

„[...] ci i-a făgăduit să-i dea lui [...]”/ Vezi că nu fără rost repetă zice¬ 
rea. Nu i-a dat - zice - ci i-a făgăduit. Şi, dacă Avraam era nemernic şi 
străin, cum ar fi putut să ţină şi să moştenească acel pămînt? Deci lui 
Avraam i se păzeşte moştenire prin sămînţa lui, „care este Hristos [ca 
om]” (Galaieni 3:16)', [pentru vremea] cînd vor împărăţi împreună cu 
Dînsul şi sfinţii, precum este scris, cînd va veni întru slava Părintelui Său 
împărăţind peste toate neamurile. 2 


1 Zicere pe care Teodorit o tîlcuieşte aşa: „Şi Scripturii Veche numeşte «testament al 
lui Dumnezeu» făgăduinţa făcută către Avraam. Deci nu este cu putinţă ca acela să pri¬ 
mească vreo adăugire, sau scădere sau surpare prin punerea Legii , care s-a făcut mulţi ani 
mai tîrziu. Dumnezeul a toate a făgăduit să blagoslovească neamurile din «sămînţa lui 
Avraam», iar sămînţa aceasta este Stăpînul Hristos, căci printr-Insul a luat sfîrşit făgădu¬ 
inţa şi «neamurile» s-au norocit de blagoslovenie. Iar ceilalţi toţi - deşi au fost împărtăşiţi 
de fapta bună cea mai desăvîrşită: ori Moisi, ori Samuil, ori Ilie şi, cuprinzător, toţi cei ce 
se pogorau cu neamul din Israil - se numesc «sămînţă a lui Avraam» după fire, însă nu 
sînt acea «sămînţă» care a adus «neamurilor» izvorul blagosloveniei. Căci aceasta arată 
dumnezeiescul Apostol, anume că Scriptura nu zice: «seminţiilor», ca pentru multe, ci ca 
pentru una: «sămînţei tale», care este Hristos. Deci aceia, chiar dacă se trag din Avraam cu 
neamul, nu se numesc şi «sămînţă a lui Avraam», dar Acesta chiar are această numire, fi¬ 
indcă doar El este Cel care a dat blagoslovenie. după făgăduinţă. Pentru aceasta, dumne¬ 
zeiescul Apostol arată că făgăduinţa e mai tare decît Legea ” (în tîlcuirea psalmilor), (n. n.) 

2 Despre moştenirea „sămînţei lui Avraam” Hristos şi împărăţirea Lui a proorocii de 
multe ori Sfîntul împărat David, el însuşi strămoş după trup al Mîntuitorului Hristos. Să 
citim despre aceasta stihurile 6-8 din Psalmul 104, împreună cu tîlcuirea lor făcută de 
Teodorit: „«Sămînţa lui Avraam - robii Lui, fiii lui lacov - aleşii Lui.» 

Pe aceiaşi îi numeşte cu amîndouă numele, fiindcă unii au fost strămoşi, iar ceilalţi - 
fii. Iar «aleşi» i-a numit ca pe cei ce s-au chemat «norod al lui Dumnezeu» mai mult de¬ 
cît toate neamurile. Şi a arătat aceasta şi prin cele adăugate: 

«E! este Domnul Dumnezeu! nostru, în tot pămîntul - judecăţile Lui.» 

Căci pe aceştia i-a numit «norod al Său» Cel ce este Dumnezeu şi Domn al tuturor şi 
stăpîneşte toată lumea. 

«Adusu-Şi-a aminte în veac de aşezămîntui Său, de cuvîntul ce a poruncit întru o 
mie de neamuri.» 

Prin acestea, ne învaţă îndelungarea şi statornicia făgăduinţelor făcute către Avraam, 
căci cuvîntul nu este covîrşitor, după cum au socotit oarecari, ci adevărat şi dumneze¬ 
iesc. Şi Dumnezeul tuturor S-a făgăduit că întru «sămînţa lui Avraam» se vor blagoslovi 
toate neamurile, iar «sămînţa» lui după trup este Stăpînul Hristos, Care are stâpînirea 
veşnică şi împărăţia nepieritoare. Aceasta arată încă şi pomenirea celor «o mie de nea¬ 
muri», căci cuvîntul nu însemnează număr de ani, ci îndelungarea şi veşnicia." 

Iar Pavel, vorbind despre a doua venire a Mîntuitorului în epistola întîia către Tesa- 
ioniceni, prooroceşte această împărăţire în chip luminat: „[...] apoi noi, cei vii ce vom fi 

„[,..] şi sămînţei lui după dînsul, neavînd el fiu”/ Iarăşi însemnează 
puterea lui Dumnezeu, care face a fi cu putinţă cele cu neputinţă. Căci, pe 
cel ce era în Persia, atît de departe, a zis că îl va face domn şi stăpîn al 
Palestinei. Aici se arată şi multa iubire de oameni a lui Dumnezeu, şi cre¬ 
dinţa lui Avraam, căci acest cuvînf. „neavînd el fiu”, îi arată ascultarea şi 
credinţa. Căci cele ce se făceau împotrivă l-ar fi putut pleca a socoti că 
nici după acestea nu va primi nici un pas de pămînt, de vreme ce nu avea 
acum, cînd venise [la locul poruncit]. 1 

„Şi Dumnezeu i-a grăit astfel: «Sâmînţa lui va fi nemernică în pămînt 
străin, şi acolo o vor robi şi o vor chinui patru sute de ani.»”/ Vezi chipul 
făgăduinţei şi cu cîţi ani mai-nainte se făcuse? Şi nicăieri nu e jertfă şi ni¬ 
căieri tăiere împrejur! Şi prin acestea arată cum Dumnezeu îngăduia ca 
Israiliţii să pătimească rău, deşi nu avea să-i învinuiască pentru nimic. 2 
Cel ce avea să dea pămîntul a slobozit mai întîi cele rele. 


rămas, ne vom răpi in nori împreună cu aceştia, spre întîmpinarea Domnului, în văzduh, 
şi aşa totdeauna împreună cu Domnul vom fi” (3:17). Zicere pe care Teofilact o tîlcu- 
ieşte aşa: „Creştinii cei drepţi şi vrednici ce se vor alia vii atunci, schimbîndu-se îndată, 
au să se răpească şi ei în nori asemenea cu cei ce s-au sculat din morţi, mcrgînd spre 
întîmpinarea Domnului în văzduh. Căci, aşa cum Hristos, după ce S-a sculat din morţi. 
S-a înălţat la ceruri pe nori - căci zice: «Norii L-au luat pe El de la ochii lor» (Fapte 
1:9) - tot la fel se vor înălţa şi Creştinii ce au vieţuit după Hristos, cu acelaşi car, adică 
cu aceiaşi nori, cu care S-a înălţat şi Hristos. Dar poate s-ar nedumeri cineva şi ar zice: 
Dacă Hristos are să Se pogoare, de ce-i mai răpeşte sus pe Creştinii cei drepţi? La 
aceasta răspundem că îi înalţă pentru cinste şi pentru slavă. Căci - aşa cum un împărat, 
cînd urmează să intre în vreo cetate, este întîmpinat de cei cinstiţi şi slăviţi, jar cei osîn- 
diţi nu ies afară, ci-l aşteaptă pe împărat înăuntru, ca să fie judecaţi - aşa va fi şi atunci, 
şi drepţii se vor răpi în nori şi vor merge cu îndrăzneală spre întîmpinarea Domnului. Iar 
după Judecată au să rămînă uniţi pururea cu împăratul Hristos (unire care este capul 
tuturor bunătăţilor), împreună împărăţind şi împreună slăvindu-se cu El în veci.” (n. n.) 

1 Pentru această ascultare fără cîrtire şi îndoială a fost ales Avraam ca părinte al no¬ 
rodului ales. Căci a crezut nesmintit în cuvîntul lui Dumnezeu şi cînd şi-a părăsit ţara şi 
neamul pentru acel pămînt pe care nu l-a dobîndit, şi cînd a primit fără nici o nădejde 
făgăduinţa de a avea fiu, şi - mai ales! - atunci cînd l-a dus pe acest fiu la jertfă. Din 
această ascultare a lui Avraam aveau să cadă urmaşii urmaşilor lui, de la ieşirea din 
Egipt şi pîna în vremea Sfîntului Ştefan, care tocmai aceasta le arată arhiereilor şi bătrî- 
nilor. (n. n.) 

1 Dumnezeu a făcut aceasta ca să le pună credinţa la încercare, precum şi lui Avra¬ 
am, credinţa fiind aceea adeverită prin faptele bune, de vreme ce - după lacov „fratele 
Domnului” - „fără fapte, credinţa este moartă” (lacov 2:20). (n. n.) 

,,[...] şi acoio o vor robi şi o vor chinui patru sute de ani.”/ Cele de 
aici nu sînt împotrivă acelora scrise la Ieşire. Căci acolo s-a zis: „Iar după 
trecerea celor patru sute treizeci de ani a ieşit toată oştirea Domnului din 
pămîntul Egiptului” (Ieşirea 12:41), iar aici zice că după patru sute de 
ani. Ci se cuvine a crede că nu s-a zis că au ieşit după ce s-au împlinit 
[întocmai] acei patru sute de ani, ci după patru sute de ani care îi cuprind 
şi pe cei treizeci. [...] Căci zice [mai departe]: „şi o vor chinui patru sute 
de ani, şi după acestea vor ieşi şi tmi vor sluji Mie”. Acest cuvînt: „după 
acestea”, însemnează cei treizeci de ani. 

„Şi pe neamul căruia vor sluji, Eu îl voi judeca - a zis Dumnezeu”/ 
Nici cei ce îi chinuiau pe dînşii nu făceau aceasta fără de muncă. Pentru 
că amară şi grea robie aveau să pătimească [Iudeii în Egipt], căci nu ca pe 
nişte robi, ci ca pe nişte vrăjmaşi şi pizmaşi i-au folosit [Egiptenii]. 

iar după acestea vor ieşi şi-Mi vor sluji Mie în locul acesta» (Face¬ 
rea 15:13, 14). (8) Şi i-a dat aşezămîntul tăierii împrejur. Şi aşa 
l-a născut pe Isaac şi l-a tăiat împrejur a opta zi- Şi Isaac l-a 
născut pe lacov, şi lacov pe cei doisprezece Patriarhi. (9) Şi 
Patriarhii, pizmuindu-l pe losif, l-au vîndut în Egipt. Dar 
Dumnezeu era cu el, (10) şi l-a scos din toate necazurile lui şi i-a 
dat dar şi înţelepciune înaintea lui Faraon, împăratul Egiptului, 
iar acesta l-a pus povăţuitor peste Egipt şi peste toată casa lui (11) 
Şi a venit foamete peste tot pămîntul Egiptului şi al Hanaatiului şi 
necaz mare, şi părinţii noştri nu aflau hrană. (12) Şi lacov, auzind 
că sînt bucate în Egipt, a trimis pe părinţii noştri întîia oară. (13) 
Iar a doua oară losif s-a făcut cunoscut fraţilor săi şi Faraon a 
aflat neamul lui losif. (14) Şi losif trimiănd, l-a chemat pe lacov, 
tatăl său, şi toată rudenia sa, cu şaptezeci şi cinci de suflete. (15) Şi 
lacov s-a coborît în Egipt; şi a murit şi el şi părinţii noştri; (16) şi 
au fost strămutaţi în Sihem şi au fost puşi în mormîntul pe care 
Avraarn l-a cumpărat cu preţ de argint de la fiii lui Emor al lui 
Sihem. 

S-a legiut Părinţilor a se tăia împrejur marginea pielii pentm că Avra- 
am se ridicase şi venise în Palestina din pămîntul Haldeilor, iar acestora 
le era slobod - după obiceiurile lor strămoşeşti, la fel ca şi Mezilor şi 
Perşilor - să se împreuneze cu mamele şi cu surorile lor. Deci marginea 


88 



CAPITOLUL VII 


pielii trupului se taie împrejur pentru a depărta de la prieteşugul trupului 
şi a se lepăda de nelegiuitele nunţi între rudenii. Iar alţii zic că lui Avra- 
am şi celor dintr-însul li s-a rînduit tăierea împrejur ca să fie arătat că 
dintru dînşii va fi Hristos după trup. Căci cunoaştem că tăierea împrejur 
făcută în trup de demult închipuia întru sine icoana mîntuitorului botez, 
prin lepădarea marginii pielii arătîndu-se lepădarea rudeniei celei după 
trup şi înfierea celor tăiaţi împrejur ca fii ai iui Dumnezeu. 

„[...] şi l-a tăiat împrejur a opta zi”/ Isaac se taie împrejur în ziua a 
opta [după porunca lui Dumnezeu], de unde şi Iudeii', [care ţineau aceas¬ 
ta nesmintit], cum scrie la Ioati. 2 Iar Ismail, cînd avea treisprezece ani 3 : 
pentru aceasta, şi Ismailitenii, cei dintr-însul, aşa se taie împrejur. 


1 Cum îi poruncise Dumnezeu lui Avraam: „în neamul vostru, tot pruncul de parte 
bărbătească, născut la voi în casă sau cumpărat cu bani de la alt neam, care nu-i din se¬ 
minţia voastră, să se taie împrejur în ziua a opta” (Facerea 17:12). (n. n.) 

2 Iudeii ţineau la tăierea împrejur la opt zile în chip nesmintit, îneît, dacă se întîmpla 
ca ziua a opta a pruncului să cadă Sîmbăta, călcau şi Sabatul, pentru a cărui necinstire 
L-au osîndit pînă şi pe Hristos-Dumnezeu, cînd vindeca oameni întru acea zi. De aceea 
pomeneşte Sfinţitul Teofilact de evanghelia lui loan, căci acolo Mîntuitorul le arată Iu¬ 
deilor că II învinuiesc degeaba pentru călcarea Legii, de vreme ce ei înşişi călcau Sîm- 
băta pentru un lucru trupesc, zicînd aşa: „[Voi, care] îl tăiaţi împrejur pc om Sîmbăta, ca 
să nu se strice Legea lui Moisi, vă mîniaţi pe Mine că am făcut Sîmbăta un om întreg 
sănătos?” (loan 7:22). (n. n.) 

3 Cum scrie la Facere 17:25. Acesta a fost semn de la Dumnezeu că Ismail, cel năs¬ 
cut din roaba Agar, nu este „fiu al lui Avraam” după credinţă. De aceea îl şi pune Dum¬ 
nezeu pe Avraam să îl alunge, cunoscînd dinainte că acesta nu va moşteni făgăduinţa: 
„Scoate pe fiu! slujnicei, căci nu va moşteni fiul slujnicei cu fiul celei slobode!” ( Face¬ 
rea 21:10). Acelaşi lucru, şi pentru aceeaşi pricină, l-a făcut Dumnezeu şi cu Isav, care 
era chiar frate geamăn cu Iacov, tocmai ca să ne învăţăm că pot fi unii fraţi după trup, 
dar nu şi „fii ai lui Avraam", adică ai credinţei, şi deci nu fii ai lui Dumnezeu. 

Despre tăierea împrejur a lui Ismail, Sfîntul Chirii a! Alexandriei zice aşa (în Cuvîn- 
tul despre tăierea împrejur în a opta zi). „Ismail, ca acela născut după trup şi tăiat îm¬ 
prejur în anul al treisprezecelea al vîrstei sale, a căzut din învierea Domnului ce s-a 
făcut «în ziua a opta», ca unul ce nu a primit mîntuitoarea propovăduire a acesteia. A 
căzut încă şi din «a douăsprezecea zi», ca unul ce şi-a întors faţa de la ceata celor dois¬ 
prezece Apostoli. Iar Isaac se taie împrejur întru a opta zi, fiindcă - zice - «fii celei slo¬ 
bode», adică ai Ierusalimului celui de sus, primind-o pe «cea de-a opta», adică învierea 
lui Hristos, şi îmbogăţindu-se de tăierea împrejur duhovnicească, s-au slobozit de tot 
păcatul şi s-au izbăvit de moarte. Fiindcă aceştia s-au slobozit de păcat, din care şi prin 
care a venit moartea, potrivind-o însă la viaţa întru Hristos.” (n. n.) 

„[...] l-au vîndut în Egipt”/ Nimic avînd pentru care să-l învinuiască 
pe fratele lor, ci i-au făcut răul acela după ce el venise la ei pentru grija 
lor. 1 Şi, neştiind, el ajuta proorociei; şi, nevrînd, s-a făcut pricinuitor 
mîntuirii [Iudeilor], deşi după multe ispite. Iar losif a întors asupra lor 
mare frică şi nesuferită ruşine, deşi nu le-a făcut nici un rău, suferindu-le 
pe toate cu nepomenire de rău. Ci şi flămînzi fiind, i-a hrănit şi i-a făcut 
cunoscuji [şi primiţi] lui Faraon. 

„[...] şi au murit el şi părinţii noştri şi au fost strămutaţi în Sihem 
[.,,]”/ In Sihem se îngropaseră Avraaam şi Patriarhii care se numeau „Si- 
hema”. „[...] şi au fost puşi în mormîntul pe care Avraam l-a cumpărat 
cu preţ de argint.”/ Zicînd aceasta, arată că nici pînă la îngropare nu se 
făcuse Avraam stăpîn locului. Căci însuşi mormântul îl cumpărase de Ia 
Emor, ca să o îngroape pe Sarra. 2 3 

(17) Iar cum se apropia vremea făgăduinţei pentru care s-a jurai Dum¬ 
nezeu lui Avraam, a crescut norodul şi s-a înmulţit în Egipt, (18) 
pînă cînd s-a ridicat peste Egipt alt împărat, care nu ştia de losif. 
(19) Acesta, meşteşugind ca un viclean asupra neamului nostru, 
i-a chinuit pe părinţii noştri ca să-şi lepede pruncii lor, să nu 
vieze. (20) întru acea vreme, s-a născut Moisi şi era plăcut lui 
Dumnezeu. Şi trei luni a fost hrănit în casa tatălui său. (21) Şi, 
lepădîndu-l el [tatăl său], l-a luat fiica lui Faraon şi l-a crescut ca 
fiu al ei. (22) Şi a fost învăţat Moisi în toată înţelepciunea 
Egiptenilor şi era puternic în cuvintele şi în faptele lui. (23) Iar 
cînd i s-au împlinit lui patruzeci de ani, s-a suit în inima lui să-i 
cerceteze pe fraţii săi, fiii lui lsrail. (24) Şi, văzîndu-l pe unul din¬ 
tre ei că pătimea nedreptate, l-a apărat şi a făcut izbîndă celui 
asuprit, ucigîndu-l pe Egiptean. (25) Şi socotea că fraţii săi pricep 
că Dumnezeu le dă izbăvire prin mina lui, dar ei n-au priceput. 
(26) Şi a doua zi s-a arătat unora care se băteau şi i-a îndemnat 
la pace, zicînd: «Bărbaţilor, sînteţi fraţi. De ce vă faceţi nedrep¬ 
tate unul altuia?» (27) Dar cel care îl asuprea pe aproapele l-a 
împins, zicînd: «Cine te-a pus pe tine domn şi judecător peste 


1 1 l-au făcut din ptzmă, căzînd el între fraţii săi „ca între nişte lupi”, cum zice Teo¬ 

doră în a sa tîlcuire a psalmilor, (n. n.) 

3 Ceea ce am arătat deja într-o notă dinainte, (n. n.) 

noi? 28. Nu cumva vrei să mă omori, cum l-ai omorît ieri pe 
Egiptean?» (Ieşirea 2:14). 

„[...] Iar cum se apropia vremea făgăduinţei pentru care s-ajurat 
Dumnezeu lui Avraam, a crescut norodul şi s-a înmulţit [...]”/ Acest cu- 
vînt arată că [Dumnezeu] nu îi crescuse pe dînşii întru cei patru sute de 
ani, ci cînd avea să se apropie sfîrşitul, cînd petrecuseră de acum în Egipt 
patru sute de ani şi mai mulţi. 

„Şi, iepădîndu-1 el [tatăl său, pe Moisi], l-a luat fiica lui Faraon şi l-a 
crescut ca fiu al ei. Şi a fost învăţat Moisi în toată înţelepciunea Egipte¬ 
nilor [...]”/ Şi dacă acel lucru al lui Iosif este minunat - că s-a vîndut de 
fraţi şi că cel vîndut i-a mîntuit [pe vînzători] - acesta este mai minunat, 
că Faraon îl hrănea pe cel care avea să-i surpe împărăţia. 1 Cel ce trebuia să 
fie ucis de acela care hotărîse asupra lui moarte se învăţa şi se creştea spre 
surparea celui ce îl hrănea. Iar acest cuvînî: „meşteşugind asupra neamului 
nostru, i-a chinuit pe părinţii noştri ca să-şi lepede pruncii, să nu vieze”, 
însemnează că Faraon nu voia să facă uciderea pruncilor la arătare. 

„Şi s-a învăţat Moisi toată înţelepciunea Egiptenilor [...]”/ Nici Moisi, 
nici Anania şi Daniil n-ar fi învăţat după învăţătură străină dacă nu i-ar fi 
nevoit şi nu i-ar fi silit stăpînii. Pentru că nu o folosesc pe dînsa întru ni¬ 
mic, numai dacă n-ar zice poate cineva că bun lucru era a o învăţa ca să 
răstoarne amăgirile acelora. 

„[..,] şi a făcut izbîndă Moisi celui asuprit, ucigîndu-1 pe Egiptean.”/ 
Moisi nu l-a ucis stăpînindu-se de mînie, nici biruindu-se de iuţime, ci 
din rîvnă. Şi lucrul făcut pentru rîvna lui Dumnezeu, măcar ucidere de ar 
fi, nu este ucidere. Căci Finees, ucigîndu-i pe cei doi [pe Israiîit şi pe fe¬ 
meia Madianită, n. n.] L-a îmblînzit pe Dumnezeu, şi a încetat zdrobirea 
[fiilor lui Israil]. 2 Iar lucrul făcut de Moisi era închipuire a acelora necu- 


1 Prin „cel care avea să surpe împărăţia” Iui Faraon se înţelege Moisi împreună cu 
neamul Iui Israil, povăţuit de el. Iar Moisi nu numai că fusese hrănit de Faraon, dar şi 
„fiu” ai fiicei lui Faraon - precum zice Pavel: „Prin credinţă, lacîndu-se mare, Moisi s-a 
lepădat de a se numi «fiu» al fiicei lui Faraon” {Evrei 11:24). Stih pe care Teofilact îl 
tîlcuieşte aşa: „Este arătat că Moisi s-a lepădat a se numi «fiu» al fiicei lui Faraon 
fiindcă nădăjduia a lua de la Dumnezeu vrednicii mai mari. Iar zicerea «s-a lepădat» 
arată ura cea covîrşitoare şi înfiinţată în inima sa pentru curtea împărătească.” (n. n.) 

2 Precum citim că i-a spus Dumnezeu lui Moisi: „Finees, feciorul lui Eleazar, fiul 
preotului Aaron, a abătut mînia Mea de la fiii lui Israil, rîvnind între ei pentru Mine, şi 

noscute, era semn că, prin el, Dumnezeu avea să-i ucidă pe Egipteni şi 
să-i mîntuiască pe Israiliţi. 1 

„Şi socotea că fraţii săi pricep că Dumnezeu le dă izbăvire prin mîna 
lui [...]”/De vreme ce prin înseşi faptele se arăta apărarea [Iui Dumnezeu 
prin Moisi], ce mai era de priceput? Dar ei n-au priceput. 

„Şi a doua zi s-a arătat unora care se bateau şi i-a îndemnat la pace: 
«Bărbaţilor, sînteţi fraţi. De ce vă faceţi nedreptate unul altuia?»”/ Vezi 
cum cel ce arătase mînie asupra Egipteanului vorbeşte acum cu blîndeţe. 
Şi vezi [ce i se răspunde]: „Cine te-a pus pe tine domn şi judecător peste 
noi?” Acela zicea aceleaşi graiuri ca şi către Hristos! Aşa au obicei Iu¬ 
deii: făcîndu-Ii-se bine, să-l nedreptăţească pe făcătorul de bine. 2 

Şi vezi cum făgăduinţa lui Dumnezeu creştea prin acelea pnn care di¬ 
avolul se ispitea să o strice. Fiindcă Israil pătimea necaz şi greutăţi, dar 
creştea şi se înmulţea. Căci pentru aceasta e luat şi Moisi în casa împără¬ 
tească, şi hrănit şi învăţat. Aşa, robul cel vîndut ajunge să împărăţească 
acolo unde era rob. Căci, fiind lepădat, l-a luat fata lui Faraon. Părinţii 
l-au născut şi au văzut că era frumos, căci mai-nainte înflorea întru dînsul 
darul. Şi, văzîndu-1 că era frumos, le-a fost milă de el. Şi, temîndu-se de 
porunca lui Faraon, i-au ascuns; apoi, s-au biruit de frică şi s-au pornit 
să-l arunce. Şi, pentru milostivire, meşteşugesc porunca: făcînd sicriu, 


nu i-am mai pierdut pe fiii lui Israil în mînia Mea. De aceea, spune-i că voi încheia cu el 
legămîntul Meu de pace, şi va fi pentru el şi pentru urmaşii lui de după el legămînt de 
preoţie veşnică, fiindcă a arătat rîvnă pentru Dumnezeul său şi a ispăşit păcatul fiilor lui 
Israil” (Ieşirea 25:11-13). (n. n.) 

1 Moisi nu l-a ucis pe Egiptean din mînie, ci fiindcă el fusese ales să apere şi să po- 
văţuiască norodul lui Dumnezeu, al cărui prooroc şi legiuitor urma să fie. (n. n.) 

2 „Căci - zice Teofilact în altă parte - aşa cum Evreii, cărora li se făcuse bine dc că¬ 
tre Hristos, la urmă îl ocărau şi-L necinsteau, iar la sfîrşit L-au răstignit - tot astfel şi cci 
cărora li se făcuse bine de către Moisi mai înainte, în urmă î! ocărau şi-l necinsteau. 
Căci însuşi Evreul izbăvit dc Moisi din mîna Egipteanului care îl bătea, chiar acela îl 
ocăra a doua zi pe Moisi, făcătorul său de bine, care acum îl mustra pentru lovirea fra¬ 
telui sau. Şi îi zicea lui Moisi: «Cine te-a pus începător şi judecător asupra noastră? Au 
doar vrei să mă ucizi cum l-ai ucis ieri pe Egiptean?» (Ieşirea 2:14).” (în tîlcuirea la 
Evrei). La care Cuviosul Nicodim Aghioritul vine şi cu alte lămuriri, zicînd aşa: „încă şi 
Procopie zice că cel ce i-a stat împotrivă şi l-a ocărit pe Moisi a fost însuşi Evreul căruia 
i se făcuse bine de către acesta, fiindcă nimeni altul nu fusese de faţă să vadă cum l-a 
ucis Moisi pe Egiptean pentru a-1 slobozi pe Evreu din mîinile lui” (în tîlcuirea episto¬ 
lelor lui Pavel). (n. n.) 

după urmarea aceluia făcut în vremea lui Noe, şi chemîndu-L pe Dumne¬ 
zeul lui Noe, au aruncat copilul în rîu cu sicriaşul, ca să pară şi că se 
pleacă poruncii, şi să păzească copilul. Şi aceia îl aruncă, iar Dumnezeu 
porunceşte fetei lui Faraon, care nu ştia, să iasă la rîu. Şi ea a ieşit neşti- 
ind şi a aflat cea ce nu căuta, şi s-a mîntuit Moisi prin semnele mîntuirii 
de obşte ale Bisericii. Căci sicriul din lemn era, şi lemnul în apă, şi mîn- 
tuire s-a făcut celui deznădăjduit de viaţă; şi ceea ce l-a luat nu era Iude- 
ică, ci din „neamuri”, Egipteancă. 1 Şi apoi pribegeşte, însă în pribegie se 
învredniceşte de vederea aceea şi i se încredinţează povăţuirea norodului. 

(29) Şi a fugit Moisi pentru cuvîntul acesta şi s-a făcut nemernic în 
pămîntul lui Madiam, unde a născut doi fii. (30) Şi, după ce s-au 
împlinit patruzeci de ani, Îngerul Domnului i S-a arătat în pustiul 
Muntelui Sinai, în para focului unui rug. (31) Iar Moisi, văzînd, 
s-a minunat de vedenie; şi, apropiindu-se ca să ia seama, s-a 
făcut glasul Domnului către el: (32) «Eu sînt Dumnezeul părinţi¬ 
lor tăi, Dumnezeul lui Avraam, şi Dumnezeul lui Isaac şi Dumne¬ 
zeul lui lacov!» (Ieşirea 3:6). Şi Moisi, cutremurîndu-se, nu în¬ 
drăznea să privească. (33) Iar Domnul i-a zis: «Dezleagă încăl¬ 
ţămintea picioarelor tale, căci locul întru care stai este pămînt 
sfînt! (34) Privind, am văzut chinuirea norodului Meu în Egipt , şi 
suspinul lor l-am auzit şi M-arn pogorît ca să-i scot. Şi acum vino, 
să te trimit în Egipt!» (Ieşirea 3:5-10). 

Dar nici fuga lui Moisi n-a stins iconomia lui Dumnezeu, căci, „după 
ce s-au împlinit patruzeci de ani, i S-a arătat lui îngerul Domnului, în 
pustiul Muntelui Sinai, în para focului unui mg”. Cînd era fugar, cînd era 
străin, cînd multă vreme petrecuse în pămînt străin, încît făcuse şi doi co¬ 
pii, cînd nu mai nădăjduia să se mai întoarcă, atunci i S-a arătat lui Inge- 


1 Semnele învierii: sicriul (chivotul lui Noc) în apa botezului, de unde corabia Bisericii 
lui Hristos, care a fost luată din «neamuri», adică dintre toţi cei aflaţi întru întunericul necu¬ 
noaşterii de Dumnezeu. De aceea zice Proorocul: .Ascultă, fiică, şi vezi, şi pleacă urechea 
ta şi uită norodul tău şi casa părintelui tău!” (Psalmul 44:10). Stih pe care dumnezeiescul 
Teodorit îl tîlcuieşte aşa: ,.Biserica «neamurilor» a avut părinţi şi strămoşi care au slujit 
idolilor, deci acesteia îi cere să nu lase întru pomenire nici unul din obiceiurile părinteşti. 
Iar Duhul Sfînt o numeşte «fiică», pentru că ea a primit naşterea duhovnicească de a doua 
oară [botezul din apă şi din Duh, n. n,]” (în tîlcuirea psalmilor), (n. n.) 

rul! Şi însemnează că acum „înger” îl numeşte pe Fiul lui Dumnezeu, 
precum [altădată] „om”. 1 Şi Acesta nu i Se arată lui în biserică 2 , ci în 
pustie; şi nu oricum în pustie, ci în rug. Şi iată, şi de glas s-a încredinţat: 
„Eu sînt - zice - Dumnezeul părinţilor tăi, [„îngerul sfatului celui mare” 
(Isaia 9:6)], Dezleagă încălţămintea picioarelor tale, căci locul întru 
care stai este pămînt sfînt!” Locul era sfînt din pricina arătării lui Hristos 
şi cu mult mai minunat decît locul cel din Sfintele Sfintelor 3 , căci acolo 
niciodată nu S-a arătat aşa. Apoi, şi purtarea de grijă multă este, căci 
zice: „Privind, am văzut chinuirea norodului Meu [...], şi suspinul lor 
l-am auzit şi M-aro pogorît ca să-i scot.” 

(35) Pe Moisi acesta - de care s-au lepădat, zicînd: «Cine te-a pus pe 
tine domn şi judecător?» (Ieşirea 2:14) - pe acesta l-a trimis 
Dumnezeu domn şi izbăvitor, prin mina îngerului care i Se arăta¬ 
se lui in rug. (36) Acesta i-a scos pe dînşii, făcînd minuni şi sem¬ 
ne în ţara Egiptului, şi în Marea Roşie şi în pustie, timp de pa¬ 
truzeci de ani. (37) Acesta este Moisi, cel ce a zis fiilor lui Israil: 
«Prooroc ca mine vă va ridica Dumnezeu din fraţii voştri; pe El 
să-L ascultaţi!» (Deuteronomul 18:15). (38) Acesta este cel ce a 
fost la adunare în pustie cu îngerul care i-a vorbit pe Muntele Si- 
nai şi cu părinţii noştri, primind cuvinte vii să ni le dea nouă. (39) 
Căruia n-au voit să se facă ascultători părinţii noştri, ci l-au le¬ 
pădat şi s-au întors cu inimile lor în Egipt, (40) zicînd lui Aaron: 


1 Despre aceasta, iată ce zice şi Cuviosul Nicodim Aghioritul; „Şi marele VasiSie 
zice că Cel ce i S-a arătat lui Moisi (în rug) şi lui Iacov, încă şi lui Avraam, a fost Fiul 
lui Dumnezeu, de vreme ce se scrie că Ii S-a arătat «înger» şi «Dumnezeu»: «Deci este 
vădit fiecăruia că, acolo unde se zice: înger şi Dumnezeu, e numit însuşi Cel unul năs¬ 
cut, Care, arătîndu-Se oamenilor, a vestit sfinţilor voia Părintelui Său» (cuvîmul al 2-lea 
asupra lui Evnomie). încă şi Sever zice aceasta (foaia 576 şi 578, în tomul 1 al şirului 
celor 5 cărţi). Despre aceasta cîntă şi Biserica, în cîntarea a cincea, glasul al doilea, a ca¬ 
noanelor Treimii: «Lui Moisi în rug arătîndu-Te în chip de foc, înger a! Părintelui Te-ai 
numit. Cuvinte!»; iar întîia cîntare a glasului şapte zice: «Arătîndu-Te în rug lui Moisi, 
Cuvinte al lui Dumnezeu, ca un foc curăţitor»” (în tîlcuirea epistolelor lui Pavel). (n. n.) 

1 De aici plecînd pricina lui Ştefan, adică de la stricarea bisericii Legii celei vechi şi 
a rînduielilor sale. (n. n.) 

3 Acea parte a Cortului Mărturiei şi apoi a bisericii lui Solomon în care nu intra decît 
arhiereul (şi acela doar o dată în an) pentru a săvîrşi jertfa de curăţire şi a t se vorbi de la 
Dumnezeu, Care nu Se arăta aşa de vădit precum lui Moisi în rug. (n. n.) 

«Fă-ne dumnezei să meargă înaintea noastră, căci acestui Moisi 
care ne-a scos din ţara Egiptului nu ştim ce i s-a întîmplat!» 
(Ieşirea 32:11). (41) Şi au făcut în zilele acelea un viţel, şi au 
adus idolului jertfă şi se veseleau întru lucrurile mîinilor lor. 

Zice: Pe acest Moisi - care s-a primejduit să piară, care a fost defăimat 
de [ai iui], de către care a fost lepădat - Dumnezeu, ridicîndu-1, l-a trimis 
prin mîna îngerului ce i S-a arătat în rug. El L-a văzut în chip arătat pe 
Dumnezeu, pe Acela numit „înger”. 

„Acesta este Moisi, cel ce a zis fiilor lui Israil: «Prooroc ca mine vă va 
ridica Dumnezeu din fraţii voştri [...]»”/ Adică: Defăimat ca şi mine, de 
aceia care se cădea mai vîrtos să I! cinstească. Şi, prunci fiind, amîndoj erau 
vrăjmăşuiţi: pe Moisi a voit să-l ucidă Faraon, şi a fugit; pe Stăpînul, Irod, 
şi El a scăpat în Egipt, Amîndoi au dat lege, şi nici unul nu a fost ascultat. 

„Acesta este cel ce a fost la adunare în pustie cu îngerul care i-a vorbit 
pe Muntele Sinai şi cu părinţii noştri [...]”/ Zicerea pusă înainte arată că 
nu de la loc se întîmplă oamenilor să fie mai răi sau mai buni. Căci, afară 
de Egipt fiind cu locul aceia despre care este cuvîntul, cu aşezarea [su¬ 
fletului] erau într-însul, nedepărtîndu-şi şi nedezlipindu-şi a lor socoteală 
de obiceiurile egiptene 1 , precum zice şi Evanghelia : „Unde este comoara 
ta, acolo e şi inima ta” (Matei 6:21) Căci mulţi, fiind încă pe pămînt, dar 
strîngînd comoară în cer, acolo îşi au inima; iar îngerii care au călcat 
porunca, acolo fiind, îşi aveau aşezarea [inimii] pe pămînt, pricină din 
care le-a şi urmat a fi aruncaţi din cer pe pămînt. [...] 

„Fă-ne dumnezei! [...]”/ N-au zis: „dumnezeu”, ci: „dumnezei”. „Şi 
au făcut în zilele acelea un viţel, şi au adus idolului jertfă şi se veseleau 


1 Iudeii au rămas legaţi pururea, pînă azi, de păgînismul egiptean (la tare s-a adăugat 
apoi acela babilonian), „Egiptul fiind încununat de demult cu stăpînirea păgînătăţii”, 
după cum zice Teodorit, care tîlcuieşte stihul „întru Tine m-am întărit din pîntece, din 
mitrasul maicii mele Tu eşti acoperitorul meu" ( Psalmul 70: 6) aşa: „«Naştere» şi prăsire 
numeşte ieşirea din Egipt. Şi Dumnezeul tuturor ne învaţă aceasta, prin prea-dumneze- 
iescul lezechil, cînd mustră păgînătatea Ierusalimului şi zice: «Tatăl tău este Amoreu, 
iar mumă-ta Heteancă», adăugînd: «în ziua în care te-ai născut, buricul tău nu s-a tăiat, 
şi cu sare nu te-ai sărat şi cu apă nu te-ai spălat spre mîntuire.» Căci - de vreme ce bu¬ 
ricul este ca o rădăcină pruncului, căci prin acela se creşte şi se hrăneşte, iar Israil avea 
sădită întru sine păgînătatea Egiptenilor şi după ieşirea din Egipt - după cuviinţă a zis: 
Nu ţi s-a tăiat buricul, căci tot din pîntecele maicii [păgînătatea egipteană, n. n.] tragi 
hrana, şi petreci întru meşteşugirile mai dinainte” (în tîlcuirea Psalmilor), (n. n.) 

întru lucrurile mîinilor lor.”/ Aceasta a zis-o şi David: „Şi au făcut viţel 
în Horiv, şi s-au închinat celui cioplit şi au schimbat mărirea Lui întru 
asemănare de viţel ce mănîncă iarbă. Şi au uitat pc Dumnezeu, Cel ce i-a 
mîntuit pe dînşii, Cel ce a făcut lucruri mari în Egipt, minunate în pămîn- 
tul lui Ham, înfricoşate în Marea Roşie” (Psalmul 105: 19-22)” 1 Şi nu 
fără rost a pomenit de Horiv, ci ca să arate covîrşirea nebuniei lor. Căci, 
unde Sc arătase Dumnezeu lui Moisi, acolo au făcut idolul şi i-au adus 
jertfă! 2 

(42) Şi Dumnezeu S-a întors, şi i-a dat pe ei să slujească oştirii ceru¬ 
lui, precum este scris în cartea Proorocilor: «Oare Mie Mi-aţi 
adus junghieri şi jertfe, casă a lui Israil, timp de patruzeci de ani 


1 Viţelul era boul Apis, idolul Egiptenilor, despre care va mai ft vorba. (n. n.) 

2 Acestea le zice şi Teodorit, aducînd şi alte amănunte: „Nu aşa prost a pomenit 
muntele, ci arătînd covîrşirea păgînătăţii: căci întru acesta S-a arătat Domnul tuturor, 
întru acesta i-a umplut de groază pe dînşii, arătîndu-Se cu mulţime de foc, folosind trîm- 
biţc, şi lovind cu trăsnete urechile lor şi aducînd cu atîta frică punerea de lege. întru 
acesta au îndrăznit păgînătalca. [Şi] altă nebunie a fost că au adus cinstea cea dumneze¬ 
iască lucrului pe care îl vedeau că şi-a primit chipul prin meşteşug omenesc. [Şi] foarte 
potrivit a povestit cu jale nebunia lor: căci - în loc de a Celui ce atîtea minuni a făcut, şi 
a dăruit mîntuirea aceea prea-slăvită şi atîtea a putut a lucra - au cinstit icoană dc viţel, 
al cărei întîi chip [«model», cum spunem acum, n. n.l are trebuinţă de hrană. Şi hrană a 
viţelului nu este pîinea ce se aduce celor cuvîntători, ci buruieni şi iarbă. Iar a viţelului - 
celui ce firea îi este necuvîntătoare, şi hrana îi este iarba şi slujba lui este dăruită oame¬ 
nilor - icoana este cu mult mai proastă, căci nu e numai necuvîntătoare, ci şi neînsufle¬ 
ţită, şi nu poate nici a lucra, nici a mugi şi a zbiera, nici a mînca. Dar ei au ispitit-o pe 
cea neputincioasă mai mult decît pe Dumnezeul tuturor" (în tîlcuirea psalmilor). Şi cînd 
au făcut aceasta? Chiar „în acele zile”, adică în vremea cînd Moisi primea Legea de la 
Dumnezeu! (n. n.) 

De aceea a îngăduit Dumnezeu jertfele, pe care nu El le-a dorit - după cum se arată 
în mai multe rînduri în această carte, şi aşa cum desluşeşte Pavel în epistolele sate - 
pentru a-i dezvăţa pe Iudei să mai aducă jertfe dobitoacelor, şi mai cu seamă cornutelor 
mari, care îl închipuiau pe Apis, taurul sau boul „sacru” al Egiptenilor. Astfel, Dumne¬ 
zeu legiuieşte, dimpotrivă, ca ei să îl jertfească pe acela lui Dumnezeu, ceea ce însem¬ 
nează trei lucruri: o dată, omul îşi aduce aminte că el e stâpîn şi domn asupra dobitoa¬ 
celor, iar nu acelea asupra lui; al doilea, prin jertfirea dobitoacelor, omul, stăpînul lor, 
recunoaşte că ic-a primit în dar de la Dumnezeu! a toate şi astfel îşi arată recunoştinţa; 
şi. al treilea, prin aceasta şe arată că idolii închipuiţi de acele dobitoace nu sînt nimic în 
faţa lui Dumnezeu, ci goale sminteli şi năluciri diavoleşti, (n. n.) 

în pustie? (43) Şi aţi purtat cortul lui Moloh şi steaua dumnezeu¬ 
lui vostru Remfan, chipurile pe care le-aţi făcut, ca să vă închi¬ 
naţi la ele! De aceea, vă voi strămuta dincolo de Rabilon!» 
(Amos 5:25-27). (44) Părinţii noştri aveau în pustie Cortul Măr¬ 
turiei, precum orînduise Cel ce a vorbit cu Moisi, ca să-l facă 
după chipul pe care îl văzuse. (45) Şi, primindu-l pe acesta, pă¬ 
rinţii noştri l-au adus cu Iisus [Navi] în ţara stăpînită de neamu¬ 
rile pe care Dumnezeu le-a scos de la faţa părinţilor noştri, pînâ 
în zilele lui David, (46) care a aflat har înaintea lui Dumnezeu şi 
a cerut să afle locaş pentru Dumnezeul lui lacov. (47) Iar So- 
lomon l-a zidit Lui casă, (48) dar Cel Preaînalt nu locuieşte în 
locaşuri făcute de mîini, precum zice Proorocul: (49) «Cerul este 
scaunul Meu şi pămîntul aşternut picioarelor Mele. Ce casă îmi 
veţi zidi Mie? - zice Domnul - sau care este locul odihnei Mele? 
(50) Au nu mina Mea a făcut toate acestea?» (Isaia 66:1, 2). 

Ceea ce zice: „i-a dat pe ei să slujească”, este în loc de: „i-a lăsat”, „i-a 
slobozit”, precum şi la Apostolul zicerea „i-a dat pe dînşii Dumnezeu în¬ 
tru minte neiscusită, să facă cele necuvenite” ( 1 Corinteni 1:29) e în loc 
de: „i-a lăsat să fie daţi”, 1 Deci zice: De vreme ce Iudeii aveau o aseme¬ 
nea dorire a sluji zidirii mai vîrtos decît Ziditorului - după ce le-a oprit 
de multe ori prin Prooroci sîrguinţa aceasta, iar ei au rămas tot întru ace¬ 
ea - Dumnezeu i-a lăsat precum au voit şi au ales. Iar acest cuvînt: 
„Dumnezeu S-a întors”, e în loc de: „întorcîndu-Se de la altă voie”. Căci 


1 Zicerea aceasta: „[...] i-a dat pe dînşii Dumnezeu întru minte neiscusită, să facă 
cele necuvenite”, îi însemnează pe Elini (pe pagini), dar se potriveşte desăvîrşit şi iude¬ 
ilor, care, cu toată povăţuirea nemijlocită a lui Dumnezeu, tot păgîni au rămas - de la 
robia egipteană pînâ în ziua de astăzi - numai şi numai din pricina relei ior voinţe. Ca să 
înţelegem mai bine, să citim şi tîlcuirea acestui stih, făcută tot de Teofilact: 

„De trei ori a pomenit Pavel aceeaşi noimă şi a folosit aceeaşi zicere: «i-a dat», şi 
pretutindeni zice că pricina lepădări: lui Dumnezeu e păgînătatea oamenilor. Şi acum 
zice că, «precum ei nu au cercat a avea pe Dumnezeu întru cunoştinţă», pentru aceasta 
şi Dumnezeu i-a dat în patimi, arâtînd că necinstea întru Dumnezeu a Elinilor nu se năş¬ 
tea din necunoştinţa lor, ei din cugetare. Pentru că nu a zis: «precum nu L-au cunoscut 
pe Dumnezeu», ci: «precum nu au cercat (adică nu au judecat) a-L avea pe Dumnezeu 
întru cunoştinţă», deci de voie au ales păgînătatea. Aşadar, păcatele nu se nasc de la 
trup, precum zic oarecari eretici (Maniheii adică), ci din judecata minţii celei stricate 
(vezi la tîlcuirea zicerii: «făcînd voile gîndurilor lor», Efescni 2:3).” (n. n.) 

una arată că era voia lui Dumnezeu, şi alta ceea ce se făcuse după ce i-a 
lăsat. Adică voia Lui era aceea pe care o şi legiuise: „Să slujeşti numai 
Domnului Dumnezeului tău!” (Ieşirea 23:25)' - dar, rămînînd ei întru păgî- 
nătate, i-a lăsat, căci Dumnezeu nu voieşte să-I slujească cineva de nevoie 
şi de silă, ca să nu defaime stăpînirea de sine [a omului, libertatea, n. n.] 2 . 


Iar în alta parte e încă mai lămurit: „Aşadar, Israile, ce cere de la tine Domnul 
Dumnezeul tău? Numai aceasta: să te temi de Domnul Dumnezeul tău, să umbli în toate 
căile Lui, să-L iubeşti şi să slujeşti Domnului Dumnezeului tău din toată inima ta şi din 
tot sufletul tău” ( Deuteronomul 10:12). (n. n.) 

2 E un lucru greu de înţeles pentru mintea noastră - care nu ştie pricinile cele dintîi 
ale nici unui lucru, şi nici ultimele urmări ale săvîrşirii vreunui lucru - cum se împacă 
voinţa şi atot-puternicia lui Dumnezeu (care privesc întotdeauna spre bine), cu îngădu¬ 
inţa Lui (care îi lasă pe diavoli şi pe oameni a săvîrşi răul). Căci El însuşi zice: .Lăsaţi 
să crească împreună şi grîul, şi neghina, pînă la seceriş, şi la vremea secerişului voi zice 
secerătorilor: «Pliviţi întîi neghina şi legaţi-o în snopi ca s-o ardem, iar grîul adunaţi-1 în 
jitniţa Mea»” ( Matei 13:30). „Grîul” fiind cei care au făcut faptele bune ale credinţei, iar 
„neghina” cei care au făcut răul. Neînţelegerea acestui lucru atît de tainic, venită din ne¬ 
credinţă, îi duce pe mulţi la deznădejde, do la care mai e doar un mic pas pînă la erezie 
sau chiar ateism. Căci răul nu este de la Dumnezeu, ci îngăduit de El, din pricina zisă de 
Sfinţitul Teofilact mai sus: pentru a nu încălca voinţa liberă a omului. Aceasta nu în¬ 
seamnă că Dumnezeu a lăsat purtarea de grijă pentru noi, nicidecum! Doar că, ştiind di¬ 
nainte toate urmările tuturor faptelor, face în aşa fel (şi aceasta e taina), ca, din cele rele, 
să iasă pînă la urmă un lucru bun, ceea ce se va vedea la învierea şi la judecata de obşte, 
cînd se vor fi săvîrşit toate, lată dar cum ne luminează despre aceasta „dumnezeiescul 
Damaschin, care împarte voinţa lui Dumnezeu în două: întru cea înainte-povăţuitoare, 
după care Dumnezeu, fiindcă e bun, voieşte cele bune, care se numeşte şi «bunăvoinţă»; 
şi în cea următoare, după care, fiindcă e drept, Dumnezeu îngăduie spre folos a veni 
asupra noastră necazurile şi pătimirile întîmplate. care se numeşte şi «depărtare» ori 
«slobozire». Iar păcatul nu e nici după voia întîi-povăţuitoare a lui Dumnezeu, nici după 
cea următoare, ci este doar naşterea mai-nainle alegerii celei înrăutăţite a omului (Car¬ 
tea a doua despre credinţă)" (Teofilact, în tîlcuirea epistolelor lui Pavcl). 

Tot aşa. Marele Vasilie (hotărîrea în scurt 276) zice: „Multe lucruri voieşte Dumne¬ 
zeu: unele fiindcă e din fire bun şi îndelung-răbdător pentru a noastră facere de bine, 
care se numesc «bunătăţi», fiind pline de bunătatea şi de milostivirea Lui, precum sînt 
faptele cele bune, şi dumnezeieştile daruri cu care ne hărăzeşte şi toate bunătăţile tru¬ 
peşti şi sufleteşti; iar altele le voieşte Dumnezeu cînd Se mînie pentru păcatele noastre, 
care se numesc «rele», fiindcă pricinuiesc, din pricina neputinţei trupeşti, răutate şi du¬ 
rere celor ce le primesc, precum sînt bolile, nenorocirile şi necazurile care vin ori de la 
oameni, ori de la diavoli, ori de la firea cea stricată. Insă sfîrşitul relelor acestora e bun, 
pentru că folosesc sufletului celui ce le pătimeşte cu răbdare şi cu bună-mulţumire.” 

Iar Sfîntul loan Gură de Aur zice undeva că Dumnezeu a îngăduit să vină asupra lui 
Adam şi a urmaşilor lui răul cel mare. moartea, fiindcă altminteri omul ar fi ajuns la un 

Iar din ceea ce zice: „să slujească oştirii cerului”, unii socotesc că în¬ 
gerilor, precum este „cuvîntui ce a fost grăit prin îngeri” {Romani 2:2). 
însă nu îngerilor zice că i-a dat să slujească, ci stelelor, cărora le aduceau 
cinstea şi închinăciunea precum viţelului, ce era în locul luceafărului, şi 
lunii, ca unei împărătese a cerului 1 . Căci zicerea aceasta este pusă cu to¬ 
tul asupra luminătorilor şi a stelelor. 

„Oare Mie Mi-aţi adus junghieri şi jertfe, casă a lui Israil, timp de pa¬ 
truzeci de ani în pustie?”/ Vezi cum [Ştefan] le arată că au început să 
aducă jertfe lui Dumnezeu pentru că aduceau şi idolilor! Fiindcă 
mai-nainte de acest lucru, nicăieri nu se află nume de jertfă, ci porunci şi 
cuvinte vii. Şi nu aduce mărturia fără rost, ci ca să le arate lor că Dumne¬ 
zeu nu avea trebuinţă de jertfe, căci zice: „Oare Mie Mi-aţi adus junghieri 
şi jertfe?” - adică: Nu puteţi zice că jertfeaţi acelora fiindcă îi jertfiseţi 
mai înainte lui Dumnezeu; ci acelora le-aţi jertfit mai-nainte, şi mai ales 
în pustie, unde - zice Dumnezeu - mai mult vă apăram şi vă ocroteam. 
Aşadar [zice Ştefan], chiar dacă aş fi zis că biserica se va strica şi obice¬ 
iurile şi jertfele se vor schimba, aceasta nu e nimic nou. Căci Moisi, pen¬ 
tru care credeţi că mare cugetaţi, în acea vreme de patruzeci de ani nici 
jertfe n-a adus, nici biserică n-a ridicat. Şi nici David, măcar câ [în vre¬ 
mea lui] vi se dăduse şi vi se împărţise pămîntul. încă şi Proorocii hotă¬ 
răsc pentru acestea [pentru jertfele şi biserica Legii vechi] ca pentru unele 
ce nu erau de nevoie. 2 

Şi cum vă prefaceţi - zice - că vă va izbîndi vouă Moisi, acela pe care 
l-au dat de o parte şi părinţii voştri, şi voi? Căci „aţi purtat cortul lui Mo¬ 
loh şi steaua dumnezeului vostru Remfan”. Dumnezeiescul Moisi s-a suit 
în munte, ca să primească Legea, iar Israil cel trupesc, din came şi din 
sînge, s-a sculat asupra lui Aaron, zicîndu-i: „Fă-ne nouă dumnezei!” Şi 
au făcut viţelul în pustie. Şi viţelul era idolul cel arătat, dar fiecare îi cin¬ 
stea şi pe alţii mulţi. Şi erau lipiţi mai mult la slujba şi închinăciunea ste¬ 
lelor. Căci, pe lîngă viţel, şi-au luat „cortul lui Moloh”, adică, făcînd cort, 


rău de neînchipuit: adică ci ar fi păcătuit Ia nesfirşit, preschimbîndu-se în diavol, nemai- 
avînd deci nici o scăpare de iadul cel mai de jos. (n. n.) 

1 Iar nu „Celui ce numără mulţimea stelelor şi tuturor le cheamă numele” (Psalm 
146: 4), Căruia, dimpotrivă, astrele I se închină, după zicerea Psalmistului: „Lăudaţi-L pe 
El, soarele şi luna! Lăudaţi-L pe El, toate stelele şi lumina!” (Psalmul 1483), Evreii pri¬ 
miseră astrolatria de la Egipteni, acei înfocaţi slujitori ai lui Ra-Soarele şi ai stelelor, (n. n.) 

" Cum s-a arătat în mai multe rînduri. (n. n.) 

au pus întru dînsul un idol şi l-au numit „Moloh". Iar acest idol era al 
Moavitenilor, care avea piatră strălucitoare pe vîrfurile frunţii, întru în¬ 
chipuirea luceafărului, lucrată cu meşteşug. Şi „Moloh” se tălmăceşte 
„împărat” al lor, căci aşa au tălmăcit Akila 1 şi Teodotion 2 . Deci zice: Aţi 
luat asupră-vă cortul lui Moloh, adică al împăratului vostru. Şi care era 
împăratul acesta? „Steaua dumnezeului vostru Remfan”, care se tîlcuieşte 
„întunecare” sau „orbire”. Deci se închinau luceafărului, ca unuia ce răsă¬ 
rea mai-nainte de strălucirea soarelui. 3 Dar celor ce li se închinau li s-a 
făcut remfan, adică „orbire”, nu pentru că steaua le pricinuise orbirea, ci 
pricină a întunecării făcîndu-li-se cinstirea şi închinăciunea către aceasta. 4 


' Akila din Pont, din cetatea Sinope, un prozelit Iudeu, care, după ce primise Sfîntul 
Botez la Ierusalim, a fost amăgit de Evrei şi s-a lepădat de Creştinism. Tălmăcitor, pe la 
anul 130 după Hristos, al Vechiului Testament, {n. n.) 

2 Theodotion din Efes, tălmăcitor al Vechiului Testament , pe la 170 după Hristos, 
prozelit Iudeu. Sfîntul Irineu tl învinuieşte pe el şi pe Akila de a le fi dat ternei Evioni- 
ţilor (o sectă egipteană) să spună că naşterea Mîntuitorului nu a fost din Fecioară. în 
veacul al 19-lea, Mihail Psellos zice că Theodotion era din secta Marchioniţtlor. Cu si¬ 
guranţă ştim că şi el s-a lepădat de Creştinism, după cum ne spune Sfîntul Irineu, nu la 
mulţi ani după cele întîmplate. (n. n.) 

3 Iar de aici, acelor închinători la stele li se părea (şi li se pare şi acum) că luceafărul 
are întîietate asupra soarelui. Să ne gîndim însă că pentru ei astrele sînt doar nişte întrupări 
ale zeilor (diavolilor) pe care îi cinstesc. Astfel, luceafărul este Lucifer-Satana („purtătorul 
de lumină”), dumnezeul Luciferienilor (sau Umaniştilor) din toate timpurile, adică al 
acelora care vor a fi „dumnezei” prin ei înşişi. Iar Lucifer a strălucit într-adevăr mai 
înaintea soarelui, fiind zidit înaintea tuturor făpturilor. Ei vor să spună însă că Lucifer l-a 
luminat pe om mai devreme decît Hristos, Soarele dreptăţii, dîndu-i cunoştinţa binelui şi a 
răului. Da, doar că lumina lui este una înşelătoare, cum arată Sfinţitul Teofilact. Şi 
Luciferienii uită (nu vor să ţină seama) că Hristos-Dumnezcu nu este făptură, şi de aceea 
are întîietate asupra tuturor făpturilor, deci şi a lui Lucifer, precum e scris de către Pro¬ 
oroc, din partea Tatălui către Fiul: „Din pîntece Te-am născut mai înainte de Luceafăr” 
{Psalmul 709:3), stih pe care Teodorii îl tîlcuieşte aşa: „Aici a descoperit marea cuviinţă a 
dumnezeirii Lui, căci Tatăl, Cel ce I-a zis: «Şezi de-a dreapta Mea», îi mărturiseşte 
de-o-fiinţa şi propovăduieşte nedespărţirea firii. Pentru că acest «mai-nainte de Luceafăr» 
II arată pe El a fi mai-nainte de vremi şi mai-nainte de veci, iar acest «din pîntece» ne 
învaţă nedespărţirea fiinţei. Căci - zice - nu Te-ai născut de aiurea de altundeva, ci din fi¬ 
rea Mea - «pîntecele» adică înţelegîndu-se cu pildă, căci zice: Precum din pîntece nasc oa¬ 
menii, şi pruncii născuţi au aceeaşi fire cu cei ce i-au născut, aşa Te-ai născut Tu dintru 
Mine şi arăţi întru Sineţi fiinţa Mea, a Celui ce Te-am născut.” (n. n.) 

4 Viţelul, adică animalul încornorat, steaua, luceafărul, toate acestea sînt semne ale 
cinstirii lui Satan, pe care Ie găsim astăzi înfăţişate la tot pasul, de vreme ce trăim în 
veacul Juciferismului biruitor pînl la a doua venire a Mîntuitorului. (n. n.) 

„De aceea, vâ voi strămuta dincolo de Babilon!”/ Proorocul zice: „Vă 
voi duce robi dincolo de Damasc” (Amos 5:27), iar acesta: „dincolo de 
Babilon”, urmînd alcătuirii Evreilor', poate fiindcă margine şi hotar al ţă¬ 
rii Damaschinilor este Babilonul. Iar Cei Şaptezeci" - au zis: „dincolo de 
Damasc”. 

„Părinţii noştri aveau în pustie cortul mărturiei [...]”/ Acesta era pen¬ 
tru ca ei să-L aibă martor pe Dumnezeu. Şi îl numeşte „al mărturiei”, 
adică al minunilor şi al poruncilor, 

„[...] Precum orînduise Cel ce a vorbit cu Moisi, ca să-l facă după în¬ 
semnarea pe care o văzuse.”/ însemnarea [alcătuirii cortului] s-a făcut în 
munte/ IaT cortul era purtat în pustie şi nu sta într-un loc. Şi, cu toate că 


1 Vechiul Testament evreiesc, (n. n.) 

2 De fapt, 72 de înţelepţi care au tălmăcit Vechiul Testament din ebraică în elină (tăl¬ 
măcire ce se cheamă Septuaginta , „cei şaptezeci”) în vremea faraonului Ptolemeu Fila- 
delf (283-246 înainte de Hristos). Tălmăcirea aceasta a avut un rost minunat, ce s-a vă¬ 
zut abia după săvîrşirca iconomiei întrupării Dumnezeu-Cuvîntului şi după pogorîrea 
Sfîntuiui Duh. Căci, începînd cu vremea propovăduirii Sfinţilor Apostoli, ura vrăjma¬ 
şului diavol i-a găsit împreunâ-lucrători pe cărturarii şi Fariseii cei urîtori de Hristos, 
care, pentru a opri propovăduirea ucenicilor Domnului, au început să măsluiască textui 
Sfintei Scripturi a Vechiului Testament, în nenumărate locuri, pentru a ascunde prooro- 
ciile despre Hristos şi orice altă legătură ce s-ar fi putut face între Legea Veche şi Creşti¬ 
nism. Astfel, în dialogul cu Iudeul Trifon ( Apologeţi de limbă greacă. Editura Institutu¬ 
lui Biblic şi de Misiune al BOR, Bucureşti, 1997), putem citi cum Sfîntul Mucenic Ius¬ 
tin Filosoful îl mustră (cam la anul 150) pe acela pentru o seamă de schimbări aduse de 
Evrei Sfintei Scripturi a Vechiului Testament, mai cu seamă proorociilor despre întrupa¬ 
rea, propovăduirea, patimile, învierea şi înălţarea Ia cer a Mîntuitorului nostru lisus 
Hristos. Dar schimbările făcute de ludei asupra cărţilor Vechiului Testament au urmat 
pînă la alcătuirea unei ultime forme, căreia i s-au adus şi comentarii în acelaşi duh, şi 
aşa s-a ivit ceea ce se cheamă Talmudul, cartea de căpetenie a Evreilor de pretutindeni. 
Cărţile Vechiului Testament - atît originalul, cît şi copiile - au fost nimicite de Iudei 
pînă la stabilirea unei forme îndeajuns de potrivite pentru a nu mai exista nici o legătură 
între Tanakh (textul evreiesc al Vechiului Testament ) şi Septuaginta. Cele mai vechi 
texte ebraice rămase sînt codexul de la PetersbuTg (integral, anul 1008 după Hristos) şi 
trei manuscrise din veacul X (anume codexul din Allep, codexul de la Cairo şi ce! de la 
British Muscum; nici unul dintre ele nu conţine întregul canon scripturistic), cînd alcă¬ 
tuirea Talmudului era de multă vreme încheiată şi conţinutul său pus în lucrare, (n. n.) 

i „Dumnezeu - zice sfinţitul Teofdact - i-a arătat lui Moisi în închipuire văzută toate 
cele ce urma să facă, adică nu numai forma şi felul cortului, ci şi vasele şi toate celelalte 
care urmau să fie rînduite pentru jertfe şi pentru cealaltă slujire. Căci [...] Dumnezeu i-a 
zis lui Moisi acestea: «Şi vei face Mie după toate cîte am să ţi le arăt Eu în munte: ase- 

un înger era cel ce-i grăia lui Moisi în munte, făcea aceasta de la faţa 
[„persoana”, n. n.] lui Dumnezeu. Şi multe ca acestea se află în Dumne¬ 
zeiasca Scriptură. Căci zice la Ieşire că „îngerul Domnului i-a zis lui 
Moisi: «Moisi, Moisi, să nu te apropii aici!»”, iar apoi zice iar îngerul: 
„Eu sînt Dumnezeul părinţilor voştri, Dumnezeul lui Avraam şi 
altele ca acestea. 

(51) Voi, cei vîrtoşi la cerbice şi netăiaţi împrejur la inimă şi la 
urechi, voi pururea vă împotriviţi Duhului Sfînt! Precum părinţii 
voştri, aşa şi voi! (52) Pe care dintre Prooroci nu l-au gonit pă¬ 
rinţii voştri? Şi au ucis pe cei ce au vestit mai dinainte venirea 
Celui Drept, ai Cărui vînzători şi ucigaşi v-aţi făcut voi acum, 
(53) voi, care aţi primit Legea întru rtnduială a îngerilor, şi n-aţi 
păzit-o!” 

Pentru ce, grăind cu blîndeţe pînă aici, acum face cuvîntul aspru? Pen¬ 
tru că-i vedea că nu luau aminte la cele ce se grăiau. „[...} voi pururea vă 
împotriviţi Duhului Sfînt!”/ Nu numai acum - zice - ci pururea! Şi dintru 
acest cuvînt arată că şi el grăia acelea din Duhul Sfînt. 1 Şi, de altfel, vor¬ 
beşte aşa pentru că, avînd să moară (căci se putea ca el să fi cunoscut şi 
acest lucru, fiind plin de Duhul Sfînt) foloseşte multă şi nesfiită îndrăz¬ 
neală. Iar cele zise către dînşii nu erau de la sine, ci de la Prooroci 2 . Şi 
zice: Pururea vă împotriviţi Duhului! Cînd El nu voia să fie jertfe, voi jert¬ 
feaţi 3 ; apoi, cînd voieşte, voi nu jertfiţi! Şi iarăşi, cînd Biserica era lucră- 


mănarea Cortului şi asemănarea vaselor lui, aşa le vei face. Vezi să le faci pe toate după 
închipuirea care ţi s-a arătat în munte!»” (Ieşirea 25:9) (în tîlcuirea la epistolele Stîn- 
tului Apostol Pavel). (n. n.) 

1 Căci le amintea adevăruri de credinţă ştiute prea-bine de ei, pe care le călcau în pi¬ 
cioare pururea şi necurmat, din pricina învîrtoşării cerbicei lor, adică a încăpăţînării do- 
bitoceşti, de vită îndărătnică ce nu-şi înmoaie grumazul ca să rabde jugul. (n. n.) 

2 Despre tăria de cerbice şi netăierea împrejur la inimă şi la urechi, adică despre ne¬ 
ascultarea Iudeilor, grăiesc mulţi Prooroci. De pildă, zice: „Din ziua cînd părinţii voştri 
au ieşit din pămîntu! Egiptului şi pînă în ziua aceasta, i-am trimis la voi pe toţi robii 
Mei, Proorocii. Şi i-am trimis în fiecare zi dis-de-dimineaţă; dar ei nu M-au ascultat şi 
nu şi-au plecat urechea lor, ci şi-au învîrtoşat cerbicea şi s-au purtat mai rău decît părin¬ 
ţii lor” (Ieremia 7:25, 26). Şi: „Casa lui Israil toată este cu inima netăiată împrejur” (le- 
remia 9:26). (n. n.) 

3 în pustie, n. n. 

toare, slujeaţi idolilor 1 ; dar, cînd voieşte să I se slujească fără de Biserică, 
voi o faceţi pe cea împotrivă! 2 Şi n-a zis: „vă împotriviţi lui Dumnezeu”, 
ci: „Duhului”, căci nici o deosebire nu este între Duhul şi Dumnezeu. 3 

„Precum părinţii voştri, aşa şi voi [...]”/ Arată că răul era mare întru 
dînşii fiindcă de demult se pogorîse către dînşii, din pricina părinţilor 


1 Cine citeşte cărţile Cronicilor sau ale împăraţilor vede că Evreii au fost în cea mai 
mare parte a vremii idolatri, avînd, pe lîngă biserica lui Dumnezeu din Ierusalim, şi jert¬ 
felnice şi capişti păgîneşti aşezate pe aşa zisele „locuri înalte”, pe dealuri şi munţi. Din 
cînd în cînd, cîte un împărat bine-credincios (au fost doar cîţiva) nimicea aceste aşeză¬ 
minte şi oprea pentru o vreme închinarea idolească. Aşa a fost acel losia (vezi Canea a 
patra a împăraţilor, capitolele 22, 23, şi Cartea a doua a Cronicilor, capitolele 34, 35), 
despre care fericitul Teodorii zice aşa: „losia, împăratul Iudeilor, a fost foarte bine-cre- 
dincios. Acesta, după ce a văzut că cea mai mare parte a norodului a îmbrăţişat slujba 
idolilor, a poruncit ca toţi preoţii idolilor să se jungbie, şi capiştiie lor să se surpe din 
temelii. Şi, săpînd mormintele preoţilor idoleşti, a ars de tot şi oasele acestora, împreună 
cu capiştiie dracilor. Apoi, aducînd tot norodul, l-a dojenit să se pocăiască, şi pe Dum¬ 
nezeu să-L milostivească, şi în acest chip să scape de desăvîrşita pierzare ce se îngrozise 
asupra lui, că Olda Proorociţa proorocise la tot norodul grele şi cumplite pedepse" (în 
tîlcuirea Psalmilor). Iar apoi aşezămintele Satanei răsăreau din nou, surpînd în inima 
Evreilor credinţa în Dumnezeul cel viu. Acela care era cu ei în fiecare clipă. (n. n.) 

2 Atunci cînd încetase slujba Legii. A trebuit să mai treacă o vreme pînă cînd. în anul 
70 după Hristos, Dumnezeu nu a mai răbdat învîrtoşarea lor, şi a îngăduit păgînilor Ro¬ 
mani să nimicească nu numai biserica lui Solomon, ci şi întreaga cetate a Ierusalimului, 
şi să-i ucidă pe toţi preoţii Legii vechi. Aşa s-a împlinit proorocia Mîntuitorului: „Vedeţi 
toate acestea? Adevărat grăiesc vouă: Nu va rămîne aici piatră pe piatră care să nu se ri¬ 
sipească!” ( loan 24:2). (n. n.) 

3 Adică zice că Duhul este Dumnezeu purces din Dumnezeu. Căci ei se împotriveau 
Duhului Adevărului, împăratului Ceresc, fiindcă nu voiau să se smerească. Aşa s-au 
născut eresurile „Pnevmatomahilor”, adică al luptătorilor de Duh, care ziceau că Duhul 
e „slujitor” al lui Dumnezeu, iar nu El însuşi Dumnezeu, de aceeaşi fiinţă, şi vrednicie şi 
putere cu Tatăl şi cu Fiul. 

Cine se împotriveşte Duhului se împotriveşte mîntuirii oamenilor, căci fără El nu 
putem ajunge la Adevăr, care este Hristos. Mai rău lucru nu poate face cineva, şi de 
aceea le zice Mîntuitorul ucenicilor: „Orice păcat şi orice hulă se va ierta oamenilor, dar 
hula împotriva Duhului nu se va ierta. Celui care va zice cuvînt împotriva Fiului Omu¬ 
lui, se va ierta; dar celui care va zice împotriva Duhului Siînt nu i se va ierta, nici în 
veacul acesta, nici în cel ce va să fie!” ( Matei 12:31,32). Căci cei care îl huleau pe Hris¬ 
tos pentru cele trupeşti (că mînca şi bea cu păcătoşii, de pildă) o făceau din neputinţa înţe¬ 
legerii; dar acela care defaimă lucrările Duhului (toate minunile care covîrşesc firea) nu 
mai pot avea nici o îndreptăţire la judecată (după Teofilact, în tîlcuirea la Matei), (n. n.) 

lor 1 . „Pe care dintre Prooroci nu l-au gonit părinţii voştri şi nu i-au ucis 
pe cei ce au vestit mai dinainte venirea Celui Drept?” 2 Aşa le vorbea şi 


1 Din cele zise mai sus, s-a văzut limpede că întîiul norod ales de Dumnezeu a stat 
de la bun început cu faţa întoarsă îndărăt, către păgînismul egiptean, şi că mai apoi a ur¬ 
mat să se închine idolilor noroadelor de prin prejur. Dar ceea ce l-a aruncat desăvîrşit în 
idolatrie a fost vieţuirea împreună cu Babilonienii, în vremea robiei la ei. Astfel, pe la 
anul 400 înainte de Hristos, Iudeii întorşi acasă (puţini, căci mulţi nu au mai vrut) erau 
cu totul păgînizaţi şi nici cele cinci cărţi ale Legii nu le mai aveau, încît - aşa cum arată 
Teodorit - „minunatul Ezdra [preot printre Iudeii din Babilon, n n_] a scris de-a doua oară 
Sfintele Cărţi, căci se stricaseră, din lenevirea Iudeilor şi din păgînătatea Babilonienilor de 
demult." Totodată, Ezdra îi desparte pe ludei de soţiile şi de copiii lor păgîni, dobîndiţi în 
cei 70 de ani de robie, şi reia Sărbătoarea Corturilor (vezi Cartea I a iui Ezdra). 

Apoi, după vreo două sute şi ceva de ani de la Ezdra, Antioh Epifanie („Cel Vestit”, 
175-163), împărat Elinist, ocupă Ierusalimul în anul 170 înainte de Hristos, jefuieşte Bi¬ 
serica, arde cărţile Legii pe care le găseşte, îi sileşte pe Iudei să se lepede de Lege, să 
jertfească în biserică diavolului Zeus Olimpianul şi dracilor lui şi să ridice altare şi ca- 
pişti idolilor. Unul dintre aceşti idoli era el însuşi, căci, ca „fiu al zeilor”, împăratul şi-a 
aşezat în biserică propria statuie. în vremea domniei acestuia începe răscoala lui Iuda 
Macaveul, după ce este pîngărită Biserica, aşa cum ziceam, şi după ce Evreii Elinişti 
construiseră un gymnasium şi înfiinţaseră la Ierusalim efebia, adică sodomia „rituală”, 
„sacră”. Antioh nu făcuse decît să consfinţească o stare de fapt, căci mulţi din Iudei, „ci¬ 
vilizaţi" prin legăturile cu Elinii, se lepădaserâ de bună voie de Dumnezeul cel adevărat, 
aşa cum citim în Carte : „în zilele acelea, au ieşit în Israil fii fără de lege şi au îndemnat 
pe mulţi, zicînd: «Să mergem şi să facem legătură cu neamurile dimprejurul nostru, 
căci, de cînd ne-am despărţit de ele, s-au abătut asupră-ne multe răutăţi.» [...] Şi s-au 
dus la rege ca să le dea putere să trăiască după datina păgtnilor. Şi au zidit şcoală în Ie¬ 
rusalim după legile «neamurilor»” ( 1 Macavei, 1:12-15). De fapt, după legile împărăţiei 
elinistice care stăpînea atunci lumea, gymnasiamul grecesc fiind locul în care copiii erau 
pregătiţi de filosofi şi iniţiaţi în „tainele” efebiei şi aie tuturor răutăţilor. Aşa încît „nu 
s-au mai tăiat împrejur, s-au depărtat de Legea cea sfîntă, s-au împerecheat cu «neamu¬ 
rile» şi s-au vîndut a face rău” (7 Macabei, 1:17). Lepădarea de Dumnezeul ce! adevărat 
e aşadar hotărîtâ: „Să mergem şi să facem legătură cu «neamurile» dimprejurul nostru, 
căci, de cînd ne-am despărţit de ele, s-au abătut asupră-ne multe răutăţi.” Deci cît au fost 
cu Dumnezeu le-a fost rău, iar acum îşi descopereau „binele” în înşelarea diavolească a 
celor cu care Dumnezeu le spusese să nu se amestece nicidecum! Ne mai mirăm că nu 
mult după aceea nu L-au primit pe Cel vestit tor în fiecare pagină a Cărţii Legii ? Ne mai 
mirăm că L-au scos afară din cetate şi totodată din lume? (n. n.) 

2 în afară de Ilie - care a fost luat cu trupul de pe acest pămînt (Sfîntul Ioan Gură de 
Aur zice că a fost dus în Rai, care se află şi acum. doar că nevăzut ochilor noştri) şi care 
va fi şi el ucis după arătarea sa de la sfîrşitul vremurilor - toţi Proorocii au fost batjoco¬ 
riţi, bătuţi şi ucişi în cele mai sălbatice chipuri, pînă la a fi tăiaţi cu fierăstrăul, asemenea 

Hristos. [Adică - zice Ştefan -] dacă pe aceia care mai-nainte L-au vestit 
i-au ucis părinţii voştri, nu e nici un lucru de mirare dacă voi fi ucis şi eu, 
care vi-L propovăduiesc pe Cel mai-nainte vestit de dînşii. Şi a zis: „ve¬ 
nirea Celui Drept”, arătînd că L-au ucis cu nedreptate. Căci, dacă Acela a 
fost drept, apoi foarte nedrepţi sînt cei ce L-au ucis. Şi îl numeşte pe Dîn- 
sul „drept”, lucru de care nici aceia nu se puteau lepăda, căci nicăieri nu 
îl defăimaseră şi nu îl osîndiseră pe Dînsul ca pe un nedrept.* Căci cum ar 
fi putut să îl osîndească astfel pe Cel ce nici acoperămînt nu avea?‘ Şi cu 
două lucruri îi osîndeşte: cu uciderea şi cu vînzarea. Căci zice: „Vînzători 
şi ucigaşi v-aţi făcut voi acum! Voi, care aţi primit Legea întru rînduială a 
îngerilor, şi n-aţi păzit-o!” Adică legea aşezată ori încredinţată de îngeri de 
la Cel ce S-a arătat în rug. 3 Şi îi arată că nu s-au supus şi nu se supun nici 
Iui Dumnezeu-Tatăl, nici îngerilor, nici Proorocilor şi nici Duhului. 

(54) Iar ei, auzind acestea, crăpau de furie în inimile lor şi scrişneau 
cu dinţii împotriva lui 4 . (55) Iar Ştefan, fiind plin de Duh Sfint şi 
căutînd la cer, a văzut slava lui Dumnezeu şi pe lisus stînd de-a 
dreapta lui Dumnezeu. (56) Şi a zis: „Iată, văd cerurile deschise 
şi pe Fiul Omului stînd de-a dreapta lui Dumnezeu!” 


lui Isaia, de către împăratul Manase, Atît de mare a fost împotrivirea Iudeilor faţă de cu- 
vîntul Adevărului, Care e Hristos-Dumnezeu! (n. n.) 

' însuşi Pilat, păgînul, spune: „Nevinovat sunt de sîngele Dreptului acestuia, Voi veţi 
vedea!” (Matei 27:24). (n. n.) 

2 Căci El însuşi mărturisea: „Vulpile au vizuini şi păsările cerului cuiburi; Fiul Omu¬ 
lui însă nu are unde să-Şi plece capul” (Matei 8:20). Neavînd nici un fel de avuţie, omul 
lisus nu putea fi nicidecum nedrept, căci nu era legat de cele pămînteşti. (n. n.) 

3 într-un glas cu Sfîntul Mucenic Ştefan vorbeşte şi Pavel despre aceasta, zicînd: 
„Deci ce e Legeal Ea s-a adăugat rînduită fiind prin îngeri [...]" (Galateni 3:19). 
Stih pe care tot Sfinţitul Teofilact îl tîlcuieşte aşa: „Legea s-a dat slujind la darea ei fie 
preoţi - care se numesc «îngeri», după Maleahi (2:7) - fie chiar îngeri, fiindcă îngerii 
slujeau şi la trîmbiţele, la tunetele şi la celelalte înfricoşate arătări ce se auzeau şi se ve¬ 
deau în muntele Sinai cînd Dumnezeu S-a pogorît ca să dea Legea” (în tîlcuirea episto¬ 
lelor lui Pavel). (n. n.) 

4 Cum zice şi dumnezeiescul David: „Pîndi-va păcătosul pe cel drept şi va scrîşni 
asupra lui cu dinţii săi” (Psalm 36: 12). Şi: „Păcătosul va vedea, şi se va mînia, cu dinţii 
săi va scrîşni” (Psalm 777:10). Stih pe care înţeleptul Teodorit îl tîlcuieşte aşa: „Iar cei 
ce voiesc să trăiască întru răutate, văzînd strălucirea drepţilor, se vor topi de zavistie şi 
vor măiestri măiestrii de spurcată ucidere.” (n. n.) 

Dacă voiau să-l ucidă, cum de nu l-au ucis îndată? Pentru că voiau să 
pună şi să lipească pricină bine-cuvîntată la îndrăznirea cea nelegiuită. 
Căci ocărîrea lui asupra lor nu era pricină bine-cuvîntată de ucidere. Şi, 
de altfel, nici nu era ocară a lui, ci a Proorocului era osîndirea asupra lor. 
Deci nu voiau nici să dea bănuială că îl ucid pe dînsul pentru că îi osîn- 
dise, precum nici pe Hristos, ci pentru păgînătate. 1 Fiindcă nu se mulţu¬ 
meau cu uciderea cea spurcată, ci se sîrguiau şi cugetau să vatăme şi sla¬ 
va lui. Căci se temeau ca nu cumva să-l facă încă mai cinstit, dacă îl uci¬ 
deau pentru ocărîrea lui asupra lor. 2 

„[...] şi pe Fiul Omului stînd de-a dreapta lui Dumnezeu.”/ Arată înte¬ 
meierea, statornicia şi nemişcarea [lui Hristos], Şi, într-alt chip, arată că 
El l-a primit [pe Ştefan] stînd (în picioare).' 5 


1 Vezi învinuirile aduse lui Hristos, Care îi mustrase de multe ori pe slujitorii Legii, 
numindu-i „şerpi”, „vipere”, arătînd că erau fii ai Satanei, Dar arhiereii. Fariseii, cărtu¬ 
rarii şi ceilalţi nu I-au cerut niciodată socoteală pentru aceasta, ci L-au osîndit şi L-au 
ucis în numele Legii (pe care - chipurile! - o călca) şi a lui Dumnezeu (pe Care L-ar fi 
hulit), (n. n.) 

2 Ceea ce s-a şi întîmplat, ca şi cu Hristos şi cu toţi ceilalţi Mucenici care au urmat, 
căci defăimarea acestora s-a întors împotriva Iudeilor şi nu se va mai dezlipi de ei în 
veac. (n. n.) 

3 în celelalte locuri unde se arată cum Se află Fiul alăiuri de Tatăl nu se vorbeşte de 
„stare (în picioare)”, ca aici, ci de „şedere de-a dreapta Tatălui”. Căci aşa zice David: 
„Zis-a Domnul Domnului meu: «Şezi de-a dreapta Mea!»” (Psalm 709:1). Şi Pavel zice: 
„[Tatăl] L-a pus să şadă de-a dreapta Sa” (Efeseni 1:20, 21). Să vedem ce zice despre 
aceasta Sfinţitul Nicodim Aghioritul (în tîlcuirea la epistolele lui Pavel): 

„Această nedumerire o dezleagă dumnezeiescul Grigorie al Nissei (în Evgnomion ia 
Sfintul Ştefan, întind mucenic), zicînd că pentru netrupeasca fire a Dumnczeirii una şi 
aceeaşi însemnează atît «şederea», cît şi «starea (în picioare)», adică dumnezeiasca fire 
«stâ» întru tot binele, şi întru tot binele «şade» şi rămîne nestrămutată. Şi Sfintul zice cu 
aceste cuvinte: «Covîrşitoarea fire este curată de nişte înţelegeri ca acestea - atît de şe¬ 
dere, cît şi de stare - căci amîndouă sînt osebite de arătarea ce se înţelege în scurt, f...] 
Fiindcă - şi printr-o zicere, şi prin alta - vom înţelege starea întru tot binele şi nestrămu- 
tarea, întru toată buna-cinstire de Dumnezeu. Căci cel ce zice că Dumnezeirea stâ, şi cel 
ce zice că Dumnezeirea şade nimic nu osebeşte între ziceri în minte altceva decît că 
unul zice că stă cu întărire, iar altul că sade cu nestrămutare , dogmatizînd Dumnezeirea 
întru bine.» Mai aceleaşi le zice şi Dionisie Areopagitul, care tîlcuieşte ce însemnează 
«starea» şi «şederea» lui Dumnezeu zicînd aşa: «Şi ce vom zice despre dumnezeiasca 
stare şi şedere ? Ce altceva, decît numai că Dumnezeu rămîne însuşi întru Sine, stînd şi 
şezînd nemişcat şi nevăzut. Şi că la fel lucrează după acestea, după nestrămutare fiind 
însuşi din Sineşi cu totul. Şi, după nemişcarea aceasta, e cu totul nemişcat şi mai ales 

(57) Iar ei, strigînd cu glas mare, şi-au astupat urechile şi au năvălit 
toţi cu un cuget asupra lui. (58) Şi, scoţîndu-l afară din cetate, îl 
bateau cu pietre. Iar martorii şi-au pus hainele ta picioarele unui 
tînăr, numit Saul. (59) Şi îl bateau cu pietre pe Ştefan, care se 
ruga şi zicea: „Doamne Jisuse, primeşte duhul meu!” (60) Şi, în¬ 
genunchind, a strigat cu glas mare: „Doamne, nu le socoti lor pă¬ 
catul acesta!” Şi zicînd acestea, a adormit. 

„Iar ei, strigînd cu glas mare, şi-au astupat urechile şi au năvălit toţi cu 
un cuget asupra lui.”/ Ceea ce au făcut în vremea lui Hristos, aceasta o 
fac şi acum. Aşa cum Acela a zis: „De acum îl veţi vedea pe Fiul Omului 
şezînd de-a dreapta puterii şi venind pe norii cerului” (Matei 26:64) - şi ei 
s-au pornit asupra Lui, numind „hulă” aceasta - tot astfel s-a întîmplat cu 
adevărat şi aici. Şi acolo şi-au rupt hainele, iar aici şi-au astupat urechile. 

„Şi, scoţîndu-l afară din cetate, îl băteau cu pietre.”/ Dacă minţea, ar fi 
trebuit să-l lase ca pe un înnebunit; iar dc grăia lucruri adevărate, mai vîrtos 
să se minuneze. Şi l-au ucis scoţîndu-l afară din cetate, ca şi pe Hristos. 1 


mai presus de fiinţă, căci e pricinuitorul stării şi al şederii tuturor. El. Cel mai presus de 
toată şederea şi starea» (Despre dumnezeieştile numiri , capitolul 9). Drept aceea, dacă 
arienii trag încheierea că Fiul este mai înjosit ca Tatăl — de vreme ce stă [în picioare 
deci] de-a dreapta Tatălui, precum L-a văzut Ştefan - să se înveţe (după acelaşi Grigorie 
al Nissei), că, atunci cînd David şi Pavel zic că Fiu! «şade» de-a dreapta Tatălui, ei arată 
totodată că la fel «şade» şi Tatăl. Tot astfel şi Ştefan, zicînd că Fiul «stă», arată totodată 
că şi Tatăl «stă». Căci ceea ce se înţelege şi se vede întru «Chip» - adică în Fiul, Care e 
chip firesc a! Tatălui - aceeaşi se înţelege şi se vede şi întru «Întîiul Chip», adică întru 
Tatăl. Aşadar, încheierea arienilor se dovedeşte zadarnică. 

Aceasta este dezlegarea nedumeririi de mai sus. dacă se va socoti despre «şederea» 
şi «starea» dumnezeirii Fiului. Iar dacă se va socoti despre omenirea Lui, unii dascăli, 
frumos tîlcuind, zic că Hristos nu i S-a arătat şezînd lui Ştefan, întîiul mucenic, ci S-a 
sculat - zic aceştia - ca să ajute nevoitorului Său, care pătimea pentru dragostea Lui, şi 
mărturisea şi propovăduia pentru numeie Lut; sau - zic ei - S-a sculat pentru a-1 întîni- 
pina pe cel ce a mărturisit mai întîi pentru numele Lui şi s-a făcut pildă de bărbăţie ce¬ 
lorlalţi mucenici. Şi că, aşa cum S-a sculat şi l-a întîmpinat pe Ştefan, tot astfel Se scoa¬ 
lă şi-i întîmpină şi pe ceilalţi mucenici ai Săi, care au urmat pildei lui Ştefan.” 

Şi zice că stă (sau şade) „de-a dreapta” nu pentru că Dumnezeirea ar avea „dreaptă” 
şi „stîngă”, de vreme ce nu se cuprinde într-un loc, ci pentru că numirea „dreptei” arată 
locul de cinste, în care c aşezat cel de aceeaşi cinste cu cineva, aici. Fiul. (n. n.) 

1 Vedem că, din rinduială dumnezeiască, întîiul mucenic a pătimit urmînd întru totul 
lui Hristos, spre pilda tuturor sfinţilor mucenici ce i-au urmat şi lui. Astfel, Ştefan a fost 

„Iar martorii şi-au pus hainele la picioarele unui tînăr, numit Saul,”/ 
„Martori” îi numeşte pe aceia puşi de ei mai înainte ca să mărturisească 
minciuni asupra lui. Şi două lucruri însemnează prin acestea. Întîi, că în¬ 
şişi cei ce păreau a fi martori erau mai mult gătiţi către ucidere, fiindcă şi 
hainele le-au pus jos, ca să fte uşori şi fără de împiedicare spre a-î ucide 
cu pietre. Şi, al doilea, că acela ce avea să fie propovăduitor al lumii ajuta 
atunci şi el la ucidere, aşa o dumnezeiască, nu omenească, şi prea-slăvită 
schimbare i s-a făcut mai pe urmă. Iar acest cuvînt: „Doamne Iisuse, pri¬ 
meşte duhul meu!”, era al unuia ce îi învăţa şi le arăta că nu piere. Căci, 
cu dreptate, firea omului s-a îmbogăţit cu nepăcătuirea prin credinţa în 
Hristos şi întru dînsa, şi acest lucru nou a făcut ca sufletele noastre să nu 
mai alerge la iad, precum mai înainte, ci să se trimită în mîna lui Dumne¬ 
zeu celui viu. 1 Şi, ştiind aceasta, Sfîntul Ştefan a zis: „Doamne Iisuse, 


scos afară din cetate pentru a fi ucis, precum şi Mîntuitorul Hristos, jertfirea lor în afara 
taberei fiind închipuită dinainte de jertfa acelei junici roşii care, în Legea veche, sc adu¬ 
cea ardere de tot în afara cetăţii Ierusalimului. Despre această ieşire afară din cetate a 
Mîntuitorului (şi a lui Ştefan) vorbeşte Sfintul Apostol Pavel Evreilor Creştini, zicînd 
aşa: „De aceea, ca să sfinţească norodul prin sîngele Său, şi Iisus a pătimit afară de 
poartă. Deci să ieşim către El afară din tabără, ocara Lui purtînd-o. Căci nu avem aici 
cetate stătătoare, ci o căutăm pe cea fiitoare” (Evrei 13:12-14). Zicere care e lîlcuită de 
purtătorii de Duh aşa: „Creştinii [...] sînt datori a ieşi afară din lucrurile lumeşti ale lu¬ 
mii, aşa cum cîntă şi Biserica în lauda heruvimică, zicînd: «Toată grija cea lumească să 
o lepădăm, ca pe împăratul tuturor să-L primim!» Iar într-alt chip Pavel înţelege că aici 
Creştinii nu au cetate stătătoare, ci se cuvine să o caute pe cea fiitoare, cerească, împo- 
trivindu-se lumii acesteia cu patimile ei, diavolului şi trupului” (Cuviosul Nicodim 
Aghioritul, în tîlcuirea epistolelor lui Pavel). (n. n.) 

1 Intr-adevăr, cel slobod de păcat nu poate fi ţinut de iad, fiindcă asupra lui diavolul 
nu mai are nici un drept, după pilda lui Hristos. Despre aceasta vorbeşte Pavel Ia I Co- 
rinteni, capitolul 15, şi e de neapărată trebuinţă să citim zisele lui, împreună cu tîlcuirea 
aceluiaşi Teofilact: „«Unde este, moarte, boldul tău? Unde este, iadule, biruinţa ta?» 
(Osie 13:14). 

Aici - arată Teofilact - dumnezeiescul Apostol îşi iese din sine ca şi cum ar privi lu¬ 
crurile fâcîndu-se înaintea sa, şi strigă cîntarea de biruinţă a aceluiaşi Prooroc Osie. Şi, 
ca şi cum ar avea-o pe moarte doborîtă sub dînsul, aşa se suie asupra ei şi o calcă cu pi¬ 
cioarele, zicînd: Ce s-a făcut cu boldul tău, moarteo? Şi unde a pierit biruinţa ta, iadule? 
Se osebeşte însă iadul de moarte, fiindcă iadul ţine sufletele, iar moartea stăpîneşte tru¬ 
purile, căci sufletele sînt nemuritoare şi nu pot fi stăpînitc de moarte, care e potrivită 
trupurilor, 

«Şi boldul morţii este păcatul» (1 Corinteni 15:55,56). 

primeşte duhul meu!” încă şi fericitul Petru scrie: „Drept aceea, şi cei ce 
pătimesc după voia lui Dumnezeu, Credinciosului Ziditor să-şi încredin¬ 
ţeze sufletele lor” (/ Petru 4:19). 

„Şi, îngenunchind, a strigat cu glas mare: «Doamne, nu le socoti lor 
păcatul acesta!»” 1 / Nu se roagă oricum - zice - ci cu luare-aminte, căci 
pînă la aceasta a slobozit Dumnezeu să vină sufletul lui. Şi vezi glas şi 
multa lui nepomenire de rău. De aici arată că nici cele zise lor mai înainte 
nu erau din vreo mînie, ci ca să-i trezească, să-i mustre şi să-i oprească. 


Păcatul este bold al morţii fiindcă moartea are putere să-i stăpîncască pe oameni 
doar prin păcat, folosindu-1 pe acesta ca pe un botd şi armă cu care loveşte. Şi, mai întîi, 
îi omoară sufleteşte, şi apoi trupeşte. Căci - aşa cum scorpia este o vietate mică şi nebă¬ 
gată în seamă, dar are putere în boldul ei - tot aşa şi moartea, avînd ca bold al ei păcatul, 
e tare şi biruie; însă, fără de păcat, e cu totul neputincioasă şi nelucrătoare. Aceasta o 
arată Domnul, căci, venind la Dînsul şi neaflînd păcat, moartea a fost biruită şi a rămas 
nelucrâtoare.” (în fîlcuirea la epistolele lui Pavet). (n. n.) 

' Pe cruce fiind, Mîntuitorul îl ruga pe Tatăl pentru răstignitorii Săi, zicînd aşa: .Pă¬ 
rinte, lasă-le lor!” {Luca 23:34). Iar Sfîntul Mucenic Ştefan îi urmează învăţătorului său 
Hristos pînă la ultima suflare, împlinind cea mai grea dintre poruncile Sale mîntuitoare: 
aceea de a ne iubi vrăjmaşii, iertîndu-i, chiar în clipa cînd ne fac cel mai mare rău. Aces¬ 
ta e semnul adevăratului Creştin care a ajuns Ia desăvîrşirea credinţei, (n. n.) 

(1) Şi Saul era bine-voind spre uciderea lui. Şi s-a făcut în ziua ac¬ 
eea goană mare împotriva Bisericii din Ierusalim. Şi toţi, afară de 
Apostoli, s-au risipit prin ţinuturile Iudeii şi ale SamarieL (2) Iar 
bărbaţi cucernici l-au îngropat pe Ştefan şi au făcut plîngere 
mare peste dînsul. (3) Şi Saul strica Biserica, intrînd prin case şi, 
tîrind pe bărbaţi şi pe femei, îi dădea la temniţă. (4) Iar cei ce se 
risipiseră străbateau ţara, bine-vestind cuvîntul. 

Apostolii - zice - nu s-au risipit, ci erau în Ierusalim. Căci, unde era 
războiul mai mare, acolo se cădea să se oştească şi nevoitorii cei clintii, şi 
să se facă pildă de bărbăţie şi de îndrăzneală altora. 

„Iar bărbaţi cucernici 1 l-au îngropat pe Ştefan şi au făcut plîngere mare 
peste dînsul”/ Dacă erau cucernici, cum au făcut „plîngere mare”? Pentru 
că nu erau încă desăvîrşiţi. 2 Şi, de altfel, cine nu ar fi plîns lipsindu-se de 


1 Cine erau aceşti „bărbaţi cucernici” şi cum l-au înmormîntat ei pe Sfîntul Mucenic 
Ştefan ne istoriseşte CuviosuJ Nicodim Aghioritul, zicînd aşa: „După ce s-a dezgropat 
sfîntul trup at lut Ştefan din pietrele grămădite asupra hrrrGamaliiî [învăţătorul lui Pavel 
intr-ale Legii, care a fost pomenit mai sus, n n.] - fiind cunoscut, şi iubit şi rudenie a 
Sfîntului Ştefan (căci amîndoi erau din seminţia lui Veniamin, ca şi Pavel şi Nicodim) - 
Gamaliil aşadar i-a rugat pe Sfinţii Apostoli să-i dea trupul întîiului mucenic, ca să-l în¬ 
groape în satul lui, nefiind departe de Ierusalim, şi Apostolii s-au înduplecat rugăminţii 
sale. Şi el, luînd trupul cu cinste, l-a dus acolo şi l-a îngropat, făcind plîngere mare asu¬ 
pra îngropării lui, precum este scris” (în tîlcuirea epistolelor iui Pavel). (n. n.) 

2 Căci jelitul peste măsură al morţilor este semn al necredinţei în înviere, deci hulă 
împotriva lui Hristos, Care, în lipsa acestei credinţe, înseamnă că a pătimit şi a murit 
fără folos. La noi însă, „bocitul”, cum se zice, este un semn de maie evlavie şi de ţinere 
a „rînduielilor", precum mi-a fost dat să văd în cercetările pe care le-am făcut prin sate. 
Şi nu vorbesc acum doar de jelitul mortului cînd e dus la groapă, ci şi după aceea, la pa¬ 
rastasele ce se fac în cimitir vreme de şapte ani, cu multă mîncare, băutură şi plîns peste 
groapă. Pentru a desluşi lucrurile, se cuvine să zăbovim asupra acestui obicei, răspîndit 
în toată Ortodoxia, povăţuiţi de Cuviosul Nicodim Aghioritul, care zice aşa: 

„Se cuvine a fi certaţi şi muierile şi bărbaţii care merg şi plîng asupra mormintelor 
morţilor lor. [...] Adăugăm însă că, aşa cum nu se cuvine a plînge cu amar şi ase tîngui 
Creştinii mai mult decît se cuvine pentru rudele moarte, tot astfel şi dimpotrivă, nu se 
cuvine ca aceiaşi Creştini să rămînă fără împreună-pătimire, fără mîhnire şi fără simţire 

la morţile rudele lor, fiindcă aceasta este însuşire a fiarelor celor nesimţitoare, iar nu a 
oamenilor cuvîntători şi simţitori. Căci, aşa cum este un lucru covîrşitor a-i plînge cu 
amar pe cei morţi, tot astfel a nu-i plînge nicidecum este o lipsă, iar covîrştrea şi lipsa 
sînt deopotrivă de rele şi de osîndite, Se cuvine a se mîhni şi a lăcrima puţin Creştinii la 
morţile rudelor lor pentru trei pricini: 

1) Pentru că moartea nu este lucru şi lucrare a lui Dumnezeu - să nu fie! - ci faptă şi 
lucrare a diavolului şi a păcatului. Şi nu este nici ispravă firească, ci afară de fire, căci 
zice Solomon: «Dumnezeu nu a făcut moartea» (înţelepciunea 1:13) şi: «Dumnezeu l-a 
zidit pe om spre nestricăciune, iar moartea a intrat în lume din pizma diavolului» ( înţe¬ 
lepciunea 2:23). Aşadar, trebuie să-l plîngem pe ce! ce moare fiindcă s-a lipsit de lumi¬ 
na vieţii, care este lucrare a lui Dumnezeu, precum porunceşte şi Sirah. zicînd: «Plînge 
pentru morţi, că le-a lipsit lumina!» (Sirah 22:9). 2) Pricina cea mai însemnată pentru 
care se cuvine a se mîhni puţin Creştinii pentru moartea rudelor este că ei au păcătuit, 
oameni fiind, iar păcatul desparte sufletul de Dumnezeu şi pentru aceasta este vrednic 
de mîhmre şi de lacrimi. Şi, cu cît a fost mai rea viaţa acelora, cu atît mai mult se cuvine 
a ne mîhni pentru ei, mai ales dacă nu au apucat a se pocăi, mărturisindu-se şi împărtă- 
şindu-se cu Dumnezeieştile Taine. Căci unora ca aceştia li se potrivesc cele zise de 
Sirah: «Fiule! Pentru cel mort varsă lacrimi şi, ca şi cum ai fi pătimit grele încercări, în¬ 
cepe plîngerea. Şi după cuviinţă acoperă tu trupul lui şi nu trece cu vederea înmormîn- 
tarea lui. Amară plîngere fa şi fierbinte tînguire!» (Sirah 38:16-18). Căci Dumnezeu Se 
îmblînzeşte către cei morţi pentru întristarea şi lacrimile ce se varsă pentru păcatele lor 
de către cei vii. 3) Şi, cea mai de pe urmă: căci - dacă dobitoacele cele necuvântătoare 
se mîhnesc din fire, iar multe chiar şi lăcrimează cînd sc despart una de alta - cu cît mai 
vîrtos se cuvine a se mîhni cu măsură oamenii cei cuvîntători pentru despărţirea de ru¬ 
dele lor ce au murit? Căci a zis unu! dintre Părinţi: «Eu am văzut şi vietăţi lăcrimînd 
cînd s-au despărţit de soţii lor.» 

Iar cele zise au fost adeverite de Domnul, Care a lăcrimat pentru moartea lui Lazăr, 
pentru a ne da pildă şi a ne legiui să nu fim fără împreunâ-pătimire şi cu totul nemîhniţi 
pentru moartea rudelor noastre, dar nici să fim iubitori de întristare şi mult-plîngători 
pentru dînşii. Aceasta o adeverează şi marele Vasilie, zicînd aşa: «Trecînd cu vederea 
pretutindeni slăbiciunea noastră, Domnul a cuprins patimile cele de nevoie cu oarecare 
măsuri şi hotare, ferindu-ne de lipsa de împreună-pătimire şi de sălbăticirea de fiară şi 
lepădînd iubirea de întristare şi multa plîngere ca pe o faptă rea. Pentru aceasta, lăcri¬ 
mînd pentru prieteni, El a arătat împărtăşirea firii omeneşti şi ne-a slobozit de covîrşirea 
pentru amîndouă, adică: nici cu totul a ne slăbănogi către patimi, nici a fi iipsiţi de 
simţire către cele mîhnitoare.» Şi iarăşi: «Aşa, nici lacrima Domnului nu este legiuire 
spre a plînge, ci măsură prea-bine închipuită şi canon spre a osebi cele întristătoare cu 
scumpătate, după cura se cuvine, cu bună cuviinţă rămînînd întru hotarele firii. Deci nici 
femeilor, nici bărbaţilor nu li se dă voie iubirea de întristare şi multa lăcrimare, ci doar 
cît s-ar răcori de cele mîhnitoare, [adică] a slobozi puţine lacrimi şi suspinuri, şi aceasta 
cu linişte şi Ură glas, nici rupîndu-şi hainele sau aruneînd ţărînă asupră-le, nici făcînd 
altceva din acele necuviincioase prostii omeneşti» (cuvinte despre mulţumire). Deci. la 
morţile obişnuite ale Creştinilor, se cuvine a ne mîhni şi a lăcrima măsurat, iar la morţile 

o asemenea învăţătură, şi cîrmuire şi de nişte semne ca acestea, şi văzîn- 
du-1 pe biîndul acela zăcînd mort, ucis cu pietre? 

„Şi Saul strica Biserica, intrind prin case [...]”/ Multă îi era turbarea, în- 
cît, singur fiind, sărea şi asupra caselor, căci îşi dăduse sufletul pentru Lege. 

(5) Iar Filip, coborîndu-se într-o cetate a Samariei, le propovăduia 
pe Hristos. (6) Şi mulţimile luau aminte intr-un cuget la cele spu¬ 
se de către Filip, ascultîndu-l şi văzînd semnele pe care le să- 
vîrşea. (7) Căci din mulţi care aveau duhuri necurate, strigînd cu 
glas mare, ele ieşeau şi mulţi slăbănogi şi şchiopi s-au vindecat. 
(8) Şi s-a făcut mare bucurie în cetatea aceea. 

Acesta nu e Filip Apostolul, numărat între cei doisprezece, ci unul din 
cei şapte care fusese ales pentru iconomia văduvelor. Acesta este cel care 
l-a botezat pe hadîmb şi l-a învăţat credinţa pe Simon [Vrăjitorul], Şi 
auzi-1 pe Luca zicînd: „Şi s-a făcut în ziua aceea goană mare împotriva 
Bisericii din Ierusalim. Şi toţi, afară de Apostoli, s-au risipit prin ţinutu¬ 
rile Iudeii şi ale Samariei.” De aceea, este arătat că Apostolul Filip a ră¬ 
mas în Ierusalim împreună cu ceilalţi Apostoli [iar acest Filip a coborît în 
Samaria]. [Şi apoi zice:] „Iar Filip, coborîndu-se într-o cetate a Samariei, 
le propovăduia pe Hristos.” Şi aceasta este spre dovadă că acel Filip i-a 
botezat pe ucenicii care se aflau în Samaria, iar Apostolii Petru şi Ioan 
le-au dat darul Duhului pogorîndu-se din Ierusalim la dînşii. [Vezi mai 
jos, n. n.] Căci, dacă el ar fi fost unul din Apostoli, ar fi avut stăpînirea şi 
puterea dării Duhului. Dar el botează numai, ca un ucenic, iar darul îi să- 
vîrşesc Apostolii, cărora li se dăduse stăpînirea lui. Şi alţii zic că Filip nu a 
pogorît Duhul peste cei botezaţi pentru că era numai diacon pus şi făcut în¬ 
tre cei împreună cu Ştefan, dar nu avea şi vrednicia preotului sau a episco¬ 
pului, precum ucenicii Domnului. Iar că era diacon, mărturiseşte Pavel (în 
canoane), nu numai despre dînsul, ci şi despre Anania, care îl botezase şi 
pe el. Şi a botezat fiind numai diacon din pricina rărimii preoţilor în Sama¬ 
ria. Căci - în vreme de nevoie, neaf)îndu-se preot - se poate ca şi diaconul 


sfinţilor nu se cuvine a ne mîhni nicicum, ci a ne bucura duhovniceşte şi a-i prăanui, 
fiindcă acei sfinţi sînt învederat biruitori ai păcatului, ai celui ce este vrednic de întris¬ 
tare şi de multe lacrimi, şi moartea sfinţilor este pricinuite învederată a adevăratei vieţi. 
(Vezi şi subînsemnarea canonului 83 al sinodului 6, în Canonicul [Pidalionul, n. n.] 
nostru)” (în tîlcuirea epistolelor lui Pavel). (n. n.) 

să boteze, cum a învăţat însuşi Duhul, Acela care l-a îndemnat pe Filip sâ 
se apropie de hadîmb. Şi se cuvine a însemna că Duhul Sfînt vine după 
botez, prin rugăciune, prin punerea mîinior peste cei botezaţi întru numele 
Domnului lisus. Pentru aceea, rînduiala aceasta se păzeşte pînă acum. 

(9) Dar era mai dinainte în cetate un bărbat, anume Simon, vrăjind şi 
amăgind neamul Samariei, zicînd că el este cineva mare, (10) la 
care luau aminte toţi, de la mic pînă la mare, zicînd: „Acesta este 
puterea lui Dumnezeu, numită cea mare!” (11) Şi luau aminte la 
el fiindcă de multă vreme, cu vrăjite lui, îi amăgise. (12) Iar cînd 
au crezut lui Filip, care le propovăduia despre împărăţia lui 
Dumnezeu şi despre numele lui lisus Hristos, bărbaţi şi femei se 
botezau. (13) Iar Simon a crezut şi el şi, botezîndu-se, petrecea cu 
Filip. Şi, văzînd semnele şi minunile mari ce se făceau, se spăii- 
mînta. (14) Iar Apostolii din Ierusalim, auzind că Samaria a 
primit cuvîntul lui Dumnezeu, au trimis la ei pe Petru şi pe Ioan, 
(15) care, coborind, s~au rugat pentru ei, ca să primească Duhul 
Sfînt. (16) Căci nu Se pogorise încă peste nici unul dintre ei, ci 
erau numai botezaţi în numele Domnului lisus. (17) Atunci, îşi 
puneau mîinile peste ei, şi ei luau Duhul Sfînt. (18) Şi Simon, vă¬ 
zînd că prin punerea mîinilor Apostolilor se dă Duhul Sfînt, le-a 
adus bani, (19) zicînd: „Daţi-mi şi mie puterea aceasta, ca acela 
pe care voi pune mîinile să primească Duhul Sfînt.” (20) Iar Petru 
a zis către el: Argintul tău să fie cu tine spre pierzare! Căci ai 
socotit că darul lui Dumnezeu se agoniseşte cu bani. (21) Tu n-ai 
parte, nici soartă întru cuvîntul acesta, pentru că inima ta nu este 
dreaptă înaintea lui Dumnezeu. 

Vezi şi altă ispită, cea a lui Simon. Şi zice că îl socoteau „putere mare” 
pe dînsul, amăgiţi fiind de vrăjitoriile întru care petrecuseră o vreme atît de 
îndelungată, pînă ce Filip, venind, i-a izbăvit de înşelăciune. 1 2 Căci Simon 
le zicea Iudeilor: „Eu sînt Tatăl!”, iar Samarinenilor: „Eu sînt Hristos!”" 


1 însemnează că nu trebuie să mergem la vrăjitori. Iar dacă cineva, amăgindu-se, a 
mers, îndată să se depărteze. Căci stăruirea la aceştia aduce Ia ieşirea din minte, ca să nu 
priceapă a face deosebire, (n. aut.) 

2 Hristos le proorocise Apostolilor despre aceşti înainte-mergători ai Antihristului, 
precum e scris: „Vedeţi să nu vă amăgească cineva! Căci mulţi vor veni întru numele 

„Iar Simon a crezut şi el şi, botezîndu-se, petrecea cu Filip.’V Nu pentru 
credinţă, ci pentru a face şi el semne [ca Apostolii]. Dar cum făcea el 
semne? Năluciri făcea, şi poate că îi lega [cu puterea celui rău] pe cei ce se 
îndrăceau. Şi socotea că şi Apostolii fac oarecare meşteşug aşa cum făcea 
el. Pentru aceea le-a şi dat bani. Şi stăruia pe lingă Filip ca să nu fie gonit. 

(22) Pocăieşte-te deci de această răutate a ta şi te roagă lui Dumne¬ 
zeu, doar ţi se va ierta cugetul inimii tale, (23) căci întru amă¬ 
răciunea fierii şi întru legătura nedreptăţii te văd că eşti. (24) Şi, 
răspunzînd, Simon a zis: „Rugaţi-vă voi la Domnul pentru mine, 
ca să nu vină asupra mea nimic din cele ce aţi zis.” (25) Iar ei, 
mărturisind şi grăind cuvîntul Domnului, s-au întors la Ierusalim 
şi în multe sate ale Samarinenilor bine-vesteau. 

Acest cuvînt zis lui Simon: „pocăieşte-te”, ar fi fost de prisos dacă el 
ar fi fost rău din fire şi din facere, după cum băsmesc ereticii. Căci ei zic 
că omul, dacă e rău din fire, nu primeşte schimbarea voirii. 1 Drept aceea, 
nu în zadar s-a zis acest cuvînt: „pocăieşte-te”, şi Simon fiind aşadar de 
sine stăpînitor [avînd voinţă liberă, n. n.]. 

„[...] şi te roagă lui Dumnezeu, doar ţi se va ierta cugetul inimii tale!”/ 
Nu a zis acest cuvînt ca şi cum nu ar fi fost iertat dacă ar fi plîns şi s-ar fi 
pocăit, ci a făcut cuvîntul după obiceiul Proorocilor, care nu zic: Iar de 
vei face aceasta, ţi se va ierta - ci numai opresc şi zic că munca va fi ne¬ 
greşit. Şi, de altfel, Petru îl cunoştea dinainte că nu se va întoarce la po¬ 
căinţă, şi de aceea zice: „doar ţi se va ierta ţie”. Pentru că acest cuvînt: 


Meu, zicînd: Hu sînt Hristos! - şi pe mulţi îi vor amăgi” (Matei 24:4, 5). Zicere pe care 
Sfinţitul Teofilact o tîlcuieşte aşa: ,J,e spune că vor veni mulţi care se vor propovădui 
pe ei înşişi a fi hristoşi. Pentru că şi Dositei Samarineanul spunea că cl este Proorocul 
propovăduit mai înainte de Moisi (Deuleronomul 18:18). încă şi Simon Samarineanul se 
numea pe sine «Puterea cea mare a lui Dumnezeu»” (în tîicuirea la Matei). Căci, deşi 
erau sub Lege, Iudeii nu au încetat niciodată să lucreze prin vrăjitori, cum citim mai la 
fiecare capitol al Scripturii celei vechi, dacă ar fi să ne gîndim doar la ce se întîmpla in 
vremea lui Iile, cînd el rămăsese singurul preot văzut al lui Dumnezeu. Aşa că Iudeii pu¬ 
teau foarte bine să creadă că acest Simon e chiar Dumnezeu-Tatăl, sau Mesiah. într-atît 
aveau dc întunecate minţile şi de împietrite inimile în eres şt vrăjitorie. De aceea, acest 
Simon a avut urmaşi şi după ce s-a botezat întru Hristos, el fiind - alături de acel Ni- 
colae, de care va fi vorba undeva mai jos - primul întemeietor de eresuri creştine, (n. n.) 

1 Adică aceia spun că omul este „predestinat” să facă binele sau răul. (n. n.) 

„Rugaţi-vă voi pentru mine către Domnul!”, nu este de pocăinţă şi de în¬ 
toarcere, ci l-a zis numai în treacăt. Căci unde este plînsul, unde căinţa şi 
mărturisirea? 

„[...] căci întru amărăciunea fierii şi întru legătura nedreptăţii te văd 
că eşti.”/ De multă mînie sînt graiurile acestea, dar nu-! munceşte pe 
dînsul, ca să nu pară că credinţa este de nevoie şi de frică, şi lucrul să se 
arate crud şi fără omenie. 1 

,,Iar ei, mărturisind şi grăind cuvîntul Demnului, s-au întors la Ierusalim 
[...]”/ Poate că din pricina lui Simon se întorc, ca să nu se amăgească aceia 
de el, ci de aici să fie întemeiaţi şi întăriţi. Şi vezi că nu vin în S amari a cu 
de-adinsul, ci fiind goniţi, lucru care se făcuse şi în vremea lui Hristos. 

(26) Şi îngerul Domnului a grăit către Filip, zicînd: „Ridică-te şi 
mergi spre miazăzi, pe calea ce coboară de la Ierusalim la Gaza! 
Aceasta este pustie.” (27) Şi, sculîndu-se, a mers. Şi iată un băr¬ 
bat Arap [Etiop] - famen, mare dregător al Candachiei, împără¬ 
teasa Arapilor [Etiopilor], care era peste toată vistieria ei şi care 
venise la Ierusalim să se închine - (28) se întorcea acasă; şi, şe- 
zînd în carul său, citea pe Proorocul Isaia. (29) Iar Duhul i-a zis 
lui Filip: , r Apropie-te şi te alipeşte de carul acesta!” (30) Şi, aler- 
gînd, Filip l-a auzit citind pe Proorocul Isaia, şi i-a zis: „înţelegi 
oare ce citeşti?” (31) Iar el a zis: „Cum aş putea să înţeleg, dacă 
nu mă va povăţui cineva?” Şi l-a rugat pe Filip să se urce şi să 
şadă cu el. (32) Iar locul din Scriptură pe care-l citea era acesta: 
„Ca un miel care se aduce spre junghiere şi ca o oaie fără de glas 
înaintea celui ce-o tunde, aşa nu şi-a deschis gura Sa. (33) întru 
smerenia Lui, judecata Lui s-a ridicat, şi neamul Lui cine-l va po¬ 
vesti? Că se ridică de pe pămînt viaţa Lui” (Isaia 53:7, 8). 

Mie mi se pare că şi de aici este arătat că acest Filip era din cei şapte. 
Căci, dacă ar fi plecat de la Ierusalim [unde erau Apostolii] nu s-ar fi dus 
către miazăzi [acolo unde i-a poruncit îngerul], ci către miazănoapte. Iar 
din Samaria, unde petrecea şi învăţa atunci acel Filip din cei şapte, către 
miazăzi este calea ce se pogoară din Ierusalim în Gaza. 


1 Petru nu l-a muncit atunci pe Simon, dar sfintele canoane ale Bisericii osîndesc as¬ 
pru păcatul care îi poartă numele, „simonia”, anume cumpărarea cu bani a darului preo¬ 
ţiei. (n. n.) 

aceasta este pustie.”/ I-a zis aceasta ca să nu se înfricoşeze de 
năpădirea Iudeilor. 

„Şi, sculîndu-se, a mers.”/ Vezi ascultare?! Nu a întrebat şi nu a zis: 
Pentru ce? Ci, sculîndu-se deodată cu porunca, a mers. 

„[...] care venise la Ierusalim să se închine [...]”/ Se cuvine a ne mi¬ 
nuna pentru multe de fîlosofia famenului acestuia: căci - deşi petrecea în 
Etiopia, şi era boier, şi încă vistiernic al vistieriilor împărăteşti - cu toate 
acestea el se suia să se închine la Ierusalim. Şi muieri stăpîneau Etiopia, 
dintre care una era şi Candachia, după diadohie', al cărei vistier era fame- 
nul. Şi vezi cîte sînt laudele grăite pentru dînsul! Căci, deşi nu era praz¬ 
nic, el se suia totuşi la Ierusalim dintr-o cetate care vieţuia întru închină¬ 
ciune ia idoli, şi citea pe cale, şi încă din Isaia, cel mai înalt dintre Proo¬ 
roci, şi neştiind ce citea, atît de cuprins era de citire. 

„înţelegi oare ce citeşti?”/ Minunat îl întreabă! Căci nici nu l-a linguşit şi 
nu l-a lăudat, dar nici nu i-a luat în rîs neştiinţa; ci în aşa fel ca să-i pricinu¬ 
iască mai multă poftă, arătîndu-i că multă comoară este pusă întru cele pe 
care le citea. Iar el nu se ascunde şi nu se acoperă, ci zice: „Cum aş putea să 
înţeleg, dacă nu mă va povăţui cineva?” Apoi, îl roagă să fie învăţat. 

„[...] ca o oaie fără de glas înaintea celui ce-o tunde [...]”/ Foarte ară¬ 
tată este înţelegerea celor puse înainte, căci oile se aduc din vreme în vre¬ 
me ca să fie tunse şi păstorii aduc asupra lor foarfeci de tuns, şi, măcar că 
pătimesc, ele nu sar asupra celor ce fac acest lucru. Tot aşa şi Hristos, 
ocărit fiind, nu ocăra împotrivă. 

„întru smerenia Lui, judecata Lui s-a ridicat [...]”/ Aici, însemnează 
judecata cea fără de lege făcută asupra Lui, cînd adevărul se ascunsese. 

„[...] şi neamul Lui cine-1 va povesti?”/ Adică pe acela de după învi¬ 
ere, şi vrednicia naşterii 1 2 Lui, a cărui arătare este cercarea lucrurilor 
iconomisite. Cine va fi vrednic să-l tîlcuiască prin cuvînt, cînd ar pune în 
minte cine era El, Dumnezeu şi Fiul cel unul născut din Dumnezeu, Care 
[totuşi] a pătimit toate acestea? 3 

1 Moştenire a stăpînirii, succesiune (n. n.). 

2 în tălmăcirea originală e slavul „blagorodie”, „bunul neam”, „nobleţea naşterii" 
(„evghenia”, în elineşte). (n. n.) 

3 Iar în altă parte, Sfinţitul Teofilact zice aşa: „Hristos este «fără genealogie», fiindcă 
- după Isaia - «neamul Lui cine îi va povesti?» (Isaia 53:8). Căci şi Părintele cei de sus 
Care L-a născut este netîlcuit, şi însuşi chipul naşterii Lui celei mai înainte de veac este 
nepriceput. Şi nici Maica ce L-a născut aici, jos, nu cade sub socoteală de om după chi- 

„Că se ridică de pe pâmînt viaţa Lui.”/ E în Ioc de: Se ridică şi mai 
înaltă decît cele de pe pămînt este viaţa Lui. adică petrecerea, sau fiinţa 
Unuia născut, cînd se înţelege afară de trup, [aceea pe care o avea] şi pînă 
a nu se face ca noi. 

(34) Iar famenul, răsputtzînd, i-a zis lui Filip: „Rogu-te, despre cine 
zice Proorocul acesta? Despre sine, ori despre altcineva?” (35) Iar 
Filip, deschizînd gura sa şi începînd de la scriptura aceasta, i-a 
binevestit pe Iisus. (36) Şi, pe cînd mergeau pe cale, au ajuns la o 
apă; iar famenul a zis: „Iată apă. Ce mă împiedică să fiu bote¬ 
zat?” (37) Filip a zis: „Dacă crezi din toată inima, este cu putin¬ 
ţă.” Şi el, răspunzînd, a zis: „Cred că Iisus Iiristos este Fiul lui 
Dumnezeu!” (38) Şi a poruncit să stea carul; şi s-au coborît 
amîndoi în apă - şi Filip, şi famenul - şi l-a botezat. (39) Iar cînd 
au ieşit din apă, Duhul Domnului l-a răpit pe Filip, şi famenul 
nu l-a mai văzut. Şi el s-a dus în calea sa, bucurîndu-se. (40) Iar 
Filip s-a aflat în Azot şi, mergînd, binevestea prin toate cetăţile, 
pînă ce a sosit în Chesaria. 

„Rogu-te, despre cine zice Proorocul acesta?”/ Mie mi se pare că el nu 
ştia că Proorocii grăiesc şi despre alţii, dar şi despre ei înşişi ca despre 
altcineva; căci aceasta arată întrebarea lui. 

„Iată apă. Ce mă împiedică să fiu botezat?”/ Vezi cum se iconomi- 
seşte, se îndreptează şi se povăţuieşte? Mai întîi, citeşte, dar nu ştie ce 
citeşte; al doilea, citeşte chiar mărturia întru care era patima, şi învierea şi 
darul [lui Hristos]; apoi, se roagă a fi învăţat, şi i se tălmăceşte din pro- 
orocie, Filip luînd pricinile pe rînd. Şi, înaripat făcîndu-se cu sîrguinţa, de 
aici înainte se sîrguieşte către botez. Şi n-a zis: „Bolează-mă!”, ci: „Ce 
mă opreşte a fi botezat?”, prin întrebare arătînd multa lui sîrguinţa pentru 
botez. 

„Iar cînd au ieşit din apă, Duhul Domnului l-a răpit pe Filip [...]”/ Du¬ 
hul îl ridică pe dînsul, făcînd încă mai minunat lucrul săvîrşit, şi totodată 
vestindu-L pe Filip că se învredniceşte de nişte lucrări ca acelea ale Proo- 


pul în care L-a născut, fiindcă nimeni nu poate înţelege cum, fecioară fiind. L-a zămislit 
fără sămînţă, cum L-a purtat fără de osteneală, cum L-a născut fără de dureri şi strică¬ 
ciuni! - şi altele ca acestea” (în tîlcuirea epistolei către Evrei), (n. n.) 

rocilor, de pildă Avacum. Şi Duhul îl ridică pe dînsul, nu îngerul care i se 
arătase mai înainte, fiindcă vederea îngerului se făcea atunci celor mai 
trupeşti, iar a Duhului celor mai duhovniceşti. Şi e răpit de la famen pen¬ 
tru folosul aceluia, căci famenul l-ar fi rugat să meargă împreună cu dîn¬ 
sul, şi Filip l-ar fi scîrbit dacă n-ar fi voit, vremea nefiind cuvenită. Aşa, 
toate se lucrau dumnezeieşte. Şi Duhul l-a pus pe dînsul în Azot, unde se 
cădea să bine-vestească atunci. 



CAPITOLUL IX 


(1) Iar Saul, suflînd încă îngrozire şi ucidere împotriva ucenicilor 
Domnului, a mers la arhiereu (2) şi a cerut de la el scrisori către 
sinagogile din Damasc ca, dacă va afla acolo pe vreunii - atît 
bărbaţi, cît şi muieri - că merg pe calea aceasta, să-i aducă legaţi 
la Ierusalim. 

Aici, tîlcuieşte turbarea lui Pavel asupra bisericilor credincioşilor, 
arătînd că aceasta se trăgea din rîvna şi osîrdia lui celei fierbinţi [pentru 
Lege}. Căci se împlinea la dînsul cuvîntul zis de Hristos, anume că: „Ce¬ 
lor ce vă vor ucide pe voi li se va părea că aduc slujbă lui Dumnezeu!” 
(Ioan 16:2), Fiindcă Saul nu făcea aceasta precum ceilalţi ludei, să nu 
fie! Şi că aşa este se vede arătat şi din faptul că se ducea chiar în [sinago¬ 
gile din] cetăţile din afară [neevreieşti, n. n.], iar aceia [arhiereii şi cărtu¬ 
rarii] nici de cei ce erau în Ierusalim [în biserica veche] nu ar fi grijit. 
Căci ei purtau grijă numai de una, să dobîndească cinste. Şi se duce în 
Damasc, căci era cetate mare, împărătească, şi se temea ca nu cumva 
aceasta să fie cuprinsă de propovăduirea evangheliei. Şi nu merge la stă- 
pînitor să ceară scrisori, ci la arhiereu, căci grija lui era ca pe toate să le 
săvîrşească după Lege. 

„[...] ca, dacă va afla acolo pe vreunii - atît bărbaţi, cît şi muieri - că 
merg pe calea aceasta, să-i aducă legaţi la Ierusalim.”/ Ce este „pe calea 
aceasta”? Poate că aşa vorbeau despre sine credincioşii, pentru că numai 
a lor era credinţa prin care ne ducem la ceruri. Sau Pavel îi numea atunci 
pe dînşii „din calea aceasta” ca şi cum netrebnicindu-i şi batjocorindu-i. 
Căci se obişnuieşte a-1 numi „din cale”, adică de pe drum, pe cel ne-cin- 
stit. Şi n-a cerut slăpînire ca să-i muncească acolo, ci să-i aducă în Ieru¬ 
salim, căci voia să facă acest lucru cu mai multă stăpînire. 

(3) Dar, pe cînd călătorea el şi se apropia de Damasc, fără de veste a 
strălucit peste el lumină din cer. (4) Şi, căzînd la pămînt, a auzit 
un glas, zicîndu-i: „Saule, Saule, de ce Mă goneşti?” (5) Iar el a 
zis: „Cine eşti Tu, Doamne?” Şi Domnul a zis: „Eu sînt lisus, pe 
Care tu îl goneşti. Greu îţi este să izbeşti cu piciorul împotriva 

boldurilor! 1 ” (6) Şi el, tremurînd şi înspăimîntat fiind, a zis: 
„Doamne, ce voieşti să fac?” Iar Domnul i-a zis: „Scoală-te, intră 
în cetate şi ţi se va spune ce trebuie să faci. ” (7) Iar bărbaţii care 
erau cu el pe cale stăteau încremeniţi, auzind glasul, dar nevăzînd 
pe nimeni (8) Şi s-a ridicat Saul de la pămînt, dar, deşi avea ochii 
deschişi, nu vedea nimic. Şi, luîndu-l de mînă, l-au dus în Damasc. 
(9) Şi trei zile a fost nevăzînd; şi n-a mîncat, nici n-a băut. 

Vedenia nu se face în cetate, ci pe cale, în linişte, căci cei mulţi nu ar 
fi crezut, ci încă l-ar fi şi batjocorit. Fiindcă şi acolo, auzind glasul, cei 
împreună cu el ziceau că este tunet. Iar el era vrednic de credinţă dacă le 
vestea ei însuşi pe ale sale. Deci nu în Ierusalim, nici în Damasc, ci pe 
cale străluceşte peste el lumina, ca lucrul făcut împrejurul lui să nu poată 
fi povestit într-alt fel de ceilalţi, ci să fie vrednic de credinţă a-1 povesti 
el, cel care şi vedenia a văzut-o, şi patima [orbirii] a pătimit-o. Căci 
aceasta o va zice şi răspunzînd către Agrippa. 2 

„Saule, Saule, de ce Mă goneşti?”/ Hristos nu-i zice; Crede! - ci îi 
cere socoteală, zicînd: „De ce mă goneşti?” Numai că nu-i zice: Pentru ce 
nedreptate, mică sau mare, pătimită de la Mine îmi faci acestea? 

„Eu sînt Itsus, pe Care tu îl goneşti.”/ Aceasta e în loc de: Să nu soco¬ 
teşti că războiul tău este împotriva oamenilor, ci împotriva Mea, a Dom¬ 
nului Tău. Dar pentru ce nu s-a făcut acest lucru [întoarcerea lui Pavel] 
dintru început? Ca să se arate că Hristos a înviat cu adevărat. Căci cel ce 
îl gonea pe Dînsul, şi nu credea învierii Lui, şi cu atîta nebunie îi gonea 
pe cei credincioşi, de unde ar fi crezut, dacă nu ar fi fost multa şi marea 
putere a învierii? Dar pentru ce [nu i S-a arătat] îndată după înviere? Ca 
mai luminat să se arate războiul împotriva învierii şi mai dumnezeiască 
întoarcerea lui Pavel. 

„Iar bărbaţii care erau cu el pe cale stăteau încremeniţi, auzind glasul, 
dar nevăzînd pe nimeni,”/ Şi peste cei împreună cu dînsul stăluceşte lu¬ 
mina, ca să mărturisească vedenia. Dar nu îi orbeşte, decît numai pe Pa¬ 
vel, ca să nu sc creadă că patima a fost a oricăruia şi din întîmplare, ci să 
se arate că e cu adevărat a dumnezeieştii lucrări şi purtări de grijă. Dar 
pentru ce nu au crezut şi cei împreună cu dînsul? Ca să fie vrednici de 


1 Sau a călca în ţepuşă, precum tîlcuiesc alţii. (n. aut.) 

2 Vezi mai jos, la capitolul 26:12-14. (n. n.) 

crezare cînd vor mărturisi lucrul întîmplat împrejurul lui Pavel. Căci, de 
ar fi crezut, ar fi părut că mărturisesc din dar. Dar al cui glas l-au auzit 
cei cc erau cu Pavel? Al lui Pavel, celui ce răspundea, iar pe cel ceresc l-a 
auzit doar el. Pentru aceasta zice aici că bărbaţii care erau cu el pe cale 
stăteau, auzind glasul lui Pavel, dar nevăzînd „pe nimeni”, adică pe cel 
căruia îi răspundea. Şi, după acestea, însuşi Pavel zice: „Cei ce erau îm¬ 
preună cu mine au văzut lumina şi s-au înfricoşat, dar glasul Celui ce-mi 
grăia nu l-au auzit.” 1 

„[...] dar, deşi avea ochii deschişi, nu vedea nimic”/ Vederile lui Pa¬ 
vel pătimesc, căci covîrşirea luminii obişnuieşte să ie răpească, fiindcă şi 
ochii au măsuri. Şi se zice că şi covîrşirea glasului asurzeşte şi amor¬ 
ţeşte. 2 „Şi trei zile a fost nevăzînd; şi n-a mîncat, nici n-a băut.”/ Pentru 
ce a făcut aceasta? Pentru că foarte se osîndea pe sineşi, şi se căia, şi era 
întristat şi mîhnit pentru goana Bisericii, şi se ruga şi-L chema pe Dum¬ 
nezeu ca să i se ierte lui greşeala. 

(10) Şi era în Damasc un ucenic, anume Anania, şi Domnul i-a zis 
în vedenie: „Anania!” Iar el a zis: „lată-mă, Doamne!” (11) Şi 
Domnul a zis către el: „Sculîndu-te, mergi pe uliţa care se chea¬ 
mă «Uliţa Dreaptă» şi caută-l în casa lui Iuda pe Saul, zis «Tar - 
sianul». Căci iată, se roagă. (12) Şi a văzut în vedenie pe un băr¬ 
bat cu numele «Anania» intrînd la el şi punîndu-şi inimile peste 
el, ca să vadă iarăşi.” (13) Şi a răspuns Anania: „Doamne, despre 
bărbatul acesta am auzit de la mulţi cîte rele a făcut sfinţilor Tăi în 
Ierusalim. (14) Şi aici are putere de la arhierei să-i lege pe toţi care 
cheamă numele Tău.” (15) Şi a zis Domnul către el: „Mergi, 
fiindcă acesta îmi este vas ales, ca să poarte numele Meu înaintea 
«neamurilor» şi a împăraţilor şi a fiilor lui Israil. (16) Căci Eu îi 
voi arăta cîte trebuie să pătimească el pentru numele Meu. ” 

Pentru ce i se încredinţează învăţătura credinţei şi tămăduirea lui Pa¬ 
vel, celui ce atît dc mare avea să fie, lui Anania, care nu era dintre uceni¬ 
cii lăudaţi şi vestiţi? Pentru că Pavel nu avea să fie povăţuit prin oameni. 


! Vezi !a capitolul 22:8. (n. n.) 

2 Lucru prea-adevărat, şi de aceea adevăraţii conducători trebuie să aibă glas puter¬ 
nic: pentru a-şi stăpîni supuşii şi pentru a-i înmuia pe vrăjmaşi, (n. n.) 

ci prin însuşi Hristos; căci Anania l-a botezat şi l-a vindecat, dar nu l-a 
învăţat nimic. Iar că Anania nu era dintre cei foarte vestiţi se vede din te¬ 
merea şi frica ce se arată din graiurile lui. Căci atît tremura de goana lui 
Pavel, cît numai auzind de la Domnul de numele lui s-a spăimîntat şi s-a 
înfricoşat, şi nu lua aminte nici la cele ce se ziceau de Domnul: anume că 
Pavel se roagă, că a văzut în vedenie că el [Anania] e trimis către dînsul 
ca făcător de bine şi mîntuitor, fiindcă este orb. 

„Şi a văzut în vedenie pe un bărbat cu numele Anania [...]”/ Căci nu 
putea să vadă aievea, în chip descoperit, fiind orb. 

„[...] şi aici are putere de la arhierei să-i lege pe toţi care cheamă nu¬ 
mele Tău.”/ De unde le era arătată lor aceasta? E cu putinţă ca, în frică fi¬ 
ind, ei să fi iscodit şi să se fi înştiinţat cele hotărîte asupra lor. Şi vezi cîtă 
este frica, pentru că nici numele acesta, „Saul”, nu sufereau să-l audă, 
mai-nainte de a-1 vedea [pe dînsul]. Şi zice Anania: Mă tem ca nu cumva 
şi pe mine să mă ducă la Ierusalim, 

„Mergi, fiindcă acesta îmi este vas ales, ca să poarte numele Meu îna¬ 
intea «neamurilor» şi a împăraţilor şi a fiilor lui Israil.”/ Va fi - zice - nu 
numai credincios, ci şi dascăl. Şi multă îndrăzneală va avea înaintea 
„neamurilor”, şi a împăraţilor şi va sta împotriva Iudeilor. Şi, prin aces¬ 
tea, îl face îndrăzneţ pe Anania, dar totodată îl şi înfruntă. Căci zice: 
Dacă acela care a fost atît de turbat, şi de înnebunit şi de ucigaş, pe toate 
le va pătimi pentru Mine, tu nici să-l botezi nu voieşti?! Şi de aceea zice: 
„Fiindcă acesta îmi este vas ales, ca să poarte numele Meu.” Căci Ana¬ 
nia, auzind că Pavel era orb, s-a bucurat şi numai că nu a zis şi cu graiul 
aceasta: Bine este! Lasă-1 pe dînsul să orbească, ce-mi porunceşti mie 
să-i deschid ochii?! Ca iarăşi să ne lege şi să ne muncească? Nu numai că 
nici un rău nu va face - zice Domnul - dar va şi pătimi multe pentru Mi¬ 
ne. Şi bine a zis: „vas al alegerii”, cuvîntul acesta arâtînd că răutatea nu 
este Firească, pentru că ce este bun şi lămurit [„curat”, n. n.] alegem. 1 


1 Sfîntul Apostol Pavel vorbeşte în mai multe locuri ale epistolelor sale despre alege¬ 
rea de către Dumnezeu a „vaselor” trebuincioase Lui, printre care a fost şi el însuşi. De 
pildă, în a doua epistolă către Timotei, zice următoarele (tîlcuite de Sfinţitul Teofilact): 

„«Şi într-o casă mare nu sînt numai vase de aur şi de argint, ci şi de lemn şi de lut; şi 
unele sînt spre cinste, iar altele spre necinste.» 

Apostolul [...] zice că - aşa cum într-o casă mare se află vase osebite: şi de aur, şi de 
argint, şi de lemn, şi de lut - tot astfel şi în lumea asta mare se află şi oameni buni şi 
îmbunătăţiţi, şi răi şi răzvrătiţi. [...] Şi zice; Vasele de aur, Creştinii cei îmbunătăţiţi şi 

(17) Şi a mers Anatiia, şi a intrat în casă şi, punîndu-şi mîinile pe el, 
a zis: „Frate Saul, Domnul lisus, Cel ce ţi S-a arătat pe calea pe 
care veneai, m-a trimis ca să vezi iarăşi şi să te umpli de Duh 
Sfînt.” (18) Şi îndată au căzut de pe ochii lui ca nişte solzi; şi a 
văzut iarăşi şi, sculîndu-se, a fost botezat. (19) Şi, luînd mîncare, 
s-a întărit. Şi a stat Saul cu ucenicii din Damasc cîteva zile. 

Vezi că, trecîndu-i frica, ascultarea lui e mai mare? Căci graiurile 
Ananiei nu erau de necredincios, ci de om temător care tremură. 

„Frate Saul, Domnul lisus. Cel ce ţi S-a arătat pe calea pe care veneai, 
m-a trimis [...]”/ Rostind numele Domnului, îl împrieteneşte îndată. Dar 
Hristos nu îi zisese că Se arătase lui Saul, ci [Anania] s-a învăţat de la 
Duhul. Şi nu i Se arătase [cu chip], ci i S-a arătat cu adevărat prin lucruri 
şi prin lucrare. Şi zice: „Care ţi S-a arătat”, nu: „Care te-a orbit”, ferin- 
du-se de ocărîre. Şi zice: „m-a trimis”, adică: „nu este fapta mea, ci sînt 
slujitor al darului”. Aşa ştiau ei, ca să nu socotească nimic al lor. 

„Şi îndată au căzut de pe ochii lui ca nişte solzi, şj a văzut iarăşi [...]”/ 
Solzii cad pentru a arăta şi înfocarea lui cea mare, şi vindecarea cea fără 
de îndoială. 

„[...] şi, sculîndu-se, a fost botezat. Şi luînd mîncare, s-a întărit.”/ 
Căci slăbise şi de călătorie, şi de frică, şi de foame şi de mîhnire. Şi vezi 
că nu a suferit să se împărtăşească de hrană pînă cînd nu a dobîndit daru¬ 
rile cele mari. 


buni, sînt spre cinste, adică cinstite şi folosite spre slujbe de cinste; iar vasele de lemn şi 
de lut, oamenii cei răi şi pîngăriţi, sînt spre necinste, adică necinstite şi folosite în slujbe 
necinstite. Nu a zis însă că vasele acestea sînt spre întrebuinţare şi neîntrebuinţarc. căci 
oamenii cei răi, deşi nu sînt trebnici spre fapta bună, totuşi lucrează şi ei întru alcătuirea 
lumii şi în alte oarecari iconomii. [...] 

«Deci, de se va curăţi cineva de acestea, va fi vas spre cinste sfinţit, de bună trebu¬ 
inţă stăpînului, gătit spre tot lucru! bun» (2 Timotei 2:20). 

O, cititorule! - vezi că a fi cineva «vas de aur» sau «de lut», adică bun sau rău, nu 
urmează din firea omului, nici din sila materiei, precum huleau Maniheii, ci din alegerea 
cea bună sau rea? Căci ascultă ce zice aici Apostolul, că tot omul, dacă vrea, poate să-şi 
curăţeaseă desăvîrşit sufletul de alegerea cea rea, «de lemn» sau «de lut», şi în locul 
aceleia să-şi facă alegerea «de aur» şi «de argint», adică bună şi îmbunătăţită. Şi soco¬ 
teşte aceasta din pilde! Căci Pavel era mai întîi «de lut», adică rău, fiindcă nu credea în 
Hristos; dar apoi s-a făcut «de aur», căci a crezut. Şi, dimpotrivă. Iuda era mai întîi «de 
aur», fiindcă se învrednicise a fi ucenic al lui Hristos; dar în urmă s-a făcut «de lut», 
pentru că L-a vîndut pe Hristos” (în tîlcuirea la epistolele lui Pavel). (n. n.) 

(20) Şi îndată propovăduia în sinagogi pe Iisus, că Acesta este Fiul 
lui Dumnezeu. (21) Şi se mirau toţi care îl auzeau şi ziceau: „Nu 
este oare acesta cel care-i prăda în Ierusalim pe cei ce cheamă 
acest nume şi a venit aici ca să-i ducă pe ei legaţi la arhierei?” 

(22) Iar Saul se întărea mai mult şi-i tulbura pe Iudeii care locu¬ 
iau în Damasc, dovedind că Acesta este Hristos. 

„[...] că Acesta este Fiul lui Dumnezeu.”/ Nu zice că a înviat, nici că 
viază. Dar ce? Pavel adeverează îndată dogma că Acesta este Fiul lui 
Dumnezeu. îndată s-a făcut dascăl! Căci nu se ruşina de schimbarea întru 
acelea întru care era strălucit. 

,,Iar Saul se întărea mai mult şi-i tulbura pe Iudeii care locuiau în Da¬ 
masc [...]”/ Căci, de vreme ce era învăţat în Lege , le astupa gurile. Ei so¬ 
coteau că au scăpat de acea vorbă şi împotrivire după se se izbăviseră de 
Ştefan, dar l-au aflat pe altul, mai fierbinte decît Ştefan. 

„[...] dovedind că Acesta este Hristos.”/ Acest cuvînt, „dovedind”, în¬ 
semnează „învăţînd şi tîlcuind din Scripturile acelea pe care le ştiau şi ei”. 

(23) Şi, dacă s-au împlinit multe zile. Iudeii s-au sfătuit să-l omoare. 

(24) Şi s-a făcut cunoscut lui Saul vicleşugul lor. Şi ei păzeau 
porţile - şi ziua, şi noaptea - ca să-l ucidă. (25) Şi, luîndu-l uce¬ 
nicii lui noaptea, l-au slobozit peste zid, lăsîndu-l jos într-o coş- 
niţă. (26) Şi, mergînd la Ierusalim, Saul se ispitea să se lipească 
de ucenici; şi toţi se temeau de el, necrezînd că este ucenic. 

Iudeii vin iarăşi spre gîndul şi socoteala lor cea mai tare, nemaicăutînd 
clevetitori şi martori mincinoşi, ci ei singuri pornindu-se către ucidere. 
Căci, după ce au văzut că lucrul se întinde şi se lăţeşte, nici nu mai fac di¬ 
van [„judecată”, n. n.]. 

„Şi luîndu-l ucenicii lui noaptea, l-au slobozit peste zid, lăsîndu-l jos 
într-o coşniţă.”/ Vezi că Pavel nu s-a mîntuit cu darul [Domnului], ci cu 
înţelepciune omenească, pentru a te învăţa fapta bună a bărbatului, că şi 
fără de semne străluceşte. 

„Şi, mergînd la Ierusalim, Saul se ispitea să se lipească de ucenici 
[...]”/ Scăpînd de primejdie, nu numai că nu fuge, ci se duce acolo unde 
mai mult îi aprinsese pe dînşii. Şi vezi că acum îi căuta pe ucenici, atît de 
mult se ardea şi se umpluse de rîvna propovăduirii. Şi faptul că venise 

mai tîrziu decît ceilalţi îl făcea pe dînsul mai sîrguitor, căci zice: „Celui 
ce i se lasă mai mult, mai mult va iubi” (Luca 7:42:43). Dar e lucru vred¬ 
nic de mirare cum zice în epistola către Galateni că: „Nu m-am suit la Ie¬ 
rusalim către Apostolii cei dinainte de mine, ci m-am dus în Aravia şi ia¬ 
răşi m-am întors în Damasc. Apoi, după 3 ani, m-am suit în Ierusalim să-l 
istorisesc (să-l cercetez) pe Petru. [...] Şi nu am văzut pe altul din Apos¬ 
toli, afară numai pe Iacov «fratele Domnului»” 1 (Galateni 1:17-19).” 


1 Trebuie lămurit cine a fost acest „frate al Domnului”, ca să nu răinînă loc pentru 
nedumeriri. Iată deci ce spune Cuviosul Nicodim Aghioritul: „Au fost trei Iacovi: unul, 
fratele lui Ioan, pe care l-a oţnorît Irod [cum se va arăta, n. n.]; al doilea, fiul lui Alfeu, 
aceştia doi fiind din cei 12; şi al 3-!ea, «fratele Domnului», care s-a pomenit aici şi nu 
era din cei 12 Apostoli. Acest Iacov se chema «cel Mic» - după Teofilact - spre osebi¬ 
rea de Iacov fiul lui Zevedei, care se chema «cel Mare», ca unul ce era din cci 12 şi mai 
ales, despre care a pomenit Marcu Evanghelistul cînd a zis: «Erau însă şi femei departe 
privind, între care era Maria Magdalina, şi Maria, maica lui Iacov cel Mie şi a lui losi» 
(capitolul 15, stih 40), unde «Maria» e Născătoarea de Dumnezeu, ca o maică ce se so¬ 
cotea a acestui Iacov şi a lui losi, fiii lui losif. 

Iar că acest Iacov era sfinţit din pîntecele maicii sale şi că vin şi rachiu nu a băut şi 
came nu a mîncat vreodată, ca un Nazireu, nici nu s-a ras cîndva, nici nu s-a uns cu unt¬ 
delemn (precum era obiceiul atunci, spre netezirea trupului), nici în baie nu s-a scăldat, 
o scrie Pamfîl Evreu! în capitolul 2 a! Istoriei bisericeşti , adueîndu-i martori pe Climent 
Stromalu! şi pe Ighisip, care mai scriu că pururea pomenitul acesta nu a pus sandale în 
picioare, ci umbla cu picioarele goale şi totdeauna purta haine albe de in. De aceea zic 
Epifanie şi Ieronim că el ar fi fost tînărul acela care în vremea Patimei Mânuitorului a 
lăsat giulgiul pe care-1 purta şi a fugit - precum scrie Evanghelistul Marcu în capitolul 
14:51, fiindcă numai acesta purta alb între Apostoli. (De aceea, după urmarea lui, s-a 
luat obiceiul a purta haine albe de mătase toţi Patriarhii Ierusalimului, moştenitorii feri¬ 
citului Iacov.) [...] De trei ori fericitul Iacov a păzit încă şi fecioria în toată viaţa sa şi, 
din adesele plecări dc genunchi ce făcea, i s-au umflat genunchii şt s-au făcut vînjoşi ca 
ai cămilei. Iar Hrisostom adaugă că, din pricină că adeseori îşi bătea fruntea de pămînt, i 
s-a umflat şi s-a făcut neagră. Iar poalele hainei sale se întreceau să le sărute mici şi 
mari - după Ieronim. Ci şi întru Sfintele Sfintelor intra şi acolo se ruga pentru iertarea 
neştiinţelor norodului, de unde s-a numit şi «Olvic», adică «drept», şi pe capul său purta 
potcoava de aur a arhiereului Legii - precum mărturisesc Climent şi Epifanie. Iar Hri¬ 
sostom, tîlcuind zicerea «apoi S-a arătat lui Iacov», zice că mai întîi pe acesta l-a hiroto¬ 
nisit Domnul episcop a! Ierusalimului (Cuvîntul 38 la 1 Corinteni). Şi Epifanie (la 
Eresul 78) şi Evsevie zic aceasta, deşi Climent Stromatul zice că, după înălţarea Dom¬ 
nului. Petru, Iacov şi Ioan, cei ma! întîi aleşi ai Apostolilor, l-au ales pe acest Iacov să 
fie episcop al Ierusalimului. Şi, fiind episcop 20 ani în Ierusalim, de trei ori fericitul s-a 
învrednicit de mucenicesc sfîrşit. Căci, suindu-1 pe aripa Bisericii - fiindcă de acolo 

Căci aici zice că a mers la Ierusalim şi că Vamava l-a dus la Apostoli!? 
Deci în epistola către Galateni nu zice că s-a dus la ei ca să pună înaintea 
lor „evanghelia” [propovăduirea] lui', [ci pentru a-1 vedea pe Petru], Sau, 
dacă nu este aceasta, atunci se cuvine a socoti că vrăjmăşia şi pîndirea tă¬ 
cută în Damasc [asupra lui] nu s-a făcut îndată după ce a crezut, ci după 
ce el a venit din Aravia, după trei ani, şi aşa s-a suit pe urmă către Ieru¬ 
salim. Şi [poate că Luca] nu vorbeşte de călătoria aceasta, ci o lasă, căci 


strigase în auzul tuturor, zicînd: «Ce mă întrebaţi despre lisus, Fiul omului? Acesta şade 
de-a dreapta atot-puternicului Dumnezeu şi va să vie pe norii cerului să facă judecată şi 
răsplătire!» - aşadar, fiindcă a strigat de acolo acestea, nelegiuiţii preoţi şi cărturari în¬ 
dată au năvălit asupra lui şi i-au doborît de pe aripa Bisericii, făcîndu-se vărsători de 
sînge. El însă, plecîndu-şi genunchii şi sfintele picioare şi rugîndu-se pentru ucigaşii săi, 
a fost împroşcat cu pietre. [...] Iar marele Atanasie zice că acest lacov a tălmăcit Evan¬ 
ghelia lui Matei în limba elină din cea evreiască, (n. n.) 

1 Aceasta a făcut-o după paisprezece ani, căci zice: „Apoi, după paisprezece ani, ia¬ 
răşi m-ara suit în Ierusalim cu Vamava, împreună luînd şi pe Tit. [...] Şi am pus înain¬ 
tea lor evanghelia pe care o propovăduiesc la «neamuri»” (Galateni 2:1, 2). E un amă¬ 
nunt de o mare însemnătate, căci ce vrea să zică aceasta: „evanghelia pe care o propovă¬ 
duiesc la «neamuri»”? Neştiutorii şi rău-voitorii au înţeles că Pave! avea o „evanghelie” 
(o bună-vestire) a lui, deosebită de a celorlalţi Apostoli, înţelegere care loveşte în însăşi 
inima propovăduirii Creştinismului, deschizînd drum şi îndreptăţind eresurile! Căci nu 
sînt mai multe „evanghelii”, mai multe propovăduiri, fiecare după mintea vreunuia, ci 
adevărul de credinţă este sobornicesc, fiind dat de-a dreptul de Sfintul Duh-Dumnezeu, 
Care este unul singur şi nu Se schimbă după vremi şi împrejurări. Să ţinem deci seama 
de tîlcuirile purtătorilor de Duh, care ne lămuresc şi aici, zicînd aşa: „Pentru care pricină 
a arătat [PavelJ Apostolilor abia după atîţia ani evanghelia pe care o propovăduia? Căci 
lucrul ar fi fost cu adevărat fără socoteală, ca, după ce paisprezece ani şi mai mult alerga 
propovăduind evanghelia, să aibă trebuinţă a învăţa apoi dacă aleargă bine sau s-a 
ostenit în zadar! De aceea, dacă ar fi arătat propovăduirea sa Apostolilor ca să înveţe el 
însuşi despre calea pe care a umblat, negreşit aceasta ar fi fost fără socoteală şi fără 
gîndire - aşa precum am zis. Dar Pavel s-a dus la Ierusalim fiindcă vedea cum mulţi se 
sminteau pentru că Petru primea tăierea împrejur şi pe mulţi îi tăia împrejur, dar el 
însuşi nu o primea, şi astfel era bănuit că face fărădelege. Iar a merge l-a sfătuit Sfintul 
Duh, după o descoperire mai presus de fire, pentru ca aceia care se sminteau să se în¬ 
credinţeze şi să se înduplece că nu este osebire şi sminteală între propovăduirea lui Petru 
şi aceea a lui Pavel, ci că Petru iartă tăierea împrejur după iconomie şi pogorămînt, fi¬ 
indcă el propovăduia Evreilor, care se tăiau împrejur. Deci nu a fost fără socoteală ceea 
ce a făcut Pavel, că a mers la Ierusalim şi a arătat Apostolilor despre propovăduirea sa 
după atîţia ani, pentru că Duhul Sfint l-a pornit să meargă, şi el a ascultat în chip drept şi 
binecuvîntat, supunîndu-se” (Teofilact, în tîlcuirea epistolelor lui Pavel). (n. n.) 

scriitorul dc istorie multe scurtează, şi le trece şi adună la un loc multe 
vremi. Şi [de altfel] nu zice că [acum] s-a dus către Apostoli, ci „se ispi¬ 
tea să se lipească de ucenici”, ca unul ce era dascăl şi ucenic. 1 

„[...] şi se ispitea să se lipească [..,]”/ Nu se apropia de dînşii cu dîr- 
zenie, ci cu evlavie. „[.,.] şi toţi se temeau de el, necrezînd că este uce¬ 
nic.”/ Ucenicii se temeau, iar Apostolii nu credeau. Căci, cu adevărat, ne¬ 
crezut lucru era gîndului omenesc ca gonitorul cel atît de fierbinte să se 
prefacă spre propovăduire. 

(27) Iar Varnava, luîndu-l pe el, l-a dus la Apostoli, şi le-a spus în ce 
chip L-a văzut pe cale pe Domnul, şi că El i-a grăit şi cum a grăit 
la Damasc cu îndrăzneală în numele lui lisus. (28) Şi era cu ei 
intrînd, şi ieşind în Ierusalim şi grăind cu îndrăzneală în numele 
Domnului. (29) Şi grăia şi se întreba cu Eliniştii. Iar ei căutau 
să-l omoare. (30) Dar fraţii, înţelegînd aceasta, l-au dus pe el în 
Cliesaria şi de acolo l-au trimis în Tars. (31) Deci bisericile din 
toată Iudeea, şi Galileea şi Samaria aveau pace, zidindu-se şi uni- 
blînd în frica de Domnul, şi se înmulţeau prin mîngîierea Duhu¬ 
lui Sfînt. 

Că Varnava era un om blînd se arată şi dintru aceasta şi dintru cele 
săvîrşite de dînsul după aceea. Şi se poate ca Pavel să-i fi fost cunoscut şi 
prieten încă mai dinainte. Dar către care Apostoli l-a adus? Către Petru şi 
către Ioan poate, pe care şi el zice că i-a văzut, întru epistola către 


1 Cuviosul Nicodim Aghioritul lămureşte nepotirivirea aceasta în tîlcuirea epistolelor 
lui Pavel, zicînd aşa: „Aici [în epistola către Galateni], Pavel zice că după trei ani de la 
întoarcerea sa a mers în Ierusalim, dar nu arată din ce loc a mers. Dar, fiindcă mai sus a 
zis că după întoarcerea sa s-a dus în Aiavia şi iarăşi s-a întors în Damasc, poate că a ză¬ 
bovit în alte locuri acei 3 ani de care zice aici şi iarăşi s-a întors în Damasc, iar din Da¬ 
masc a mers Ia Ierusalim, şi atunci s-a adus la Apostoli prin Varnava, precum zic Fap¬ 
tele. Căci acestea nu se pot întocmi altminteri, precum şi Icumenie, în tîlcuirea Faptelor , 
se nevoieşte şi se sileşte în 5-6 chipuri să învoiascâ venirile lui Pavel în Ierusalim ce se 
arată în Fapte cu cele ce se cuprind în trimiterea aceasta către Galateni, şi nu poate; iar 
la sfîrşit zice că Pavel vorbeşte aici de o altă vreme, pe care Luca nu o arată în Fapte, 
fiindcă scrie prea în scurt şi uneşte multe vremi întru una.” într-adevăr, Sfîntul Evan¬ 
ghelist Luca nu scrie o cronică, pentru că nu acesta e scopul său. EI vrea să-l lămurească 
pe Teofi! cum s-a alcătuit Biserica lui Hristos, iar pentru aceasta aveau însemnătate 
faptele în sine, şi mai puţin anii în care se petrecuseră, (n. n.) 

Galateni. Şi vezi că Pavel nu se duce către Apostoli, fiindcă se smerea, ci 
către ucenici, fiindcă şi el era ucenic, Vamava îl aduce către Apostoli şi 
le povesteşte acelea pe care le văzuse şi cele grăite de el cu îndrăzneală. 

„Şi grăia şi se întreba cu Eliniştii Adică cu Iudeii de limbă 

elină. Căci ceilalţi, care erau Evrei neaoşi, nu sufereau nici să-l vadă mă¬ 
car, ci mai ales se ispiteau să-l ucidă. 

„Dar fraţii, înţelegînd aceasta, l-au dus pe el în Chesaria şi de acolo 
l-au trimis în Tars.”/ Temîndu-se de ceea ce se făcuse cu Ştefan, îl mîn- 
tuiesc pe el şi îl păzesc în Chesaria, şi apoi în Tars, ca să înveţe şi totoda¬ 
tă să fie întru întemeiere, de vreme ce era în patria sa. Căci Iudeii nu 
turbau aşa asupra celorlalţi Apostoli precum asupra acestuia, ci de ei încă 
se şi cucemiceau, căci se domoliseră cu vremea din turbarea pe care o 
aveau asupra lor, pentru că de multe ori aceia le stătuseră înainte şi se fă¬ 
cuseră minunaţi în faţa mulţimii. 1 

„Deci bisericile din toată Iudeea, şi Galileea şi Samaria aveau pace 
[...]”/ Va spune mai jos că Petru se pogorîse din Ierusalim şi, ca să nu soco¬ 
teşti că făcuse aceasta de frică, a zis înainte că bisericile aveau pace. Căci, 
cînd era vîrful războiului. Apostolii petreceau în Ierusalim, iar după ce 
pacea s-a întins şi s-a aşezat s-au dus să propovăduiască şi prin alte locuri. 


1 Acestea sînt negreşit pricinile pentru care arhiereii şi cărturarii slăbiseră în dorinţa 
lor de a-i mai ucide pe Apostoli. Să nc gîndim însă şi la faptul că aceia erau oameni din 
norod, pe cîtă vreme Pavel era dintre ci. „Fariseu din Farisei”, cunoscător desăvîrşit al 
Legii, precum el însuşi mărturiseşte, şi asta îi împungea pururea şi necurmat pe ludei 
către ura cea mai veninoasă faţă de dînsul. După lisus, Sfîntul Apostol Pavel, călătorul 
ceresc, este omul cel mai urît de către rău-credincioşii din toate vremurile. Şi pe bună 
dreptate, de vreme ce dogmele, adică adevărurile de neschimbat ale drcptei-credinţc sc 
întemeiază pe epistolele sale! Iar aceasta înseamnă nimicirea tuturor smintelilor care au 
bîntuit şi bîntuie mintea omenească înşelată de trufie - de la acelea „filosofice” păgî- 
neşti, la eresurile Iudeilor, pînă la acelea „creştine” - pe care marele Apostol Ie-a osîndit 
dinainte, cunoscîndu-lc prin Duhul, Care nu S-a despărţit de el nici o clipă. De aceea, 
ereziile l-au dat dc o parte cu totul, zicînd că „Cristosul propovăduit de Pavel nu este 
acela al Evangheliilor", ci unul pe care l-ar fi născocit el singur, din ură faţă de propriu! 
său neam. El care, precum Moisi, se roagă a fi mai bine anatema decît să piară „rudeni¬ 
ile sale după trup”. Iudeii (Romani 9:3)! Cît ne priveşte pe noi. Ortodocşii, Apostolul sc 
citeşte la toate Sfintele Liturghii, pentru că este în tipic, dar de ascultat nu se ascultă şi 
de tîlcuit nu se tîlcuieşte la cuvîntul de folos. Căci, dacă s-ar face aceasta, atot-erezia 
zisă. „Ecumenism” s-ar spulbera pe dată. aşa cum s-a spulberat de mult Arianismul prin 
cuvîntul insuflat de Sfîntul Duh lui Pavel, cuvînt citit şi tîlcuit în biserici de Teologul 
Grigorie, de marele Vasilie, de Hrisostomul ori de Fericitul Teodorit. (n. n.) 

(32) Şi, trecînd pe la toţi, Petru a venit şi la sfinţii care locuiau în Li- 
da. (33) Şi acolo a aflat un om, anume Enea, care de opt ani ză¬ 
cea în pat, fiindcă era slăbănog . (34) Şi Petru a zis către el: 
„Enea, să te vindece lisus Hristos! Ridică-te şi strînge-ţi patul!” 
Şi îndată s-a ridicat. (35) Şi l-au văzut toţi cei ce locuiau în Lida 
şi în Saron, care s-au şi întors la Domnul. 

Pentru ce nu a aşteptat credinţa bărbatului şi nici nu l-a întrebat dacă 
voieşte să se tămăduiască? Pentru că, într-adevăr, minunea s-a făcut mai 
mult spre mîntuirea şi îndemnarea mai multora. Căci zice: „Şi l-au văzut 
toţi cei ce locuiau în Lida şi în Saron, care s-au şi întors la Domnul.” Şi, 
de altfel, pînă atunci ei nu dăduseră semnele puterii lor acolo, încît nu se 
cuvenea să ceară credinţă de la dînşii, precum n-au cerut nici de la ologul. 
Deci, aşa cum Hristos nu cerea credinţă cînd a început semnele, tot astfel 
fac şi aceştia. Căci în Ierusalim credinţa acelora fusese după cuviinţă - 
„încît şi pe uliţe îi scoteau pe cei bolnavi şi-i puneau pe paturi şi pe năsălii, 
ca, venind Petru, măcar umbra lui să umbrească pe vreunul dintre ei” - 
căci multe semne se făcuseră acolo, iar aici veniseră pentru întîia oară. 

(36) Iar în lopi era o uceniţă cu numele Tavita, care, tîlcuindu-se, se 
zice „Căprioară”. Aceasta era plină de fapte bune şi de milos¬ 
teniile pe care le făcea. (37) Şi în zilele acelea ea s-a îmbolnăvit şi 
a murit. Şi, scăldînd-o, au pus-o în foişor. (38) Şi, fiind aproape 
Lida de lopi, ucenicii, auzind că Petru este în Lida, au trimis doi 
bărbaţi la el, rugîndu-l să nu pregete a veni pînă la ei. (39) Şi 
Petru, sculîndu-se, a mers cu dînşii. Cînd a sosit, l-au dus în foi¬ 
şor şi au stat înaintea lui toate bătrînele, plîngînd şi arătînd că¬ 
măşile şi hainele cîte le făcea Căprioara pe cînd era cu ele. (40) 
Şi Petru, scoţîndu-i afară pe toţi, a îngenuncheat şi s-a rugat şi, 
întorcîndu-se către trup, a zis: „Tavita, scoală-te!” Iar ea şi-a 
deschis ochii şi, văzîndu-l pe Petru, a şezut. (41) Şi, dîndu-i mîna, 
Petru a ridicat-o şi, chemîndu-i pe sfinţi şi pe văduve, le-a dat-o 
vie. (42) Şi s-a făcut cunoscută aceasta în întreaga lopi şi mulţi 
au crezut în Domnul. (43) Şi el a rămas în lopi destule zile, la un 
oarecare Simon, curelor. 

cu numele Tavita, care, tîlcuindu-se, se zice «Căprioară».”/ Ii 
pune şi numele, arătînd că după lucrare se numea aşa, căci era priveghe- 

toare, trează şi deşteaptă precum căprioara. Căci multe nume se pun ade¬ 
sea din iconomie. 

„Şi în zilele acelea ea s-a îmbolnăvit şi a murit. Şi, scăldînd-o, au 
pus-o în foişor.”/ Adică i-au făcut toate cele pentru mort. 

„Şi [...] ucenicii, auzind că Petru este în Lida, au trimis pe doi bărbaţi 
la el, rugîndu-1 să nu pregete a veni pînă la ei”/ Vezi şi nefăţămicia şi 
simplitatea acelora, şi lipsa de trufie a lui Petru. Nu ei vin, ci îl cheamă 
prin alţi doi spre vindecare, şi acela vine. Dar pentru ce nu l-au chemat 
mai-nainte de a muri [Tavita]? Socoteau lucru nevrednic să-i supere pe 
Apostoli pentru asemenea lucruri, smulgîndu-i şi împiedicîndu-i de Ia 
propovăduire. Pentru aceasta zice că era aproape. 

,,[...] şi au stat înaintea lui toate bătrînele, plîngînd şi arătînd cămăşile 
şi hainele cîte le făcea Căprioara pe cînd era cu ele.”/ Acest cuvînt: „pe 
cînd era cu ele”, arată multa ei smeiită-cugetare. Căci era împreună cu 
dînsele, şi împreună petrecea şi ca una din toate împreună vieţui a, nu pre¬ 
cum facem noi acum. 

„Şi Petru, scoţîndu-i afară pe toţi, a îngenuncheat şi s-a rugat [...]”/ 
Pentru ce îi scoate afară pe toţi? Ca aceia să nu se învăluie de lacrimi şi să 
nu se tulbure. Şi a îngenuncheat fiindcă rugăciunea a fost întinsă. Apoi, o 
apucă de mînă; apoi, cîte puţin, viaţa şi puterea ei se aduce în lăuntru. 

„[...] şi, chemîndu-i pe sfinţi şi pe văduve, îe-a dat-o vie [...]”/ Adică 
acelora le-a pus-o înainte vie spre mîngîiere, iar văduvelor spre ocrotire. 
Şi vezi lipsa de mîndrie a lui Petru: atît de mare lucru făcînd, nu găzdu¬ 
ieşte nici la dînsa, nici la altcineva din cei vestiţi, ci la Simon curelarul, 
nici pe cei umili ruşinîndu-i, nici pe cei mari lâsîndu-i a se înălţa. 



CAPITOLUL X 


(1) Iar în Chesaria era un bărbat cu numele Cornelia - sutaş, din 
cohorta ce se chema „Italica” - (2) cucernic şi temător de Dum¬ 
nezeu cu toată casa lui şi care făcea multe milostenii norodului şi 
se ruga lui Dumnezeu totdeauna. (3) Şi a văzut în vedenie - aie¬ 
vea, cam pe la ceasul al nouălea din zi — îngerul lui Dumnezeu 
intrînd la el şi zicîndu-i: „Corneliu!” (4) Iar Cornelia, căutînd 
spre el şi înfricoşîndu-se, a zis: „Ce este, Doamne?” Şi îngerul 
i-a zis: „Rugăciunile tale şi milosteniile tale s-au suit spre pome¬ 
nire înaintea lui Dumnezeu. (5) Şi acum trimite bărbaţi la Iopi şi 
cheamă să vină un oarecare Simon, care se numeşte şi «Petru». 
(6) El este găzduit la un oarecare Simon, curelor, a cărui casă 
este lîngă mare. Acesta îţi va spune ce să faci” (7) Şi, după ce s-a 
dus îngerul care vorbea cu el, Corneliu a chemat două din slugile 
sale de casă şi pe un ostaş cucernic din cei ce îi slujeau. (8) Şi 
povestindu-le toate, i-a trimis la Iopi. 

Acesta nu era Iudeu, nici [nemernic] din cei de sub Lege, ci acum apu¬ 
case şi îmbrăţişase petrecerea noastră. Şi doi cred acum din cei ce erau 
întru dregătorii, vistierul Etiopiencei şi acesta. 

„[...] sutaş, din cohorta ce se chema «Italica» [...]”/ Zice că era sutaş 1 
al cohortei (adică al cetei celei mari), care se numea „Italica”. Şi cohorta 
este aceea pe care o numim noi acum „escadron”. Şi se cuvine a şti că co¬ 
horta este de două sute de ostaşi 2 , iar custodia de şaizeci. Şi îl face pe acest 
bărbat cunoscut şi arătat, ca să nu zică cineva că minte istoria scriiturilor. 

„[...] cucernic şi temător de Dumnezeu, cu toată casa lui [...]”/ Să au¬ 
zim cîţi nu ne grijim de cei ce sînt ai noştri şi ai caselor noastre. Iar acesta 
şi de ostaşi se grijea. 

„Şi a văzut în vedenie - aievea, cam pe la ceasul al nouălea din zi - 
îngerul lui Dumnezeu intrînd la el îl vede pa înger spre încredinţa¬ 
rea lui Petru, iar mai ales nu a aceluia, ci a celorlalţi mai neputincioşi. Şi 


1 Centurion (n. n.). 

2 O cohortă avea 5-600 de ostaşi, iar prima cohortă a fiecărei legiuni avea 1 000. (n. n.) 

131 



TÎLCUIRE LA FAPTELE APOSTOLILOR 


în ceasul al nouălea 1 , cînd era slobod de grijă şi se îndeletnicea întru li¬ 
nişte şi în tiu umilinţă. Şi, de vreme ce ochiul adevărului a văzut că mari 
erau lucrările, dar moarte, neavînd credinţă, l-a timiş pe înger, care dăruia 
dar lucrărilor, ca pe cei ce se nevoiau să-i încununeze cu credinţa. Şi, din 
vedere, [lui Comeliu] i s-a făcut frică, măsurată însă, cît să-l întoarcă 
numai. Apoi, graiurile [îngerului] au dezlegat frica. 

„Rugăciunile tale şi milosteniile talc s-au suit spre pomenire înaintea 
lui Dumnezeu [...]”/ Vezi unde ajunge milostenia, chiar în cerul cerului, 
şi înaintea scaunului împărătesc stă. Şi vezi cum îngerul mai întîi îi ridică 
mintea şi i-o face înaltă, şi atunci îi zice ce avea de zis. 

„Şi acum, trimite bărbaţi la Iopi şi cheamă să vină un oarecare Simon, 
care se numeşte şi «Petru». El este găzduit la un oarecare Simon, curelar 
[...]”/ Şi, ca să nu meargă către altul, i-1 arată pe Apostol nu numai de la 
poreclă, ci şi de la loc: „a cărui casă este lîngă mare”. Căci Apostolii 
mergeau mai mult pe la cetăţile cele osebite, fiind iubitori de pustie şi de 
linişte. Deci, dacă s-ar fi întîmplat să mai fie şi alt curelar Simon, avea şi 
alt semn, că acela locuia lîngă mare. Deci nu era cu putinţă ca toate trei 
să se întîmple altuia [să-l cheme „Simon”, să fie curelar şi să locuiască 
lîngă mare, n. n.]. Şi nu i-a zis [lui Comeliu] pentru ce [să-l cheme pe 
Petru], ca să nu-1 slăbănogească, ci să stea întru pofta ascultării. 

„[...] a chemat două din slugile sale de casă şi pe un ostaş cucernic 
[...]”/ Vezi că nu zice acestea la întîmplare, ci ca să arate că întru acest 
fel erau cei ce stăruiau lîngă dînsul. „Şi, povestindu-le toate, i-a trimis la 
Iopi7 Vezi-i lipsa de trufie, căci nu a zis: Chemaţi-1 la mine pe Petru! - 
ci, ca să-i înduplece, Ie-a şi povestit totul. Căci nu voia şi nu poftea să-l 
cheme pe acela cu stăpînirea dregătoriei. Pentru aceasta le-a povestit 
acelora totul. 

(9) Iar a doua zi, pe cînd ei mergeau pe cale şi se apropiau de cetate. 
Petru s-a suit în casa de sus să se roage, pe la ceasul al nouălea. 
(10) Şi, flămînzind foarte, voia să guste ceva; dar, pe cînd îi gă¬ 
teau să mănînce, a căzut peste dînsul uimire. (11) Şi a văzut cerul 
deschis şi coborîndu-se peste el un vas ca o masă de pînză mare, 
legată în patru comuri, lăsîndu-se pe pămînt. (12) în ea erau toa¬ 
te dobitoacele cu patru picioare, şi tîrîtoarele pămîntului şi păsă- 


1 Trei după amiază, după ceasul nostru, (n. n.) 

rile cerului. (13) Şi glas s-a făcut către el: „Sculîndu-te, Petre, 
junghie şi mănîncă!” (14) Iar Petru a zis: „Nicidecum, Doamne, 
căci niciodată n-am mîncat nimic spurcat şi necurat!” (15) Şi ia¬ 
răşi, a doua oară, a fost glas către el: „Cele ce Dumnezeu a cură¬ 
ţit, tu să nu le numeşti «spurcate»!" (16) Şi aceasta s-a făcut de 
trei ori, şi iarăşi acel ceva s-a ridicat la cer. 

„Iar a doua zi, pe cînd ei mergeau pe cale şi se apropiau de cetate 
[...]”/ Vezi cum Duhul adună vremiîe, şi face ca acest lucru să nu se îm¬ 
plinească nici mai degrabă, nici mai tîrziu. „[...] Petru s-a suit în casa de 
sus sa se roage, pe Ia ceasul al nouălea.”/ Adică deosebi şi întru linişte, ca 
întru un foişor. 

„[...] a căzut peste dînsul uimire. Şi a văzut cerul deschis [...]”/ Uimi¬ 
rea însemnează şi că Petru s-a înspăimîntat pentru lucrul cel minunat, şi 
că s-a făcut afară de cele simţite, povăţuindu-se spre cele duhovniceşti. 
Căci lui i s-a făcut o vedenie duhovnicească. 

şi coborîndu-se peste el ceva ca o masă mare de pînză [...]”/ Pe¬ 
tru, căpetenia Apostolilor, avea trebuinţă de dumnezeiasca descoperire a 
„neamurilor”, căci nu ştia că între tăierea împrejur şi netăierea împrejur 
nu este deosebire după credinţă. Şi nici nu ştia încă arătat că Domnul a 
zis ca „neamurile” să se înveţe prin slujba credinţei, pînâ cînd i-a arătat 
prin descoperire taina sfatului Său celui negrăit, prin pilda mesei de pînză 
încredinţîndu-1 că întru Hristos nu este deosebire între Iudei şi Elini, căci 
darul Sfîntului Duh s-a dat, prin credinţă, şi „neamurilor”. „[...] legată în 
patru comuri, lăsîndu-se pe pămînt [...]”/ Cele patru conturi arată cele 
patru stihii ţpămîntul, apa, aerul şi focul], masa însemnează lumea cea 
groasă, iar jivinele cele de multe feluri sînt însemnări şi închipuiri ale 
aşezării şi stării oamenilor. Lucrul acesta se face semn şi închipuire a toa¬ 
tă lumea. 

„[...] Iar Petru a zis: „Nicidecum, Doamne, căci niciodată n-am mîn¬ 
cat nimic spurcat şi necurat! [...]”/ Aceasta se iconomiseşte de Duhul ca 
să aibă răspuns [Petru] către cei ce aveau să-l osîndească, [cărora le va 
zice] că s-a împotrivit [poruncii de a mînca]. Fiindcă omul [Corneliu] era 
netăiat împrejur şi nu avea nimic de obşte cu Iudeii, deci toţi aveau să-l 
osîndească pe dînsul [pe Petru] ca pe un călcător de Lege, căci mare grijă 
aveau ei să păzească Legea'. Deci acest lucru se iconomiseşte aşa ca ei să 
nu-1 osîndească. Şi poate că Petru a văzut vedenia fiind îngenuncheat. Şi 

că ceea ce se făcea era lucru dumnezeiesc, e arătat şi dintru aceea că de 
sus a văzut pogorîndu-se şi s-a făcut întru uimire. Iar a se pogon dc acolo 
glas, şi a se face aceasta de trei ori şi iarăşi a se ridica, mare arătare a cu- 
răţiei [Iui Petru] era. Deci vedenia aceasta se face pentru cei cărora avea 
să le povestească pe urmă. Fiindcă el auzise: „în calea păgînilor să nu 
mergeţi!” (Matei 10:5). Căci, dacă [mai tîrziu] Pavel a avut trebuinţă de 
tăierea împrejur a Iui Timotei şi de jertfă în Ierusalim, cu mult mai vîrtos 
[se cerea a face pogorămînt] atunci, la începutul propovăduiţii, cînd erau 
mai neputincioşi.' Şi [Petru] nu hotărăşte spurcăciunea şi necurăţia asu¬ 
pra tuturor mîncărilor, ci doar pentru acelea despre care zicea Legea că 
sînt spurcate şi necurate. 1 2 Şi - deşi semnul şi închipuirea era pentru 
chemarea „neamurilor”, adică pentru a nu-i socoti spurcaţi şi necuraţi pe 
cei dintru netăierea împrejur - cuvîntu! şi socoteala lui Petru nu avea ară¬ 
tarea şi însemnarea pentru oameni, ci pentru cele ce erau oprite în Lege. 
Iar Dumnezeu, arătînd şi dînd însuşirile şi chipul Sfintei Biserici, îi zice 
să nu socotească nimic spurcat, căci „toată făptura lui Dumnezeu este bu¬ 
nă şi nimic nu e de lepădat dacă se ia cu mulţumire, căci se sfinţeşte prin 
cuvîntul lui Dumnezeu şi prin rugăciune” (1 Timotei 4:4, 5). 3 Astfel, din 


1 Adică Petru urma unele păziri ale Legii (cum era a lepăda anumite mîncări şi a tăia 
împrejur) din iconomie, pentru neputinţa Iudeilor Creştini, precum şi Pavel avea să-l 
taie împrejur pe Timotei (capitolul 16:3) şi să aducă jertfă (capitolul 21:26) în biserica 
lui Solomon din aceeaşi pricină, (n, n.) 

~ Mult avea să dureze păzirea de către Creştinii Iudei a mîncărilor oprite de Lege şi 
mult a luptat împotriva acestui obicei Pavel, precum vedem în epistolele sale. de pildă în 
cea către Romani, capitolul 14. (n. n.) 

3 împărţirea cânturilor întru „curate” şi „necurate” a fost poruncită de Dumnezeu Iu¬ 
deilor numai pentru o vreme, pentru neputinţa lor, ca sâ nu facă din anumite animale 
idoli (obicei pe care îl văzuseră în Egipt, unde pisica, vulturul, crocodilul, şarpele erau 
„dumnezei”). Dar eresurile legate de „necurăţia” unor mîncări aveau să fie mult mai 
multe, şi pe acestea le osîndeşte Pavel dinainte. Căci iată cum tîlcuieşte stihul de mai 
sus Teofilact: „Toate cele făcute de Dumnezeu sînt bune, precum mărturiseşte Moisi, 
zicînd: «Şi a văzut Dumnezeu toate cîte a făcut şi, iată, erau bune foarte» (Facerea 
1:31). [Iar] zicînd: «toată făptura», Apostolul a înţeles aici bucatele ce se mănîncă de 
oameni. Cu aceasta, apucă mai înainte şi dezrădăcinează eresul Maniheilor şi al celor¬ 
lalţi eretici care ziceau că materia lumii este nefăcută, şi fără de început, şi rea şi început 
al tuturor relelor. [Şi de aici încheiau] că toate mîncările, fiind dintru aceea, sînt rele şi 
ele. [Iar Apostolul zice] dimpotrivă, că toată materia este făcută în timp şi că e bună. fi¬ 
ind făptură a lui Dumnezeu.” 

vedenia lui Petru învăţăm că feluritele jivine se iau şi se aseamănă la obi¬ 
ceiurile oamenilor, căci în vasul pogorît din cer erau tot felul de jivine: 
„cu patru picioare, şi tîrîtoarele pămîntului şi păsările cerului”. Cuvîntul 
îi însemnează pe cei ce aveau să se aducă la credinţă din multe feluri de 
păcate, căci aceştia sînt cei asemănaţi fie celor cu cîte patru picioare, pen¬ 
tru aşezarea lor cea dobitocească; fie celor ce se tîrăsc, pentru înveninare; 
fie celor zburătoare, pentru uşurătatea şi nestatornicia minţii lor. Căci, cu 
închipuire [aici, „metaforă”, n. n.], Saducheilor şi Fariseilor li se zice şi 
„şerpi” şi „vulpe” lui Irod 2 , şi „cai turbaţi spre muieri” iubitorilor de 
dezmierdări 3 , şi „oi” oamenilor mai fără de răutate; „capre”, celor bogaţi, 
despre care a zis Domnul că dintru ai lor spini şi mărăcini îneacă cuvîntul 
[bunei vestiri] şi îl fac neroditor 4 . 

„Şi iarăşi, a doua oară, a fost glas către el; «Cele ce Dumnezeu a cură¬ 
ţit, tu să nu le numeşti spurcate!”/ Glasul pare a se zice către dînsul, dar 
se zice cu totul către Iudei, căci, daca dascălul e certat, cu mult mai vîrtos 
aceia. 

(17) Şi, dacă a venit întru sine, Petru se mira ce ar putea să fie ve¬ 
denia pe care o văzuse. Şi iată, bărbaţii trimişi de Corneliu, între- 


Maniheismul (eres gnostic iudaic) ca atare a pierit (poate), dar gîndirea de acest fel e 
mai vie ca niciodată, sminteala venind însă acum mai mult dinspre Brahma şi Budha, 
prin „tehnicile ascetice” şi prin „nutriţionismu!” pe care le întilnim peste tot. Căci a te 
hrăni „corect” nu este - chipurile! - o problemă de sănătate, precum s-ar putea crede, ci 
una „spirituală”, de folosire a „energiilor pozitive” din unele bucate, căci altele sînt „în¬ 
cărcate negativ”. De multe ori, aceşti Manihei ai vremii noastre dau şi lămuriri „ştiinţi¬ 
fice”, dar pînă la urmă tot la „puterile” ascunse în cele de mîncare ajung, căci avem de-a 
face cu un Panteism vechi de cînd păcatul, care vede „spiritul” în toată făptura şi caută 
să-l dobîndească - printre altele - din ceea ce ei numesc „hrana vie”, adică din legume, 
verdeţuri, fructe, ouă, lapte, numai anumite cărnuri sau deloc, pregătite cînd şi cum se 
cuvine (după canoanele lor), (n. n.) 

1 „Şerpi, pui de vipere - le zice Mîntuitorul — cum veţi scăpa de osînda gheenei?" 
{Matei 23:33). (n. n.) 

2 „în ceasul acela, au venit la El unii din Farisei, zicîndu-I: «Ieşi şi du-Te de aici, că 
Irod vrea să Te ucidă!» Şi El le-a zis: «Mergînd, spuneţi vulpii acesteia [...]»” (Luca 
13:31,32). (n. n.) 

3 leremia 5:8, n. n. 

4 „[Sămînţa] semănată în spini este cel care aude cuvîntul, dar grija acestei lumi şi 
înşelăciunea avuţiei înăbuşă cuvîntul şi îl face neroditor” (Matei 13:22). (n. n.) 

întrebau dacă acolo găzduieşte Simon, numit „Petru”. (19) Şi, tot 
gîndindu-se Petru la vedenie. Duhul i-a zis: „Iată, trei bărbaţi te 
caută; (20) ci sculîndu-te, coboară-te şi mergi împreună cu ei, de 
nimic îndoindu-te, fiindcă Eu i-atn trimis.” 

„Petru se mira ce ar putea să fie vedenia pe care o văzuse [...]”/ Ce ar 
putea fi vedenia? Masa este pămîntul, fiarele dintr-însa sînt cei din „nea¬ 
muri”, iar zicerea „junghie şi mânîncă!” însemnează că şi aceia se cade să 
vină la credinţă; iar că glasul s-a făcut de trei ori însemnează botezul. 
Deci adevărul vedeniei îi arată taina Sfintei Treimi, precum şi credinţa 
întru Sfînta Treime pune înainte adevărata cinstire de Dumnezeu. 

„Şi, iată bărbaţii trimişi de Comeliu [...]”/ în bună vreme vin bărbaţii, 
ca să dezlege nedumerirea. Fiindcă şi pe Iosif îl lăsase Hristos să se tul¬ 
bure, şi apoi l-a trimis pe înger. 1 Căci sufletul primeşte cu lesnire dezle¬ 
garea dacă mai-nainte este întru nedumerire. Şi Petru nu petrece multă 
vreme întru nedumerire şi nici mai-nainte ca acei bărbaţi să întrebe dacă 
găzduieşte acolo, ci întru însăşi acea vreme. 

„Şi, tot gîndindu-se Petru la vedenie, Duhul i-a zis: «Iată, trei bărbaţi 
te caută» Şi iarăşi acesta este răspunsul lui Petru către ucenici, ca 
să cunoască ei că el se îndoise, dar a fost învăţat să nu se îndoiască. 
Fiindcă ascultă: „Mergi împreună cu ei, de nimic îndoindu-te, fiindcă Eu 
i-am trimis!” Multă este stăpînirea Duhului! Căci ceea ce face Dumne¬ 
zeu, aceea face şi Duhul Sfînt. 2 Căci îngerul a zis: „rugăciunile tale şi mi¬ 
losteniile tale s-au suit spre pomenire înaintea lui Dumnezeu”, ca să arate 
că de acolo ţde la Dumnezeu] fusese trimis, dar Duhul nu a zis aşa, ci: Eu 
i-am trimis, deci se cade a te pleca Duhului! 

(21) Şi Petru, coborînâu-se la bărbaţii trimişi Ia el de Comeliu, le-a 
zis: „Iată, eu sînt acela pe care îl căutaţi. Care este pricina pentru 


1 „Iosif, logodnicul ei, drept fiind şi nevrînd s-o vădească, a voit s-o lase în ascuns. 
Şi, cugetînd el acestea, iată îngerul Domnului i s-a arătat în vis, grăind: «Iosife, fiul lui 
David, nu te teme a o lua pe Maria, logodnica ta, căci ce s-a zămislit într-însa este de la 
Duhul Sfînt.» [...] Şi, deşteptîndu-se din somn. Iosif a făcut aşa precum i-a poruncit în¬ 
gerul Domnului şi a luat-o la el pe logodnica sa" (Matei 1:19, 20, 24). (n. n.) 

2 Tîlcuitorul arată de multe ori că Sfîntul Duh este Dumnezeu, zicînd că una este lu¬ 
crarea celor trei Feţe ale Prea-Sfintei Treimi, precum una este şi fiinţa Lor, pentru că 
vrea să îi păzească pe cititori de eresul luptătorilor de Duh. (n. n.) 

care aţi venit?” (22) Iar ei au zis: „Corneliu suta şui - bărbat 
drept, şi temător de Dumnezeu şi mărturisit de tot neamul Iudei¬ 
lor - a fost înştiinţat de către un sfînt înger să trimită să te cheme 
acasă la el, ca să audă graiuri de la tine.” (23) Deci, chemîndu-i 
înăuntru, i-a ospătat. Iar a doua zi, sculîndu-se, a plecat împreu¬ 
nă cu ei, şi cîţiva din fraţii cei din lope l-au însoţit. (24) Şi în ziua 
următoare au intrat în Chesaria. 

„Iată, eu sînt acela pe care îl căutaţi! [...]”/ Mai întîi a mărturisit că el 
este acela pe care îl căutau şi abia apoi întreabă pricina, ca, dacă îl vor 
sili 1 , să iasă îndată cu dînşii; iar dacă nu, să-i găzduiască şi să-i ospăteze 
pe ei în casă. 

„Iar ei au zis: «Corneliu sutaşul, bărbat drept, şi temător de Dumnezeu 
şi mărturisit de tot neamul Iudeilor» [...]”/ Trimişii zic aceste laude pen¬ 
tru Corneliu ca să-l înduplece [pe Petru să creadă] că înger i se arătase 
aceluia şi că începutul chemării „neamurilor” s-a făcut de la un bărbat 
cucernic şi care se arătase vrednic din fapte. Căci - dacă aşa s-a făcut [în¬ 
ceputul chemării „neamurilor”], şi [Iudeii] tot se smintesc - ce nu s-ar fi 
întîmplat dacă nu ar fi fost aceasta? Iar acest cuvînt: „a fost înştiinţat de 
către un sfînt înger să te cheme acasă la el”, arată că îi trimisese nu ca şi 
cum l-ar fi defăimat, ci pentru că aşa i se poruncise. Deci - zice - să nu-1 
treci cu vederea şi să nu-1 defaimi [pe Corneliu]! 

„Deci, chemîndu-i înăuntru, i-a ospătat.”/ Aşadar, mai-nainte îi ospă¬ 
tează şi-i găzduieşte bine, împrietenindu-şi-i. „Iar a doua zi, sculîndu-se, 
a plecat împreună cu ei.” Iar că au mers cu dînsul unii din Iopi, aceasta 
era iconomie dumnezeiască, pentru a fi martori mai tîrziu, cînd va urma 
trebuinţa ca Petru să dea răspuns. 

Iar Corneliu îi aştepta şi îşi chemase acasă la el rudeniile şi prietenii 
cei iubiţi. (25) Şi, cînd a fost să intre Petru, Corneliu, întîmpinîn- 
du-l, i s-a închinat căzXnd la picioarele lui. (26) Iar Petru l-a ridi¬ 
cat, zicîndu-i: „Scoală-te! Şi eu sînt om.” (27) Şi, vorbind cu el, a 
intrat şi a găsit pe mulţi adunaţi. 


1 Căci Legea nu îngăduia Iudeilor să intre în casa paginilor, ceea ce îi va şi spune Pe¬ 
tru lui Corneliu, precum se va vedea mai jos. Deci - zice - chiar dacă ar fi fost altă pri¬ 
cină, Petru ar fi mers numaidecît cu soldatul şi cu ceilalţi doi, dar silit de faptul că erau 
stăpînitori. (n. n.) 

Vestit era bărbatul şi în vestită cetate locuia. „Şi îşi chemase acasă la 
el rudeniile şi prietenii cei iubiţi.”/ Acest lucru este cu adevărat al priete¬ 
nului cel temător de Dumnezeu, care îi face părtaşi de toate aceste bună¬ 
tăţi pe prietenii cei iubiţi. Şi „prieteni iubiţi” îi numeşte în chip cuvenit pe 
aceia în care se încredea pururea cînd îi era nevoinţa pentru asemenea lu¬ 
cruri. Şi mi se pare că prietenii şi rudeniile se şi ospătau la dînsul. Şi vezi 
cum a crezut că Petru va veni negreşit, căci îngerul nu i se arătase lui în 
somn, ci deştept fiind şi ziua. 

„Iar Petru l-a ridicat, zicîndu-i: «Scoală-te! Şi eu sînt om.»” 1 / Cu 
aceasta, şi pe alţii i-a învăţat, şi lui Dumnezeu I-a mulţumit, şi smerenia 
şi-a arătat-o. Şi vezi că mai-nainte de altele, aceasta îi învaţă pe dînşii, ca 
nimic mare să nu nălucească pentru ei înşişi. 

(28) Şi a zis către ei: „Voi ştiţi că nu se cuvine unui bărbat Iudeu să 
se lipească sau să se apropie de cel de alt neam, dar mie 
Dumnezeu mi-a arătat să nu numesc pe nici un om «spurcat» sau 
«necurat». (29) De aceea, chemat fiind să vin, am venit fără 
îndoire. Deci vă întreb: Pentru ce pricină m-aţi chemat?” (30) 
Corneliu a zis: „Sînt patru zile pînă în ceasul acesta de cînd eram 
postind şi mă rugam în casa mea, în ceasul al nouălea. Şi iată un 
bărbat în haină luminată a stat în faţa mea (31) şi a zis: 
«Corneliu, a fost ascultată rugăciunea ta şi milosteniile tale au 
fost pomenite înaintea lui Dumnezeu. (32) Trimite deci la lopi şi 
cheamă-l pe Simon, cel ce se numeşte Petru; el este găzduit în 
casa lui Simon curelarul, lîngă mare. Cînd va veni, el îţi va spu¬ 
ne.» (33) Deci numaidecît am trimis la tine; şi tu ai făcut bine că 
ai venit. Şi acum, noi toţi stăm de faţă înaintea lui Dumnezeu, să 
ascultăm toate cele poruncite ţie de Domnul,” 


1 Aşa le va zice şt Pavel Licaortilor (vezi la capitolul 14:15). Ei zic aceasta pentru a 
împiedica antropolatria, în care omul cade atît de lesne, măcar că e cea mai jalnică 
formă de idolatrie: închinarea la propria fire omenească. Adică întocmai ce se întîmplă 
acum, cînd în fiecare ceas se mai plăsmuieşte un mic om-zeu, fie de către industria 
sportului, fie de către aceea a spectacolului sau de aceea a politicii. El e numit chiar 
„idol”, cum i se zice şi azi lui Elvis Presley, „trecut în nefiinţă” de 30 de ani; ori, „star”, 
cu derivatele: „superstar” (de unde .Jesus Christ superstar"), „megastar” şi chiar „por- 
nostar”; ori „campion”, ori „preşedinte”, ori „director de conştiinţe”, ori „vector de opi¬ 
nie”. In spatele denumirilor acestora tot mai sucite se ascunde aceeaşi trufaşă umilinţă a 
omului faţă de om, veche de la căderea lui Adam, doar că tot mai neîntemeiată, (n. n.) 

„Voi ştiţi că nu se cuvine unui bărbat Iudeu să se lipească sau să se 
apropie de cel de alt neam, dar mie Dumnezeu mi-a arătat să nu numesc 
pe nici un om «spurcat» sau «necurat». ”/ îndată le vorbeşte despre iubi¬ 
rea de oameni a lui Dumnezeu şi le arată că El le-a dăruit lor mari bună¬ 
tăţi. Şi, grăind lucruri mari, totodată se şi smereşte. Căci n-a zis: Noi, Iu¬ 
deii, care de nimeni nu voim şi nu primim a ne lipi, am venit către voi - 
ci: Voi ştiţi că Dumnezeu ne-a poruncit să nu ne apropiem de cel de alt 
neam, căci e lucru fără de lege a ne lipi de altă seminţie. Dar se cuvine - 
zice - a însemna că acelaşi Dumnezeu a dat voie norodului Creştinesc să 
nu numească „spurcat” sau „necurat” pe nici un om, ci să fie împreună cu 
ceilalţi ca şi cu unii ce au nădejdi să creadă în Hristos. 

„Deci vă întreb: Pentru ce pricină m-aţi chemat?”/ Petru auzise toată 
pricina şi de la ostaşi, însă voieşte ca întîi ei să mărturisească, pentru a-i 
face îndatoraţi credinţei. 

„Sînt patra zile pînă în ceasul acesta de cînd eram postind mă rugam 
în casa mea, în ceasul al nouălea [...]”/ Ce este aceasta? Mie mi se pare 
că acesta îşi hotărîse vremi de viaţă prea cu luare-aminte şi întru oarecare 
zile. Căci pentru aceasta a zis: „sînt patru zile”. Deci aceasta [de faţă] 
este o zi; aceea întru care s-au dus cei trimişi de el, încă una; aceea întru 
care au venit, iarăşi una; şi întru a patra s-a rugat, îneît aceea [în care i s-a 
arătat îngerul] este a doua după aceea întru care s-a rugat. Vezi cît de 
mare lucra este rugăciunea?! Cînd s-a dat pe sine spre evlavie, atunci i se 
arată lui îngerul. 

„Şi iată un bărbat în haină luminată a stat în faţa mea [...]”/ Nu zice: 
„înger”, ci: „bărbat”, atît este de lipsit de trufie. Şi vedeţi minte deştepta¬ 
tă, vedeţi cît de vrednic era de acestea toate! 

„Şi acum noi toţi stăm de faţă înaintea lui Dumnezeu ..]”/ Aşa se cu¬ 
vine robilor lui Dumnezeu să ia aminte şi să asculte. 

(34) Şi, deschizîndu-şi gura, Petru a zis: „Cu adevărat, cunosc că 
Dumnezeu nu este făţarnic. ( 35 ) Ci, întru tot neamul, cel ce se 
teme de El şi face dreptate este primit de El. (36) Cuvîntul pe care 
l-a trimis El fiilor lui Israil, binevestind pacea prin lisus Hristos, 
Acesta este Domn peste toate. (37) Voi ştiţi cuvîntul care s-a făcut 
în toată ludeea, începînd din Galileea, după botezul pe care l-a 
propovăduit loan. (38) (Adică despre) lisus din Nazaret, cum L-a 

uns Dumnezeu cu Duhul Sfînt şi cu putere pe Acesta, care a um¬ 
blat făcînd bine şi vindecîndu-i pe toţi cei împresuraţi de diavolul, 
pentru că Dumnezeu era cu El. (39) Şi noi sîntem martori pentru 
toate cele ce a făcut El în ţinutul Iudeilor şi în Ierusalim; pe 
Acesta L-au omorît, spînzurîndu-L pe lemn. (40) Dar Dumnezeu 
L-a înviat a treia zi şi l-a dat să Se facă arătat, (41) nu la tot no¬ 
rodul, ci nouă, martorilor dinainte rînduiţi de Dumnezeu, care 
am mîncat şi am băut cu El, după ce a înviat din morţi. (42) Şi 
ne-a poruncit să propovăduim norodului şi să mărturisim că El 
este Cel rînduit de Dumnezeu să fie judecător al viilor şi al morţi¬ 
lor. (43) Despre Acesta mărturisesc toţi Proorocii, că tot cel ce 
crede în El va primi iertarea păcatelor prin numele Lui.” 

Acest cuvînt: „cu adevărat, cunosc că Dumnezeu nu este făţarnic”, 
arată că Dumnezeu nu caută la felurimea feţelor, ci la osebirea faptelor. 
Şi prin cele zise însemnează luminat că acel Dumnezeu dc care se temea 
Comcliu - despre care se învăţase prin Lege şi prin Prooroci, pentru Care 
făcea şi milosteniile - Acesta e întru adevăr Dumnezeu, dar că îi lipsea lui 
cunoştinţa Fiului. Şi vezi cum îi smereşte cugetul, zicînd: „întru tot nea¬ 
mul”, ca să nu-şi închipuie că „neamurile” sînt în starea celor lepădaţi. 

„[...] şi face dreptate [...]”/ „Dreptate” numeşte toată fapta bună [a 
credinţei, n. n.j. Şi n-a zis: Intru tot neamul, cel ce face dreptate se mîn- 
tuieşte - ci: „este primit”, adică, „este primit la a se învrednici de credin¬ 
ţă”, ca şi cum ar fi zis: Dumnezeu nu leapădă pc nimeni, ci îi primeşte pe 
toţi cei care cred. 

„[...] Cuvîntul pe care l-a trimis El fiilor lui Israil [...]”/ Dă fiilor lui 
Israil partea prea-bună. 5 

cum L-a uns Dumnezeu cu Duhul Sfînt şi cu putere pe Acesta 
[...]’V Şi acestea le zice ca să-i încredinţeze pe cei ce erau de faţă că 
Dumnezeu L-a uns cu Duhul Sfînt, după firea Lui cea omenească. Căci, 
de vreme ce Cuvîntul S-a deşertat pe Sineşi şi S-a împărtăşit de sînge şi 
de trup asemenea cu noi, se zice că El ia după omenire cele ce erau ale 
Sale după fire, ca Dumnezeu. Căci le primeşte întru Sineşi nu pentru El 
însuşi, ci pentru noi, ca întru o pîrgâ. Iar acest cuvînt: „vindecîndu-i pe 


1 Ca să nu se mîndiească în deşert păgînii în faţa celui dintîi norod al lui Dumnezeu, ca¬ 
re e „măslinul cel bun”, cum arată Pavel în epistola către Romani, !a capitolul 11. (n. n.) 

toţi cei împresuraţi de diavolul”, arată că acela făcuse multe ciuntiri dră¬ 
ceşti şi strîmbări ale trupurilor. 

„[...] pe Acesta L-au omorît, spînzurîndu-L pe lemn.”/ Iarăşi le gră¬ 
ieşte pe cele smerite. Şi zice că L-au omorît după ce a arătat că de la 
Dumnezeu fusese trimis, ca să nu năluceşti sau să gîndeşti ceva necuvios. 
Vezi-i pe dînşii [pe Apostoli] cum nicăieri nu ascund crucea, ci împreună 
cu celelalte pun şi chinul. 

„[...] nu la tot norodul, ci nouă, dinainte rînduiţi de Dumnezeu [...]”/ 
Căci Ei i-a ales pe dînşii. 1 Şi acest lucru tot lui Dumnezeu îl dau şi îl so¬ 
cotesc, zicînd: „martorilor dinainte rînduiţi de Dumnezeu”. 2 

„[...] care am mîncat şi am băut cu El, după ce a înviat din morţi”/ 
Vezi de unde adeverează învierea? Dar pentru ce Hristos nu a făcut nici 
un alt semn după ce a înviat, ci numai a mîncat şi a băut? Pentru că învie¬ 
rea era mare semn, şi spre dovedirea ei nimic nu era mai mare şi mai tare 
decît a mînca şi a bea. 3 

..] şi să mărturisim că El este Cel rînduit de Dumnezeu să fie jude¬ 
cător al viilor şi al morţilor.”/ Şi să mărturisim arătat - zice - ca să nu 
poată alerga [nimeni] la neştiinţă. Şi n-a zis că EI este Fiul lui Dumnezeu, 
ci pe aceea care îi înfricoşa mai mult pe dînşii, anume că „El este Cel 
rînduit de Dumnezeu să fie judecător al viilor şi al morţilor”. 

Apoi, aduce întărirea de la Prooroci, căci mare slavă aveau aceia. 
Deci, după ce i-a clătinat cu frica, aduce pe urmă şi iertarea, nu de la Dîn- 
sul zisă, ci de Ia Prooroci. înfricoşarea le-o zice de la Dînsul, iar blînde- 
ţea de Ia Prooroci: „Despre Acesta mărturisesc toţi Proorocii că tot cel ce 
crede în El va primi iertarea păcatelor [...]”/ Zice: Cîţi Prooroci au grăit 


1 După cuvîntul Mântuitorului: „Oare nu v-am ales Eu pe voi?” (ioan 6:70). (n. n.) 

2 Adică acelora despre care Dumnezeu a ştiut dinainte că îl vor mărturisi pînă la ca¬ 
păt, primind chiar să moară pentru această mărturisire, (n. n.) 

J într-adevăr, numai aceasta a putut să-i încredinţeze pe ucenici că înviase cu trupul în 
chip adevărat, că nu era nălucire, precum citim: „Şi, pe eînd vorbeau ei acestea. El a stat îri 
mijlocul lor şi le-a zis: «Pace vouă!» Iar ei, înspăimîntîndu-se şi înfricoşîndu-se, credeau 
că văd duh. Şi Iisus le-a zis: «De ce sînteţi tulburaţi şi pentru ce se ridică astfel de gînduri 
în inima voastră? Vedeţi mîinile Mele şi picioarele Mele, că Eu însumi sunt; pipâiţi-Mâ şi 
vedeţi, căci duhul nu are carne şi oase, precum Mă vedeţi pe Mine că am.» Şi, zicînd aces¬ 
tea, le-a arătat mîinile şi picioarele Sale, Iar ei încă necrezînd de bucurie şi minunîndu-se, 
EI le-a zis: «Aveţi aici ceva de mîncare?» Iar ei i-au dat o bucată de peşte fript şi dintr-un 
fagure de miere. Şi, luînd, a mîncat înaintea lor” (Luca 24:36-43). (n. n.) 

pentru lăsarea păcatelor, întru acest Ii sus au zis că se vor lăsa acelea. Aşa 
zice şi Isaia, a Lui faţă [„persoană”, n. n.] aducînd-o în mijloc: „Eu sînt 
Cel ce şterg păcatele tale, şi fărădelegile tale!” ( Isaia 43:25). 

(44) încă grăind Petru aceste cuvinte, Duhul Sjînt a căzut peste toţi 
cei care ascultau cuvîntul. (45) Şi s-au spăimîntat credincioşii 
tăiaţi împrejur cîţi veniseră cu Petru pentru că darul Duhului 
Sjînt s-a revărsat şi peste „neamuri". (46) Căci îi auzeau pe ei 
vorbind în limbi şi mărindu-L pe Dumnezeu. Atunci a răspuns 
Petru: (47) „Oare poate cineva să oprească apa, ca să nu fie 
botezaţi aceştia care au primit Duhul Sjînt ca şi noi?" (48) Şi a 
poruncit ca aceştia să fie botezaţi în numele lui lisus Hristos. 
Atunci l-au rugat să mai rămînă la ei cîteva zile. 

Vezi iconomia lui Dumnezeu?! El nu a lăsat să se săvîrşească cuvîn¬ 
tul, nici să se facă botezul din porunca lui Petru; ci, văzînd că mintea lor 
era minunată şi că au crezut că botezul este negreşit lăsare a păcatelor, 
Duhul a venit asupră-le. încă şi în limbi grăiau, lucru care i-a spăimîntat 
pe cei ce veniseră împreună cu Petru, Dumnezeu mai-nainte iconomi- 
sindu-i lui mare răspundere de îndreptăţire dintru aceasta. 1 

„Oare poate cineva să oprească apa, ca să nu fie botezaţi aceştia?”/ 
Dar ce trebuinţă mai era de apă, după ce Sfîntul Duh căzuse peste dânşii? 
Voi spune eu această trebuinţă, descoperindu-vă taina cea ascunsă. întru 
[apa botezului) se săvîrşesc semne dumnezeieşti, mormînt şi omorîre, în¬ 
viere şi viaţă. Căci, aşa cum nouă ne e lesne a ne cufunda şi a ieşi din 
scăldătoare, cu aceeaşi lesnire îi este lui Dumnezeu a-1 îngropa pe omul 
cel vechi şi a-1 arăta pe cel nou. Şi de trei ori se face [cufundarea în apă], 
ca să te înveţi că acolo se împlineşte aceasta cu puterea Tatălui, şi a Fiu¬ 
lui şi a Sfîntului Duh. Şi că ceea ce se zice este cu socoteală, auzi-1 pe Pa- 
vel zicînd: „Aşadar, prin botez, ne-am îngropat împreună cu El întru 
moarte, ca - precum Hristos S-a sculat din morţi, prin slava Tatălui - aşa 
să umblăm şi noi întru înnoirea vieţii; 2 Căci, dacă am fost sădiţi împreună 


1 Pentru câ darul Duhului a venit asupra acelor netăiaţi împrejur înainte ca Petru să-i 
boteze, încît el nu mai putea fi judecat că a adus în Biserică nişte ne-Iudei. (n. n.) 

2 .Aici - tîlcuieşte Teofilact - Apostolul adaugă chipul şi pricina pentru care noi am 
murit păcatului. Şi zice câ murim păcatului fiindcă, prin Sfîntul Botez, ne-am botezat 

cu asemănarea morţii Lui, atunci vom fi părtaşi şi ai învierii Lui, cu- 
noscînd că om ui nostru cel vechi a fost răstignit împreună cu El, ca să se 
nimicească trupul păcatului, pentru a nu mai sluji noi păcatului” 1 ( Ro¬ 
mani 6:4-6). 


întru moartea lui Hristos, adică ne-am botezat ca să murim şi noi întru asemănarea mor¬ 
ţii, precum Acela a murit cu lucrul. Căci, ceea ce a fost pentru Hristos crucea şi 
mormîntul, aceasta este pentru noi. Creştinii, botezul, deşi nu în acelaşi fel. Pentru că 
Hristos a murit şi S-a sculat din morţi după trup (trupeşte), iar noi, murind întru botez 
după păcat, vom învia după fapta bună. Şi - precum Hristos S-a sculat din morţi «prin 
slava Tatălui», adică prin Sine şi prin a Sa dumnezeire (căci «slava Tatălui» este Fiul) - 
aşa şi noi vom învia cu altă înviere, cu vieţuirea cea nouă adică. Pentru că, dacă curvarul 
se va face întreg-înţelept [curat, feciorelnic cu cugetul, n. n.], iată, întru el s-a (acut şi 
moarte, şi viaţă, adică răutatea a murit întru dînsul, iar fapta bună a înviat şi viază” (în 
tîlcuirea la epistolele lui Pavel). (n. n.) 

1 .Pavel nu a zis că ne-am împărtăşit cu asemănarea morţii lui Hristos, ci că am fost 
«împreună sădiţi», prin sădire arătînd rodul ce urmează dintr-însa. Pentru că trupul 
Domnului, îngropîndu-se în pămînt, a adus rodul mîntuirii lumii. Iar noi - fiindcă ne în¬ 
gropăm în apă după păcat aşa cum El a fost îngropat în pămînt după trup, făcîodu-ne 
astfel împreună sădiţi - ne facem părtaşi întru asemănarea morţii Lui, deci şi a învierii 
Lui, moştenind şi noi viaţa veşnică, dacă vom arăta învierea prin faptele bune [ale cre¬ 
dinţei, n. n.]. Pentru că «omul nostru cel vechi», adică răutatea, «s-a răstignit împreună 
cu El», adică s-a îngropat prin botez asemenea cu trupul lui Hristos, «ca să se strice tru¬ 
pul păcatului», anume răutatea această, alcătuită din osebite părţi, care era ca un trup. 
Altfel spus, ca să se strice trupul nostru cei păcătos (sau zămislit întru păcat - după Co- 
resi). De aceea zice că trupul trebuie să fie nimicit, nu pentru a se pierde şi a se topi ca 
trupurile moarte, ci ca să nu mai păcâtuiască” (Sfîntul Nicodim Aghioritul, în tîlcuirea 
epistolelor lui Pavel). (n. n.) 

(I) Apostolii şi fraţii care erau în ludeea au auzit că şi pâgînii au 
primit cuvîntul lui Dumnezeu. (2) Şi, cînd Petru s-a suit în Ieru¬ 
salim, cei dintru tăierea împrejur se priceau cu el, (3) zicîndu-i: 
„Ai intrat la bărbaţi netăiaţi împrejur şi ai mîncat cu ei!” (4) Şi, 
începînd, Petru le-a povestit pe rind, zicînd: (5) „Eu eram în 
cetatea lopi, rugîndu-mă; şi am văzut, întru uimirea minunii, ve¬ 
denie: coborîndu-se un vas ca o masă mare de pînză, legată în 
patru cornuri, slobozindu-se din cer, şi a venit pînă la mine. (6) 
Căutînd spre aceasta, luam seama, şi am văzut fiarele cu cîte pa¬ 
tru picioare ale pămîntului, şi tîrîtoarele şi păsările cerului. (7) Şi 
am auzit glas zicîndu-mi: «Sculîndu-te, Petre, junghie şi mania¬ 
că!» (8) Şi am zis: «Nicidecum, Doamne! - căci nimic spurcat 
sau necurat n-a intrat vreodată în gura mea!» (9) Şi glasul mi-a 
răspuns a doua oară din cer: «Cele ce Dumnezeu a curăţit, tu să 
nu le numeşti spurcate!» (10) Şi aceasta s-a făcut de trei ori, şi au 
fost ridicate iarăşi toate în cer. 

Văzut-ai rîvna pe care o aveau pentru Lege'! Nu s-au sfiit şi nu s-au 
cucernicii de vrednicia lui Petru, nici de semnele ce se făcuseră, nici de 
cîtă ispravă era a primi [aceia] cuvîntul, ci se priceau pentru acelea mici. 
Cei dintru tăierea împrejur se priceau cu Apostolii! Să nu fie! Şi nu zic: 
Pentru ce ai vestit „neamurilor”? - ci: Pentru ce ai mîncat împreună cu 
cei din „neamuri”? Iar Petru nu a stat împotriva pricirii acesteia mici, ci 
împotriva aceleia mari. Căci va zice: Dacă ei s-au împărtăşit de Duhul, 
cum era cu putinţă să nu se împărtăşească [de botez]? Şi prin răspunsurile 
lui se arată că el nu e nicăieri pricinuitor, ci pretutindeni Dumnezeu, spre 
Care pe toate le-a aruncat. Căci zice: El a arătat vasul, iar eu am grăit îm¬ 
potrivă. Apoi, El mi-a zis iarăşi [să mănînc], dar nici aşa nu L-am ascul¬ 
tat. Mai departe. Duhul mi-a poruncit să merg, şi mergînd - zice - nu am 
alergat să botez îndată, ci iarăşi Dumnezeu le-a lucrat pe toate. 

„Şi am auzit glas zicîndu-mi [...]”/ Destulă dovadă era şi aceasta să-i 
înduplece. Căci, văzînd masa, la aceasta s-a adăugat încă şi glas: „«Scu¬ 
lîndu-te, Petre, junghie şi mănîncă!» Şi am zis: «Nicidecum, Doamne!»” 

Vedeţi - zice - că am făcut ce era în puterea mea: am zis că niciodată nu 
am mîncat [din cele necurate]. Căci răspunsul acesta priveşte către ce 
ziceau aceia, că adică intrase şi mîncase împreună cu [păgîniij. Şi le dă 
lor răspuns de îndreptăţire, nevoind să folosească vrednicia dascălului. 
Căci, cu cît grăieşte mai cu blîndeţe, cu atît mai mult îi supune pe dînşii. 

(11) Şi iată, trei bărbaţi au sosit îndată la casa întru care eram, tri¬ 
mişi către mine din Chesaria. (12) Şi Duhul mi-a zis să merg cu 
ei, de nimic îndoindu-mă. Şi au venit împreună cu mine şi aceşti 
şase fraţi şi am intrat în casa bărbatului. (13) Şi el ne-a vestit 
cum a văzut îngerul stînd în casa lui şi zicînd: «Trimite bărbaţi la 
Iopi şi cheamă-lpe Simon, ce se numeşte şi ,Petru’, (14) care va 
grăi către tine cuvinte prin care te vei mîntui tu şi toată casa ta.» 
(15) Şi, cînd am început eu a grăi, a căzut peste ei Duhul Sfînt, ca 
şi peste noi la început. (16) Şi mi-arn adus aminte de cuvîntul 
Domnului, cum a zis: «Ioan a botezat cu apă; voi însă vă veţi bo¬ 
teza cu Duh Sfînt» (Matei 3:11). (17) Deci, dacă Dumnezeu a dat 
acelaşi dar ca şi nouă celor care au crezut în Domnul lisus Hris- 
tos, cum puteam eu să-L opresc pe Dumnezeu?” (18) Auzind aces¬ 
tea, au încetat, şi-L slăveau pe Dumnezeu, zicînd: „Aşadar, şi 
«neamurilor» le-a dat Dumnezeu pocăinţă spre viaţă. ” 

„Şi au venit împreună cu mine şi aceşti şase fraţi [...]”/Nimic nu este 
mai smerit decît cînd aduce mărturia fraţilor. Nu le povesteşte nici despre 
cele zise de înger lui Comeliu („rugăciunile tale şi milosteniile tale”), 
nici despre blîndeţca bărbatului, nici nu le zice că Duhul l-a trimis, şi că 
Dumnezeu a poruncit şi că l-a luat de acolo prin înger; ci se întăreşte din 
cea mai de pe urmă, care şi singură era semn fără de îndoire. Şi nu se în¬ 
destulează cu cele zise, ci le aduce aminte şi de cuvîntul Domnului, adi¬ 
că: „voi însă vă veţi boteza cu Duh Sfînt”, zicînd: Nimic nou nu s-a făcut, 
ci aceea zisă mai-nainte de Domnul. De aceea - zice - nu se cădea a-i bo¬ 
teza, dar botezul se săvîrşise, fiindcă Duhul a căzut peste dînşii. De aceea 
nici nu zice: Le-am poruncit mai-nainte să se boteze! Dar ce? „Au poate 
cineva să oprească apa, ca să nu fie botezaţi aceştia?” - dintru aceasta 
arătîndu-se că el nu făcuse nimic. 

„Deci, dacă Dumnezeu le-a dat lor acelaşi dar ca şi nouă [...]”/ Darul 
acela - zice - pe care l-am avut noi, l-au luat şi aceia. A adăugat: „acelaşi 

dar ca şi nouă” ca să le astupe gurile. Dumnezeu - zice - nu lasă ca ei să 
aibă darul mai mic [decît noi] după ce au crezut, ci întocmai l-a dat şi lor. 
Şi nu zice: „ca şi vouă”, ci: „ca şi nouă”, adică: De ce pătimiţi în chip 
nevrednic, de vreme ce noi înşine îi numim pe dînşii „părtaşi”. 

„[...] cum puteam eu să-L opresc pe Dumnezeu? [...]”/ Celor care îi 
cereau socoteală şi îl mustrau, le dă răspuns foarte cu înfruntare şi greu. 
Nu puteam - zice - să opresc ceea ce se făcea! Şi, din cuvintele acestea, 
s-au smerit aceia şi s-au liniştit. Vezi că din grăirea către norod a lui Pe¬ 
tru, după ce le-a vestit cele făcute, toate s-au făcut bine. De aici s-a des¬ 
chis de acum încolo uşa către „neamuri”. 

(19) Deci cei ce se risipiseră din cauza tulburării făcute pentru Şte¬ 
fan, au trecut pînă în Femeia, şi în Cipru şi în Antiohia, nimănui 
grăind cuvîntul în afara Iudeilor. (20) Şi erau unii dintre ei, 
bărbaţi Ciprioţi şi Cirinei care, venind în Antiohia, vorbeau şi că¬ 
tre Elini, binevestindu-L pe Domnul Iisus. (21) Şi mîna Domnului 
era cu ei şi era mare numărul celor care au crezut şi s-au întors la 
Domnul. (22) Şi s-a auzit cuvîntul despre dînşii la urechile 
Bisericii din Ierusalim, şi l-au trimis pe Varnava să meargă pînă în 
Antiohia. (23) Care, mergînd şi văzînd darul lui Dumnezeu, s-a 
bucurat şi-i îndemna pe toţi să petreacă întru Dommd întru voinţa 
inimii. (24) Căci era bărbat bun şi plin de Duh Sfînt şi de credinţă. 
Şi s-a adăugat Domnului norod mult. (25) Şi a mers Varnava la 
Tars, ca să-l caute pe Saul. (26) Şi, aflîndu-l, l-a adus în Antiohia. 
Şi au fost un an întreg adunîndu-se în biserică şi învăţînd mult 
norod. Şi în Antiohia, întîia oară, ucenicii s-au numit „Creştini”. 

Nu mică ispravă a făcut goana, fiindcă celor care-L iubesc pe Dumne¬ 
zeu toate li se fac spre bine. Căci - cînd a fost ucis Ştefan, cînd Pavel s-a 
primejduit de două ori [să fie ucis], cînd Apostolii au fost bătuţi - atunci 
s-au primit „neamurile”, lucru despre care zice şi Pavel, grăind către 
Elinişti: „Vouă se cădea să vi se grăiască mai întîi cuvîntul lui Dumne¬ 
zeu; dar, de vreme ce îl lepădaţi, judeeîndu-vă nevrednici de viaţa veş¬ 
nică, iată, ne întoarcem către «neamuri»” (vezi mai jos, capitolul 13:46). 
Şi îi numeşte „Elinişti” poate pentru că nu ştiau evreieşte. Iar aceea: „şi 
mîna Domnului era cu ei”, arată că săvîrşeau semne. Vezi pentru ce a fost 
nevoie de semne şi acum: ca să creadă. 

şi i-au trimis pe Vamava să meargă pînâ în Antiohia.”/ De ce 
nu-i scriu lui Pavel, ci îl trimit pe Vamava? încă nu ştiau fapta bună a lui 
Pa vel. 

„Căci era bărbat bun şi plin de Duh Sfînt şi de credinţă.”/ Nu este ace¬ 
laşi lucru a fi bun Dumnezeu, şi a fi bun bărbatul. Căci Dumnezeu este 
bun din fire, fiind început şi izvor al bunătăţilor; iar bărbatul nu e bun din 
fire, ci din dobîndirea şi împărtăşirea faptei bune. 1 „Şi a mers Vamava la 
Tars, ca să-l caute pe Saul.’V Foarte bun era bărbatul, şi fără de răutate şi 
iertător. L-a căutat - zice - pe nevoitorul şi pe voievodul. 

„Şi au fost un an întreg adunîndu-se în biserică şi învăţînd mult no¬ 
rod.”/ Nu mică este lauda cetăţii, căci ea s-a îndulcit atîta vreme de gura 
aceluia mai întîi decît toate celelalte. 

„Şi în Antiohia, întîia oară, ucenicii s-au numit «Creştini».”/ A lui Pa¬ 
vel este şi isprava aceasta, să ridice numele acesta la atîta înălţime, ca pe 
un semn. Căci - unde au crezut trei mii, unde cinci mii, unde atîta mulţi¬ 
me - nu s-a făcut nimic de acest fel, ci se numeau „cei din cale”. Şi aici 
s-au învrednicit întîi de un nume ca acesta. Şi ni se cuvine a însemna că 
mai mult pentru aceasta s-a învrednicit Antiohia de scaun patriarhal, pen¬ 
tru că acolo s-au numit întîi „Creştini”. 

(27) In zilele acelea, s-au coborît de la Ierusalim în Antiohia pro¬ 
oroci, (28) Şi - sculîndu-se unul dintre ei, cu numele Agav - a 
arătat prin Duhul că va fi în toată lumea foamete mare, care a şi 
fost în zilele chesarului Clavdiu 2 . (29) Iar ucenicii au hotărît ca 
fiecare dintre ei, după cum avea, să trimită spre slujba fraţilor 
care locuiau în Iudeea; (30) ceea ce au şi făcut, trimiţînd 
presviterilor prin mina lui Vamava şi a lui Saul. 

„[...] s-au coborît Prooroci.”/ Atunci cum zice Hristos că Legea şi 
Proorocii au fost pînă la Ioan? 3 Spune aceasta despre acei Prooroci care 
mai-nainte glăsuiseră venirea Lui. 

1 Aşa se desluşeşte zicerea Mîntui torul ui: .Nimeni nu este bun decît numai unul 
Dumnezeu” ( Matei 19:17). (n. n.) 

2 Clavdiu Tiberius Drusus, împărat Roman între anii 41-54, urmaş a! lui Caligula. A 
sfîrşit omorît de soţia sa Agripinna, mama şi totodată ţiitoarea fiului ei Nero, care o va şi 
ucide la o vreme. (n. n.) 

3 „Toţi Proorocii şi Legea au proorocit pînă la Ioan” ( Matei 11:13). (n. n.) 

„[...] a arătat prin Duhul [..Duhul Sfînt spune dinainte, ca să nu se 
creadă că foametea s-a făcut din pricina creştinătăţii. Pentru că şi Hristos 
zisese [că va fi foamete]. 1 Nu pentru aceasta deci, căci dintru început se 
cădea a se întîmpla acest lucru, ci pentru relele făcute asupra Sfinţilor 
Apostoli. Deci, de vreme ce Iudeii zăceau întru dînsele şi stăteau asupra 
Apostolilor, se face foamete mare, mai-nainte vestind relele ce aveau să 
îe fie. 2 

„Iar ucenicii au hotărît ca fiecare dintre ei, după cum avea, să trimită 
spre slujba fraţilor care locuiau în Iudeea.”/ Vezi că însăşi foametea li s-a 
făcut pricinuitoare de mîntuire, căci i-a îndemnat la milostenie. Şi vezi-i 
pe dînşii că, îndată ce au crezut, au şi adus rod nu numai celor de aproa¬ 
pe, ci şi celor de departe. 

„[...] trimiţînd presviterilor [...]’’/ Şi după acest lucru se arată că în 
vremea Apostolilor era şi vrednicia presviterilor, alături de treapta diaco¬ 
nilor şi a episcopilor. 


1 „Va ft foamete, şi ciumă şi cutremure pe alocuri” (Matei 24:7). (n. n.) 

2 Nimicirea Ierusalimului şi împrăştierea lor prin iume, despre care e vorba în multe 
locuri ale’ Faptelor, (n. n.) 

(1) Iar în vremea aceea, împăratul Irod (Agrippa) a pus mîinile pe 
unii din Biserică, să le facă rău. (2) Şi a ucis cu sabia pe lacov, 
fratele lui loan. (3) Şi, văzînd că este pe placul Iudeilor, l-a prins 
şi pe Petru (şi erau zilele Azimelor). (4) Pe care l-a băgat în 
temniţă, dîndu-l la patru pătrimi de ostaşi ca să-l păzească, vrînd 
să-l scoată la norod după Paşti. (5) Deci Petru era păzit în 
temniţă şi se făcea rugăciune neîncetată către Dumnezeu pentru 
el de către Biserică. 

„Iar în vremea aceea, [...]”/ în care vreme? în cea din „zilele chesa- 
rului Clavdiu” 2 . 

„împăratul Irod (Agrippa) Pe Agrippa îl pusese împărat 3 peste 
ludeea Gaius 4 , stăpînitorul şi împăratul Romanilor, după ce îi surghiunise 
în Lugdun pe Irod [Tetrarhul] şi pe Irodiada. Acela era Irod [Antipa] cel 


1 La patru căpetenii cu cîte patru ostaşi, (n. aut.) 

2 Aşadar, între anii 41-54. (n. n.) 

3 „împărat” e numele unei vrednicii pe care conducătorii Iudeilor nu o mai aveau de 
mult, ei fiind doar nişte guvernatori locali, numiţi şi demişi de singurul împărat de pe 
lume, chesarul de la Roma. Aşa fusese acel Irod, zis „Cel Mare”, din vremea naşterii lui 
Iisus; aşa fusese acel Irod Antipa, din vremea propovăduirii şi Patimii Mîntuitorului. aşa 
era şi acest Agrippa, numit „Irod” pentru că numele acesta ajunsese porecla „împăratu¬ 
lui” Iudeilor. 

Deci „împăratul” (Irod) Agrippa I era fiul Iui Aristobul şi al Verinichii şi nepot al lui 
Irod cel Mare. Caligula l-a făcut mai întîi guvernator al provinciilor stăpînite înainte de 
Filip, apoi „împărat” peste tetrarhiile lui Lysanias şi Antipa (care a fost surghiunit. îm¬ 
preună cu Irodiada), şi în sfîrşit al Samariei şi Iudeii, ajungînd să stăpînească întreaga 
împărăţie a bunicului său, Irod cel Mare. L-a ucis pe Apostolul lacov cel Mare şi l-a în¬ 
chis pe Apostolul Petru. A fost lovit de mînia lui Dumnezeu în a doua zi a unei sărbători 
date în cinstea împăratului Clavdiu, în marele teatru din Chesaria. A murit, la 54 de ani, 
în anul 44, de aceeaşi boală urîtă care îl omorîse şi pe bunicul lui, domnind patru ani ca 
tetrarh şi trei ca „împărat” al întregii Palestine. (n. n.) 

4 Gaius Caesar, zis „Caligula”, împărat Roman între 37-41. După pilda lui Iulius Ca- 
esar şi Augustus, s-a mărturisit pe sine zeu. Printre alte fapte ale sale vrednice de pome¬ 
nire, trebuie ştiut că trăia în chip incestuos cu sora sa de sînge şi că şi-a făcut calul sena¬ 
tor. (n. n.) 

care îl omorîse pe Ioan [Botezătorul], după cum istorisesc Iosif [Flaviu] 
şi Evsevie [din Chesaria]. Deci nepotrivirea numelui, a-i zice „Irod” în 
loc de „Agrippa”, s-a făcut ori din greşeala scrisului, ori pentru că avea 
două nume. Fiindcă şi vremea, şi faptele îl arată pe acest Agrippa că a 
fost şi în vremea chesarului Clavdiu, care fusese făcut împărat după 
Gaius. 

„[...] a pus mîinile pe unii din Biserică, să le facă rău.”/ Vezi că adu¬ 
narea bărbaţilor credincioşi se numeşte „biserică”. 1 

„Şi, văzînd că este pe placul Iudeilor 2 , l-a prins şi pe Petru [...]”/ Pen¬ 
tru ca nimeni să nu spună că ei [Creştinii] îndrăznesc la moarte fără de 
primejdie - şi deci fără teamă, fiindcă Dumnezeu îi răpeşte pe dînşii [din 
mîna ucigaşilor] - pentru aceasta El sloboade să fie ucise şi căpeteniile, 
adică Ştefan şi Iacov, încredinţîndu-i pe ucigaşi că nici aceasta nu-i 
opreşte şi nu-i împiedică pe [credincioşi]. Şi trebuie a însemna că, din cei 
doisprezece ucenici, cel dintîi Iacov a mărturisit. Şi plăcut lucru le era lor 
[Iudeilor] uciderea, şi încă uciderea nedreaptă. Căci ei slujeau poftelor lor 
celor necuvioase, cărora ar fi fost nevoie să le curmeze pornirea. Iar el 
[Agrippa] Ie-o mai şi întindea, fiind ca un muncitor al celor bolnavi, iar 
nu ca un doctor, cu toate că avea nenumărate pilde de la moşu-său şi de 
la Irod, tatăl său. 

„[...] (şi erau zilele Azimelor”). Pe care l-a băgat în temniţă [...] vrînd 
să-l scoată la norod după Paşti”/ Iarăşi deşarta şi de prisos păzire a Legii 
cea cu de-adinsul a Iudeilor! [Ei voiau] să ucidă cu urgia ei, şi făceau 
aceasta întru o asemenea vreme [a praznicului Paştilor]. 3 

„[...] dîndu-1 la patru pătrimi de ostaşi, ca să-I păzească [...]”/ Adică 
la şaisprezece, căci de patru ori patru fac şaisprezece. Şi acest lucru era şi 
al mîniei, şi al fricii. Şi, cu cît mai cu de-adinsul a fost păzirea, cu atît 
mai minunată arătarea [îngerului]. Şi aceasta era pentru Petru, care se fă¬ 
cuse mai lămurit şi mai strălucit. 


1 De aceea îşi zic sectanţii „adunare". Dar Biserica, adică ecclesia , e neînchipuit mai 
mult decît adunarea la un loc a credincioşilor, mai bine zis e totul, fiind „trup al lui Hris- 
tos”, prin Taina Sfintei împărtăşiri, (n. n.) 

2 Despre aceasta, tot Sfinţitul Teofilact zice aşa: „Iacov era mare glăsuitor şi cuvîn- 
tător de Dumnezeu, îneît aşa de nesuferit a fost Iudeilor, că Irod l-a omorît ca să placă 
acelora” (în tîlcuirea la Mărcii), (n. n.) 

3 în acea vreme a Azimelor îl uciseseră şi pe Hristos, şi din aceasta mi se pare că se 
vădeşte iarăşi îndrăcirea nerăbdătoare de care erau stăpîniţi. (n. n.) 

«[-. -] Şi se făcea rugăciune neîncetată către Dumnezeu pentru el de către 
Biserică.”/ Auziţi cum se aflau către dascăli! Nu au făcut vreo zarvă, nu 
s-au tulburat, ci s-au dat la rugăciune, aceea ce este ajutătoare cu adevărat. 

(6) Şi, cînd Irod era să-l scoată afară, în noaptea aceea Petru era 
dormind între doi ostaşi, legat cu două lanţuri, iar înaintea uşii 
paznicii păzeau temniţa. (7) Şi iată îngerul Domnului a venit, iar 
în casă a strălucit lumină. Şi, lovindu-l pe Petru în coastă, înge¬ 
rul l-a deşteptat, zicînd: „Scoală-te curînd!” Şi lanţurile i-au că¬ 
zut de la mîini. (8) Şi a zis îngerul către el: „încinge-te şi încal- 
ţă-te!” Şi el a făcut aşa. Şi i-a zis lui: „Pune haina pe tine şi vino 
după mine!” (9) Şi, ieşind, mergea după înger, dar nu ştia că 
ceea ce s-a făcut prin înger este adevărat, ci i se părea că vede 
vedenie. (10) Şi, trecînd de straja întîi şi de a doua, au ajuns la 
poarta de fier care duce în cetate, şi poarta s-a deschis singură. 
Şi, ieşind, au trecut o uliţă, şi îndată îngerul s-a dus de la el. 


„[...] Petru era dormind între doi ostaşi [...]”/ Petru nu era îngrijat, 
nici înfricoşat, ci, în aceeaşi noapte în care urma să fie scos, dormea, pe 
toate aruncîndu-le la Domnul. Şi vezi cum era cu de-adinsul păzirea, căci 
păzitorii dormeau cu el. Dar pentru ce a strălucit lumină? Ca Petru să 
vadă şi să audă, şi să nu creadă că este nălucire. Şi aceasta: „Scoală-te 
curînd!”, a zis-o ca el să nu se lenevească. încă l-a şi lovit, atît de greu 
dormea Petru. Iar acest cuvînt: „lovindu-l pe Petru în coastă”, nu însem¬ 
nează că îl tulbura, ci că îl îndupleca să nu întîrzie. 

„încinge-te şi încalţă-te!”/ Cum de făcea Petru afară de porunca ce 
zice: „Să nu cîştigaţi aur, nici argint, nici două haine, nici încălţăminte, 
nici brîu, nici toiag!” (Matei 10:10) - de vreme ce el avea brîu, haine şi 
încălţăminte? Şi mai ales întru acea vreme [de primăvară] se cuvenea să 
fie desculţ, căci trebuinţa cea multă a încălţărilor este iama. încă şi Pavel, 
scriindu-i lui Timotei să vină mai-nainte de iarnă, îi porunceşte: „Adu-mi 
felonul pe care l-am lăsat în Troia!” (2 Timotei 4:13), căci nu poate spune 
cineva că nu avea şi altul pe care îl purta. Dar ei nu s-au împotrivit po¬ 
runcii Iui Hristos, să nu fie! Ci chiar i-au urmat foarte. Căci poruncile 
acelea erau pentru o vreme, nu pentru totdeauna. Căci Luca arată că Hris¬ 
tos a zis ucenicilor aceasta: „«Cînd v-am trimis pe voi fără pungă, fără 
traistă şi fără încălţăminte, aţi avut lipsă de ceva?» Iar ei au zis: «De ni- 

mic.» Şi El le-a zis: «Acum însă cel ce are pungă să o ia, tot aşa şi traista 
[...]»” (Luca 22:35, 36)” Prin urmare, atunci le-a poruncit aceea vrînd 
Să-Şi arate puterea. Căci ce este - spune-mi mie! - să fi avut o singură 
haină? Dacă ar fi trebuit să o spele, li se cuvenea să umble goi sau să şadă 
acasă. Iar dacă ar fi căzut ger iute şi mare, ori trupul le-ar fi fost cuprins 
de răceală, s-ar fi topit şi nu ar mai fi grăit. Căci trupurile lor nu li se fă¬ 
cuseră de diamant. 

„[...] dar nu ştia că ceea ce s-a făcut prin înger este adevărat, ci i se 
părea că vede vedenie.”/ După cuviinţă [i se părea], pentru covîrşirea şi 
mărimea celor ce se făceau. Căci covîrşirea şi mărimea semnelor îl în- 
spăimîntă pe cel ce le vede. Iar dacă lui Petru i s-a părut că vede vedenie 
- întru atîta vreme, deşi el însuşi se încinsese şi se încălţase - ce nu ar fi 
pătimit altui? 

(11) Şi Petru, venindu-şi în sine, a zis: ,^\cum ştiu cu adevărat că 
Domnul l-a trimis pe îngerul Său şi m-a scos din mina lui Irod şi 
din toate cîte aştepta norodul Iudeilor ” (12) Şi, luînd aminte, a 
venit la casa Măriei, mama lui loan, cel numit „Marcu”, unde 
erau adunaţi mulţi şi se rugau. (13) Şi, bătînd Petru în uşa porţii, 
o slujnică cu numele Rodi a mers să asculte. (14) Şi, cunoscînd 
glasul lui Petru, de bucurie nu a deschis uşa, ci, alergînd înăun¬ 
tru, a spus că Petru era înaintea porţii (15) Iar ei au zis către ea: 
„Ai înnebunit!” Dar ea se întărea că aşa este. Iar ei ziceau: 
„îngerul lui este.” (16) Dar Petru nu înceta bătînd. Şi, deschi- 
zXndu-i, l-au văzut şi s-au spăimîntat. (17) Şi făcîndu-le cu mîna 
să tacă, le-a povestit în ce chip l-a scos Domnul pe el din temniţă. 
Şi a zis: „Vestiţi acestea lui Iacov şi fraţilor!” Şi, ieşind, s-a dus 
în alt loc. (18) Şi, făcîndu-se ziuă, mare tulburare a fost între os¬ 
taşi ce se făcuse oare cu Petru? 

„Acum ştiu cu adevărat [...]”/ Acum - zice - am cunoscut, nu atunci 
cînd eram în temniţă. îngerul voia ca bucuria lui să i se facă deodată şi 
fără de veste, după ce se va izbăvi, şi atunci să-şi ia simţirea. 

„[...] luînd aminte, a venit la casa Măriei, mama lui loan [...]”/ Ce 
este acest cuvînt: „luînd aminte”? Adică socotind unde se află, ori că nu i 
se cuvine să se ducă aşa simplu, ci să-i răsplătească făcătorului de bine. 
Iar loan era poate acela care se afla cu dînşii pururea. Căci de aceea i-a 

pus şi porecla, zicînd: „cel numit «Marcu»”. Poate că acesta era Marcu 
Evanghelistul, prin care se zice că a bine-vestit Petru, fiindcă Evanghelia 
lui Marcu se zice că e a lui Petru. Şi cuvîntul e de crezut, căci la dînsul 
petrecea şi Petru, şi ceilalţi. 

„[...] de bucurie, nu a deschis uşa [...]”/ Vezi şi evlavia slujnicei, care 
din pricina bucuriei nu a deschis uşa. Şi bine s-a făcut acest lucru, ca nu 
cumva, văzîndu-1 îndată, aceia să se înspăimînte şi să nu creadă. Căci 
chiar şi aşa tăgăduiau. Şi ea se sîrguia să aducă bunele vestiri, iar ei zi¬ 
ceau: „îngerul lui este!” - dintru aceasta fiind adeverit că fiecare are în¬ 
ger. Căci lîngă toţi cei ce au crezut în Dumnezeu se află înger, dacă nu 
cumva noi îl vom goni cu lucrurile noastre cele rele. Căci, aşa cum pe al¬ 
bine le goneşte fumul şi pe porumbei îi alungă putoarea, tot astfel şi pe 
îngerul vieţii noastre îl depărtează păcatul ce! vrednic de multe lacrimi şi 
puturos. Dar de unde le-a venit lor să-şi închipuie că era înger? De la 
vreme au bănuit aceasta [căci era noapte şi îl ştiau pe Petru închis, n. n.]. 

„Şi a zis: «Vestiţi acestea lui Iacov şi fraţilor!»”/ Vezi cum nu este 
măreţ în deşert, căci n-a zis: Faceţi arătate acestea celor de pretutindeni! 
- ci: „fraţilor”. 

„Şi, ieşind, s-a dus în alt loc.”/ Căci nu-L ispiteau pe Dumnezeu, nici 
pe sine nu se aruncau întru ispite. 1 Au făcut-o şi pe aceasta, dar atunci 
cînd li s-a poruncit: „Intrînd - zice - grăiţi în biserică norodului!” (capi¬ 
tolul 5, stih 20), Atunci, auzind, îndată s-au plecat. Iar aceasta nu i-o zise¬ 
se îngerul 2 , ci, scoţîndu-1 noaptea, se depărtase în tăcere, dîndu-i stăpînire 
să se ducă [unde va voi], ; 

(19) Iar Irod, cerîndu-l şi neaflîndu-l, după ce au fost cercetaţi stră¬ 
jerii, a poruncit să-i omoare. Şi el, coborînd din ludeea in Che- 
saria, petrecea acolo. (20) Şi Irod era mînios pe cei din Tir şi pe 
Sidonieni. Dar ei au venit toţi împreună la el şi, înduplecîndu-l pe 
Vlast, care era peste cămara împăratului, cereau pace, pentru că 
ţara lor se hrănea din pămîntul împărătesc. 

„[...] a poruncit să-i omoare.”/ Cu putinţă îi era lui Dumnezeu să-i 
scoată şi pe aceia împreună cu Petru. Dar, dacă îngerul i-ar fi scos împre- 


1 Adică Petru nu a găzduit în casa Măriei, unde erau adunaţi mulţi Creştini, ca să 
nu-i arunce în primejdie şi pe aceia, căci Irod i-ar fi prins pe ei negreşit, (n. n.) 

2 Nu-i zisese să stea în adunarea fraţilor, (n. n.) 

(1) Şi în Biserica din Antiohia prooroci şi învăţători erau Varnava şi 
Simon (ce se numea „Niger”), Luciu Cirineul, Manain (cel ce 
fusese crescut împreună cu Irod tetrarhul) şi Saul. 

îl pomeneşte întîi pe Varnava, căci Pavel nu era încă strălucit [cu darul 
Duhului Sfînt] şi nu făcuse nici un semn. Şi se cuvine a însemna că Pavel 
şi Varnava s-au rînduit împreună cu proorocii. 

,,[...] Manain (cel ce fusese crescut împreună cu Irod tetrarhul) [...]”/ 
Iată! - năravul fiecăruia mîntuieşte, nu petrecerea şi creşterea din copilă¬ 
rie. Căci vezi cum Irod era prea-rău, iar Manain, care crescuse împreună 
cu el, se schimbase atîta, încît se învrednicea şi de proorocii. 

(2) Şi, slujind ei Domnului şi postind, Duhul Sfînt a zis: „Osebi¬ 
ţi-Mi-i pe Varnava şi pe Saul pentru lucrul la care i-am chemat!” 

(3) Atunci, postind şi rugîndu-se, şi-au pus mîintte peste ei, şi i-au 
slobozit. (4) Deci aceştia, trimişi de Duhul Sfînt, au coborît la Se- 
leucia, şi de acolo au mers cu corabia în Cipru. (5) Şi, venind în 
Salamina, vesteau cuvîntul lui Dumnezeu în sinagogile Iudeilor. 
Şi-l aveau şi pe loan slujitor. (6) Şi, străbătînd ei ostrovul pînă la 
Pafos, l-au aflat pe un oarecare vrăjitor, prooroc mincinos Iudeu, 
al cărui nume era Variisus, (7) ce era împreună cu antipatul Ser- 
gius Paulus, bărbat înţelept. Acesta, chemîndu-i la sine pe Varna¬ 
va şi pe Saul, a cerut să audă cuvîntul lui Dumnezeu, (8) iar Eli- 
ma vrăjitorul (căci aşa se tîlcuieşte numele lui) le stătea împotri¬ 
vă, căutînă să-l întoarcă pe antipat de la credinţă. 

Ce înseamnă „slujind ei Domnului”? Adică propovăduind. Iar acel cu- 
vînt: „pentru lucrul la care i-am chemat!”, l-a pus în loc de: „la apostolie” 1 . 
Şi de cine se hirotonesc? De Lucius şi de Manain, şi mai ales de Duhul 
Sfînt. Şi se hirotonesc ca să propovăduiască cu stăpînire. Atunci cum zice 
el: „Pavel, Apostol nu de la oameni, nici prin om” (Gatateni 1:1)? Pentru 


1 Adică la propovăduirea bunei-vestiri, a evangheliei lui Hristos. (n. n.) 

că nu vreun om l-a chemat şi l-a adus pe dînsul la credinţă. 1 Şi nu oricum 
şi la întîmplare îi hirotonea pe diaconi, ci după ce posteau şi se rugau. 

„[...] şi-au pus mîinile peste ei [...]”/ Ca dintru aceasta să socotim că 
prin punerea mîinilor au trecut peste treapta diaconului. 2 

„Deci aceştia, trimişi de Duhul Sfint, au coborît la Seleucia, şi de 
acolo au mers cu corabia în Cipru.”/ Nu zăbovesc în Seleucia, ştiind că ar 
fi putut dobîndi mult folos din cetatea vecină, aflată aproape de dînsa. 
Deci se sîrguiesc către cele ce îi sileau. 

„Acesta [antipatul], chemîndu-i la sine pe Vamava şi pe Saul, a cerut 
să audă cuvîntul lui Dumnezeu.”/ Lucrul cel minunat al antipatului este 
că, fiind cuprins de vrăjile lui Elima, a voit totuşi să-i audă pe Apostoli. 
Şi vezi-1 şi pe vrăjitor, că nu se mînia foarte atunci cînd [Apostolii] le 
propovăduiau celorlalţi, ci doar cînd s-au apopiat de antipat, căci zice: 
„Elima vrăjitorul [...] le stătea împotrivă, căutînd să-l întoarcă pe antipat 
de la credinţă.” 

(9) Iar Saul (cel ce se numeşte şi „Pavel”), umplîndu-se de Duh Sfint, 
a căutat la el (10) şi a zis: „O, tu cel plin de toată viclenia şi de 
toată răutatea, Jiu al diavolului, vrăjmăşiile a toată dreptatea, nu 
vei înceta răzvrătind căile Domnului cele drepte? (11) Şi acum, 
iată mîna Domnului este asupra ta şi vei fi orb, nevăund soarele 
pînă la o vreme!” Şi îndată a căzut peste el ceaţă şi întuneric şi, 
umbltnd împrejur, căuta povăţuitor. (12) Atunci antipatul, vâzînd 
ce s-a făcut, a crezut, mirîndu-se foarte de învăţătura Domnului. 

„Iar Saul (cel ce se numeşte şi «Pavel») [...]”/ Numele i se schimbase 
odată cu hirotonirea lui. Şi i-au schimbat numele ca nici cu aceasta să nu 


1 în tîlcuirea epistolei către Galateni, Sfinţitul Teofilact zice aşa: „încă de la începu¬ 
tul epistolei acesteia, Pavel surpă zicerea că este ucenic şi Apostol («trimis») de oameni, 
spunînd că nu a fost chemat de oameni, ci de sus, de la cer, şi nu prin vreun om, ci prin 
Iisus Hristos. Fiindcă Pavel a fost botezat de Apostolul Anania, dar acela nu l-a şi che¬ 
mat la credinţă şi la vrednicia apostolească; ci Hristos l-a chemat din cer în vreme de 
amiază, prin acea vedere înfricoşată ce a strălucit mai mult decît soarele (Faptele Apos¬ 
tolilor 9)." (n. n.) 

2 „Şi vezi - o, cititorule! - ce lucru mare şi înfricoşat poate face punerea mîinilor asu¬ 
pra arhiereilor, căci dă aceluia ce se hirotoneşte darul cel atot-puternic al Prea-Sfîntului şi 
a toate săvîrşitoruiui Duh” (Sfinţitul Teofilact, în tîlcuirea la epistolele lui Pavel). (n. n.) 

fie mai jos decît Apostolii, ci ceea ce avusese mai deosebit decît ucenicii 
căpetenia Petru 1 , aceasta să o dobîndească şi el şi să capete pricină de 
mai multă împrietenire şi apropiere [cu ceilalţi Apostoli]. 

„O, tu ce! plin de toată viclenia şi de toată răutatea, fiu al diavolului, 
vrăjmăşiile a toată dreptatea [...]”/ Zice: „tu, căruia nici o răutate nu îi 
lipseşte”. Şi bine a zis: „plin de toată viclenia”, căci se făţămicea. Şi îl 
numeşte „fiu al diavolului” pentru că lucrul aceluia îl făcea [adică răzvră¬ 
tea căile Domnului, n. n.]. Şi zice: Nu cu noi baţi războiul şi te lupţi, ci 
căile Domnului cele drepte le răzvrăteşti. 

„[...] şi vei fi orb, nevăzînd soarele pînă la o vreme.”/ Cu semnul prin 
care fusese adus Pavel la credinţă, cu acelaşi a voit şi el să-l aducă pe 
acesta. Deci nu era pedepsire, ci vindecare, căci numai că nu zicea: Nu eu 
te fac orb, ci mîna Domnului. Iar acest cuvînt: „pînă la o vreme”, nu era 
grai de pedepsitor, ci de întorcător. Căci, dacă ar fi fost pedepsitor, l-ar fi 
făcut orb pentru totdeauna. Iar acum nu se întîmplă aşa, ci doar pentru o 
vreme, ca să-I cîştige pe antipatul. Zice: „pînă la o vreme”, dîndu-i hotar 
de chibzuinţă, ca întru dînsa să aibă luarea înapoi a luminii, după ce îşi va 
fi schimbat năravul spre mai bine. 

„[...] şi, umblînd împrejur, căuta povăţuitor.”/ A cauta povăţuitor este 
semn al orbirii. Şi se cădea ca acela vestit şi propovăduit înainte pentru 
vrăji le lui să fie învăţat prin pedeapsa aceasta 2 , precum, cu adevărat, şi 
magii [Egipteni] se pedepsiseră şi se învăţaseră de umflături şi de băşici 
(Ieşire9:10, Îl). 3 

(13) Şi, plecînd de la Pafos, Pavel şi cei împreună cu el au venit la 
Perga Pamfiliei. Iar loan, despărţindu-se de ei, s-a întors la 
Ierusalim. (14) Iar ei, trecînd de la Perga, au ajuns la Antiohia 
Pisidiei şi, intrînd în sinagogă într-o zi de sîmbătă, au şezut. (15) 
Şi, după citirea Legii şi a Proorocilor, mai-marii sinagogii au 


1 Schimbarea numelui de către Mîntuitorul, atunci cînd i-a zis: „Tu eşti Simon, fiul 
lui Iona; tu te vet numi «Chita» (ce se tîlcuieşte «Petru»)” (loan 1:42). (n. n.) 

2 Ca, din orbirea trupească, să i se vadă orbirea minţii în care zăcea. (n. n.) 

3 Unde scrie aşa: „Deci, au luat ei [Moisi şi Aaron] cenuşă din cuptor, au mers înain¬ 
tea lui Faraon, a aruncat-o Moisi spre cer şi s-au făcut bube cu puroi pe oameni şi pe 
vite; şi magii n-au putut sta împotriva lui Moise, din pricina rănilor, pentru că erau bube 
pe ei şi în tot Egiptul.” (n. n.) 

trimis la ei, zicîndu-le: „Bărbaţi fraţi, dacă aveţi vreun cuvînt de 
mîngîiere către norod, grăiţi!” 

„Iar Ioan, despărţindu-se de ei, s-a întors la Ierusalim.”/ Ioan, cel ce se 
numea şi „Marcu”, era împreună călătorind cu dînşii în drumul evanghe¬ 
liei de la Palestina pînă ia Perga Pamfiliei. Apoi, fiindcă Apostolii pu¬ 
neau la cale drumul cel cu tărie şi întindere şi se într-armaseră către nevo- 
inţe cu suflet neîntors şi nemuiat, Maieu - pregetînd ca un om şi obosind 
spre drumul cel atît de îndelungat şi spre nevoinţele, şi primejdiile şi 
luptele ce se iveau în fiecare cetate - s-a lepădat de drumul Apostolilor şi 
s-a întors în Palestina, nu depărtîndu-se de Hristos, ci lăsîndu-se de dru¬ 
mul cel mult, ca de unul greu. 5 

„Iar ei, trecînd de la Perga, au ajuns la Antiohia Pisidiei [...]”/ Şi [...] 
de la Perga Pamfiliei, [Pavel şi cei împreună cu el] aleargă către mitro¬ 
polia, adică maica cetăţilor, care era Antiohia. 

„[...] şi, intrînd în sinagogă, într-o zi de sîmbătă, au şezut.”/ In sina¬ 
gogi intrau în chip de Iudei, ca să nu li se dea război şi să fie goniţi, şi aşa 
le isprăveau pe toate. 

„Bărbaţi fraţi, dacă aveţi vreun cuvînt de mîngîiere către norod, gră¬ 
iţi!”/ Iudeii aveau obiceiul ca sîmbăta să citească Legea lui Moisi şi din 
Prooroci. Şi, după citirea acestora, să vorbească şi să le tîlcuiască. De 
aceea, şi mai-marii sinagogii din Antiohia îi îndeamnă pe Pavel şi pe cei 
împreună cu dînsul să grăiască cuvinte sfătuitoare către adunare. 

(16) Şi, sculîndu-se şi făcîndu-le cu mina, Pavel a zis: „Bărbaţi h- 
railiţi şi cei temători de Dumnezeu, ascultaţi: (17) Dumnezeul 
acestui norod al lui hrail i-a ales pe părinţii noştri, şi pe norod 
l-a înălţat cînd era nemernic în pămîntul Egiptului şi cu braţ 
înalt 1 2 i-a scos dintr-însul. (18) Şi vreme de patruzeci de ani a 
răbdat năravurile lor în pustie. (19) Şi, pierzînd şapte neamuri în 
pămîntul lui Hanaan, pămîntul acela l-a dat lor spre moştenire. 
(20) Şi, ca la patru sute cincizeci de ani după acestea, le-a dat ju¬ 
decători, pînă la Samuil Proorocul. (21) Şi de acolo au cerut 


1 Vezi despre aceasta şi ia capitolui 15. (n. n.) 

2 Cum spune Psalmistul: „Cu mînă tare şi cu braţ înalt, că în veac este mila Lui” 
(Psalm 135: 12). (n. n.) 

împărat, şi Dumnezeu le-a dat, timp de patruzeci de ani, pe Saul, 
fiul lui Chiş, bărbat din seminţia lui Veniamin. (22) Şi, schimbîn- 
du-l, le-a ridicat împărat pe David, pentru care a zis, mărturisind: 
«Aflat-am pe David al lui lesei, bărbat după inima Mea, care va 
face toate voile Mele.» (23) Din sămînţa acestuia, Dumnezeu, 
după făgăduinţă, i-a adus lui Israil un Mîntuitor, pe Iisus, (24) 
după ce loan a propovăduit înaintea venirii Lui botezul pocăinţei 
la tot norodul lui Israil. 

„Şi, sculîndu-se şi făcîndu-le cu mîna, Pavel a zis [...]”/ Aici propovâ- 
duieşte Pavel întîia dată, şi vezi-i înţelepciunea! Acolo unde cuvîntul era 
semănat, trece degrabă, iar unde nu era semănat nici un cuvînt zăboveşte, 
precum el însuşi zice, scriind; „[...] rîvnind să bine-vestesc acolo unde 
Hristos nu fusese numit” (Romani 15; 19, 20). Şi vezi-1 şi pe Vamava dîn- 
du-i pretutindeni loc lui Pavel (precum loan [Evanghelistul] lui Petru), 
căci căuta la folosul de obşte, măcar că el era mai cinstit [de către credin¬ 
cioşi] decît dînsul. 

„Dumnezeul acestui norod al lui Israil i-a ales pe părinţii noştri [...]”/ 
Arată că facerile de bine ale lui Dumnezeu erau mari de demult, precum 
făcuse şi Ştefan. 

„Aflat-am pe David al lui lesei, bărbat după inima Mea [...]”/ Ni se 
cuvine a însemna că graiurile acestea nu se află aşa, cuvînt cu cuvînt, în 
Cartea împăraţilor , ci sînt zise cu proorocie de dumnezeiescul Satnuil 
către Saul: „îşi va afla - zice - Domnul Luişi om după inima Sa, şi îi va 
porunci lui Domnul să fie stăpînitor peste norodul Său, căci n-ai păzit cîte 
ţi-a poruncit ţie Domnul!” (1 împăraţi 13:14). De aici l-a luat Pavel pe 
acest „aflat-am pe David al lui lesei, bărbat după inima Mea [...]”. 

„Din sămînţa acestuia, Dumnezeu, după făgăduinţă, i-a ridicat lui 
Israil un Mîntuitor, pe Iisus [...]”/ Foarte dorit le era lor numele lui Da¬ 
vid, şi de aceea le zice că vor fi împărăţiţi de Fiul lui. „[...] după ce loan 
a propovăduit înaintea venirii Lui [...]”/ Iar „venire” numeşte întruparea. 

(25) Iar dacă loan şi-a împlinit călătoria, zicea: «Cine socotiţi că 
sînt eu? Nu sînt eu Acela! Dar, iată, vine după mine Cel căruia 
nu sînt vrednic să-l dezleg încălţămintea picioarelor» (loan 1:27) 
(26) Bărbaţi fraţi, fiii neamului lui Avraant şi cei dintre voi 
temători de Dumnezeu, vouă vi s-a trimis cuvîntul acelei mîntuiri. 

(27) Căci cei ce locuiesc în Ierusalim şi boierii lor, necunos- 
cîndu-L şi osîndindu-L, au împlinit glasurile Proorocilor care se 
citesc în fiecare sîmbătă. (28) Şi, neaflînd în El nici o vină de 
moarte, au cerut de la Pilat să-L omoare. (29) Iar cînd au săvîrşit 
toate cele scrise despre El, coborîndu-L de pe cruce, L-au pus în 
mormînt. (30) Iar Dumnezeu L-a sculat din morţi. (31) El S-a 
arătat multe zile celor ce s-au suit împreună cu El din Galileea la 
Ierusalim şi care sînt acum martorii Lui către norod. (32) Şi noi 
vă bine-vestim făgăduinţa făcută părinţilor. (33) Căci pe aceasta 
Dumnezeu a împlinit-o cu noi, fiii acelora, înviindu-L pe Iisus, 
precum este scris şi în Psalmul al doilea: «Fiul Meu eşti Tu; Eu 
astăzi Te-am născut» (Psalmul 2:7). (34) Şi cum că L-a înviat din 
morţi, ca să nu Se mai întoarcă la stricăciune, a spus-o aşa: «Vă 
voi da vouă cele cuvioase ale lui David, cele credincioase» (Isaia 
55:3). (35) De aceea, şi în alt Ioc zice: «Nu vei da pe Cel cuvios al 
Tău să vadă stricăciune» (Psalm 15:10). (36) Pentru că David, 
slujind în timpul său voii lui Dumnezeu, a adormit şi s-a adăugat 
părinţilor lui şi a văzut stricăciune, (37) dar Acela pe Care 
Dumnezeu L-a înviat n-a văzut stricăciune. 

„Cine socotiţi că sînt eu? Nu sînt eu Acela!”/ Ioan nu mărturiseşte fără 
întemeiere; ci, toţi aducîndu-i slavă, el o împinge pe aceasta de la sine. 
Căci nu e acelaşi lucru să împingi şi să lepezi de la tine cinstirea [oame¬ 
nilor] atunci cînd nimeni nu ţi-o dă, cu a face aceasta cînd mulţimea te 
cinsteşte. 

„Bărbaţi fraţi, fiii neamului lui Avraam, vouă vi s-a trimis cuvîntul 
acelei mîntuin.”/ Aici, arată blagorodia Iudaică, 1 

şi boierii lor, necunoscîndu-L [...], au împlinit glasurile Prooro¬ 
cilor care se citesc în fiecare sîmbătă.”/ Dă răspuns pentru aceia şi îi dez¬ 
vinovăţeşte oarecum: L-au răstignit - zice - pe Dînsul neştiind, aşadar 
păcatul era al neştiinţei. 


' „Blagorodia”: „nobleţea naşterii”, „evghenia”, în elină. Ca şi Ştefan, Pavel le aduce 
aminte că ei fuseseră aleşi să primească făgăduinţele, prin aşezămîntul pus de Dumne-, 
zeu cu Avraam. Despre aceasta am pomenit mai sus, şi o vom mai face, căci nici Iudeii, 
nici noi nu vrem să înţelegem ce înseamnă a fi „fiu al lui Avraam”, anume urmaş al cre¬ 
dinţei lui. (n. n.) 

„Şi, neaflînd în El nici o vină de moarte, au cerut de la Pilat să-L 
omoare.”/ A zis chipul morţii care le era iubit lor. Şi-l aduce în mijloc pe 
Pilat pentru ca patima [lui Hristos] să se facă arătată de la divan [de la ju¬ 
decata lor] şi ca aceia să fie mustraţi mai mult, fiindcă îl dăduseră unui 
bărbat de altă seminţie. Şi n-a zis: „au vorbit”, ci: „au cerut”, fiindcă ace¬ 
la nu voia, judecind să-L sloboadă (lucru pe care Petru îl zice mai arătat). 

„Iar Dumnezeu L-a sculat din morţi.”/ Să nu te tulbure acest cuvînt, că 
Iisus a fost sculat din morţi de Dumnezeu-Tatâl! Căci, de vreme ce Iisus 
nu este altul decît Cuvîntul ce S-a întrupat, iar Acesta este Puterea prin 
care lucrează Tatăl - după cuvîntul ce zice: „Hristos este Puterea şi înţe¬ 
lepciunea lui Dumnezeu 1 ” (1 Corinteni 1:24) - atunci se va înţelege că El 
S-a înviat pe Sine, deşi se zice că S-a sculat din morţi de Tatăl, către Care 
toate se aduc ca spre un început şi pricină fără de ani. Fiindcă şi El însuşi 
zice: „Stricaţi biserica aceasta, şi în trei zile o voi ridica pe ea! [...] Iar El 
vorbea despre biserica trupului Său” (loan 2:19, 21). 2 

„El S-a arătat multe zile celor ce împreună cu El s-au suit din Galileea 
Ia Ierusalim şi care sînt acum martorii Lui către norod.”/ Care nu ar fi 
fost [martori] - zice - dacă nu s-ar fi încredinţat cu putere dumnezeiască. 

„[...] făgăduinţa făcută părinţilor [...] a împlinit-o cu noi, fiii acelora, 
înviindu-L pe Iisus [...]”/ Numele acesta, „Iisus”, pentru om îl iau şi îl 
înţeleg fraţii ucigaşilor de Dumnezeu. Deci - fiindcă mai înainte a zis că 
în mormînt S-a pus Cuvîntul, ca să nu socotească cineva că fără de trup 
era Cuvîntul - Pavel îl numeşte acum pe Dînsul „Iisus”, nedînd nicăieri 
despărţire Cuvîntului celui întrupat după unire [cu firea omenească}. 

1 Este puterea şi înţelepciunea ipostatică, „personificată”, (n. n.) 

1 Toţi Sfinţii Părinţi repetă acest fapt: că Hristos a fost înviat de Tatăl şi că S-a înviat 
totodată singur, pentru că de aici au pornit toate cumplitele eresuri care zic să Fiu! nu 
este Dumnezeu şi făcător a toate, ci făptură, cum a fost eresul lui Arie, şi aceasta din în¬ 
săşi clipa răstignirii, cînd Iudeii l-au strigat în batjocură: „Dacă eşti Dumnezeu, mîntu- 
ieşte-Te pe Tine însuţi!” (Matei 27:40). Arianismul acesta se vede lămurit în aşa-zisele 
„crucifixe” sau în „tablourile religioase” înfăţişînd stîrvul atîrnat al unui „Cristos” cu to¬ 
tul şi cu totul mort, în care putreziciunea a şi început să lucreze, arătînd limpede pentru 
toată lumea că acela nu se va putea învia pe sine în veac (vezi de pildă Ia Mantegna, sau 
la pictorii Germani, mai cu seamă la Grunewald). De aceea icoana noastră îl înfăţişează 
pe Hristos răstignit într-un chip cu totul neobişnuit: El este şi mort cu adevărat, căci 
moartea Lui nu a fost o amăgire (cum zic alţi ereziarhi), dar cumva se simte că acel trup 
nu cunoaşte stricăciunea, că viermele nu are putere asupra lui, ceea ce e foarte de înţe¬ 
les. (n. n.) 

„Fiul Meu eşti Tu; Eu astăzi Te-am născut.”/ Pune graiurile acestea şi 
le înţelege pentru înomenirea lui Hristos, care avea venirea în vreme cu 
adevărat, cuvintele „astăzi” şi „înîine” fiind arătătoare de zile. Căci din 
Tatăl S-a născut fără de ani, precum şi unii eretici mărturisesc. 

„Nu vei da pe Cel cuvios al Tău să vadă stricăciune!” 1 / Minte aşadar 
acela ce mărturiseşte trupul lui Dumnezeu şi Mîntuitorului Hristos ca fi¬ 
ind pătimitor (adică primitor de patimi) după înviere, precum şi cînd îl 
numeşte „nestricăcios” (adică fără de patimă şi fără de moarte) mai-na- 
inte de înviere. 2 Căci e arătat că nestricăciunea nepăcătuirii o avea dintru 
însăşi vremea întrupării. 

„Dar Acela pe care Dumnezeu L-a înviat, n-a văzut stricăciune.”/ Loc 
de nestricăciune fâcînd mormîntul. Căci, înviind dintru dînsul, Hristos a 
răsărit cu adevărat ca un stăpînitor al nestricăciunii, pentru ca şi noi, scu- 
lîndu-ne din morminte în vremea învierii celei nădăjduite, să-L în- 
tîmpinăm pe El în nori, cînd va veni a doua oară cu slavă. 3 

(38) Bărbaţi fraţi, cunoscut deci să vă fie că prin Acesta vi se ves- 
teşte iertarea păcatelor şi că, de toate cîte n-aţi putut să vă 
îndreptaţi în Legea lui Moisi, (39) întru Acesta tot cel ce crede se 
îndreptează. (40) Socotiţi dar să nu vină peste voi ceea ce s-a zis 
în proorocii: (41) «Vedeţi, cei nebăgători de seamă, şi vă miraţi şi 
vă stingeţi, că Eu lucrez un lucru în zilele voastre, un lucru pe 
care nu-l veţi crede, dacă vi-l va povesti cineva» (Avacum 1:5).” 

„[...] prin Acesta vi se vesteşte iertarea păcatelor şi că, de toate cîte 
n-aţi putut să vă îndreptaţi în Legea Iui Moisi, întru Acesta tot cel ce cre- 


1 „Nu vei da pe Cel cuvios al Tău să vadă stricăciune!” Stihul acesta din David e po¬ 
menit şi de Petru în capitolul 2:27, şi vezi acolo tîlcuirea. (n. n.) 

2 Cei care zic că a pătimit şi a murit în chip de nălucire, (n. n.) 

5 După cum zice însuşi Pavel la 1 Tesaloniceni 4:17: „[...] şi cei morţi întru Hristos 
se vor scula întîi, apoi noi, cei vii ce vom fi rămas, ne vom răpi în nori împreună cu 
aceştia, spre întîmpinarea Domnului în văzduh, şi aşa totdeauna împreună cu Domnul 
vom fi.” Stih pe care Teofilact îl tîlcuieşte aşa: „Căci, aşa cum Hristos, după ce S-a 
sculat din morţi. S-a înălţat la ceruri pe nori - căci zice: «Norii L-au luat pe El de la 
ochii lor» (Fapte 1:9) - tot la fe! se vor înălţa şi Creştinii ce au vieţuit după Hristos, cu 
acelaşi «car», adică cu aceiaşi nori, cu care s-a înălţat şi Hristos. [...] Iar păcătoşii, chiar 
Creştini de vor fi, rămîn jos, ticăloşii, ruşinaţi şi fără îndrăzneală, şi, după ce se vor ju¬ 
deca, au să se ducă în munca cea veşnică.” (n. n.) 

de se îndreptează.”/ Vezi cum furişează cuvîniul, căci era aspru, de la cei 
ce erau de faţă ia sămînţa [lui Avraam] cea după făgăduinţă. Şi n-a adus 
mărturie prin care să se creadă că iertarea păcatelor se face printr-însul, 
căci aceea era fără de îndoială. 

„Vedeţi, cei nebăgători de seamă, şi vă miraţi [...]”/ După ce a strigat 
Proorocul Avacum, Dumnezeu Ie-a răspuns celor nedrepţi, arătîndu-le 
primejdiile ce aveau să fie şi să li se întîmple lor. Şi era lucru de multă 
înspăimîntare că Israil - cel numărat între fiii lui Dumnezeu, care se nu¬ 
mea „întti-născut”, cel pentru care [Dumnezeu] a nimicit Egiptul - Israil 
aşadar s-a dat Babiionenilor, şi nu numai săbiei, ci şi robirii, şi chinuirii 
şi tuturor relelor grele şi nepoftite. 1 

„[...] un lucru pe care nu-1 veţi crede, dacă vi-1 va povesti cineva.”/ 
Atît de multe - zice - şi aşa de mari sînt [cele săvîrşite acum de Dumne¬ 
zeu], îneît nici nu vor fi crezute, dacă cineva le-ar vesti. 

(42) Şi, ieşind ei din sinagoga Iudeilor, „neamurile ” îi rugau ca sîm- 
băta viitoare să Ie mai grăiască cuvintele acestea. (43) Şi, risipin- 
du-se adunarea [sinagoga], mulţi dintre Iudei şi dintre nemernicii 
cucernici au mers după Pavel şi după Varnava, care, grăindu-le 
lor, îi îndemnau să rămînă întru darul lui Dumnezeu. (44) Iar în 
sîmbăta următoare, mai toată cetatea s-a adunat ca să audă 
cuvîntul lui Dumnezeu. (45) Dar văzînd Iudeii mulţimile, s-au um¬ 
plut de pizmă şi stăteau împotriva celor grăite de Pavel, hulind. 
(46) Iar Pavel şi Varnava, îndrăznind, au zis: „Vouă se cădea să 
vi se grăiască mai întîi cuvîntul lui Dumnezeu; dar, de vreme ce îl 
lepădaţi, judeeîndu-vă nevrednici de viaţa veşnică, iată, ne întoar¬ 
cem către «neamuri». (47) Căci aşa ne-a poruncit nouă Domnul: 
«Te-am pus spre lumină neamurilor, ca să fii Tu spre mîntuire 
pînă la marginea păniîntului»” (Isaia 49:6). (48) Iar «neamu¬ 
rile», auzind, se bucurau şi slăveau cuvîntul lui Dumnezeu şi cîţi 
erau rînduiţi spre viaţă veşnică au crezut. 

„Şi, ieşind ei din sinagoga Iudeilor, „neamurile” îi rugau ca sîmbăta 
viitoare să le mai grăiască cuvintele acestea.”/ Văzut-ai înţelepciunea lui 
Pavel? A vîrît întru dînşii pofta şi dorirea de a asculta încă o dată, arun- 


Deci proorocia era pentru robia din Babilon, despre care am mai pomenit, (n. n.) 

cînd în sufletele acelora oarecari seminţe [ale cunoştinţei], dar fără a le 
dezlega [tainele], ci cît să-i atîme şi să-i împrietenească cu ci, ca să nu îi 
facă mai uîndavi, aruncîndu-le pe toate deodată. Căci le zisese că li s-a 
făgăduit lăsarea păcatelor, dar cum, nu le-a arătat. Şi nu i-a botezat pe 
dînşii îndată, căci nu era vreme, ci în sîmbăta ce a urmat, precum desco¬ 
peră şi luminează mai jos. 

„Dar, văzînd Iudeii mulţimile, s-au umplut de pizmă [...]”/ Atît de 
mare este tirania zavistiei, îneît mulţi se topesc şi pier cînd îi văd pe alţii 
sporind înainte. Şi unii ca aceştia se luptă nu numai cu fratele, ci şi cu 
voia lui Dumnezeu. 

„Vouă se cădea să vi se grăiască mai întîi cuvîntul lui Dumnezeu; dar, 
de vreme ce îl lepădaţi [...]”/ Ca să nu socotească cineva că din evlavie 
este cuvîntul următor: „[...] judeeîndu-vă nevrednici de viaţa veşnică 
[...]”, a zis înainte aceasta: „de vreme ce îl lepădaţi, ne întoarcem către 
«neamuri»”. Şi n-a zis: Şi vă părăsim de tot! - ci: Vă părăsim - zice - atît 
cît să fie cu putinţă ca iarăşi să ne întoarcem către voi. 

„Te-am pus spre lumină «neamurilor», ca să fii Tu spre mîntuire pînă la 
marginea pâmîntului.”/ Adică spre luminarea cunoştinţei mîntuirii. 1 Şi nu a 
zis doar „neamurilor", ci a tuturor neamurilor. Căci neam al Domnului după 
trup este toată firea oamenilor de obşte, dar osebit şi mai de aproape, Israiî. 
Deci către Israil a venit [Hristos-Dumnezeu în trup], iar pe „neamuri” le-a 
luminat prin Apostoli. Deci [Dumnezeu] zice: Te-am dat pe Tine acestora 
[Iudeilor] pentru făgăduinţa făcută părinţilor lor, dar şi pe „neamuri” le voi 
lumina prin Tine, dăruind mîntuire tuturor oamenilor - căci aceasta 
însemnează acel cuvînt: „pînă la marginea pămîntului” - şi sfârşit voi pune 
tocmelilor şi făgăduinţelor făcute părinţilor lor. (Pentru că unii au tălmăcit 
cuvîntul „aşezămînt” [„testament”, n. n.} prin „tocmeală”.) 2 


1 Pe marginea stihului din Isaia, Teodorii scrie aşa: „După ce a zis: «Te-am dat pc 
Tine spre lumină neamurilor», a adăugat: «ca să deschizi ochii orbilor, sâ-i scoţi din le¬ 
gături pe cei legaţi şi din casa păzirii pe cci ce şed întru întuneric.» Şi, la alt Ioc, a zis 
despre faţa Stăpînului Hristos: «Duhul Domnului peste Mine. pentru care M-a uns ca să 
bine-vestesc săracilor, M-a trimis să vindec pc cei zdrobiţi cu inima, să propovăduiesc 
celor robiţi lăsare, orbilor - vedere» (Isaia 61:1). Şi, în altă parte: «Atunci vor auzi sur¬ 
zii cuvintele cărţii, şi ochii orbilor, ce sînt întru întuneric şi în negură, vor vedea» (Isaia 
19:18).” (în tîlcuirea celor 150 dc psalmi), (n. n.) 

2 Aceasta le-a fost spusă şi de Hristos-Lumina lumii următorilor Lui, Apostolii: „Voi 
sunteţi lumina lumii; nu poate o cetate aflată pe vîrf de munte să se ascundă. Nici nu 

„[...] cîţi erau rînduiţi spre viaţă veşnică au crezut [...]”/ Rînduiţi nu 
de nevoie, căci zice: „„Căci, pe care i-a cunoscut mai înainte, pe aceia 
mai înainte i-a şi hotărît a fi de un chip cu chipul Fiului Său [...]” ( Ro¬ 
mani 8:29).' Deci au crezut cei rînduiţi, adică hotărîţi, spre viaţă după 


aprind făclie şi o pun sub obroc, ci în sfeşnic, şi luminează tuturor celor din casă. Aşa să 
lumineze lumina voastră înaintea oamenilor, încît să vadă faptele voastre cele bune şi 
să-L slăvească pe Tatăl vostru Cel din ceruri” (Matei 5:14-16). Căci „apostol” înseamnă 
„trimis”, şi Hristos Se numeşte „trimis” de Tatăl - precum zice Pavel: „Socotiţi pe 
Apostolul şi Arhiereul mărturisirii noastre, adică pe Trimisul” (Evrei 3:1) - de unde şi 
Apostolii, (n. n.) 

1 Legăturile dintre înainte-cunoştinţa şi înainte-hotărîrea lui Dumnezeu şi libertatea 
de alegere a omului sînt tainice pentru mintea noastră mărginită. însemnătatea înţelege¬ 
rii lor - atît cît ne este cu putinţă - este însă deosebită, pentru că din reaua lor judecare 
s-au ivit mari sminteli. Căci cei care au tîlcuit după capul lor Scripturile au înţeles că 
Dumnezeu, cunoscîndu-le pe toate, hotărăşte ce va ft în chip nesmintit, libertatea de ale¬ 
gere a omului fiind doar o părere a nccunoştinţei noastre. Această gîndire care străbate 
eresurile creştine (Protestantismul, de pildă) este una deosebit de primejdioasă, pentru 
că îndreptăţeşte păcatul şi nimiceşte pocăinţa! într-adevăr - dacă totul este hotărît dina¬ 
inte de către Dumnezeu şi omul este condus de „fatalitate” orice ar face, fie bine, fie rău 
- înseamnă că el nu e vinovat de păcat, de vreme ce împrejurările în care s-a săvîrşit 
acesta au fost cunoscute şi hotărîte - nu-i aşa? - de Dumnezeu! Căci omul abia aşteaptă 
să-şi născoceastă îndreptăţiri prin care să-şi arunce greşelile şi reaua-voinţă în seama 
Celui care l-a zidit! Pentru a lămuri lucrurile, e de neapărată trebuinţă să alergăm la tîl- 
cuirile Sfinţilor Părinţi. Iată ce spune despre aceasta Cuviosul Nicodim Aghioritul: „De¬ 
spre înainte-cunoştinţa lui Dumnezeu, dumnezeiescul Ioan Damaschin zice acestea: «Se 
cuvine a şti că Dumnezeu le înainte-cunoaşte pe toate, dar nu le înainte-hotărâşte pe 
toate. El mai înainte cunoaşte cele ce sînt în puterea noastră, dar nu le înainte-hotărăşte. 
Căci El nu voieşte a se face răutatea, dar nici fapta bună n-o silniceşte» (cartea a doua 
despre credinţă, capitolul 47). Aşadar - după sfîntu! acesta - înainte-cunoştinţa este mai 
obştească şi mai cuprinzătoare decît înainte-hotărîrea, iar înainte-hotărîrea este mai în 
parte. Fiindcă înainte-cunoştinţa lui Dumnezeu cuprinde şi pe cele ce sînt în puterea sau 
în voia noastră, şi pe cele ce nu sînt; adică pe cele care atîrnă de alegerea noastră, dar şi 
pe cele ce nu atîrnă de aceasta, ci de voia lui Dumnezeu. Iar înainte-hotărîrea le cuprin¬ 
de numai pe cele ce nu atîrnă de noi, adică de voia noastră, ci doar de voia lui Dumne¬ 
zeu. Şi care sînt acestea? Ascultă-I pe însuşi sfîntul acesta zicînd: «[...] facerea tuturor 
este de la Dumnezeu, căci aceasta este lucru al puterii Sale ziditoare şi făcătoare; ră- 
mînerea este a puterii Sale celei ţiitoare, ocîrmuirea şi mîntuirea noastră sînt ale puterii 
Sale celei mai înainte purtătoare de grijă, dobîndirea bunătăţilor celor veşnice e lucru al 
bunătăţii Sale» (cartea a doua despre credinţă, capitolul 45). De aici, urmează că Dum¬ 
nezeu, pentru nemărginita Sa bunătate, a înainte-hotărît curat şi de obşte, fără de vreo 
alegere şi osebire, să-i zidească pe toţi oamenii, şi să-i ţină întru a fi prin purtarea Sa de 

grijă şi să-i mîntuiască şi să-i facă moştenitori ai veşnicelor Sale bunătăţi. De aceea, 
prea-alesul între vechii teologi, adică dumnezeiescul Dionisie, zice că înainte-hotărîrea e 
voia cea bună a lui Dumnezeu, fiindcă Dumnezeu din voie a înainte-hotărît şi a zidit 
toate făpturile. [...] 

Iar Sfîntul Simeon Noul Teolog, de altă parte, zice aşa: «Pe toţi îi cheamă Dumne¬ 
zeu, de la răsărituri pînă la apusuri: şi pe Evrei, şi pe Elini. Căci Dumnezeu a îna- 
inte-cunoscut şi nesupunerea Ia chemare pe care urmau să o arate Evreii din pricina ne¬ 
credinţei, şi întoarcerea pe care aveau să o facă neamurile la credinţă. Cu toate acestea, 
El a înainte-hotărît din veacuri ca toţi cîţi vor voi să creadă într-însul şi să se boteze în¬ 
tru numele Lui - fie Evrei, fie Elini - să se îndrepteze de păcate, şi să se slăvească şi să 
se facă părtaşi ai vieţii veşnice. Deci iată, frate, că Dumnezeu te-a înainte-cunoscut, şi 
te-a înainte-hotărît, şi te-a îndreptat şi te-a chemat spre veşnica viaţă, prin credinţa în 
Hristos şi prin Sfîntul Botez» (Cuvîntul 26, foaia 140). 

De aceea, oamenilor înainte-hotărîţi de Dumnezeu nu le rămîne altceva de făcut de- 
cît să se unească şi ei, de voia lor, cu buna voire a lui Dumnezeu, adică să urmeze şi ei 
prin fapte înainte-hotărîrii date de Dumnezeu, crezînd în Hristos, păzind poruncile lui 
Dumnezeu, ferindu-se de tot păcatul şi lucrînd fapta bună. Aşa se arată înainte-hotărîţi, 
aşa se fac moştenitori ai împărăţiei lui Dumnezeu. Căci. cei ce nu se vor uni de voia lor 
cu înainte-hotărîtoarea voie a lui Dumnezeu, necrezînd în Hristos, nici păzind poruncile 
lui Dumnezeu, aceştia cad din înainte-hotărîrea lor cea din veac făcută de Dumnezeu, 
lipsindu-se şi de darul lui Dumnezeu care se dă în viaţa aceasta, şi de slava ce se dă în 
viaţa cea veşnică. Şi, în scurt, cei ce nu se depărtează de răutăţi şi nu fac cele plăcute lui 
Dumnezeu, în loc de a rămîne înainte-hotărîţi, ajung lepădaţi. Şi nu din partea lui Dum¬ 
nezeu! Să nu fie! Căci Dumnezeu le-a dăruit toate mijloacele - şi prin fire, şi prin dar - 
spre a se mîntui şi a cîştiga înainte-hotărîrea lor cea de la Dumnezeu şi din partea lor. 
Pentru că aceştia, nevoind a întrebuinţa bine mijloacele acestea şi stăpînirea de sine (li¬ 
bertatea, n. n.], nu au dobîndit dumnezeiasca înainte-hotărîre şi s-au lipsit de veşnica 
moştenire a bunătăţilor, ceea ce înseamnă că nu s-au învrednicit de sfîrşitul pentru care 
au fost zidiţi. 

Mult îmi place ceea ce a zis despre aceasta, potrivit şi înţelepţeşte, înţeleptul Gheor- 
ghe Coresi, că, precum se întîmplă cu lucrurile firii, tot aşa şi cu cele ale darului. Adică 
- precum pentru cele fireşti, de pildă ca să facă roadă un pom, trebuie să ajute şi vre¬ 
mea, şi locul, şi ploile, şi buna întocmire a văzduhurilor, şi multe alte împrejurări - aşa 
se întîmplă şi cu cele ale darului: pentru ca să dobîndească înainte-hotărîrea sa de la 
Dumnezeu, omul trebuie să voiască şi el să se ostenească şi să se nevoiască spre a se 
păzi de cele rele, spre a lucra fapta bună şi, în scurt, spre a rămîne totdeauna întru cele 
bune şi în darul lui Dumnezeu. Căci, precum cele ale firii nu ajung Ia sfîrşitul cel bun 
dacă nu vor urma împreună şi împrejurările din afară, tot aşa şi cele ale darului nu au 
sfîrşit potrivit dacă nu va urma şi buna-voinţă a omului. 

Deci, din acestea zise, se încheie că înainte-hotărîrea se înţelege în două feluri: ob- 
şteşte şi în parte. Şi înainte-hotărîrea peste tot cuprinzătoare este a lui Dumnezeu, căci nu¬ 
mai pentru fireasca Sa bunătate a înainte-hotărît cu voinţa Sa, din veci, să zidească pe toţi 

mai-nainte cunoştinţa [lui Dumnezeu], însă cu a lor socoteală şi voire. 
Căci mai-nainte cunoştinţa Iui Dumnezeu nu ridică din mijloc stăpînirea 
de sine a voirii noastre [„libertatea”, care e una din asemănările noastre 
cu Dumnezeu, n. n.]. Fiindcă - deşi Pavel a fost hotărît a fi vas al alegerii 
dinainte de întemeierea lumii după mai-nainte cunoştinţa lui Dumnezeu - 


oamenii, să-i ţină prin dam! unuia născut Fiului Său şi să-i facă moştenitori ai împărăţiei 
Sale, precum strigă şi zice Pavel: «(...) Care voieşte ca toţi oamenii să se mîntuiască» (1 
Timotei 2:4). Iar înainte-hotărîrea în parte este a oamenilor care voiesc să-şi unească şi ei 
voia lor cu voia Iui Dumnezeu şi se ncvoiesc a păzi poruncile Lui şi a dobîndi înain¬ 
te-hotărîrea lor de la Dumnezeu. Această înainte-hotărîre se numeşte şi «alegere», fiindcă 
doar unii din cei mulţi vor şi fac voia lui Dumnezeu, care de aceea se şi numesc «aleşi”, 
precum a zis Domnul: «Mulţi sînt chemaţi, dar puţini aleşi» (Matei 20; 16). 

Şi bagă de seamă că Apostolul vorbeşte aici — precum mi se pare - despre îna¬ 
inte-hotărîrea (alegerea) cea din parte, zicînd că «celor ce iubesc pe Dumnezeu, toate le 
ajută spre bine», celor înainte-hotărîţi «a fi de un chip cu chipul Fiului Său». De aceea, 
mă mir cum unii din teologii noştri mai noi au zis că înainte-hotărîrea nu este voinţa 
nemijlocită a lui Dumnezeu, ci o voinţă pricinuită; căci Dumnezeu - zic ei - mai-nainte 
hotărăşte pe cei drepţi fiindcă mai-nainte cunoaşte faptele bune pe care le vor face. Şi ei 
s-au pornit a zice aceasta ca să fugă de ce zic Calvinii, că Dumnezeu înainte-hotărăşte 
pe oameni spre a dobîndi împărăţia Lui şi fără a face ei fapte bune. Astfel, căutînd să 
scape de o necuviinţă, au căzut într-alta: căci, dacă vom zice că Dumnezeu a înain- 
te-hotărît să-i zidească şi să-i mîntuiască pe cei drepţi pentru faptele lor cele bune, 
atunci întîia pricină a zidirii şi a mîntuirii lor nu este bunătatea şi voia lui Dumnezeu, ci 
sînt faptele cele bune ale drepţilor, iar bunătatea şi voia lui Dumnezeu vin în urmă, căci 
faptele lor L-au îndemnat pe Dumnezeu a-i zidi şi a-i mîntui pe cei drepţi. Dar cine nu 
vede cît e de necuviincioasă această socotinţă? Căci, dacă Dumnezeu a înainte-hotărît 
a-i zidi şi a-i mîntui pe cei drepţi pentru bunătăţile lor. tot aşa, pentru răutăţile păcătoşi¬ 
lor, El ar fi trebuit să înainte-hotărască a nu-i zidi şi a nu-i chema la împărăţia Sa pe cei 
păcătoşi. Dar - precum răutatea păcătoşilor nu L-a oprit pe Dumnezeu de a înain- 
te-hotărî din veac să-i zidească şi să-i cheme la împărăţia Sa pe aceia - tot aşa, nici fap¬ 
tele bune ale celor drepţi nu L-au făcut pe Dumnezeu să înainte-hotărască din veac a-i 
zidi şi a-i mîntui pe aceştia. Deci adevărul este acesta: tntr-adevăr, Dumnezeu îna- 
inte-cunoaşte din veac şi bunătăţile pe care or să le facă drepţii, şi răutăţile pe care au să 
le lucreze păcătoşii, dar nu pentru bunătăţile lor a înainte-hotărît să-i facă şi să-i mîn¬ 
tuiască pe cei drepţi, şi nici, din pricina răutăţilor lor, nu S-a oprit a-i zidi şi a-i chema la 
împărăţia Sa pe cei păcătoşi; ci, doar pentru nemărginita şi fireasca bunătate şi voie a Sa 
a înainte-hotărît din veac a zidi şi a chema la împărăţia Sa atît pe cei drepţi, cît şi pe cei 
păcătoşi. Iar drepţii, fiindcă s-au unit şi au urmat de voia lor voii acesteia a Iui Dum¬ 
nezeu, au cîştigat împărăţia Lui; iar păcătoşii, fiindcă nu au voit a se uni şi a urma voii 
lut Dumnezeu, au căzut din împărăţia Lui” (Nicodim Aghioritul, în subînsemnările la 
epistolele lui Pavel). (n. n.) 

totuşi el nu a dobîndit aceasta din pîntecele maicii sale, nici întru vîrstă 
tînără, ci după trecere de vreme, cînd avea cunoştinţa sa despre ce este 
lucrul bun şi cinstit. 

(49) Iar cuvîntul Domnului se purta prin tot ţinutul. (50) Dar Iudeii 
le-au întărîtat pe femeile cucernice şi de cinste şi pe cei de frunte 
ai cetăţii, şi au ridicat goană împotriva lui Pavel şi a lui Varnava 
şi i-au scos din hotarele lor. (51) Iar ei, scuturîndu-şi asupra lor 
praful de pe picioare, au venit la Iconiu. (52) Iar ucenicii se 
umpleau de bucurie şi de Duh Sfînt. 

Acest „cuvîntul Domnului se purta” l-a pus în loc de: „se împărţea”, 
„se întindea”. Iar Iudeii nu au stat pînă la pizmă, ci au adăugat şi fapte. 
Iar „muieri cucernice” nu le numeşte pe cele credincioase, ci pe cele 
Eline sau Iudee, şi „de cinste” pe cele bogate. Şi văzut-ai la cîtă neruşi¬ 
nare le-au adus pe muieri?! 1 După urmarea şi asemănarea dracului celui 
începător al răutăţii, prin muieri se sîrguiesc a închide oamenilor calea 
mîntuirii, precum şi acela a încuiat oamenilor Raiul prin Eva. 2 


1 Nimic de mirare! Dacă singură Izavel a lui Ahav, întărîtată de vrăjitorii aceia pa¬ 
gini, a îndrăznit să-l vîneze pe însuşi IIie - cel mai aspru dintre Prooroci, de care tre¬ 
mura o împărăţie întreagă - ce să mai zicem de o adunare întreagă de muieri care aveau 
a lupta cu „gunoiul lumii”? - cum erau socotiţi Apostolii, precum bine zice undeva 
acelaşi Pavel. (n. n.) 

2 Iată cum Sfinţitul Teofdact îşi dezleagă singur nedumerirea de mai sus. în- 
tr-adevăr, femeia s-a lăsat ispitită către prigonire dintru început. De ce? Ne-o spune 
Sfîntul Efrem Şirul: pentru că nu a vrut să ajungă doar „dumnezee”, precum îi făgăduise 
ispititorul, ci „dumnezee” deasupra „dumnezeului” Adam, adică a bărbatului din care 
era făcută; a vrut adică întîietatea de care Ziditorul o lipsise - după socoteala ei - în chip 
nedrept. Măcar că - aşa cum arată lămurit Scriptura, cei doi aveau aceeaşi cinste, doar 
că unul (bărbatul) era din pămînt (cum îi zice şi numele; „Adam” însemnînd „pămînt 
roşu”), iar cealaltă (femeia) era din bărbat, împreună făcînd omul; „[...] şi vor fi amîn- 
doi un trup” (Facerea 2:24). Iată dar că păcatul Evci e îndoit: voinţa de a ajunge „dum¬ 
nezee”, dar totodată şi voinţa de stăpînire a bărbatului. Adică ea a vrut să-i fie cap băr¬ 
batului, ceea ce e neînchipuit de nebunesc şi de hulitor, de vreme ce „Hristos este capul 
oricărui bărbat, iar cap al femeii - bărbatul” (J Corinteni 11:3)”, lucru ştiut prea-bine de 
Eva. De aceea a şi fost ea pedepsită mai aspru: „[...] şi bărbatul tău te va stăpîni” ( Face¬ 
rea 3:16), spre înţelepţirea smereniei. Doar că puţine au înţeles pedagogia lui Dumnezeu 
- şi aici vorbesc de femeile Creştine - şi pilda negrăită pe care le-o dă Preasfînta Năs¬ 
cătoare de Dumnezeu şi pururea fecioara Maria, ci cele mai multe se învîrtoşează asupra 

„Iar ei, scuturîndu-şi asupra lor praful de pe picioare, au venit la 
Iconiu Nu au făcut acest lucru fără pricină, ci pentru că au fost go¬ 
niţi de la dînşii. 1 

„Iar ucenicii se umpleau de bucurie şi de Duh Sfînt.”/ Dascălii erau 
goniţi, iar ucenicii se bucurau! Şi acest lucru era al puterii evangheliei, 
căci pătimirea dascălului nu curmă îndrăzneala ucenicului, ci îl face pe el 
mai sîrguitor. 


bărbatului - acum mai mult ca niciodată, în vremea „Vărsătorului", a „noului matriar¬ 
hat” - încercînd să dobîndească o vrednicie cu neputinţă de dobîndit decît de formă, 
care le face însă a-şi pierde propria vrednicie, scoţîndu-le din firea femeiascâ, cu nimic 
mai prejos decît aceea a bărbatului. Căci dragostea, blîndeţea, smerenia sînt cele mai 
înalte fapte bune (o ştim tot de la Pavel), şi aceste însuşiri au fost date mai degrabă firii 
femeieşti, întîi pentru a putea fi ajutor bărbatului (căci de aceea a şi fost zidită femeia), 
şi apoi, după cădere, pentru a putea să-şi nască şi să-şi crească fiii. Deci a pierde aceste 
însuşiri, pentru că le rîvneşti pe cele străine, înseamnă cădere din propria-ţi fire. (n. n.) 

1 Şi aici, ca în fiecare clipă a vieţii lor apostoleşti, povăţuiţi de Sfîntul Duh ai Cărui 
purtători erau, ei urmează nesmintit poruncile şi pildele învăţătorului lor Hristos, Care le 
zisese: „Cine nu vă va primi şi nu va asculta cuvintele voastre, ieşind din casa sau din 
cetatea aceea, scuturaţi praful de pe picioarele voastre!” (Matei 10:14). (n. n.) 

(I) Şi în Iconiu au intrat împreună în sinagoga Iudeilor şi astfel au 
grăit, încît au crezut mulţime de Iudei şi de Elini. (2) Dar Iudeii 
care n-au crezut au ridicat şi au răzvrătit sufletele paginilor 
asupra fraţilor. (3) Deci multă vreme au zăbovit acolo, grăind cu 
îndrăzneală întru Domnul, Cel ce mărturisea cuvîntul darului 
Său dînd a se face semne şi minuni prin mîinile lor. 

au intrat împreună în sinagoga Iudeilor [...]”/ Nu s-au făcut mai 
fricoşi, ci iarăşi au intrat în sinagogi, ridicîndu-le [Iudeilor] tot răspunsul 
de îndreptare. Şi ei grăiau şi vorbeau şi către Elini. 

„Dar Iudeii care n-au crezut au ridicat şi au răzvrătit sufletele paginilor 
împotriva fraţilor.”/ Şi pe „neamuri” le-au ridicat asupră-le, ca şi cum nu 
erau de ajuns doar ei! Dar de acolo nu au ieşit, căci nu i-au gonit, ci îi lup¬ 
tau numai. „Deci multă vreme au zăbovit, grăind cu îndrăzneală [...]”/ în¬ 
drăzneala era dată de sîrguinţa lor, iar pe auzitori îi făcea să creadă lucrarea 
semnelor sâvîrşite, la care însă ajută şi foloseşte întrucîtva şi îndrăzneala. 

(4) Şi mulţimea din cetate s-a împărţit: şi unii erau cu Iudeii, iar al¬ 
ţii cu Apostolii. (5) Şi s-a făcut pornirea „neamurilor” şi a 
Iudeilor împreună cu boierii lor, ca să-i ocărască şi să-i ucidă cu 
pietre. (6) Înţelegînd, Apostolii au fugit în cetăţile Licaoniei: la 
Listra, şi Dervi şi în ţinutul dimprejur. (7) Şi acolo erau 
bine-vestind. 

„Şi mulţimea din cetate s-a împărţit [...]”/ Aceasta era ceea ce zisese 
Hristos: „N-am venit să aduc pace, ci sabie!” (Matei 10:34).' 


1 Stih pe care Sfinţitul Teofilaet îl tîlcuieşte aşa: „Nu întotdeauna este bună unirea; 
uneori şi despărţirea e bună. Iar «sabie» este cuvîntul credinţei, care ne taie pe noi de la 
iubirea de prieteni şi de rude, dacă aceştia ne împiedică de la buna cinstire de Dumne¬ 
zeu. Şi nu ne îndeamnă să ne despărţim de aceştia fără pricină, ci numai atunci cînd nu 
se unesc cu noi în credinţă şi, mai vîrtos, atunci cînd ne împiedică de la credinţă” (în 
tîlcuirea la Matei). La care Sfîntul Ioan Seărarul adaugă că „sabia” lui Hristos îi des¬ 
parte „pe iubitorii de Dumnezeu de iubitorii de lume, pe iubitorii de cele materialnice de 

A 

„Itiţelegind, Apostolii au fugit ţ...]”/ Deci nici un lucru necuviincios 
nu este dacă sfinţii fug de cei ce vor sâ-i vrăjmăşuiască, voind să se fe¬ 
rească de războiul pentru mărturisirea lui Hristos. 1 

(8) Şi, în Listra, şedea jos un om neputincios de picioare, fiind olog 
din pîntecele maicii sale şi care nu umblase niciodată. (9) Acesta 
asculta la Pavel cînd vorbea. Care, căutînd la el şi văzînd că are 
credinţă a se mîntui, (10) a zis cu mare glas: „Scoală-te drept pe 
picioarele tale!” Şi el a sărit şi umbla. (11) Iar „neamurile”, vă¬ 
zînd ceea ce făcuse Pavel, au ridicat glasul lor în limba licaonă, 
zicînd: „Dumnezeii, asemănîndu-se oamenilor, s-au coborît la 
noi!” (12) Şi-l numeau pe Varnava „Zeus”, iar pe Pavel „Her- 
mes”, fiindcă el era purtătorul cuvîntului. 

i-a zis cu mare glas [...]”/ Pentru ce „cu mare glas”? Ca mulţi¬ 
mile să creadă. Iar prin acest cuvînt: „Acesta asculta la Pavel cînd vor¬ 
bea. Care, căutînd la el şi văzînd că are credinţă a se mîntui [..mic mi 
se pare că arată cum Pavel a căutat în sufletul lui. Căci era lucru al unui 
suflet filosof să ia aminte la cele ce se grăiau de către el. „Şi el a sărit şi 
umbla.”/Faptul că sărea era semn al sănătăţii celei adevărate. 2 


iubitorii de cele nematerialnice, pe iubitorii de slavă de cei smeriţi în cuget” (în subîn- 
semnările tîlcuirii epistolelor Iui Pavel). (n. n.) 

1 Căci, făeînd aşa, ei „păzeau legea Stăpînului Hristos şi însăşi pilda Lui. Căci Dom¬ 
nul nu numai că a poruncit ucenicilor Săi, zicînd: «Cînd vă vor goni din cetatea aceasta, 
fugiţi în cealaltă!» {Matei 10.23), dar, cînd a auzit câ Irod La închis în temniţă pe Ioan, 
S-a dus în părţile Galileci: «Auzind - zice - Iisus că Ioan a fost închis, S-a dus în 
Galileea» {Matei 4:12)” (Sfinţitul Teofilact, în tîlcuirea epistolelor lui Pavel). Despre 
aceasta zice şi Teologul Grigorie: „Lege este a nu veni către nevoinţă de voie, pentru 
cruţarea gonitorilor şi a celor mai neputincioşi, dar nici să ne ferim dc nevoinţă. Căci cel 
dintîi este lucru de obrăznicie, iar al doilea este de nebărbâţie” {Cuvînt la moartea marelui 
Vasilie). Şi dumnezeiescul Hrisostom zice: „Ştiind acestea, trebuie să păzim măsurile şi să 
nu ne dăm spre moarte de sine, chiar dacă am avea nenumărate greutăţi; dar nici să ne 
lepădăm şi să ne lenevim atunci cînd sîntem traşi pentru cele ce se socotesc ale lui 
Dumnezeu, ci, cutezînd, să ne sprintenim (adică să ne gătim) spre mărturisire, preţuind 
mai mult viaţa viitoare decît pe aceasta” {Cuvîntul S5 la Evanghelia lui Ioan). (n. n.) 

2 Aşa se întîmpiase şi cu ologul din naştere vindecat de Petru. Căci ce putea face un 
om care nu cunoscuse mersul înainte? - decît ceea ce fac şi copiii cei mici cînd li se în¬ 
tăresc picioarele şi află bucuria dc a se mişca. (n. n.) 

„Iar «neamurile», văzînd ceea ce făcuse Pavel, au ridicat glasul lor în 
limba licaonă [...]”/ Vezi şi folosul „neamurilor”, şi răutatea Iudeilor! 
Aceia (adică cei din „neamuri”) îi cinsteau ca pe nişte dumnezei, iar aceş¬ 
tia (adică Iudeii) îi goneau ca pe nişte pierzători. 

„Şi-l numeau pe Vamava «Zeus», iar pe Pavel «Hermes» 1 [...]”/ Vă- 
zut-ai cum era obiceiul Elinilor să facă din oameni dumnezei? Drept 
aceea, cînd întreabă vreunii de unde este slujirea idolilor, de aici cunoaşte 
începutul. Aşa [şi Licaonii], din oameni, îi făceau pe Apostoli dumnezei. 
Aşa s-a sîrguit de la început diavolul să aducă în lume păgînătatea, zi- 
cînd: „Veţi fi ca Dumnezeu!” (Facerea 3:5). Şi, fiindcă atunci n-a putut, 
mai pe urmă s-a ispitit sîrguindu-se să aducă pretutindeni în lume mul¬ 
ţimea dumnezeilor 2 


1 Hermes cel bun de gură, solul zeilor Elini. (n. n.) 

2 Apostolul Pavel a lămurit începuturile păgânismului în trei stihuri {Romani 
1:21-23), pe care e de folos să le dăm aici împreună cu tîlcuirca lor: „«Pentru că, cunos- 
cîndu-L pe Dumnezeu, [păgînii] nu L-au slăvit ca pe Dumnezeu şi nu I-au mulţumit, ci 
s-au zădărnicit în cugetele lor şi inima lor neînţelegătoare s-a întunecat. Zicînd a fi în¬ 
ţelepţi, au înnebunit». 

Aici, Pavel spune pricina pentru care au căzut întru nesocotinţă Elinii, zicînd că toate 
le-au îngăduit socotinţelor lor (iar nu credinţei adică). Şi aşa, vrînd să înţeleagă neînchi- 
puirea lui Dumnezeu cu închipuirile minţii şi ale simţirii, şi pe Cel fără de trup cu trup, 
s-au arătat zadarnici [fără folos, n. n.J, pentru că socotinţele lor nu au putut ajunge la 
desăvîrşita cunoştinţă a lui Dumnezeu. Şi zice că inima [paginilor] a fost «neînţelegă¬ 
toare», pentru că nu au voit să cuprindă cu credinţa întregul cunoştinţei lui Dumnezeu. 
De unde s-au rătăcit însă într-atît, îneît să lase totul la propria lor judecată? Dintru a se 
socoti pe sine a fi înţelepţi! Şi, pentru aceasta, au înnebunit, pentru că ce alt lucru e mai 
fără de minte şi mai nebun decît a te închina pietrelor şi lemnelor? 

(...) «Şi au schimbat slava nestricăciosului Dumnezeu întru asemănarea chipului omu¬ 
lui celui stricăcios, şi al păsărilor, şi al celor cu cîte patru picioare şi al celor tîrîtoare.» 

Cel ce schimbă vreun lucru îl schimbă cu un altul pe care nu-1 are. Aveau aşadar şi 
[păgînii] cunoştinţa lui Dumnezeu, dar au vîndut-o şi au luat alta pe care nu o aveau. Şi 
astfel au pierdut şi ceea ce aveau, pentru că slava nestricatului Dumnezeu au dat-o nu 
omului însufleţit măcar, ci chipului neînsufleţit de om stricăcios, făcîndu-i dumnezei pe 
idolii oamenilor. Şi, ce e mai rău decît aceasta, s-au povîrnit a se închina şi celor tîrîtoa¬ 
re, şerpilor adică, şi atîta au înnebunit, îneît s-au închinat - vai! - şi înseşi chipurilor 
celor tîrîtoare. Pentru că - cunoştinţa de Dumnezeu ce trebuiau să o aibă, care covîrşeşte 
cu neasemănarea toate fiinţele - au afierosit-o zidirilor celor cu neasemănare mai de ni¬ 
mic decît toate. Iar slava lui Dumnezeu este a fi El cunoscut ca Făcător şi Proniator 
(purtător de grijă) al totului şi a avea toate celelalte însuşiri cuvenite lui Dumnezeu" 
(Teofilact, în tîleuirea epistolelor lui Pavel). (n. n.) 

(13) Iar preotul lui Zeus, care era înaintea cetăţii, aducînd înaintea 
porţilor tauri şi cununi, voia să le aducă jertfă împreună cu mul¬ 
ţimile. (14) Şi, auzind Apostolii Pavel şi Varnava, şi-au rupt veş¬ 
mintele şi au sărit în mulţime, strigînd (15) şi zicînd: „Bărbaţilor, 
de ce faceţi acestea? Doar şi noi sîntem oameni, asemenea păţi - 
mitori ca voi, bine-vestind să vă întoarceţi de la aceste deşer¬ 
tăciuni către Dumnezeu cel viu, Care a făcut cerul şi pămîntul, 
marea şi toate cele ce sînt într-însele; (16) Care, în neamurile tre¬ 
cute, a lăsat toate limbile să meargă în căile lor, (17) deşi El nu 
S-a lăsat pe Sine nemărturisit, dîndu-vă din cer ploi şi timpuri 
roditoare, umplînd de hrană şi de veselie inimile voastre(18) Şi 
acestea zicînd, abia au potolit mulţimile să nu le jertfească lor. 

„[...] şi-au rupt veşmintele [...]”/ Vezi-i pe dînşii pretutindeni curaţi 
de slavă, nu numai nepoftind-o, ci şi pe ceea ce li se da împingînd-o Ia o 
parte şi lepădînd-o. Aşa cum zicea şi Petru: „Ce căutaţi la noi, ca şi cum 
cu a noastră putere sau cucernicie l-am făcut pe acesta să umble?” (ca¬ 
pitolul 3:12), şi aceştia zic acelaşi lucru şi cu grabnică tărie fac aceasta: 
„şi-au rupt veşmintele şi au sărit în mulţime, strigînd şi zicînd: «Bărbaţi¬ 
lor, de ce faceţi acestea? Doar şi noi sîntem oameni, asemenea pătimitori 
ca şi voi!»” Oameni sîntem 1 - zice - însă mai mari decît aceştia (adică 
decît idolii), căci ei sînt morţi. Am văzut obiceiul Elinilor ca din oameni 
să facă dumnezei, pentru că şi întru cărţile acelora care au scris istoriile 


1 Aşa i-a zis şi fericitul Petru lui Corneliu: „Şi eu sînt om!” ( Faptele Apostolilor 
10:26). Două lucruri se arată cu toată puterea în acestea întîmplări. O dată, smerenia pe 
care doar sfinţii o pot avea, despre care vorbeşte şi tîlcuitorul. Apoi, slăbiciunea minţii 
omului căzut, care caută să facă dumnezei din oamenii cei pieritori, dacă aceştia se arată 
mai puternici în ceva (orice ar fi acest ceva) decît ei. Pe această slăbiciune se sprijină 
stăpînirea lumească a omenirii. Să ne gîndim la ce se întîmplă în jurul nostru. De pildă, 
lumea noastră „raţionalistă” e plină de „oameni-zei” care săvîrşesc „minuni" şi tămădu¬ 
iri mincinoase: guru cărora li se închină milioane de oameni slabi şi înşelaţi, ajungînd să 
sărute ţărîna pe care au câlcat-o aceştia. Apoi, sînt „oamenii-zei” din artă: de pildă, 
omul numit Elvis Presley, mort în urmă cu treizeci de ani a lăsat în urmă o religie ai că¬ 
rei credincioşi mărturisesc pe faţă că idolul lor a fost un „zeu” (mulţi cred că nici nu a 
murit, ci doar s-a ascuns, asemenea lui Zalmoxis sau a lui Pitagora - să zicem). In sfîr- 
şit, conducătorii politici, odată ce sînt unşi prin voinţa „poporului suveran”, ies oarecum 
din firea omenească şi sînt priviţi drept nişte zei-birocraţi de care atîrnă „soarta naţiu¬ 
nii”. (n. n.) 

cele vechi afli că Zeus, om fiind, s-a făcut pe sineşi dumnezeu, zicîndu-se 
că este dumnezeu. Tot aşa, mulţi împăraţi ai Romanilor şi ai Machidonilor 
s-au numit pe ei înşişi dumnezei.' De aceea, nu se cuvine a nu crede celor 
zise de demult că unii s-au amăgit şi i-au numit pc alţii dumnezei, fiindcă 
şi aceştia s-au amăgit în privinţa lui Vamava şi a lui Pavel. Căci şi cei din 
Samaria îl numeau pe Simon vrăjitorul „Puterea cea mare a lui Dum¬ 
nezeu”. Iar pe Pavel l-au socotit dumnezeu, iar nu slujitor al Iui Dumnezeu, 
fiindcă nu a zis: Scoală-te şi stai drept, întru numele lui Hristos! 

„[...] şi-au rupt veşmintele [...]”/ Era un obicei al Iudeilor să-şi rupă 
hainele pentru hulele împotriva lui Dumnezeu. De aceea şi-a rupt haina şi 
Caiafa cînd Hristos S-a numit pe Sine „Fiu al lui Dumnezeu”, zicînd că 
Acela a hulit. 1 2 Deci - de vreme ce lucrul ce se făcea de către [Licaoni] 
era un fel de hulă, au făcut aceasta şi Apostolii, urmînd şi ei încă preda- 
niilor iudaice. însă obiceiul acesta e osîndit, căci nu este din Lege. Pentru 
că şi Dumnezeu a zis către Iudeii ce făceau unele ca acestea: „întoar- 
ceţi-vă către Mine din toată inima voastră, în post şi întru plîngere, şi 
rupeţi-vă inimile voastre, iar nu hainele voastre!” (loil 2: 12, 13). 

„[...] Care, în neamurile trecute, a lăsat toate limbile sâ meargă în că¬ 
ile lor [...]”/ A zis: „a lăsat”, dar nu adaugă pentru ce a lăsat, căci deo¬ 
camdată stă întru aceea care îl silea. Şi [de aceea] nicăieri nu pune nume¬ 
le lui Hristos. „[...] deşi El nu S-a lăsat pe Sine nemărturisit [...]”, întru 
fiecare neam sâvîrşind cele ce-i povăţuiau pc oameni către dreptate. Căci, 
nesihnd stăpînirea lor de sine, îi lăsase pe toţi oamenii să umble după 
cum le plăcea, iar El totdeauna le sâvîrşea pe acelea prin care ei puteau, 
cuvîntători [„raţionali”, n. n.] fiind, să-L înţeleagă şi să-L cunoască pe Zi¬ 
ditorul. Iar martori ai Lui zice că sînt ploile şi vremile roditoare din fie¬ 
care an. 3 


1 Aşa au fost Augustus, apoi Caligula, de ia Romani. Aşa a fost acel Antioh Epifa- 
nie, urmaşul lui Alexandru Machidon, din vremea Macaveilor. Aşa au fost „fiii Soare¬ 
lui”: Faraonii, împăraţii Chinei şi ai Japoniei şi ctţi alţii. (n. n.) 

2 Vezi la Matei 26:65. (n. n.) 

3 Pavel arată lămurit câ Ziditorul nu i-a lăsat fără cunoştinţa de Sine nici pe păgîni, 
aşa cum se crede îndeobşte, zicînd aşa: „Pentru că ceea ce este cunoscut despre Dumne¬ 
zeu este arătat întru dînşii, fiindcă Dumnezeu le-a arătat lor. Căci cele nevăzute ale Lui 
se văd din zidirea lumii, înţelegîndu-se din făpturi, adică veşnica Lui putere şi dumne¬ 
zeirea, aşa ca să fie ei fără de răspuns. Pentru că, cunoscînd pe Dumnezeu, nu L-au 
slăvit ca pe Dumnezeu şi nu I-au mulţumit” (Romani 1:19-21). 

(19) Iar de la Antiohia şi de la Iconiu au venit Iudei care au îndem¬ 
nat mulţimile, şi, bătîndu-l pe Pavel cu pietre, l-au tras afară din 
cetate, gîndind că a murit. (20) Dar, înconjurîndu-l ucenicii, el 
s-a sculat şi a intrat în cetate. Şi a doua zi a ieşit cu Varnava că¬ 
tre Dervi. (21) Şi, binevestind cetăţii aceleia şi înv&tţîndu-i pe 
mulţi, s-au înapoiat la Listra, la Iconiu şi la Antiohia, (22) întă¬ 
rind sufletele ucenicilor, îndemnîndu-i să rămînă în credinţă şi 
(arătîndu-le) că prin multe necazuri trebuie să intrăm în împă¬ 
răţia lui Dumnezeu. (23) Şi, hirotonindu-le preoţi pe la biserici, 
rugîndu-se cu postiri, i-au încredinţat pe ei Domnului în Care 
crezuseră. (24) Şi, străbătînd Pisidia, au venit în Pamfilia. (25) Şi, 
grăind cuvîntul în Perga, au coborît în Atalia. (26) Şi de acolo au 
mers cu corabia spre Antiohia, de unde fuseseră încredinţaţi 
darului lui Dumnezeu spre lucrul pe care l-au împlinit. (27) Şi, 
venind şi adunînd Biserica, au vestit cîte a făcut Dumnezeu cu ei 
şi că a deschis „neamurilor” uşa credinţei. (28) Şi au petrecut 
acolo cu ucenicii nu puţină vreme. 

„[...] Iudei care au îndemnat mulţimile [...]”/ Văzuta-i mărimea îndră¬ 
cirii iudaice? Căci au intrat într-un întreg norod care atîta îi cinstea pe 
Apostoli, şi l-au înduplecat să-i ucidă cu pietre. 


Stihuri pe care Teofiiact le tîlcuieşte aşa: „Mai sus. Apostolul a zis că Elinii au ne¬ 
dreptăţit cunoştinţa de Dumnezeu, fiindcă au întrebuinţat-o rău, făcîndu-i zei pe idoli. Şi 
de unde este arătat că Elinii aveau cunoştinţa dc Dumnezeu? Din aceasta pe care o zice: 
Le era arătată lor cunoaşterea lui Dumnezeu. Dar cum era arătată? Aşa, căci Făcătorul şi 
Ziditorul Se propovăduieşle din buna rînduială a făpturilor, precum zice şi David: «Ce¬ 
rurile povestesc slava lui Dumnezeu» (Psalm l]:l). Dar ce este cunoaşterea lui Dumne¬ 
zeu? Aşa trebuie să înţelegi: din cele ale lui Dumnezeu, unele sînt necunoscute, precum 
este fiinţa şi firea Lui; iar altele cunoscute, precum sînt toate cele ce se socotesc despre 
fiinţa şi firea Lui: bunătatea, înţelepciunea, puterea, dumnezeirea (adică mărirea), pe 
care Pavel Ie numeşte aici «nevăzute ale iui Dumnezeu», înţelese însă din făpturile Lui. 

Deci Dumnezeu a arătat Elinilor cunoştinţa Sa, adică cele ce se socotesc despre fi¬ 
inţa Lui, care sînt nevăzute de ochii cei simţiţi, dar înţelese de minte din buna rînduială 
a făpturilor. (...] Iar aceasta: «spre a fi ei fără răspuns», a urmat din faptă: pentru că 
Dumnezeu nu a zidit făpturile Sale pentru acest prilej, ca să fie adică Elinii fără de răs¬ 
puns, nu, ci aceasta a urmat faptelor lor. [...] Aşa au rămas şi Elinii fără dare de răs¬ 
puns, pentru că, cunoscîndu-L pe Dumnezeu din zidire, nu L-au slăvit după vrednicie, 
precum se cuvenea, nici nu I-au mulţumit Lui ca Ziditor şi Făcător, ci slava şi mulţumi¬ 
rea au dat-o idolilor" (în tîlcuirea la epistolele Apostolului Pavel). (n n.) 

„[...] l-au tras afară din cetate [...]”/ Căci se temeau de aceia. Şi se 
sîrguiau să surpe propovăduirea. Şi vezi osîrdie, vezi poftă şi rîvnă fier¬ 
binte şi înfocată [la Pavel]! După ce fusese aruncat afară, a intrat iarăşi 
întru aceeaşi cetate, ca să arate că el tot voia să semene cuvîntul, deşi era 
înlăturat, şi pentru că nu se cădea să le aprindă mînia. 

„[...] şi (arălîndu-le) că prin multe necazuri trebuie să intrăm în împă¬ 
răţia lui Dumnezeu Vezi că fără osteneală şi trudă nu se îndrep- 

tează nimeni, căci pentru aceasta zice Domnul că „strimtă şi îngustă” (în 
loc de: „plină de necazuri”) este uşa intrării ce duce întru împărăţie. Şi nu 
orice fel de necaz duce întru împărăţie, ci acela pentru credinţa întru 
Dumnezeu. 

„Şi, hirotonindu-le preoţi pe la biserici, rugîndu-se cu postiri [...]”/ Şi 
întru ispite îi învăţa să postească şi cu postiri să facă hirotoniile. Şi în Ci¬ 
pru nu au făcut preoţi, nici în Samaria, căci aceia erau aproape de Ierusa¬ 
lim şi de Apostoli. încă şi întru Antiohia stăpînea cuvîntul. Iar aici aveau 
trebuinţă de multă mîgîiere, şi mai ales cei din „neamuri” aveau trebuinţă 
a fi învăţaţi. Şi vezi că şi Pavel şi Varnava aveau dregătorie de episcopi, 
căci hirotoneau nu numai diaconi, ci şi preoţi. 

„Şi, venind şi adunînd Biserica, au vestit cîte a făcut Dumnezeu cu ei 
[...]”/ N-au zis: „cîte au făcut ei”, ci: „cîte a făcut Dumnezeu”. însă mie 
mi se pare că despre ispite zice. 

„[...] şi că a deschis «neamurilor» uşa credinţei [...]”/ „Deschidere a 
uşilor” numeşte învăţătura pe care „neamurile” o primiseră printr-înşii . 1 

„Şi au petrecut acolo cu ucenicii nu puţină vreme.”/ Mare fiind ceta¬ 
tea, avea trebuinţă de dascăli. 


1 Aşa le scria şi Pavel Corintenilor: „Voi rămîne însă în Efes pînă la Cincizecime, 
Căci mi s-a deschis uşă mare spre lucru mult” (/ Corinteni 16:8,9). (n. n.) 

(1) Şi unii, coborîndti-se din Iude ea, îi învăţau pe fraţi că: „Dacă nu 
vă tăiaţi împrejur, după obiceiul lui Moisi, nu puteţi să vă mîn- 
tuiţi!” (2) Deci, făcîndu-se împotriva lor nu puţină întrebare de 
' către Pavel şi Varnava, au rînduit ca Pavel, şi Varnava şi alţi 
cîţiva dintre ei să se suie la Apostolii şi la presviterii din Ierusalim 
pentru această întrebare. (3) Deci ei, trimişi fiind de Biserică, au 
trecut prin Fenicia şi prin Samaria, povestind despre întoarcerea 
„neamurilor”, şi făceau tuturor fraţilor mare bucurie. (4) Şi, 
sosind ei la Ierusalim, au fost primiţi de Biserică, şi de Apostoli şi 
de presviteri şi au vestit cîte a făcut Dumnezeu cu ei. 

Şi unii [...] îi învăţau pe fraţi că: „Dacă nu vă tăiaţi împrejur, [...] nu 
puteţi să vă mîntuiţi!”/ Vezi ispite şi din iăuntru, şi din afară! Şi nu-i în¬ 
văţau oricum tăierea împrejur, ci ziceau: Fără ea, nici a vă mîntui nu pu¬ 
teţi! Lucru care era împotrivnic, căci dacă se tăiau împrejur nu puteau să 
se mîntuiascâ. Iar Pavel n-a zis: Că ce? Oare nu sînt eu vrednic de cre¬ 
dinţă dintru atîtea semne? Ci s-a înduplecat să se suie pentru aceia. Dar 
cum zice atunci, întru epistola către Galateni: „Nici nu m-am suit în Ieru¬ 
salim către Apostolii cei mai-nainte de mine, nici nu le-am arătat lor 
evanghelia mea” (Galateni 1:17-19)?' Întîi, că nu s-a suit de voia lui, ci 
s-a trimis de către alţii. Iar acolo nu s-a dus ca să se înveţe, ci ca pe alţii 
să-i plece şi să-i încredinţeze. Căci el se ţinea dintru început de această 
socoteală, pe care şi Apostolii au întărit-o după acestea, că adică nu se 
cade să se taie împrejur cei ce credeau. Dar - de vreme ce [ucenicilor] nu 
li se părea deocamdată că este vrednic de credinţă, ci luau aminte la cei 
din Ierusalim - pentru aceea s-a dus la ei, nu ca el să înveţe ceva mai 
mult, ci ca să-i plece şi să-i încredinţeze pe cei ce grăiau împotrivă că şi 
cei din Ierusalim ie hotărăsc tot aşa pe acestea. 

(5) Dar unii din eresul Fariseilor care trecuseră la credinţă, s-au 
sculat zicînd că trebuie să-i taie împrejur şi să le poruncească a 


1 Despre aceasta, vezi la capitolul 9:26. (n. n.) 

păzi Legea lui Moisi. (6) Şi Apostolii şi bătrînii s-au adunat ca să 
cerceteze despre acest cuvînt. (7) Şi făcîndu-se multă întrebare, 
s-a sculat Petru şi le-a zis: „Bărbaţi fraţi, voi ştiţi că, din primele 
zile, Dumnezeu a ales întru noi ca prin gura mea «neamurile» să 
audă cuvîntul evangheliei şi să creadă. (8) Şi Dumnezeu, cunos¬ 
cătorul de inimi, a mărturisit pentru ei, dîndu-le Duhul Sfînt ca şi 
nouă. (9) Şi nimic n-a osebit între noi şi ei, curăţind inimile lor 
prin credinţă. (10) Acum dar, de ce-L ispitiţi pe Dumnezeu şi vreţi 
să puneţi pe grumazul ucenicilor un jug pe care nici părinţii 
noştri, nici noi n-am putut să-l purtăm ? (11) Ci, prin darul Dom¬ 
nului nostru Iisus Hristos, credem că ne vom mîntui în acelaşi 
chip ca şi aceia. (12) Şi a tăcut toată mulţimea şi-i asculta pe 
Varnava şi pe Pavel, care povesteau cîte semne şi minuni a făcut 
Dumnezeu prin ei întru „neamuri”. 

„Dar unii din eresul Fariseilor care trecuseră la credinţă [...]”/ Nu cre¬ 
dincioşii din „neamuri” cereau să se taie împrejur şi să facă celelalte lu¬ 
cruri trupeşti ale Legii, ci credincioşii din Iudei. Pe care, ca pe nişte cu¬ 
getători ai Legii celei vechi, ucenicii nu i-au primit, măcar că ei înşişi 
erau din tăierea împrejur. Căci nu a lor voie căutau să şi-o întărească, ci 
pe aceea folositoare de obşte. 

„Şi Apostolii şi bătrînii s-au adunat ca să cerceteze despre acest 
cuvînt.”/ Şi aici se poate să socotim iar că Apostolii aveau şi altă vredni¬ 
cie care-i covîrşea pe bătrîni. Pentru aceea, nu i-a luat şi nu i-a cuprins pe 
dînşii împreună cu bătrînii, ca să-i însemneze pe toţi cu nume de obşte. 

„Bărbaţi fraţi, voi ştiţi [...]”/ Vezi că Petru era dintru început despărţit 
de lucrul acesta, deşi pîna atunci petrecea iudaiceşte. Şi zice: „voi ştiţi”, 
căci erau poate de faţă şi cei ce-1 învinuiseră mai-nainte, în vremea lui Cor- 
neiiu, şi cei ce au intrat cu dînsul în casa aceluia, şi pentru aceasta îi aduce 
pe dînşii martori. Dar ce este acest cuvînt: .Dumnezeu a ales întru noi”? 
Adică: „în Palestina”, sau: „fiind voi de faţă”. Şi, zicînd: „prin gura mea”, 
arată că printr-însul grăieşte Dumnezeu, că el nu zice nimic omenesc. 

„Şi Dumnezeu, cunoscătorul de inimi, a mărturisit pentru ei, dîndu-le 
Duhul Sfînt [...]”/ îi suie pe dînşii către duhovniceasca mărturie. „Şi ni¬ 
mic n-a osebit între noi şi ei, curăţind inimile lor prin credinţă.”/ Nici o 
deosebire - zice - nu este între credincioşi - ori Iudei, ori Elini de sînt - 
acolo unde credinţa face curăţirea păcatelor, care ies de la inimă. Iar cu- 

răţirea aceasta se aseamănă tăierii împrejur. In locul tăierii împrejur celei 
trupeşti, s-a dat tăierea împrejur cea duhovnicească, ce le curăţeşte pe 
cele ascunse prin credinţa întru Hristos. 1 Dar ce este acest cuvînt: „de 


1 Cuvîntul despre tăierea împrejur îi priveşte mai mult decît cred pe Creştinii de azi, 
care nici acum nu ştiu că ei sînt adevăraţii „fii ai lui Avraam”. adevăraţii,dudei”, că Bi¬ 
serica lui Hristos este adevăratul „Israil”, adică norodul ales, care doar a fost închipuit 
de Israil cel trupesc, ce! ce a căzut din har fiindcă nu L-a primit pe Hristos. De aceea, e 
de neapărată trebuinţă să lămurim acest lucru, folosindu-ne de ceea ce le scria Pavel Ro¬ 
manilor, zicînd: „Căci tăierea împrejur foloseşte cu adevărat dacă vei face Legea ; iar 
dacă eşti călcător de Lege, tăierea ta împrejur s-a făcut nctâiere împrejur. Căci nu cel 
întru arătare este Iudeu, nici cea întru arătare, în trup, este tăiere împrejur; ci este Iudeu 
cel întru ascuns, şi tăierea împrejur este aceea a inimii întru Duhul” (Romani 2:25-28). 
Stihuri pe care Sfinţitul Teofilact le tîlcuieşte aşa: 

„Cînd eşti tăiat împrejur după trup, dar nu faci nici un lucru al Legii, atunci, după 
duh, tu eşti netăiat împrejur. [...] Pentru aceasta zice şi Dumnezeu, prin Ieremia: «Toate 
neamurile sînt netâiate împrejur cu trupul, şi toţi cci din casa lui Israil sînt netăiaţi îm¬ 
prejur cu inimile lor» (capitolul 9, stihul 26). Şi îţi porunceşte să te tai împrejur la inimă: 
«Tăiaţi-vă împrejur Dumnezeului vostru şi tăiaţi împrejur învîrtoşarea inimii voastre, 
bărbaţii lui Iuda!» (Ieremia 4:4). 

[...] Aici, Apostolul arată învederat că sînt două netăieri împrejur: cea din fire şi cea 
din voinţă, care este - precum am zis înainte - cînd cineva nu are tăiată sau curmată nici 
o patimă şi îndulcire trupească. Şi două tăieri împrejur: cea la trup şi cea la inimă întru 
Duhul. Şi zice aşadar că netăierea împrejur cea din fire - atunci cînd tac patimile, prin 
păzirea îndreptărilor Legii , precum am zis - va judeca (adică va osîndi) nu tăierea îm¬ 
prejur (fiindcă ar fi părut că îi înfruntă), ci pe tine, pe Iudeu, care te arăţi tăiat împrejur 
cu trupul, dar eşti netăiat împrejur cu inima, călcînd îndreptările Legii. Deci, prin cuvin¬ 
tele acestea. Apostolul nu necinsteşte tăierea împrejur, căci se vede mai mult cinstind-o, 
ci necinsteşte pe Iudeul ce ocărăşte netăierea împrejur, dar calcă îndreptările Legii. 

Apoi, după ce a lămurit aceasta, hotărăşte învederat şi cine este adevăratul Iudeu şi 
arată că Iudeii le faceau pe toate spre arătare, zicînd: Nu cel întru arătare este Iudeu, ci 
cel întru ascuns, care nu împlineşte nici o hotărîre a Legii doar trupeşte, ci înţelege du- 
hovniceşte şi sîmbetele, şi jertfele, şi curăţirile şi toate obiceiurile Legii. Şi, zicînd «tă¬ 
iere împrejur a inimii întru Duhul», deschide drum darului şi duhovniceştii vieţuiri a Bi¬ 
sericii lui Hristos şi vorbeşte de credinţă, căci credinţa se lucrează cu inima şi cu duhul, 
şi are laudă de la Dumnezeu. Care cercetează inimile şi nu judecă după trup şi după ceea 
ce se vede. 

Iar încheierea care iese din toate acestea este aceasta, că pretutindeni vieţuirea tre¬ 
buie să fie bună, iar cînd auzi despre cel netăiat împrejur, şi despre Elini sau de alt 
neam, să nu te gîndeşti la slujitorul şi închinătorul la idoli, ci la cinstitorul de Dumnezeu 
şi la omul cu fapte bune, care nu ştie însă de cele ale Legii, precum am zis mai sus” (în 
tîlcuirea epistolelor lui Pavel). (n. n.) 

ce-L ispitiţi pe Dumnezeu”? Zice: De ce-L ispitiţi, ca şi cum nu ar putea 
să ne mîntuiascâ prin credinţă? - adică: Pentru ce nu credeţi lui Dumne¬ 
zeu? - căci lucru al necredinţei este să se mai ţină de cele ale Legii. 

„Acum dar, de cc vreţi să puneţi pe grumazul ucenicilor un jug pe 
care nici părinţii noştri, nici noi n-am putut să-l purtăm? Ci, prin darul 
Domnului nostru Iisus Hristos, credem că ne vom mîntui [...]”/ Cu ade¬ 
vărat, însărcinătoare era Legea celor dintru Israil, şi o mărturisesc aceasta 
şi ucenicii. Şi însuşi Mîntuitorul ne-a învăţat aceasta: „Veniţi către Mine, 
toţi cei osteniţi şi însărcinaţi, şi Eu vă voi odihni pe voi. [...] căci jugul 
Meu e blînd şi sarcina Mea e uşoară!” (Matei 11:28, 30), „osteniţi şi 
însărcinaţi” arătîndu-i pe cei de sub Lege. Şi S-a numit pe Sine „blînd”, 
fiindcă Legea nu avea blîndeţe. 1 Asemenea este cuvîntul acela: „în dar 
sînteţi mîntuiţi, prin credinţă, şi aceasta nu de la sinevă; darul e al lui 
Dumnezeu” (Efeseni 2:8). Deci înainte, Legea îi mîntuia pe cei ce le-ar fi 
păzit pe toate ale ei, iar acum darul Domnului îi mîntuieşte şi fără de 
păzirea vieţuirii [trupeşti] după Lege, prin credinţă. 2 


1 Legea cea veche era atît de aspră fiind dată unor oameni trupeşti, al căror suflet era 
învîrtoşat şi nu puteau ajunge la pocăinţă decîf prin cele mai înfricoşate pedepse (şi de 
multe ori nici atunci). Dimpotrivă, legea darului evangheliei este blîndă pentru că s-a 
dat oamenilor duhovniceşti, care se pot ridica din păcat prin căinţă, prin osîndire de sine 
în cuget. „Căci Dumnezeu nu voieşte moartea păcătosului, ci să se întoarcă şi să fie viu” 
[îezechil 18:23). (n. n.) 

2 Adică fără păzirea tăierii împrejur, a curăţirilor, a jertfelor, a opririi de la anume 
mîncări şi aşa mai departe. Căci Legea lui Moisi a rămas lucrătoare în ce priveşte po¬ 
runcile ei morale, care sînt de fapt ale legii fireşti, avîndu-le şi păgînii. Despre acestea 
scria Pavel Romanilor: „Şi ştim că, toate cîte zice Legea , le zice celor ce sînt In Lege, ca 
toată gura să se astupe şi sub judecata lui Dumnezeu să se facă toată lumea. Pentru că, 
din faptele Legii, nu se va îndrepta nici un trup” (Romani 3:19). Stih pe care fericitul 
Teodorit îl tîlcuieşte aşa: „Unele lucruri din Legea lui Moisi se potriveau cunoştinţei fi¬ 
rii, precum: «Să nu prea-curveşti!», «Să nu ucizi!», «Să nu furi!», «Să nu mărturiseşti 
minciună asupra aproapelui tău!», «Cinsteşte pe tatăl tău şi pe maica ta!», şi cîte ca 
acestea. Căci şi cei ce nu au primit Legea ştiau că fiecare din acestea îl face pe om vino¬ 
vat de mustrări şi chiar de munci. Iar pe altele le-a hotărît Puitorul de Lege ca fiind po¬ 
trivite numai Iudeilor din vremea aceea - precum tăierea împrejur, ţinerea sîmbetei, jert¬ 
fele şi cele ca acestea - care sînt închipuiri ale altor lucruri. Dar numai împlinirea aces¬ 
tora nu e destul a-1 arăta drept pe cel împărtăşit de ele, şi de aceea a zis şi dumnezeiescul 
Apostol că, «din faptele Legii, nu se va îndrepta nici un trup înaintea lui Dumnezeu»” 
(în subînsemnările tîlcuirii Sfinţitului Teofilact la epistolele lui Pavel). (n. n.) 

(13) Iar dacă au tăcut ei, a răspuns lacov, zicînd: „Bărbaţi fraţi, as- 
cultaţi-mă! (14) Simeon a spus cum de Ia început Dumnezeu a 
socotit să ia din «neamuri» un norod pentru numele Său. (15) Şi 
cu aceasta se întocmesc cuvintele Proorocilor, precum este scris: 
(16) «După acestea, Mă voi întoarce şi voi zidi iarăşi Cortul cel 
căzut al lui David, şi pe cele suipate ale lui iarăşi le voi zidi şi-l voi 
îndrepta, (17) ca să-L caute pe Domnul ceilalţi oameni şi toate 
neamurile peste care s-a chemat numele Meu - zice Domnul, Cel 
ce a făcut acestea» (Amos 9:11, 12). (18) Lui Dumnezeu îi sînt 
cunoscute din veac toate lucrurile Lui. (19) De aceea, eu judec să 
nu-i supărăm pe cei ce se întorc la Dumnezeu dintre «neamuri», 
(20) ci să le trimitem lor scrisoare să se ferească de pîngăririle 
idolilor, şi de curvie, şi de sugrumat şi de sînge. (21) Pentru că 
Moisi are din timpuri vechi prin toate cetăţile propovăduitorii săi, 
fiind citit în sinagogi în fiecare sîmbătă.” (22) Atunci li s-a părut 
Apostolilor şi bătrînilor, împreună cu toată adunarea, să aleagă 
bărbaţi dintre ei şi să-i trimită la Antiohia, cu Pavel şi cu Var- 
nava: pe Iuda cel numit „Varsava”, şi pe Sila, bărbaţi care povă- 
ţuiau între fraţi, (23) scriind prin mîinile lor acestea: 

„[...] a răspuns lacov, zicînd Episcop era acesta, şi tocmai de 
aceea grăieşte la urmă. Şi vezi înţelepciunea Iui, căci întăreşte cuvîntul şi 
de la Proorocii cei noi, şi de la cei vechi. 

„[...] Simeon a spus Simeon e cel ce întru Evanghelia lui Luca 
proorocise: „Acum, slobozeşte-1 pe robul Tău, Stăpîne!” (Luca 2:29) 3 


' Primindu-L pe Mîntuitorul în biserică, Simeon spusese: „Ochii mei văzură mîntui- 
rea Ta, Pe care ai gătit-o înaintea feţei tuturor noroadelor, lumină spre descoperirea nea¬ 
murilor şi slavă poporului Tău Israil” (Luca 2:30-32). Dar cine era acest drept Simeon? 
Unul dintre cei 72 de tălmăcitori ai Pentateuhului , adus în elineşte (Septuaginta) - din 
rînduială dumnezeiască - în zilele Faraonului Ptolemeu Filadelf (283-246 înainte de 
Hristos). Simeon - ajungînd la locul din Isaia (7:14) unde este scris: „Iată, Fecioara va 
avea în pîntece, şi va naşte fiu şi vei chema numele lui «Emanuil”», şi neînţelcgînd 
aceste cuvinte - a şters „Fecioara”, vrînd să scrie „tînâra”. Dar îngerul Domnului i s-a 
arătat şi i-a ţinut mîna, zicînd: „Nu fi necredincios faţă de cele scrise, a căror împlinire 
singur o vei vedea! Pentru că nu vei gusta moartea pînă ce nu vei vedea pe Cel ce Se va 
naşte din Curata Fecioară, Hristos Domnul!” Iar proorocia îngerului s-a împlinit după 
mai mult de 270 de ani, cînd a fost adus la Biserică Mîntuitorul Hristos pentru a fi tăiat 
împrejur a opta zi, după cum poruncea Legea veche. Atunci, dreptul Simeon L-a primit 

„Cum de la început Dumnezeu a socotit să ia din «neamuri» un norod 
pentru numele Său”/ Nu a ales oricum, ci „numelui Său”, adică slavei Sale. 

„Şi cu aceasta se întocmesc cuvintele Proorocilor [...]”/ De la ve¬ 
chime ar fi fost arătat [Simeon] vrednic de credinţă, şi nu avea, pentru că 
nu era vechi. Pentru aceasta, aduce pe urmă proorocie veche: „După 
acestea Mă voi întoarce, şi voi zidi iarăşi Cortul cel căzut al lui David, şi 
pe cele surpate ale lui iarăşi le voi zidi şi-l voi îndrepta.”/ Căci, cu adevă¬ 
rat, [biserica veche] căzuse cădere nevindecată. Dar cum? Ierusalimul s-a 
ridicat, iar nu mai mult s-a surpat? Despre ce ridicare zice aşadar? Despre 
aceea de după robia din Babilon, [cînd şi-a luat] iarăşi vrednicia. 

„De aceea, eu judec să nu-i supărăm pe cei ce se întorc la Dumnezeu 
dintre «neamuri»”/ Adică: Să nu-i răstumăm, căci - dacă Dumnezeu i-a 
chemat, iar luările aminte şi păzirile acestea [ale Legii] răstoarnă - atunci 
ne luptăm cu Dumnezeu. Şi cu stăpînire este pus acest cuvînt: „eu judec”. 
„Ci să le trimitem lor scrisoare să se ferească de pîngăririle idolilor, şi de 
curvie, şi de sugrumat şi de sînge.”/ Căci este nevoie să ţină aceste [păziri 
ale Legii], deşi sînt trupeşti. Deci, fiindcă mari rele făceau acele [păcate], 
i-a oprit pe dînşii de la ele. 

„Pentru că Moisi are din timpuri vechi prin toate cetăţile propovădui¬ 
torii săi [...]”/ Şi mai-nainle de venirea Mîntuitorului se citea în sinagogi 
din cărţile lui Moisi în toate sîmbetele, şi după venire nu se opreşte a se 
citi ele în bisericile lui Hristos. Şi aceasta se arată dintru acest cuvînt, ce 
zice aşa: Pînă în ziua de astăzi se citeşte Moisi. Căci, dacă nu s-ar citi 
Scripturile cele vechi în biserici, [Puvel] nu ar fi scris Galatenilor aşa, 
fără de socoteală, aceea: „Spuneţi-mi voi, cei ce voiţi a fi sub Lege, Le¬ 
gea nu o auziţi?” (4:21)’. 

„Apostolii, şi bătrinii şi fraţii, fraţilor din «neamuri» care sînt în An- 
tiohia, şi în Siria şi în Cilicia, să se bucure! (24) Deoarece am 
auzit că unii dintre noi, venind fără porunca noastră, v-au tulbu- 


pe Prunc şi a rostit acea prea-frumoasă rugăciune: „Acum slobozeşte pe robul Tău, 
Stăpîne!” (n. n.) 

1 Stih pe care Teofilact îl tîlcuieşte aşa: „Apostolul aduce iarăşi dovezi ca să arate că 
însăşi Legea voieşte a nu mai Fi păzită de Creştini. Şi bine le-a zis: «cei ce voiţi», fi¬ 
indcă nu era lucru cuviincios şi firesc a păzi Galatenii Legea Veche, ci aceasta era ispra¬ 
va voinţei lor celei prigonitoare. Şi Pavel numeşte aici «Lege» Cartea Facerii lumii, 
pentru că de obicei numeşte «Lege» toată Scriptura Veche. (n. n.) 

rat cu vorbele lor şi au slăbit sufletele voastre, zicînd că trebuie să 
vă tăiaţi împrejur şi să păziţi Legea, (25) ni s-a părut nouă, care 
ne-am adunat cu un suflet, ca, alegînd, să trimitem bărbaţi către 
voi, împreună cu iubiţii noştri Varnava şi Pavel, (26) oameni care 
şi-au dat sufletele lor pentru numele Domnului nostru lisus 
Hristos. (27) Drept aceea, i-am trimis pe Iuda şi pe Sila, care vă 
vor vesti şi ei cu cuvîntul aceleaşi lucruri. 

„[...] ni s-a părut nouă, care ne-am adunat cu un suflet Căci tu¬ 
turor li se par acestea şi le scriu cu luare-aminte şi cu socoteală. Se 
cuvine a însemna că nici Iacov, nici Petru n-au îndrăznit să dogmatizeze 
cele pentru nctăierea împrejur în afara întregii Biserici, deşi au judecat că 
bun lucru este 1 ; totodată, nici ei toţi nu s-au folosit de stăpînire, ci numai 
s-au plecat că aceasta I se pare şi Sfîntului Duh 2 [vezi mai jos, n. n.]. Şi, 
ca să nu pară şi să se creadă că trimiterea acelora este lucru al clevetirii 
lui Pavel şi a lui Varnava, vezi laudele lor: „[...] oameni care şi-au dat 
sufletele lor pentru numele Domnului nostru lisus Hristos.” 

(28) Căci părutu-s-a Duhului Sfînt şi nouă să nu vi se pună nici o 
greutate mai mult peste voi, afară de acestea de nevoie: (29) a vă 


' Căci toate dogmele, adică adevărurile de neschimbat ale credinţei, ţin de ceea ce 
Cuviosul Iustin Popovici numeşte „sobornicitatea” Bisericii, zicînd aşa: „Legea cea mai 
înaltă a sobornicităţii dumnezeu-omeneşti în Biserică este aceasta: fiecare slujeşte tutu¬ 
ror şi toţi fiecăruia; fiecare mădular trăieşte şi se mîntuieşte cu ajutorul întregului trup al 
Bisericii, cu ajutorul tuturor mădularelor Bisericii, atît al celor pămînteşti, cît şi al celor 
cereşti; toată viaţa Creştinilor nu este altceva decît viaţa «împreună cu toţi Sfinţii» în 
Duhul Sfînt şi prin Duhul Sfînt, slujire neîncetată lui Dumnezeu, cu toată inima, cu tot 
sufletul, cu toată mintea, cu toată fiinţa” (în Biserica Ortodoxă şi Ecunienismul). Iată de 
ce soboarele Părinţilor purtători de Duh Sfînt au lăsat dogme şi canoane cu putere netre¬ 
cătoare, peste care nu se poate trece fără a fi tăiat de la trupul Bisericii, (n. n.) 

2 Căci „tot omul este mincinos” (Psalmul 115: 2), nimic din ceea ce vine de la jude¬ 
cata lui cea căzută nu e adevărat. Singurul care nu greşeşte în ceea ce zice e Duhul Sfînt, 
adică Dumnezeu, atunci cînd vorbeşte prin oameni. De aceea dogmele Creştinismului 
sînt adevăruri de neschimbat, date celor ce şi-au pus sufletul pentru Hristos, care tocmai 
din această pricină vorbesc la fel, chiar dacă sînt despărţiţi de vreme sau de depărtarea 
locului. Tot ceea ce nu vine de la Duhul, deşi pare a fi cugetare omenească, e de la tatăl 
minciunii. Acestea sînt dogmele mincinoase, ereziile, pe care duhul înşelării le dă celor 
mîndri în sinea lor, care se întemeiază pe judecata lor proprie, adică „apostolilor minci¬ 
noşi”, despre care Pavel i-a prevenit pe cei de după el, adică şi pe noi. (n. n.) 

feri de cele jertfite idolilor, de singe, de sugrumat şi de curvie, de 
care păziudu-vă, bine veţi face. Fiţi sănătoşi!” (30) Deci, slobo- 
zindu-se, aceştia au coborît la Antiohia şi, adunînd mulţimea, au 
dat scrisoarea. (31) Şi, citind-o, s-au bucurat pentru mîngîiere. 
(32) Iar Iuda şi cu Sila, fiind şi ei prooroci, i-au mîngîîat prin 
multe cuvinte pe fraţi şi i-au întărit. (33) Şi, petrecînd cîtăva 
vreme, s-au slobozit cu pace de către fraţi către Apostoli. (34) Iar 
Pavel şi Varnava petreceau în Antiohia, învăţînd şi binevestind, 
împreună cu mulţi alţii, cuvîntul Domnului. (35) Şi, după cîteva 
zile, Pavel a zis către Varnava: „Întorcîndu-ne, să cercetăm cum 
se află frăţii noştri în toate cetăţile în care am vestit cuvîntul 
Domnului.” (36) Varnava voia să-l ia împreună cu ei şi pe loan 
cel numit „Marcu”, (37) dar Pavel zicea să nu-l ia pe acesta cu ei, 
fiindcă se despărţise de ei în Pamfilia şi nu venise alături de ei la 
lucrul la care fuseseră trimişi. 

„[...] părutu-s-a Duhului Sfînt şi nouă [...]”/ Ca să nu-şi închipuie că 
era socoteală omenească. Iar acest cuvînt: „şi nouă”, s-a pus ca să cu¬ 
noască aceia că şi ei primesc, deşi sînt întru tăierea împrejur, 

afară de acestea de nevoie Arată că nu le lipsea nimic [de 
care să se păzească], ci le ajungeau acestea. Şi, zicîndu-le să se lepede de 
„sugrumat”, opreau uciderea 1 . 

şi, adunînd mulţimea, au dat scrisoarea.”/ Aceasta este mîn- 
gîierea dascălilor, adică sporirea ucenicilor. 

„Întorcîndu-ne, să cercetăm cum se află fraţii noştri [...]”/ Se cuvine a 
însemna că lucrul povăţuitorilor este a-i iscodi şi a-i cerca pe cei luminaţi 
de dînşii, dacă sînt sănătoşi cu credinţa ori nu, ci şchiopătează şi trebuie 
să fie îndreptaţi. 

(38) Drept aceea, s-a făcut neînţelegere între ei, incit s-au despărţit 
unul de altul. Şi Varnava, luîndu-l pe Marcu, a plecat cu corabia 


1 în Noul Testament pe care îl folosim noi, se tălmăceşte: „animal sugrumat”, cre- 
zîndu-se că e vorba de acea oprire de a mînca animalul cu sîngele într-însul, sînge care 
trebuie să se scurgă pe pămînt, după porunca lui Dumnezeu: „Numai carne cu sîngele ei, 
în care e viaţa ei, să nu mîncaţi!” (Facerea 9:4). Dar tălmăcirea adevărată e aceasta a 
Sfinţitului Teofiiact: e vorba de ucidere, căci despre sînge a scris mai înainte: „să vă 
feriţi de sînge”, adică de a mînca animalul cu sîngele într-însui. (n. n.) 

în Cipru; (39) iar Pavel, alegîndu-l pe Sila, a plecat, dîndu-se de 
către fraţi darului Domnului. (40) Şi străbatea Siria şi Cilicia, 
întărind bisericile. 

„Drept aceea, s-a făcut neînţelegere între ei [...]”/ între Pavel şi Var- 
nava s-a făcut oarecare micşorare de suflet - unul avînd dreptate, iar altul 
nu - însă fiecare făcînd aceasta cu scop binecuvîntat. Iar pricina micşoră¬ 
rii de suflet este aceasta. Acel Marcu fusese călătorind împreună cu dînşii 
în drumul evanghelic de la Palestina pînă la Perga Pamfiliei. Apoi, pu- 
nînd la cale Apostolii drumul cel întins, Marcu, obosind ca un om, s-a lă¬ 
sat de drumul Apostolilor şi s-a întors în Palestina, nu de Hristos lepădîn- 
du-se, ci lăsîndu-se de drumul cel îndelungat, ca de unul ce era greu. 1 2 Iar 
Pavel şi Vamava s-au întors din nou plini de roadele bunei-crcdinţe, 
bine-vestind Bisericii [Creştinilor] din Ierusalim întoarcerea şi pocăinţa 
„neamurilor”. Şi, fiindcă toţi i-au lăudat pe Pavel şi pe Vamava pentru 
isprăvile cele bune, Marcu s-a mîhnit şi s-a rănit la suflet, socotind că, 
dacă ar fi fost părtaş Apostolilor, poate s-ar fi făcut acum şi părtaş al 
laudelor. Deci a voit să alerge iarăşi împreună cu dînşii. Şi Vamava l-a 
primit, după ce s-a pocăit, dar Pavel se pricea, zicînd că nu se cade să-l 
mai ia pe cel ce nu a mers împreună cu dînşii ia lucrul Domnului. Şi pri¬ 
gonirea şi micşorarea de suflet nu era pentru nedreptate, ci pentm drep¬ 
tate: căci Pavel căuta dreptatea, iar Vamava iubirea de oameni. Deci, des- 
părţindu-se cu socoteala, se uneau întm blagocestie . Şi nu s-au despărţit 
cu credinţa, nici cu aşezarea, ci cu omenească micşorare de suflet. Şi 
aceasta a fost din iconomie [dumnezeiască]. Fiindcă, după ce s-au des¬ 
părţit, Vamava şi Marcu ieşind şi mergînd pe drumul lor, pe Marcu l-a 
foldsit luarea-aminte cea cu de-amănuntul a lui Pavel, căci s-a sîrguit 
să-şi acopere lenevirea dinainte prin osîrdie. Iar Pavel a poruncit biseri¬ 
cilor să nu-I primească pe Marcu nu ca să-I scîrbească, ci pentru a-1 face 
mai sîrguitor. Iar după ce l-a văzut cuprins de sîrguinţă şi dezvinovăţin- 
du-se de lenevirea dinainte prin cele de acum, a început să-l arate şi să-l 
laude pe dînsul, zicînd: „Se închină vouă [...] Marcu, nepotul lui Vama¬ 
va, penru care aţi luat porunci. De va veni la voi, să-l primiţi cu cinste” 
(Coloseni 4:10). 


1 Tîlcuitorul a pomenit de aceasta şi mai sus, cu aceleaşi cuvinte, (n. n.) 

2 Buna-credinţă (n. n.). 

încă şi între Prooroci aflăm această deosebire, adică şi ei au avut multe 
feluri de socoteli şi de aşezări. Astfel, Ilie era aspru, iar Moisi blînd. Aşa 
şi aici, cu adevărat, Pavel e mai aspru. Dar vezi-i şi blîndeţea, căci nu s-a 
mîniat, ci i-a cerut lui Vamava cu blîndeţe. Deci ce vom zice? Că s-au 
despărţit învrăjbiţi? Să nu fie! Căci vezi-1 după acestea pe Vamava do- 
bîndind multe laude de la Pavel întru epistole. Iar mie mi se pare că des¬ 
părţirea s-a făcut cu învoire, zicînd unul către altul: De vreme ce eu vo- 
iesc, iar tu nu voieşti, ca să nu ne sfădim, să împărţim locurile [în care 
vom merge]. Şi deci făceau acest lucru supunîndu-se foarte unul altuia. Şi 
acestea s-au scris spre pilda noastră, ca să nu cădem. Căci nu este cu pu¬ 
tinţă, oameni fiind, să nu ne supărăm şi să nu ne tulburăm; dar, după ce 
ne supărăm şi ne tulburăm, se cuvine să ne întoarcem şi să ne schimbăm. 
Şi foarte mult l-a folosit pe Marcu sfada aceasta. Căci înfricoşarea lui Pa¬ 
vel îl întorcea [la sîrguinţă], iar bunătatea lui Vamava îl făcea să nu se 
mai lase. Pentru că, văzînd că Pavel voieşte ca el sa fie despărţit şi să ră- 
mînă, s-a temut şi s-a mustrat pe sine foarte. Apoi, văzîndu-1 pe Vamava 
că se ţine de dînsul aşa de mult, l-a iubit pe e! foarte. Şi ucenicul sta atît 
de departe de a se sminti din sfada dascălilor, încît chiar se îndrepta din 
aceasta. Drept aceea, cei doi se sfădesc cu adevărat, dar la sfTrşit Marcu 
dobîndeşte cîştigul. 

„Şi străbatea Siria şi Cilicia, întărind bisericile.”/ Nu se duce către alte 
cetăţi mai-nainte de a le cerceta pe acelea care primiseră cuvîntul Iui 
Dumnezeu. Aceasta să o facem şi noi: să-i învăţăm şi sâ-i iscusim pe cei 
dintîi, ca nu cumva aceştia să se facă împiedicare celor de pe urmă. 



CAPITOLUL XVI 


(1) Şi a sosit la Dervi şi la Listra. Şi, iată, era acolo un ucenic cu 
numele Timotei, fiul unei femei Iudee credincioase şi al unui tată 
Elin, (2) care avea bune mărturii de la fraţii din Listra şi din Ico- 
niu. (3) Pavel a voit ca acesta să vină împreună cu el şi, luîndu-l, 
l-a tăiat împrejur, din pricina Iudeilor care erau în acele locuri; 
căci toţi ştiau că tatăl lui era Elin. 

„Şi, iată, era acolo un ucenic cu numele Timotei, fiul unei femei Iudee 
credincioase şi al unui tată Elin [...]”/ Mai însemnează că Iudeii defăimau 
Legea într-atît, încît şi după Elini se măritau şi cu muieri Eline se însurau. 

şi, luîndu-l, l-a tăiat împrejur, din pricina Iudeilor care erau în 
acele locuri [...]”/ Vrednic lucru este a ne spăimînta de înţelepciunea lui 
Pavel! Cel ce atît se meşteşugise pentru netăierca împrejur şi pe toate le 
pornise pentru acest lucru, pînă ce îl isprăvise, l-a tăiat împrejur pe uce¬ 
nic! Nu numai că nu i-a oprit pe alţii, ci el însuşi săvîrşeşte acest lucru! 
Aşadar, pe toate le privea spre folos şi nimic nu făcea fără rost. 1 Căci 
„[...] Pavel a voit ca acesta să vină împreună cu el [...]”/Şi lucrul cel mi¬ 
nunat e că îl şi purta după el [pe Timotei]. Şi zice: „[...] din pricina Iude¬ 
ilor care erau în acele locuri”, căci nu ar fi suferit să audă cuvîntul [tăierii 
împrejur] de la cei netăiaţi împrejur. 

Şi ce [vom mai zice]? Vezi isprava aceasta: l-a tăiat împrejur ca să 
surpe tăierea împrejur, nu ca să o întărească! - vrînd să isprăvească un lu¬ 
cru prea-mare, şi prea-poftit şi dorit tuturor Apostolilor. Căci Iudeii îl de¬ 
făimau pe dînsul în sus şi în jos, ca pe unul ce pretutindeni răsturna 


1 De aceea zice Pavel: „Şi m-am făcut Iudeilor ca un Iudeu, ca să-i dobîndesc pe Iu¬ 
dei” (1 Corinceni 9:20). Stih pe care acelaşi Teofiiact îl liîcuieşte aşa: „Căci, ca să surpe 
tăierea împrejur, a primit iconomiceşte tăierea împrejur. Nu a zis însă că s-a făcut Iudeu, 
ci «ca un Iudeu», ca să arate că tot ce făcea primind cele ale Iudeilor era numai icono- 
mie, arătare şi pogorămînt, ca să-i cîştige şi să-i mîntuiască pe aceia.” Despre aceasta se 
miră şi Hrisostomul, zicînd: „Ce zici, propovăduitorule al lumii, cel ce de înseşi cerurile 
te-ai atins şi atît ai strălucit? Cum dar, pe neaşteptate, te pogori atît? Aşa - zice - căci 
aceasta este a mă sui, fiindcă cel ce se coboară îl ridică şi-l aduce către sine pe cel ce 
zace jos” (Cuvîntul 32 la epistola întîi către Corinteni). (n. n.) 

Legea, şi pe cei din „neamuri” îi învăţa nesupunerea şi depărtarea de !a 
Lege-, şi se aflau foarte cu ură către dînsul. Deci, de vreme ce l-a aflat pe 
Timotei între Elini ucenic îndemînatic către slujba sa şi voia să-l aibă îm- 
preunâ-călător cu el, l-a tăiat împrejur pentru cei ce bîrfeau asupra lui 
păgîneşte, prin lucrarea aceasta vrînd a-i trage pe aceştia către sineşi. 
Căci, dacă Timotei ar fi fost netăiat împrejur, toţi ar fi fugit de dînsul. 
Căci - dacă atîta osîndire şi defăimare s-a făscut asupra lui Pavel pentru 
Trofim Efeseanul (care era din Elini) 1 , pe care socoteau că l-a băgat în 
Biserică - ce nu ar fi pătimit poate dacă l-ar fi avut împreună cu sine ne¬ 
tăiat împrejur pe Timotei, care era dascăl! Şi vezi-1 pe el şi curăţindu-se 
după socoteala Apostolilor, şi vestind în biserică împlinirea curăţirii. 2 Şi pe 
toate le făcea pentru mîntuirea Iudeilor. încă şi pe Petru l-ar fi putut afla 
cineva făţămicindu-se iudaiceşte. Şi acestea nu-i vâtămau cu nimic pe 
Apostoli, dar Iudeilor li s-au făcut pricină de mîntuire şi începătură a cre¬ 
dinţei întru Hristos, căci aveu dascăli pe care-i socoteau că păzesc Legea. 

(4) Şi, cînd treceau prin cetăţi, îi învăţau să păzească dogmele rîndu - 
ite de Apostolii şi de bătrînii din Ierusalim. (5) Deci bisericile se 
întăreau în credinţă şi sporeau cu numărul în fiecare zi. (6) Şi ei 
au străbătut Frigia şi ţinutul Galatiei, opriţi fiind de Duhul Sfînt 
ca să propovăduiască cuvîntul în Asia. (7) Venind la hotarele Mi¬ 
siei, se ispiteau a merge în Bitinia, dar Duhul nu i-a lăsat. (8) Şi, 
trecînd dincolo de Misia, au coborit la Troada. (9) Şi noaptea i 
s-a arătat lui Pavel o vedenie: un bărbat Machidon sta rugîndu-l 
şi zicînd: „Treci în Machidonia şi ne ajută!” (10) Cînd a văzut el 
această vedenie, am căutat să ieşim îndată în Machidonia, soco¬ 
tind că Domnul ne cheamă să le bine-vestim lor. (11) Drept ace¬ 
ea, pornind de la Troada, am mers drept la Samotraki, iar a doua 
zi la Neapoli, (12) şi de acolo la Filipi 3 , care este cea dintîi cetate 
a acestei părţi a Machidoniei şi colonie romană. Şi eram petre- 
cînd în această cetate cîteva zile. 


1 Vezi la capitolul 21:29. (n. n.) 

2 Vezi la capitolul 21:26. (n. n.) 

3 Cetatea se numea aşa dc ta Filip, cel care o întemeiase, tatăl lui Alexandru Machidon. 
în epistola sa către ei, şi Pavel mărturiseşte multe fapte bune ale Filipenilor, care i-au tri¬ 
mis cele spre trebuinţă pe cînd se afla la Roma în vremea primei sale întemniţări, (n. n.) 

„[...] îi învăţau să păzească dogmele Aici, nu numeşte „dogme” 
tainele iconomiei întrupării, ci a se depărta de cele jertfite idolilor, de 
sînge, de sugrumat şi de curvie, care privesc către închipuirea vieţii celei 
canonisite. 

opriţi fiind de Duhul Sfînt ca să propovăduiască cuvîntul în 
Asia.”/ Pentru ce au fost opriţi, nu zice; iar că s-au oprit a zis, învăţîn- 
du-ne să ne plecăm numai şi să nu căutăm pricina, şi arătînd că multe le 
făceau şi ca nişte oameni. Şi Duhul îi opreşte pe Apostoli să grăiască cu¬ 
vîntul în Asia şi în Bitinia fiindcă ştia dinainte că pe cei de acolo îi va 
stăpîni eresul luptătorilor împotriva Duhului. 

„Şi noaptea i s-a arătat lui Pavei o vedenie: un bărbat Machidon sta 
rugîndu-1 şi zicînd: «Treci în Machidonia şi ne ajută!»”/ în vedenie, nu i 
se mai arată [ce să facă] prin înger - ca lui Filip şi lui Comeliu - ci prin- 
tr-un chip omenesc, nu oarecum dumnezeiesc. Căci aşa se întîmplă unde 
înduplecarea şi supunerea este lesnicioasă; iar unde trebuie multă silă, e 
nevoie de chip mai dumnezeiesc. Se cuvine a însemna că Luca era cu Pa¬ 
vei în cetăţile acestea, fiindcă vorbeşte şi din partea sa, zicînd: „am cău¬ 
tat”, „am mers”, „am ieşit”. 

(13) Şi în ziua sîmbetei am ieşit în afara porţii [cetăţii], lîngă riu, 
unde socoteam a fi loc de rugăciune; şi, şezînd, grăiam muierilor 
ce se adunaseră, (14) Şi o muiere cu numele Lidia - vînzătoare de 
pînze mohorîte din cetatea Tiatirilor - cinstitoare de Dumnezeu, 
asculta. Acesteia, Dumnezeu i-a deschis inima ca să ia aminte la 
cele grăite de Pavei. (15) Iar după ce s-a botezat şi ea şi casa ei, 
ne-a rugat zicînd: „Dacă m-aţi socotit că sînt credincioasă Dom¬ 
nului, intrînd în casa mea, rămîneţi!” Şi ne-a silit să rămînem. 

„Şi în ziua sîmbetei am ieşit în afara porţii [cetăţii], lîngă rîu, unde so¬ 
coteam a fi loc de rugăciune [...]”/ Iudeii cei părut-cinstitori de Dumnezeu 
de acolo se adunau în taină 1 afară de cetate, lîngă rîu, căci nu aveau si¬ 
nagogă, pentru rărimea şi împuţinarea lor. Căci ei se mgau nu numai unde 
era sinagogă, ci şi afară, alegînd şi hotărînd un loc oarecare, fiind mai 
trupeşti. Şi [Apostolii ieşeau] în ziua sîmbetei, cînd se aduna şi norodul. 


Căci erau într-o colonie romană, cum s-a zis mai sus. (n. aut.) 

„De m-aţi socotit că sînt credincioasă Domnului [...]”/ Vezi muiere 
înţeleaptă! Căci mai întîi a mărturisit câ-L cinstea pe Dumnzeu, şi apoi 
i-a chemat pe Apostoli. Vezi şi lipsa ei de mîndrie. Şi era muiere simplă, 
cum se arată din meşteşugul ei. căci vindea pînze mohorîte 1 . Şi nu se ru¬ 
şinează de meşteşuguri scriitorul de istorie [Sfîntul Evanghelist Luca, n. 
n.]. Şi n-a zis: „dacă m-aţi judecat muiere cucernică”, ci: „credincioasă 
Domnului”. Adică: Dacă sînt credincioasă Domnului, atunci cu mult mai 
vîrtos vouă. Şi nu i-a rugat doar, nici nu i-a lăsat pe dînşii să fie stăpîni de 
a intra sau nu [în casa ei], ci i-a silit foarte. 

(16) Şi, pe cînd mergeam noi odată la rugăciune, ne-a întîmpinat o 
slujnică ce avea duh pitonicesc, multă dobîndă aducînd stăpînilor 
ei vrăjind. (17) Aceasta, ţinîndu-se după Pavel şi după noi, striga, 
zicînd: „Aceşti oameni sînt robi ai Dumnezeului celui prea-înalt, 
care vă vestesc vouă calea mîntuirii!” (18) Şi aceasta o făcea în 
multe zile. Iar Pavel, supărîndu-se, s-a întors şi i-a zis duhului: 
„In numele lui lisus Hristos, îţi poruncesc să ieşi dintr-însa!” Şi 
în acel ceas a ieşit. (19) Şi stăpînii ei, văztnd că s-a dus nădejdea 
cîştigului lor, au pus mina pe Pavel şi pe Sila şi i-au dus în tîrg 
înaintea mai marilor. (20) Şi, ducîndu-i la voievozi, au zis: 
„Aceşti oameni, care sînt Iudei, tulbură cetatea noastră. (21) Şi 
vestesc obiceiuri pe care nu sîntem slobozi a le primi, nici a le 
face, noi fiind Romani 

„[...] avea duh pitonicesc [...]”/ Care este dracul acesta? Zeul „Piton”, 
care se numea aşa de la loc. 2 Iar acesta voia să-i arunce în ispite. Despre 
Pitia aceasta se povesteşte şi într-alt fel: Fiind ca o muiere oarecare, şe¬ 
dea pe scaunul cu trei picioare al lui Apollon, desfăcîndu-şi picioarele. 
Apoi, un duh rău suindu-se pe dedesubtul ei şi intrînd prin părţile şi mă¬ 
dularele ei cele născătoare, o umplea de îndrăcire. Şi aceasta, dezlegîn- 


1 Porfiră, ţesătură vopsită cu purpură, colorant stacojiu închis spre violet, extras 
dintr-o moluscă de mare. (n. n.) 

2 „Duhul pitonicesc” - duhul necurat al ghicitoriei, al proorociei mincinoase - nu se 
numea aşa de la loc, precum zice tălmăcirea, ci de la balaurul Piton (închipuire a dia¬ 
volului cel mare), ucis (cum năluceşte mitologia) de către Apollo (închipuirea „lumi¬ 
noasă” a Satanei) la Delphi. Aici se afla cea mai veche capişte a zeului (închisă de Creş¬ 
tini la anul 390), cu acel vestit oracol, a cărui preoteasă se chema , J’itia”. (n. n.) 

du-şi părul, de aici se înnebunea şi spume din gură slobozea. Şi aşa, ca 
într-o beţie făcîndu-se, graiuriîe nebuniei şi ale îndrăcirii le grăia. 

„Aceşti oameni sînt robi ai Dumnezeului celui prea-înalt, care vă ves¬ 
tesc vouă calea mîntuirii.”/ O pîngăritule! - dacă ştii că vestesc calea mân¬ 
tuirii, pentru ce nu te depărtezi de ei? Şi să cunoşti că şi dracii ştiu că Dum¬ 
nezeu prea-înalt este lisus cel răstignit. 1 Şi Pavel adeverea că este rob al 
Acestuia, zicînd: „Pavel, rob al lui lisus Hristos [...]” (Romani 1: t}. 2 

„Iar Pavel, supărîndu-se [...]”/ în loc de: „pomindu-se şi rănindu-se”. 
Deşi ea grăia lucruri adevărate, i-a astupat gura, învăţîndu-ne ca nici cînd 
se făţămicesc dracii că ajută adevărului să nu primim [ceea ce zic], ci 
toată calea rătăcirii să le-o îngrădim, şi să ne astupăm auzul despre toate 
cele de la dînşii. Căci, dacă Pavel ar fi primit mărturia lui, pe mulţi din 
cei credincioşi i-ar fi amăgit. Aşadar, întîi nu a primit, ci nu îl lua în sea¬ 
mă, nevrind să se facă slujitor semnelor; iar după ce [acela] a zăbovit 
[multe zile] supărîndu-1, atunci i-a poruncit să iasă. Deci dracul făcea 
aceasta cu viclenie şi cu răutate, iar el cu înţelepciune. 3 


1 Cura ci înşişi au mărturisit, supăraţi că erau munciţi mai-nainte de judecata cea 
mare. Căci întrebau: „«Ce ai cu noi, lisuse Nazarinene? Ai venit ca să ne pierzi? Te ştim 
cine eşti: Sfîntul lui Dumnezeu.» Şi lisus l-a certat, zicînd: «Taci şi ieşi din el!»” {Măr¬ 
cii 1:24. 25). Sau, în alt loc: „Ce ai Tu cu noi, lisuse, Fiul lui Dumnezeu? Ai venit aici 
mai înainte de vreme ca să ne munceşti?” (Matei 8:29). (n. n.) 

2 Stih pe care Teofilact îl tîlcuieşte aşa: „Multe sînt chipurile slujirii. Astfel, cineva 
este rob al lui Dumnezeu din facere şi din zidire, pentru că toate făpturile sînt ale fui 
Dumnezeu: «Toate - zice - sînt roabe ale Tale» (Psalm J 18:91). Altcineva este rob ai 
lui Dumnezeu din credinţă, pentru care acelaşi Pavel a zis: «(...) v-aţi supus (adică aţi 
slujit) din toată inima dreptarului învăţăturii căreia aţi fost încredinţaţi» (Romani 6:17). 
Este cineva rob al lui Dumnezeu şi din chipul vieţuirii, după care Moisi se zice «slugă a 
Domnului», adică rob. Iar Pavel era rob al lui Hristos în toate chipurile acestea” (în tîl- 
cuirea la epistolele lui Pavel). (ji. n.) 

3 Iar în altă parte, Sfinţitul Teofilact adaugă: „Pavel l-a oprit pe duhul pitoniccsc, 
căci sfîntul nu voia să fie adeverit şi mărturisit de gură necurată” (în tîlcuirca la Marcu). 
Aşa făcuse şi Hristos atunci cînd diavolii se apucaseră să-L mărturisească în faţa mulţi¬ 
mii: „Şi era în sinagoga lor (din Capernaum) un om cu duh necurat, care striga tare, zi¬ 
cînd: «Cc ai cu noi, lisuse Nazarinene? Ai venit să nc pierzi? Te ştim cine eşti. Simţul 
lui Dumnezeu.» Şi lisus I-a certat, zicînd: «Taci şi ieşi din el!» Şi, scuturîndu-I duhul cel 
necurat şi strigînd cu glas mare, a ieşit din el. [...) Şi a tămăduit pe mulţi care pătimeau 
de felurite boli şi demoni mulţi a alungat. Iar pe demoni nu-i lăsa să vorbească, pentru 
că ştiau că El e Hristos” (Marcu 1:23-26, 34). (n. n.) 

„Şi stăpînii ei, văzînd că s-a dus nădejdea cîştigului lor [...]”/ Pretutin¬ 
deni banii sînt pricinile răutăţilor. [Stăpînii ei] vor ca fata să fie îndrăcită 
ca să adune ei bani. Vezi-i pe dînşii că nici la drac nu luau aminte, ci pri¬ 
veau numai către un singur lucru: iubirea de argint. Şi acela [dracul] zi¬ 
cea că [Apostolii] sînt robii lui Dumnezeu celui de sus, iar ei că le tulbu¬ 
rau cetatea. Acela zicea că Apostolii vestesc calea mîntuirii, iar aceştia că 
învaţă obiceiuri noi, „pe care nu sîntem slobozi a Ie primi”. 

(22) Şi s-a ridicat norodul împotriva lor. Şi voievozii, rupîndu-le hai¬ 
nele, au poruncit să-i bată cu toiege. (23) Şi, după ce le-au dat 
multe lovituri, i-au aruncat în temniţă, poruncind temnicerului 
să-i păzească prea-bine. (24) Acesta, primind o asemenea porun¬ 
că, i-a băgat în fundul temniţei şi le-a strîns picioarele în butuci. 
(25) Iar la miezul nopţii, Pavel şi Sila, rugîndu-se, îl lăudau pe 
Dumnezeu în cîntări, iar cei ce erau în temniţă îi ascultau. (26) Şi, 
fără de veste, s-a făcut cutremur mare, încît s-au clătinat temeliile 
temniţei şi îndată s-au deschis toate uşile şi legăturile tuturor 
s-au dezlegat. (27) Şi, deşteptîndu-se temnicerul şi văzînd deschi¬ 
se uşile temniţei, scoţînd sabia, voia să se omoare, socotind că cei 
legaţi au scăpat. (28) Iar Pavel a strigat cu mare glas, zicînd: „Să 
nu-ţi faci nici un rău, că toţi sîntem aici.” (29) Iar el, cerînd 
luminare, a sărit în lăuntru şi, tremurînd, a căzut înaintea lui 
Pavel şi a lui Sila. (30) Şi, scoţîndii-i pe ei afară, le-a zis: „Dom¬ 
nilor, ce mi se cade să fac ca să mă mîntuiesc?” (31) Iar ei au zis: 
„Crede întru Domnul Iisus, şi te vei mîntui tu şi casa ta.” (32) Şi 
i-au grăit lui cuvîntul Domnului şi tuturor celor din casa lui. (33) 
Şi el, luîndu-i la sine în acel ceas al nopţii, a spălat rănile lor şi 
s-a botezat el şi toţi ai lui îndată. (34) Şi, ducîndu-i în casă, a pus 
masa şi s-a bucurat cu toată casa, crezînd în Dumnezeu. 

„Şi s-a ridicat norodul împotriva lor.”/ Minunile şi învăţătura Ie-a 
săvîrşit Pavel, iar de primejdii se împărtăşea şi Sila. 

„Şi fără de veste s-a făcut cutremur mare [...]”/ Cutremurul s-a făcut 
ca să se deştepte acela [temnicerul], iar uşile s-au deschis ca să se minu¬ 
neze de lucrul făcut. Şi cei legaţi nu vedeau acestea; căci, dacă le-ar fi 
văzut, ar fi fugit toţi. Şi deschiderea uşilor a urmat ca să nu pară că de 
sine s-a făcut cutremurul, ci mărturisindu-L pe El. 

„Crede întru Domnul Iisus, şi te vei mîntui tu şi casa ta.”/ Nici în tem¬ 
niţă nu se astîmpără Pavel, ci şi acolo l-a adus către sine pe păzitorul 
temniţei, întru această bună robire. 1 „Şi el, luîndu-i la sine în acel ceas al 
nopţii, a spălat rănile lor şi s-a botezat el şi toţi ai lui îndată.”/ A spălat 
rănile acelora, iar el s-a spălat de păcate. „[...] şi s-a bucurat cu toată 
casa, crezînd în Dumnezeu.”/ Măcar că nu era nimic altceva decît graiuri 
şi bune nădejdi. Iar temnicerul acesta este Ştefana, de care pomeneşte Pa- 
vei întru întîia epistolă către Corinteni, zicînd: „Am botezat casa lui Şte¬ 
fana (1:16). 2 

(35) Şi, făcîndu-se ziuă, judecătorii i-au trimis pe purtătorii de to- 
iege, zicînd: „Sloboziţi-ipe oamenii aceia!” (36) Iar temnicerul a 
spus cuvintele acestea către Pavel, că au trimis voievozii să fie 
lăsaţi slobozi: „Acum deci ieşiţi şi mergeţi cu pace!” (37) Dar Pa¬ 
vel a zis către ei: „După ce ne-au bătut în faţa norodului pe noi, 


1 Iar în altă parte, Teofilact tîlcuieşte cuvîntul dinainte al lui Pavel aşa: „Mic este 
cuvîntul credinţei, căci zice: «Crede în Domnul Iisus, şi te vei mîntui!» (Fapte 16:31). 
Vezi cît este cuvîntul credinţei? Cît «grăuntele de muştar» (Marcu 4:31, 32). Căci, după 
ce s-a semănat, propovâduirea s-a lăţit şi a crescut pe pămînt, îneît «păsările cerului», 
adică toţi cei înalţi cu înţelegerea şi cu cunoştinţa, locuiesc într-însa. Căci cîţi înţelepţi 
n-au lăsat înţelepciunea lumii şi s-au odihnit întru aceea a propovăduirii? Deci mai mare 
decît toate s-a făcut şi a odrăsiit ramuri mari, căci Apostolii s-au despărţit asemenea 
unor ramuri: unul la Roma, altul în India, altul în Ahaia, altul în altă parte a pămîntului” 
(în tîlcuirea la Marcu). (n. n.) 

2 în tîlcuirea la epistolele Sfintului Apostol Pavel, Sfîntul Nicodim Aghioritul dă mai 
multe lămuriri despre acestea: „Unii zic că acest Ştefana a fost acel păzitor al temniţei 
care i-a avut pe Pavel şi pe Sila spre pază - precum mărturisesc Faptele în capitolul 16. 
Se poate ca acest păzitor de temniţă să fi fost Peloponezian şi apoi să se fi mutat în Co¬ 
rint. De aceea şi scrie Pavel către Corinteni la sfîrşitul epistolei (capitolul 16:15): «Ştiţi 
casa lui Ştefana că este pîrgă a Ahaiei.» (Tot aşa, şi femeia Lidia, vînzătoarea de porfiră, 
era din cetatea Ţintirilor şi s-a mutat în Filipi, precum se vede în acelaşi capitol al Fap¬ 
telor.) însă - pentru că, mai sus, Pavel a zis hotărîtor: «N-am botezat pe nimeni din 
voi», din cei din Corint adică, şi pentru că Teofilact zice că Ştefana era vestit în Corint, 
iar Pavel zice că a fost «pîrgă a Ahaiei» - pentru toate acestea aşadar, putem zice cu în¬ 
credinţare că: toţi cei pomeniţi aici de către Pavel erau Corinteni; din mulţii Corinteni 
care s-au botezat (precum zic Faptele 18:8), doar aceştia au fost botezaţi de Pavel în Co¬ 
rint; şi că acest Ştefana este altul, osebit de acel păzitor al temniţei, pe care Pavel l-a bo¬ 
tezat în Filipi. De aceea şi zicerea «nu ştiu dc am botezat pe altcineva» trebuie a se înţe¬ 
lege hotărîtor, adică; «în Corint nu am botezat pe alţii, nu şi în alte locuri».” (n. n.) 

care sîntem cetăţeni Romani, şi ne-au băgat în temniţă fără jude¬ 
cată, acum ne scot afară pe ascuns? Nu aşa! Ci să vină ei înşişi 
să ne scoată afară!” (38) Şi purtătorii de toiege le-au vestit voie¬ 
vozilor aceste cuvinte. Şi, auzind că sînt cetăţeni Romani, judecă¬ 
torii s-au temut. (39) Şi venind, se rugau de ei şi, scoţîndu-i afară, 
îi pofteau să plece din cetate. (40) Iar ei, ieşind din temniţă, s-au 
dus în casa Lidiei; şi, văzîndu-i pe fraţi, i-au mîngîiat şi au plecat. 

„Dar Pavel a zis către ei: «După ce ne-au bătut în faţa norodului pe 
noi, care sîntem cetăţeni Romani, şi ne-au băgat în temniţă fără judecată, 
acum ne scot afară pe ascuns?»”/ Şi, măcar că voievozii trimit să-i scoa¬ 
tă, Pavel nu iese. Şi îi învinuieşte că fuseseră bătuţi înaintea tuturor, deşi 
erau cetăţeni Romani, şi încă nejudecaţi. Vezi că multe le făceau şi ome¬ 
neşte. Şi a zi s acestea ca să nu pară că se sloboade ca un osîndit şi ca unul 
ce greşise. Ci şi pentru Lidia şi pentru ceilalţi îi înfricoşează pe dînşii, ca 
să nu se creadă că cineva s-a rugat să fie sloboziţi. 1 Căci, „auzind că sînt 
cetăţeni Romani, judecătorii s-au temut.” 

„Iar ei, ieşind din temniţă, s-au dus în casa Lidiei; şi, văzîndu-i pe fraţi, 
i-au mîngîiat şi au plecat.”/ Căci nu se cădea să o lase întru nevoinţă şi în 
grijă pe primitoarea lor de străini. Şi nu au suferit să se ducă, măcar că erau 
siliţi de voievozi, pînă nu au intrat la muierea cea umilă şi la ceilalţi pe 
care îi numeau „fraţi”. O, cîtă lipsă de mîndrie şi cîtâ dragoste aveau! 


1 Să ştie adică păgînii că Apostolii nu fuseseră liberaţi din voinţă şt putere omeneas' 
că, şi să se teamă a-j prigoni pe Lidia şi pe ceilalţi Creştini, (n. n.) 

(1) Şi, trecînd prin Amfipoli şi prin Apolonia, au venit la Tesalonic, 
unde era o sinagogă a Iudeilor. (2) Şi, după obiceiul său, Pavel a 
intrat la ei şi în trei sîmbete s-a întrebat cu ei din Scripturi, (3) do- 
vedindu-le şi arătîndu-le că Hristos trebuia să pătimească şi să 
învie din morţi, şi că „Acesta, pe Care vi-L vestesc eu, este Hristo- 
sul, Iisus.” (4) Şi unii dintre ei au crezut şi s-au însoţit cu Pavel şi 
cu Sila, şi mare mulţime de Elini din cei cucernici şi dintre muie¬ 
rile de frunte nu puţine. (5) Iar Iudeii cei necredincioşi, umplîn- 
du-se de pizmă şi luînd cu ei pe cîţiva oameni de rînd din cei răi, 
adunînd gloată, au întăritat cetatea şi, năvălind la casa lui lason, 
căutau să-i scoată înaintea norodului. (6) Dar, neaflîndu-i pe ei, 
l-au tras pe lason 1 şi pe cîţiva fraţi la mai-marii cetăţii, strigînd 
că cei ce au tulburat toată lumea 2 au venit şi aici, (7) că pe aceş- 


1 Despre acesta zicea Pavel „[...] Lucius, lason şi Sosipatru, rudele mele” (Romani 
16:21), numindu-i „rude” nu atît după trup, ci mai ales după buna-cinstire de Dumnezeu 
(dupăTeofilact). {n. n.) 

2 Tulburarea aceasta a lumii de către Apostolii lui Hristos fusese proorocită încă de 
Da vid. Să citim două stihuri, tîlcuite de fericitul Teofilact, fiind de mare folos: 

„«Sunat-au şi s-au tulburat apele lor, tulburatu-s-au munţii întru tăria Lui» (Psalm 45:2). 

Şi Istoria Faptelor ne învaţă cum s-au umplut de tulburare şi de gîlceavă cetăţile 
cînd Sfinţiţii Apostoli au început să înconjure lumea: în Efes, Dimitrie a pornit toată ce¬ 
tatea de acolo, în Listra şi în Dervi s-a făcut acelaşi lucru. Şi iarăşi: în Filipi. în Tesalo¬ 
nic, în Atena şi în Corint s-au ridicat valuri de către duhurile înşelăciunii. Şi, fiind stăpî- 
niţi de acestea, oarecari strigau împotriva Sfinţiţilor Apostoli: «Cei ce au tulburat toată 
lumea au venit şi aici.» Şi Fericitul Avacum mai-nainte le-a vestit pe acestea, zieînd: 
«Ai adus la mare caii Tăi, tulburînd ei ape multe» (Avacum 3:15). Şi i-a numit «cai» pe 
Sfinţiţii Apostoli, căci ei s-au făcut pe sine căruţă dumnezeiască, fiindcă, purtîndu-Se 
peste dînşii, Stăpînul a risipit ca pe nişte ape feluritele dogme ale păgînătăţii. Deci Psal- 
mistul zice aici că apele au fost cuprinse de furtună şi munţii s-au clătinat cînd s-a adus 
propovăduirea Evangheliei în toată lumea. Iar «munţi», a numit ceata dracilor, pentru 
umflarea trufiei şi pentru înălţimea îngîmfării, şi «ape» - socotelile oamenilor, ce se 
poartă aici şi acolo ca nişte ape şi se amăgesc de duhurile înşelăciunii.” 

Şi: ,,«Tulbura-se-vor neamurile» 

Graiul arată propovăduirile Apostolilor, care au pornit îndată tulburare şi furtună în¬ 
tru oameni, după glasul Domnului, Cel ce a zis: «Am venit să despart pe fiu de tatăl său. 

tia i-a găzduit lason şi că toţi aceştia lucrează împotriva rînduie- 
lilor Chesarului, zicînd că este un alt împărat: Iisus. (8) Şi au tul¬ 
burat norodul şi pe mai-marii cetăţii care auzeau acestea. (9) Şi, 
luînd multe de la lason şi de la ceilalţi, i-au slobozit. 

„Şi, trecînd prin Amfipoli şi prin Apolonia Cetăţile cele mici le 
trec şi le lasă, sîrguindu-se către cele mai mari, ca de acolo cuvîntul să 
străbată la cele de aproape. „[...] au venit la Tesalonic, unde era o sina¬ 
gogă a Iudeilor.”/ Deşi ziseseră că se întorc către „neamuri”, tot nu-i lasă 
pe aceştia, căci multă dorire şi dragoste aveau către dînşii. 

„[...] în trei sîmbete s-a întrebat cu ei din Scripturi, dovedindu-le şi ară- 
tîndu-le că Hristos trebuia să pătimească şi să învie din morţi [...]”/ Mai-na- 
inte de toate, propovăduieşte patima, căci ştia că aceasta e mîntuitoare. 

„[...) şi mare mulţime de Elini din cei cucernici [...}”/ „Elini cucer¬ 
nici” îi numeşte pe Iudeii care păzeau Legea, dar grăiau elineşte; sau pe 
cei ce veniseră la credinţa iudaică din Elini. 

„[...] şi toţi aceştia lucrează împotriva rînduielilor Chesarului, zicînd 
că este un alt împărat: Iisus.”/ Şi părinţii acestora tot aşa îl pîrau pe Iisus, 
zicînd că Se numeşte pe Sine împărat. însă aceia aveau în cap pricină 
lesne amăgitoare la vedere, căci Cel pîrît trăia. Dar aceştia ce scăpare de 
minciună au cînd zic că Apostolii îl vestesc împărat pe Iisus? - Care, du¬ 
pă socoteala lor, murise şi de Care niciodată împăraţii de pe pămînt nu 
puteau să se teamă, nevăzîndu-L pe Dînsul arătîndu-Se nicidecum. 1 


pe fiică de mama sa, pe noră de soacră-sa» (Matei 10:35). Proorocind acestea, zice şi 
Avacunv. «Adus-ai la mare caii Tăi, tulburind ape multe» (Avacum 3:15), adică pe 
Apostoli, a căror călărie o zice în loc de: «învăţătură mîntuitoare». 

«şi se vor teme toţi cei ce locuiesc marginile de semnele Tale» (Psalmul 64:8). 

Căci tulburarea a mers înainte, şi a urmat frica ce s-a făcut pentru mulţimea minuni¬ 
lor, şi i-a învăţat pe oameni buna-credinţă” (în tîlcuirea Psalmilor), (n. n.) 

1 Arhiereii şi ceilalţi conducători bisericeşti Iudei erau încă de mult în legătură cu Che- 
sarul de la Roma şi, dacă trebuia, treceau peste stăpînitorii Romani locali, scriindu-i ace¬ 
luia. Aşa au făcut cu Pilat, care - îndemnat de acel duh de „dreptate” (ins) roman, dar şi 
clătinat de visul soţiei sale - chiar a vrut să-L libereze pe Iisus, pe Care L-a văzul că este 
drept şi că nu arc nici un rău întru Sine. Ce l-a împiedicat a fost teama de Chesar, căruia 
Arhiereii i-ar fi scris că procuratorul Iudeii a liberat un vrăjmaş a! stăpînirii sale, un tul¬ 
burător care voieşte să se facă împărat în ludeea. Iar Chesarul ar fi crezut, căci avea şi 
pricină: o dată, pentru că Iudeii chiar pregăteau o răzvrătire (au fost mai multe, pînă la 
anul 70, cînd chesarul Titus şi Vespasian i-au nimicit cu desăvîrşire); şi apoi pentru că. 


197 




TILCU1RE LA FAPTELE APOSTOLILOR 


(10) Iar fraţii i-au trimis îndată; noaptea, la Veria, pe Pavel şi pe 
Sila care, ajungînd acolo, au intrat în sinagoga Iudeilor. (11) Şi 
aceştia erau de neam mai bun decît cei din Tesalonic; ei au primit 
cuvîntul cu toată osîrdia în toate zilele, cercetînd Scripturile dacă 
sînt aşa. (12) Au crezut mulţi dintre ei, şi dintre muierile de cinste 
ale Elinilor, şi dintre bărbaţi nu puţini. (13) Şi, cînd au aflat Iu¬ 
deii din Tesalonic că şi în Veria s-a vestit de către Pavel cuvîntul 
lui Dumnezeu, au venit şi acolo, tulburînd mulţimile. (14) Şi 
atunci fraţii l-au trimis îndată pe Pavel să meargă spre mare; iar 
Sila şi Timotei au rămas acolo. (15) Iar cei ce se îngrijeau să-l 
scape pe Pavel l-au dus pînă la Atena; şi, luînd ei porunci către 
Sila şi Timotei, ca să vină la el mai curind, s-au dus. 

A pus acest cuvînt: „de neam mai bun”, în loc de: „mai blînzi”. Iar 
ceea ce zice: „cercetînd Scripturile dacă sînt aşa”, arată că nu le iscodeau 
ca nişte necredincioşi, căci deja crezuseră, ci ca unii neîmpărtăşiţi de în¬ 
văţătura Proorocilor. Fiindcă mai ales prin aceasta ajungeau credincioşi, 
iscodind Scripturile şi aflînd că cuvintele Proorocilor vechi se unesc cu 
lucrările iconomiei celei după trup a Domnului. 

„Şi atunci fraţii l-au trimis îndată pe Pavel să meargă spre mare [...]”/ 
Cu iconomie fugea, nu pentru că s-ar fi temut, căci altfel ar fi încetat a 
propovădui şi nu i-ar fi întărîtat mai mult. Ci dintru aceasta se făceau 
două lucruri: şi mînia acelora se stingea, şi propovâduirea sporea. Şi nu¬ 
mai pe Pavel îl trimit, căci pentru dînsul se temeau, ca nu cumva să păti¬ 
mească ceva, fiind căpetenie. Aşadar, darul nu lucra totdeauna, ci îi lăsa 
pe dînşii şi îi deştepta afundîndu-i în grijă. 1 


mazilindu-l pe Pilat, i-ar fi luat şi toată averea, aşa zicînd „legea” (care era întrupată chiar 
de el, de Chesar!), acesta fiind mijlocul obişnuit prin care imperalorii îşi umpleau din cînd 
în cînd vistieriile secătuite de cheltuielile nebuneşti pe care le făceau împreună cu familia, 
cu ţiitoarele, cu „favoriţii” şi cu „clienţii” lor. Astfel îneît - liberîndu-L pe acel lisus 
„împărat al Iudeilor”, pe acel Prooroc ce propovăduia „nebunia” adevărului - Pilat îşi 
pierdea, odată cu vrednicia de guvernator, toată agoniseala strînsă într-o viaţă de aspră 
trudă prin tot felul de fundături ale lumii, prin care îşi pregătise o bine-meritată bătrineţe 
tihnită. Despre înrîurirea pe care arhiereii Iudei o aveau asupra stăpînirii romane vom 
vorbi şi mai jos, căci a fost mult mai mare decît se arată în Evanghelii şi în Fapte. (n. n.) 

1 Căci aşa e sufletul omenesc: atunci cînd toate i se lucrează cu putere dumnezeiască, 
el aflîndu-se în odihnă, se leneveşte şi vrăjmaşul diavol dobîndeşte cale a-şi săvîrşi lu¬ 
crarea lui cea rea. în starea aceasta căzută, în înşelarea desăvîrşită în care se află, omul tre- 

(16) Iar în Atena, pe cînd Pavel îi aştepta, duhul lui se întărită în el, 
văzînd că cetatea este plină de idoli. (17) Drept aceea, se întreba 
în sinagogă cu Iudeii şi cu cei cucernici, şi în tîrg, în fiecare zi, 
cu cei ce se întîmplau. (18) Iar unii dintre filosofii Epicurei şi 
Stoici se priceau cu el, şi unii ziceau: „Ce voieşte oare să grăiască 
acest spermolog (semănător de cuvinte)?” Iar alţii ziceau: „Se 
pare că este vestitor de dumnezei străini” - căci le binevestea pe 
Iisus şi învierea Lui. (19) Şi, prinzîndu-l, l-au dus în Areopag, 
zicînd: „Putem să înţelegem şi noi ce este această învăţătură 
nouă grăită de tine? (20) Căci tu aduci la auzul nostru lucruri 
străine. Voim deci să ştim ce vor să fie acestea.” (21) Toţi Ate- 
nienii şi străinii care locuiau acolo nu zăboveau pentru nimic alt¬ 
ceva decît pentru a spune sau a auzi ceva nou. 

duhul lui se întărită în el Acest cuvînt nu însemnează aici 
mînie, căci darul [Duhului] este departe de urgie şi de mînie. Atunci ce e 
„se întărîta”? „Se ridica”, „nu suferea", ci se topea. 1 

„[...] Iar unii dintre filosofii Epicurei şi Stoici se priceau cu el [...]”/ 
Epicureii erau cei ce ziceau că toate [ale lumii] sînt nechivemisite [căci 
nimeni nu poartă grija lor], către care mai ales întinzîndu-şi cuvîntul, Pa¬ 
vel zice: De vreme ce El dă tuturor viaţă şi suflare, aşezarea vremilor 
celor mai-nainte rînduite şi hotarele locuinţei lor arată purtarea de grijă a 
lui Dumnezeu. 2 Iar filosofii îl luau în ris că le grăia aşa, căci nu înţele- 


buie si fie pri veghetor toată vremea, iar starea de veghe nu poate fi dată şi ţinută decît 
numai de teamă. De aceea, „frica este începutul înţelepciunii” (Iisus Sirah 1:14). De aceea, 
cei mai mari sfinţi au fost lăsaţi în primejdii şi în ispite fără ajutorul darului dumnezeiesc: 
citeşte viaţa marelui David, a Apostolilor, a sfinţilor Filocaliei şi Patericului, (n. n.) 

1 Hristos a spus că „oricine se mînie pe fratele său în deşert vrednic va fi de osîndă” 
(Matei 5:22). Dar aici, ca şi în faţa lui Elima vrăjitorul (la capitolul 13:8-11) sau a arhie¬ 
reului (la capitolul 23:3), Pavel „nu s-a mîniat în deşert - după cum zice Teofilact - ci 
din rîvnă. Căci atunci ne mîniem în deşert, cînd o facem din pricina banilor sau a slavei 
deşarte.” Şi adaugă: „Cel care se mînie în deşert va fi osîndit, iar dacă cineva se mînie 
cu bună pricină, pentru îndreptare şi din rîvnă duhovnicească, acela nu va fi osîndit” (în 
tîlcuirea evangheliilor). Adică mînia împotriva răului şi a minciunii, iar nu a omului, 
este binecuvîntată. Aşa, nici Pavel nu ura pe nici unul asupra căruia se mînia, oricît de 
rău ar fi fost, şi îl aştepta să se întoarcă la pocăinţă şi să se mîntuiască. (n. n.) 

1 Ceea ce ar fi putut să bage şi ei de seamă, doar să fi vrut. în epistole, Pavel vor¬ 
beşte îndelung despre îndărătnicia Elinilor de a nu-L vedea pe Dumnezeu din zidiri şi 
din buna alcătuire a lumii, aşa cum am arătat şi în alte note. (n. n.) 


199 




TÎLCUIRE LA FAPTELE APOSTOLILOR 


geau nimic din cele zise de dînsul. Căci cum ar fi înţeles cei ce ziceau că 
dumnezeu este trupul şi că fericirea stă în dezmierdare? 1 ..] şi unii zi¬ 
ceau: Ce voieşte oare să grăiască acest spermolog (semănător de cuvin¬ 
te)?” Se zice că „spermologul” este o pasăre prea-umilă, care obişnuieşte 
să adune seminţele căzute şi risipite în răspîntii şi pe căi. Cu aceasta îl 
asemănau [filosofii] pe Pavel, ridicînd deşartă sprinceană, adică trufin- 
du-se şi mîndrindu-se pentru limba lor cea desfătată. [...) Deci, de vreme 
ce spermologul este o pasăre prea-mică, ce nici către mîncare, nici către 
oarecare veselie nu e îndemânatică, pe cei proşti [simpli, n. n.] îi numeau 
„spermologi”. „Iar alţii ziceau: «Se pare că este vestitor de dumnezei 
străini» [...]”/ Căci ei socoteau că şi „învierea” era un dumnezeu, fiind 
obişnuiţi să cinstească şi partea femeiască în loc de dumnezeu. 

„Şi, prinzîndu-l, l-au dus în Areopag [...]”/ L-au dus la Areopag nu ca 
să înveţe, ci să-l muncească acolo unde se săvîrşeau osîndele de ucidere. 
Iar „Areiospagos” se numea pentru că acolo îşi luase osînda Ares [zeul 
războiului, n. n.] - precum se zice - pentru prea-curvia pe care o făcuse. 
Iar „pagos” înseamnă „locul cel înalt”, căci întru un vîrf de deal era diva¬ 
nul acela. 

„Toţi Atenienii şi străinii care locuiau acolo nu zăboveau pentru nimic 
altceva decît pentru a spune sau a auzi ceva nou.”/ Ni •se cuvine a însem¬ 
na că, deşi ei zăboveau întru a zice şi a auzi lucruri noi, totuşi socoteau că 
acelea pe care nu le auziseră niciodată sînt neînţelese şi de mirare. Căci, 
dacă Pavel ar fi propovăduit că s-a răstignit un om, aceasta nu ar fi fost 
de neînţeles; dar, de vreme ce zicea că Dumnezeu S-a răstignit şi S-a scu¬ 
lat din morţi, cu adevărat grăia lucruri străine şi de mirare. 


1 în înşelarea lor, Stoicii puneau cunoaşterea numai pe seama simţămintelor trupeşti 
şi sufleteşti - cum ar fi plăcerea şi durerea, bucuria şi întristarea - pe care omul ar putea 
si le stăpînească după cum vrea, prin puterea „raţiunii" sale. Că această „raţiune” este 
una căzută, neînstare să deosebească binele de rău, asta nu-i supăra cu nimic. Pînă la ur¬ 
mă, ei nu fac nimic altceva decît să îndumnezeiască trupul şi „raţiunea” simţurilor lui. In 
veacul întîi după Hristos, cel mai cunoscut „filosof’ Stoic era Romanul Seneca, învă¬ 
ţătorul lui Nero. (n. n.J 

Iar Epicureii erau urmaşii neînţeleptului „filosof’ Epicur (341-270, înainte de 
Hristos). Acesta a fost atît de umanist, îneît a stat împotrivă chiar înşelărilor idolatre, 
punînd deasupra credinţei în zei cinstirea plăcerilor trupeşti, în care vedea calea de a 
atinge „pacea” („ataraxia”), aşadar „fericirea”. Nu e de mirare că „satanistul” Karl Marx 
îl preţuia în chip deosebit, numindu-1 „cel mai mare Iluminist Elin”, (n. n.) 

(22) Şi, stînd în mijlocul Areopagului, Pavel a zis: „Bărbaţi Ateni- 
eni, în toate vă văd ca şi cum aţi fi mai cucernici. (23) Căci, stră- 
bătînd cetatea voastră şi privind locurile voastre de închinare, am 
aflat şi un jertfelnic pe care era scris: «Dumnezeului necunos¬ 
cut». Deci pe Cel pe Care voi, necunoscîndu-L, îl cinstiţi, pe 
Acesta îl vestesc eu vouă. (24) Dumnezeu, Care a făcut lumea şi 
toate cele ce sînt într-însa, Acesta fiind Domnul cerului şi al pă- 
mîntului, nu locuieşte în biserici făcute de mîini. (25) Nici nu este 
slujit de mîini omeneşti, neavînd trebuinţă de ceva, El dînd tutu¬ 
ror viaţă, şi suflare şi toate. (26) Şi a făcut dintr-un sînge tot nea¬ 
mul omenesc, ca să locuiască peste toată faţa pămîntului, aşezînd 
vremile cele dinainte rînduite şi hotarele locuirii lor, (27) ca ei 
să-l caute pe Dumnezeu, doar L-ar pipăi şi L-ar afla, căci nu e de¬ 
parte de fiecare dintre noi. (28) Căci în El trăim, şi ne mişcăm şi 
sîntem, precum au zis şi unii dintre poeţii voştri: «căci ai Lui şi 
neam sîntem». (29) Fiind deci neam al lui Dumnezeu, nu sîntem 
datori a socoti că dumnezeirea este asemenea aurului, sau argin¬ 
tului sau pietrei cioplite de meşteşugul şi de iscusinţa omului. 1 

„[...] vă văd ca şi cum aţi fi mai cucernici [...]”/ Pavel pare că îi laudă 
pe dînşii pentru acel jertfelnic. Şi acesta fusese ridicat de dînşii dintr-o 
pricină ca aceasta. Cîndva, Atenienii ridicaseră război cu cei împotriv- 
nici. Apoi, după ce le-a mers rău, s-au întors. Şi, de vreme ce demonii 
aveau obicei să-i batjocorească pe dînşii, arătîndu-se unul din demoni, 
le-a zis că niciodată nu fusese cinstit de către ei şi că, mîniindu-se asupra 
lor, s-a făcut pricinuitorul înfrîngerii lor de atunci. Deci [Atenienii] i-au 
ridicat aceluia capişte şi, păzindu-se ca să nu pătimească acelaşi lucru şi 
altă dată, trecîndu-1 cu vederea pe vreunul din dumnezeii necunoscuţi lor, 
au rînduit capiştea aceasta, scriind deasupra: „Necunoscutului dumne¬ 
zeu”, zicînd adică aşa: Ridică-se capiştea aceasta spre cinstea acelui dum¬ 
nezeu care nu s-ar cunoaşte de noi, ca să ne fie milostiv, [şi să nu se 
mînie] că nu îl cinstim şi nu îi slujim. Şi întreaga scriere-deasupra a ca- 
piştii (adică pisania) era aceasta: „Dumnezeilor Asiei, dumnezeilor Euro¬ 
pei, dumnezeilor Libiei, necunoscutului şi străinului dumnezeu.” 


1 Dumnezeu - le zice Pavel idolatrilor Atenieni - nu este ca „idolii neamurilor - ar¬ 
gint şi aur, lucruri de mîini omeneşti” (Psalmul 113: 12). (n. n.) 

„Căci, străbătînd cetatea voastră şi privind locurile voastre de închi¬ 
nare am aflat şi un jertfelnic pe care era scris: «Dumnezeului necunos¬ 
cut» [...]”/ în cetate, nu a aflat scriere [pisanie] dumnezeiască, ci capişte 
[idolească] scrisă deasupra. 1 Şi, din această pisanie a capiştii, a surpat ca- 
piştea. Căci ce se cădea să facă? Elinii erau toţi necredincioşi şi păgîni. 
Dacă le-ar fi vorbit din evanghelie, l-ar fi luat în rîs; dacă le-ar fi spus de 
la Prooroci, nu ar fi crezut. Deci a supus şi a biruit armele vrăjmaşilor 
prin ele însele, şi aceasta e ceea ce zice: „Făcutu-m-am celor fără de lege 
ca unul fără de lege” (1 Corinîeni 19:21). A văzut capiştea, şi a adus slo¬ 
vele scrierii către sine, iar mai bine zis a mutat noima acestora. Căci zice: 
Pe jertfelnic şi pe capişte era scris: „Necunoscutului dumnezeu”, şi care 
dumnezeu era necunoscut, afară de Hristos? Deci cum? Pentru Hristos au 
scris aceasta Atenienii? Dacă ar fi scris-o pentru Hristos, isprava lui Pa- 
vel nu ar fi fost aşa de minunată. Ci aceia au scris într-un fel şi cu o min¬ 
te, iar acesta a putut să o schimbe şi să o prefacă pe dînsa într-alt fel. Şi 
este nevoie a zice pentru ce Atenienii au scris aşa, adică: „Necunoscutu¬ 
lui dumnezeu”. 2 Ei aveau mulţi dumnezei: şi ai locului, şi străini; adică 
pe unii îi aveau primiţi de la părinţi, iar pe alţii de la neamurile de aproa¬ 
pe. Deci - fiindcă nu îi primiseră pe toţi dintru început, ci pe rînd se adu¬ 
seseră şi intraseră la dînşii, unii în zilele părinţilor lor, alţii în zilele moşi¬ 
lor lor, iar alţii în vremea vîrstei lor - ei au zis: Aşa cum nu-i ştiam pe 
aceştia dintru început, iar mai pe urmă i-am cunoscut, tot astfel se poate 
întîmpla să mai fie şi alt dumnezeu neştiut de noi, şi de aceea să rămînă 


1 Adică Atenienii nu făcuseră capiştea pentru adevăratul Dumnezeu - pe care ar fi 
vrut sâ-L cunoască, aşa cum am auzit tîlcuindu-se în biserică, din marea evlavie a Orto¬ 
docşilor pentru fiiosofia păgînă, pe care şi Proorocii, şi Hristos, şi Apostolii şi Sfinţii 
Părinţi au osîndit-o şi au nimicit-o ca pe o nebunească înşelare a celor trufaşi, precum şi 
este (citiţi-i doar pe Sfintul Grigorie Teologul, pe marele Vasilie şi pe Hrisostomul, care 
îi cunoşteau bine pe filosofii Elinii). Nu, Atenienii - precum arată Sfinţitul Teofilact, pe 
urmele Sfîntului loan Gură de Aur - voiau să-l îmbuneze pe acel diavol pe care nu ajun¬ 
seseră să-l cunoască. Cine citeşte „istoria religiilor”, vede că ceea ce Grecii numesc 
„Heiada” e un pămînt pe care s-au adunat o mulţime de noroadc, fiecare cu diavolii lor 
la care se închinau, şi a trecut vreme pînă să îi siringă pe toţi în acel „Panthcon" (aduna¬ 
rea tuturor „zeilor”. închipuire a iadului, pe care i-au luat de la ei şi Romanii, schimbîn- 
du-le doar numele), (n. aut.) 

2 Sfinţitul Teofilact dă încă o tîlcuire la aceasta, fără a spune de unde e luată, tîlcuire 
care nu se împotriveşte nicidecum celei de mai sus, ci mai ales o întăreşte şi o între¬ 
geşte. Căci aşa e tot ce se gTâieşte de Duhul prin cei aleşi ai lui Dumnezeu: toţi zic ace¬ 
laşi lucru într-o minunată împreună-glăsuire, întregindu-se unul pe altul. (n. n.) 

negrijit şi necinstit. Deci au ridicat capişte şi au scris-o deasupra: „Necu¬ 
noscutului dumnezeu”, prin scrisoare zicînd aceasta: Dacă mai este şi alt 
dumnezeu necunoscut de noi, şi pe acela îl vom cinsti şi i ne vom închi¬ 
na, Vezi covîrşire de disidemonie 1 ?! Pentru aceasta a zis Pavel: Vă văd 
ca şi cum aţi fi mai evlavioşi întru toate. Căci îi slujiţi şi îi cinstiţi nu nu¬ 
mai pe demonii pe care îi cunoaşteţi, ci şi pe aceia care încă nu au fost 
cunoscuţi de voi pînă acum. 2 Şi, robind noima, a potrivit-o jţi a pus-o la 
Hristos [zicînd]; „Deci pe Ce] pe Care voi, necunoscîndu-L, II cinstiţi, pe 
Acesta vi-L vestesc eu vouă.” Atenienii voiau să-l osîndească, zicîndu-i: 
Străine dogme aduci, căci propovăduieşti un dumnezeu pe care noi nu-1 
ştim! Deci, vrînd să se izbăvească de bănuială, îi învaţă că nu propovă- 
duieşte un dumnezeu străin, ci pe acela cinstit de ei cu slujirea înaintea 
iui. Voi - zice - aţi apucat mai-nainte de mine, slujirea voastră a întrecut 
propovăduirea mea, căci eu, care vi-L vestesc pe Acela cinstit de voi fără 
a-L cunoaşte: „Dumnezeu, Care a făcut lumea şi toate cele ce sînt în- 
tr-însa. Acesta fiind Domnul cerului şi al pămîntului” Un grai a grăit, 
prin care le-a răsturnat pe toate cele ale filosofilor. 3 Căci Epicureii zic că 
toate sînt făcute de la sine şi dintru atomi 4 , iar acesta zice că lumea şi 
toate cele dintru dînsa este lucru al lui Dumnezeu. 


1 Am lăsat grecismul „disidemonie”, care înseamnă „credinţă” sau „evlavie către de¬ 
moni”. Nevrînd să-L vadă pe Dumnezeul a toate din făpturi, Elinii se închinau dracilor 
de voia lor, facîndu-şi-i dumnezei. Deci Pavel le spune, în chip ironic, că sînt mai evla¬ 
vioşi decît alţii faţă de draci. (n. n.) 

2 Pavel vorbeşte aici cu ironie binecuvîntată, aşa cum o face şi în alte locuri, şi mai 
ales atunci cînd e în primejdie de moarte, ca acum. Căci tălmăcirea noastră obişnuită e 
„dumnezei”, dar în elină se spune curat: „daemon-i”, adică „draci”, după zicerea Psal- 
mistului: „Toţi dumnezeii neamurilor sînt draci, iar Domnul cerurile a făcut” (Psalmul 
95:5). Deci Pavel le zice: Vă văd că sînteţi cei mai evlavioşi dintre toţi cei înşelaţi cu 
voia de diavolul cel mare, căci nu aţi trecut cu vederea şi nu v-aţi lenevit să-i faceţi ca¬ 
pişte pînă şi acelui drac pe care din nebăgare de seamă l-aţi fi uitat! (n. n.) 

3 Căci Pavel vorbea întru Duhul, asemenea Psalmistului, care zice întru acelaşi Duh: 
„Dumnezeu este mare Domn şi împărat mare peste tot pămîntul; că în mîna Lui sînt 
marginile pămîntului, şi înălţările munţilor ale Lui sînt; că a Lui este marea şi El a fă¬ 
cut-o pe dînsa, şi uscatul mîinile Lui l-au zidit” (Psalmul 94: 3-5). Şi: „întru început Tu, 
Doamne, pămîntul ai întemeiat, şi lucrurile mîinilor Tale sînt cerurile” (Psalmul 10]). 
Şi: „Cerurile povestesc slava lui Dumnezeu şi facerea mîinilor Lui o vesteşte tăria” 
(Psalmul 18: 1). (n. n.) 

4 „Căci - din pricina trufiei lor şi a relei lor voinţe - n-au înţeles lucrurile Domnului 
şi lucrurile mîinilor Lui” (Psalmul 27:5). (n. n.) 

nu locuieşte în biserici făcute de mîini Ca să nu soco¬ 

tească ei că Dumnezeul propovăduit de dînsul este unul din cei mulţi, 
îndreptează cuvîntul, adăugind pe urmă că Acesta „nu locuieşte în bise¬ 
rici făcute de mîini”, ci în sufletul omenesc. Dar cum? Nu locuia în bise¬ 
rica Ierusalimului? Nu, cu adevărat, nicidecum! - ci acolo lucra. Şi zice: 
„[...] nici nu este slujit de mîini omeneşti Dar cum de Se slujea de 
mîinile omeneşti la Iudei? Nu de mîini, ci de minţi, fiindcă Acesta, adică 
Dumnezeu, nu căuta [la jertfele lor] ca şi cum ar fi avut trebuinţă, căci 
zice: „Au doară came de tauri voi mînca, sau sînge de ţapi voi bea?” 
{Psalmul 49: 13). 1 „[...] neavînd trebuinţă de ceva. El dînd tuturor viaţă, 
şi suflare şi toate.”/ Două semne ale dumnezeirii a pus: că El nu are tre¬ 
buinţă de nimic şi că le dă pe toate tuturor. Şi iată, îl face pe El ziditor şi 
al sufletului, nu născător 2 . „[...] aşezînd vremile cele mai-nainte rînduite 
A aşezat şi a hotărât „ca ei să-L caute pe Dumnezeu, doar L-ar pi¬ 
păi şi L-ar afla”, căci nu e departe de fiecare dintre noi.” însă nu oricând, 
ci în „vremi rînduite”, arătînd că acum L-au aflat necâutîndu-L. Arată că 
nu L-au aflat atunci cînd L-au căutat, deşi era aşa de arătat ca şi cum ar fi 
fost ceva pipăit. 3 Căci cerul nu era doar aici, iar în altă parte nu; nici nu 

! Iar Dumnezeu urmează aşa, prin gura lui David: „Jertfeşte lui Dumnezeu jertfă de 
laudă şi dă Celui Preaînalt rugăciunile tale! Şi Mă cheamă în ziua necazului tău, şi te voi 
scoate şi Mă vei proslăvi” (stihurile 14, 15). Deci - după ce le arată lipsa de judecată a 
jertfelor de dobitoace, pe care le îngăduise pentru a i păzi de idolatrie, precum am arătat 
- aici le-a arătat dinainte jertfa de laudă a noului Aşezămînt al lui Hristos. (n. n.) 

2 Căci, dacă Dumnezeu ar fi născător al sufletelor, precum ar vrea toţi gnosticii, noi 
am ft din Dumnezeu, nu de la Dumnezeu, adică am fi dumnezei după fiinţă, ca parte din 
Dumnezeu, iar nu făpturi. Nebunia aceasta străbate toate eresurile gnostice, de la cel al 
„misterelor” egiptene. Ia cel hindus, la cel budhist, apoi pitagoreic şi platonic, pînă la 
aceia al Kabalei şi Alchimiei, care, toate, se strîng acum în marele eres al umanismului 
zilelor noastre, acele al „ştiinţei”, tehnicii şi „paranormalului”. Umanism care nu e decît 
ultimul pisc ai filosofîei Satanei, care zice: Gustaţi, şi veţi fi dumnezei precum este 
Dumnezeu, adică după fiinţă! Pe aceasta o numesc eu „Gnoză”, ea cuprinzînd şi acea 
filosofie gnostică numită aşa de cărturari, (n. n.) 

3 Toţi filosofii L-au căutat, dar nu cu bună credinţă şi nu acolo unde era, adică în 
spatele zidirilor, prin care Se arăta. Ci au făcut din zidiri dumnezei, din „kosmos” au fă¬ 
cut dumnezeu, pentru a putea zice că omul e dumnezeu după fiinţă. De ce? Din pricina 
trufiei satanice trezite de Satana în Eva şi în Adam, trufie care a crescut încă mai mult în 
urmaşii acestora. Şi e înfricoşător să vezi că şi astăzi, după două mii de ani de Creşti¬ 
nism propovăduit pînă în cele mai pustii locuri de pe pămînt. omenirea botezată trăieşte în 
bezna Panteismului, adică a slujirii făpturii în locul Făcătorului: astrologia e nelipsită în 

era doar în vremea aceasta, iar întru alta nu. Drept aceea, în toată vremea 
şi în tot hotarul este cu putinţă a-L afla pe Dînsul: aşa a iconomisit căuta¬ 
rea, îneît nici de loc, nici de vreme nu e oprit a fi aflat. Căci însăşi aceasta 
mai ales îi folosea şi lc ajuta lor, anume că cerul este pretutindeni, şi că 
stă în toată vremea. Şi aceasta e ceea ce arată zicerea „deşi nu e departe 
de fiecare dintre noi”. Căci [Dumnezeu, ca şi cerul,] este aproape de toţi, 
de cei ce locuiesc pretutindeni în lume. Şi este atît de aproape - zice - în¬ 
eît fără de Dînsul nu trăim, „căci în El trăim şi ne mişcăm şi sîntem”. Şi, 
ca printr-o pildă trupească, zice aceasta: Precum este cu neputinţă să nu 
ştim aerul care pretutindeni este vărsat şi nu e departe de nici unul dintre 
noi, iar mai ales este chiar întru noi, aşa nici pe Dumnezeu, Ziditorul a 
toate. Şi vezi cum zice că toate sînt ale Lui: purtarea Lui de grijă, şi alcă¬ 
tuirea, şi înfiinţarea, şi lucrarea şi nepierirea noastră, toate de la Dînsul. 

„[...] precum au zis şi unii dintre poeţii voştri [...]”/ înţeleptul Aretas 1 
a zis că „al lui neam sîntem” vorbind despre Zeus, iar Pavel zice aceasta 
despre Ziditorul. Căci nu zice că sînt unul şi acelaşi, să nu fie! Ci potri¬ 
veşte cele zise pentru acela chiar la Dumnezeu, fiindcă nici capiştea 
acestuia nu a zis să este a aceluia pe care îl cinsteau ei. Şi a zis că sîntem 
„neam al lui Dumnezeu”, adică ai Lui prea de aproape, fiindcă din nea¬ 
mul nostru a bine-voit Dumnezeu a Se naşte pe păniînt. Şi n-a zis: Nu 
sînteţi datori a socoti că Dumnezeu este asemenea aurului sau argintului, 
ci mai smerit decît cuvîntul acesta: „nu sîntem datori”. Şi vezi cum a ară¬ 
tat că Dumnezeu este fără de trup, căci, cînd îşi va închipui trup, mintea 
se gîndeşte şi la depărtare. 

(30) Dar Dumnezeu, trecînd cu vederea anii neştiinţei acesteia, po¬ 
runceşte acum tuturor oamenilor pretutindeni să se pocăiască, (31) 
pentru că a pus o zi în care să judece lumea întru dreptate prin 
Bărbatul pe care L-a rînduit, dăruind tuturor încredinţare, prin 
învierea Lui din morţi.” (32) Şi, auzind despre învierea morţilor, 
unii îşi bateau joc, iar alţii i-au zis: „Te vom asculta despre 


toate jurnalele şi pe toate posturile TV; în şcoli se vorbeşte necurmat dc „culturile tradi¬ 
ţionale”, despre care avem în fiecare zi cîte un film documentar arătînd şamani şi vrăjitoa¬ 
re închinîndu-se „puterilor” soarelui, munţilor şi nurilor; reclamele ia tot felul de lucruri 
netrebnice sînt pline de „spirite” ale focului, apei şi gerului, şi aşa mai departe, (n. n.) 

1 Astronom şi filosof din Saleus, din veacul 4-3 î. H. (n. n.) 

aceasta şi altădată(33) Şi aşa, Pavel a ieşit din mijlocul lor. 
(34) Iar unii, lipindu-se de el, au crezut, între care şi Dionisie 
Areopagitul 1 şi o muiere cu numele Damaris, şi alţii împreună cu 
dînşii. 

„Dar Dumnezeu, trecînd cu vederea anii neştiinţei acesteia [...]”/ Aici, 
nu zice că nu se va munci nici unul dintru aceştia, ci nimeni din cei ce 
vor să se pocâiască. Fiindcă nu zice aceasta pentru cei morţi, ci pentru 
aceia cărora le porunceşte să se pocăiască, zicînd: Nu veţi da seama pen¬ 
tru anii dinainte ai neştiinţei voastre. Şi nu zice: „lăsînd”, ci: „trecînd cu 
vederea”, spunînd aşa: Aţi săvîrşit rele fără a voi, pentru că nu aţi ştiut. 
Deci [Dumnezeu] le porunceşte să se pocăiască, şi nu-i munceşte ca pe 
unii ce sînt vrednici de muncă. 

„[...] pentru că a pus o zi în care să judece lumea Zice: De ne¬ 
voie va face judecată pentru toate faptele şi gîndurile „prin Bărbatul pe 
Care L-a rînduit” judecător al viilor şi al morţilor 2 , şi Acesta este Domnul 
Care S-a făcut om. Şi, după ce au auzit lucruri mari şi înalte, [Atenienii] 
nu au mai grăit împotrivă, ci batjocoreau învierea, căci - zice - „omul su¬ 
fletesc nu primeşte cele ale Duhului lui Dumnezeu, căci pentru el sînt ne¬ 
bunie” (1 Corinteni 2:14). 3 


1 Primirea Adevărului de către acest învăţat Elin - cel ce avea să ajungă la o înge¬ 
rească vedere a lui Dumnezeu, precum se arată în scrierile sale - a pricinuit multă tris¬ 
teţe cărturarilor Umanişti, care încearcă să-l dea la o parte din istoria Creştinismului, 
zicînd că ar fi fost un filosof trăitor după Pavel (nu se ştie cînd!), ce ar fi amestecat ere¬ 
sul neo-platonic cu ceva din învăţătura lui Hristos. Şi îl numesc „Dionisie pseudo-Areo- 
pagitul", adică „Dionisie cel neadevărat”. Am spus acestea căci aşa e scris şi pe coperta 
cărţilor lui adunate în Opere complete de către Ortodocşi, (n. n.) 

2 Cum scrie şi Petru: ,JEi îşi vor da seama înaintea Celui ce este gata să judece viii şi 
morţii” (î Petru 4:5). (n. n.) 

3 „«Omul sufletesc» - arată Sfinţitul Teofilact - este acela care pune întreaga cunoş¬ 
tinţă pe seama silogismelor sufletului său, socotind că nu are trebuinţă de ajutorul lui 
Dumnezeu. El nu voieşte a primi nici o înţelegere duhovnicească fără iscodire, doar cu 
credinţa cea simplă, ci socoteşte că toate înţelegerile duhovniceşti care nu au dovadă 
sînt nebunii şi necunoştinţe. Astfel, Pavel îl numeşte «om sufletesc», adică firesc, pe 
acela ce socoteşte că toate se fac cu fireasca socoteală şi nu cugetă că este vreun lucru 
mai presus de fire. Aşadar, omul acesta se numeşte «firesc» şi «sufletesc» fiindcă sufle¬ 
tul lui se îndeletniceşte doar întru iconomia şi ocîrmuirea firii; căci - precum ochii tru¬ 
pului, oricît de frumoşi şi buni ar fi, nu pot să vadă fără a avea lumină - tot aşa şi sufle- 

„Şi aşa, Pavel a ieşit din mijlocul lor.”/ Cum „aşa”? După ce a fost 
luat în rîs de unii iar pe alţii i-a înduplecat. „Iar unii, lipindu-se de el, au 
crezut, între care şi Dionisie Areopagitul Divanul Areopagului era 
afară de cetate, şi acolo Arcopagiţii judecau pentru toate greşelile şi nele¬ 
giuirile. Deci pe Pavel l-au tras către sfatul Areopagului ca pe un vestitor 
de dumnezei străini. Dar dumnezeiescul Dionisie, care era atunci unul 
dintre judecători între Areopagiţi, a dat hotărîre nemitamică şi dreaptă 
adevărului. Şi, lăsînd nebuneasca cinste şi evlavie a Areopagiţi lor, se ţi¬ 
nea de luminare. Căci, deşi Romanii îi stăpîneau atunci [pe Elini], totuşi 
lăsaseră Atena şi Lakedemonia slobode după legile lor. Şi Dionisie învaţă 
dogmele mîntuirii prin Pavel, dar se povăţuieşte întru învăţături de către 
prea-marele Ierotei. 


tul, care e alcătuit spre a fi primitor de Duh Sfînt, dacă nu are lumina SRntului Duh, nu 
poate vedea şi înţelege dumnezeieştile noime.” 

La aceasta. Cuviosul Nicodim Aghioritul adaugă: „Oarecari dascăli spun că, prin 
cuvintele acestea, Apostolul desluşeşte trei feluri de oameni: «trupeşti», «sufleteşti» şi 
«duhovniceşti». Astfel, «trupesc» este acela care se află afară de fire, săvîrşind răul şi 
păcatul; «sufletesc» este acela care se află în starea cea după fire, nefăcînd nici răul [cu 
voia, n. n.], nici fapta bună [a credinţei, n. n.]; iar «duhovnicesc» este acela care se află 
în starea mai presus de fire, fiind învrednicit de darurile Duhului şi povăţuit de Sfîntul 
Duh. Adică, de pildă: un om care nedreptăţeşte şi răpeşte lucrurile altuia se zice că este 
«trupesc»; unul care nu nedreptăţeşte pe nimeni, dar nici nu voieşte a-1 nedreptăţi alţii 
pe el, se numeşte «sufletesc»; iar altul - care nu numai că nu nedreptăţeşte pe nimeni, 
dar şi rabdă cu mulţumire şi se bucură cînd e nedreptăţit de alţii - acesta se zice că e om 
«duhovnicesc». Iar Coresi zice că «om sufletesc» este acela ce urmează sufletului celui 
firesc şi simţitor” (în tîlcuirca epistolelor lui Pavel). (n. n.) 

(I) După acestea, Pavel, ieşind din Atena, a venit în Corint. (2) Şi - 
aflînd un Iudeu cu numele Acvila (de neam din Pont 1 , venit de 
curînd din Italia) şi pe Priscila, muierea lui (pentru că poruncise 
Clavdiu ca toţi Iudeii să plece din Roma) - a venit la ei. (3) Şi, 
pentru că erau de acelaşi meşteşug, a rămas la ei şi lucrau, căci 
erau făcători de corturi. (4) Şi se pricea în sinagogă în fiecare 
sîmbătă şi-i încredinţa şi pe Iudei, şi pe Elini. (5) Iar dacă Sila şi 
Timotei s-au pogorît din Macedonia, Pavel se cuprinsese de Du¬ 
hul, mărturisind Iudeilor că Iisus este Hristosul. (6) Şi, stînd ei 
împotrivă şi hulind, el, scuturîndu-şi hainele, a zis către ei: „Sîn- 
gele vostru asupra capului vostru! Eu sînt curat! De acum îna¬ 
inte mă voi duce la «neamuri»!” 

„[...] Pavel, ieşind din Atena, a venit în Corint Se aducea de 

Duhul în Corint, întru care i se cădea să petreacă. Fiindcă Atenienii, deşi 
erau poftitori de auzi re străină, totuşi nu luau aminte, căci nu pentru 
aceasta se sîrguiau, ci ca pururea să aibă ceva a grăi. Deci lui Pavel i s-a 
părut că semănase îndeajuns seminţele învăţăturii [acolo], fiindcă cea mai 
mare pane a vieţii lui trecuse acum. Căci el s-a săvîrşit în zilele lui Nero 2 , 
iar războiul împotriva Iudeilor se ridicase din vremea lui Clavdiu 3 , şi Iudeii 
erau goniţi de la Roma ca nişte pierzători. De aceea se iconomiseşte ca 
Pavel să fie dus la Roma legat, pentru a nu fi izgonit de acolo ca Iudeu. 

„Şi, pentru că [Acvila şi Priscila] erau de acelaşi meşteşug [cu el], a 
rămas la ei şi lucrau [...]”/ Pentru aceasta petrece la ei, fiindcă acolo a 


1 Pontul era o fostă satrapie persană, în partea de miazănoapte a Asiei Mici. (n. n.) 

1 Nero (Lucius Domitius Ahenobarbus, 54-68), împărat Roman, urmaş al lui 
Clavdiu, tatăl său vitreg. A fost educat de Stoicul Seneca. Se credea semizeu, asemenea 
lui Achile sau Alexandru Machidon. Şi-a ucis fratele vitreg, Britannicus, şi mania, care 
îi era şi femeie, cum am mai zis. Ţin să pomenesc de mai multe ori lucruri ca acestea, 
pentru a se înţelege mai bine ce iad era lumea în care s-a întrupat Dumnezeu-Cuvîntul şi 
în care au propovăduit Apostolii, (n. n.) 

J Deci înainte de anu! 54. (n. n.) 

aflat locaş îndemînatic. 1 Căci, decît multe palate împărăteşti, mai 
îndemmatic îi era lui fsă stea acolo], aşa cum şi celui ce se luptă îi este 
mult mai trebuincios şi mai folositor locul de luptă decît aştemuturile 
cele moi; şi unui viteaz sabia de fier, iar nu cea de aur. 2 


1 Mari au fost aceştia doi. Acvila şi Pviscila, căci iată cum îi iaudă Apostolul: „îm¬ 
brăţişaţi-! pc Priscila şi pe Acvila, pe împreună-lucrătorii mei întru Hristos Iisus, care 
şi-au pus grumazul lor pentru sufletul meu, cărora nu doar eu le mulţumesc, ci şi toate 
bisericile dintre «neamuri»; şi biserica din casa lor” (Romani 16:3-5). (n. n.) 

7 învăţătorul omenirii lucra corturi! Lucrul acesta pare nepotrivit gîndirii noastre, 
care nu preţuieşte lucrul mîinilor decît dacă ţine de „artă”, adică de ceva neobişnuit, 
sâvîrşit numai de cîţiva „aleşi”. De ce făcea Apostolul aceasta? Răspunsul îl dă Cuvio¬ 
sul Nicodim Aghioritul, care zice aşa: „Fericitul Pavel arată în multe părţi ale epistolelor 
sale că lucra lucru de mînă. Şi nu numai Pavel lucra şi slujea, ci toţi Apostolii, precum o 
zic ei înşişi în Aşezâminlele lor: «Fiindcă şi noi, îndeletnicindu-ne în cuvîntul evanghe¬ 
liei, totuşi nu ne lenevim dc lucrări. Căci unii dintre noi sînt pescari, alţii făcători de cor¬ 
turi, şi alţii lucrători de pămînt, ca niciodată să nu fim fără lucru» ( Aşezămintele , cartea 
a doua, capitolul 63). Şi ce zic? însuşi Stăpînul tuturor şi Domnul nostru Iisus Hristos a 
făcut lucru de mînă, meşteşugul teslăresc cel subţire [«tîmplărie», n. n.j, pînă la vîrsta 
de treizeci ani. Căci nu doar S-a numit «fiu al teslarului Iosif» - precum zice Evanghe¬ 
listul Matei: «Au nu este acesta fiul teslarului?» (Matei 13:55) - ci chiar a fost teslar, 
precum zice Evanghelistul Marcu: «Au nu este acesta fiul Măriei, teslarul?» (Marcu 
6:3). Iar Domnul şi dumnezeieştii Lui Apostoli lucrau meşteşug [din aceste pricini): 1) 
Ca să-şi scoată hrana vieţii lor neîngreuind pe cineva, căci sărac a fost şi Domnul (vezi 
la zicerea «bogat fiind, pentru noi a sărăcit» 2 Corinteni 8:9, în subînsemnare), şi Apos¬ 
tolii Lui, şi prin urmare avea trebuinţă să lucreze. 2) Ca să dea milostenie la săraci din 
osteneala lor. 3) Ca să dea dajdiiîe împărăteşti ce cădeau asupră-le. 4) Ca să dea şi dajdi- 
ile preoţeşti. 5) Ca să-i înveţe pe oameni să nu aibă meşteşugul drept un lucru necinstit 
şi defăimat, ci să-l socotească un lucru cinstit şi legiuit de Dumnezeu; căci mulţi bogaţi 
şi stăpînitori fără de socoteală ajung întru atîta mîndrie, îneît le e ruşine nu numai a 
lucra meşteşug, ci şi a vorbi cu meşteri. De aceea, chiar unii care au fost meşteri mai 
înainte, după ce se îmbogăţesc, leapădă meşteşugul şi îşi petrec viaţa fără lucrare. 6) Ca 
să-i înveţe pe oameni cu fapta că meşteşugul şi lucrarea de mînă, oricît ar fi de smerite, 
nu sînt rele şi nul pot opri pe om de la mîntuire. 7) Şi. cea mai de pe urmă, ca să-i în¬ 
veţe pe toţi meşterii să nu folosească vicleşuguri, amăgiri, furtişaguri, minciuni şt jură¬ 
minte în meşteşugurile lor, ci să le lucreze cu curăţie şi cu frică de Dumnezeu, urmînd 
Domnului şi Apostolilor Lui. Aşadar - dacă Stăpînul îngerilor şi dumnezeieştii Săi 
Apostoli lucrau meşteşuguri dc mînă şi nu şedeau fără lucrare, măcar că aveau voie a se 
hrăni din propovăduirea evangheliei, cum le rînduise Domnul - cu cît mai vîrtos se cu¬ 
vine ca toţi Creştinii - şi cei sfinţiţi cu preoţia, şi credincioşii bărbaţi şi femei - să aibă 
meşteşuguri şi să nu şadă fără lucrare? Căci din nelucrare se nasc tîlhăriile, vicleşugu¬ 
rile, eresurile şi răutăţile cele mai multe, precum zice înţeleptul Sirah: «Multă răutate i-a 

„[...] scuturîndu-şi hainele, a zis către ei: Ca nu numai cu gra¬ 

iul, ci şi cu lucrul să-i înfricoşeze. „Sîngele vostru asupra capului vostru! 
Eu sînt curat!”/ Neluminat este graiul. Şi socotesc că zice aceasta: Fie¬ 
care din cei ce se depărtează de la Hristos, care este Viaţa, pare că se uci¬ 
de pe sine, mutîndu-se de la viaţă Ia moarte, ca şi cum şi-ar vărsa sîngele 
prin junghierea de sine. Deci aceasta o zice: Pentru că voi înşivă vă 
jungiaţi prin necredinţă, voi veţi lua osînda, eu fiind nevinovat! Dintru 
aceasta este cu putinţă să cunoaştem că cel ce se junghie pe sine se mun¬ 
ceşte de la Dumnezeu ca un ucigaş. 

(7) Şi, mutîndu-se de acolo, a venit în casa unui anume Just, cinsti¬ 
tor al lui Dumnezeu, a cărui casă era alături de sinagogă. (8) Iar 
Crisp, mai-marele sinagogii, a crezut în Domnul, împreună cu 
toată casa lui; şi mulţi dintre Corinteni, auzind, credeau şi se bo¬ 
tezau. (9) Şi Domnul i-a zis lui Pavel, noaptea în vedenie: „Nu te 
teme, ci grăieşte şi nu tăcea! (10) Pentru că Eu sînt cu tine şi 
nimeni nu se va ispiti asupra ta ca să-ţi facă rău. Căci mult norod 
îmi este Mie în cetatea aceasta.” (II) Şi a şezut un an şi şase 
luni, învăţînd între ei cuvîntul lui Dumnezeu. 

„[...] a cărui casă era alături de sinagogă.”/ Adică pentru a avea rîvnă 
şi dintru vecinătate. 

„Iar Crisp, mai-marele sinagogii, a crezut în Domnul, împreună cu 
toată casa lui [...]”/ E acel Crisp despre care zice: „Mulţumesc lui Dum¬ 
nezeu că nu am botezat pe nimeni dintre voi, decît numai pe Crisp şi pe 
Gaius” (1 Corinteni 1:15).' 


învăţat pe oameni nelucrarea» (Sirah 33:32). Iar din meşteşuguri se naşte orice faptă 
bună şi buna rînduială în lume. De aceea, chiar Pavel porunceşte a nu petrece cineva îm¬ 
preună cu oamenii nelucrători, zicînd: «Vă poruncim, fraţilor, întru numele Domnului 
lisus Hristos, a vă osebi de tot fratele ce umblă fără rînduială, iar nu după predania pe 
care a luat-o de la noi» (2 Tesaloniceni 3:2). De aceea porunceşte şi a nu mînca cineva 
dacă nu lucrează, zicînd: «Dacă cineva nu voieşte să lucreze, nici să nu mănînce» (2 Te¬ 
saloniceni 3:10) (tîlcuire la zicerea: «Fraţilor, aduceţi-vă aminte de ostenelile şi de tru¬ 
dele noastre: căci, lucrînd noaptea şi ziua, pentru a nu îngreuia pe careva din voi, v-am 
propovăduit evanghelia lui Dumnezeu”, 1 Tesaloniceni 2:9).” (n. n.) 

1 în privinţa acestui Gaius este însă o nedumerire, pe care o desluşeşte Cuviosul Ni- 
codim Aghioritul, tîlcuind stihul de mai sus aşa: „în capitolul 19:29, Faptele pomenesc 

„Nu te teme, ci grăieşte şi nu tăcea [...]”, după care îi zice ceea ce îi 
plăcea lui mai ales: „[... j căci mult norod îmi este Mie în cetatea aceasta.” 
Căci nimic nu-i întrista pe Pave) aşa de mult decît cei ce nu credeau. 

(12) Şi, fiind antipat al Ahaiei Galion, Iudeii s-au ridicat toţi cu un 
suflet asupra lui Pavel şi l-au dus la divan, (13) zicînd că el îi în¬ 
deamnă pe oameni să-L cinsteacă pe Dumnezeu împotriva Legii 
(14) Şi, cînd Pavel era gata să deschidă gura, Galion a zis către 
Iudei: „Dacă ar fi vreo nedreptate sau vreo faptă rea - o, Iudei¬ 
lor! - după cuviinţă v-aş fi suferit pe voi. (15) Dar, de vreme ce 
este întrebare pentru cuvînt, şi pentru nume şi pentru legea voas¬ 
tră, veţi căuta voi înşivă de ele, pentru că eu nu voiesc să fiu jude¬ 
cător acestora!” (16) Şi i-a gonit de la divan. (17) Şi, apucîndu-l 
toţi Elinii pe Sostene, mai-marele sinagogii, îl bateau înaintea di¬ 
vanului, şi lui Galion 1 nu-i era grijă de nimic din acestea. (18) Iar 
Pavel, îngăduind încă multe zile (în Corint), şi-a luat rămas bun de 
la fraţi şi a mers pe apă în Siria, împreună cu Priscila şi cu 
Acvila, care şi-a tuns capul în Cheghres, căci avea făgăduinţă. 

„[...] Iudeii s-au ridicat toţi cu un suflet asupra lui Pavel şi l-au dus Ia 
divan Dar cineva ar fi putut întreba: Cum „s-au ridicat asupra lui”? 
Răpindu-1 pe dînsul de năprasnă. Dar nimic n-au putut [izbuti] ducîndu-1 
la antipatul, căci acesta îe-a închis lor divanul. Oarecum blînd mi se pare 
că era omul acesta. 

„Şi, apucîndu-l toţi Elinii pe Sostene, mai-marele sinagogii, îl băteau 
înaintea divanului [...]”/ îl băteau pe Sosten fie pentru că şi el era lipit şi 
unit cu Pavel, precum Crisp, mai marele sinagogii; fie pentru că veniseră 
într-o atît de mare nebunie, încît, nedobîndindu-şi scopul, îl băteau pe 
Sosten în locul lui Pavel. Sau îl băteau pentru că, voind ei să-l ucidă pe 


că Gaius era Machidonean şi împreună-călător cu Pavel. însă - fiindcă Pavel scrie aici 
hotărîtor, că: «n-am botezat pe nici unul din voi, Corintenii, fără numai pe Crisp şi pe 
Gaius» - urmează că acest Gaius ar fi fost Corintean, altul adică decît acela de care 
scriu Faptele. Iar cum că acest Gaius era Corintean, mărturiseşte însuşi Pavel, scriind 
către Romani din Corint: «Vă îmbrăţişează pe voi Gaius, gazda mea şi a bisericii toate» 
(Romani 16:23). Şi împreună-mărturiseşte aceasta şi înţeleptul Teodorit, în precuvînta- 
rea la tîlcuirea epistolelor lui Pavel." (n. n.) 

1 Galion, proconsulul Ahaiei, era fratele Stoicului Seneca, învăţătorul lui Nero, de 
care am vorbit într-o notă de mai sus. (n. n.) 

Pavel, Sosten îi oprea. 1 Şi îl băteau pe acest Sosten chiar înaintea stă- 
pînitorului, făcînd lucru necuvios şi necuviincios, zicînd: Dacă fiecare 
face ceea ce voieşte şi nu este lege, iată că şi noi îl batem pe acesta! Şi 
antipatii! nu îi pedepsea, ci îi lăsa să se bată unii pe alţii. Căci, dacă ar fi 
făcut aceasta asupra altcuiva, iar nu împotriva loruşi, negreşit putea să-i 
înţelepţească pe dînşii 2 . 

şi a mers pe apă în Siria, împreună cu Priscila şi cu Acvila, care 
şi-a tuns capul în Cheghres [..Fiindcă Iudeilor li se părea că învaţă în 
afara Legii şi de aceea mulţi se sminteau asupra lui şi nu-i primeau pro- 
povăduirea, face aici acest lucru 3 cu iconomie, ca şi în biserică în Ierusa¬ 
lim 4 . Şi aceasta e ceea ce zicea: „Făcutu-m-am celor de sub Lege ca unul 
sub Lege, ca să-i dobîndesc pe cei de sub Lege” (1 Corinîeni 9:20). 5 

căci avea făgăduinţă”/ Acvila şi-a tăiat părul din făgăduinţă. 
Adică era făgăduit să-şi taie părul, ca să nu le mai lucreze ca un mirean 
pe cele ale mirenilor, ci să rămînă în Biserică asemenea unuia ce viază 
după Dumnezeu. Acesta era obicei vechi al Iudeilor. Căci acest lucru îl 
făceau cei ce voiau să vieţuiască cu cinstire de Dumnezeu. Drept aceea, 
bine fac călugării şi călugăriţele cînd îşi tund capul. 


’ în tîlcuirea la epistolele lui Pavel, Nicodim Aghioritul zice aşa: „Acest Sosten fu¬ 
sese mai mare al sinagogii Iudeilor şi a crezut în Hristos, la fel ca şi Crisp, arhisinago- 
gul. Şi - fiindcă Galion, antipatul (proconsulul) Ahaiei, îi izgonise de Ia divan pe Iudeii 
care îl aduseseră ia dînsul pe Pavel - aceştia, neavînd norocul să-l vatăme pe Pavel, l-au 
prins pe acest Sosten şi l-au bătut înaintea divanului ca pe un prieten al Apostolului.’’ 
Sosten l-a urmat pe Pavel şi s-a învrednicit a fi numit „frate” de către acesta, care scrie 
aşa în epistola întîi către Corinteni: „Pavei, chemat Apostol [...] şi fratele Sosten, har 
vouă şi pace...” (1:1). (n. n.) 

2 Vrea să spună că Romanii nu îngăduiau neorînduiala, şi-i pedepseau aspru şi nu- 
maidecît pe cci care tulburau cît de puţin acea „pax romana” pe care o ţineau straşnic în 
toată lumea, cu sabia, cu biciul blumbuit şi cu crucile pe care le înălţau grabnic peste tot 
unde simţeau că e nevoie, (n. n.) 

3 Abdică îl lasă pe Acvila să-şi radă capul, după împlinirea făgăduinţei făcute în bise¬ 
rica Iudeilor. Tîlcuitorul lasă să se înţeleagă că şi Pavel face acelaşi lucru, curăţindu-se 
împreună cu el, după obiceiul Legii. Vezi despre aceasta la capitolul 21:23- (n. n.) 

4 Cînd s-a curăţit şi a adus jertfe, vezi la capitolul 21:26. (n. n.) 

5 „Aici Pavel îi numeşte «sub Lege » pe nemernici [«străini», n. n.], adică pe cei care, 
fiind din «neamuri», veniseră de curînd la iudaism, aşadar pe aceia ce primiseră şi se 
catehizaseră în Legea cea Veche , însă nu erau curat Evrei. Sau, «sub Lege'» îi numeşte 
pe Evreii ce crezuseră în Hristos, dar primeau încă cele ale Legii Vechi' (Sfinţitul Teofi- 
lact în tîlcuirea epistolelor lui Pavel). (n. n.) 


212 



CAPITOLUL XVIII 


(19) Şi au sosit la Efes, şi pe aceia i-a lăsat acolo, iar el, intrînd în 
sinagogă, se întreba cu Iudeii. (20) Şi, rugîndu-l să rămînă la ei 
mai multă vreme, n-a voit, (21) ci, despărţindu-se de ei, a zis: „Mi 
se cade cu adevărat ca praznicul care vine să-l fac la Ierusalim, şi 
iarăşi mă voi întoarce la voi, de va voi Dumnezeu.” 

„[...] şi pe aceia i-a lăsat acolo Pe aceştia i-a lăsat în Efes ca pe 
nişte dascăli, căci, fiind atîta vreme cu dînsul, învăţaseră multe. Iar cu 
acel cuvînt: „şi iarăşi mă voi întoarce la voi”, Pavel s-a făgăduit că se va 
întoarce, ştiind că va face aceasta, fiind prooroc. Dar, pentru ca nimeni să 
nu tăgăduiască fără de rînduială că va face ceva, împins fiind de obrăzni¬ 
cie, Pavel ne-a învăţat să nu făgăduim pentru cele viitoare fără a zice: „de 
va voi Dumnezeu”, fiindcă nimeni nu ştie ce va naşte ziua ce vine. Deci 
nebun este cel ce nu adaugă lîngă făgăduinţă: „de va voi Domnul”, căci, 
dacă făgăduieşte ca şi cum s-ar bizui că negreşit va face ceva, va auzi de 
multe ori: „Nebune, într-această noapte sufletul tău îl voi lua, aşadar cele 
ce te-ai făgăduit cînd vor fi?” (Luca 12:20). 

Şi a purces de la Efes. (22) Şi, coborîndu-se în Chesaria, suindu-se 
(la Ierusalim) şi închinîndu-se adunării (Bisericii), s-a coborît la 
Antiohia. (23) Şi, stînd acolo cîtăva vreme, a plecat, străbătînd pe 
rînd ţinutul Galatiei şi Frigia, întărindu-i pe toţi ucenicii. 

Pavel avea de-a pururea acest obicei, să-i cerceteze şi să-i întărească 
pe cei credincioşi, pentru a le uşura greutăţile cu cuvîntul cel dăscălesc 
[„de învăţătură”, n. n.], dacă i-ar fi aflat slăbănogiţi şi stricaţi. 

(24) Iar un Iudeu cu numele Apollo, Alexandrin de neam, bărbat 
meşter la cuvînt, puternic fiind în Scripturi, a sosit la Efes. (25) 
Acesta era învăţat calea Domnului şi, fierbînd cu duhul, grăia şi 
învăţa cu de-adinsul cele pentru Domnul, 

Sînt unii care adeverează şi întăresc că acest „Apollo” este „Apelis”, 
episcopul Corintenilor, pentru care scrie Pavel: „Cît despre fratele Apol¬ 
lo, l-am rugat mult să vină la voi cu fraţii” (1 Corinteni 16:12); şi: „Eu 
am sădit, Apollo a udat, dar Dumnezeu le-a crescut” (1 Corinteni 3:6). 
Şi, dacă aceasta e adevărată, socoteşte sau că bărbatul e numit cu două 
nume, sau că unul din nume s-a schimbat mai pe urmă. 

ştiind numai de botezul lui Ioatt. (26) Şi el a început a grăi fără sfi¬ 
ală în sinagogă. Şi, auzindu-l, Priscila şi Acvila l-au luat cu ei şi 
i-au arătat mai cu de-amănuntul calea lui Dumnezeu. (27) Şi, vo¬ 
ind el să treacă în Ahaia, îndemnîndu-se, fraţii au scris ucenici¬ 
lor să-l primească. Şi, mergînd acolo (în Corint), a ajutat mult cu 
darul celor ce crezuseră; (28) căci tare îi înfrunta el pe Iudei în 
faţa norodului, arătîndu-le din Scripturi că Iisus este Hristosul. 

Dacă nu ştia decît de botezul lui Ioan, „cum fierbea cu Duhul”? - căci 
Duhul nu se da aşa şi, dacă cei ce i-au urmat au avut trebuinţă de botezul 
lui Hristos, cu mult mai mult şi el. Fiindcă botezul lui Ioan avea doar în¬ 
demn de pocăinţă, iar nu şi curăţire de păcate, încît între botezul lui Ioan 
şi botezul celor credincioşi este deosebirea că cel al credincioşilor dăru¬ 
ieşte iertare păcatelor. Căci cel credincios se botează în numele Tatălui, şi 
al Fiului şi al Sfîntului Duh şi se spală de credinţa pe care o avea mai 
înainte. Şi, dacă cei botezaţi de Ioan nu aveau Duh Sfînt, atunci cum 
„fierbea cu Duhul” Apollo, fiind botezat numai întru botezul lui Ioan? 
Deci ce se cuvine să zicem? Mie mi se pare că acesta este din cei o sută 
douăzeci care împreună cu Apostolii s-au botezat. 1 Sau, dacă nu este aşa, 
atunci s-a făcut şi la acesta ca şi la Comeiiu 2 . Dar, deşi „fierbea cu Du¬ 
hul”, nu avea Duh Sfînt 3 , căci nici în limbi nu grăia, nici nu proorocea. Şi 
una este a fierbe cu duhul, şi alta a avea Duh Sfînt. Cel ce are Duh Sfînt 
îl are locuind întru dînsul, şi însuşi Duhul grăieşte din cele din lăuntru, 
precum a grăit Apostolilor, oprindu-i pe dînşii să grăiască sau să nu gră¬ 
iască cuvîntul. Iar cel ce „fierbe cu Duhul” lucrează ceva povăţuindu-se 
de Duhul prin strălucirea şi îndemnarea dinafară. Căci pe cele nevăzute 
se cade să le socotim din cele simţite. 

„[...] tare îi înfrunta el pe Iudei în faţa norodului, arătîndu-le din 
Scripturi că Iisus este HristosurV Dintru faptul că îi mustra înaintea noro¬ 
dului i se arată îndrăzneala; dintru aceea că îi înfrunta cu tărie, i se însem¬ 
nează puterea; iar dintru aceea că le arăta din Scripturi , iscusinţa. Căci 
nici îndrăzneala nu foloseşte la ceva nefiind puterea, nici puterea nefiind 
îndrăzneala [şi iscusinţa, n. n.]. 


1 Cei 120 peste care Se pogorîse Duhul Sfînt în foişor, (n. n.) 

2 Care nu era botezat cînd a primit înştiinţarea Duhului prin înger. (n. n.) 

3 Darul Duhului Sfînt, n. n. (n. n.) 

(1) Şi, pe cînd Apollo era în Corint, Pavel, trecînd prin părţile cele 
de sus, a venit în Efes. Şi, aflînd cîţiva ucenici, (2) a zis către ei: 
„Primit-aţi voi Duhul Sfînt cînd aţi crezut ?” Iar ei au zis către el: 
„Dar nici că este Duh Sfînt n-am auzit încă!” (3) Şi el a zis: 
„Deci în ce v-aţi botezat?” Ei au zis: „în botezul lui loan.” (4) Iar 
Pavel a zis: „loan a botezat cu botezul pocăinţei, zicînd norodului 
să creadă în Cel ce avea să vină după el, adică în Iisus Hristos. ” 
(5) Şi auzind ei, s-au botezat în numele Domnului Iisus. 

„Dar nici că este Duh Sfînt n-am auzit încă!”/ Aceştia se osebeau cu 
mult de ceilalţi, neştiind nici că este Duh Sfînt, Căci e arătat că nu cre¬ 
deau nici întru Hristos, dintru aceea ce zicea loan: să creadă întru Cel ce 
vine după dînsul [pe Care ei nu-L ştiau]. Iar Pavel nu a zis că botezul lui 
loan este nimic, ci că nu e desăvîrşit. Dar de unde aveau aceia botezul lui 
loan, în Efes fiind? Poate merseseră la Ierusalim şi se întorseseră, fără 
a-L cunoaşte pe Iisus. Şi nu le zice: Credeţi întru Iisus? Dar ce? „Pri¬ 
mit-aţi voi Duhul Sfînt cînd aţi crezut?” Pavel ştia că nu-L aveau, ci vo¬ 
ieşte să le zică să ceară, cunoscînd de ce sîxu lipsiţi. 

(6) Şi, punîndu-şi Pavel mîinile peste ei, Duhul Sfînt a venit peste 
dînşii, şi grăiau în limbi şi prooroceau. (7) Şi erau toţi ca la 
doisprezece bărbaţi. 

Nu-L vedeau pe Duhul, căci nevăzut este, însă darul [Duhului] dăruia 
un oarecare semn simţit al lucrării aceleia. Şi unul grăia cu limba Perşi¬ 
lor, altul cu a Romanilor, iar altul cu alta, şi prin aceasta se arăta celor de 
afară că Duhul este întru cel ce grăieşte. 

(8) Şi el, intrînd în sinagogă, a grăit cu îndrăzneală vreme de trei luni, 
întrebîndu-se cu ei şi adeverind cele despre împărăţia lui Dumnezeu. 

Ce este „a grăit cu îndrăzneală”? Către primejdii era rînduit şi gătit. 
Sau, [aceasta înseamnă] şi că vorbea mai arătat, neîntunecînd dogmele. Şi 

vezi-1 pe dînsul pretutindeni ducîndu-se în sinagogi şi ieşind, căci pretu¬ 
tindeni voia să ia pricinile de la dînşii 1 . 

(9) Dar, fiindcă unii se împietreau şi nu ascultau, grăind de rău ca¬ 
lea înaintea norodului, Pavel, plecînd de la ei, i-a osebit pe uce¬ 
nici, în fiecare zi pricindu-se în şcoala unuia Tiranus. (10) Şi 
aceasta s-a făcut vreme de doi ani, încît toţi cei ce locuiau în Asia 
— şi Iudei şi Elini - au auzit cuvîntul Domnului. 

„[...] grăind de rău calea înaintea norodului [...]”/ „Cale” îl numeşte 
fie pe Hristos, Care Se cheamă şi „Cale” 2 , fie credinţa cea adevărată, care 
se vestea prin Pavel. Iar ceea ce zice: „i-a osebit pe ucenici”, învaţă să se 
despartă şi să se depărteze cei ce au crezut în Fiul lui Dumnezeu de cei ce 
îl hulesc pe El. 

(11) Şi nu mici puteri făcea Dumnezeu prin mîinile lui Pavel, (12) încît 
şi peste cei bohiavi se puneau mahrame sau basmale 3 purtate de el, 
şi bolile se depărtau de ei şi duhurile cele rele ieşeau dintr-înşii. 

„[...] încît şi peste cei bolnavi se puneau mahrame sau basmale pur¬ 
tate de ei [...]”/ Nu numai că se atingeau de ele cînd le purta, ci i le luau 
şi le puneau deasupra acelora. Şi vezi orbire iudaică! Deşi vedeau lucra¬ 
rea săvîrşită prin Apostoli, nu luau aminte! Căci semnele mahramelor, ale 
basmalelor şi ale umbrelor ucenicilor sînt mai mari decît acelea făcute de 
Iisus! Iar mahramele şi basmalele sînt amîndouă [nişte ştergare] făcute 
din in. însă mahramele se pun pe cap, iar basmalele se ţin în mînă de cei 
ce nu pot să poarte mahrame (ca aceia ce poartă îmbrăcăminte de condu¬ 
cător) spre a se şterge de umezelile feţei, precum sînt sudorile, scuipatul, 
lacrimile şi celelalte. 4 


1 Pricinile de îndreptăţire ale Iudeilor, că adică nu li s-ar fi propovăduit, şi de aceea 
n-au ajuns să creadă în Hristos. Căci Pavel propovăduieşte mai departe în sinagogi, din 
marca dragoste pentru neamul său, pentru a cărui mîntuire ar fi vrut să fie el însuşi ana¬ 
tema (Romani 9:3), cum am mai arătat şi într-o notă de mai sus. (n. n.) 

1 Precum El însuşi zice: „Eu sunt Calea, Adevărul şi Viaţa. Nimeni nu vine la Tatăl 
Meu decît prin Mine” (loan 14:6). (n. n.) 

3 Adică ceea ce numim acum „batiste”, (n. n.) 

4 Mahrama este un acoperămînt de neapărată trebuinţă în acea climă fierbinte, pentru 
a apăra capul de săgeţile de foc ale soarelui şi pentru a-1 răcori, prin evaporarea sudorii 
pe care o absoarbe pînza groasă de in. (n. n.) 

(13) Şi s-au ispitii unii dintre Iudeii Jurători” ce înconjurau lumea să 
cheme peste cei ce aveau duhuri rele numele Domnului lisus, zi- 
cînd: „Vă jurăm pe voi cu lisus, pe Care-lpropovăduieşte Pavel'!” 

Adică aceştia nu voiau să creadă, dar încercau să scoată draci cu nu¬ 
mele lui lisus. Căci cuvîntul acesta: „Iudeii «jurători»”, îi arată că nu ju¬ 
rau duhurile necurate cu numele Domnului ca nişte credincioşi întru 
lisus, ci ca unii ce ipiteau. Deci acest cuvînt: „s-au ispitit”, arată că nu 
aveau îndrăzneală, dar îşi puneau mîinile ca să-şi dobîndească scopul. De 
aceea, după puţin, s-au şi osîndit pentru obrăznicia lor. 

(14) Iar cei care făceau aceasta erau cei şapte fii ai unuia Scheva, 
arhiereu Iudeu. (15) Şi, răspunzînd, duhul cel rău le-a zis: „Pe 
lisus îl cunosc şi îl ştiu şi pe Pavel, dar voi cine sînteţi?” (16) Şi, 
sărind asupra lor omul întru care era duhul cel rău şi biruindu-i, 
s-a întărit asupra lor, încît ei au fugit goi şi răniţi din casa aceea. 
(17) Şi acesta s-a făcut cunoscută tuturor Iudeilor şi Elinilor care 
locuiau în Efes, şi frică a căzut peste toţi aceştia şi se mărea 
numele Domnului lisus. 

„[...] cei care făceau aceasta [...]”/ Ei făceau aceasta în taină, dar ne¬ 
putinţa lor s-a vădit la arătare. 1 Şi e lucru vrednic de a ne minuna cum 
dracul nu a ajutat amăgirii jurătorilor, ci i-a vădit şi a făcut arătată lucra¬ 
rea lor cea rea. Mie mi se pare că el a fost foarte mîniat, asemenea cuiva 


1 Despre unii ca aceşti fii ai lui Scheva proorocea Mîntuitorul: „Mulţi îmi vor zice în 
ziua aceea: «Doamne Doamne, au nu în numele Tău [...] am scos demoni şi nu în nu¬ 
mele Tău am făcut minuni multe?» Şi atunci le voi mărturisi: «Niciodată nu v-ara cu¬ 
noscut. Depărtaţi-vâ de la Mine, cei ce lucraţi fărădelegea!»” (Matei 7:22). Pe marginea 
acestora, Sfinţitul Teofilact scrie aşa: ,i.a începutul propovăduirii, mulţi au scos draci, 
chiar nevrednici fiind, căci aceştia fugeau din pricina numelui lui lisus.” Adică atunci, la 
începutul propovăduirii, era nevoie ca oamenii să se încredinţeze de puterea numelui lui 
lisus, pe care Iudeii îl defăimau. Şi Teofilact urmează: „Pentru că darul lucrează şi prin 
cei nevrednici, după cum şi prin preoţii cei nevrednici [în ce priveşte vieţuirea, nu cre¬ 
dinţa în dogme, n. n.) ne sfinţim. Căci şi Iuda Iscarioteanul a Scut semne, şi fiii lui 
Scheva. Iar cînd zice că: «Niciodată nu v-am cunoscut!». Domnul arată că nu i-a iubit 
nici atunci cînd tăceau minuni, întrucît dragostea este numită aici «cunoaştere»” (în tîl- 
cuirea la Matei), (n. n.) 

aflat întru primejdiile cele mai de pe urmă care e mustrat de un oarecare 
mişel şi ticălos, şi voieşte să-şi verse toată mînia asupra aceluia. 1 

(18) Şi mulţi dintre cei ce crezuseră veneau ca să se mărturisească şi 
să spună faptele lor. 

Se cuvine ca tot credinciosul să-şi spună păcatele, să se lepede şi să se 
depărteze de ele, mustrîndu-se pe sine pentru a nu le mai săvîrşi, ca să se 
facă drept, după cea zisă: „Eu - zice - sînt Cel ce şterg fărădelegile tale, 
şi nu voi pomeni nedreptăţile tale. Iar tu pomeneşte-le, şi să ne judecăm! 
Spune-ţi întîi tu fărădelegile tale, ca să te îndreptezi” (Isaia 43:25, 26) şi; 
„Dreptul îşi este luişi pîrîş întru răspunsuri” (Pilde 18:17). 

(19) Iar mulţi dintre cei ce făcuseră vrăji, aducînd cărţile, le ardeau 
înaintea tuturor. Şi au socotit preţul lor, şi au găsit cincizeci de mii 
de arginţi. (20) Astfel creştea cu tărie cuvîntul Domnului şi se 
întărea. (21) Şi, dacă s-au săvîrşit acestea, Pavel şi-a pus în gînd cu 
Duhul ca, trecînd prin Machidonia şi prin Ahaia, să meargă la Ie¬ 
rusalim, zicînd că: „După ce voi fi acolo, trebuie să văd şi Roma. ” 

„[...] le ardeau înaintea tuturor.”/ Ştiind că de-acum încolo nici un 
folos nu mai era dintru dînsele. Şi, atît erau Efesenii de idolatri şi de vră¬ 
jitori, încît făceau cărţi vrăjitoreşti de mult preţ, socotindu-le între lucru¬ 
rile prea-frumoase din viaţa aceasta. Pe care, după ce au crezut în Hristos, 
nu le-au vîndut, ci le-au ars, din două pricini. Întîi, ca să nu se mai îm¬ 
părtăşească nimeni de vătămarea lor pierzătoare de suflet. Iar apoi, ca că 
nu cîştige ei ceva dintru o asemenea pricină. Căci, aşa cum e oprit a se 
aduce la Dumnezeu preţul cîinelui sau cîştigul dobîndit din curvie, tot 
astfel judecau a fi necuviincios a se pune la picioarele Apostolilor argin¬ 
tul adunat din vînzarea acelor cărţi. 


1 Diavolii ştiau că pentru ei începea o vreme de chinuri şi scîrbe, cînd, cu darul lui 
Hristos, preoţii şi sfinţii Creştini îi vor prigoni, alungîndu-i din oamenii care, pînă la răs¬ 
cumpărarea săvîrşită de Mintuitorul Hristos prin jertfa Sa, erau de drept în puterea lor. 
Aceasta îi turba şi totodată îi înfricoşa cumplit, căci se vedeau pretutindeni neputincioşi în 
faţa Apostolilor; şi, ca şi cum aceia nu ar fi fost de ajuns, acum se mai iveau şi nişte tică¬ 
loşi de vrăjitori, care, în lipsa lor de minte, propovăduiau acel nume ce îi ardea şi îi scotea 
afară din „lume”, adică din cetăţi, luîndu-le stăpînirea şi nimicindu-le capişule. (n. auL) 

(22) Şi, trimiăndu-i în Machidonia pe doi dintre cei care îl slujeau, 
pe Timotei şi pe Erast, el a rămas cîtâva vreme în Asia. 

I-a trimis pe ucenici în Machidonia pentru a vesti acolo venirea lui şi 
totodată pentru a-i face mai sîrguitori. Şi cu cuviinţă zăboveşte în Asia, 
căci acolo era tirania filosofilor.' 


1 De aceea le scria Pavel Creştinilor (de pildă, Colosenilor), aşa: 

„«Vedeţi a nu fi vreunul furîndu-vă pe voi» 

Creştinilor - tîlcuieşte Sfinţitul Teofilact vedeţi şi luaţi bine aminte ca nu cumva 
să se afle vreunul care să vă rătăcească de la credinţă! Căci unul ca acesta este fur, şi 
vine pe ascuns şi sapă pereţii pe dedesubt, fără a simţi voi. Şi face acestea ca să vă fure 
şi să vă amăgească mintea, depărtînd-o de la adevărul evangheliei. Luaţi aminte, dar! 

«prin filosofie şi prin zadarnica amăgire» 

Cu aceste cuvinte, Pavel le arată Creştinilor calea prin care vine furul şi omul cel 
amăgitor, care este aceasta: filosofia cea din afară. Dar, fiindcă numele filosofiei este 
cinstit şi lăudat între cei mai mulţi, a adăugat şi aceasta: .zadarnica amăgire". Căci este 
şi amăgire bună, despre care zicea Ieremia către Dumnezeu: «M-ai amăgit pe mine, 
Doamne, şi m-am amăgii» (capitolul 20:7), cum a fosi şi amăgirea lui Isaac de către Ia- 
cov, fiul său, care cu dreptate a luat blagoslovenia lui Isav, fiul cel întîi născut (Facerea 
27). Şi acest fel de amăgire nici nu se cuvine a-1 numi cineva „amăgire", ci iconomie. 

«după predania oamenilor,» 

Vezi - o, cititorule! - de unde se naşte amăgirea? Din faptul că, între cele ale credin¬ 
ţei şi între cuvintele Scripturilor , intră cugetările şi predanisirile cele greşite ale oame¬ 
nilor. Căci prin aceasta şi eresurile se numesc «eresuri», pentru că sînt socoteli şi păreri 
omeneşti. Iar credinţa Creştinilor nu este părere şi socotinţă omenească şi de aceea nu se 
va numi «eres». 

«după stihiile lumii, iar nu după Hristos.» 

Zice: Dacă v-ar fi cu putinţă vouă - o, Colosenilor! - a fi şi slugi ale lui Hristos, şi 
ale stihiilor lumii deodată, tot nu s-ar cuveni să vă înduplecaţi şi să slujiţi stihiilor, ci 
doar lui Hristos s-ar cuveni a sluji. Dar acum, cînd înseşi stihiile şi luările-aminle ale zi¬ 
lelor vă despart cu totul şi vă depărtează de la Hristos, cu mult mai vîrtos se cuvine a nu 
le urma şi a nu sluji lor! Iar luările-aminte ale zilelor nu au fost doar legiuiri ale Elinilor, 
ci şi ale Evreilor; şi luările-aminte ale Elinilor şi-au avut începutul de la filosofie, iar ale 
Evreilor de la Lege" (în tîlcuirea la Coloseni 2:8), 

Iar „luările-aminte eiineşti ale zilelor" sînt acele sărbători închinate „Naturii” pe care 
!e ţineau şi ie ţin toţi pâgînii şi - din păcate! - şi noi. Creştinii, care ne folosim de prile¬ 
jul praznicelor Bisericii pentru a cinsti făpturile, iar nu pe Făcătorul lor. Astfel, Naşterea 
Domnului („Crăciunul”) este de fapt o sărbătoare a Soarelui, care începe să crească 
odată cu solstiţiul de iarnă. La fel, Intrarea Domnului în Ierusalim („Floriile”) e începu¬ 
tul unei mari sărbători a „renaşterii" tăpturii, desăvîrşită odată cu învierea (Paştele „ou¬ 
lui cosmic”, vorba lui Eliade), o săptămînă mai tîrziu. Pogorîrea Sfanţului Duh („Rusali- 

(23) Şi s-a făcut în vremea aceea nu puţină tulburare pentru calea 
Domnului. (24) Căci un argintar, cu numele Dimitrie, care făcea 
biserici de argint Artemidei şi da meşterilor săi nu puţin de lucru, 

biserici dc argint [...]”/ Poate chivoţele mici. Şi vezi că pretutin¬ 
deni slujirea de idoli se pricinuieşte de la bani. încă Dimitrie acesta tot pen¬ 
tru bani [se tulbură], nu pentru că păgînătatea le era în primejdie să piară, ci 
fiindcă nu mai aveau de aici încolo pricină de venit şi de cîştig. 1 Căci 


ile”) ascunde vechea „Rosalia" romană, altă serbare a ierburilor. Cît despre „luările- 
aminte iudaice ale zilelor”, acestea au avut rostul lor pentru Iudei, pînă la înfiinţarea Bi¬ 
sericii lui Hristos, odată cu pogorîrea Sfîntului Duh din ziua Cincizecimii, iar după ace¬ 
ea nit au mai fost decît urmări ale cinstirii Legii celei vechi ca idol, în locul lui Dumne¬ 
zeu. Pe acestea s-a străduit Sfîntul Apostol Pavel, cu preţul pătimirilor lui, să Ic scoată 
din mintea Evreilor Creştini. Urme ale păzirii acestor obiceiuri avem şi noi, Ortodocşii, 
dc pildă jertfa mielului, animalul jertfit la ieşirea din Egipt, care a fost o închipuire a 
jertfei Mîntuitorului şi a avut rost pentru Iudei, dar nu pentru cei botezaţi din „neamuri”, 
cărora nu are de ce să le aducă aminte. Să însemnăm că însăşi numirea, praznicului: 
„Paşti”, arată că nu sîntem prea încredinţaţi de învierea lui Hristos, şi deci nici de a 
noastră, urarea „Paşti fericit!”, în loc de: „Hristos a înviat!”, ajungînd acum aproape ob¬ 
ştească. Tîlcuirea Pashei iudaice se află pe larg în tîlcuirea epistolei către Evrei. Acolo 
vedem că mielul îl însemna pe Hristos cel răstignit; că Egiptul trimitea cu gîndul la îm¬ 
părăţia Satanei, din care se liberează cei aleşi ai lui Israil, şi aşa mai departe. Nimic din 
acestea nu se află în jertfa mielului de Paşti de Ia noi, pentru că nici nu trebuie. Căci, 
dacă ar fi fost nevoie de ele. am fi avut poruncă în Sfintele Canoane. Dar de ce să ne 
mai trebuiască aceste închipuiri, de vreme ce noi avem însuşi lucrul, adică trupul dum- 
nezeiesc-omenesc al lui Hristos, în Sfînta Taină a împărtăşaniei? Nu, noi nu ne mîntuim 
din mîncări, pentru noi „împărăţia lui Dumnezeu nu este mîncare şi băutură, ci drepta¬ 
tea, pacea şi bucuria întru Duhul Sfînt!" ( Romani , 14:17.) (n. n.) 

1 într-adevăr, industria „talismanelor” şi a amuletelor era, este şi va fi una dintre cele 
mai bănoase. Este de neînchipuit cît de orbit e omul - şi nu mă gîndesc acum decît la 
omul ortodox - care, după două mii de ani de la surparea „zeilor”, urmează acelaşi 
păgînism, aceeaşi închinare la făpturi, punîndu-şi nădejdea în „puterile naturii” - ale do¬ 
bitoacelor, ierburilor, metalelor şi pietrelor. Şi aceasta se vede la tot pasul: femei şi băr¬ 
baţi care poartă inele, cercei şi brăţări din aur, argint şi pietre preţioase. Acestea nu sînt 
numai podoabe, ci şi „amulete”, căci - după mintea lor slabă - ei cred (chiar fără să-şi 
dea seama) că acele metale şi pietre închid într-însele „puteri” (sau „forţe”) care îi apără 
de boli, de vrăjmaşi şi de reaua întîmplare. („Mistica” inelului şi a medalionului străbate 
întreaga literatură „para-ştiinţifică” şi vrăjitorească din cărţi, reviste şi ziare. Aşa avem, 
de pildă, romanul şi filmul „Stăpînui inelelor”, în care aceasta se vede limpede, nemaifi- 
ind nevoie de nici o tîlcuire.) De multe ori, podoabele despre care vorbim înfăţişează 
semnele planetelor, adică ale zodiacului astrologie, astrologia cunoscînd astăzi cea mai 
veselă înflorire din toate timpurile, cum vedem la orice oră în ziare, în cărţi Ş> la lelevi- 

Dimitrie ştia că îi amăgeşte pe oameni făcînd biserici şi dumnezei de argint 
şi se temea să nu i se vădească reaua lui lucrare prin învăţătura cea ade¬ 
vărată a lui Pavel. Şi se temea ca într-un sfîrşit să nu piară însăşi biserica 
Artemidei din Efes, cu aceasta spunînd dinainte pieirea ei, care s-a şi făcut. 1 

(25) i-a adunat pe aceştia şi pe cei care lucrau unele ca acestea, şi le-a 
zis: „Bărbaţilor, ştiţi că din acest meşteşug este cîştigul vostru. (26) 


zor. Să mai pomenim de nebunia copilărească a „mărţişoarelor” — mici idolaşi panteişti 
făcuţi din Ic miri ce, de la aur şi argint, pînă Ia sticlă, plastic, tablă, fulgi de găină şi 
scoici - fără de care românul ortodox nu poate ţine Postul Mare. Cui să-i spui că 1 mar¬ 
tie este sărbătoarea marelui diavol Marş, „părintele” Romanilor? - ziua aceasta însem¬ 
ni'nd Anul Nou a! Latinilor pînă la reforma calendarului făcută de Iulius Caesar, care a 
adăugat două luni în an: Ianuarie (a lui Ianus) şi Februarie, din pricini pe care nu am aici 
loc să le arăt. Şi nu numai atît: crucea însăşi purtată la gît de Creştini, icoanele şi 
iconiţele - pe care trebuie să le avem în casă şi asupra noastră pentru a ne aminti de 
Jertfa Mîntuitorului Hristos, de El. de Maica Sa şi de sfinţi - şi acestea au ajuns să fie 
văzute ca amulete şi talismane. Făcute din toate materialele pe care ţi le poţi închipui, 
ele sînt purtate peste tot, în toate formele şi oricum: astfel, găseşti insigne, brelocuri de 
pus la chei, fanioane de atîrnat în maşină purtînd chipul Maicii Domnului şi al 
Domnului Hristos: apoi, cruciuliţe cu ventuză de lipit pe parbriz, cruci de masă şi de 
perete, din lemn sau plastic, cruci împletite din lînă sau nailon, uneori metalizat. 
Departe de a pieri, idolatria - care se vede limpede numai din această înflorire a „artiza¬ 
natului religios”, atît „tradiţional”, cit şi „Ortodox” - idolatria aşadar se învîrtoşează 
acum în sufletele noastre, într-o ultimă izbucnire, înainte ca Adevărul, adică Hristos în¬ 
suşi, să Se arate biruitor pentru veşnicie, odată cu sfîrşitu) acestei lumi. (n. n.) 

1 Iată ce zice Cuviosul Nicodim Aghioritul despre marele templu din Efes al diavoli- 
ţei „Artemis”: „Capiştea Artemidei a fost una din cele «şapte minuni ale lumii», care s-a 
zidit cu cheltuiala întregii Asii celei mici vreme de 200 de ani - precum zice Plinius. Şi 
era în lungime dc 425 de picioare, iar în lăţime de 200; se întărea şi se rezema asupra a 
127 de coloane, fiecare din ele avînd 60 de picioare înălţime, afierosite de un împărat 
(fiindcă în vremea aceea Fiecare cetate se oblăduia de un ocîrmuitor care se numea «îm¬ 
părat»); şi fiecare dintr-însele era de multă cheltuială şi meşteşugită de meşteri prea-is- 
cusiţi. Capiştea aceasta s-a zidit de vestitul arhitect Ktisiphont sau Krisiphont şi de Me- 
tagheni, fiul lui. A fost arsă însă în ziua cînd s-a născut Alexandru cel Mare (anul 356 
înainte de Hristos). Focul l-a pus un om prost [«simplu», «de rînd», n. n.}, anume Ero- 
strat, care, pedepsindu-se să mărturisească de unde s-a îndemnat a o arde, a răspuns că 
s-a îndemnat pentru ca să lase numele său nemuritor. De aceea. Asia, ca să zădărni¬ 
cească scopul lui Erostrat, a dat hotărîre ca nimeni să nu cuteze a rosti numele acesta, 
însă hotărîrea aceasta a deşteptat iscodirea oamenilor şi i-a făcut pe istorici a pomeni şi 
sus şi jos în istoriile lor numele lui Erostrat.” Dincolo de trufia lui Erostrat, nu putem 
trece cu vederea că arderea acelui loc blestemat a fost lucrarea dumnezeiască, (n. n.) 

Şi vedeţi şi auziţi că nu numai în Efes, ci în mai toată Asia, Pavel 
acesta, învăănd, a întors mult norod, zicînd că nu sînt dumnezei 
cei ce se fac de mîini. (27) Din aceasta, nu numai meseria noastră 
e în primejdie a fi defăimată, dar şi biserica marii dumnezeire 
Artemida e în primejdie a se socoti întru nimic, ba încă să se surpe 
şi mărirea ei, pe care o cinsteşte toată Asia şi lumea. >>1 

„[...] ştiţi că din acest meşteşug este cîştigul vostru A mărit pri¬ 
mejdia, zicînd: Cu meşteşugul acesta ne primejduim să cădem în foa¬ 
mete! - deşi cele zise erau de ajuns ca să-i aducă pe aceia spre dreapta- 
credinţă. Căci din acestea ar fi trebuit să înţeleagă aşa: Dacă omul acesta 
are atîta putere îneît să-i schimbe pe toţi şi să primejduiască cinstirile 
dumnezeilor, se cade a socoti cît de mare este Dumnezeul lui! Şi pretu¬ 
tindeni către meşteşug împinge cuvîntul, zicînd: „meseria noastră e în 
primejdie a fi defăimată”. 

învăţînd, a întors mult norod [...]”/ Nu cu sila, aşa se cade a în¬ 
dupleca norodul. „{...] zicînd că nu sînt dumnezei cei ce se fac de 
mîini.”/ încă şi aceasta ajunge că a zis, că nu sînt dumnezei aceia făcuţi 
de mînâ. Deci, dacă aşa de lesne este vădită păgînătatea, apoi de mult tre¬ 
buia să se mustre şi să se vădească. Iar dacă [era] tare, atunci nu aşa 
degrab urma să se ridice din mijloc. 

(28) Şi, auzind ei şi umplîndu-se de mînie, strigau zicînd: „Mare este 
Artemida Efesenilor!” (29) Şi s-a umplut toată cetatea de tulbu¬ 
rare şi s-au pornit toţi într-un suflet la teatru, răpind împreună pe 
Machidonii Gaius şi Aristarh, însoţitorii lui Pavel. 

„[...] umplîndu-se de mînie, strigau zicînd: «Mare este Artemida Efe¬ 
senilor!»”/ Mînia s-a făcut cînd au auzit de Artemida, dar şi despre pier¬ 
derea cîştigului, căci aşa sînt năravurile celor proşti: să se răpească şi să 
se aprindă dintr-o pricină mică, de nimic. Şi în fiecare cetate aveau dum¬ 
nezei şi aşa se aflau, ca şi cum, prin strigăt, le-ar fi ridicat şi le-ar fi cres- 


lată ce zice Cuviosul Nicodim Aghioritul despre acestea: , ii fesul a fost mitropolia 
Asiei celei mici şi slujea mincinoasei zeiţe Artemis, care avea în Efes şi capiştea cea 
prea-mare şi prea-frumoasă, fiind cinstită de toţi Elinii şi mai ales de Efeseni. De aceea, 
Efesul se numea «cetatea Artemidei» şi a idolului ei «Diopet».” (n. n.) 

cut acelora cinstea, ca risipind cele făcute împotriva lor. Aşa strigau ade¬ 
seori, temîndu-se să nu se stingă cinstea lor. ! 

(30) Iar Pavel, voind să intre în mijlocul norodului, ucenicii nu l-au 
lăsat. (31) încă şi unii din mai-marii Asiei care îi erau prieteni, tri- 
miănd la el, îl rugau să nu se dea pe sine în privelişte. (32) Deci 
unii strigau una, iar alţii alta, căci adunarea era tulburată, iar cei 
mai mulţi nu ştiau pentru ce s-au adunat acolo. 

ucenicii nu l-au lăsat [...]”/ Nu-1 lăsau să se dea pe sineşi noro¬ 
dului celui fără de rînduială. 2 Aşa îl iubeau pe el toţi cei credincioşi. Şi 
Pavel încă se pleca lor, căci nu era prigonitor. 


1 Strigătul este o lucrarea magică, arătînd credinţa în cuvîntul rostit a omului înşelat. 
Gîndirea idolatră, vrăjitorească. îşi închipuie că vorba rostită de om este ziditoare, că ea 
poate „crea realitatea”. Acest lucru arată în chip limpede trufia satanică a omului căzut, 
care vrea să-şi vadă împlinită numaidecît propria lui voinţă, potrivnică aceleia a lui 
Dumnezeu. Prin strigăt, omul îşi închipuie în chip magic că are cuvînt ziditor, asemenea 
Celui care pe toate le-a făcut cu Cuvîntul Său, zicînd doar: „Să fie!” Orbit de mîndria 
care îi ia minţile, omul uită că acel Cuvînt care a adus lumea întru fiinţă nu este un su¬ 
net, o mişcare a aerului avînd un înţeles, aşa cum e cuvîntul omenesc, ci una din Persoa¬ 
nele Dumnezeirii, pricina („logosul”, „raţiunea”) de a fi a întregii lumi văzute şi nevăzu¬ 
te. De aceea, toate răzvrătirile („revoluţiile”) sînt întîi de toate antihristice: ele încep 
negreşit cu strigătele mulţimii, care cere într-un glas: Aceasta să fie ca mine! Nu are nici 
o însemnătate ce anume crede gloata că vrea în acea clipă, ci doar faptul în sine că do¬ 
reşte ca nălucirile ei să capete chip şi trup de îndată. Idolatria tuturor timpurilor - care 
nu e decît Umanism, cinstire a omului - s-a sprijinit şi se sprijină pe strigătele gloatei: 
„Trăiască Baal şi împăratul, fiul lui!”; „Trăiască Ammon-Ra şi Faraonul, fiul lui!”; 
„Trăiască Zeus şi Chesarul, fiul lui!"; „Trăiască Regele şi Patria!” - aceasta fiind iposta- 
siată în femeie, un fel de „soţie” (vorba ceea, „mistică”, a Regelui); în sfîrşit: „Trăiască 
Raţiunea şi fiul ei, omul!” De aceea strigă aici aşa şi Efesenii: „Trăiască Artemida noas¬ 
tră şi preotesele ei!” (n. n.) 

2 Pavel îşi închipuia că poate stăpîni cu cuvîntul gloata dezlănţuită, fiara cea cu o 
mie de capete. Şi aici se vede firea lui de luptător în arenă, pricină pentru care şi poves¬ 
teşte întîmplările din Efes zicînd aşa: „Dacă m-am luptat cu fiarele în Efes, ce folos îmi 
este?” (1 Corinteni 15:32). Stih pe care Teofilact îl tîlcuieşte astfel: ,JEu - zice - m-am 
luptat cu fiare, şi nu cu oameni, într-atît de răi şi de sălbatici erau. Dar, cu toate că Dum¬ 
nezeu m-a slobozit dc vrăjmăşia lor, ce folos îmi este mie că am suferit acestea, dacă nu 
este înviere? Iar «luptă cu fiarele» numeşte lupta pe care a avut-o în Efes cu Evreii şi cu 
argintarul Dimitrie. Căci ce osebire aveau aceia de fiare? Negreşit, nici una!” 

„[...) iar cei mai mulţi nu ştiau pentru ce s-au adunat acolo”/ Căci aşa 
este mulţimea, aşa prost urmează, ca focul cînd cade asupra materiei. 1 

(33) Iar din norod l-au scos pe Alexandru, punîndu-l înainte Iudeii. 
Iar el, fâcînd semn cu mina, voia să răspundă norodului. (34) Şi, 
cunoscînd ei că este Iudeu, într-un glas au strigat toţi aproape 
două ceasuri: „Mare este Artemida Efesenilor!” 

Pentru ce voia să răspundă Alexandru? Au doară el fusese defăimat? 
Făcea aceasta ca să afle vreme îndemînatică pentru a le răsturna pe toate 
şi a atrage mînia norodului. 2 


In urma unor răzmeriţe sălbatice ca aceea din Efes, Apostolul avea să le scrie Tesa- 
loniceniior: „De aceea fraţilor, rugaţi-vă pentru noi, ca să curgă şi să se slăvească cuvân¬ 
tul Domnului ca şi la voi, ca să ne izbăvim de oamenii cei necuviincioşi şi răi. Căci 
credinţa nu este a tuturor” (2 Tesaloniceni 3:1, 2). Stihuri pe care acelaşi Teofilact le tîl- 
cuieşte astfel: „Aici, Pavel vorbeşte despre cei ce grăiau împotriva propovăduirii şi a 
dogmelor evangheliei - cum erau faurul Alexandru, argintarul Dimitrie şi toţi ceilalţi ca 
ei — căci pe aceştia îi arată Pavel umbrit cînd zice «că nu este a tuturor credinţa». Adică: 
Nu toţi cred în evanghelie, ci numai cci vrednici - cum ar zice cineva, de pildă, că nu 
este al tuturor oamenilor a se face ostaşi împărăteşti, ci doar ăl acelora ce sînt iscusiţi 
spre aceasta” (în tîlcuirea la epistolele lui Pavel). (n. n.) 

1 Vorbind despre tulburările şi primejdiile stîrnite asupra lui Pavel de arămarul Ale¬ 
xandru (vezi 2 Timotei 4:14) (care e chiar acest Alexandru, care le va vorbi mai jos Iu¬ 
deilor), Teodorii zice că nu e nimic de mirare, căci însuşirea celor ce vieţuiesc din lucra¬ 
rea mîiniior este a întărită noroadele. Iar noi putem adăuga că aşa au început revoluţiile, 
care - toate! - sînt antihristice: nu de la ţărani, ci de îa meşteşugari, calfe şi ucenici, de 
la acel „proletariat” căruia Marx îi cerea să se unească pentru a porni marele foc al „re¬ 
voluţiei mondiale”, (n. n.) 

2 Norod care a strigat vreme de două ceasuri, cei mai mulţi neştiind nici pentru ce se 
adunaseră acolo: este o scenă obişnuită de „linşaj”, cînd fiara cu o mie de capete, între 
care nici unul bun, anarhia „populară”, vrea „să facă dreptate”, dorind de fapt să ucidă la 
adăpostul anonimatului. Aici e miezul democraţiei, acel război civi! necurmat, care, din 
cînd în cînd, are nevoie de ceva sînge pentru a se re-însufleţi. Dar nu mereu: în cea mai 
mare parte a timpului, acest război e numai unul de vorbe, în care împotrivnicii se ucid 
sufleteşte, prinzînd cîte un „ţap de ispăşire” şi defăimîndu-1 pînă îl nimicesc ca „persoa¬ 
nă publică”. Iar mijlocul prin care se face aceasta e acum clevetirea prin presă, noua 
„ghilotină” care îi execută pe „tulburători”. Pe Apostoli, şi mai cu seamă pe Pavel, de¬ 
mocraţia elină voia să îl rupă în bucăţi în chip trupesc, într-atît erau de supăraţi acei pa¬ 
gini că le este defăimată libertatea de a trăi în cele mat de jos patimi, (n. n.) 

(35) Iar logofătul 1 , aşezînd (potolind) mulţimea, a zis: „Bărbaţi Efe- 
seni, cine este omul care să nu ştie că cetatea Efesenilor este pur¬ 
tătoarea de grijă a bisericii Artemidei, dumnezeiţei celei mari, şi a 
lui Diopet? (36) Deci, acestea fiind mai presus de orice îndoială, 
se cuvine să vă astîmpăraţi şi să nu faceţi nimic cu obrăznicie. 

Bine şi cu mustrare răspunde gramaticul. Şi nu a zis: Cine este care să 
n-o ştie pe Artemida? - ci: „care să nu ştie că cetatea Efesenilor este pur¬ 
tătoarea de grijă a bisericii Artemidei, dumnezeiţei celei mari, şi a lui 
Diopet? Deci, acestea fiind mai presus de orice îndoială, se cuvine să vă 
astîmpăraţi şi să nu faceţi nimic cu obrăznicie.” Deci - zice - pentru ce 
râvniţi ca şi cum acestea ar fi nearătate? - vrînd să facă „buna lor credin¬ 
ţă” pricină a liniştirii. Şi „Diopet” îl numeşte pe idolul Atenei, care soco¬ 
teau că se coborîse de sus, de la Zeus, şi nu de la oameni, precum băs- 
mesc Elinii spre înspăimîntarea celor proşti. 

(37) Căci i-aţi adus pe bărbaţii aceştia, care nu sînt nici furi de cele 
sfinte, nici n-o hulesc pe dumnezeiţa voastră. (38) Iar dacă Dimi- 
trie şi meşterii împreună cu el au vreun cuvînt cu cineva, sînt 
judecători şi dregători ca să se pîrască unii pe alţii. (39) Iar dacă 
pentru altceva cercaţi, se va dezlega întru adunarea cea legiuită. 
(40) Căci ne primejduim să fim învinuiţi de zarvă pentru ziua de 
azi, fiindcă nici o pricină nu este pentru care am putea să dăm 
seama de tulburarea aceasta.” (41) Şi, zicînd acestea, a slobozit 
adunarea. 

încet, îi atinge pe dânşii, arătînd că făceau [zarvă] cu obrăznicie, şi că 
nu se cădea să facă adunare de obşte pentru învinuiri osebite şi din parte. 


1 Gramaticul, scriitorul de acte. (n. n.) 

(1) Iar după ce a încetat gîlceava, Pavel, chemîndu-i pe ucenici şi 
închinînduse lor, a ieşit să meargă în Machidonia. (2) Şi, trecînd 
prin acele părţi şi mîngîindu-i pe ei cu multe cuvinte, a sosit în 
Elada. (3) Şi a stat acolo trei luni. Dar, făcîndu-se vicleşug asu¬ 
pra lui de către Iudei, voia să se suie în Siria, şi şi-a făcut so¬ 
coteala să se întoarcă prin Machidonia. (4) Şi mergeau împreună 
cu el pînă în Asia Sosipatru Verianul, Tesalonicenii Aristarh şi Se- 
cundus, Gaius Dervianul şi Timotei; iar din Asia: Tihic şi Trofim. 
(5) Aceştia, mergînd înainte, ne-au aşteptat în Troada. (6) Iar noi, 
după zilele Azimelor, am mers pe apă de la Filipi, şi în cinci zile 
am venit la ei în Troada, unde am zăbovit şapte zile. 

„[...] mîngîindu-i pe ei cu multe cuvinte Căci de multă mîn- 

gîiere aveau trebuinţă după tulburarea aceea . 1 

(7) Iar întru una din sîmbete, adunaţi fiind ucenicii să frîngă pîinea, 
Pavel vorbea cu dînşii, vrînd să purceadă a doua zi, şi a lungit 


1 Dar Pavel nu a încetat să le poarte de grijă Efesenilor, şi pentru aceea le-a şi scris o 
epistolă osebită, tocmai pentru că - precum zice Sfîntul Nicodim Agbioritul - „Efesul 
era aşa de mult dedat la religia Artemidei şi a celorlalţi demoni”. De aceea l-a şi lăsat 
acolo învăţător şi arhiereu pe Timotei. Şi nu numai Pavel a purtat grijă de Efeseni, ci şi 
Ioan Teologul, precum arată aceiaşi Sfînt Nicodim, care zice: „în Efes petrecea cea mai 
multă vreme Evanghelistul Ioan, care s-a şi săvîrşit acolo. [...] Căci ia aminte că dum¬ 
nezeiescul Hrisostom, şi ucenicul său Teodorit şi Teofilact zic toţi trei într-o unire că 
Evanghelistul Ioan s-a săvîrşit, adică a adormit şi a murit în Efes. încă şi Policarp, epis¬ 
copul Smirnei (sau - după alţii - al Efesului), în scrisoarea către Victor, episcopul Ro¬ 
mei, mărturiseşte şi el aceasta, zicînd: «Şi în Asia Mică mari stihii au adormit. Filip a 
adormit în Ieropoii [...] încă şi Ioan, cei ce a căzut pe pieptul lui lisus, [...] acest martor 
şi învăţător a adormit în Efes.» Iar Nichifor Vlemid zice, în oraţia ce-i face, că Evan¬ 
ghelistul Ioan «s-a înălţat» sau «s-a schimbat», fiindcă, scuturînd îndată stricăciunea, s-a 
tăcut nestricat şi acum viază. însă «schimbarea» aceasta se socoteşte ca moarte şi ca 
adormire, astfel împlinindu-se amîndouă cuvintele Evangheliei despre aceasta, adică: 
«şi nu a zis lisus despre el că nu va muri» şi: «De va rămîne acesta pînă ce voi veni, 
ce-ţi pasă ţie?» (Ioan 21:22)” (în tîlcuirea epistolelor lui Pavel). (n. n.) 

cuvîntul lui pînă la miezul nopţii. (8) Şi în foişorul unde erau 
adunaţi erau lumini multe. 

„Iar întru una din sîmbete Duminică era atunci şi praznicul a 

cincizeci de zile. adunaţi fiind ucenicii să frîngă pîinea, Pavel vor¬ 
bea cu dînşii [...] şi a lungii cuvîntul lui pînă la miezul nopţii”/ Şi nici 
noaptea nu tăcea, ci mai ales atunci vorbea, fiind linişte. Şi vezi că vor¬ 
bea multe chiar întru însăşi vremea cinei. 

(9) Şi, pe cînd Pavel vorbea de multe, un tînăr cu numele Eutihie, 
şezînd întru o fereastră, a fost cuprins de un somn greu şi, ple- 
cîndu-se de somn, a căzut jos din lindul al treilea al casei de sus, 
şi l-au luat mort. 

A tulburat praznicul diavolul, surpîndu-1 pe ascultător cu somnul. Şi 
acela şedea în fereastră fără de vreme, fiind tîrziu noaptea, atît de mare 
dorire şi dragoste avea să asculte. Şi lucrul cel minunat e că, tînăr fiind, 
nu era trîndav; căci nu din trîndăvie a dormitat, ci din nevoia firii. Şi, fi¬ 
ind împresurat de somn, nu s-a depărtat şi nu s-a temut de primejdie ca să 
nu cadă. 

(10) Iar Pavel, coborîndu-se, s-a plecat peste el şi, luîndu-l în braţe, 
a zis: „Nu vă tulburaţi, căci sufletul lui este într-însul.” (11) Şi - 
suindu-se, şi frîngînd pîine şi mîncînd - a vorbit cu ei mult pînă 
la ziuă, şi aşa a plecat. (12) Iar pe tînăr l-au adus viu şi nu puţin 
s-au mîngîiat. (13) Iar noi, venind la corabie, am mers la Asson, 
ca să-l luăm de acolo pe Pavel. 

„[...] căci sufletul lui este într-însul.”/ Nu a zis: Va învia, eu îl voi 
scula pe el din moarte! Vezi lipsa de mîndrie şi smerenia lui şi aşezarea 
cea mîngîietoare a sufletului lui. 

Pentru că aşa era rînduit, vrînd el să meargă pe uscat pedestru. (14) 
Şi, dacă s-a întîlnit cu noi la Asson, luîndu-l cu noi, am venit la 
Mitilene. (15) Şi de acolo, înotînd cu corabia, am sosit a doua zi 
în preajma Hiosului. Iar în ziua următoare, am ajuns în Samos 
şi, după ce am rămas în Troghilion, a doua zi am venit la Milet. 

„[...] vrînd el să meargă pe uscat pedestru.”/ Adică, poruncindu-le 
acelora călătoria mai uşoară, iar pe cea ostenitoare alegînd-o el, a mers 
pedestru. Astfel, a iconomisit şi multe trebi, învăţîndu-i totodată pe dînşii 
şi deprinzîndu-i să se despartă de dînsul. 

(16) Căci Pavel socotise să treacă Efesul, ca să nu i se facă să zăbo¬ 
vească în Asia, grăbindu-se să fie, de ar fi putut, la Ierusalim în 
ziua praznicului a cincizeci de zile. 

Vezi-1 pe dînsul şi poftind şi sîrguindu-se, dar de multe ori nedobîn- 
dind [ceea ce voia], ca să nu-1 socotim că era mai presus de firea ome¬ 
nească. Fiindcă acei sfinţi şi mari bărbaţi se împărtăşeau de aceeaşi fire 
cu noi, iar de voire nu'. Pentru aceea şi aveau mult dar. 

(17) Şi, trimiţnd din Milet la Efes, i-a chemat la sine pe presviterii 
Bisericii. (18) Iar dacă aceia au venit la el, le-a zis: „Voi ştiţi cum 
rn-atn purtat cu voi în toată vremea, din ziua cea dinţii cînd am 
venit în Asia, (19) slujind Domnului cu toată smerenia şi cu 
multe lacrimi şi ispite care mi s-au întîmplat întru vicleşugurile 
Iudeilor. (20) Cum nimic nu m-am ferit să vă vestesc şi să vă în¬ 
văţ cele de folos - şi înaintea norodului, şi prin case - (21) măr¬ 
turisind şi Iudeilor, şi Elinilor pocăinţa cea către Dumnezeu şi 
credinţa în Domnul nostru Iisus. 

„[...] cu toată smerenia [...]”/ Nu doar cu smerenie, ci cu toată. Căci 
multe sînt felurile smereniei: în cuvînt, în lucru, înaintea stăpînitorilor, 
înaitea celor stăpîniţi. 

„[...] i-a chemat la sine pe presviterii Bisericii.”/Fiindcă cei mulţi nu 
ştiu obiceiul, mai ales al Testamentului celui nou, de a-i numi episcopi pe 
„presviteri” şi pe presviteri „episcopi”, s-a însemnat aceasta şi aici, şi în 
epistola către Tit şi încă în aceea către Filipeni. Şi vom şti aceasta dacă 
vom vrea să culegem şi din întîia epistolă către Timotei. Deci de aici, din 
Fapte, se poate să ne încredinţăm de aceasta. Căci scrie aşa: „Şi, trimiţînd 
din Milet la Efes, i-a chemat la sine pe presviterii Bisericii”, nu pe „epis- 


' Căci voirea noastră e stricată, ca una ce se împotriveşte voinţei lui Dumnezeu, iar 
ei voiau ceea ce voieşte şi Dumnezeu, (n, n ) 

copi”; dar mai jos va adăuga: „întru care Duhul Sfînt v-a pus pe voi epis- 
copi să păstoriţi Biserica lui Dumnezeu”. Iar în epistola către Tit zice: „Şi 
să aşezi prin cetăţi presviteri precum eu ţi-am poruncit!” (Tit 1:5)', şi în 
epistola către Filipeni: „Pavel şi Timotei, robii lui Dumnezeu, celor ce 
sînt în Filipi împreună cu episcopii şi diaconii (Filipeni 1;l). 2 

„Cum nimic nu m-am ferit să vă vestesc cele de folos Căci erau 
unele pe care nu li se cădea să le înveţe şi să le ştie. Căci, aşa cum a as¬ 
cunde unele din cele de folos este lucru al zavistiei, tot astfel a le spune 
pe toate (pe care nu se cuvenea să Ie ştie) este lucru al nebuniei. De aceea 
a adăugat: „dintru cele de folos”. 

(22) Iar acum iată, legat fiind eu cu Duhul, merg la Ierusalim, neş- 
tiind cele ce mi se vor întîmpla acolo, (23) decît numai că Duhul 
Sfînt mărturiseşte prin cetăţi că mă aşteaptă legături şi necazuri. 
(24) Ci de nici una nu bag seamă, nici nu-mi cinstesc sufletul, 
numai să săvîrşesc cu bucurie alergarea mea şi slujba pe care am 
luat-o de la Domnul lisus, de a mărturisi evanghelia darului lui 
Dumnezeu. 


Stih tîlcuit de Teofilact aşa: „Prin «presviteri», îi înţelege aici pe episcopi - cum 
am zis şi aiurea, după Hrisostom, Teofilact şi Teodorit - fiindcă mai jos zice: «însă 
episcopul trebuie a fi neprihănit» (stih 7)” (în tîleuirea la epistola către Tit). (n. n.) 

2 Stih pe marginea căruia Sfinţitul Teofilact scrie aşa: „Aici, îi numeşte «episcopi» 
pe presviteri şi pe preoţi, fiindcă nu era legiuit a se afla întru una şi aceeaşi cetate mai 
mulţi arhierei şi episcopi. [La care Cuviosul Nicodim Aghioritul adaugă: «Canonul opt 
al întîiufui sobor ecumenic opreşte arătat a fi doi episcopi întru o cetate. Şi canonul 35 al 
Sfinţilor Apostoli şi cel de-al 20-lea al soborului al 6-lea ecumenic opreşte aceasta. Şi ia 
aminte că numirea «episcop» va să zică «pîndar»”, n. n.] Căci - urmează Teofilact - în 
vremea Apostolilor numirile cpiscopilor şi presviterilor nu erau aşa despărţite cum sînt 
acum, căci acum numai arhiereii se numesc «episcopi», nu şi preoţii, iar atunci se nu¬ 
meau «episcopi» şi preoţii şi diaconii. De aceea scria Pavel lui Timotei acestea: «încre¬ 
dinţează deplin diaeonia ta» (în loc de: «slujba ta», adică: «vrednicia ta episcopească») 
(2 Timotei 4:5); şi iarăşi: «Nu te lenevi de darul ce este întru tine, care ţi s-a dat prin 
proorocie şi prin punerea mîinilor presviterilor» (1 Timotei 4:14), adică prin mîinile 
episcopilor. Căci presviterii nu-i hirotoniseau pe episcopi, ci episcopii, după întîiul ca¬ 
non al Sfinţilor Apostoli, ce zice: «Episcopul să se hirotonească de doi sau trei epis¬ 
copi.» Ci, dimpotrivă, presviterii şi preoţii se numeau în vremea aceea «episcopi» fiind¬ 
că «pîndeau», adică priveau norodul, ca să-i curăţească şi să-i lumineze pe cei ce aveau 
trebuinţă.” (n. n.) 


229 



TÎLCU1RE LA FAPTELE APOSTOLILOR 


„[...] legat fiind eu cu Duhul înţelegerea acestui cuvînt este aşa: 
Merg la Ierusalim mai-nainte cunoscînd prin Duhul cele ce vor fi, şi aşa 
mă duc ca şi cum aş fi legat. Apoi - ca să nu socotească cineva că vor¬ 
beşte de vreo legătură sau nevoie [care îl silea], ci că se duce de voia sa - 
zice: „Duhul Sfînt mărturiseşte prin cetăţi că mă aşteaptă legături şi neca¬ 
zuri.” Şi ni se cuvine a însemna că Proorocii nu le ştiau pe toate, ci doar 
cîte le arăta lor Duhul Sfînt. Căci, iată, Pavel spune mai-nainte ca un pro¬ 
oroc tot ce avea să i se întîmple şi cele despre cei rău-credincioşi şi ere¬ 
tici care aveau să se facă între dînşii [între episcopi, vezi stihurile de mai 
jos, n. n.], dar zice că nu ştie un lucru: care va fi sfîrşitul acestora. Căci, 
pe toate arătîndu-le lui Domnul, numai unul a ascuns de dînsul, adică ce i 
se va întîmpla după legăturile şi necazurile acelea, ca nu cumva, înălţîn- 
du-se şi ştiind că negreşit va dobîndi [izbăvirea de ispite], să cadă prin 
mîndrie. Ci Duhul a lăsat ca lucrul să fie cu îndoială, ca, temîndu-se de 
neputinţa trupului, să se roage lui Dumnzeu a fi mîntuit din acelea. Deci 
acest cuvînt: „mă aşteaptă legături şi necazuri”, zice aşa: Ştiu că vor fi 
ispite, dar nu ştiu în ce fel! - lucru care îi era mai greu. Dar pentru ce te 
duci, dacă te aşteaptă necazuri şi legături? Pentru aceasta, ca să fiu legat 
pentru Hristos, ca să mor pentru Dînsul! 1 

(25) Şi acum, iată, eu ştiu că voi, toţi pe la care am trecut propovă¬ 
duind împărăţia lui Dumnezeu, nu veţi mai vedea faţa mea. (26) 
Pentru aceea vă mărturisesc în ziua de astăzi că sînt curat de 
sîngele tuturor. (27) Căci nu m-am ferit să vă vestesc tot sfatul lui 
Dumnezeu. 

„[...] sînt curat de sîngele tuturor.”/ Curat sînt eu - zice - de sîngele 
tuturor, dacă, dormitînd, veţi fi omorîţi de ucigaşul sufletelor. Pentru că 
eu am făcut lucrul Domnului, „căci nu m-am ferit - zice - să vă vestesc 
tot sfatul lui Dumnezeu.” Deci dar, cel ce nu grăieşte este vinovat de 
sîngele fratelui, adică de junghierea lui [de către diavolul]. Şi Pavel pare 
că se îndreptează şi se face nevinovat, dar de fapt îi înfricoşează pe aceia 
[ca să ia aminte la ei şi la turma lor cea cuvântătoare, cum zice mai de¬ 
parte, n. n.]. 


1 Căci nici nu mai trăia el, ci Hristos întru sine, precum le scrie Galatenilor (Galateni 
2:20). (n. n.) 

(28) Drept aceea, luaţi aminte de voi şi de toată turma întru care Du¬ 
hul Sfînt v-a pus pe voi episcopi, ca să păstoriţi Biserica lui 
Dumnezeu, pe care a cîştigat-o cu sîngele Său! 

„Drept aceea, luaţi aminte de voi şi de toată turma [...]"/ Fiindcă nu 
aduce cîştig [păstorilor] a-i îndrepta şi a-i face buni numai pe alţii - căci 
zice: ca nu cumva, propovăduind altora, să mă fac eu însumi ne¬ 

trebnic” (1 Corinteni 9:27)” ! - dar nici a se griji numai de ei şi de a lor 
mîntuire, căci unul ca acesta este iubitor de sine şi caută numai a! său fo¬ 
los, fiind asemenea celui care şi-a îngropat talantul. Deci zice: Luaţi aminte 


1 Stih pe care tot Teofilact îl tîlcuieşte aşa: „Cu aceste cuvinte, Apostolul îi face pe 
Creştini să fie mai cu luare aminte. Şi zice: Căci - dacă mie nu-mi este îndestul spre 
mîntuire a fi propovăduitor şi învăţător al lumii, de nu mă voi arăta neprins şi neprihănit 
în toate - cum vă veţi mîntui doar cu credinţa, voi, care sînteţi biruiţi de atîtea şi atîtea 
patimi?” La care Cuviosul Nicodim Aghioritul adaugă: „Din aceste cuvinte ale Aposto¬ 
lului, învăţăm că niciodată nu trebuie a se bizui cineva, ci totdeauna se cuvine a se teme, 
ca nu cumva să cadă din darul rămînerii întru bine şi să se facă netrebnic, adică să se 
osîndească. Căci - dacă Pavel se teme de aceasta, Pavel. cel ce s-a suit pînă la al treilea 
cer şi a auzit graiuri negrăite! - cu cît mai mult şi mai fără măsură se cuvine a ne teme 
de aceasta noi, cei ce ne tăvălim în patimi şi care, precum luna, ne schimbăm şi ne pre¬ 
facem în fiecare clipă? Vezi şi subînsemnarea zicerii: «Cu frică şi cu cutremur lucraţi 
mîntuirea voastră!» (Filipeni 2:12). Zice şi marele Macarie: «Şi chiar cînd vreun suflet 
ia darul [adică un suflet sfînt, n. n.]. şi atunci este nevoie de multă pricepere şi desluşire, 
pe care însuşi Domnul le dă sufletului celui ce le cere de la El, ca să slujească Lui cu 
bună-plăcere întru duhul pe care îl ia, pentru a nu se birui de răutate întru nimic şi a nu 
greşi din neştiinţă şi din netemere şi a nu se abate din pricina lenevirii. Căci, pe¬ 
deapsă, moarte şi plîngere va fi unui astfel de suflet. Despre aceasta zice şi Sfîntul 
Apostol: 'nu cumva, propovăduind altora, să mă fac eu însumi netrebnic’. Vezi, Apostol 
al lui Dumnezeu fiind, şi ce frică are?» (cuvîntul 15, capitolul VI). Şi, în altă parte, ace¬ 
laşi Macarie zice că semnul Creştinismului este acesta: dacă cineva e plăcut lui Dumne¬ 
zeu, să se ascundă de oameni; şi, avînd toate vistieriile împăratului, se cuvine a le as¬ 
cunde şi totdeauna a zice: Nu sînt ale mele, căci eu sînt sărac! Altul mi Ie-a dat şi le ia 
de ia mine cînd voieşte. Iar dacă vreunul zice: Sînt bogat, ajunge, am cîştigat, nu mai am 
trebuinţă! - acela nu este Creştin, ci vas al rătăcirii şi al diavolului. [.. .] Căci, cei ce au 
înfocarea şi iubirea către Dumnezeu nebiruită, cu cît se sîrguiesc a spori şi a mai aduna, 
cu atît se socotesc pe sine săraci, şi lipsiţi şi nimic avînd, zicînd aşa: Nu sînt vrednic ca 
soarele să strălucească peste mine! Şi aceasta e smerenia» (cuvîntul 15, capitolul 37).” 
De unde vedem încă o dată acest lucru lesne de înţeles: că frica de păcat, şi deci de 
Dumnezeu, este începutul înţelepciunii, cum zic înţelepţii lui Dumnezeu (de pildă, Si- 
rah, la capitolul 1, stih 14). (n. n.) 


231 



TÎL0U1RE LA FAPTELE APOSTOLILOR 


de voi nu pentru că mîntuirea voastră ar fi mai cinstită decît aceea a turmei, 
ci pentru că, atunci cînd luăm aminte de noi, şi turma se foloseşte. 

„[...] întru care Duhul Sfînt v-a pus pe voi episcopi [...]”/ De la Du¬ 
hul aveţi hirotonia! - zice. Şi se cuvine a însemna că aici îi numeşte 
„episcopi” pe cei numiţi mai înapoi „presviteri”, pentru că şi presviterii 
[preoţii, n. n.] au nevoie să privească peste turmele cele cuvîntătoare ale 
Bisericii dacă nu cumva cineva este bolnav cu credinţa, dacă nu cumva 
cineva flămînzeşte sau însetează sau are trebuinţă de mustrare şi de în¬ 
toarcere, după cuvîntul ce zice: „Mustră, ceartă, mîngîie!” (2 Timotei 
4:2). Sau, aici vorbeşte chiar de episcopi. 

„[...] pe care a cîştigat-o cu sîngele Său.”/ Zice: primejdia nu este 
pentru lucruri mici, dacă Acela nu Şi-a cruţat sîngele Său. Căci, ca să-i 
împace jte vrăjmaşi, şi sîngele Şi l-a vărsat, iar tu nici după ce s-au făcut 
prieteni' nu poţi să-i opreşti şi să-i înfrîngi. 

(29) Căci eu ştiu aceasta: că, după ducerea mea, vor intra între voi 
lupi grei, care nu vor cruţa turma. (30) Şi dintre voi înşivă se vor 
ridica bărbaţi grăind îndărătnicii, ca să-i tragă pe ucenici după 
dînşii. (31) Drept aceea, privegheaţi, aducînău-vă aminte că, vreme 
de trei ani, n-am încetat noaptea şi ziua să vă învăţ, cu lacrimi, pe 
fiecare dintre voi. 


1 Stih pe care Sfinţitul Teofilact îl tîlcuieşte aşa: „Zice: Mustră! - cînd vezi că e vre¬ 
me de mustrare, adică atunci cînd, cercetînd, vei afla că a păcătuit Creştinul sau că ave 
să păcătuiască. Atunci, nu te sfii, mustră-!! Iar mai înainte de a cerceta, să nu mustri! 
[Apoi], după ce-1 vei mustra şi-i vei dovedi Creştinului că a păcătuit, ceartă-1! - adică 
dâ-i canonul potrivit şi lucrarea de căinţă pentru păcatul lui. [Iar] certarea şi canonisirea 
pe care o va da păcătosului arhiereul şi dascălul se aseamănă cu tăierea rănii folosită de 
doctori, iar mîngîierea se aseamănă cu plasturele cel dulce şi alinat care se pune de doc¬ 
tor asupra rănii după tăierea ei. Deci şi tu - o, Timotei! - pune plasturele cel moale şi dul¬ 
ce al mîngîierii asupra rănii celei tăiate a păcătosului, ca nu cumva tăierea, adică certarea, 
să-l arunce pe păcătosul cel rănit în deznădăjduite, pricinuindu-i dureri cumplite.” Tîicuire 
la care Nicodim Aghioritul adaugă: „Aşa zice şi Teodorit: «Aceasta o fac şi doctorii cei 
înţelepţi, care, mai întîi, taie patima cea ascunsă şi folosesc buruienile cele aspre şi 
doctoriile iuţi, iar apoi Ie pun deasupra pe cele blînde. Deci mustrarea se potriveşte cu 
tăierea, cercetarea cu doctoriile cele aspre, iar mîngîierea cu cele blînde.»” (n. n.) 

1 Vrăjmaşi fiind înainte oamenii cu Dumnezeu şi cu Sfinţii îngeri, cum s-a arătat în 
nota stihului 4, capitolul 1. Iar aceştia s-au împăcat prin jertfa de sînge a lui Hristos, taină 
înfricoşată care a făcut cu putinţă mîntuirea credincioşilor, adică a Bisericii. (Iar de ce a 
fost nevoie de această jertfă, vezi în tîlcuirea lui Teofilact a epistolei către Evrei.) (n. n.) 


232 



CAPITOLUL XX 


îndoit este răul. Şi că el nu va mai fi de faţă, şi că alţii li se vor pune 
asupra. Şi cel mai greu - zice - e că vor fi „dintru voi înşivă”. Căci foarte 
greu este cînd se află şi război între ei [între păstorii turmei creştine, n. n.]. 

„[...] ca să-i tragă pe ucenici după dmşii.’V Pentru că scopul ereticilor 
nu e să cîştige norod Domnului, ci ei se sîrguiesc a-şi cîştiga loruşi, ca să 
se fălească cu ucenicii ce le poartă numele, precum de la Mani, „Ma- 
niheii”; de la Arie, „arienii” şi celelalte feluri de eresuri la fel. Aceasta 
este „a-i trage pe ucenici după dînşii”. Pentru aceasta, Pavei îi înfrînge 
dinainte, mustrîndu-i şi astupîndu-le gura celor ce ziceau: „Eu sînt al lui 
Pavei, eu al lui Apollo iar eu al lui Kifa!” (1 Corinteni 1:12).’ 

(32) Şi acum, fraţilor, vă încredinţez lui Dumnezeu şi cuvîntului da¬ 
rului Său, cel ce poate să vă zidească şi să vă dea moştenire între 
toţi cei sfinţiţi. (33) Argintul, sau aurul sau haina nimănui n-am 
poftit; (34) voi înşivă ştiţi că trebuinţelor mele şi ale celor ce erau 
cu mine au lucrat mîinile acestea. 

De la sfătuire, sfîrşeşte întru rugăciune. Căci - de vreme ce i-a înfrico¬ 
şat pe dînşii foarte, ca să nu-i rănească de tot - vezi mîngîierea: „Şi acum 
- zice - vă încredinţez lui Dumnezeu şi cuvîntului darului Său.” Şi nu 
zice că nu a luat argint şi aur, ci că nici nu le-a poftit. Iar cea dc slîrşit 
este şi mai mare: „Voi înşivă - zice - ştiţi că trebuinţelor mele şi ale celor 
ce erau cu mine au lucrat mîinile acestea.” Căci adevărata milostenie este 
ca dintru ale sale osteneli că dea cineva celor lipsiţi. Şi vezi cum lucra 
omul cu sîrguinţâ, vorbind noaptea şi ziua. 


1 Stih pe care Teofiiact îl lămureşte aşa: „Apostolul face aceasta ca să arate Corinte- 
nilor că - dacă este rău şi sub vinovăţie ca cineva să zică: «eu sînt al lui Pavei, sau al iui 
Apollo sau al lui Kifa» - cu cît este mai rău a zice că sînt ai altor învăţători, făţarnici şi 
mincinoşi” (în tîlcuirea la l Corinteni). 

Pavei a scris tuturor bisericilor să se păzească de apostolii şi învăţătorii mincinoşi, 
cunoscînd dinainte, întru Duhul, că Biserica lui Hristos va fi tot mai bîntuită dc eresuri, 
născute din trufia povăţuitorilor. Pentru aceasta le zicea presviterilor Efesului: „Ştiu că, 
după ducerea mea, vor intra lupi grei între voi, necruţînd turma” (Fapte 23:29). Iar către 
episcopul Efesuiui, Timotei, scria aşa: „Căci va fi vremea cînd nu vor mai suferi învăţă¬ 
tura cea sănătoasă, ci îşi vor grămădi învăţători după poftele lor, scărpinîndu-şi auzul 
{chiar aşa! - n. n.], şi îşi vor întoarce auzul de la adevăr, abătîndu-se către basme” (2 
Timotei 4:3). Stihuri care sînt proorocie dumnezeiască pînă în ziua de azi. (n. n.) 

(35) Toate vi le-am arătat; căci, ostenindu-vă astfel se cade să ajutaţi 
celor slabi, aducîndu-vă aminte de cuvîndul Domnului lisus, căci 
El a zis: «Mai fericit este a da decît a lua!»” 

Nu puteţi să alergaţi la neştiinţă, căci v-am arătat vouă prin fapte că 
ostenindu-vâ se cade să lucraţi, aducîndu-vă aminte de cuvîntul Domnu¬ 
lui lisus, că „mai fericit este a da decît a lua!”. Şi unde l-a zis? Poate că 
l-a dat Apostolilor, sau este arătat din cele ce ar fi putut fi socotite de ori¬ 
cine. 1 Şi o treaptă este a le arunca pe ale sale; a doua, a-şi ajuta luişi; a 
treia, şi altora; a patra, să nu ia, avînd stăpînire a lua pentru propovăduire. 
Şi n-a zis că a lua este lucru rău, ci că e mai bine a nu lua. 2 

(36) Şi, zicînd acestea, plecîndu-şi genunchii, s-a rugat împreună cu 
toţi. (37) Şi multă plîngere i-a cuprins pe toţi şi, căzînd pe gru¬ 
mazul lui Pavel, îl sărutau, (38) cuprinşi de jale mai ales pentru 
cuvîntul pe care îl spusese, că n-au să mai vadă faţa lui. Şi îl 
petrecură la corabie. 

Ni se cuvine a însemna că acela ce se desparte de cineva, cînd îşi ia 
ziua bună, se cade să facă rugăciune şi plecare de genunchi împreună cu 
toţi cei de faţă, şi aşa să purceadă şi să se ducă. Şi, zicînd acest cuvînt: 
„căzînd pe grumazul lui Pavel”, arată aşezarea şi dragostea pe care o 
aveau către dînsul. Căci cei ce se îmbrăţişau cu îmbrăţişarea de pe urmă 
primiseră multă dragoste şi iubire din grăirea către norod. 


1 în tîlcuirea la epistolele lui Pavel, Sfinţitul Teofilact zice că Apostolul a auzit cu¬ 
vîntul acesta aievea şi fără mijlocire chiar de la învăţătorul său Hristos, adică prin des¬ 
coperire şi prin insultare dumnezeiască, (n. n.) 

2 Pavel îi îndeamnă pe Creştini să lucreze pentru a-i ajuta pe cei sărmani şi în multe lo¬ 
curi din epistole, arătîndu-le că mai mult se foloseşte ccl ce dă milostenie decît cel care o 
primeşte. Iar Sfinţitul Teofilact tîlcuieşte aceasta aşa: ,Zicerea «mai fericit [lucru] este a 
da decît a lua» nu e lepădare desăvîrşită de a lua cineva, ci este o asemănare ce arată nu¬ 
mai că este mai bine a da decît a lua. Precum, de pildă, nu e oprit a nu avea omul argint 
pentru că are şi aur, care este mai bun decît argintul, tot aşa nu e oprit a lua omul milos¬ 
tenie pentru că nu poate da milostenie. încă şi în alt chip rînduieşte Pavel să dea Creştinul 
milostenie, ca, pentru pricina milosteniei să lucreze lucru de mînă şi, din lucrarea mîinilor 
sale să dea şi celor ce nu au.” „Căci - adaugă Cuviosul Nicodim Aghioritul - şi Pavel lua 
milostenie de la Filipeni pentru că nu avea chip a-şi câştiga hrana, căci nu putea lucra, 
fiind în temniţă şi în legături; iar cînd se afla slobod de legături, atunci lucra şi nu avea 
trebuinţă să ia milostenie de la alţii” (în tîlcuirea epistolelor lui Pavel) (n. n.) 

(1) Şi, despărţindu-ne de ei, mergînd drept, am venit la Cos, şi a do¬ 
ua zi la Rodos, iar de acolo la Patara. (2) Şi, aflînd o corabie care 
mergea în Fenicia, ne-am suit şi am purces. (3) Şi, ivindu-se Ci¬ 
prul şi lăsîndu-l la stînga, mergeam spre Siria şi ne-am coborît în 
Tir, căci acolo corabia avea să descarce povara. 

Cu aceasta ce zice: „despărţindu-ne de ei”, arată graba pe care o 
aveau, şi după cum se cuvenea, căci de aici nu Ie era cu putinţă să intre în 
mare, Dar ce este acel cuvînt: „mergînd drept”? E în loc de; „am trecut, 
nu am zăbovit întru alte lucruri”. „Şi, aflînd o corabie care mergea în Fe¬ 
nicia Poate aceia petreceau acolo, şi ei, neaflînd corabie care să 
meargă în Chesaria, s-au dus în Fenicia. încă şi Ciprul şi Siria le-au lăsat, 
căci acest cuvînt; „ivindu-se Ciprul şi îăsîndu-1 la stînga”, nu este adăugat 
fără rost, ci arată că nu se sîrguiau să vină nici în apropierea Siriei. 

(4) Şi, aflînd ucenici, am rămas acolo şapte zile. Aceştia îi ziceau lui 
Pavel, prin Duhul, să nu se suie la Ierusalim. (5) Şi, cînd am îm¬ 
plinit zilele, ieşind, am mers, petrecîndu-ne toţi, împreună cu mu¬ 
ieri şi cu copii, pînă afară din cetate. Şi, plecîndu-ne genunchii 
pe ţărm, ne-am rugat. (6) Şi, închinîndu-ne unii altora, am intrat 
în corabie, iar aceia s-au întors la ale lor. (7) Iar noi, săvîrşind 
calea pe apă, de la Tir am venit la Ptolemaida şi, închinîndu-ne 
fraţilor, am rămas la ei o zi. 

„[...] îi ziceau Iui Pavel, prin Duhul [...]”/ Deci, dacă îi porunceau de 
la Duhul, pentru ce s-a împotrivit? Pentru că ei ştiau prin Duhul, dar nu îl 
sfătuiau prin Acesta; căci nu îi spuneau dinainte doar de primejdiile cele 
grele, ci şi că nu se cuvine să se ducă la Ierusalim, pentru a-1 cruţa. ! 

„Şi, cînd am împlinit zilele [...]”/ „Zile” le numeşte pe acelea orîndui- 
te ale Azimelor. Şi, după ce au împlinit zilele cele orînduite, au ieşit din 


' Adică vorbeau din dragoste omenească, el fiind însă mînat de dragostea pentru 
Hristos. (n. n.) 

Tir. Şi vezi-mi te rog toate zilele după Azime. în Troada au venit în cinci 
zile, apoi au stat acolo şapte zile; deci s-au făcut douăsprezece zile. Apoi, 
[au fost] în Asson, în Mitilene, în preajma Hiosului, în Troghilion, în 
Samos şi în Milet; optsprezece zile de toate. Apoi, în Cos, în Rodos, în 
Patara; douăzeci şi una. Apoi, de acolo, în cinci zile la Tir; douăzeci şi 
şase. Apoi, au stat acolo şapte; treizeci şi trei. Apoi, în Ptolemaida una; 
treizeci şi patru. Apoi, în Chesaria petrec mai imitdecît în alte părţi, pînâ 
îi suie pe ei Proorocul Agav. Aşa se împlineşte praznicul a cincizeci de 
zile şi acolo îl face Pavel. 

(8) Iar a doua zi, ieşind cei ce erau cu Pavel, au venit în Chesaria. 
Şi, intrînd în casa lui Filip binevestitorul, care era dintre cei 
şapte, am rămas la el. (9) Şi acesta avea patru fiice fecioare, 
proorocite. 

Fetele erau ale lui Filip diaconul’. Şi însemnează că proorociţele ace¬ 
lea, fiicele lui, erau fecioare, păzind acest lucru din evlavie, şi de aceea se 
învredniciseră de darul proorocim. 1 2 Căci, dacă nu !e-ar fi fost acest lucru 
iubit [evlavia, n. n.], scriitorul nu ar mai fi adăugat că erau fecioare. 


1 Iar nu ale Apostolului Filip, din cei doisprezece, (n. n.) 

2 Fecioria este mare jertfa, care - după cum zice Stîntul loan Gură de Aur - îi aşază pe 
cei feciorelnici chiar deasupra îngerilor, care nu au ispite trupeşti. De aceea, mari daruri se 
dau în schimbul ei, precum şi acesta al proorociei. Aşa zice şi Cuviosul Nicodim Aghio- 
ritul: „Multe sînt binefacerile fecioriei. Ieronim zice că «fecioria este jertfă pentru Hristos 
şi e asemenea vieţuirii îngereşti». Atanasie zice că «este bogăţie necheltuită, cunună ne¬ 
veştejită, lăcaş al lui Dumnezeu, petrecere a Sfintului Duh, mărgăritar nepreţuit, biruinţă 
asupra iadului şi asupra morţii.» (...) Dumnezeiescul Ignatie, în epistola către Tarsieni, le 
numeşte pe fecioare «preotese ale lui Hristos». Dumnezeiescul Ambrozie ti numeşte pe 
bărbaţii feciorelnici «mucenici». Simţul Ciprian a numit fecioria «trandafir al Bisericii». 
Teologul Grigorie zice în stihurile sale că fecioarele urmează fecioria dumnezeieştii 
Treimi şi că se numesc «fecioare» fiindcă aleargă la Fecioara şi Maica lui Dumnezeu, pe 
aceea urmînd-o. Filip diaconul avea în casa sa patru fiice fecioare, care prooroceau, pre¬ 
cum arată Faptele (capitolul 21). Apostolul Filip avea trei fiice, dintre care două fecioare 
(dupăPolicrat). Prin îndemnarea lui Pavel, Sfinta Tecla a ales fecioria (după Ambrozie, în 
Cartea despre feciorie). Şi Şfînta Ifighenia, cu îndemnarea Sfintului Apostol Matei, a 
rămas întru feciorie (după Avdia). Sfinta Flavia - fiica lui Climent, sfetnicul Romei - s-a 
lipit de feciorie, cu îndemnarea Sfintului Climent al Romei. Feciorelnicii şi fecioarele se 
află sus, în muntele lui Dumnezeu, şi urmează Mielului oriunde ar merge, după Apoca- 
lipsă {{4-.\), In stihurile sale. Teologul Grigorie zice că a văzut două femei împodobite înv 

(10) Şi, zăbovind noi acolo mai multe zile, a coborît din Iudeea un 
prooroc cu numele Agav. (11) Şi, venind el la noi, a luat brîul lui 
Pavel şi, legîndu-şi picioarele şi mîintie, a zis: Acestea zice Du¬ 
hul Sjînt: «Pe bărbatul al căruia este acest brîu, aşa îl vor lega 
Iudeii la Ierusalim şi-l vor da în mîinile neamurilor.»” 

Acest Agav era cel ce vestise foametea aceea de demult. 1 Iar lucrul cel 
greu era că aveau să-l dea în mîinile „neamurilor”. Şi vezi că, după ce a 
auzit că are a pătimi nenumărate greutăţi, atunci se sîrguieşte. Iar Agav 
n-a zis că pe Pavel vor să-l lege, ca să nu se creadă că o zice din tocmeală 
[„înţelegere”, n. n.], ci pe bărbatul al căruia era brîul acela. 

(12) Şi, dacă am auzit acestea, îl rugam - şi noi, şi localnicii - să nu se 
suie la Ierusalim. (13) Atunci a răspuns Pavel: „Ce faceţi de plîn- 
geţi şi-mi întristaţi inima? Căci eu sînt gata nu numai a fi legat, ci 
şi a muri în Ierusalim pentru numele Domnului Iisus!” (14) Şi, 
neputîndu-l îndupleca, am încetat, zicînd: „Voia Domnului să fie!” 

„Ce faceţi de plîngeţi şi-mi întristaţi inima?”/ Aceia plîngeau, iar el îi 
mîngîia, durîndu-1 pentru lacrimile lor! Cel ce nu plîngea pentru ale sale 
ispite, [se întrista pentru ei]: Pentru voi - zice - mă întristez, nu pentru 
pătimirile mele [care mă aşteaptă]. Căci, pentru Acela, şi a muri voiesc. 
Iar dacă n-au putut să-l plece, au tăcut, cunoscînd că era voia lui Dumne¬ 
zeu. Deci se cuvine a însemna că avem a-i ţine de rău pe cei care opresc 
pe cineva să facă vreum lucru viteaz, chiar dacă aceia ar lăcrima. Căci 
asemenea lacrimi îl frîngeau şi îi slăbeau tăria sufletului chiar şi lui Pa¬ 
vel. Pentru aceea i-a împins pe ei deoparte. 2 


brăţişîndu-1 pe el, care erau Fecioria şi înţelepciunea, de vreme ce înţelepciunea este unită 
cu fecioria, iar ce! ce doreşte a ajunge înţelept trebuie să fie neînsurat şi fecior ori 
feciorelnic. Iar Grigoric Nissis zice: «De aceea socotesc că şi izvorul nestricăciunii, însuşi 
Domnul nostru Iisus Hristos, nu a intrat în lume prin nuntă, ca să arate prin chipul 
înomemrii această mare taină, anume că singură curăţia este îndestulă a primi venirea lui 
Dumnezeu, care într-alt chip nu este cu putinţă a se isprăvi cu toată scumpătatea, fără 
numai de s-ar înstrăina cineva pe sine desăvîrşit dc trupeştile patimi» (Citvînt despre 
feciorie , capitolul II. tomul a! III-lea)” (în tîlcuirca epistolelor lui Pavel). (n. n.) 

1 Vezi la capitolul 11:28. (n. n.) 

2 Aşa făcuse şi Mîntuitorul cu Petru, care voia să îl oprească de la patimile cele mîn- 
tuitoare pentru omenire. Şi a fost încă mult mai aspru, precum citim: „Şi Petru, luîndu-L 

(15) Iar după zilele acestea, gâtindu-ne, ne-am suit la Ierusalim. 
(16) Şi au venit împreună cu noi şi dintre ucenicii din Chesaria, 
ducîndu-ne la un oarecare Cipriot Mnason, vechi ucenic, la care 
am fost găzduiţi. (17) Şi, sosind la Ierusalim, fraţii ite-au primit 
cu bucurie. (18) Iar a doua zi Pavel a mers cu noi la Iacov, şi au 
venit acolo toţi bătnnii. (19) Şi, închinîndu-se lor, le povestea cu 
de-amănuntul cele făcute de Dumnezeu între „neamuri" prin 
slujba lui. 

Acest cuvînt, „gătindu-ne”, arată aceasta, adică: „fuînd cele de trebu¬ 
inţă pentru călătorie”. 

„Iar a doua zi Pavel a mers cu noi la Iacov [...]”/ Acesta era „fratele 
Domnului”, episcop al Ierusalimului, bărbat mare şi minunat. 

„[...] le povestea cu de-amănuntul cele făcute de Dumnezeu între 
«neamuri» prin slujba lui [...]”/ Nu mărindu-se în deşert, ci vrînd să arate 
iubirea de oameni a lui Dumnezeu. prin slujba lui [...]”/ Adică prin 
propovăduirea cuvîntului evangheliei. 

(20) Iar ei, auzind, îl slăveau pe Domul, şi i-au zis: „Vezi frate, cîte 
mii de Iudei au crezut, şi toţi sînt rîvnitori Legii. (21) Şi ei au 
înţeles despre tine că-i înveţi despărţirea de Moisi pe toţi Iudeii 
dintre «neamuri», zicîndu-le să nu-şi taie împrejur fiii şi să nu 
umble după obiceiuri (22) Ce este deci? Cu adevărat, trebuie să 
se adune mulţime, căci vor auzi că ai venit. (23) Fă deci, ceea ce 
îţi spunem: 

„Vezi frate, cîte mii de Iudei au crezut [...]”/ Miile acestea sînt din cei 
ce strigaseră: „Sîngele Lui asupra noastră şi asupra fiilor noştri!” (Matei 
27:25). Totuşi, Iubitorul de oameni a primit la Sine şi dintr-înşii, şi din 
copiii lor, şi i-a învrednicit de nenumărate bunătăţi. 1 


la o parte, a început să-L dojenească, zicîndu-I: «Fie-Ţi milă de Tine să nu Ţi se în- 
tîmple Ţie aceasta!» Iar El, întorcîndu-Se, i-a zis lui Petru: «Mergi înapoia Mea, satano! 
Sminteală îmi eşti, căci nu cugeţi cele ale lui Dumnezeu, ci cele ale oamenilor!»” 
(Matei 16:22, 23). (n. n.) 

1 Trecînd peste nebunia blestemului pe care chiar Iudeii şi l-au adus deasupra capu¬ 
lui, de care Sfîntul Ioan Hrisostom se miră scriind aşa: „Uită-te şi acum cît e de mare 
nebunia lor! Atît de mare e furia lor, atît de cumplită pofta lor cea rea, încît nu-i iasă 

„Şi ei au înţeles despre tine [...]”/ N-a zis: „au auzit”, ci: „aşa au cre¬ 
zut şi au învăţat”. 

Sînt la noi patru bărbaţi care au asupra lor o făgăduinţă. (24) Pe 
aceştia luîndu-i, curăţeşte-te împreună cu ei şi cheltuieşte pentru 
ei ca să-şi radă capul, şi vor cunoaşte toţi că nimic nu este din 
cele ce au înţeles despre tine, [văzînd] că tu însuţi umbli păzind 
Legea. 

„Sînt la noi patru bărbaţi care au asupra lor o făgăduinţă.”/ Multe erau 
felurile „făgăduinţei”: căci unii făgăduiau jertfe, alţii bani, alţii pe ei în¬ 
şişi, iar alţii un număr de zile arătate şi hotărîte să nu bea vin şi să nu-şi 
tundă capul. Căci păru! este semn de omorîre, el fiind mort şi neprimind 
simţirea durerii, 1 Şi obiceiul celor ce aveau făgăduinţe era să-şi radă ca¬ 
pul după ce s-ar fi curăţit, şi aşa, după şapte zile, să aducă prinos pentru 
şinele. Aşa făcuse şi Acvila 2 , tunzîndu-şi capul ca unul ce-L cinstea pe 
Dumnezeu. întru acest fel erau şi bărbaţii aceştia. 

„Pe aceştia luîndu-i, curăţeşte-te împreună cu ei şi cheltuieşte pentru ei 
ca să-şi radă capul Adică: Dă tu jertfele ce se aduc pentru dînşii 

după Lege , ca să ridici bănuiala [că ai fi împotriva Legii], Zice: Fă răs¬ 
punsul şi dezvinovăţirea cu fapta, nu cu vorba, ca să se vadă şi să cu¬ 
noască toţi că acelea de care s-au înştiinţat despre tine nu sînt nimic. 

(25) Cît despre «neamurile» care au crezut, noi le-am trimis o scri¬ 
soare, judecind ca nimic de acest fel să nu păzească, fără numai să 
se ferească de ceea ce este jertfit idolilor, de sînge, de sugrumat şi 
de curvie 


deloc să vadă ce trebuie să facă şi ce nu. Vreţi să vă blestemaţi pe voi înşivă? Bleste- 
maţi-vă! Dar pentru ce mai aduceţi blestemul şi asupra copiilor voştri? Cu toate acestea. 
Iubitorul de oameni n-a întărit osîrtda zisă de ei, nu numai peste copii, dar nici chiar pes¬ 
te ei [...], ci i-a primit şi i-a învrednicit de mii şi mii de bunătăţi pe aceia dintre ei şi din¬ 
tre copiii lor care s-au pocăit. Dintre ei era Pavel; dintre ei, miile de credincioşi din Ieru¬ 
salim” (Omilii la Matei), (n. n.) 

! De aceea nu se tund şi nu îşi scurtează barba călugării, cei care au murit lumii aces¬ 
teia şi lumea a murit pentru ei. (n. n.) 

2 Vezi mai sus, la capitolul 18:18. (n. n.) 

Precum noi - zice - le-am poruncit şi le-am rînduit acelora, măcar că 
noi propovăduim Iudeilor, aşa lucrează şi tu împreună cu noi, propovă¬ 
duind „neamurilor”. Căci să nu te temi, din pogorămînt se face lucrul! 

(26) Atunci Pavel, luîndu-i cu el pe bărbaţii aceia, s-a curăţit împre¬ 
ună cu ei a doua zi şi a intrat în biserică, vestind împlinirea 
zilelor curăţirii, pînă cînd a fost adusă jertfă pentru fiecare din ei. 

Pavel s-a ras şi a săvîrşit toate cele iudaice nu pentru că socoteala lui 
s-ar fi schimbat, căci atunci lucrul ar fi fost rău, ci dragostea lui făcînd 
pogorămînt. Iar „vestind împlinirea zilelor curăţirii” zice pentru că ei în¬ 
suşi era cel ce se făcea arătat pe sine. 

(27) Şi, cînd era să se împlinească cele şapte zile, Iudeii din Asia, 
văzîndu-l în biserică, au întărîîat tot norodul şi şi-au pus mîinile 
pe el, (28) strigînd: „Bărbaţi Israiliţi, ajutaţi! Acesta este omul 
care-i învaţă pe toţi pretutindeni împotriva norodului, şi a Legii şi 
a locului acestuia! încă şi Elini a adus în biserică şi a spurcat 
acest loc sfint!” (29) Căci îl văzuseră mai înainte împreună cu el 
în cetate pe Trofim Efeseanul, pe care socoteau că Pavel l-a adus 
în biserică. 

Vezi iconomia făcută: după ce Iudeii (cei din Ierusalim) s-au încre¬ 
dinţat, atunci s-au pus asupră-i aceia din Asia, ca să nu să se încredinţeze 
şi ceilalţi. Şi pretutindeni năravul lor este tulburător. 1 

(30) Şi s-a mişcat toată cetatea şi a alergat norodul. Şi, prinzîndu-l, 
îl trăgeau pe Pavel afară din biserică, şi îndată s-au închis uşile. 
(31) Şi, căutînd ei să-l omoare, a ajuns veste la căpitanul oştii că 
s-a tulburat tot Ierusalimul. (32) Acela, luînd îndată ostaşi şi 
şutaşi, a alergat asupra lor; iar ei, văzîndu-l pe căpitan şi pe os¬ 
taşi, au încetat a-l mai bate pe Pavel. (33) Apropiindu-se atunci 


1 Ei zic: „Acesta este omul care-i învaţă pe toţi pretutindeni împotriva norodului, şi a 
Legii şi a locului acestuia! încă şi Elini a adus în biserică şi a spurcat acest loc sfînt!” 
Tot aşa făcuseră şi cu Ştefan şi cu Mîntuitorul Hristos. Deşi Ii se arătase din Scripturi că 
biserica cea veche avusese o lucrare vremelnică, ei tot pe a lor o ţin (pînă în ziua de azi, 
de altfel, şi pînă la sfîrşitul vremurilor), (n. n.) 

căpitanul, l-a apucat şi a poruncit să-l lege cu două lanţtiri. Şi în¬ 
treba cine este şi ce a făcut. (34) Iar din mulţime unii strigau una, 
alţii alta; şi, neputînd să înţeleagă adevărul despre gîlceavă, a 
poruncit să-l ducă în tabără. 

„îl trăgeau pe Pavel afară din biserică [...]”/ Căci voiau să-l ucidă, şi 
de aceea îi scoteau afară, ca să facă acest lucru cu mai multă slobozenie. 1 

(55) Cînd a ajuns la trepte, a fost purtat de ostaşi, pentru sila noro¬ 
dului. (36) Căci mergea după el mulţimea norodului, strigînd: 
„Ia-l pe el!” (37) Şi, vfînd să-l bage în tabără 2 , Pavel i-a zis căpita¬ 
nului: „îmi este slobod să vorbesc ceva cu tine?” Iar el a zis: „Ştii 
elineşte?! (38) Nu eşti tu oare Egipteanul care, înainte de zilele 
acestea, te-ai ridicat împotrivă şi i-ai scos în pustie pe cei patru 
mii de bărbaţi Sicari?” 

Ce însemnează acest: „ia-l pe el!”? Adică să îl pună „între insigne 3 ”, 
cum se zice, după obiceiul roman. Sau e în loc de: Ridică-1 pe el dintre 
cei vii! Căci Iudeii aveau obicei să zică acest cuvînt asupra drepţilor, pre¬ 
cum şi asupra Domnului, 4 

„Nu eşti tu oare Egipteanul [...]”/ A fost un oarecare Egiptean, aflător 
de izvodiri, zurbagiu, amăgitor şi vrăjitor. Şi diavolul a nădăjduit ca, prin 
acesta, să-i umbrească şi să-i facă pe Hristos şi pe Apostoli părtaşi de în¬ 
vinovăţirile ce i se cuveneau lui şi celor împreună cu el. 

„Patru mii de bărbaţi Sicari [...]”/ La Iudei, trei eresuri erau cuprinză¬ 
toare: Fariseii 5 , Saducheii 6 şi Esenienii. Aceştia din urmă duceau o viaţă 


1 Cei de o seminţie cu el voiau să-l sfîşie, iar păgînul căpitan îl scoate din mîinile lor. 
Şi Teofilact zice (în tîlcuirea la Matei) că ceea ce a făcut acest căpitan cu Pavel putea 
face şi Pilat cu Mîntuitorul Hristos, căci el era stăpînitorul. (n. n.) 

2 Romanii îşi aveau în fiecare cetate tabără întărită cu zid (din pămînt şi lemn, sau 
din piatră), „fortăreaţă” sau „bază militară”, cum zicem azi. Noi am păstrat însă tălmăci¬ 
rea „tabără”, (n. n.) 

3 Acestea erau semnele purtate de unităţile de luptă romane. La noi, este steagul, (n. n.) 

4 Vedem că, de cele mai multe ori. Iudeii nu îi ucideau pe drepţi ei înşişi, ci le cereau 
stăpînitoriior Romani să o facă, pentru a lăsa răspunderea asupra acestora: aşa au făcut 
şi cu Mîntuitorul, aşa şi cu alţii, şi mai ales cu Pavel. (n. n.) 

5 „Cei despărţiţi”, după tălmăcirea Sfinţitului Teofilact. (n. n.) 

6 „Cei drepţi”, tot după Sfinţitul Teofilact. (n. n.) 

mai cinstită, fiind iubitori unii de alţii şi înfrînaţi. De aceea se şi numeau 
„esenieni”, adică „cuvioşi”; iar alţii i-au numit „sicari”, adică „rîvnitori”. 

(39) Şi a zis Pavel: „Eu sînt om Iudeu din Tarsul Ciliciei, cetăţean al 
unei cetăţi ce nu e neînsemnată. Te rog, dă-ini voie să grăiesc că¬ 
tre norod!” 

„Eu sînt om Iudeu [...]”/ Fiindcă îi zisese: „Nu eşti tu oare Egipteanul 
îndată l-a îndepărtat pe dînsul de la această bănuială, arătîndu-şi 
[şi neamul şi credinţa]. Dar ce [este aceasta]? Oare nu s-a lepădat? Să nu 
fie! Căci era şi Iudeu, şi Creştin. Pentru că noi, Creştinii, sîntem „Iudei” 
în chip firesc, ca aceia ce mărturisim adevărata credinţă, lucru pe care îl 
însemnează acest nume: „Iudeu” 1 . Iar acest cuvînt: „Te rog, dă-mi voie să 
grăiesc către norod!”, era prea-mare semn că nu era vinovat pentru nimic, 
fiind el atît de gata spre răspundere către norodul Iudeilor. 

(40) Şi dîndu-i voie acela, Pavel, stînd pe trepte, a făcut norodului 
cu mina. Şi făcîndu-se multă tăcere, a vorbit în limba evreiască, 
zicînd: 


.Care se mărturiseşte", după acelaşi, (n. n.) 

(1) „Bărbaţi fraţi şi părinţi, auziţi acum răspunsul meu faţă de 
vot!” (2) Şi auzind că le grăieşte în limba evreiască, mai multă 
tăcere i-au dat. Şi el le-a zis: 

„[...] stînd pe trepte [...]”/ Din acel loc, stînd la înălţime, avea multă 
lesnire să grăiască norodului, căci era şi legat. Ci nu ar putut să-l vadă ci¬ 
neva, dacă Pavel ar fi grăit fiind în norod, legat cu două lanţuri. Şi cum 
nu s-a tulburat văzînd atîta norod sculat asupra lui cu război? 

„Bărbaţi fraţi şi părinţi [...]”/ Acest cuvînt: „părinţi” , e însemnător de 
cinste; iar acesta: „fraţi”, de rudenie adevărată. Şi vezi cuvîntul izbăvit de 
linguşeală şi avînd blîndeţc. Căci nu a zis: „stăpîni” ori „domni”, ci: 
„fraţi”, pe care mai mult îl doreau, zicînd: Nu sînt străin de voi, nici îm¬ 
potriva voastră. 1 

„Şi, auzind că le grăieşte în limba evreiască [...]”/ Vezi cum i-a supus 
pe dînşii faptul că era de o limbă cu ei, căci aveau oarecare cucernicie 
către limba lor. 

„(3) Eu sînt bărbat Iudeu, născut în Tarsul Ciliciei şi crescut în ce¬ 
tatea aceasta, învăţînd la picioarele lui Gamaliil în chip amănun¬ 
ţit Legea părintească, rîvnitor fiind lui Dumnezeu precum voi toţi 
sînteţi astăzi. (4) Eu am prigonit pînă la moarte această cale, le- 
gînd şi dînd la temniţă şi bărbaţi, şi femei, (5) precum mărturi¬ 
seşte pentru mine şi arhiereul şi toţi bătrînii, 

Făcînd aşa începutul, deschide cale înainte cuvîntului. „Eu - zice - 
sînt bărbat Iudeu”, lucru pe care voiau să-l audă mai mult decît orice. 
Dar, ca să nu socotească iarăşi că e de alt neam, adaugă credinţa: „crescut 
în cetatea aceasta”, arătîndu-şi [astfel] multa sa sîrguinţă către slujba Le¬ 
gii: căci, lăsînd o patrie atît de mare şi de depărtată, a ales să fie crescut 
aici, pentru Lege. Şi nu a zis numai: „lîngă Gamaliil”, ci: „la picioarele 


1 Pretutindeni !e zice „fraţi” şi celor pe care îi mustră în epistole, căci pentru mîntu- 
irea lor se sîrguia şi se chinuia, (n. n.) 


243 



TÎLCU1RE LA faptele APOSTOLILOR 


lui”, arătînd răbdarea, stăruirea, sîrguinţa pentru auzirea învăţăturii şi 
multa cucernicie către bărbatul acela. [...] învăţînd [...] în chip amănunţit 
Legea părintească Nu zice doar: „ Legea ”, ci: aceea „părintească”. 
Dar ce dacă ai ştiut Legea în amănunt, dar nu-i izbîndeşti ei şi nu o iu¬ 
beşti? Rîvnitor sînt lui Dumnezeu! - zice. Şi, după ce a zis mari laude 
pentru sineşi, de obşte face cuvîntul: „precum voi toţi sînteţi astăzi”. Şi 
vezi cîţi martori aduce pe urmă: pe bătrîni, pe arhiereu, pe cei din cetate. Şi 
pînă aici îi avea pe dînşii martori. Iar celelalte le-a lăsat fără de martori. 

de la care primind şi scrisori către fraţi, mergeam la Damasc, ca să-i 
aduc legaţi la Ierusalim şi pe cei ce erau acolo, spre a fi pedepsiţi. 
(6) Şi a fost pe cînd mergeam şi mă apropiam de Damasc, întru 
amiaza zilei: fără de veste, din cer a strălucit împrejurul meu 
lumină multă. (7) Şi am căzut la pămînt şi am auzit glas zicîn- 
du-mi: «Saule, Saule, de ce Mă goneşti?» (8) Jar eu am răspuns: 
«Cine eşti, Doamne?» Şi a zis către mine: «Eu sînt lisus Nazari- 
neanul, pe Care tu îl goneşti.» 

Ca să nu socoteşti că lucrul era făcut din mînie, arată ca le făcea pe 
toate cu rîvnă şi fără slavă deşartă. 

(9) Iar cei ce erau împreună cu mine au văzut lumina şi s-au înfri¬ 
coşat, dar glasul Celui care-mi grăia nu l-au auzit. (10) Şi am zis: 
«Ce voi face, Doamne?» Iar Domnul a zis către mine: «Ridică-te 
şi mergi în Damasc, şi acolo ţi se va grăi despre toate cele ce ţi 
s-au rînduit să faci» (11) Şi, fiindcă nu vedeam, din pricina 
slavei luminii aceleia, am venit în Damasc fiind dus de mînă de 
cei ce erau împreună cu mine. (12) Iar un oarecare Anania - 
bărbat bine-credincios după Lege, mărturisit de toţi Iudeii care 
locuiau în Damasc - (13) venind la mine şi stînd înaintea mea, 
mi-a zis: «Erate Saule, caută (cu ochii şi vezi iarăşi)!» Şi în cea¬ 
sul acela am căutat la el (l-am văzut). 

„Iar cei ce erau împreună cu mine au văzut lumina [...]”/ Să nu te miri 
deloc dacă aici zice aşa, iar în alt loc zice că „ei stăteau auzind glasul, dar 
nevăzînd pe nimeni” [vezi la capitolul 9:7]. Nu este împotrivă aceasta, 
căci erau două glasuri, al lui Pavel şi al Domnului. Deci acolo vorbeşte 

de glasul lui, iar aici a adăugat: „dar glasul Celui care-mi grăia nu l-au 
auzit”. Deci acel cuvînt: „nevăzînd pe nimeni” nu este înseninător dc vă¬ 
zut, ci de auzit. Căci nu a zis că nu au văzut lumina, ci că „nu vedeau pe 
nimeni”, adică nu vedeau cine grăia. Şi cu cuviinţă s-a făcut acest lucru, 
numai el trebuind să se învrednicească de glasul acela; căci, de vreme ce 
aceia mai groşi se pleacă mai mult vederii, aceia au văzut lumina şi s-au 
înfricoşat. Fiindcă împrejurul lor nici nu a făcut atîta lumină cît împreju¬ 
rul acestuia. Pentru că a orbit vederile lui Pavel, dar prin cele ce i s-au 
întîmplat acestuia şi acelora le-a dat să vadă, dacă ar fi voit. însă mie mi 
se pare că aceia cu iconomie nu au crezut, ca să fie martori vrednici de cre¬ 
dinţă. [...] Şi împleteşte mărturia şi prin feţe [„persoane”, n. n.], şi prin 
lucruri. Prin feţe, şi a sa, şi străine: preoţii, bătrânii, cei ce călătoreau îm¬ 
preună cu el. Şi prin lucrurile pe care le făcea şi pe care le pătimea. Căci şi 
lucrurile mărturisesc, nu numai feţele. Zice că Anania îi era necunoscut, 
apoi zice însuşi lucrul: recăpătarea vederii. Apoi, proorociacea mare: 

(14) Iar el a zis: «Dumnezeul părinţilor noştri te-a ales pe tine ca să 
cunoşti voia Lui şi să-L vezi pe Cel Drept şi să auzi glas din gura 
Lui. 

Bine a zis: „Dumnezeul părinţilor noştri”, ca să-i arate pe dînşii că nu 
erau Iudei, ci străini dc Lege , şi că nu din rivnă fac [ceea ce fac]. 

„[...] şi să-L vezi pe Cel Drept [...]”/ Deocamdată numai atîta zice, 
căci dacă [Acela] e „drept”, atunci aceştia sînt vinovaţi. 

(15) Şi-I vei fi Lui mărturie către toţi oamenii pentru cele ce ai văzut 
şi ai auzit. (16) Şi acum de ce zăboveşti? Sculîndu-te, bolează-te şi 
spală-ţi păcatele, chemînd numele Domnului lisus!» (17) Şi mi-a 
fost mie să mă fac întru uimire cînd m-am întors la Ierusalim şi 
mă rugam în biserică. (18) Şi L-am văzut pe El zicîndu-mi: «Gră¬ 
beşte-te, şi ieşi curînd din Ierusalim , pentru că nu vor primi măr¬ 
turia ta despre Mine.» 

„Şi-I vei fi Lui mărturie [...]”/ Pentru aceasta, că nu vei vinde vederCtf 
şi auzirea [Lui]. „[...] pentru cele ce ai văzut şi ai auzit.” - zice. Prin 
amândouă simţurile îl încredinţează pe el. Şi zice: Vei fi mărturie a Ltli 
către toţi oamenii, nu numai către al tău, ci şi către cei străini. Căci mâr- 

turiile aceasta sînt: nu îi pleacă şi nu îi încredinţează pe cei ce ştiu, ci pe 
cei ce nu ştiu. Şi mare proorocie era aceasta, şi vezi-o că s-a împlinit, căci 
[Pavel] s-a făcut martor către toţi prin cele ce a săvîrşit, prin cele ce a pă¬ 
timit şi prin cele ce a grăit. 

(19) Şi eu am zis: «Doamne , ei ştiu că eu îi puneam în temniţă şi-i 
băteam prin sinagogi pe cei ce credeau întru Tine. (20) Şi, cînd se 
vărsa sîngele lui Ştefan, mucenicul Tău, şi eu eram de faţă, şi 
împreună voiam moartea lui şi păzeam hainele celor care îl omo¬ 
rau.» (21) Şi a zis către mine: «Mergi, că Eu te voi trimite depar¬ 
te, la neamuri.»’ 1 (22) Şi l-au ascultat pînă la acest cuvînt, şi au 
ridicat glasul lor, zicînd: „la-l de pe pâmînt pe unul ca acesta! 
Căci nu se cade ca el să mai trăiască!” 

Pentru ce a zis că „ei ştiu”? Nu grăindu-I împotrivă lui Hristos, ci vo¬ 
ind să se înveţe lucrul cel atît de nenădăjduit'. însă Hristos nu l-a învăţat 
[aceasta), ci i-a zis numai să se ducă [la „neamuri”). 

„[...) şi, cînd se vărsa sîngele lui Ştefan, mucenicul Tău, şi eu eram de 
faţă, şi împreună voiam moartea lui şi păzeam hainele celor care îl omo¬ 
rau [...]”/ Le aduce aminte de spurcata ucidere cea cumplită. [Şi, fiindcă 
îi mustră cu acest cuvînt, ei nu îl mai suferă]: „Şi l-au ascultat pînă Ia 
acest cuvînt, şi au ridicat glasul lor, zicînd: «Ia-1 de pe pămînt pe unul ca 
acesta! Căci nu se cade ca el să mai trăiască!»” 2 


1 Anume cum putea el, prigonitorul Creştinilor, să-I fte mărturie lui Hristos, mergînd 
ia propovăduire, de vreme ce toţi îl ştiau cine fusese. Şi, într-adevâr, Pavel avea să fie 
bănuit destulă vreme de Creştini că propovăduieşte evanghelia lui Hristos urmărind un 
scop viclean. De aceea a şi fost ales pentru luminarea „neamurilor”, căci aceia nu-l cu¬ 
noşteau. Ce i-a încredinţat pe Apostoli şi pe ceilalţi Creştini că Pavel este înlr-adevăr 
de-al lor au fost mărturiile minunii săvîrşite cu el pe acel drum al Damascului şi apoi 
toate necazurile şi primejdiile suferite de el de Ia Iudei, care de la început nu au avut nici 
o îndoială că Fariseul lor atît de rîvnitor se lepădase de ei şi deci trebuia scos din această 
viaţă cît mai degrabă, ca unui ce lovise sinagoga din iăuntru, fiind cunoscător şi învăţă¬ 
tor al Legii. (n. n.) 

2 Duhul minciunii, diavolul, care era întru ei sau asupra lor nu putea răbda Duhul 
Adevărului ce grăia prin Pavel, sau prin Ştefan sau prin omul lisus, căci Acesta îl ardea. 
Şi singurul chip în care putea să scape de arsură era să-şi pună ucenicii, pe Iudei, să îi 
scoată pe acei sfinţi din această lume. Ne putem da seama cît de cumplită e arsura ade¬ 
vărului asupra minciunii din iuţeala cu care se pornesc mincinoşii să-i ucidă pe cei 

(23) Şi - strigînd ei, şi amncînd, hainele şi praf azvîrlind în văzduh - 
(24) căpitanul a poruncit să-l ducă în tabără, zicînd să-l certe pe 
el cu bătaie, ca să cunoască pentru care pricină strigau aşa asu¬ 
pra lui. (25) Şi, fiindcă prea îl strîngeau cu curelele, Pavel a zis 
către sutaşul care sta de faţă: „Oare vă este slobod a bate un (cetă¬ 
ţean) Roman şi nevinovat?” (26) Şi, auzind, sutaşul a mers la căpi¬ 
tan să-i spună, zicînd: „Caută ce vei face! Căci omul acesta este 
(cetăţean) Roman .” (27) Şi, venind la el, căpitanul i-a zis: „Spu¬ 
ne-mi dacă eşti tu (cetăţean) Roman!” Iar el a zis: „Aşa!” (28) Şi a 
răspuns căpitanul: „Eu am cîştigat această cetăţenie cu multă 
cheltuială." Iar Pavel a zis: „Eu însă m-am şi născut [aşa]!” (29) 
Deci îndată s-au depărtat de el cei ce erau gata să-l bată, iar că¬ 
pitanul s-a înfricoşat după ce a înţeles că legase un Roman. 

ca să cunoască pentru care pricină strigau aşa asupra lui.”/ De la 
aceia care strigau asupra lui ar fi trebuit să afle şi să-i întrebe dacă soco¬ 
tesc adevărate cele zise de Pavel! Dar el îi părtineşte şi face spre hatîrul 
lor, căci nu aceasta căuta, adică să facă lucrurile cu dreptate, ci să domo¬ 
lească mînia lor nedreaptă.' 

„Oare vă este slobod a bate un (cetăţean) Roman şi nevinovat?”/ Pavel 
nu a minţit zicînd că e Roman, căci tatăl lui cumpărase cu bani numele 
acesta, pentru ocrotire şi cinste. Căci mare privilegiu aveau atunci cei ce 
se învredniceau să se numească aşa, şi nu toţi dobîndeau aceasta. 2 Căci se 


drepţi, făcînd mai întîi nişte mişcări nestăpînite, de oameni ieşiţi din minţi: Caiafa îşi 
sfîşie haina, ascultătorii Iui Ştefan îşi vîră degetele în urechi, aceştia de acum ai lui Pa¬ 
vel îşi leapădă hainele şi aruncă ţărînă în văzduh. După pilda aceasta aveau să facă cu 
toţi martorii Adevărului, Care e însuşi Hristos - cum am tot zis - adică cu Sfinţii Muce¬ 
nici, în număr de vreo 11 milioane (după socoteala Bisericii, deşi trebuie să fie mai 
mulţi, dar neştiuţi), (n. n.) 

1 Ca şi Pilat, nici acest căpitan nu vrea să aibă necazuri şi împiedicări de prisos în 
drumul lui către o vrednicie mai mare în împărăţia Chesarului, drum pe care şi-I croise 
cu greu, plecînd de jos şi dintre „barbari”. Acum el era cetăţean Roman, urmaş piin înfi¬ 
ere al „semizeilor” născuţi din Marş şi Rhea Silva, şi singurul lui ţel e să ţină rînduiala şi 
liniştea în această provincie îndepărtată şi sălbatică, cu o climă nesuferită şi cu nişte oa¬ 
meni de neînţeles, care se ceartă necurmat pentru o carte şi un oarecare Nazarinean răs¬ 
tignit cu ani în urmă. (n. n.) 

2 F. vorba de privilegiile pc care le aveau cetăţenii Romani faţă de ceilalţi trăitori în 
împărăţie, (n. n.) 

zice că toţi s-au numit „Romani” de la Adrian 1 , dar mai-nainte nu era aşa. 
Şi Pavel le zice acestea ca nu cumva, bătut fiind, să fie lesne defăimat. 
Căci, dacă l-ar fi bătut şi ar fi lăsat lucrul în voia ior, l-ar fi şi omorît. Iar 
acum - dacă nu pentru altceva, dar măcar pentru aceasta - nu numai că 
nu l-au bătut, ci l-au şi slobozit din legături. Şi două învinovăţiri le aduce: 
că vor să-l bată fiind şi Roman, şi fără de vină. Şi astfel i-a vîrît pe dînşii 
în frică. Iar Pavel a zis: „Eu însă m-am şi născut [Roman]!” 2 Vezi că din 
tată era Roman, căci Chilichia căzuse sub stăpînirea Romanilor mai îna¬ 
inte de a se naşte el, şi deci de nevoie urma să fie Roman, ca unul ce era 
sub dînşii. 3 

Ci acum Pavel a fost legat în Ierusalim după proorocie, şi s-a împlinit 
cuvîntui 4 . Dar ce s-a făcut de aici? L-au pogorît pe dînsul către Iudei dez¬ 
legat, căci s-a temut căpitanul, după ce a cunoscut că este Roman, adică 
din neam cu dregătorie. 

(30) Şi a doua zi, voind să cunoască adevărul, pentru ce 
Iudei, l-a slobozit din legături şi a poruncit să vină 
toată adunarea lor. Şi, aducîndu-l pe Pavel, l-a pus 
lor. 


era pîrit de 
arhiereii şi 
în mijlocul 


1 Publius Aelius Hadrianus, împărat Roman (117-138), urmaş al lui Traian. (n. n.) 

2 Adică: Tu de curînd ai cetăţenia şi cinstea aceasta, fiindcă tu ai cîştigat-o. Iar eu 
slava o port părintească şi născută împreună cu mine. Pentru aceasta zice: „Şi sînt năs¬ 
cut într-însa!” (n. aut.) 

J Mai sus, se zice că tatăl său cumpărase cetăţenia, care se dădea şi fiilor, iar aici. 
zice că Pavel se născuse Roman pentru că era dintr-o cetate romană. Cele două nu sînt 
împotrivnice: se poate ca tatăl său să fi cumpărat cetăţenia înainte de cucerirea Chili- 
chiei de către Romani, după care toţi locuitorii acesteia au fost făcuţi cetăţeni, (n. n.) 

4 Proorocia lui Agav, cînd şi-a pus briul luiPavel. Vezi la capitolul 21:11. (n. n.) r 

(1) Şi, căutînd spre adunare, Pavel a zis: „Bărbaţi fraţi, eu cu ştiinţa 
cea bună am vieţuit înaintea lui Dumnezeu pînă în ziua aceasta.” 
(2) Iar arhiereul Anania a poruncit celor ce şedeau lîngă el să-l 
bată peste gură. (3) Atunci Pavel a zis către el: „Te va bate Dum¬ 
nezeu, perete văruit! Tu şezi judecîndu-mă după Lege, şi, împo¬ 
triva Legii, porunceşti să mă bată?” (4) Iar cei ce stăteau lîngă el 
au zis: „Pe arhiereul lui Dumnezeu îl ocărăşti?” (5) Iar Pavel a 
zis: „Fraţilor, nu ştiam că este arhiereu, căci este scris: «Pe 
mai-marele norodului tău să nu-l vorbeşti de rău.»” 

„Şi, căutînd spre adunare Nu mai vorbeşte către mulţime, către 
norod. 

Iar acest cuvînt: „eu cu ştiinţa cea bună am vieţuit înaintea lui Dumne¬ 
zeu pînă în ziua aceasta”, zice aşa: Nu mă ştiu să vă fi nedreptăţit pe voi 
cu ceva, nici să fi făcut vreun lucru vrednic de legăturile acestea. 

„Tu şezi judecîndu-mă după Lege, şi, împotriva Legii, porunceşti să 
mă bată?”/ „împotriva Legii” e în loc de: „vinovat fiind tu şi de nenumă¬ 
rate bătăi vrednic”. 

„Pe arhiereul lui Dumnezeu îl ocărăşti? [...] «Fraţilor, nu ştiam că este 
arhiereu [...]»” Atunci cum zicea că acela şade judecînd după Lege ? Aici 
făţămiceşte neştiinţa, dar una care nu vatămă, ci zideşte. Iar eu încă şi 
cred că nu-l ştia pe acela a fi arhiereu, fiindcă multă vreme era de cînd nu 
venise [la Ierusalim] ca să petreacă împreună cu Iudeii şi acum îl vedea 
pe acela între mulţi alţii. Căci arhiereul nici nu mai era arătat, mulţi fiind 
şi de multe feluri de oameni. 1 Şi îl numeşte pe dînsul „perete văruit” fi- 


1 Cum s-a arătat şi în tîlcuirea stihurilor 5-10 de la capitolul 4. Fiindcă nu mai pă¬ 
zeau de mult Legea nici în această privinţă, de a fi un singur arhiereu pe viaţă, ci, în do¬ 
rinţa lor nebunească de mărire şi de putere, aveau mai mulţi. Iar că nu mai păzeau Legea 
e în firea lucrurilor: căci ea încetase, împlinindu-se prin Hristos, şi slujbele ei nu îşi mai 
aveau rostul. Rămăseseră doar „pereţii văruiţi ai mormîntului”, sub care se ascundea 
marea putoare a nelegiuirilor lor. De altfel, această batjocorire a Legii nici nu a durat 
mult: la trei ani după mucenicia lui Pavel, în anul 70, Romanii i-au ucis şi pe aceşti ar- 

indcă avea faţă strălucită ca un apărător al Legii, care judeca după Lege, 
dar mintea lui era plină de nelegiuire. Pentru aceea, îi mustră chipul şi 
portul aşezării celei din afară.’ 

(6) Deci, cunoscînd că o parte erau Saduchei, iar cealaltă Farisei, 
Pavel a strigat întru adunare: „Bărbaţi fraţi! Eu sînt Fariseu, fiu 
de Fariseu. Pentru nădejdea şi învierea morţilor sînt eu judecat!” 
(7) Şi, grăind el aceasta, între Farisei şi Saduchei s-a făcut neîn¬ 
ţelegere, şi mulţimea s-a dezbinat. (8) Căci Saducheii zic că nu 
este înviere, nici înger, nici Duh, iar Fariseii le mărturisesc pe 
amîndouă. 

„Eu sînt Fariseu [...]”/ Iarăşi vorbeşte omeneşte, şi pretutindeni dobîn- 
deşte harul. Şi nu minte nici aici, fiindcă de la strămoşi era Fariseu. Căci, 
de vreme ce aceia nu voiau să spună pentru ce îl judecă, este silit să spu¬ 
nă că: „Pentru nădejdea şi învierea morţilor sînt eu judecat!”, făcîndu-se 
vrednic de credinţă din pîra şi din clevetirea lor. „Căci Saducheii zic că 
nu este înviere, nici înger, nici Duh [...]”/ Poate că Saducheii nu-L ştiu 
nici pe Dumnezeu, fiind groşi [cu cugetarea], şi de aceea nu cred că va fi 
înviere. „[...] iar Fariseii Ie mărturisesc pe amîndouă.”/ Dar de ce zice: 
„amîndouă”, căci sînt trei? Ci zice că Duhul şi îngerul sînt una. Iar acest 
cuvînt: „amîndouă”, şi Ia trei se zice [de către cei simpli], căci nu se cade 
a judeca scripturile necărturarilor şi pescarilor după grăirea cea adevărată 
[„corectă”, n. n.] din afară. Căci dintru aceasta se nasc eresurile. 2 


hierei, şi pe toţi preoţii Iudei, care stăteau împotriva Arhiereului cel Mare Hristos şi a 
preoţilor Săi. (n. n.) 

1 Mîntuitorul îi numise pe făţarnicii apărători ai Legii cu un cuvînt încă mai aspru: 
„morminte văruite, care pe din afară se arată frumoase, iar în lăuntru însă sunt pline de 
oase de morţi şi de toată necurăţia” (Matei 23:27). (n. n.) 

1 Nu toţi scriitorii scripturilor sfinte au fost pescari, de pildă Sfîntul Evanghelist 
Luca, Dar Sfinţitul Teofilact vorbeşte despre toate Sfintele Scripturi lăsate de Apostoli, 
dintre care cei mai mulţi erau într-adevăr pescari. De aceea zicea Sfîntul Apostol Pavel: 
„Dumnezeu le-a ales pe cele nebune ale lumii, ca să ie ruşineze pe cele înţelepte; Dum¬ 
nezeu ie-a ales pe cele slabe ale lumii, ca să le ruşineze pe cele tari” (7 Corinteni 1:27). 
Zicere pe care Sfinţitul Teofilact o tîlcuieşte aşa: „Cu adevărat, aceasta este prea-mare 
ruşinare a Elinilor, cînd văd ei în tîrg cum un Creştin oarecare - om de rind şi neînvăţat, 
avînd meşteşug gros şi prost - filosofează despre Dumnezeu şi despre cele dumnezeieşti 
mai mult decît dînşii. La fel, cînd văd cum un oarecare Creştin neputincios şi prost [«om 

(9) Şi s-a făcut mare strigare, şi, ridicîndu-se cărturarii din partea Fa¬ 
riseilor, se priceau, zicînd: „Nici un rău nu aflăm în omul acesta! 
Iar dacă i-a grăit lui Duh sau înger, să nu ne împotrivim lui 
Dumnezeu!” (10) Deci, făcîndu-se mare gîlceavă şi temîndu-se 
căpitanul ca Pavel să nu fie rupt de ei, a poruncit ostaşilor să se 
coboare şi să-l răpească din mijlocul lor şi să-l ducă în tabără. 

iar dacă i-a grăit iui Duh sau înger [...]”/ Lipseşte ceva spre îm¬ 
plinirea înţelegerii, ca să fie aşa: Nu este arătat dacă Duh sau înger i-a dat 
puterea şi meşteşugul cuvîntului ca să scape de vrăjmăşie. 1 Sau, ca de la 


de rind», n. n.] îi smereşte şi-i biruieşte pe puternicii lumii, pe cei cu dregătorii şi bogă¬ 
ţii. Aceasta se înţelege mai ales despre Apostoli, căci aceştia, deşi erau pescari neînvă¬ 
ţaţi şi socotiţi nebuni, i-au biruit şi i-au supus pe cei înţelepţi; şi, măcar că erau neputin¬ 
cioşi şi slabi după bogăţie şi după slavă, i-au ruşinat pe cei puternici şi slăviţi.” 

Aşadar, Teofilact zice: „Căci nu se cade a judeca scripturile necărturarilor şi pesca¬ 
rilor după grăirea cea adevărată [«corectă», n. n.] din afară, Căci dintru aceasta se nasc 
eresurile.” Lucru pe care îl vedem azi mai mult dccît oricînd: în strădania lor de a vorbi 
„înalt” şi „corect”, tălmăcitorii sau scriitorii de cărţi ortodoxe strîmbă înţelesurile dog¬ 
melor, şi le duc către erezie. Toţi se feresc de vorbirea românească - înrîurită ce-i drept 
de elină şi de slavă veche; vorbire ce li se pare grosolană, „neevoluată” - şi aleargă la 
cuvintele şi alcătuirile gramaticale împrumutate din latină, franceză şi italiană (în veacul 
al 19-lea, de către aşa-zişii .Latinişti”) sau la acelea anglo-saxone. Iar urmarea nu e doar 
că această „limbă română” e de fapt una străină şi caraghioasă, ci - ceea ce e mult mai 
rău - că e golită de înţelesuri ortodoxe! Pilda cea mai la îndemînă e latinescul „spirit”, 
folosit în nenumărate împrejurări: „Sfîntul Spirit”, „spiritele bune (sau rele)”, „(urcuş) 
spiritual” şi aşa mai departe. Pentru că nu ne mai place slavul „duh”, ne închipuim că îl 
putem înlocui cu „europeanul” „spirit” pentru a spune acelaşi lucru. Nu este aşa nicide¬ 
cum! înţelesul unui cuvînt e dat de felul în care a fost folosit de-a lungul vremii. Astfel, 
slavul „duh” trimite mintea către ceva cu totul şi cu totul netrupesc şi nematerialnic, 
pentru că a fost folosit în hotarele Ortodoxiei, ale cărei dogme vorbesc, toate, despre lu¬ 
cruri nematerialnice, de vreme ce aşa este Dumnezeu. în schimb, latinescul ..spirit” - şi 
înainte de creştinare, şi după căderea Creştinismului Apusean în multele lui eresuri - „spi¬ 
rit” aşadar duce cu gîndul la ceva care e între trupesc şi netrupesc. Nu am aici nici toc, nici 
vreme pentru a vorbi mai mult despre aceasta, dar trebuie să ţinem seama de ceea ce zice 
mai sus Sfinţitul Teofilact: vorbirea părut-înaltă a cărturarilor recunoscuţi - vorbire căreia 
cititorul nu-i simte găunoşenia, lipsa de miez - ascunde întru sine eresul, adică minciuna 
cu chip de adevăr, care se furişează în minte fără să bagi de seamă. (n. n.) 

1 Adică Fariseii ar fi zis numai: „Nici un rău nu aflăm în omul acesta!”, iar fraza: 
„Iar dacă i-a grăit lui Duh sau înger, să nu ne împotrivim lui Dumnezeu!” e a lui Luca. 
într-adevăr. e greu de crezut că Fariseii i-ar fi îndemnat dintr-o dată pe ceilalţi să nu se 
împotrivească lui Dumnezeu, de vreme ce ei înşişi făceau aceasta dintotdeauna. (n. n.) 


251 




TÎLCUIRE LA FAPTELE APOSTOLILOR 


Farisei se cuvine să se zică graiul „iar dacă i-a grăit lui Duh sau înger”, în 
loc de: Grăind cele pentru înviere, este arătat că el a învăţat cuvîntul des¬ 
pre înviere ori prin Duhul Sfînt, ori prin înger.* 

„{...] temîndu-se căpitanul Se teme ca Pavel să nu fie rupt de 

aceia, fiindcă zisese că e Roman. Şi nu tară de primejdie era aceasta. 1 2 Şi 
ostaşii îl răpesc pe dînsul socotindu-1 de acum ca pe un om de-al lor. 

(11) Iar în noaptea ce a venit, stîndu-i înainte, Domnul i-a zis: „în¬ 
drăzneşte, Pavele! Căci, aşa cum ai mărturisit despre Mine la Ie¬ 
rusalim, tot astfel ţi se cade să mărturiseşti şi în Roma.” (12) Iar 
cînd s-a făcut ziuă, adunîndu-se, oarecari Iudei s-au anatematisit 
pe ei înşişi, zicînd că nu vor mînca, nici nu vor bea pînă nu-l vor 
omorî pe Pavel. (13) Şi erau mai mult de patruzeci aceia care 
făcuseră acest jurămînt, (14) care, ducîndu-se la arhierei şi la 
bătrîni, au zis: 

„[...] stîndu-i înainte. Domnul i-a zis: «îndrăzneşte, Pavele!»”/ Fiind¬ 
că Domnul îl mîngîie pururea întru necazuri. Şi, mai înainte de a cădea în 
primejdie, nu i S-a arătat, pentru a ne iscusi pe noi 3 * 5 . Şi după ce i S-a ară¬ 
tat, îl lasă iarăşi, ca să se mîntuiască omeneşte. 

„Anatema ne-am făcut pe noi să nu gustăm nimic pînă nu-l vom 
omorî pe Pavel. (15) Acum deci voi, împreună cu sinedriul, ară¬ 
taţi căpitanului să-l coboare mîine la voi, ca şi cum aţi avea să 
cercetaţi mai cu de-amănuntul cele despre el; iar noi, înainte de a 
se apropia el, sîntem gata să-l omorim.” 

s-au anatematisit pe ei înşişi” e în loc de: Au zis să fie afară de 
credinţa lui Dumnezeu dacă nu vor face cele socotite şi hotărîte de ei. 


1 Această jumătate a frazei e foarte cu putinţă să o fi zis Fariseii, pentru că voiau să le 
închidă gura Saducheilor, cu care erau în luptă din pricina dogmei învierii din Vechiul Tes¬ 
tament, dogmă în care cei din urmă nu credeau. De aceea s-a şi stîrnit gîlceava între ei, care 

i-a ţinut să nu-l rupă pe Pavel în bucăţi şi unii, şi alţii. Deci Sfinţitul Teofilact dă amîndouă 
înţelesurile, care nu sînt împotrivnice unul altuia, ci se întregesc unul pe altul. (n. n.) 

1 A fi ucis un Roman în Ierusalim nu era fără de primejdie pentru Lysis, care tocmai 

de aceea se afla acolo, ca să-i apere pe cetăţenii Chesarului. (n.n.) 

5 Pentru a ne învăţa să răbdăm. (n. n.) 

Deci ei sînt anatema pentru că au minţit şi au rămas mincinoşi de făgă¬ 
duinţă, precum au şi minţit. Şi tot anatema se făceau şi dacă li s-ar fi în- 
tîmplat să-l ucidă pe Pavel, ca ucigaşi; sau Dumnezeu îi făcea, dacă ar fi 
tăcut arhiereii. 

(16) Şi, auzind fiul surorii lui Pavel vicleşugul, mergînd şi intrînd în 
tabără, i-a spus lui. (17) Şi, chemînd Pavel pe unul din şutaşi, i-a 
zis: „Du-lpe tînărul acesta la căpitan, căci are să-i spună ceva.” 
(18) Iar el, luîndu-l, l-a dus la căpitan şi a zis: „Pavel cel legat, 
chemîndu-mă, m-a rugat să-l aduc pe acest tînăr la tine , avînd 
să-ţi spună ceva.” (19) Şi căpitanul, luîndu-l de mină şi ducîndu-l 
în lături, l-a întrebat: „Ce ai să-mi spui?” (20) Iar el i-a zis: 
„Iudeii s-au vorbit să te roage ca mîine să-l cobori pe Pavel la 
adunare, ca şi cum ar vrea să cerceteze mai cu de-amănuntul de¬ 
spre el. (21) Dar tu să nu-i asculţi, căci îl pîndesc mai mult de pa¬ 
truzeci de bărbaţi, care s-au anatematisit să nu mănînce, nici să 
bea pînă nu-l vor omori. Şi acum ei sînt gata, aşteptînd făgădu¬ 
inţa ta.” (22) Deci căpitanul l-a slobozit pe tînăr, poruncindu-i: 
„Nimănui să nu spui că mi-ai arătat acestea.” (23) Şi, chemînd la 
sine pe doi dintre şutaşi, le-a zis: „Pregătiţi de la ceasul al treilea 
din noapte două sute de slujitori, şaptezeci de călăreţi şi două sute 
de suliţaşi, ca să meargă pînă la Chesaria. (24) Şi să aduceţi 
dobitoace (de călărie), ca, punîndu-l pe Pavel, să-l scape către 
procuratorul Felix.” 

„Şi, auzind fiul surorii lui Pavel vicleşugul Acest lucru era al 

iconomiei lui Dumnezeu: adică să nu ştie ei că se va auzi. Şi Pavel se 
mîntuieşte iarăşi prin omenească purtare de grijă. Şi nu lasă pe nimeni să 
se înştiinţeze, nici pe sutaş, ca lucrul să nu se facă arătat. Şi nu este defăi¬ 
mare a lui că s-a temut de primejdii, ci neputinţă a firii, căci om era; şi 
laudă a voirii, căci, chiar temîndu-se de moarte şi de bătăi, n-a făcut ni¬ 
mic nevrednic de fapta lui bună din pricina acestei frici. 

(25) Şi a scris o scrisoare, avînd acest cuprins: (26) „Clavdius Lysis, 
prea-puternicului domn Felix, să se bucure! (27) Pe acest bărbat, 
prins de Iudei şi avînd să fie omorît de ei, mergînd eu cu oaste 
l-am scos, înţelegînd că este Roman. (28) Şi, viind să înţeleg pri- 


253 



TÎLCU1RE LA FAPTELE APOSTOUWR 


cina pentru care îl pîrau, l-am coborît la adunarea lor. (29) Şi am 
aflat că este pîrît pentru întrebările Legii lor, dar nu are nici o 
vină vrednică de moarte sau de legături. (30) Şi, vestitidu-mi-se 
că va să fie vicleşug împotriva acestui bărbat din partea Iudeilor, 
dintru acel ceas l-am trimis la tine, poruncind şi pîrîşilor să spu¬ 
nă înaintea ta cele ce au asupra Iul Fii sănătos!” (31) Deci osta¬ 
şii, luîndu-l pe Pavel, precum li se poruncise, l-au adus noaptea 
la Antipatrida. (32) Iar a doua zi, lăsîndu-i pe călăreţi să meargă 
cu el, s-au întors la tabără. (33) Iar aceia, intrind în Chesaria şi 
dînd domnului scrisoarea, i-au înfăţişat şi pe Pavel. (34) Şi, ci¬ 
tind, şi întrebînd domnul din ce ţinut este şi înţelegînd că este din 
Chilichia, (35) a zis: „Te voi asculta cînd vor veni şipîrîşii tăi.” 

dar nu are nici o vină vrednică de moarte sau de legături.”/ Vezi 
că nici scrisoarea nu îl învinovăţeşte pe Pavel şi că îi pîrăşte pe aceia. Şi 
vezi că prin hotărîrea celor din afară [din afara Bisericii Iudeilor, n. n.] 
Pavel se face nevinovat asemenea lui Hristos prin hotărîrea lui Pilat. 1 

Şi a poruncit să fie păzit în pretoriul lui Irod. 


1 Peste tot, aceiaşi lucru se face, precum se şi cuvine, de vreme ce Creştinii sînt ur¬ 
mătorii lui Hristos. (n. n.) 

(1) Iar după cinci zile s-a coborît arhiereul Anania cu bătrinii şi cu 
un oarecare ritor Terţul, care au arătat domnului împotriva lui 
Pavel. (2) Şi, chemîndu-l pe Pavel, Terţul a început să-l pîrască, 
zicînd: „Prin tine dobîndim multă pace, şi isprăvile făcute acestui 
neam prin purtarea ta de grijă (3) totdeauna şi pretutindeni le pri¬ 
mim, prea puternice Felix, cu toată mulţumirea. (4) Dar, ca să nu 
te ostenesc mai mult, te rog să ne asculţi, pe scurt, cu a ta bUndeţe. 

„Şi a poruncit să fie păzit în pretoriul lui Irod.”/ Se cuvine a însemna 
că în Chesaria era divanul lui Irod 1 . 

„[...] care au arătat domnului împotriva lui Pavel.”/ Iarăşi lipseşte cu- 
vîntului un grai spre înţelegere, ca să fie aşa: „care au arătat asupra lui 
Pavel carte dăscălească”, 

„Prin tine dobîndim multă pace [...]”/ Vezi cum dintru început îl 
apucă mai-nainte pe judecător cu laude, şi ca pe un scomitor de izvodiri 
şi un zurbagiu voieşte să-l arate şi să-l dovedească pe Pavel. 

(5) Căci l-am aflat pe omul acesta pierzător şi pornind zarvă printre 
toţi Iudeii din lume, fiind căpetenia eresului Nazarinenilor, (6) 
care s-a ispitit să spurce şi biserica şi pe care l-am prins şi am voit 
să-l judecăm după legea noastră. (7) Dar, venind Lysis căpitanul, 
l-a scos cu multă silă din mîinile noastre, (8) poruncind pîrîşilor 
lui să vină la tine. De la el vei putea, cercetînd tu însuţi, să 
cunoşti toate învinuirile aduse de noi.” (9) Iar Iudeii adevereau 
împreună, zicînd: „Acestea aşa sînt!” 

„[...] fiind căpetenia eresului Nazarinenilor [...]”/ Se pare că acest 
nume al „Nazarinenilor” era de obşte. Şi de la acesta iarăşi îl pîrau şi îl 
cleveteau pe el, căci Nazaretul era o cetate defăimată. Şi Terţul îi nu- 


1 Adică al lui Agrippa. (n. n.) 

meşte pe Nazarincni [pe Creştini, n. n.] „eretici” fiindcă era şi acest eres 
între Iudei. 1 Iar Terţul era Elin, şi de aceea a arătat pricina în chip retoric. 

(10) Şi, făcîndu-i semn domnul să vorbească, Pavel a răspuns: 
„Fiindcă ştiu că de mulţi ani eşti judecător drept acestui neam, 
mai cu bună voie răspund cele pentru mine. (11) Tu poţi să 
cunoşti că nu sînt mai mult de douăsprezece zile de cînd m-am 
suit la Ierusalim ca să mă închin. (12) Şi nici în biserică nu m-au 
aflat pricindu-mă cu cineva sau făcînd tulburare norodului, nici 
în sinagogi, nici în cetate. (13) Şi nu pot să adeverească ceea ce 
spun acum împotriva mea. (14) Şi-ţi mărturisesc aceasta, că aşa 
slujesc lui Dumnezeu-Tatăl, după calea pe care ei o numesc 
«eres», crezînd cele scrise în Lege şi în Prooroci, (15) avînd nă¬ 
dejde în Dumnezeu, pe care şi aceştia înşişi o aşteaptă, că va să 
fie învierea morţilor: şi a drepţilor, şi a nedrepţilor. 

m-am suit la Ierusalim ca să mă închin”/ Atît sînt de departe - 
zice - de a pomi zarve, îneît m-am suit ca să mă închin. Şi zăboveşte în¬ 
tru cuvîntul acesta, care era dovedire puternică. 

„[...] aşa slujesc lui Dumnezcu-Tatăl, după calea pe care ei o numesc 
«eres», crezînd cele scrise în Lege şi în Prooroci [...]”/ [Slujea lui Dum- 
nezeu-Talăl] după chemarea lui de Apostol al lui Hristos [pe care ci o nu¬ 
meau „eres", n. n.j. Şi, zicînd că slujeşte Dumnezeului părintesc, arată că 
un Dumnezeu este şi al Legii celei vechi, şi al celei noi. Iar „cale” nu¬ 
meşte credinţa, adică predania 2 . 


' Adică erau şi nişte eretici numiţi chiar „Nazarincni". Căci Biserica cea veche, pier- 
zînd harul, era împărţită între multe eresuri, fiecare înfelegînd după cum voia Testamen¬ 
tul ce! vechi făcut de Dumnezeu cu Avraam şi apoi înnoit cu lacov-Israil. Toţi se uneau 
însă într-un gînd: să nu primească împlinirea acestui Testament, care se săvîrşise sub 
ochii lor. De aceea nici nu mai aveau învăţători adevăraţi şi sufereau de foamea şi setea 
cunoştinţei de Dumnezeu, împlinindu-se proorociile, care ziceau: „iată, Domnul Dum¬ 
nezeu Savaot va lua din Ierusalim şi din Iuda orice sprijin şi orice ajutor, orice hrană de 
pîine şi orice sprijin de apă, [...] pe judecător şi pe prooroc, pe prezicător şi pe bătrîn; 
{...} pc sfătuitor, pe înţelept” (Isaia 3:1-3). Şi: „Iată vin zile - zice Domnul Dumnezeu - 
în caic voi trimite foamete pe pămînt, nu foamete de pîine şi nu sete de apă. ei de auzit 
cuvintele Domnului” (Amos 8:11). (n. n.) 

2 Arată că această „Cale” a Creştinilor urmează celor mai dinainte arătate de Dumne¬ 
zeu prin Proorocii Săi, pe care Iudeii nu au vrut să-i asculte nici în vremea lor, ueigîn- 

(16) Şi întru aceasta mă nevoiesc şi eu, ca fără de poticnire să am 
ştiinţă către Dumnezeu şi către oameni pururea. (17) Şi, după 
mulţi ani, am venit să aduc neamului meu milostenii şi prinoase, 
(18) întru care m-au aflat - curăţit, în biserică - nişte Iudei din 
Asia, dar nu cu gloată, nici cu gîlceavă. (19) Aceia trebuia să fie 
de faţă înaintea ta şi să pîrască dacă au ceva asupra mea. (20) 
Sau chiar aceştia să spună dacă au aflat întru mine vreo strîm- 
bătate cînd am stat înaintea soborului, (21) decît mimai pentru 
acest singur glas pe care l-am strigat stînd între ei, că: «Pentru 
învierea morţilor sînt eu astăzi judecat între voi!»” 

mă nevoiesc şi eu, ca fără de poticnire să am ştiinţă către Dum¬ 
nezeu şi către oameni pururea./ Aceasta este fapta bună desăvîrşită, cînd 
nici oamenilor nu Ie dăm pricini de poticnire, şi înaintea lui Dumnezeu ne 
sîrguim să fim fără de poticnire. 

„Sau chiar aceştia să spună dacă au aflat întru mine vreo strîmbătate 
cînd am stat înaintea soborului întreabă dacă au aflat la el vreo 

strîmbătate după cercarea şi iscodirea făcută de ei în sobor, nu deosebi. 
[Adică zice]: Că grăiesc adevărul, o mărturisec înşişi cei ce mă osîndesc. 
Căci aceasta e bogăţia îndreptărilor sale, a nu fugi de pîrîşi, ci a fi gata să 
dea cuvînt şi răspuns tuturor. 

„[...] decît numai pentru acest singur glas pe care l-am strigat stînd în¬ 
tre ei, că: «Pentru învierea morţilor sînt eu astăzi judecat între voi!»” 
Căci de aceasta le cădea greu dintru început, că propovăduia învierea. 
Pentru că, arătîndu-se şi dovedindu-se aceasta, că Hristos a înviat, cu les- 
nire se aduceau în lâuntru şi celelalte ale Lui. 1 


du-i, şi cu atît mai mult nu voiau să-i asculte acum, după împlinirea proorociilor pentru 
Hristos. De mirare e că Pave! aminteşte toate acestea - pe care arhiereul şi bătrînii le 
ştiau prea-bine, dar nu voiau să le primească cu nici un chip - în faţa păginului Felix, 
care ajunge astfel judecător într-o pricină teologică ce nu îl privea de-a dreptul, deşi nu 
era necunoscător a) Legii, precum se va vedea. Ce vreau să zic e că însăşi nelegiuita ju¬ 
decată a Iudeilor asupra lui Pavel e folosită de el pentru a propovădui împlinirea Legii 
celei vechi prin Hristos stăpînitorilor păgîni chiar în pretoriul unde i se hotăra soarta! 
Aşa va face şj la judecata lui Porcius Festus şi în temniţele lui Nero, pînă cînd acel dia¬ 
vol îmbrăcat în trup va trebui să-i curme propovăduirea cu sabia, după cum le vom ve¬ 
dea pc toate mai jos. (n. n.) 

1 Adică învierea dovedea fără nici o putinţă de tăgăduire că acel lisus Nazarineanul 
este Hristosul proorocit în Testamentul cel vechi, că e Dumnezeu-Fiu! cel întrupat şi 

(22) Iar Felix, auzind acestea, i-a amînat, ştiind mai cu amănuntul 
calea aceasta, zicînd: „Cîitd se va coborî Lysis căpitanul, voi în¬ 
ţelege asupra acelora ale voastre." (23) Şi a poruncit sutaşului ca 
Pavel să fie păzit, şi să aibă odihnă şi să nu oprească pe nimeni 
dintre ai lui a veni sau a-i sluji lui. 

„[...] i-a amînat I-a amînat într-adins, căci nu avea trebuinţă să 
se înştiinţeze [de la căpitan], ci ca să-i împingă şi să-i depărteze pe Iudei, 
pentru a-1 lăsa pe Pavel. Căci nu voia să-l muncească pentru aceia. 1 

„[...] ştiind mai cu amănuntul calea aceasta [...]”/ Felix ştia credinţa 
mai cu de-amănuntul, învăţat fiind cele pentru Hristos din Scriptura cea 
Veche. Dar, pentru plăcerea oamenilor, nu l-a slobozit pe Pavel - precum 
zice mai jos: „şi, vrînd să facă har Iudeilor, Felix [...]” - încă şi bani nă¬ 
dăjduind să ia de la dînsul. Şi ştia cele despre „cale” căci avea muiere Iu- 
deică, de la care auzea acestea deseori. 

(24) Iar după cîteva zile, Felix, venind cu Drusila, muierea lui, care 
era Iudeică, l-a chemat pe Pavel şi l-a ascultat despre credinţa în 
Hristos Ii sus. (25) Şi - grăind el despre dreptate, şi despre înfrî- 


toate celelalte pe care le văzuseră săvîrşindu-se de El vreme de trei ani şi jumătate, dar 
pe care nu voiseră să le primească. Cine nu voise aceasta? Arhiereii, cărturarii şi bătrînii 
lui Israil, adică cei care cunoşteau Legea şi Proorocii şi povăţuiau norodul cu mînă de 
fier. Ei ar fi trebuit să spună mulţimii de Iudei simpli, rătăciţi în păgînism şi în eresuri, 
că Acela e Mesiah cel aşteptat. Fiul lui Dumnezeu, precum El însuşi spunea. Dar au fă¬ 
cut dimpotrivă, încît minunile dumnezeieşti săvîrşite de Hristos nu au fost de ajuns să-i 
încredinţeze pe oameni că era Cine era, şi aceştia L-au crezut pînă în ultima clipă că e 
unul din Prooroci: Ieremia, Ilie, dacă nu chiar loan Botezătorul ţ Matei 16:14). Insă învi¬ 
erea de Sine a lui Hristos nu mai trebuia tîlcuită de nimeni, era un fapt care-1 încredinţa 
pe orice om, oricît de simplu, că Dumnezeu Se întrupase, trăise şi murise ca om printre 
oameni. Lucru de mirare: cîtă vreme le dovedise în toate chipurile că e Dumnezeu trăind 
printre ei, oamenii nu voiseră să-L creadă, iar acum, după ce înviase şi Se înălţase dintre 
ei, începeau să creadă tot mai mulţi, şi asta doar din vorbele unor pescari şi a unui învă¬ 
ţător care se lepădase de Lege, precum le ziceau arhiereii şi bătrînii. Deci aceştia din 
urmă se temeau acum de Hristos, Care nu mai era printre ei, mai mult decît atunci cînd 
le strica toate sîmbetele cuvîntînd în biserica lui Solomon sau prin sinagogi. De aceea se 
străduiesc din toate puterile să curme cuvîntul Apostolilor despre înviere, pe care nu o 
putuseră ascunde, ba chiar dimpotrivă, voind să fie vicleni, o făcuseră arătată, căci ei 
pecetluiseră şi păziseră mormîntul. (n. n.) 

1 Cum voise să facă Lysis, şi cum făcuse Pilat cu Hristos. (n. n.) 

nare şi despre judecata viitoare - Felix s-a înfricoşat şi a răspuns: 
,^\cum mergi, şi, aflînd vreme, te voi mai chema.” (26) Şi, 
nădăjduind şi că i se vor da bani de către Pavel ca să-l slobozească, 
încă şi mai des trimitea să-l cheme şi vorbea cu el. (27) Şi, cînd 
s-au împlinit doi ani 1 , în locul lui Felix s-a pus Porcius Festus. Şi, 
voind Felix să le facă har Iudeilor, l-a lăsat pe Pavel legat. 

„[...] cu Drusila, muierea iui, care era Iudeică [...]”/ Afară de Lege se 
împreunase aceasta, Iudeică fiind, cu Elin. Ori poate că era Iudeică, dar, 
măritîndu-se după dînsul, se făcuse Elină. Pentru aceea îi şi spunea lui 
credinţa ei, plecîndu-1 şi pe bărbatul său să se facă călcător de Lege. 

„[...] Felix s-a înfricoşat Atît de mare era tăria graiurilor lui Pa¬ 
vel, încît l-au şi înfricoşat pe stăpînitor. 

„Şi, nădăjduind şi că i se vor da bani de către Pavel ca să-l slobozeas¬ 
că, încă şi mai des trimitea să-l cheme şi vorbea cu el Vezi cît sînt 
de adevărate cele scrise! II chema pe el adesea nu minunîndu-se de dîn¬ 
sul, nici lăudînd cele ce se ziceau, nici voind a crede, ci nădăjduind - zice 
- să i se dea bani! 


1 Doi ani a stat Pavel nejudecat - In „arest preventiv”, cum se zice astăzi - stăpînirea 
ştiind că este nevinovat. Şi aceasta s-a făcut pentru ca el să ajungă la o vreme în faţa 
Chesarului, care nu era altul decît Nero, „leul" de la Roma (precum îl numeşte la 2 77- 
matei 4.17). Iar altă pricină a acestei îndelungate aşteptări a judecăţii este - pe cît cred, 
gîndindu-mă la întreaga istorie a Creştinismului - pentru ca noi. Creştinii, să nu ne tul¬ 
burăm atunci cînd ni se face nedreptate, şi să nu căutăm dreptatea la judecătorii cei din 
afară. (n. n.) 

(1) Deci Festus, intrind în dregăîorie, după trei zile s-a suit de la 
Chesaria la Ierusalim. (2) Şi arhiereul şi fruntaşii Iudeilor i-au 
arătat asupra lui Pavet. Şi îl rugau, (3) cetind har asupra lui, să-l 
trimită la Ierusalim, făcînd vicleşug ca să-l omoare pe drum. (4) 
Dar Festus a răspuns că Pavel se păzeşte în Chesaria şi că el în¬ 
suşi avea să meargă acolo degrabă. (5) Deci le-a zis: „Cei tari 
dintre voi să se coboare cu mine, şi, dacă este ceva întru bărbatul 
acesta, să-l pîrască pe el.” (6) Şi, rămînînd la ei nu mai mult de 
zece zile, s-a coborit în Chesaria, iar a doua zi, şezînd la divan, a 
poruncit să fie adus Pavel. (7) Şi, venind el, Iudeii coborîţi din Ie¬ 
rusalim l-au înconjurat, aducînd asupra lui multe şi grele învi¬ 
nuiri, pe care nu puteau să le dovedească. (8) Iar el a răspuns: 
„N-am greşit nimic nici faţă de Legea Iudeilor, nici faţă de bise¬ 
rică, nici faţă de Chesarul.” (9) Iar Festus, voind să facă har 
Iudeilor, răspunzînd, i-a zis lui Pavel: „Vrei să te sui la Ierusalim 
şi acolo să te judeci înaintea mea pentru acestea?” (10) Dar Pavel 
a zis: „Stau la divanul Chesarului, unde trebuie să mă judec. Iu¬ 
deilor nu le-am făcut nici o nedreptate, cum ştii şi tu mai bine. (11) 
Şi, dacă am făcut nedreptate şi am săvîrşit ceva vrednic de moarte, 
nu mă feresc de moarte; dar, dacă nu este nimic din cele pentru 
care mă pîrăsc aceştia, nimeni nu poate să mă dăruiască lor. Cer 
să fiu judecat de Chesarul!” (12) Atunci Festus, vorbind cu sfatul 
său, a răspuns: „Pe Chesarul l-ai cerut, la Chesarul vei merge!” 

„N-am greşit nimic nici faţă de Legea Iudeilor, nici faţă de biserică, nici 
faţă de Chesarul.”/ Iată mărturie luminată că Pavel se păzea fără de po¬ 
ticnire întru toate, negrăind ceva nici împotriva lui Dumnezeu, nici a Legii, 
nici împotriva bisericii sau a vreunui om. Iar „nici faţă de biserică” e în loc 
de: Nici zidirile din pietre ale Iudeilor nu le-am ocărit cîndva! - deşi ştia şi 
propovăduia că Dumnezeu nu locuieşte în biserici făcute de tnîini [ome¬ 
neşti] 1 . Şi nici pe vreun preot Iudeu n-a îndrăznit să-l ocărască întru ştiinţă, 


1 Dumnezeu nu arc un locaş hotărît, pentru că este necuprins nici cu locul, nici cu vre¬ 
mea. Astfel, El nu locuia în Cortul Mărturiei, sau în biserica lui Solomon, şi nu locuieşte 
în bisericile noastre, ci acolo îşi arată lucrarea Lui mîntuitoare. Iudeii făcuseră însă din 

măcar că nu se mai pleca arhiereilor Iudei. Iar aceea ce zice: „Stau la diva¬ 
nul Chesarului, unde trebuie să mă judec”, e în loc de: Mă lepăd de tine şi 
voiesc să mă duc la împăratul, în Roma, şi acolo să mă judec. 

(13) Şi, dacă au trecut cîteva zile, împăratul Agrippa şi Verinichi au 
sosit la Chesaria, ca să-l salute pe Festus. (14) Şi zăbovind acolo 
mai multe zile, Festus i-a spus împăratului despre Pavel, zicîrtd: 
„Este aici un bărbat, lăsat legat de Felix, (15) pentru care, fiind 
eu în Ierusalim, mi-au arătat înaintea mea arhiereii şi bătrînii Iu¬ 
deilor, cerînd judecată împotriva lui. 

împăratul Agrippa [...]”/ Ori Agrippa se pogoraîn provincii în¬ 
tru rînduială de împărat, şi pentru aceasta se numea „împărat” [„chesar”], 
ori poate şi el era împărat al părţilor de la Răsărit, Nero stăpînind peste 
acelea de la Apus şi fiind în Roma. 1 Iar numele de „chesar” însemnează 


biserica lui Solomon un idol, şi Pavel (în urma Sfîntului Mucenic Ştefan) se străduieşte să 
surpe acest eres. Pentru aceasta le scria Evreilor: „Căci Hristos nu a intrat în Sfinte făcute 
de mîini. închipuiri ale celor adevărate, ci întru însuşi cerul, pentru a Se înfăţişa acum feţei 
lui Dumnezeu pentru noi” (Evrei 9:24). Stih pe care Sfinţitul Teofilact îl tîlcuieşte aşa: 

,.Evreii se făleau foarte pentru minunatul Cort din pustie şi pentru biserica ce o aveau în 
Ierusalim, fiindcă o asemenea biserică minunată şi vestită nu se afla întru nici o altă parte 
a pămîntului, nu numai pentru podoaba, frumuseţea şi acel neurmărit meşteşug arhitecto¬ 
nic al lui Solomon pc care îl avea, ci şi pentru nepreţuita bogăţie a sculelor şi a vaselor ei. 
Căci, de vreme ce Evreii se trăgeau la dragostea de Dumnezeu prin împodobirile trupeşti 
şi simţite, Dumnezeu a poruncit ca atît Cortul, cît şi biserica lui Solomon să se facă cu 
toată dărnicia şi bogăţia şi de aceea oamenii veneau de la marginile pămîntului să o vadă. 
Deci aici Pavel face acelaşi lucru ca şi cu jertfele, pe care le-a doborît şi le-a nimicit, în 
locul (or punînd şi mărind moartea lui Hristos. Adică acum, punînd «cerul» în locul 
Cortului lui Moisi şi a bisericii lui Solomon, arată deosebirea dintre Hristos şi arhiereii cei 
vechi Şi zice că ceilalţi arhierei intrau în Sfintele făcute de mîini, care erau închipuiri ale 
Sfintelor celor adevărate, adică ale cerului; iar Hristos, adevăratul Arhiereu, a intrat în 
însuşi cerul, după omenirea Sa adică, fiindcă după dumnezeire toate le plineşte şi 
pretutindeni Se află. Şi nu numai cu aceasta arată Pavel covîrşirea lui Hristos asupra 
celorlalţi arhierei, ci şi spunînd că Arhiereul nostru Hristos Se află lingă Dumnezeu. Căci 
arhiereii cei vechi îl vedeau pe Dumnezeu doar prin oarecari simbeale abia zărite, iar 
Hristos îl vedea curat, înfăţişîndu-Se «înaintea feţei Lui» fca om] ..].” (n. n.) 

1 E vorba de Irod Agrippa II, fiul lui Irod Agrippa I. Născut la Roma, în anul 27. 
Frate cu Verinichi şi Drusilla. în anul 48, împăratul Clavdiu l-a împuternicit ca superin- 
tendent al bisericii din Ierusalim, iar în anul 50 l-a făcut guvernator al Chalciei. Apoi, a 
fost ridicat la vrednicia de guvernator al tetrarhiilor lui Filip şi Lysanius, cu numele de 
„împărat”. A murit !a Roma, în anul 100, în a] treilea an al domniei lui Traian. (n. n.) 

în latineşte „împărat”, încît toţi împăraţii Romanilor se numesc „chesari”, 
cu nume de obşte, fără a avea acest nume al lor osebit şi adevărat. Şi am 
zis aceasta ca nu cumva, din unirea numelui celui de obşte, să socotească 
cineva că Domnul nostru S-a născut în vremea aceluiaşi chesar întru care 
a pătimit Pavel. Căci Domnul S-a născut, precum arată vremile, în zilele 
chesarului Avgust 1 , şi a murit după treizeci şi doi de ani, în zilele chesa- 
rului Tiberiu 2 . Iar Pavel a murit în zilele lui Nero, după treizeci şi cinci 
de ani de Ia moartea Domnului. 3 

(16) Iar eu le-am răspuns că Romanii n-au obiceiul să dea pe vreun 
om la pierzare înainte ca pîrîtul să-i aibă de faţă pe pîrîşii lui şi 
să-şi ia loc de răspuns pentru vina sa. (17) Adunîndu-se deci ei 
aici fără zăbavă, a doua zi am stat la judecată şi am poruncit să 
fie adus bărbatul, (18) pentru care, stîndu-i iarăşi împrejur, pî¬ 
rîşii nu au adus nici o vină dintre cele pe care le bănuiam eu, 

„(...] Romanii n-au obiceiul să dea pe vreun om la pierzare înainte ca 
pîrîtul să-i aibă de faţă pe pîrîşii lui şi să-şi ia loc de răspuns pentru vina 
sa.”/ Drept aceea, e arătat că Pilat, dăruindu-L pe Iisus Iudeilor, a făcut 
aceasta cu suflet ucigaş. Fiindcă şi judecata lui Dumnezeu a trecut-o cu 
vederea, şi legea Romanilor a călcat-o dînd la moarte sînge nevinovat, ca 
să placă ucigaşilor, deşi putea fi judecat pentru călcarea de lege de împă¬ 
ratul Romanilor, care îl trimisese să stăpînească hotarele Ierusalimului 4 . 

pentru care, stîndu-i iarăşi împrejur, pîrîşii nu au adus nici o vină 
dintre cele pe care le bănuiam eu [...]”/ îi aduceau, dar nu dovedeau, căci 
pîndirea, bîntuirea şi îndrăznirea lor dădeau de bănuit, dar cercetarea nu 
dovedea nimic. 

(19) ci aveau asupra lui numai nişte întrebări despre a lor credinţă şi 
despre un oarecare Iisus mort, de Care Pavel zicea că este viu. (20) 


1 Augustus Gaius lulius Caesar Octavian, primul împărat Roman (între anii 27-14). 
Nepot al lui Gaius lulius Caesar. (n. n.) 

2 Tiberiu, împărat Roman (14-37), fiul adoptiv şi urmaşul lui Octavian Augustus. (n. n.) 

3 Adică Pavel a murit în anul 67, ceea ce e adevărat, dar numai dacă Mîntuitorul ar fi 
trăit doar 32 de ani, pe cînd noi ştim că anii petrecerii Sale pămînteşti au fost 33. Pentru 
cronologie, vezi la ultima pagină, unde tot aşa, este greşeală de un an. (n. n.) 

4 Adică să pună în lucrare lex romana. însă, atunci cînd binele lor o cerea, Romanii 
treceau fără mustrări de cuget peste lege, ca toţi stăpînitorii lipsiţi de Dumnezeu, întru 
care nu se poate afla dreptatea, (n. n.) 

Şi, nedumerindu-mă de întrebarea lor, i-arn zis dacă voieşte să 
meargă la Ierusalim şi să fie judecat acolo pentru acestea. (21) Dar 
Pavel, cerînd să fie ţinut pentru judecata Sevastului, am poruncit 
să fie ţinut pînă ce îl voi trimite la Chesarul.” (22) IarAgrippa a zis 
către Festus: „Aş fi voit să-l aud şi eu pe acest om.” Iar el a zis: 
„Mttne îl vei auzi.” (23) Deci a doua zi, Agrippa şi Verinichi ve¬ 
nind cu mare alai şi intiind la divanul palatului împreună cu căpi¬ 
tanii şi cu bărbaţii cei mai de frunte ai cetăţii, Festus a dat poruncă 
să fie adus Pavel. (24) Şi a zis Festus: „Împărate Agrippa şi voi toţi 
bărbaţii care sînteţi împreună cu noi, vedeţi-l pe acesta pentru care 
toată mulţimea Iudeilor mi s-a rugat - şi în Ierusalim, şi aici - 
strigînd că nu trebuie să mai trăiască. 

.] şi despre un oarecare lisus mort, de Care Pavel zicea că este viu 
Cu cuviinţă zice: „despre un oarecare lisus”, căci el era om al stă¬ 
pâniri şi de acestea nu grijea. 

„Şi, nedumerindu-mă de întrebarea lor Căci, cu adevărat, cerce¬ 
tarea acelora covîrşea auzurile judecătorului. 

„[...] judecata Sevastului [...]”/ „Sevast” îl numeşte pe împăratul, pre¬ 
cum şi „Chesar”, căruia şi „domn” îi va zice mai jos: „[...] dar nu am 
ceva adeverit ca să scriu domnului.” 

(25) Şi, cunoscînd eu că nu a făcut nimic vrednic de moarte, şi el în¬ 
suşi cerînd să fie judecat de Chesarul, am socotit să-l trimit. (26) 
Dar nu am ceva adeverit ca să scriu domnului despre el. De aceea 
l-am adus înaintea voastră şi mai ales înaintea ta, împărate 
Agrippa, ca, făcîndu-se cercetare, să am ce să scriu. (27) Căci fă¬ 
ră cuviinţă mi se pare să-l trimit legat, fără să însemnez pricinile 
aflate asupra lui. ” 

„Şi, cunoscînd eu că nu a făcut nimic vrednic de moarte [...]”/ Acum 
însuşi judecătorul îl mărturiseşte că era nevinovat! însă nu l-a slobozit, 
fiindcă aşa a iconomisit Domnul, ca el să le ceară să mute judecata. Căci 
aceia care cereau să li se mute judecata la Chesarul erau trimişi la Roma, 
şi aşa urma să se împlinească ceea ce proorocise Pavel, că: „Mi se cade 
să văd şi Roma” (capitolul 19, stih 21). Şi vezi cum Pavel merge la Roma 
curat de toată bănuiala, dezbrăcîndu-se de toate [bănuielile] la aceia între 
care se născuse şi crescuse. 

(1) Iar Agrippa a zis către Pavel: „ Ţi se porunceşte să grăieşti singur 
pentru tine!” Atunci Pavel, întinzînd mina, a răspuns: (2) „O, 
împărate Agrippa! - mă socotesc fericit că astăzi pot să răspund 
înaintea ta, pentru toate cîte mă pîrăsc Iudeii. (3) Căci tu mai ales 
ştii toate obiceiurile şi întrebările Iudeilor. De aceea, te rog să mă 
asculţi cu îngăduinţă. (4) Viaţa mea din tinereţe, care din început 
s-a făcut în neamul meu în Ierusalim, o ştiu toţi Iudeii (5) Ei ştiu 
despre mine, dacă vor să mărturisească, anume că înainte am 
vieţuit ca Fariseu, după eresul cel prea cu cercare a Legii noas¬ 
tre. (6) Şi acum stau judecîndu-mă pentru nădejdea făgăduinţei 
făcute de Dumnezeu către părinţii noştri, (7) la care cele două¬ 
sprezece seminţii ale noastre, slujind lui Dumnezeu fără încetare, 
zi şi noapte, nădăjduiesc să ajungă. Pentru nădejdea aceasta - o, 
împărate Agrippa! - sînt pîrît de ludei. (8) Ce lucru necredincios 
se socoteşte la voi dacă Dumnezeu îi învie pe cei morţi? 

„[...] mă socotesc fericit că astăzi pot să răspund înaintea ta Nu 
zice acestea linguşindu-1 pe dînsui - să nu fie! - ci vrînd să-l dobîndească 
prin blîndeţe. Şi cel socotit osîndit l-a şi dobîndit şi l-a supus pe judecător 
în parte. Căci, fiind de faţă toţi, acela avea să zică: „întru puţin nu mă 
pleci a mă face Creştin!” „Căci tu mai ales ştii toate obiceiurile şi întrebă¬ 
rile Iudeilor Căci, dacă ar fi ştiut întru sine vreun rău, se cădea să 
se teamă a fi judecat înaintea celui ce cunoştea obiceiurile şi întrebările 
Iudeilor. Ci a nu se lepăda de un asemenea judecător, care cunoştea toate 
faptele cu de-amănuntul, era lucru al conştiinţei sale celei curate. 

„Viaţa mea [...] o ştiu toţi Iudeii”/ E în loc de: Ei ştiu adevărul, dar nu 
voiesc să-l mărturisească, minţind şi păcătuind dc bună voie. „[...] înain¬ 
te, am vieţuit ca Fariseu, după eresul cel prea cu cercare a Legii noas¬ 
tre.”/ Se cuvine a însemna că Fariseii erau acei eretici care cercau Scrip¬ 
turile mai cu de-adinsul decît celelalte eresuri iudaice. Şi a zis: „prea cu 
cercare”, nu: „prea-adevărat”, căci ei nu aveau cunoştinţa cea adevărată a 
Scripturilor. Deci cercarea iscodeşte şi socoteşte, dar nu cunoaşte cu totul 
însuşi adevărul, ci uneori cineva se mai şi amăgeşte singur cu mintea. 

(9) Deci mi s-a părut în sinea mea că faţă de numele lui Iisus Naza- 
rineanul trebuia să fac multe împotrivă; (10) Ceea ce am şi făcut 
în Ierusalim, şi pe mulţi dintre sfinţi i-am închis în temniţe cu 
puterea pe care am luat-o de la arhierei. Şi, cînd se omorau, dam 
hotărîre. (11) Şi îi munceam de multe ori în toate sinagogile şi-i 
îndemnam să hulească. Şi, mult tulburîndu-mă asupra lor, îi 
goneam pînă şi prin cetăţile din afară. 

„Deci mi s-a părut [..Am socotit - zice - dintru a mea judecată că 
aşa se cade a se face acest lucru. 1 „Şi, mult tulburîndu-mă asupra lor 
Căci, strechiindu-se 2 de lucrarea drăcească şi de draci, făcea multe 
lucruri nccuvioase, asemenea celor turbaţi. Sau - zice - poate că mă tur¬ 
bam încă mai mult decît aceia, fiindcă de voie săvîrşeam răul. 

(12) Şi în felul acesta mergînd şi la Damasc, cu putere şi cu poruncă 
de la arhierei (13) - o, împărate! - am văzut pe cale, la amiază, o 
lumină din cer strălucind împrejurul meu şi al celor ce mergeau 
împreună cu mine, mai mult decît strălucirea soarelui. (14) Şi, 
căzînd noi toţi la pămînt, eu am auzit un glas zicînd către mine în 
limba evreiască: «Saule, Saule, de ce Mă goneşti? Greu îţi este să 
loveşti cu piciorul împotriva boldurilor!» (15) Iar eu am zis: 
«Cine eşti Doamne?» Iar Domnul a zis: «Eu sînt Iisus, pe Care tu 
11 goneşti. (16) Dar scoală-te şi stai pe picioarele tale! Căci spre 
aceasta M-am arătat ţie: ca să te aleg slugă şi mărturie şi a celor 
ce ai văzut, şi a celor întru care Mă voi arăta ţie. (17) Scofîndu-te 
pe tine din norod şi de la neamurile la care te trimit, (18) să 
deschizi ochii lor, ca să se întoarcă de la întuneric la lumină şi de 


1 Ceea ce spuneam în nota dinainte: citind Scripturile în chip omenesc, fără luminare 
de la Dumnezeu, lui Pavel i s-a părut în sinea lui că, luptînd împotriva numelui Iui Iisus 
şi gonindu-i pe Creştini, lucrează după Legel Pentru ca apoi, primind darul de la Dum¬ 
nezeu, să zică pretutindeni: „a părut Duhului şi mie să fac cutare lucru”. Adică de atunci 
încolo a iui a fost doar buna voire şi sîrguinţa, iar „părerea”, adică socoteala, a lăsat-o în 
seama Sfîntului Duh-Dumnezeu, smerindu-se şi înţelegînd că El ştie mai bine cum şi ce 
este de făcut. (n. n.) 

2 Strechea e o insectă a cărei larvă parazitează vitele, pricinuindu-le, printre altele, 
un soi de nebunie, (n. n.) 

la puterea Satanei la Dumnezeu, ca să ia iertarea păcatelor şi 
soartă între Sfinţi, prin credinţa întru Mine.» 

„[...] mai mult decît strălucirea soarelui Pavel [face o asemă¬ 

nare pe înţelesul oamenilor], aducîndu-1 ca pildă pe cel mai luminător 
dintre cele simţite; şi, neputînd să facă deopotrivă lumina aceluia cu lu¬ 
mina lui Iisus, zice că lumina Lui biruie lumina soarelui. 1 

(19) Drept aceea, împărate Agrippa, nu m-am făcut neascultător vede¬ 
niei cereşti, (20) ci mai întîi Iudeilor - din Damasc, din Ierusalim, 
din toată ţara - şi apoi «neamurilor» le-am vestit să se pocăiască şi 
să se întoarcă la Dumnezeu făcînd lucruri vrednice de pocăinţă. 

„[...] nu m-am făcut neascultător vedeniei cereşti [...]”/ M-am supus 
şi m-am încredinţat - zice - celor [văzute şi auzite]. Cu această vedenie 
m-a tras şi m-a adus [Hristos] la credinţa creştinească, şi aşa m-a plecat 
să nu întîrzii. Iar „vedenia” este privirea cea curată 2 care îl covîrşeşte pe 
om, pe care nimeni nu o poate vedea, în trup fiind, dacă nu ochii i se des¬ 
coperă [de către Dumnezeu], 

(21) Pentru acestea, Iudeii, prinzîndu-mă în biserică, se ispiteau să mă 
omoare. (22) Dobîndind deci ajutorul de la Dumnezeu, stau pînă în 
ziua aceasta mărturisind la mic şi la mare, negrăind nimic afară de 
cele ce şi Proorocii şi Moisi au spus că va să fie: (23) că va pătimi 
Ilristos, că, din învierea morţilor, El va vesti întîi lumină norodului 
şi «neamurilor».” 

„[...] negrăind nimic afară de cele ce şi Proorocii şi Moisi au spus că 
va să fie [...]”/ Cele grăite de Prooroci pentru patima lui Hristos este de 


1 Pavel a văzut şi a fost orbit de acea lumină negrăită, de slava lui Hristos, ca şi Petru 
pe muntele Taborului, cum scrie acesta din urmă în a doua sa epistolă sobornicească: 
„Noi v-am adus la cunoştinţă puterea Domnului nostru Iisus Hristos şi venirea Lui, nu 
luîndu-ne după basme meşteşugite, ci fiindcă am văzut slava Lui cu ochii noştri” (2 Pe¬ 
tru 1:16). Şi prin aceasta s-a făcut arătată vrednicia lui Pavel asemenea cu aceea a 
Apostolilor cei mari. (n. n.) 

2 Adică privirea curăţită de orbirea sufletească pricinuită de patimi. Privirea aceasta 
e împiedicată de vederea cea trupească, şi de aceea Pavel o pierde pe aceasta din urmă, 
pentru a o căpăta pe cea dintîi. (n. n.) 

prisos a Ie mai zice, fiind prea-arătate. Iar că şi Moisi a grăit pentru pa¬ 
tima Lui este arătat dintru ce a zis el ca din partea lui Iacov despre luda: 
„Ca un leu culcîndu-se a adormit, şi ca un pui de leu. Cine îl va scula pe 
el?” (Facerea 49:9) - căci acolo însemnează luminat moartea şi învierea 
iui Hristos. încă şi patima, cînd zice iarăşi: „Veţi vedea viaţa voastră 
spînzurată înaintea ochilor voştri.” 1 

„[...] din învierea morţilor, El va vesti întîi lumină norodului şi «nea¬ 
murilor» [...]”/ Căci întîi El a înviat, şi nu va mai muri. Fiindcă cei ce au 
înviat printr-însul sau prin ucenici au murit iarăşi, aşteptînd pînă la învie¬ 
rea de obşte. 

(24) Şi, acestea răspunzînd el, i-a zis Festus cu glas mare: „Te înne¬ 
buneşti, Pavele! Cartea cea multă te întoarce spre nebunie!” (25) 
Iar Pavel a zis: „Nu mă înnebunesc, puternice Festus, ci grăiesc 
cuvintele adevărului şi ale înţelepciunii. (26) Căci ştie despre 
acestea împăratul, către care şi îndrăznesc a grăi, fiind încredin¬ 
ţat că nimic nu i-a rămas ascuns, 

„Te înnebuneşti, Pavele! [...]”/Festus a zis acestea din iuţime şi din mî- 
nie, văzînd că Pavel vorbea numai către împăratul şi căpătase îndrăzneală. 
Iar Pavel îl învaţă pricina pentru care a întors cuvîntul către împăratul. 

„Căci ştie despre acestea împăratul [...]”/ Aici, e vorba despre cruce şi 
despre înviere, căci pretutindeni prin lume se vestise dogma aceasta. Şi 
vorbeşte aşa arătînd că Agrippa le ştia pe toate. Şi numai că nu zice către 
dînşii: Se cădea ca şi voi să ştiţi acestea! Căci mai jos adaugă acest cu- 
vînt, adică: „pentru că lucrurile acestea nu s-au făcut într-un ungher”. 

Pentru că lucrurile acestea nu s-au făcut într-un ungher. (27) îi crezi 
tu, împărate Agrippa, pe Prooroci? Ştiu că îi crezi!” (28) Iar Agrip¬ 
pa a zis către Pavel: „întru puţin nu mă îndupleci să mă fac şi eu 
Creştin!” (29) Iar Pavel a zis: „Aş pofti de la Dumnezeu - şi întru 
puţin, şi întru mult - ca nu numai tu, ci şi toţi care mă aud astăzi să 
se facă aşa cum sînt şi eu, afară de legăturile acestea.” (30) Şi, 
zicînd el acestea, s-a ridicat şi împăratul, şi domnul [Festus], şi 
Verinichi şi cei care şedeau împreună cu ei. (31) Şi, depărtîndu-se. 


1 Nu se află în ediţia în uz a Vechiului Testament, (n. n.) 

grăiau unul cu altul , zicînd: „ Omul acesta nu face nimic vrednic de 
moarte sau de legături.” (32) Iar Agrippa i-a zis lui Festus: „Se 
putea slobozi omul acesta, dacă nu l-ar fi cerut pe Chesarul.” 

„Aş pofti de la Dumnezeu - şi întru puţin, şi întru mult Agrippa 
îi zisese: „întru puţin nu mă îndupleci să mă fac şi eu Creştin!”, prin acest 
cuvînt vrînd să zică aşa: „puţin îţi lipseşte să mă îndupleci”. Iar Pavel - 
cel prea-înţelept întru cele dumnezeieşti şi întru cele omeneşti, folosind 
aducerea vorbei mai mult decît însemnarea ei - a adus acel cuvînt: „şi 
întru puţin, şi întru mult”, în loc de: întru puţină osteneală de cuvinte - 
iar de va trebui, şi întru mai multă - aş pofti sa te faci Creştin. Adică: Şi 
prin puţine cuvinte, şi prin multe aş pofti să te faci Creştin; şi prin unele, 
şi prin altele sînt osîrduitor să le fac pe toate pentru mîntuirea ta, şi nu 
numai a ta, ci şi a celor ce sînt împreună cu tine. 

„(...] afară de legăturile acestea [...]”/ De ce zici: „afară de legăturile 
acestea” -- o, fericite Pavele? Care îţi este ţie de acum îndrăzneala, dacă 
de. acestea te ruşinezi şi fugi? Şi mai ales înaintea a atîta norod! Au nu te 
făleşti pretutindeni pentru acestea prin epistole, şi te numeşti „legat” pe 
si neţi şi porţi lanţul împrejur în loc de coroană? Deci ce s-a făcut acum că 
Ic lepezi de legături? Nu mă lepăd - răspunde el - nici nu mă ruşinez, ci 
lac pogorămînt neputinţei acelora, căci ei nu sînt încă în stare să pri¬ 
mească lauda mea [pentru legături]. Şi m-am învăţat de la Stăpînul meu 
să nu pun petic de pînză nouă pe haină veche. 1 Pentru aceasta am zis aşa. 
11 )eci | nu zice aceasta lepădînd de la sine legăturile pentru că s-ar fi ruşi¬ 
nai de ele, căci acestea îi erau lui vrednice de slavă şi de laudă mai mult 
dccîl orice altceva. Ci vorbeşte aşa căutînd ia socoteala acelora. 


1 „Nimeni nu pune un polie de postav nou la o haină veche - zice Mîntiiitoml căci 
peticul acesta, ea umpliiltirft, trage dc haină şi se tace o ruptură şi mai rea” (Maici l(>). 
Siili pe cuie Sfinţitul Tooiilud îl tîlcuieşte aşa: „«Haina veche» aiată ucpulin|a ucenici 
Im |Şi Hiulă căj ucenicii nu se făcuseră încă puternici, ci aveau nevoie de pugoiăminl 
[ | ’/icîikI nccusln, şi pe ucenici ii iiivn(ă ca şi ei, cilul voi învăţa lumea, să fie pogo 

ulmi” (in lilciiiien la Muici) (u n.) 





CAPITOLUL XXVII 


(1) Iar după ce s-a judecat să mergem în Italia, au dat pe Pavel şi pe 
alţi cîţiva legaţi unui sutaş cu numele Iuliu, din ceata Sevastiană. 
(2) Şi, intrînd într-o corabie de la Atramit, vrînd să mergem pe 
lîngă locurile Asiei, am purces, fiind cu noi Aristarh, Machido- 
nean din Tesalonic. (3) Şi a doua zi am venit în Sidon. Şi Iuliu, 
atătîndu-se cu iubire de oameni către Pavel, i-a dat voie să mear¬ 
gă la prieteni ca să primească purtarea lor de grijă. 

fiind cu noi Aristarh, Machidonean din Tesalonic Vezi pînă 
unde a fost împreună cu Pavel şi Aristarh! Şi bine şi în vreme de trebuinţă 
a fost cu el, vrînd să vestească în Machidonia toate cele despre dînsul. 

Iar acest cuvînt: „Şi Iuliu, atătîndu-se cu iubire de oameni către Pavel 
i-a dat voie să meargă la prieteni”, arată că bine a făcut dîndu-i voie la 
aceasta. Căci era cu putinţă ca el - din multa trudă şi greutate a legături¬ 
lor, din frică, dintru aceea să se ducea şi se aducea - să se fi slăbit şi chiar 
să se fi îmbolnăvit. Şi vezi cum nici aceasta nu o ascunde [scriitorul], că 
[Pavel] voia să dobîndească purtare de grijă. 

(4) Şi, purcezînd de acolo, am venit sub Cipru, pentru că vînturile 
erau împotrivă. (5) Şi, străbătînd marea Chilichiei şi a Pamfiliei, 
am venit la Mira Lichiei. (6) Şi, aflînd sutaşul acolo o corabie din 
Alexandria mergînd în Italia, ne-a băgat într-însa. (7) Şi, multe 
zile vîslind cu zăbavă şi abia sosind lîngă Knid, nelăsîndu-ne vîn- 
tul, am trecut pe sub Crit, pe lîngă Salmona. (8) Şi, abia trecînd, 
am ajuns la un loc ce se chema „Limanuri Bune”, de care era 
aproape oraşul Lasea. 

„[...] o corabie din Alexandria [...]”/ Cu cuviinţă se află corabia ace¬ 
ea, ca şi aceia să vestească cele despre Pavel în Asia, iar aceştia în Lichia. 

(9) Şi - multă vreme trecînd şi mergerea corăbiei fiind cu primejdie, 
fiindcă trecuse acum şi postul - Pavel îi sfătuia, (10) zicîndu-le: 
„Bărbaţilor, văd că mergerea corăbiei va să fie cu necaz şi cu mul- 

tă pagubă, nu numai pentru povară şi pentru corabie, ci şi pentru 
sufletele noastre ” 

„[...] fiindcă trecuse acum şi postul Socotesc că „post” îl nu¬ 

meşte aici pe cel al Iudeilor. Căci plecaseră mult după praznicul a cinci¬ 
zeci de zile, încît au venit în părţile Critului mai întru vremea iernii. 

„Bărbaţilor, văd că mergerea corăbiei va să fie cu necaz şi cu multă 
pagubă [...]”/ Ca să nu pară că prooroceşte, ci că vorbeşte din socoteala 
lui, zice: „văd”, căci aceia nu ar fi primit spusele iui îndată dacă ar fi zis 
aceasta hotărît. 

(11) Iar sutaşul asculta mai mult de cîrmaci şi de căpitanul corăbiei 
decît de cele spuse de Pavel. (12) Şi, limanul nejîind bun de ier¬ 
nat, cei mai mulţi făceau sfat să se ducă de acolo şi, dacă s-ar pu¬ 
tea, să ajungă la Fenix şi să ierneze în limanul Critului, care 
caută spre Liva şi spre Hor. (13) Şi, suflînd austrul, părîndu-li-se 
că-şi vor dobîndi voia, lăsîndu-se din Asson, au vîslit spre mar¬ 
ginile Critului. 

„[...] asculta mai mult de cîrmaci şi de căpitanul corăbiei [...]”/ Făcea 
aşa socotind că se cade să se plece mai mult celor iscusiţi întru meşteşu¬ 
gul înnotării cu corabia decît unui călător neiscusit întru acesta. Şi, dintru 
aceasta, arată că greşeala era a socotelii, nu a întîmplării. 

(14) Şi, nu după multă vreme, s-a întărîîat un vînt viforos, ce se 
cheamă „Euroclidon”. (15) Şi, răpindu-se corabia, iar ea nepu- 
tînd a căuta împotriva vîntului, ne purtam după valuri. (16) Şi, 
trecînd un ostrov ce se cheamă Clavda, abia am putut prinde lun¬ 
trea, (17) pe care, trăgînd-o în corabie şi folosind unelte ajută¬ 
toare, au încins corabia pe dedesubt. Şi, temîndu-se să nu cadă în 
Sîrt, 

Nu se cuvine a cere Scripturii să grăiască chiar potrivit, pentru că acest 
cuvînt: „a căuta împotriva vîntului”, se potriveşte la om, iar nu la corabie. 

au slobozit vintrele [pînzele] şi aşa eram purtaţi. (18) Şi, fiind noi 
foarte împresuraţi de viscol, a doua zi au lepădat din povara cora- 

biei. (19) Iar a treia zi, cu mîinile noastre am lepădat uneltele coră¬ 
biei. (20) Şi, nearătîndu-se nici soarele, nici stelele vreme de mai 
multe zile şi avînd asupră-ne vifor nu puţin, ni se luase de acum 
orice nădejde de a ne mîntui. (21) Şi, fiind flămînzi de mult, Pa- 
vel, stînd în mijlocul lor, le-a zis: „O bărbaţilor! - ascuUtndu-mă 
pe mine, se cădea să nu fi plecat din Crit, şi n-aţi fi cîştigat 
necazul şi paguba aceasta. (22) Dar acum vă îndemn să aveţi voie 
bună, căci nici un suflet dintre voi nu va pieri, ci numai corabia. 
(23) Căci în noaptea aceasta mi-a stat înainte îngerul lui Dumne¬ 
zeu, al Căruia sînt eu şi Căruia slujesc, (24) zicînd: «Nu te teme, 
Pavele! înaintea Chesarului se cade să stai şi, iată, Dumnezeu ţi 
i-a dăruit pe toţi cei ce sînt cu tine în corabie.» (25) Drept aceea, 
fiţi cu bună nădejde, bărbaţilor, căci cred lui Dumnezeu că aşa va 
fi, precum mi s-a zis mie. (26) Şi este să cădem într-un ostrov oa¬ 
recare.” (27) Şi, dacă s-a împlinit a paisprezecea noapte de cînd 
ne purtam cu corabia în marea Adriaticii, pe la miezul nopţii, li 
s-a părut corăbierilor că se apropie la vreo margine. (28) Şi, 
slobozind măsura, au aflat douăzeci de stînjeni; şi, trecînd puţin 
mai departe şi măsutînd iarăşi, au aflat cincisprezece stînjeni. 
(29) Şi, temîndu-se ca nu cumva să cadă pe locuri prundoase, au 
aruncat patru ancore dinspre cîrma corăbiei şi se rugau să se fa¬ 
că ziuă. (30) Dar corăbierii căutau să fugă din corabie şi au co- 
borît luntrea în mare, cu prilejul că vor să arunce şi ancorele din¬ 
spre piscul corăbiei 1 . (31) Pavel a spus sutaşului şi ostaşilor: „De 
nu rămîn aceştia în corabie, nu vă veţi putea mîntui.” (32) Atunci, 
ostaşii au tăiat funiile luntrei şi au lăsat-o să cadă. (33) Iar pînă să 
se facă ziuă, Pavel îi ruga pe toţi să mănînce bucate, zicîndu-le: 
„Paisprezece zile sînt azi de cînd n-aţi mîncat, aşteptînd şi nimic 
gustînd. 

„Dar acum vă îndemn să aveţi voie bună După atîta vifor şi fur¬ 
tună, nu le vorbeşte punîndu-se asupra lor ca să-i mustre pentru neascul¬ 
tare, ci vrînd măcar de aici înainte să-l creadă. Şi pe cele făcute le aduce 
întru mărturia adevărului celor pe care urma să le zică. Şi două lucruri 
spune dinainte: că se va prăpădi corabia, dar cei dintr-însa se vor mîntui; 


1 Etrava, piesa de rezistenţă care închide corpul unei nave în partea din faţă. (n. n.) 

şi că urmau să cadă într-un ostrov - lucruri care nu erau ale socotelii, ci 
ale proorociei. 

„[...] iată, Dumnezeu ţi i-a dăruit pe toţi cei ce sînt cu tine în corabie.”/ 
Iată că, de nu ar fi fost mîntuiţi pentru Pavel, toţi cei ce erau în corabie ur¬ 
mau să piară. Drept aceea, mincinoasă este zicerea lui Homer: „zic că nici 
unul din oameni nu poate să scape de norocul întru care s-ar naşte - ori 
rău, ori bun de ar fi” ( Iliada ). Ceea ce însemnează că e cu neputinţă a scă¬ 
pa cineva de moartea ursită Iui, adică hotărîtă de la naştere. Iar aici, dacă ar 
fi fost ursit ca toţi să piară, putea să piară şi Pavel, după ce petrecuse fără 
să mănînce paisprezece zile în mare. Căci mincinosul cuvînt zice că omul 
nu poate scăpa de norocul lui - ori rău, ori bun - iar Scriptura zice dim¬ 
potrivă, că dreptul se mîntuieşte din primejdia cea vădită. 1 Aşadar, Dum¬ 
nezeu i-a dăruit sufletele acelora lui Pavel, iar corabia şi cele împreună cu 
dînsa au pierit. Deci aici, pentm cel drept trăiesc cei necredincioşi şi 
păgîni, iar alteori cel necredincios piere mai-nainte de vreme pentru a sa 
răutate, precum zice şi Ecclesiastul: „Să nu fii necredincios, nici să te faci 
multă vreme aspru, ca să nu mori înainte de vremea ta.” 2 

„Atunci, ostaşii au tăiat funiile luntrei şi au lăsat-o să cadă.”/ Întîia oa¬ 
ră, Pavel nu a fost crezut [de ei] din iconomie dumnezeiască, ca să fie 
acum, după cercarea lucrurilor, ceea ce s-a şi făcut cu adevărat. Căci vezi 
cum se pleacă sutaşul, îneît a lăsat să se prăpădească şi barca. Iar corăbie- 
rii încă nu credeau, ci se înduplecă mai pe urmă, pentru că acest neam de 
oameni este obraznic şi semeţ. 

(34) De aceea, vă rog să mîncaţi, căci aceasta este spre mîntuirea 
voastră. Căci nici un fir de păr din cap nu-i va cădea vreunuia din 


1 Căci zice înţeleptul: .Dreptul scapă din strîmtorare, şi cel fără dc lege îi ia locul” 
(Pildele lui Solomon 11:8). Credinţa că soarta e hotărîtă de „zei” (şi de astre, ca întru¬ 
chipări ale lor; ori de însuşi Dumnezeul ce! adevărat) c foarte răspîndită, chiar şi printre 
Ortodocşi, ori pe faţă, ori ascunsă în cuget. De ce oare? Dintv-o pricină lesne de înţeles: 
„pre-destinarea” - cum se zice - lasă loc libertăţii de a păcătui fără mustrarea conştiin¬ 
ţei, căci, dacă totul e dat dinainte, e limpede că omul nu are nici o răspundere pentru 
faptele sale. în schimb, credinţa aceasta înşelătoare răpeşte omului adevărata libertate cu 
care ne-a înzestrat Ziditorul, anume aceea de a alege între bine şi rău. Şi aceasta e înfri¬ 
coşător, căci, închipuindu-ne că sîntem purtaţi de soarta cea oarbă, ne preschimbăm de 
voia noastră în nişte jucării al căror păpuşar e însuşi diavolul, (n. n.) 

2 Nu se află în ediţia în uz a Vechiului Testament, (n. n.) 

voi. 1 (35) Şi, zicînd acestea şi luîndpîine, a mulţumit lui Dumnezeu 
înaintea tuturor şi, frîngînd, a început să mănînce. (36) Şi, făcînd 
toţi voie bună, au luat şi ei de au mîncat. (37) Şi eram în corabie, 
de toţi, două sute şaptezeci şi şase de suflete. (38) Şi, săturîndu-se 
de bucate, au uşurat corabia, aruncînd grîul în mare. (39) Şi, 
cînd s-a făcut ziuă, ei n-au cunoscut pămîntul, dar vedeau de 
departe ţărmurile unui sîn de mare, şi se sfătuiau dacă ar fi cu 
putinţă să scoată corabia. 

„De aceea, vă rog să mîncaţi, căci aceasta este spre mîntuirea voas¬ 
tră.”/ Pavel îi sfătuieşte să mănînce, şi mănîncă el întîi, încredinţîndu-i nu 
cu cuvîntul, ci cu lucrul. „[...] căci - zice - aceasta este spre mîntuirea 
voastră”, adică a mînca pentru a nu pieri de foame. Căci nu le era lor 
grijă de mîncare, fiindcă primejdia nu era pentru mici lucruri. 

„[...] şi luînd pîine, a mulţumit lui Dumnezeu [...]”/ îi învaţă chipul 
mulţumirii, aşa: Mulţumim Ţie, Dumnezeule, că ne-ai învrednicit a trăi 
pînă acum, petrecînd nemîncaţi. Pentru aceea. Ţie slavă înălţîndu-Ţi, 
frîngem pîine spre a ne împărtăşi de hrană. 

(40) Şi, irăgînd afară ancorele, au slobozit corabia pe mare, slăbind 
totodată funiile cîrmei. Şi, ridicînd doar vintrea cea mică după 
vîntul care sufla, trăgeau spre ţărmuri. 

Aceasta a zis-o voind să arate nevoia pe care o sufereau înviforîn- 
du-se, fiindcă nu de multe ori fac aşa. Căci au coborît pînzele pentru a 
tăia pornirea vîntului, iar aceasta se face cînd vîntul este iute. Şi acestea 
le pătimesc în Adriatica, unde nu era greu a se mîntui. 

(41) Şi, căzînd într-un loc dintre două mări, corabia s-a înfipt [în 
mal] şi piscul dinainte [etrava] s-a împlîntat şi sta neclintit, iar 
partea dinapoi se rupea de sila valurilor. (42) Iar ostaşii au făcut 
sfat să-i omoare pe cei legaţi, ca să nu înoate vreunul şi să scape. 
(43) Dar sutaşul, voind să-l ferească pe Pavel, a oprit sfatul lor şi 


' După spusa nemincinoasă a Mîntuitorului: „Au nu se vînd două vrăbii pe un ban? 
Şi nici una din ele nu va cădea pe pămînt fără ştirea Tatălui vostru. La voi însă şi perii 
capului, toţi sunt număraţi” (Matei 10:29, 30). (n. n.) 

a poruncit ca aceia ce pot să înoate, aruncîndti-se cei dintîi, să 
iasă la pămînt; (44) iar ceilalţi, unii pe scînduri, alţi pe altceva 
din corabie. Şi aşa au scăpat toţi la uscat. 

Au slobozit funiile după ce se făcuse ziuă, şi corabia se rupe şi se risi¬ 
peşte în timpul zilei, ca să nu se risipească ei de frică şi să vadă proorocia 
şi cu fapta. Şi se cuvine a însemna că cineva ucide de voia sa, iar ursitura 
nu opreşte să se facă acest lucru. Căci, iată, aceia au venit la lucrai ucide¬ 
rii după ce s-au sfătuit de însăşi voia lor; apoi, ascultîndu-1 pe sutaş, au 
încetat, iarăşi pentru că aşa au voit, căci se putea ca ei să nu se plece ace¬ 
luia, fiind mulţi şi tari. Ci sfatul şi socoteala aleasă de sine săvîrşeştc sau 
nu cele ce voieşte. 1 


1 Deci cei care sâvîrşesc vreun păcat nu au nici o îndreptăţire cînd spun: „Aşa a fost 
să fie!” - de parcă Dumnezeu nu ne-ar fi zidit fiinţe libere de a face fie binele, fie răul. 
Căci nici diavolul nu are îngăduinţă să ne silească la păcat, ci e! doar ne ispiteşte, ne în¬ 
deamnă spre acesta, noi avînd stăpînire să nu primim insuflarea lui. (n. n.) 

(1) Şi, dacă au scăpat cei ce erau cu Paveî, atunci au cunoscut că 
ostrovul se cheamă „Melit” [„Malta"]. (2) Iar barbarii au făcut 
nu puţină milă cu noi. Căci, făcînd foc, ne-au primit pe toţi la ei, 
din pricina ploii care era şi a frigului. (3) Şi, stringînd Pavel 
găteje multe şi punîndu-le în foc, o viperă a ieşit de căldură şi s-a 
apucat de mina lui. (4) Şi, dacă au văzut vipera spînzurînd de 
mina lui, barbarii ziceau unul către altul: „Cu adevărat, ucigaş 
este omul acesta pe care, mîntuindu-se din mare, judecata lui 
Dumnezeu nu l-a lăsat să trăiască. (5) Deci el, scuturind vipera în 
foc, n-a pătimit nici un rău. 

„[...] Şi, strîngînd Pavel găteje multe [...], o viperă a ieşit de căldură 
şi s-a apucat de mîna lui.”/ Dar nici o vătămare nu s-a lipit de el, căci 
sfîntul era împlinitor al credinţei. 1 Căci - înftgîndu-şi dinţii în mîna 
Apostolului, şi neaflînd moliciunea păcatului - fiara a sărit îndată şi a 
alergat asupra focului, ca şi cum ea însăşi s-ar fi osîndit. Iar noi ne temem 
de fiare pentru că nu avem într-armarea faptei bune. 2 

„[...] barbarii ziceau unul către altul [...]”/ Vezi şi la barbari judecată 
firească întreagă şi desăvîrşită! Căci nu îl osîndeau fără grijă, la vedere, 
ci vorbeau cu sfială, unii către alţii. 

(6) Iar ei aşteptau ca el să se umfle, sau să cadă deodată mort. Dar, 
aşteptînd ei mult şi văzînd că nu se făcuse nimic rău întru el, 
şi-au întors gîndul şi ziceau că el este un dumnezeu. 


1 Pentru aceasta zisese Hristos: „Iar celor ce vor crede, le vor urma aceste semne: 
„[...] şerpi vor lua în mînă [...] şi nu-i vor vătăma” (Marca 16:18). Aceasta s-a împlinit 
cu Pavel în chip simţit, dar Sfinţitul Teofilact spune (în tîlcuirea la Marcu) că e vorba şi 
despre şerpii cei gînditori, adică despre diavoli, (n. n.) 

2 Teama de animale (dar şi de stihii) ne-a venit după păcatul strămoşului Adam, deci 
nu e firească la noi. Şi cum ar putea fi, de vreme ce toate dobitoacele şi fiarele (şi ierbu¬ 
rile, şi stihiile, şi astrele) au fost făcute pentru om? De aceea au şi trecut animalele prin 
faţa lui Adam pentru ca el să le dea nume, fiindcă l-au cunoscut ca stăpîn al lor. (n. aut.) 

„Iar ei aşteptau ca el să se umfle în loc de: „să se umfle şi să 

crape”. „Dar, aşteptînd ei mult [...]"/ Semnul [minunea, n. n.] nu s-a fă¬ 
cut îndată, ci oamenii au aşteptat o vreme, ca să nu pară că este nălucire. 
Şi aşa au văzut că, într-adevăr, nu era amăgire sau răpire. 

şi ziceau că el este un dumnezeu.”/ Fiindcă aveau obiceiul să-i 
socotească dumnezei pe toţi care făceau vreun lucru prea-slăvit. Tot aşa îi 
socotiseră şi pe cei de demult, numindu-i „dumnezei” pentru că făceau 
ceva mai mult decît măsura fie din pricina vîrtutei lor, asemenea lui He- 
racles, fie pentru că-i scoteau din minte şi îi amăgeau pe privitori prin 
vrăjitorii, aşa cum era Simon Samarineanul. 

(7) Şi împrejurul acelui loc erau satele mai marelui ostrovului, Pu- 
blius, care, primindu-ne, ne-a ospătat cu omenie trei zile. (8) Şi s-a 
întîmplat că tatăl lui Publius zăcea cuprins de friguri şi de urdinare 
cu sînge. Către care intrînd şi rugîndu-se, Pavel şi-a pus mîinile 
peste el şi l-a vindecat. (9) Şi, făcîndu-se aceasta, veneau la el şi cei¬ 
lalţi din ostrov care aveau boli, şi se vindecau. (10) Şi aceştia ne-au 
cinstit mult şi, cînd am plecat, ne-au pus toate cele de trebuinţă. 

Iubitor de străini era Publius, căci i-a primit miluindu-i numai pentru 
primejdia în care se aflau. Şi a grijit cu cele trebuincioase două sute şap¬ 
tezeci de suflete, socotind acest lucru cîştig şi dobîndă a sa. 1 

„Şi s-a întîmplat că tatăl lui Publius zăcea cuprins de friguri şi de urdi¬ 
nare cu sînge. Şi, făcîndu-se aceasta, veneau la el şi ceilalţi din ostrov care 
aveau boli” [...]/ Patima cea greu de tămăduit, adică urdinarea cu sînge, 
primind tămăduire şi vindecare prin Pavel, a adus pe mulţi la credinţă. 

(11) Şi, după trei luni, am pornit cu o corabie alexandrină, care ier¬ 
nase în ostrov şi avea pe ea semnul Dioscurilor. (12) Şi, sosind în 
Siracusi, am zăbovit acolo trei zile, (13) De unde, înconjurîitd, am 
venit la Righia. Iar peste o zi, suflînd austrul, am venit la Putioli 
în cealaltă zi. (14) Unde, ajlînd fraţi, ne-arn mîngîiat zăbovind Iu 
ei şapte zile. Şi aşa am venit la Roma. 


1 Mai mult se foloseşte din milostenie acela care miluieşte decît cel miluit, căci pe el 
îl va milui Dumnezeu cu bunătăţile Sale negrăite, precum arată însuşi Pavel în epistole 
şi toţi Sfinţii Părinţi, iar mai cu seamă Sfîntul Ioan Gură de Aur. (n. n.) 

„[...] avea pe ea semnul Dioscurilor.”/ Căci oarecum de-a pururea era 
obiceiul, mai ales la corăbiile Alexandrinilor, să fie nişte scrieri la pisc, 
dc-a dreapta şi de-a stînga. Şi era cu putinţă să fi fost scris pe corabie 
semnul Dioscurilor 1 fiindcă atunci stăpînea slujirea la idoli, şi de aici 
urma să înţeleagă oricine că de altă seminţie şi slujitor la idoli era cîr- 
maciul . 2 Aşa cum zice despre aceasta şi Isaia: „Zbura-vor în corăbiile 
celor de altă seminţie, pe mare împreună o vor prăda şi o vor împărţi .” 3 

(15) Şi de acolo, auzind fraţii cele despre noi, au ieşit întru întîmpi- 
narea noastrăpînă la Forul lui Apius şi la Trei Taverne (hanuri), 
pe care văzîndu-i, Pavel l-a mulţumit lui Dumnezeu şi a luat în¬ 
drăzneală. (16) Iar dacă am venii în Roma, sutaşul i-a dat pe cei 
legaţi voievodului oştii, 

„[...] pînă la Forul lui Apius şi la Trei Taverne (hanuri) [...]”/ Aici în¬ 
semnează nişte locuri ce sînt înaintea Romei. Unul care avea un fel de 
icoană [cioplită] a lui Apius, care se numea şi „forum” al aceluia, precum 
pînă acum chipurile împăraţilor se numesc „fori ”. 4 Iar cuvîntul acesta: 
„taverne”, însemnează nişte hanuri care găzduiau străini, care aşa se nu¬ 
mesc în limba Romanilor. 

„[...} pe care văzîndu-i, Pavel a mulţumit lui Dumnezeu şi a luat în¬ 
drăzneală.”/ Măcar că făcuse atîtea semne, totuşi s-a întărit şi din vederea 
acelor fraţi. Şi dintru aceasta ne învăţăm că şi omeneşte se mîngîia, ca un 
om adică . 5 


1 Aceştia erau - după mintea rătăcită a Elinilor - doi „eroi” (semizei), fii ai lui Zeus 
şi ai Ledei. Erau socotiţi, printre altele, apărători ai celor aflaţi pe mare. (n. n.) 

2 înscrisurile de-a dreapta şi de-a stînga „piscului” (etravei) corăbiilor, sînl mai mult 
decît numele acelora, sînt semne de închinare la eîte un idol păzitor, aici Dioscurii. Mai 
tîrziu (sau poate şi în vremea veche), etrava (sau „ciocul”, rostrum în latineşte) a fost 
împodobită şi cu chipul idolului, cioplit în lemn, care se cheamă „galion”. (n. n.) 

3 Nu se află în ediţia în uz a Vechiului Testament, (n. n.) 

4 Căci împăratul - precum am zis - era socotit semizeu, şi avea chipuri cioplite peste 
tot, şi mai ales în forum , piaţă publică în care se găseau clădirile administrative şi capiş- 
tile zeilor, (n. n.) 

5 Mintea noastră e plecată să creadă că sfinţii au o tărie neomenească, ne gîndim la ei 
ca la nişte făpturi lipsite de slăbiciuni fireşti, şi de aceea nu putem avea faţă de ei acea 
împreună-pătimire de care şi ei au nevoie, la fel ca oricine altcineva. Aceasta vrea să 
spună aici Sfinţitul Teofilact. (n. n.) 

iar lui Pavel i-au dat voie să petreacă deosebi, cu ostaşul care îl pă- 
zea. (17) Şi, după trei zile, Pavel i-a chemat la el pe mai marii Iu¬ 
deilor. Şi, adunîndu-se ei, zicea către dînşii: „Bărbaţi fraţi, deşi 
eu n-am făcut nimic rău împotriva norodului sau a obiceiurilor 
părinteşti, legat fiind în Ierusalim, am fost dat în mîintte Roma¬ 
nilor. (18) Aceştia, judecîndu-mă, voiau să mă sloboadă, fiindcă 
nu era întru mine nici o vină vrednică de moarte. 

„[...] iar lui Pavel i-au dat voie De acum, Pavel era cinstit şi 

vrednic de cucernicie, încît i-au dat voie şi slobozenie să petreacă deo¬ 
sebi. Căci, dacă şi mai-nainte de aceasta se arătau cu iubire oameni către 
dînsul, cu mult mai vîrtos acum. 

„[...] cu ostaşul care îi păzea.”/ îl păzea ca nici acolo să nu fie cu pu¬ 
tinţă a pătimi vreo vrăjmăşie. Adică nu îl păzea [să nu fugă], ci pentru a 
nu i se mai întîmpla ceva din cele de întristare . 1 

(19) Dar, grăind împotrivă Iudeii, am fost silit să cer a fi judecat de 
Chesarul, nu că aş avea de adus vreo pîră neamului meu, (20) 
Deci pentru această pricină v-am chemat să vă văd şi să vorbesc 
cu voi. Căci pentru nădejdea lui Israil sînt legat cu acest lanţ." 

Fiindcă ştia că era cu totul necuviincios să fie judecat, şi mai ales de 
om necredincios, Pavel dă răspuns pentru amîndouă pricinile, zicînd: 
Nici nu am săvîrşit ceva afară de cele legiuite, ci am fost năpăstuit de Iu¬ 
dei, care m-au pîrît; nici nu am cerut judecata Chesarului de voie, ci ei 
mi-au dat pricina. Pentru că ei nu sufereau nici să mă judece după Legea 
bisericii, nici să se supună hotărîrilor legii stăpînitorilor, care „voiau să 
mă sloboadă, fiindcă nu era întru mine nici o vină vrednică de moarte”. 
Şi nu m-au slobozit pentru că Iudeii grăiau împotrivă. Şi atunci ce? Ai 
cerut judecata Chesarului ca să-i pîrâşti pe dînşii? Nu - zice - ci ca să 
scap de primejdie! 

„Căci pentru nădejdea lui Israil sînt legat cu acest lanţ.”/ Adică: Iude¬ 
ilor le era rămasă o nădejde de mîntuire - după Scripturi - anume Hris- 
tos, pe Care propovăduindu-L, am venit întru această stare de a fi legat. 


1 Păgînii Romani îl păzesc pe Creştinul Iudeu Pavel, pentru a nu fi bătut şi ucis de 
fraţii săi Iudei! Cu adevărat, mişcător lucru, făcut negreşit din iconomie dumnezeiască, 
dar şi din buna voinţă a acelor Romani, (n. n.) 

(21) Iar ei au zis către dînsul: „Noi n-am primit din Iudeea nici scri¬ 
sori despre tine, nici nu a venit cineva dintre fraţi ca să ne spună 
sau să ne grăiască ceva rău despre tine. (22) Deci ne rugăm să 
auzim de la tine ce socoteli ai, 

Mai-nainte de a merge Pavel în Roma, Iudeilor li se poruncise să nu pri¬ 
mească propovăduirea despre Hristos. Şi nu numai lor, dar şi celor de peste 
tot pămîntul. Şi de unde este arătată aceasta? Am aflat în cărţile celor vechi 
că preoţii, cărturarii şi bătrînii din Ierusalim le-au trimis scrisori Iudeilor ce 
locuiau în toate neamurile, clevetind şi defăimînd învăţătura lui Hristos ca 
pe una străină de Dumnezeu, poruncindu-lc prin acestea să nu o primească. 
Şi chiar acest lucru se pare că însemnează şi proorocia Isaiei, ce zice: „Vai 
pămîntului de dincolo de rîurile Etiopilor! Cel ce trimite pe aripile corăbi¬ 
ilor în mare zâloage, şi soli şi epistole de hîrtie peste ape !” 1 Adică se în¬ 
semnează că pînă dincolo de ţara Etiopilor şi a celor de Ia marginile pâ- 
mîntului a ieşit şi a străbătut sunetul răutăţii şi al vicleniei celor ce locuiau 
în Iudeea, prin unii ce [păreau că] zboară cu corăbiile 2 3 . Căci apostolii [„tri¬ 
mişii”, n. n.] lor alergau peste tot pămîntul, ducînd epistole de hîrtie peste 
ape, înotînd cu corăbii în mare, clevetind şi defăimînd cuvîntul despre 
Mîntuitorul nostru. Căci Iudeii au încă pînă acum obiceiul să-i numească 
„apostoli” pe cei ce poartă epistole de obşte de la boierii lor. Iar de aici 
înainte, cuvîntul proorociei s-a zis despre ucenicii Mîntuitorului, pe care, 
pentru că sînt bine-vestitori tuturor oamenilor, i-a numit „uşori-vestitori” J , 
spre osebirea apostolilor iudaici pe care i-a arătat mai sus. 

căci despre eresul acesta ştim că se grăieşte împotrivă pretutindeni” 
(23) Deci, rinduindu-i lui o zi, au venit la dînsul la gazdă mai 


1 In Vechiul Testament pe care îl avem în uz e aşa: „Vai ţie, ţară [...] care eşti dincolo 
de fluviile Etiopiei! Tu. care trimiţi soli [...] în bărci de papură pe întinsele ape” (Isaia 
18:1, 2). Iar această „papură” este papirusul, din care se făcea hîrtia de scris, (n, n.) 

2 Asemuirea corăbiilor cu păsările e întemeiată. într-adevăr, o corabie cu pînzele 
umflate de vînt arată asemenea unei mari păsări albe cu aripile întinse. Pe de altă parte, 
trupul corăbiei este asemenea unui peşte ce înoată aproape de faţa apei. Sau, mai de¬ 
grabă, a unui chit - delfin sau balenă, după mărime - care poate înota cu trupul cufundat 
doar pe jumătate, lăsînd în urmă o dîră de spumă. Cu adevărat, minunată unealtă l-a în¬ 
văţat să alcătuiască Dumnezeu pe Noe; corabia, măcar că aceea nu avea pînze, căci nu 
se purta de vînt, ci de puterea lui Dumnezeu, (n. n.) 

3 Căci stihul urmează aşa: „Mergeţi voi, soli iuţi [...]” (Isaia 18:2). (n. n.) 

mulţi, cărora, mărturisindu-le, le spunea despre împărăţia lui 
Dumnezeu, căutînd să-i încredinţeze despre Iisus din Legea lui 
Moisi şi de la Prooroci. (24) Şi unii credeau celor spuse, iar alţii 
nu credeau. 

Iudeii numesc „eres” credinţa întru Hristos. Dar iată că şi ei mărturi¬ 
sesc că Hristos Se propovăduise pretutindeni, deşi nu toţi primeau propo- 
văduirea, ci unii - Iudei, sau şi Elini - îi grăiau împotrivă. 

(25) Şi, neunindu-se unul cu altul, s-au dus, zicînd Pavel un cuvînt 
că: „Bine a grăit Duhul Sfînt către părinţii noştri, (26) zicînd 
prin Jsaia Proorocul: 

Vezi că acum nu cos vrăjmăşii şi pîndiri asupra lui. Pentru că în lu- 
deea ei erau ca întru o tiranie, ca întru o stăpînire cu sila, iar aici, chiar 
ocărîţi fiind de dînsul, nu îndrăznesc să grăiască nimic împotrivă, fiindcă 
cele pentru dînsul nu mai erau întru stăpînirea lor de acum . 1 Şi aici, zi¬ 
cînd: „Bine a grăit Duhul Sfînt către părinţii noştri”, Pavel dă rană de 
moarte celor ce zic că Duhul Sfînt este slujitor a! Tatălui . 2 Căci aici zice 
că Domnul pe Care Isaia L-a văzut şezînd pe scaun prca-înalt era Duhul 
Sfînt, [arâtînd deci] că Acesta este de o fiinţă cu Tatăl şi cu Fiul, împărtă- 
şindu-Se de aceeaşi stăpînire. 

«Mergi la norodul acesta şi zi-i: Cu auzul veţi auzi, şi nu veţi înţe¬ 
lege; şi, privind, veţi privi, dar nu veţi vedea. (27) Căci s-a îngro¬ 
şat inima acestui norod, şi cu urechile greu au auzit şi ochii lor 
i-au închis. Ca nu cumva să vadă cu ochii, şi să audă cu urechile 
şi cu inima să înţeleagă, şi să se întoarcă şi Eu să-l vindec!» 
(Isaia 6:9, 10). (28) Drept aceea, să vă fie cunoscut că mîntuirea 
lui Dumnezeu s-a trimis «neamurilor», şi ei vor asculta!» (29) Şi, 
zicînd el acestea, au ieşit Iudeii, avînd multă prigonire între 
dînşii. 


1 Adică nu mai aveau apărarea arhiereilor şi a stăpînirii romane care asculta de aceş¬ 
tia, aşa cum sc întîmplaîn Iudeea. (n. n.) 

2 Luptătorilor împotrivă Duhul ui Sfînt despre care am vorbit în mai multe rînduri. Şi 
nu întîmplător, căci tot ce se întîmplă în Fapte e legat de lucrarea Sfîntului Duh prin 
Apostoli şi de încercarea Iudeilor de a împiedica această lucrare, (n. n.) 

Zice: Şi-au asurzit urechile şi au închis ochii, „ca nu cumva f...] să se 
întoarcă şi Eu să-l vindec!” - prin aceasta arătînd întinsă şi sîrguită rău¬ 
tate şi întoarcerea cu sîrguinţă de la credinţa întru Hristos. Şi zice 
aceasta trăgîndu-i şi arătîndu-le că, dacă se vor întoarce, [Hristos] îi va 
vindeca pe dînşii. 

„Căci s-a îngroşat inima acestui norod [...]”/ Aceasta nu e zisă ca şi 
cum Dumnezeu, Cel ce voieşte ca toţi să se mîntuiascâ şi întru cunoştinţa 
adevărului să vină I 2 . S-ar sîrgui, din pizmă, [să lase inimile oamenilor să 
se îngroaşe], ca nu cumva ei să vadă şi să audă . 3 Ci şi noi obişnuim a zice 
aceasta despre cei ce fug departe şi nu voiesc să audă cuvîntul mîntuirii 
[adică]: Omul acesta atîta fuge şi îşi depărtează auzul, temîndu-se să nu 
audă cuvîntul care îl întoarce şi îl opreşte de la răutate. 

(30) Şi a petrecut Pavel doi ani întregi în acea casă, pe a sa cheltu¬ 
ială, şi-i primea pe toţi care veneau către el, (31) propovăduind 
împărăţia lui Dumnezeu şi învăţînd cele despre Domnul Iisus 
Hristos, cu toată îndrăzneala şi fără oprelişte. 

Nu precum acel Sinopean [Diogene Cîinele 4 ] care era îmbrăcat cu 
trenţe şi locuia în chiup (butoi), care pe mulţi i-a spăimîntat fără de nici o 
trebuinţă, dar pe nimeni n-a folosit. Iar Pavel nu făcea nimic din acestea: 


I Aceasta e deosebirea între Iudei şi păgîni: Iudeii se întorc de la credinţaîntru Dum- 
nezeu-Cuvîntul - Cel care le-a dat Legea arătîndu-se în muntele Horivului. Care le-a 
purtat de grijă în pustie şi după aceea. Cel care întîi de toate pentru ei S-a întrupat şi a 
pătimit - aşadar ei se întorc de la credinţa întru Cel pe care I! cunosc prea-bine, pentru că 
nu îl vor, pc cîtă vreme păgînii nu ll primesc fiind afundaţi în bezna neştiinţei, a înşelării 
diavoleşti, pricinuite de voinţa lor de a nu-L vedea pe Dumnezeu din făpturi, (n. n.) 

I I Timotei 2:4, n. n. 

3 Aceasta e vechea îndreptăţire pe care Satana a insuflat-o Evei, cînd i-a spus că 
Dumnezeu i-a minţit pe oameni poruncindu-le să nu se atingă de cunoştinţa binelui şi a 
răului. Şi de ce? Din pizmă, din frica lui Dumnezeu că făpturile Lui vor ajunge, prin cu¬ 
noştinţă, să îi răpească vrednicia de... Dumnezeu! Se poate înţelege această nebunie, de 
care făptura raţională a fost cuprinsă numaidecît de la scoaterea ei din nefiinţă? Se 
poate! - Fiindcă Ziditorul l-a făcut pe om „după asemănarea Sa”, adică (printre altele) 
liber, liber pînă la a-şi ieşi cu desăvîrşire din minte, dacă aşa vrea. (n. n.) 

4 , filosof ’ Elin (din veacul al patrulea înainte de Hristos), care trăia „în armonie cu 
Natura”, aproape gol, nespălat, după cele mai curate principii ale şcolii Cinicilor („Cri¬ 
nilor”). Era un fel dc activist „Hippie”, care propovăduia „libertatea de expresie” şi cos¬ 
mopolitismul. (n. n.) 

căci nici nu căuta către iubirea de cinste, dar se îmbrăca cu toată buna-cu- 
viinţă. Şi locuia totdeauna în casă şi arăta cu de-adinsul toată luarea 
aminte întru celelalte fapte bune, pe care cîinescul filosof le defăima, tră¬ 
ind desfrînat şi grozăvindu-se în vileag, trăgîndu-se şi tîrîndu-se de turba¬ 
rea lui către slava deşartă. Căci, dacă ar fi întrebat cineva pricina pentru 
care locuia în chiup, n-ar fi putut afla alta în afara slavei deşarte, iar 
Pavel şi chirie dădea pentru casa întru care locuia în Roma. 



ADĂUGIRE LA 

„FAPTELE SFINŢILOR APOSTOLI” 

DESPRE SFÎNTUL APOSTOL PA VEL, DE LA ICUMENIE 


Trebuie a şti că pînă aici povesteşte Luca cele despre fericitul Pavel în 
Faptele Apostolilor , căci a scris cartea chiar în vremea [cînd se petreceau 
ele], iar ce a mai fost după aceea n-a mai ştiut. Nici mucenicia lui Pavel 
nu s-a pus în carte, căci, lăsîndu-1 pe el [la Roma], Luca şi Aristarh au 
plecat. Iar Evsevie povesteşte anii [lui Pavel] cei de pe urmă cu de-amă- 
runtul. Anume cum, dînd atunci răspunsul înaintea lui Nero, Pavel s-a tri¬ 
mis iarăşi la slujba propovăduirii, slobozindu-se de Chesar, şi a mai bine- 
vestit alţi zece ani. Cînd, ajungînd la vîrful turbării, Nero s-a pornit spre 
uciderea Apostolilor. Atunci, în anul al treizeci şi şaselea de la patima 
cea mîntuitoare şi al treisprezecelea al [împărăţirii sale], trimiţînd să-l 
cheme pe Pavel, l-a făcut de a mărturisit 1 şi i-a tăiat capul cu sabia. 2 * 

Deci de la anul în care a început Pavel a propovădui evanghelia - al 
nouăsprezecelea al chesarului Tiberiu, adică al doilea de la patima cea 
mîntuitoare - şi pînă la al douăzeci şi doilea ai aceluiaşi Tiberiu, sînt trei 
ani. Şi cei din vremea lui Gaius [Caligula] patru ani. Şi iarăşi anii lui 
Clavdiu treisprezece 2 . După care, fiind diadoh 4 , Nero l-a omorît pe Apos¬ 
tolul întru al treisprezecelea an al stăpînirii sale [anul 67 după Hristos, n. 
n.]. Deci toată vremea propovăduirii [în libertate a] lui Pavel este de do¬ 
uăzeci de ani. Şi alţi doi ani pe care i-a petrecut în temniţa din Chesaria. 
Iar lîngă aceştia, cei doi ani de la Roma, întîia oară, şi cei zece din urmă, 
încît toţi anii de la chemarea lui pînă la săvîrşirea lui sînt treizeci şi patru, 
iar de la patima cea mîntuitoare [a lui Hnstos] treizeci şi cinci. 5 Căci 


1 Adică L-a făcut să-L mărturisească pe Hristos, pentru a-l ucide. (n. n.) 

2 Nero s-a îndrăcit asupra lui Pavel pentru că acesta, în temniţă fiind, creştinase nişte 
ţiitoare de ale împăratului şi pe însuşi paharnicul lui. (n. n.) 

} în total, 33 de ani. (n. n.) 

4 Adică urmaş al tatălui său la împărăţie, (n. n.) 

5 Se vede că e o nepotrivire de un an în această cronologie, pe care nimeni nu a des¬ 
curcat-o. Şi mă gîndesc că Dumnezeu a îngăduit să nu cunoaştem cronologia întîm- 
plărilor cu toată acrivia pentru a curma rîvna astrologică a celor ce caută potriviri între 
faptele Mîntuitorului şi ale Apostolilor şi drumul astrelor, pentru a prevedea cutare mari 

Apostolii i-aii ales la slujbă pe Ştefan şi pe cei împreună cu el după puţi¬ 
ne zile de la înălţarea Domnului. Apoi, aflăm că Ştefan s-a ucis cu pietre 
îndată după aceasta, Pavel bine-voind la uciderea lui împreună cu ceilalţi. 
După care, puţin mai pe urmă se porneşte la Damasc, ca să-i omoare şi pe 
sfinţii ce erau acolo. Iar chemarea lui de către Dumnezeu s-a făcut la mij¬ 
locul căii, încîl anul acela mai că s-a cheltuit. Şi a început să propovădu¬ 
iască îndată, fiind anul al nouăsprezecelea al chesarului Tibcriu. Şi întru 
al treisprezecelea an al lui Nero se săvîrşeşte, tăindu-i-se capul cu sabia. 


SFÎRŞIT 


întîmplări şi mai eu seamă sfîrşitul lumii. Dar nici o pagubă nu avem noi din această ne- 
cunoştinţă: destul ne este că ştim înţelesul şi urmările celor istorisite, pe care un an sau 
doi adăugaţi sau scoşi din cronologie nu le schimbă cu nimic. (n. n.) 


284 



CUPRINS 


[înainte cuvîntare].......5 

Capitolul I. 8 

Capitolul II.28 

Capitolul III.51 

Capitolul IV. 60 

Capitolul V.68 

Capitolul VI.79 

Capitolul VII.83 

Capitolul Vin.110 

Capitolul IX.119 

Capitolul X. 131 

Capitolul XI.144 

Capitolul XU.149 

Capitolul XIU.156 

Capitolul XIV.171 

Capitolul XV.178 

Capitolul XVI.188 

Capitolul XVn.196 

Capitolul XVIII.208 

Capitolul XIX...215 

Capitolul XX. 226 

Capitolul XXI.235 

Capitolul XXH.243 

Capitolul XXm.249 

Capitolul XXIV.255 

Capitolul XXV.260 

Capitolul XXVI.264 

Capitolul XXVII.269 

Capitolul XXVIII.275 

Adăugire la „Faptele Sfinţilor Apostoli” despre Sfîntul Apostol Pavel, 

de la Icumenie...283 

































